
PROLOG 


S fântul Munte, Sfinţitul Athon, binecuvântata Gră- 
dină a Maicii Domnului, fala Ortodoxiei noas- 
tre şi, prin extensie, a întregii Biserici Apostolice a lui 
Hristos, acest loc sfințit a fost ales de Stăpâna noas- 
tră Născătoarea de Dumnezeu ca moştenire prețioasă 
a ei, care avea să joace un rol hotărâtor în păstrarea 
autenticităţii învăţăturii ortodoxe. lar aceasta s-a do- 
vedit prin mai multe mărturii, reprezentativă fiind cea 
aflată în minunata viață a Cuviosului Petru Athonitul, 
care este prăznuit la 11 iunie şi care a trăit în secolul 
al VII-lea. 

În viaţa Cuviosului se spune că, atunci când el a 
hotărât să se facă monah, i s-a arătat Prea Sfânta 
Născătoare de Dumnezeu şi i-a spus că locul unde se 
va stabili nu este altul decât Grădina ei, pe care ea a 
ales-o şi a iubit-o mai mult decât orice altă parte a 
Pământului. 

Vrednice de menţionat sunt cuvintele pline de 
mângâiere pe care însăşi Cea plină de har le adre- 
sează Cuviosului Petru Athonitul: 

„În Grecia există un munte frumos şi mare, în- 
dreptat spre partea sudică, care se întinde mult în 
mare. Acest munte l-am ales eu dintre toate părțile 
pământului şi am hotărât să-l afierosesc spre sălăşlui- 

re potrivită monahilor. De acum înainte el se va numi 
Sfânt, iar împreună cu toţi cei care vor locui în el şi 
vor voi să se lupte cu vrăjmaşul de obşte al oamenilor, 
cu diavolul, voi lupta şi eu în toată viaţa lor şi le voi fi 
ajutătoare nebiruită. Îi voi învăţa cele pe care trebuie 
să le pună în lucrare şi le voi arăta cele pe care nu 
trebuie să facă. Voi fi pentru ei apărătoare, doctor 
şi hrănitoare, îngrijindu-mă de hrana şi vindecarea 
care întăreşte sufletul şi nu-l lasă să cadă din bine şi 
virtute, iar după moartea lor îi voi înfățişa Fiului şi 
Dumnezeului meu pe cei care, în chip plăcut lui Dumnezeu 
şi în pocăință şi-au săvârşit viaţa în acest Munte şi 
voi cere de la El desăvârşită iertare a păcatelor lor”. 

Aceste cuvinte cereşti, preadulci, mângâietoare şi 
prooroceşti, pe care numai Maica Domnului le-ar fi 
putut spune şi care până astăzi se adeveresc, aceste 
făgăduințe cereşti ale Prea Sfintei Născătoare de 
Dumnezeu au ademenit şi au atras dintru început su- 
flete înflăcărate de râvnă şi dragoste dumnezeiască, 
care s-au sălășluit în acest loc, moştenirea Maicii 
Domnului, şi şi-au dus crucea nevoinţelor şi au suferit 
feluritele ispite ale diavolului. 

Astfel, de-a lungul veacurilor — minune mare — 
acest Munte Sfânt s-a arătat atelier duhovnicesc în 
care au dobândit harisme duhovniceşti şi sfințenie o 
mulțime nenumărată de cuvioşi părinţi, vechi şi noi. 
Dintre aceştia se remarcă şi chipul stareţului Paisie, a 
cărui smerită prezenţă este considerată ca un dar 
dumnezeiesc şi o binefacere a lui Dumnezeu şi a Maicii 
Domnului pentru Ortodoxie, monahism şi Biserică în 
general. 

Prinosul său a fost şi este tocmai lucrul de care 
are nevoie omul contemporan în nevoința sa duhovni- 


cească. Şi într-adevăr, cât de mult odihnesc sufletul 
cuvintele Stareţului! Sunt pline de har, acelaşi har pe 
care îl au apoftegmele patristice şi patericele cuvioşi- 
lor părinți din vechime. De aceea, este o mare binecu- 
vântare pentru toți faptul că s-au scris atâtea cărți, în 
care se arată cum Starețul Paisie, neobosit şi plin de 
râvnă, hrănea nenumărate suflete, care îl vizitau înă- 
untrul şi în afara Sfântului Munte, cu cuvintele sale 
pline de bunătate şi mângâiere. 

La această străduință bună şi binecuvântată de a 
salva şi a aduce la lumină, pe cât este cu putință, mai 
multe date şi întâmplări pentru folosul duhovnicesc, a 
participat cu multă râvnă şi iubitul nostru Nicolae 
Zurnazoglu, ofițer de aviaţie în rezervă, care în peri- 
oada activităţii sale a slujit în funcții strategice impor- 
tante, iar acum s-a înrolat în slujirea părinţilor 
aghioriţi, cărora le oferă dezinteresat serviciile sale, 
mai ales mănăstirii noastre, pentru care îi mulțumim 
şi pe această cale. 

Nicolae, fiind născut pe aceleaşi meleaguri în care 
au trăit părinţii Stareţului Paisie, s-a legat strâns de 
Stareţ, care l-a ajutat şi sprijinit în viața duhovniceas- 
că. Din această pricină a avut multe experiențe per- 
sonale cu el şi păstrează multe amintiri din legătura 
duhovnicească cu el. 

Aşadar, el şi-a asumat grija lăudabilă şi osteneala 
să scrie nu numai experiențele lui personale, ci şi pe 
cele ale altor nenumărați creştini, care au avut fericita 
binecuvântare să cunoască, să ceară sfatul şi să pri- 
mească folos de la Stareţ. 

Această străduință a fratelui nostru Nicolae are o 
deosebită valoare datorită faptului că a venit în con- 
tact cu diferite persoane bisericeşti, vrednice de cre- 


zare, cum ar fi preasfinţiţi arhierei, ieromonahi, preoți, 
monahi învăţaţi, precum şi persoane oficiale civile din 
toate clasele sociale. 

Fie ca această carte să constituie o desfătare folo- 
sitoare sufletului cu harul şi binecuvântarea Stareţu- 
lui Paisie. Amin! 


29 iunie 2003 


Sfinţii Apostoli Petru şi Pavel 


Arhimandrit Filotei 
Egumenul Sfintei Mănăstiri Karakalu 

INTRODUCERE 


| fe întregii mele osteneli, al cărei rod este 
cartea de faţă, este următorul: 

În anul 1988 l-am cunoscut pe fericitul Stareţ 
Paisie. În anii care au urmat, auzind de la închină- 
tori şi de la părinţi aghioriţi multe povestiri despre 
experienţele lor personale cu purtătorul de Dumnezeu 
Stareţ, am simţit nevoia să adun mărturiile lor. Cu 
râvnă fierbinte am început adunarea lor, care a fost 
obositoare, deoarece a cerut mult timp şi dese de- 
plasări la domiciliile oamenilor care s-au oferit să ne 
dea mărturiile lor. 

Foarte curând, chiar la începutul muncii mele, 
mi-am dat seama de comoara duhovnicească pe care 
o ascundeau mărturiile închinătorilor. Şi aceasta 
deoarece în mărturii poate afla oricine răspunsuri la 
diferite probleme. În acelaşi timp, ele ne pregătesc, 
ne întăresc şi ne însufleţesc pentru cele care vor 
urma, despre care Starețul a accentuat în repetate 
rânduri că le vom trăi. La început nu am avut inten- 
ţia să scriu o carte despre Starețul Paisie, dar, mai 
târziu, când am văzut că materialul adunat este su- 
ficient şi potrivit pentru a ajuta şi pe alţi fraţi în 
Hristos, aşa cum m-a ajutat pe mine, iar mărturiile 

sunt foarte importante şi vrednice de crezare, am 
hotărât să-l ofer unei persoane potrivite, cu scopul 
de a-şi asuma osteneala editării unei cărți. M-am 
adresat succesiv la patru stareţi, dar toţi m-au în- 
drumat să-mi asum eu personal editarea. Și astfel, 
în ciuda faptului că nu aveam condiţiile necesare 
asumării unei astfel de lucrări, deoarece nu am „în- 
rudire lăuntrică”, așa cum scria într-un caz asemă- 
nător pururea pomenitul Stareţ Paisie, am început 
să mă conving pe mine însumi că eu personal trebuie 
să-mi asum responsabilitatea editării cărţii, lucru pe 
care l-am făcut în cele din urmă cu binecuvântarea 
egumenului Sfintei Mănăstiri Karakalu din Sfântul 
Munte Athos, arhimandritul Filotei, părintele meu 
duhovnicesc. 

Greutățile pe care le-am înfruntat pe durata a 
unsprezece ani de adunare şi prelucrare a mărturii- 
lor au fost foarte multe şi felurite. Însă, cu harul lui 
Dumnezeu, cu rugăciunile pururea fericitului Stareţ 
Paisie, cu sprijinul moral al unor părinţi aghioriţi, fii 
duhovniceşti ai Stareţului Paisie şi cu ajutorul pă- 
rinţilor Sfintei Mănăstiri Karakalu, precum şi cu con- 
tribuţia unui distins profesor universitar (anonimatul 
l-a cerut el însuşi), care l-a cunoscut foarte bine pe 
Starețul Paisie, toate au fost depăşite şi am ajuns să 
dau dragostei voastre smerita mea lucrare. 

Cartea aceasta nu este a mea. Ea aparţine zecilor 
de oameni care l-au cunoscut și s-au împărtăşit în 
felurite moduri de binefacerile Stareţului Paisie şi 
care, cu bucurie, mi-au încredinţat mărturiile lor per- 
sonale, în scris sau verbal. Contribuţia mea constă 
în adunarea şi aranjarea materialului, aşa încât să 
corespundă aşteptărilor oamenilor. 

Contribuţia mea este un mic dar oferit omului lui 
Dumnezeu, Stareţului Paisie, care m-a sprijinit în toţi 
anii de mari încercări prin care am trecut. 

Aş vrea să încredinţez, cu toată responsabilitatea, 
pe toţi cititorii acestei cărţi că datele adunate sunt 
rezultatul unei cercetări sârguincioase şi atente. 'Toate 
persoanele şi întâmplările care sunt menţionate sunt 
autentice şi cele mai multe informaţii din această carte 
sunt publicate pentru prima oară. 

După larga primire de către cititori a primei ediţii 
(1 iunie 2003) şi oferirea de către mulţi fraţi în Hristos 
a noi mărturii despre Starețul Paisie, înaintăm la a 
doua ediţie. 

În această nouă ediţie s-au adăugat: 

a) mărturii şi ale altor arhierei, precum și ale altor 
persoane importante. 

b) mărturii ale părinţilor aghioriţi care au fost în 
strânsă legătură cu Starețul Paisie şi care se referă 
la subiecte actuale ce îi preocupă pe creştini. 

c) mărturii privitoare la subiecte naţionale, care 
sunt, de asemenea, de actualitate. 

Unele mărturii au fost revăzute şi redate din nou 
cu mai multă claritate, iar unele, de mai mică în- 
semnătate, au fost scoase de tot. 

Mulţumesc din toată inima tuturor, atât celor care 
mi-au încredinţat mărturiile lor, cât şi celor care au 
contribuit la editarea acestei cărţi. 

În mod deosebit mulţumesc unor părinţi aghioriţi, 
fii duhovniceşti ai Stareţului Paisie, care au corectat 
textul final, precum şi profesorului universitar de la 
Universitatea din Tesalonic, despre care am menţionat 
mai sus şi care a contribuit cel mai mult la editarea 
prezentei lucrări. 

De asemenea, mulțumesc  lectorului Secţiei de 
Ştiinţe Juridice, Economice şi Politice din cadrul Fa- 
cultăţii de Drept a Universităţii din Tesalonic, dom- 
nul Veniamin  Karakostanoglu, care s-a îngrijit de 
capitolul despre relaţiile greco-turceşti, despre zona 
de frontieră egeeană şi cercetarea reliefului submarin. 
În sfârşit, mulţumesc călduros Prea Cuviosului Egu- 
men al Sfintei Mănăstiri Karakalu din Sfântul Munte 
Athos, arhimandritul Filotei, care a alcătuit prologul 
acestei sfinte cărți şi m-a sprijinit moral pe toată 
durata acestei strădanii. 

Îi rog cu smerenie pe evlavioşii cititori să judece 
cu îngăduinţă lucrarea de faţă, deoarece această cu- 
tezanţă a fost peste puterile mele duhovniceşti, iar 
subiectul a fost complet diferit de preocupările mele 
personale, ca ofițer al Aviației de Război. Din această 
pricină apelăm la îngăduinţa lor. 

Pe această cale dorim să-i înştiințăm pe iubiții 
noştri cititori că venitul ce va rezulta din vânzarea 
acestei cărţi va fi dăruit în întregime Sfintei Mănăstiri 
Karakalu pentru reînnoirea chiliilor ei. 

Fie ca această carte, cu rugăciunile Stareţului 
Paisie, să-i aducă pe oameni mai aproape de Hristos 
şi de Biserica Lui. 


12 iulie 2005 
Adormirea Stareţului Paisie 


Nicolae Zurnazoglu 
ofiţer de aviaţie în rezervă 

MĂRTURII ALE EPISCOPILOR 


Mărturia Î.P.S. Spiridon, 
Mitropolit de Langada 


P e pururea pomenitul Părinte Paisie l-am cu- 
noscut prin anul 1966, atunci când am fost 
rânduit predicator al Sfintei Mitropolii a Kassandrei, 
în Polighiros. Aici i-am avut alături de mine pe evla- 
viosul Ieromonah Agatanghel, care era consătean cu 
Părintele Paisie. Aşadar, am avut binecuvântarea să-l 
cunosc pe Stareţ prin acest ieromonah. 

În perioada în care Starețul Paisie era în Sfântul 
Munte, s-a îmbolnăvit de plămâni. A plecat la Mun- 
tele Sinai pentru o perioadă, dar când s-a întors în 
Grecia avea dureri înfricoşătoare şi scuipa sânge. 
L-au dus la spital, i-au făcut operaţie şi i-au scos 
aproape un plămân întreg. Când a ieşit din spital, 
Starețul a vrut să se întoarcă în Sfântul Munte. Me- 
dicul care îl operase i-a recomandat ca, cel puţin 
pentru o săptămână, să rămână la pat şi să se pro- 
tejeze, să evite efortul exagerat şi să fie sub supra- 
vegherea medicilor. Era nevoie de acest timp pentru 
ca rănile sale să se cicatrizeze, tăietura rezultată în 

urma operaţiei fiind destul de mare. De aceea, l-am 
rugat să vină la noi la Polighiros şi să trăiască acolo, 
în afară de mine, mai erau acolo încă trei ieromo- 
nahi şi vieţuiam cu toţii într-o mănăstire mică ce era 
în afara oraşului. Cei trei ieromonahi îl iubeau pe 
Părintele Paisie şi vroiau să-l îngrijească până la 
sfârşitul vieţii lui. Însă el se gândea la chilia sa din 
Sfântul Munte. l-am adus la cunoştinţă cele reco- 
mandate de medici: faptul că avea nevoie de îngrijire, 
clima din Polighiros fiind foarte uscată. Cu toate 
acestea, el dorea să se întoarcă în Sfântul Munte. 

M-a impresionat mult faptul că, deşi medicii îi reco- 
mandaseră odihnă desăvârşită, el se ruga în genunchi 
pe pat. Aceasta ne-a făcut să-l admirăm, deoarece nu 
se gândea la viața sa care era în primejdie, ci căuta 
numai să-şi îndeplinească îndatoririle duhovniceşti. 

De atunci l-am cunoscut pe Părintele Paisie. Noi, 
împreună cu Părintele Agatanghel, am ajutat foarte 
mult la întemeierea Sfintei Mănăstiri de la Suroti, 
unde Părintele Paisie, deşi s-a stabilit în Sfântul Mun- 
te, venea şi le îndruma duhovniceşte pe monahii. În 
acelaşi timp venea şi la mitropolie, la Polighiros. 
După ce am devenit episcop, îi ceream sfatul în pro- 
blemele legate de episcopia mea, de administraţie, 
de slujbe şi de pastoraţie. Primeam de la el cele mai 
bune răspunsuri. Ceea ce admiram la Stareţ era 
evlavia cu care participa la slujbe şi, mai ales, la 
Sfânta Liturghie. De multe ori, în timpul slujbelor 
Vecerniei, Utreniei și Sfintei Liturghii, mă impresiona 
modul cum cânta. Cânta cu tot sufletul său, chiar şi 
la o slujbă la care eram doi-trei. Îşi ridica adeseori 
mâinile la cer şi cânta cu toată puterea pe care o 
avea. Era absorbit de înțelesurile troparelor. Ne impre- 
siona felul în care participa la slujbe, râvna, dăruirea, 

evlavia. În felul acesta ne ajuta şi pe noi să ne înălțăm 
duhovniceşte. Îmi doream mult să-l am pe Părintele 
Paisie alături de mine la Sfintele Liturghii şi la slujbe, 
deoarece liturghiile și slujbele alături de el erau o 
adevărată mistagogie. 

Atunci când era întrebat despre diferite subiecte 
serioase, asculta cu multă atenţie pe cel cu care vor- 
bea şi, în acelaşi timp, se ruga să primească răspun- 
sul de la Dumnezeu. Dădea cele mai bune răspunsuri, 
făcându-i pe toţi să se minuneze cum un om care 
terminase numai şcoala generală, avea această insu- 
flare şi înţelepciune, chiar și atunci când vorbea des- 
pre subiecte dogmatice şi canonice. Eu totdeauna îi 
ceream sfatul, fie prin scrisoare, fie prin telefon (în tim- 
pul șederii sale la Suroti), fie atunci când venea aici. 

M-a impresionat faptul că mulţi voiau să fie îm- 
preună cu Părintele Paisie în chilia sa, să-l îngri- 
jească, dar el nu voia pe nimeni, nici măcar pe fiii 
săi duhovniceşti. lar aceasta pentru că Starețul nu 
voia ca cineva să-i cunoască nevoinţele, care erau o 
adevărată vărsare de sânge, viaţa sa, slujbele sale, 
metaniile sale etc. Făcea aceasta ca să nu existe nici 
un martor al înfricoşatelor sale nevoinţe pe care le 
făcea zilnic, zi şi noapte. 

Starețul priveghea mult, postea mult, era un om 
dezinteresat. Nu primea niciodată bani, iar dacă une- 
ori era nevoit să primească, o făcea numai ca să nu 
jisnească pe vreun închinător sensibil, după care îi 
împărțea săracilor. Pentru sine nu ţinea nimic. Voia 
ca pentru ziua următoare să nu aibă nimic şi credea 
mult în purtarea de grija a lui Dumnezeu. Era foarte 
simplu şi în îmbrăcăminte şi în hrană. Era un monah 
cu desăvârşire neagonisitor, care se dăruise cu totul 
lui Dumnezeu şi purtării Sale de grijă. 

Impresiona mult dragostea sa faţă de orice om. 
De aceea, mulţimi de oameni îl cercetau la chilia sa, 
în Sfântul Munte, şi aşteptau să îi ceară sfatul ca să 
le dezlege problemele. Părintele Paisie avea şi harisma 
înainte vederii, deoarece pe mulţi care mergeau la el 
îi chema pe nume şi le cunoştea problemele mai îna- 
inte ca aceia să i le spună. Iar aceasta, desigur, făcea 
o deosebită impresie închinătorilor. 

Odată, un fiu duhovnicesc de-al meu s-a îmbol- 
năvit grav şi medicul mi-a spus că nu va mai trăi. 
Acela însă nu a vrut să meargă la spital fără binecu- 
vântarea Părintelui Paisie. Când l-am întrebat pe 
Stareţ, el ne-a răspuns: 

- Să meargă dacă vrea, dar nu este nevoie. Dumnezeu 
îl va ajuta. Nu va pleca acum din această lume. 

Cum a spus, aşa s-a făcut. Toţi fiii mei duhovni- 
ceşti îi cereau sfatul şi chiar pană astăzi păstrează o 
amintire plăcută despre Starețul Paisie, pe care toţi 
îl cinstim şi îi rugăm să mijlocească pentru noi din 
cer. Adeseori ne spunea: 

- Dacă voi pleca din lumea aceasta şi voi avea 
îndrăzneală la Dumnezeu, mă voi ruga pentru voi. 

Către sfârşitul vieţii sale, am mers la el împreună 
cu un cleric şi, cum urcam scările, cântam tropare 
de înmormântare. Acela, de îndată ce a auzit, s-a 
bucurat şi ne-a spus: 

- Aşa îmi place. Nu cum fac ceilalţi care vin şi 
îmi urează însănătoşire. 

Apoi a adăugat: 

- Dacă medicul îmi va spune că mâine voi muri, 
voi juca de bucurie, deşi nu am jucat niciodată în 
viaţa mea. 

Iar aceasta arăta câtă dorință avea să-L întâlneas- 
că pe Hristos în Cer. Era pentru el prilej de prăznuire. 

Ceea ce impresiona în mod deosebit era faptul că 
nu se temea de moarte. Ai fi spus că se juca cu ea. 
Cu două zile mai înainte de plecarea sa am mers 
să-l cercetez. Ştiam că nu primeşte pe nimeni, nici 
chiar pe fiii săi duhovniceşti. Stareţa mi-a spus că 
vreo zece arhierei au vrut să-l vadă, dar Starețul nu 
a primit pe nici unul. Însă atunci când l-a înştiinţat 
despre vizita mea, i-a spus cu o voce lină: „Să-i daţi 
omoforul”. Ceea ce însemna că voia să-i citesc rugă- 
ciunea de iertare. Eu am ascultat, am urcat în ca- 
mera unde era şi l-am văzut întins pe pat epuizat. 
Avea dureri înfricoşătoare şi mă impresiona faptul 
că faţa nu i se crispase, ci numai cu mâinile pipăia 
peretele. Se vede că îl durea foarte tare, dar făcea 
numai aceste mişcări. La un moment dat i-am spus: 

- Gheronda, de ce nu iei o aspirină, cel puţin să 
ţi se uşureze durerile? 

- Numai celorlalţi să le spunem să facă răbdare? 
mi-a răspuns. 

Atunci mi-am spus în sinea mea: „Să fi fost şi eu 
ca Părintele Paisie şi să fi murit împreună cu el...”. 
Era o dovadă de curaj şi bărbăţie faptul că în acele 
clipe grele nu voia să primească mângâiere de la 
oameni. Şi aceasta pentru că era încrezător în mân- 
gâierea Sfintei Treimi, a Maicii Domnului, pe care o 
iubea foarte mult şi a Bisericii biruitoare. Iar dacă a 
cerut să merg eu la el, nu a făcut-o ca să mă vadă, 
ci pentru ca să-i citesc rugăciunea de iertare, pe care 
o dorea mult. Un astfel de nevoitor, cu o astfel de 
curăţie sufletească a voit să aibă rugăciunea Bisericii. 
lar când i-am spus: „Gheronda, Sfinţia Ta eşti un 
copil iubit al lui Dumnezeu”, mi-a răspuns: „În fiecare 
secundă avem gânduri. lar ele trebuie să fie alese de 
minte”. Dădea o mare importanţă gândurilor care 

nouă ni se par neînsemnate. Era foarte curat sufletește 
şi nu-şi lăsa mintea deloc liberă. Și nu numai că nu 
făcea ceva care să nu placă lui Dumnezeu, ci nici prin 
mintea sa nu-i trecea vreun gând păcătos. 

Ce putem spune despre bunătatea sa, despre dra- 
gostea sa pentru om, despre rugăciunile sale pentru 
toate suferinţele oamenilor care veneau în contact 
cu el şi pentru care se ruga zi şi noapte? Nu avea 
somn. Ţinea minte numele oamenilor, ţinea minte 
chiar şi nevoia fiecăruia şi se ruga lui Dumnezeu: 
„Dumnezeul meu, miluieşte-l pe Petru care suferă!”, 
„Dumnezeul meu, miluieşte-l pe Nicolae care călăto- 
reşte!”, „Dumnezeul meu, miluieşte-l pe Emilian care 
nu ascultă de părinţi!”, se ruga Starețul pentru fiecare 
separat, cum spune Sfântul Apostol Pavel. Avea mare 
nevoinţă. 

Starețul era un om cu multă afecţiune. Ar putea 
spune cineva că i se făcea milă chiar şi de diavol. Iar 
poziţia aceasta este corectă din punct de vedere teo- 
logic, căci diavolul nu încetează să fie persoană, adică 
creatură. El a fost creat de mâinile lui Dumnezeu și, 
prin urmare, virtual, este un fiu al lui Dumnezeu, 
deşi căzut din starea de sfinţenie originară. A căzut 
și s-a rănit în chip înfricoşător. Real însă, a încetat 
să mai fie fiu al lui Dumnezeu, pentru că el însuşi 
nu a vrut aceasta. În orice caz, presupunem că Sta- 
rețului îi era milă de el pentru că diavolul nu va mai 
vedea faţa lui Dumnezeu, la fel ca şi Iuda şi alti nepo- 
căiţi. Aceasta era dragostea Stareţului care îi îmbră- 
țişa pe toţi oamenii, şi pe cei căzuţi, şi pe vrăjmaşii 
Crucii. Sfântul Apostol Pavel spunea: „Îi plâng pe 
vrăjmaşii Crucii, oricare ar fi ei”. Părintele Paisie avea 
dragoste pentru toată creaţia. Îi era milă şi de copă- 
cei, şi de iarbă chiar. Iar atunci când un om iubeşte 

chiar şi copăceii, iarba şi florile, unul ca acesta este 
un om cu o mare sensibilitate. Unde mai întâlneşti 
astfel de simţăminte? Numai la marii asceţi. Starețul 
Paisie a fost un mare ascet care a trecut pe pământ, 
un monah ortodox, un om al lui Dumnezeu care în- 
totdeauna era vesel. Cu toate că sănătatea sa era 
fragilă, niciodată nu spunea „Nu pot”; nici măcar o 
dată nu l-am auzit spunând asta. Desigur, era bol- 
năvicios, dar nu o spunea nimănui. Niciodată nu a 
spus că este mâhnit, niciodată nu şi-a manifestat 
amărăciunea, niciodată nu s-a plâns cuiva, niciodată 
nu a judecat pe vreun om. Nici măcar o singură dată. 
A fost un suflet mare. 

Mulţi oameni au primit învăţătură de la Părintele 
Paisie. Cu fiecare zi ce trece văd cum lumea află ce 
fel de om a trecut pe pământ şi îl cinsteşte tot mai 
mult. Caută să afle tot ce s-a scris referitor la el, să 
întrebe pe oamenii care l-au cunoscut. lar aceasta 
înseamnă că harul lui Dumnezeu a dat deja binecu- 
vântarea să fie popularizat, lucru pe care el nu l-a 
urmărit niciodată. Şi vedeţi cum Dumnezeu proslă- 
veşte pe cei care îl proslăvesc pe EI? Și aceasta nu 
numai în Grecia, ci şi în străinătate. Uitaţi-vă cum 
s-a răspândit faima lui, fără ca el să spună vreun 
cuvânt despre sine însuşi. Şi mulţi citesc cărţile lui, 
folosesc cuvintele lui în predici, în cicluri de catehi- 
zare şi în omilii. Îl au ca model pe acest om, fără şti- 
inţă de carte lumească. 

Mărturia Î.P.S. Antonie, 
Mitropolitul Sisaniului şi Siatistei 


„Bătrânul care străbătea cerurile” 


-— 


n luna iulie a anului 1994 a adormit în Domnul 
Î;; a plecat din lumea aceasta spre Împărăţia 
Cerurilor cunoscutul pentru harisma  străvederii, şi 
nu numai, minunatul nevoitor al Sfântului Munte 
Athos şi al întregii Ortodoxii, monahul Paisie, care a 
locuit la chilia „Panaguda” de lângă Sfânta Mănăstire 
Kutlumuş. Adormirea acestui Stareţ care străbătea 
cerurile ne-a mișcat sufleteşte pe toţi, deoarece, în 
aceste vremuri grele, am fi vrut să se afle printre noi 
ca să ne întărească şi să ne povăţuiască. 

Pe Starețul Paisie l-am cunoscut cu mulţi ani 
înainte şi ori de câte ori mergeam în Sfântul Munte 
făceam tot posibilul să-l întâlnesc ca să primesc fo- 
los duhovnicesc şi să mă întăresc în greaua lucrare 
a păstoririi, pe care mi-a încredinţat-o Preabunul 
Dumnezeu Cel slăvit în Treime. Cu Starețul Paisie 
mă întâlneam şi în afara Sfântului Munte, la Sihăs- 
tria Sfântului loan Evanghelistul de la Suroti. Cu 
câţiva ani în urmă, într-una din întâlnirile noastre 
neprevăzute la chilia sa, s-a petrecut următorul 
fapt: înainte de a ajunge la chilie, l-am văzut venind 
în întâmpinarea noastră, fără să fie înştiinţat de ni- 
meni şi, uimit, l-am auzit spunând: 

- Bine aţi venit! Vă aşteptam. 

Aceasta arată că Părintele Paisie avea, în afară 
de harisma străvederii şi discernământului, şi pe cea 
a înainte-vederii. 

Despre Starețul Paisie s-au spus multe, iar în ul- 
tima vreme multe lucruri văd lumina tiparului, spre 
folosul duhovnicesc al creştinilor, atât cele care 
schiţează fizionomia duhovnicească a  Stareţului şi 
viaţa lui ascetică, cât şi cele care oferă cuvintele lui 
smerite şi adevărate, spuse în diverse împrejurări. 

Noi nu avem nimic de adăugat la cele care bine 
s-au accentuat şi scris până acum. Cu toate acestea, 
considerăm folositor să spunem că el a unit în per- 
soana sa pe apostolul, pe proorocul, pe evanghelistul, 
pe dascălul şi, mai ales, pe părintele. Toată viaţa sa 
a fost o mărturie a Învierii. El însuşi a fost o mărturie 
vie a Învierii, care îi întraripa cu aripile nădejdii pe 
toți oamenii care veneau la el. Fiecăruia îi dădea vita- 
mina care îi lipsea, precum el însuşi a spus într-o oa- 
recare împrejurare. 

Este cunoscut faptul că toţi care mergeau la Sta- 
reţ stăpâniţi de o oarecare frică plecau plini de curaj. 
Necredincioşii mergeau şi se întorceau credincioşi, 
potrivit cu mărturiile lor. Nu exista caz în care cel 
care se întâlnea cu el să nu retrăiască viaţa Bisericii. 
Era într-adevăr un lucru minunat să-i vezi pe oameni 
întorcându-se de la chilia sa întăriţi în credinţă, plini 
de nădejde, păstrând înlăuntrul lor acea dulceaţă a 
bunătăţii şi dragostei lui. 

Aşa cum am spus mai sus, Starețul Paisie avea 
harismele adevărate ale străvederii, discernământului 
și înainte-vederii. Iar premiza şi temelia acestora este, 
după Sfântul Petru Damaschin, virtutea împărătească 
a smereniei, pe care Starețul o avea din belşug. 

Aşadar, ca un văzător cu duhul, el vedea cele as- 
cunse ale inimilor oamenilor şi răspundea nu numai 
la întrebările care i se puneau, ci şi la altele mai im- 
portante, pe care nici nu se gândeau să i le adreseze. 

Și aceasta pentru că străvederea, aşa cum scrie Sfân- 
tul Petru Damaschin, îi dăruieşte omului putinţa să 
vadă lucrurile după fire, aşa cum le vedea Adam 
înainte de căderea în păcat. Părintele Paisie a dobândit 
această harismă deoarece a trăit în smerenie, dra- 
goste, post, rugăciune neîncetată, întristare a inimii, 
ascultare şi participare regulată la Taina Sfintei Euha- 
ristii. Adică a devenit vas al dumnezeiescului har. 

Pe lângă harisma străvederii, o avea şi pe cea a 
înainte-vederii, prin care vedea şi cele care aveau să 
se petreacă în viitor. Şi, aşa cum scrie Cuviosul Nichita 
Stithatul, „în amândouă cazurile lucrează unul şi ace- 
laşi Duh Sfânt”. 

Multe s-ar putea scrie despre Stareţ, care înţelegea 
multe și ne-a făcut şi pe noi să înţelegem multe. 

În încheiere, vreau să cer tuturor celor care, potri- 
vit Proniei dumnezeieşti, l-au cunoscut pe Starețul 
Paisie, acest cuvios părinte aghiorit, ca împreună 
să-l rugăm să mijlocească acolo unde se află, de-a 
dreapta Sfintei Treimi, la Preabunul Dumnezeu şi la 
Preacurata Sa Maică pentru mântuirea omenirii şi a 
tuturor  ortodocşilor şi pentru ocrotirea  preaiubitei 
noastre Patrii. Noi niciodată nu vom uita cuvintele 
sale cele purtătoare de viaţă. În rugăciunile noastre 
cele către Domnul şi la Sfânta Proscomidie întot- 
deauna îl pomenim. Veşnică să-i fie pomenirea! 


Mărturia Î.P.S. Eustatie, 
Mitropolitul Monemyvasiei şi Spartei 


Invitat fiind de Sfânta Mănăstire Vatoped la hra- 
mul ei, am vizitat pentru a doua oară Sfântul Munte. 

Privegherea din noaptea precedentă şi căldura 
grozavă mă epuizaseră cu totul. Aproape îmi târam 
picioarele când coboram spre chilia Stareţului Paisie, 
pe care doream mult să-l întâlnesc, să-l ascult cu evla- 
vie și să împlinesc cu râvnă tot ceea ce îmi va spune. 

Când am ajuns lângă gardul curţii chiliei, am vă- 
zut şezând vreo cincisprezece oameni din diferite lo- 
curi ale ţării şi un grup din Amfilohia, condus de 
primarul oraşului. Atunci i-am întrebat cu nerăbdare: 

- De ce aşteptaţi aici? Starețul este înăuntru? 

-Nu ştim, mi-au răspuns acela. 

- Atunci de ce aşteptaţi? i-am întrebat eu. 

-Dacă este înăuntru şi ne este de folos, va primi 
vestire şi va ieşi din chilie, mi-au răspuns acei creş- 
tini evlavioşi. 

În clipa aceea eram atât de epuizat, încât mi-a 
trecut prin minte gândul să plec. Dar, fiindcă eram 
cleric, - nimeni nu mă cunoştea că sunt episcop şi nici 
nu purtam însemnele vredniciei pe care o aveam =, 
ca să nu-i smintesc, de vreme ce prin plecarea mea 
aş fi arătat lipsă de respect faţă de Stareţ şi necre- 
dinţă faţă de cele ce mi-au spus aceia, am luat o bu- 
căţică de rahat dintr-o cutie agăţată acolo, m-am 
aşezat pe o piatră, mi-am prins capul în palme şi am 
făcut o rugăciune fierbinte. Am spus: „Doamne, fie-ţi 
milă de mine, nu mai pot! Dacă Starețul este înăun- 
tru, vesteşte-l să iasă afară”. Nu am apucat să ter- 
min rugăciunea mea scurtă şi plină de agonie, că 
uşa s-a deschis şi a apărut Starețul. A venit în în- 
tâmpinarea noastră şi ne-a salutat, iar când a ajuns 
lângă mine, mi-a sărutat mâna ca la un episcop, fără 
să mă fi întâlnit vreodată. 

Deodată, oboseala mi-a dispărut şi absorbeam şi 
eu împreună cu ceilalţi cele pe care ni le spunea cu 

harismele discernământului şi străvederii pe care le 
avea. În mod deosebit, eu mi-am pus în inimă şi cele 
pe care, într-o convorbire tainică cu el, mi le-a spus 
spre zidirea şi întărirea mea în slujba pe care o am. 

Binecuvântez pe  Preasfântul Dumnezeu şi pe 
Stăpâna Născătoarea de Dumnezeu că m-au învred- 
nicit să cunosc un sfânt contemporan. 


Mărturia Î.P.S. Ierotei, Mitropolitul 
Nafpaktului şi Sfântului Vlasie 


Impresii din cartea „Viaţa Cuviosului 
Paisie Aghioritul” 


Sfântul Maxim Mărturisitorul avea să scrie că 
Sfântul Duh lucrează curăţia celor care sunt vred- 
nici de curăţie, prin frică, evlavie şi cunoaştere. De 
asemenea, dăruieşte lumina cunoaşterii  făpturilor 
celor care sunt vrednice de lumină, prin putere, voinţă 
și prudenţă. lar desăvârşirea o dăruieşte celor care 
sunt vrednici de îndumnezeire, prin înţelepciunea cea 
prealuminoasă, simplă şi deplină. 

Pururea pomenitul Stareţ a fost vrednic de curăţie, 
luminare şi îndumnezeire şi, de aceea, Dumnezeu i-a 
dăruit toate bunătăţile acestor stări binecuvântate, 
astfel încât s-a arătat un părinte duhovnicesc care 
i-a ajutat pe oameni în felurite chipuri, cu cuvântul 
şi cu tăcerea, cu rugăciunea şi cu minunile. De aceea, 
şi cel care citeşte cuvintele lui le simte ca pe nişte 
cuvinte de înţelepciune care creează reînnoiri şi revi- 
zuiri în viaţa sa personală. 

Citind cartea („Viaţa Cuviosului Paisie Aghioritul”), 
oricine poate vedea un stareţ ascet văzător de 
Dumnezeu, care a trecut prin toate stadiile vieţii 
duhovniceşti, cum sunt supunerea,  neagoniseala, 
ascultarea  mucenicească,  nevoinţă îndelungată, cu- 
răţia inimii, luminarea minţii, rugăciunea inimii, ex- 
perienţa vederii lui Dumnezeu, dragostea pentru 
Dumnezeu. De asemenea, poate vedea un monah cu 
mărimea de suflet şi cu vioiciunea duhovnicească 
dezvoltate la gradul cel mai înalt, din care pricină el 
însuși le cerea mereu creştinilor să dobândească 
aceste virtuţi. 

Acest binecuvântat Stareţ a trăit tot felul de stări. 
El a cunoscut ispitele şi atacurile diavolilor, care îl 
pizmuiau pentru starea duhovnicească înaltă la care 
a ajuns. Diavolii i se arătau de multe ori pentru a-i 
pricinui confuzie şi a-i face rău, însă omul lui 
Dumnezeu îi înfrunta, cu puterea Duhului Sfânt, cu 
adâncă smerenie şi înţelepciune duhovnicească. 

Starețul era conştient de ceea ce este Biserica. 
Adică era conştient că ea este comuniunea cu sfinţii 
întru Hristos. El a văzut pe îngerul care i-a adus 
hrana, l-a văzut pe îngerul său păzitor care îl slujea 
atunci când avea nevoie. A văzut sfinţi, cum ar fi 
Sfinţii Trei Ierarhi, Sfânta Ecaterina, Sfântul Ioan 
Teologul, ceata Cuvioşilor Părinţi, Sfântul Isaac Sirul, 
Sfânta  Eufimia, Sfântul Pantelimon, Sfântul Luchi- 
lian, Sfântul Arsenie şi alţii. Odată, i s-a arătat un 
sfânt în lumină, iar când l-a întrebat, acela i-a răs- 
puns că este Sfântul Vlasie din Sclavena. Altă dată 
s-a învrednicit de o cercetare a Maicii Domnului în 
timpul nopţii. Apoi a văzut-o pe Maica Domnului 
îmbrăcată în alb. În repetate rânduri a primit afecţi- 
unea ei maternă, a vorbit cu ea şi a primit hrană din 

preacuratele ei mâini. Pe Maica Domnului o avea 
drept mamă, iar pe Sfânta Eufimia soră. 

Odată a trăit în chip simţit harul lui Dumnezeu. 
Acesta l-a întărit şi l-a sprijinit duhovniceşte timp de 
zece ani. Se nevoia cu rugăciunea inimii şi adeseori 
mintea lui era răpită în contemplaţie. A văzut lumina 
necreată, care, aşa cum spunea el, era „mai puternică 
decât lumina soarelui. Acesta își pierdea strălucirea 
în faţa ei. Vedeam soarele, iar lumina lui mi se părea 
palidă, lipsită de strălucire, aşa cum este lumina 
atunci când este lună plină. Am văzut mult timp acea 
lumină. După aceea, când ea a dispărut şi harul s-a 
micşorat, atunci nu am mai simţit nici o mângâiere 
sau bucurie”. Atât de înaltă a fost acea trăire bine- 
cuvântată, încât atunci când a luat sfârşit şi a tre- 
buit să mănânce, să bea sau să facă lucru de mână, 
se simţea ca „un animal”. S-a învrednicit să-l vadă 
și pe Hristos însuşi, încă de la vârsta de cincisprezece 
ani. Despre o altă experienţă dumnezeiască poves- 
teşte el însuşi: „Deodată peretele chiliei mele a dispă- 
rut şi l-am văzut pe Hristos în lumină, la o distanţă 
de vreo şase metri”. A simţit Sfânta Împărtăşanie ca 
Trup al lui Hristos. 

Starețul Paisie avea toate însuşirile proorocilor şi 
ale marilor bărbaţi cuvioşi. Pe toate le vedea curat. A 
văzut sufletul bătrânului Filaret românul în clipa în 
care urca la cer ca „un copilaş de doisprezece ani, 
într-o lumină cerească”. 

În toată viaţa sa, el a trăit toată dogmatica Bise- 
ricii (teologia, hristologia, eclesiologia, demonologia, 
eshatologia). 

Tradiţia ortodoxă isihastă despre curăţie, lumi- 
nare și îndumnezeire este fundamentul dogmelor 
Bisericii Ortodoxe, de vreme ce prin lucrarea curăţi- 

toare a lui Dumnezeu omul se curăţeşte de puterile 
demonice, prin lucrarea luminătoare dobândeşte po- 
menirea neîncetată a Lui, iar prin lucrarea de în- 
dumnezeire are o comuniune personală cu EI, cu Mai- 
ca Domnului şi cu sfinţii, trăieşte Biserica ca Trup 
al lui Hristos şi ca pe o comuniune îndumnezeitoare. 
Aşadar, unul ca acesta devine dascăl al Bisericii, 
expresia vie a teologiei lucrătoare. 

Numai așa se explică învăţăturile insuflate de 
Dumnezeu ale Stareţului şi harisma deosebirii du- 
hurilor, prin care distingea dumnezeiescul de diavo- 
lesc, lucru pe care îl cere adevărata teologie. Vindeca 
bolile sufleteşti şi trupeşti ale oamenilor, făcea mi- 
nuni multe şi mari şi, povăţuit fiind de Duhul Sfânt, 
pricinuia schimbări duhovniceşti în cei cu care vorbea. 

Pururea pomenitul Stareţ a făcut, pentru dragos- 
tea lui Hristos, o asceză mare, jertfe peste măsura 
firii omeneşti. Și de aceea Dumnezeu l-a umplut de 
bogatele Sale daruri, căci el răsplăteşte din belşug 
pe fiii Săi mărinimoşi. 

Starețul şi-a curăţat partea raţională a sufletului 
său, pentru care a primit de la Duhul Sfânt înţelep- 
ciunea şi cunoaşterea raţiunilor lucrurilor. Pentru 
aceasta cuvântul său atrăgea pe cei care îl ascultau. 
De asemenea, el trăia cele viitoare şi ascunse, pentru 
care a primit darul credinţei lucrătoare în Dumnezeu 
şi şi-a sporit iubirea pentru aproapele, jertfindu-se 
zilnic pentru întreaga familie a lui Adam. Pentru 
aceasta a primit darul tămăduirilor. 

Şi, fiindcă în cartea aceasta pe care o comentăm 
se consemnează diferite fapte minunate ale Stareţu- 
lui Paisie, trebuie să subliniem faptul că toate cele 
săvârşite de el erau consecinţe fireşti ale darului 
Sfântului Duh, care i s-a dat pe măsura harismei 

iubirii aproapelui. Marea lui dragoste faţă de cei vii 
și de cei morţi, care se manifesta prin rugăciunea 
neîncetată şi prin slujirea jertfelnică și chiar muce- 
nicească, a fost transformată de către Duhul Sfânt 
în darul facerii de minuni. 


Văzător, cuvios, mucenic 

Pe proorocii Vechiului Testament poporul îi numea 
văzători, aşa cum l-a numit pe proorocul Samuil, 
deoarece aveau ochi duhovniceşti cu care vedeau boli- 
le sufleteşti ale oamenilor, aveau o neîncetată comuni- 
une cu Dumnezeu, vedeau viitoarea întrupare a Fiului 
şi Cuvântului lui Dumnezeu. Un astfel de „văzător” a 
fost, aşa cum l-am cunoscut personal, şi Starețul Paisie. 

Biografia sa duhovnicească ne aduce aminte de 
marii asceţi ai Bisericii primare. Trupul său nepu- 
tincios a rezistat la o astfel de asceză pentru că a 
primit har de la Dumnezeu. A făcut mari „nebunii” 
duhovniceşti pentru dragostea lui Hristos, nevoin- 
du-se mai presus de putere, cu priveghere, post, 
metanii, mers pe jos, zăvorâre în peşteri, şedere în 
scorburi de stejar, coborâre în prăpăstii pentru liniş- 
tire, lipsă, liniştire deplină, rugăciune  îndurerată 
pentru toată lumea, iubirea aproapelui, întâlnire cu 
urşii şi purtarea politicoasă cu ei, netemere de lu- 
crurile care pricinuiese frică. În pustiul Sinaiului nu 
purta încălțăminte şi de aceea „i se tăiaseră călcâiele 
şi curgea sânge”. Uneori se purta ca un nebun pen- 
tru Hristos, iar alteori ca un dascăl înţelept. Unele 
fapte muceniceşti mi le-a povestit el însuşi, ca de 
pildă cum a înfruntat ispita „aprinderii trupeşti” la 
Sfânta Mănăstire Stomio din Koniţa. Mi-a arătat chiar 
şi cicatricele de la rănile pe care şi le făcuse la picior, 
care dau mărturie despre aceasta. 

În ciuda marii lui nevoinţe, a supunerii sinelui la 
astfel de  „nebunii” pentru Hristos, era tot numai 
inimă, răspândea mângâiere şi compătimire pentru 
cei îndureraţi, adeseori îi înveselea pe ceilalți prin 
umorul său caracteristic, avea o inimă plină de gin- 
găşie şi sensibilitate, era o neîncetată însorire du- 
hovnicească, un amurg lin de toamnă. Însă, atunci 
când o cereau nevoile pastorale, era aspru, dar as- 
primea o unea cu inima de mamă. 

În general, acest Stareţ binecuvântat „s-a topit 
pe sine în asceză şi a odihnit duhovniceşte pe tot 
omul. Suferea el însuşi pentru durerea şi păcatele 
oamenilor, dar, în acelaşi timp, le transmitea bucurie 
și mângâiere. Se lupta cu diavolii, vorbea cu sfinţii, 
se întreținea cu animalele sălbatice şi îi ajuta du- 
hovniceşte pe oameni”. 

Aşa cum viaţa sa a fost minunată, la fel de mi- 
nunată a fost şi adormirea sa, cea cuvioasă şi muce- 
nicească. Deosebit de folositoare este şi convorbirea 
cu medicul său, ce a avut loc cu şapte zile înainte de 
adormirea sa. Când medicul i-a spus: „Gheronda, 
dar ficatul sfinţiei voastre s-a umflat şi vă doare 
pentru că a făcut o metastază înfricoşătoare”, el a 
zâmbit şi i-a spus: „Dar acesta este mândria mea. 
Nu te mâhni! Acesta m-a ţinut până la şaptezeci de 
ani şi tot acesta mă trimite acum, cât se poate de 
repede, acolo unde trebuie să merg. Nu te mâhni 
pentru aceasta, sunt foarte bine”. Această înfruntare 
arată că Starețul depăşise frica morţii. 

Spre sfârşitul vieţii sale „voia să fie singur, să se 
roage  nerăspândit şi să se pregătească mai bine 
pentru plecarea sa”. În ultima noapte a trăit experi- 
ența mucenicilor. În durerile sale o chema pe Maica 
Domnului spunând: „Măicuţa mea cea dulce!” Timp 

de două ore şi-a pierdut cunoştinţa, iar când şi-a 
revenit, a spus cu o voce stinsă: „Mucenicie, adevă- 
rată mucenicie...” Apoi a adormit în pace. 

Deosebit de semnificativ este „Testamentul du- 
hovnicesc al Stareţului”, (pagina 682 a cărţii „Viaţa 
Cuviosului Paisie Aghioritul”, care a fost aflat după 
moartea sa în Chilia „Panaguda” şi care arată matu- 
ritatea sa duhovnicească şi teologică. În acest mic 
text autograf se vede prihănirea sa de sine, atunci 
când compară propria persoană cu înălţimea vieţii 
duhovniceşti, cu petrecerea cea din ceruri, pe care 
s-a învrednicit să o trăiască şi să o vadă. De aceea a 
scris despre ea cu adâncă smerenie. Simplitatea cu- 
vântului său dezvăluie maturitatea sa duhovnicească. 

Datorită legăturii strânse pe care am avut-o cu 
pururea pomenitul Stareţ, mi s-a format convinge- 
rea că el a îmbinat întru sine harismele proorocilor 
Vechiului Testament cu cele ale bărbaţilor sfinţi ai 
Noului Testament. 

Dintre drepţii Vechiului Testament, Starețul Paisie 
îşi amintea de Proorocul Ilie, ca unul ce era deopo- 
trivă în asceză, în comuniunea vie cu Dumnezeu, în 
petrecerea în peşteră şi în hrana pe care o primea de 
la corb, în rugăciunea purtătoare de foc unită cu înco- 
voierea trupului, în râvna sa pentru Dumnezeu şi dra- 
gostea pentru popor, născute din dorinţa de a-l întoar- 
ce la credinţa în Dumnezeul cel adevărat. Într-adevăr, 
multe evenimente din viaţa pururea  pomenitului 
Stareţ Paisie sunt asemănătoare cu cele trăite de 
Proorocul Ilie. 

Dintre Sfinţii Bisericii noastre, Starețul îmi amin- 
teşte de doi mari asceţi. De Avva Pimen, cu care se 
asemăna în asceza şi dragostea sa față de oameni şi 
de Sfântul Cosma Etolianul în simplitatea, minunile 

şi slujirea sa apostolică plină de lepădare de sine. 
Dar şi evlavia poporului arătată Părintelui Paisie este 
aceeaşi cu cea pe care oamenii o aveau față de Avva 
Pimen şi de Sfântul Cosma Etolianul. 

L-am cunoscut pe Stareţ ca „văzător”, cuvios şi 
mucenic şi de aceea dăm mărturie pentru sfinţenia lui. 

Părintele Paisie este una dintre personalităţile 
cele pe care le-am întâlnit în calea căutării unei vieţi 
duhovniceşti autentice, după dezamăgirea pe care 
mi-au  pricinuit-o studiile teologice raţionaliste. Iar 
aceste binecuvântate personalităţi mi-au pricinuit un 
simțământ deosebit. 

Simt o profundă recunoştinţă faţă de Dumnezeu 
pentru faptul că m-a învrednicit să întâlnesc acest 
chip cuvios. Pe pururea pomenitul Stareţ Paisie l-am 
ascultat vorbind şi învățând cele mai adânci taine 
ale vieţii duhovniceşti, l-am simţit ca pe o adevărată 
teologie vie, m-am rugat împreună cu el în timpul 
privegherilor îndelungate, l-am ascultat cum cânta, 
am mers împreună cu el ore întregi de la Mănăstirea 
Simonos Petras până la Chilia sa Panaguda de lângă 
Careia, am dormit sau mai degrabă am privegheat la 
chilia sa, unde l-am auzit rugându-se toată noaptea, 
m-a ajutat în momentele critice ale vieţii mele, m-a 
aşteptat cu dragoste pe un deal departe de chilia sa şi 
mi-a arătat cărarea ca să merg acolo unde se afla el, 
și nu la chilia sa spre care mă îndreptam, și multe 
altele. 

Starețul Paisie trăia în Biserica Biruitoare încă 
din viaţa aceasta, iar acum se desfătează de ea mult 
mai mult. Simt nevoia să-i cer mijlocirile pentru slu- 
jirea mea pastorală şi mântuirea sufletului meu, deoa- 
rece are multă îndrăzneală la Dumnezeu. Aş putea 
să repet ceea ce a spus un oarecare monah despre 

sfântul său Stareţ în ziua înmormântării lui: „Nu mă 
mâhnesc pentru adormirea lui, ci mă bucur pentru 
că în împărăţia lui Dumnezeu astăzi s-a numărat un 
om pe care l-am cunoscut şi care m-a iubit mult, un 
om al meu”. Şi noi ne bucurăm pentru că oamenii 
care ne-au iubit cu adevărat şi au odihnit duhul 
nostru, „oamenii noştri”, cum ar fi Părintele Paisie, 
Părintele Efrem, Părintele Sofronie, episcopul Calinic 
al Edesei şi alţii sunt mădularele Bisericii celor întâi 
născuţi în ceruri. 

Trebuie să citim cu atenţie cartea „Viaţa Cuvio- 
sului Paisie Aghioritul”, pentru a dobândi o simţire 
curată a vieţii duhovniceşti, să înţelegem în ce constă 
mărimea de suflet şi vioiciunea de care era insuflat 
Starețul Paisie, să vedem exact ce înseamnă Biserica 
Ortodoxă, cum devine cineva mădular al Bisericii, ce 
este în realitate curățirea de patimi, iluminarea și în- 
dumnezeirea, astfel încât să ne vindecăm de boala 
contemporană incurabilă a babiloniei teologice şi a 
confuziei cuvântului teologic. 

Cu pururea pomenitul Părinte Paisie am păstrat 
o legătură îndelungată. Multe din cuvintele lui nu 
mi le pot aminti în amănunt, însă mi-a rămas în 
memorie marea lui personalitate. Înlăuntrul meu s-a 
format icoana unui cuvios ascet din secolul al IV-lea. 
Nu am încercat să memorez fraze de-ale lui, pentru 
că mi-a rămas înlăuntrul inimii întreaga lui existenţă. 
De aceea, pentru mine, Părintele Paisie este un sfânt, 
dincolo de toate cele pe care le-a făcut şi le-a spus. 

De multe ori, atunci când îl întâlneam, îmi era de 
ajuns să-l privesc, să-l simt şi să-l las să se exprime 
liber. Nu făceam însemnări, deoarece îl consideram 
o carte deschisă, care încet-încet intra în inima mea. 
Era o carte fără multe cuvinte, fără însemnări. Acesta 

este sentimentul pe care îl am până astăzi. Am cu- 
noscut un om binecuvântat, un om harismatic, un 
om al lui Dumnezeu. Am simţit ce înseamnă calita- 
tea vieţii duhovniceşti, care se manifestă ca lucrare şi 
legătură duhovnicească. 

La privegherea sărbătorii Sfinţilor Apostoli Petru 
şi Pavel s-a săvârşit tunderea unui monah. L-am vă- 
zut pe Părintele Paisie şezând cu smerenie şi evlavie 
în strană şi rugându-se toată noaptea. Îmi va rămâne 
neuitată clipa când l-am chemat să cânte psalmul: 
„Mărturisiţi-vă Domnului...” (Ps. 135). Încă mai răsună 
în urechile mele psalmodia pe glasul patru, aşa cum 
se cânta în Farasa, cântată de vocea sa subțire şi 
plină de umilinţă, o voce care nu ieșea din gura sa, 
ci din inimă. În acel timp, în Biserica Sfintei Mănăs- 
tiri stăpânea o desăvârşită linişte şi o atmosferă plină 
de umilință. 

Odată l-am vizitat la Chilia Sfintei Cruci şi l-am 
găsit pregătindu-se de plecare. Voia să meargă la o 
priveghere la Mănăstirea Stavronikita. M-a luat împre- 
ună cu el, iar pe drum am discutat despre diferite 
subiecte referitoare la viaţa duhovnicească. La un mo- 
ment dat, l-am întrebat despre legătura ce există între 
Dumnezeu şi creaţie. După ce mi-a spus câteva lu- 
cruri, s-a apropiat de o plantă, a apucat cu gingăşie 
cu mâna sa o frunză verde şi, aplecându-se, a săru- 
tat-o. Apoi mi-a spus: 

- Noi sărutăm rasa Sfântului Nectarie, care a 
aparţinut Sfântului şi a luat putere de la el. Însă cu 
mult mai mult trebuie să sărutăm frunzuliţele şi crea- 
ţia, care are înăuntrul ei puterea lui Dumnezeu. 

Într-un mod simplu mi-a arătat teologia „raţiunilor 
ființelor”, a puterii lui Dumnezeu creatoare şi dătă- 
toare de viaţă, care există în toată creaţia. 

Odată, când l-am întrebat cum trebuie să trăim 
în Biserică, mi-a răspuns cu simplitate: 

- Să-i simţim pe sfinţi şi pe îngeri alături de noi. 

Apoi a adăugat: 

- De multe ori îl văd alături de mine pe îngerul 
meu păzitor şi îl sărut. 

Părintele Paisie îl cinstea mult pe stareţul meu, 
mitropolitul Calinic al Edesei. Într-una din vizitele 
mele la Panaguda, i-am spus Stareţului despre cle- 
vetirile care au fost scrise împotriva mitropolitului. 
Atunci am văzut cum au început să-i curgă lacrimi 
din ochi. Apoi mi-a spus: 

- Toţi cei care sunt nedreptăţiţi sunt foarte iubiţi 
de Dumnezeu. Aceştia sunt copiii Lui. Însă vai de 
oamenii duhovniceşti care nu-i iau partea şi nu îl 
susţin. Vor da seama de aceasta în ziua Judecăţii. 

El îi iubea mult pe cei care erau clevetiţi şi ne- 
dreptăţiţi, dar sufereau nedreptatea. 

Odată l-am vizitat pe Părintele Paisie împreună 
cu un student la Teologie, care se afla la o vârstă 
critică. Când l-a întrebat despre studiile lui, studentul 
i-a răspuns cu nepăsare despre o lucrare legată de 
creaţia omului. La un moment dat i-a spus Părintelui 
Paisie: 

- Odată, Dumnezeu, neavând ce face, i-a creat 
pe Adam şi pe Eva, ca să-i treacă timpul. 

Atunci am văzut pe Părintele Paisie cum a ridicat 
fulgerător mâna şi i-a dat aceluia o palmă puternică. 
Studentul s-a pierdut, a făcut ochii mari şi nu-i venea 
să creadă. Apoi a început să plângă cu suspine ca un 
copil mic. Părintele Paisie l-a privit, dar nu a spus ni- 
mic, ci l-a lăsat să plângă. După o vreme l-a întrebat: 

- Binecuvântatule, ce sunt cele pe care le-ai spus? 
Vino cu mine! 

Atunci l-a luat de mână, ca mama pe copilul mic, 
l-a dus la chiuvetă şi i-a spus: 

- Spală-ţi faţa! 

Apoi i-a dat un prosop ca să se şteargă pe faţă, 
după care a început cu gingăşie şi multă dragoste să-i 
arate greşeala şi să-i spună că nu trebuie să vorbim 
necuviincios despre Dumnezeu şi despre lucrarea Sa. 
I-a scris chiar şi o dedicație plină de har pe o carte şi 
i-a dat-o. Este de prisos să mai spun că eu am urmă- 
rit această scenă fără glas şi plin de uimire. 

Atunci când îl vizitam pe Stareţ, după sfaturile 
pe care mi le dădea, referitoare la viaţa mea perso- 
nală, îl întrebam şi despre unele probleme pe care le 
înfruntam cu fiii mei duhovniceşti. I-am spus despre 
un copil care era foarte zburdalnic şi încăpățânat şi 
l-am rugat să mă sfătuiască cum să mă port cu el. 
Iar el mi-a dat un răspuns care m-a dezarmat: 

- Să faci ceea ce face cărăuşul cu catârul! Să ţii 
bine frâiele şi să stai departe ca să nu te lovească cu 
piciorul! 

Atunci când îmi amintesc de acest chip sfinţit, 
mă emoţionez, lăcrimez şi mă rog. 

Să avem parte de binecuvântarea sa! 


Mărturia Î.P.S. Nicolae, 
Mitropolitul Fthiotidei 


Pe fericitul monah Paisie l-am cunoscut în decem- 
brie 1972, când, împreună cu mitropolitul Halkidei, 
Nicolae, am vizitat Sfânta Mănăstire  Stavronikita, 
unde fusesem chemat de către egumenul ei, părintele 
Vasile, ca să particip la sărbătoarea Sfântului Nicolae, 

hramul mănăstirii. Mitropolitul Nicolae păstra strânse 
legături duhovniceşti cu Părintele Paisie. De la acela 
îşi procura iconiţe de lemn cu Maica Domnului, pe 
care le dădea de binecuvântare celor care veneau la 
el. Despre sfântul său stareţ, ieromonahul rus Tihon, 
a scris o cărticică cu titlul „Ieromonahul Tihon. O floa- 
re din Grădina Maicii Domnului”, sub pseudonimul 
H. Filoatonitul. Părintele Paisie îl cinstea mult pe 
sfântul mitropolit Nicolae. După moartea sa prema- 
tură, Starețul a spus: 

- Cerul mai are încă un sfânt în sânurile sale. 

A doua mea vizită în Sfântul Munte a fost pentru 
mine o mare binecuvântare a lui Dumnezeu. Şi aceas- 
ta din două pricini. Mai întâi, pentru că fusesem de 
curând tuns în monahism, iar în al doilea rând, pen- 
tru că l-am cunoscut îndeaproape pe Starețul Paisie, 
despre care mitropolitul Nicolae îmi povestise multe. 

În Biserică se săvârşea privegherea de toată noap- 
tea. Părinţii care cântau cu vocile lor plăcute creau o 
atmosferă cerească. Stăteam într-o strană în partea 
stângă a intrării în naos şi participam la rugăciune 
cu multă umilință. La cântarea a noua, când părinţii 
cântau alternativ şi ritmic canoanele Maicii Domnului, 
am observat că monahul din stânga mea, care stătea 
în picioare, plângea cu lacrimi şi suspine. Aceasta m-a 
mişcat mult şi mi-a făcut o deosebită impresie. După 
puţin, m-am întors discret şi am întrebat pe un monah 
tânăr, ce stătea în dreapta mea, cine era acel monah. 
El avea capul atât de plecat şi fesul atât de lăsat pe 
ochi, încât nu i se vedea decât barba mică. 

- Nu-l cunoaşteţi? m-a întrebat monahul. Este 
Starețul Paisie. 

Atunci am simţit un fior, dar şi multă bucurie 
pentru că Dumnezeu mă adusese atât de aproape de 
acest monah sfânt. 

După priveghere, când trebuia să intru la masă, 
eu, fiindcă eram tânăr, am rămas la urmă. În faţa 
mea era Părintele Paisie, care cu nici un chip nu a 
vrut să intre înaintea mea. Acolo am schimbat două 
cuvinte cu el şi atunci i-am văzut faţa, i-am auzit 
plăcuta sa voce şi am încercat să-i sărut mâna. De 
atunci, Părintele Paisie a devenit pentru mine omul 
cel mai drag şi monahul cel mai iubit din Sfântul 
Munte. Ori de câte ori vizitam Sfântul Munte, Coliba 
sa era primul meu loc de închinare. Am trimis mulţi 
oameni să îi ceară sfatul. În momentele grele ale vie- 
ţii mele preoțești îi ceream ajutorul şi sfaturile sale. 
Tot ceea ce mi-a spus am împlinit întocmai şi am 
aflat odihnă. Toţi cei pe care i-am luat cu mine ca 
să-l cunoască povestesc mereu cum i-a ajutat şi i-a 
iubit. Într-adevăr, era un mare părinte şi povăţuitor, 
care, cu iluminarea Sfântului Duh, spunea şi săvâr- 
şea cele necesare pentru mângâierea şi mântuirea 
oamenilor. Nu se smerea numai în cuvinte, ci era cu 
adevărat smerit. Nu-i plăcea să fie cunoscut, el dorea 
să-l facă arătat pe Dumnezeu în inima fiecăruia, 
astfel încât numai pe Acela să-L cunoască ca mân- 
tuitor şi binefăcător. Cele care se petreceau în viaţa 
sa, faptele minunate şi mai presus de fire, nu îl impre- 
sionau deloc, ci le considera ca o consecinţă firească a 
vieţii în Dumnezeu, pe care se străduia să o trăiască. 
Și atunci când prezicea sau făcea minuni sau trăia 
descoperiri cereşti, nu se considera pe sine vrednic de 
astfel de lucruri minunate, ci le atribuia deosebitei 
bunăvoinţe şi purtări de grijă a lui Dumnezeu, Care 
voia să-i descopere prezenţa Sa, pentru a-l păzi de 
alunecările în patimile lumești. Această simplitate a 
sa, următoare a lui Hristos, l-a făcut accesibil şi celui 
mai păcătos și celui mai neinstruit şi celui mai puţin 

civilizat. În unul din pelerinajele mele, Starețul m-a 
primit cu multă dragoste şi îmi mulțumea mereu, fără 
ca să ştiu de ce. La plecare, l-am întrebat: 

- Gheronda, de ce îmi adresaţi aceste mulţumiri? 
Sfinţia Voastră nu primiţi nici daruri, nici alimente, 
nici bani. Atunci pentru ce îmi mulţumiţi? 

- Îţi mulţumesc pentru acel copil pe care mi l-ai 
trimis, mi-a răspuns el. 

Într-adevăr, îi trimisesem un tânăr care era foarte 
încurcat, iar el îl izbăvise. Cu toate acestea, îmi mul- 
ţumea pentru binele pe care l-a făcut şi tânărului și 
mie. Pentru pururea pomenitul Stareţ se adevereşte 
cuvântul Sfântului Ioan Gură de Aur, care spune: „În 
porturi farurile sunt aşezate la înălțime ca să fie văzute 
de departe de cei care călătoresc şi să fie atraşi toți 
spre liniştea lor (porturilor), ca să nu naufragieze şi să 
nu rămână în întuneric cei care privesc la ele”. 

Ajutorul pe care Starețul l-a dat tineretului este 
foarte mare. I-a sprijinit pe tinerii care se primejdu- 
iau şi pe mulţi i-a întărit în viaţa duhovnicească. În 
scopul de a-i folosi pe studenţii Internatului Teologic 
din Atena, al cărui director eram pe atunci, am orga- 
nizat, în octombrie 1988, un pelerinaj în Sfântul 
Munte. De îndată ce am ajuns în Careia, prima noas- 
tră vizită am făcut-o la Părintele Paisie. Îmi aduc 
aminte cât de mult s-a bucurat când ne-a văzut. „Măi 
copii, ce bucurie mi-aţi făcut!” repeta bucuros, în 
timp ce studenţii treceau pe rând şi îi sărutau mâna. 
Ne-am aşezat cu toţii în curte, iar el a început să ne 
vorbească despre Asia Mică, despre sfinţii din patria 
sa, Capadocia şi despre slăvita istorie a grecilor din 
locurile de neuitat de acolo. Pe la jumătatea povesti- 
rii lui, s-a auzit zgomot de paşi. Erau doi studenţi 
care întârziaseră în Careia pentru a telefona şi de 

aceea alergau să ajungă mai repede la chilia Stare- 
ţului. De îndată ce au intrat în curte, Părintele Paisie 
a întrerupt povestirea şi, adresându-se tuturor, a spus: 

- Vineri, şi să mănânci peşte?! Dacă aş fi fost eu 
acela, aş fi aruncat tigaia pe fereastră. 

Pentru cei mai mulţi, aceasta intervenţie a sa a 
fost inexplicabilă, însă pentru cei doi studenţi, pre- 
cum se va arăta, foarte mustrătoare şi moralizatoare. 

După ce am terminat, am luat binecuvântare de 
la Stareţ şi am apucat pe cărarea ce ducea spre 
Careia. Puțin mai departe de chilia Părintelui Paisie, 
cei doi studenţi mă aşteptau şi şi-au exprimat supă- 
rarea pentru jignirea pe care le-aș fi pricinuit-o eu. 
Atunci mi-am dat seama că pentru ei au fost adre- 
sate cuvintele Stareţului. Eu nici nu ştiam că cei doi 
studenţi mâncaseră vineri seara, în Uranopolis, peş- 
te prăjit. Atunci când le-am explicat că eu nu ştiu 
nimic şi că nimeni nu i-a spus Părintelui Paisie des- 
pre aceasta, s-au cutremurat şi au crezut în sfinţe- 
nia monahului străvăzător. Faptul acesta a contri- 
buit la crearea unor legături duhovniceşti între 
mulţi dintre acei copii şi Părintele Paisie, care este 
într-adevăr omul lui Dumnezeu înzestrat cu darurile 
Duhului Sfânt. 

Aş fi putut să vă scriu multe despre Sfântul Sta- 
reţ Paisie, despre faptele minunate săvârşite de el, 
pe care le-am trăit eu însumi, precum şi alţi mulţi 
oameni, prieteni şi fii duhovniceşti de-ai mei. Părin- 
tele Paisie a ajuns la înalte măsuri de desăvârşire şi 
este unul din sfinţii contemporani ai Bisericii noas- 
tre, care, într-o vreme foarte grea, a slăvit numele 
lui Dumnezeu şi a slujit Biserica Sa. Eu personal îl 
chem în rugăciunile mele ca pe un sfânt şi cred mult 
în mijlocirea sa. 

Atunci când, după adormirea sa, i-am dedicat o 
emisiune specială la Postul de Radio al Bisericii, care 
pe atunci era sub conducerea mea, am constatat că 
deja conştiinţa sobornicească a plinătăţii Bisericii îl 
cinstește ca sfânt pe Părintele Paisie. Iar această 
cinstire vine din toate straturile societăţii şi este 
unul din elementele de bază care contribuie la înce- 
perea formalităţilor canonice pentru trecerea în rân- 
dul sfinţilor a Cuviosului Părintelui nostru Paisie 
Aghioritul. 


Mărturia Î.P.S. Atanasie, 
Mitropolit de Limasol 


Dintru început vreau să spun că, deoarece nicio- 
dată nu m-am gândit că va veni clipa când va trebui 
să povestesc viaţa Părintelui Paisie şi fiindcă el în- 
suşi niciodată nu şi-a povestit viaţa în întregime, vor 
exista unele lipsuri în date şi în istorisirea faptelor. 
Eu însă, din recunoştinţă pentru Stareţ, mărturi- 
sesc despre viaţa sa cuvioasă, despre prezenţa sa în 
Biserica noastră şi în întreaga Ortodoxie. lar această 
mărturie a mea se întemeiază pe faptele pe care 
le-am văzut la el în timpul şederii mele în Sfântul 
Munte, precum şi pe cele pe care mi le-au povestit 
oameni vrednici de credinţă. Acestea voi încerca să 
le povestesc, însă am simţământul că a povesti cineva 
despre viaţa bărbaţilor sfinţi este o lucrare foarte 
grea. Este într-adevăr foarte greu, deoarece Starețul 
a fost cu adevărat un om sfânt, iar noi nu suntem 
nimic şi foarte puţine lucruri am înţeles de la el. Dar 
să ne rugăm să ne ajute Dumnezeu să redăm eveni- 

mentele așa cum le-am văzut, iar creştinii care le aud 
să le aprecieze potrivit dispoziţiei lor sufleteşti. 

Pe Părintele Paisie l-am cunoscut în septembrie 
1976. Pentru prima oară eram în Sfântul Munte şi, 
împreună cu alţi studenţi, l-am vizitat pe Stareţ, care 
se afla la Chilia Cinstitei Cruci de lângă Sfânta Mă- 
năstire Stavronikita. Eu acolo l-am cunoscut. Pot spu- 
ne că am mers numai din curiozitate să-l vedem pe 
Stareţ, despre care auzisem atâtea lucruri. Ne-a pri- 
mit cu multă dragoste şi mărturisesc că prima în- 
tâlnire cu el, la început, m-a dezamăgit puţin, deoa- 
rece nu ştiam tainele acestor oameni duhovniceşti. 
Când am văzut că ne-a primit cu atâta simplitate, 
ne-a servit cu diferite dulciuri şi a început să spună 
glume, râzând în același timp, am început să mă în- 
doiesc că acest om era atât de sfânt, precum se spu- 
nea. Şi aceasta, deoarece credeam că sfinţii trebuie 
să fie tăcuţi şi posomorâţi. Până atunci trăisem cu 
această impresie. Dar, în continuare, realitatea ne-a 
demonstrat contrariul, deoarece Starețul a început 
să vorbească despre lucruri nemaiauzite până atunci 
de noi, întemeiat fiind pe experienţa lui personală. 

Primul fapt minunat, pe care îl mărturisesc cu 
toată sinceritatea, a fost următorul: când am ieşit să 
ne luăm rămas bun de la el şi i-am sărutat mâna, 
s-a petrecut într-adevăr o minune a lui Dumnezeu. 
Toată atmosfera din jur era plină de o mireasmă 
nespusă. Starețul şi-a dat seama de aceasta şi ne-a 
îndemnat să plecăm repede, iar el s-a îndreptat spre 
chilie. Noi, cei trei tineri care îl vizitasem, fără să ne 
dăm seama de ceea ce se întâmplă, am plecat în 
grabă spre Careia, având în inimi o nespusă bucurie 
pe care nu ne-o puteam explica. Nici de ce alergam 
nu ne dădeam seama, nici de ce toate din jurul nos- 

tru, munţii, aerul, pietrele răspândeau mireasmă plă- 
cută. Acesta este faptul cutremurător pe care l-am 
trăit atunci când l-am întâlnit pentru prima oară pe 
Părintele Paisie. 

Copilăria sa a petrecut-o la Koniţa. Odată ne-a 
povestit că, atunci când era de vreo cincisprezece ani, 
obişnuia să se retragă în pădure, unde își făcuse o co- 
libă din lemne și crengi - o mică sihăstrie unde se 
ruga cu lacrimi. Simţea dulceaţa harului şi de aceea 
dorea să rămână singur şi să se roage lui Hristos. 
Odată, în timp ce se ruga, i s-a arătat Hristos, nu în 
somn, ci aievea, ţinând în mână Evanghelia deschisă 
și vorbindu-i totodată. Iar cele spuse de Domnul erau 
scrise şi în Evanghelie. Şi i-a spus: „Arsenie, Eu sunt 
Calea, Adevărul şi Viaţa. Cel ce crede în Mine, deşi 
va muri, viu va fi”. Această experienţă a arătării lui 
Hristos a fost, după câte ştiu, prima dintre descope- 
ririle mai presus de fire avute de micul Arsenie și a 
fost hotărâtoare pentru alegerea căii monahale. 

Starețul evita cu sârguinţă vâlva făcută în jurul 
numelui său şi pot spune că singurele dăţi când de- 
venea aspru, atât de aspru încât te cutremurai, era 
atunci când cineva vorbea despre el, îşi aducea 
aminte sau spunea despre lucrurile minunate legate 
de persoana sa. 

În 1976, când am mers la el, i-am spus: 

- Gheronda, aveţi o faimă mare în lume. Oamenii 
au o părere bună despre Sfinţia Voastră. 

Atunci, Starețul, râzând, mi-a dat un răspuns în- 
ţelept şi împodobit cu glume, așa cum făcea de obicei: 

- În drum spre chilia mea ai trecut pe lângă groa- 
pa de gunoi? 

- Am trecut... i-am răspuns. 

- Acolo sunt o grămadă de cutii de conserve goale, 

care strălucesc când este soare. Tot astfel pătimesc 
și oamenii. Văd cum străluceşte o cutie de conservă, 
aşa cum sunt eu, şi cred că este aur. Dar când 
mergi mai aproape, fiul meu, vezi că este o cutie de 
conservă goală. 

Şi spunea aceasta făcând haz de persoana sa. 
Dar atunci când vorbea serios, de multe ori îmi spu- 
nea cu mâhnire: 

- Părinte, vrăjmașul meu cel mai mare este nu- 
mele meu. Vai de omul şi de monahul acela care do- 
bândeşte un nume mare. Deoarece, după aceea, nu 
mai are linişte, iar oamenii încep să spună diferite 
lucruri, care de multe ori nu sunt reale, creându-se 
astfel o contradicţie. 

Sute de oameni vizitau chilia sa. De îndată ce 
autobuzul ajungea la Careia, toţi coborau şi se în- 
dreptau spre Părintele Paisie. Puteai vedea o coloană 
de oameni mergând acolo. El era prima ţintă, primul 
popas al pelerinajului lor. Uneori, când se întâmpla 
să fiu şi eu cu el şi nu deschidea, mă miram. Dar 
apoi îmi spunea: 

- Auzi, vom face rugăciune şi dacă Dumnezeu ne 
va vesti, vom deschide. 

Pentru el, lucrarea cea mai înaltă era rugăciu- 
nea. Numai după aceea se dăruia pe sine lumii. Cu 
toată suferinţa şi reaua sa pătimire, era un om fără 
trup. Un om care nu ştia ce înseamnă nici somnul, 
nici odihna. Era totdeauna binevoitor, iar inima sa 
plină de dragoste era gata oricând să primească du- 
rerea oamenilor. Îmi aduc aminte că în 1981, de 
praznicul Naşterii Domnului, am mers la el după pri- 
veghere. Acolo am discutat, iar el mi-a explicat cât de 
mare este dragostea lui Dumnezeu. Ea se sălăşluieşte 
în om ca un foc. La un moment dat mi-a spus: 

- Cu câţiva ani în urmă, atât de mult ardea înlăun- 
trul meu această dragoste, încât oasele mi se topeau ca 
lumânările. Altă dată, în timp ce mergeam, s-a revăr- 
sat asupra mea atâta har, încât am căzut în genunchi 
și nu mă mai puteam ridica. Mă temeam să nu mă 
vadă cineva şi să mă întrebe ce am păţit. 

După opt ani, această mare dragoste s-a preschim- 
bat - desigur, fără să-l părăsească - într-o mare du- 
rere pentru lume. Se pare că de atunci Starețul, deve- 
nind sălaş al lui Dumnezeu, s-a dăruit pe sine 
oamenilor îndureraţi. 

Pe Părintele Paisie îl cercetau oameni din toate 
păturile sociale: erudiţi şi neînvăţaţi, episcopi şi pro- 
fesori, precum şi oameni de alte religii, într-un cu- 
vânt, tot felul de oameni. 

În general, locurile în care se retrăgea erau lipsite 
de mângâiere. Chilia Cinstitei Cruci era atât de în- 
depărtată, încât îmi aduc aminte că, de jur împrejur, 
cât vedeam cu ochii, nu se vedea nici o altă chilie. 
Când stăteam peste noapte la el, îmi spunea: 

- Dacă vei auzi zgomote noaptea, să nu te temi! 
Sunt mistreți şi şacali pe aici. 

Este cunoscut faptul că în toată viaţa sa Starețul 
a trecut prin multe boli. Îmi aduc aminte că, atunci 
când avea dureri de cap puternice, îşi punea compre- 
se pe frunte pentru a-şi alina durerile. Câteodată, 
atunci când ne îmbolnăveam şi noi, ne spunea: 

- Ascultă, părinte, pe mine boala m-a folosit mai 
mult decât sănătatea. 

Iar el, în ciuda bolilor sale, niciodată nu şi-a tre- 
cut cu vederea îndatoririle duhovniceşti. Se nevoia 
până la epuizare. Îmi aduc aminte că la mănăstire 
am avut priveghere la praznicul Naşterii Domnului, 
care a durat vreo zece ore. Starețul a avut toată ziua 

lume şi nu s-a odihnit deloc. La priveghere, toată 
noaptea a stat în picioare. Eu stăteam în strana de 
lângă el şi aşteptam să văd când se va așeza. Dar nu 
s-a aşezat deloc pe toată durata privegherii. La un 
moment dat, mi-a spus: 

- Nu te duci un pic mai încolo? Ce, eşti poliţist? 
Şi-a dat seama că stăteam lângă el ca să văd ce face. 

Dragostea sa nu avea hotare, se revărsa cu îm- 
belşugare asupra fiecărui vizitator şi mai ales asupra 
celor îndureraţi şi a tinerilor. Îmi aduc aminte foarte 
bine de un fapt pe care l-am trăit în 1982. La Părin- 
tele Paisie venise un tânăr atenian care era plin de 
nelinişte, încurcat cu multe lucruri, deznădăjduit de 
viaţă şi de mediul în care trăia, îmbrăcat în haine 
murdare. Tânărul a discutat cu Părintele Paisie, după 
care a plecat. 

După vreo două-trei luni a venit din nou în Sfân- 
tul Munte şi mi-a povestit plângând că, în Atena, 
după mai multe nereuşite, l-a apucat melancolia, s-a 
urcat pe motocicletă cu scopul de a se sinucide. În 
timp ce alerga își spunea: „Nu există nimeni în lume 
care să mă iubească şi să se intereseze de mine. Mai 
bine să mor, să termin cu viaţa aceasta”. A ieşit din 
Atena şi mergea cu toată viteza cu scopul de a-şi 
pune capăt vieţii. Deodată motocicleta s-a oprit brusc, 
fără să păţească nimic. În acelaşi timp, l-a văzut pe 
Părintele Paisie, care i-a spus: 

- Opreşte-te! Să nu faci lucrul acesta! 

De îndată ce a văzut chipul Stareţului, şi-a adus 
aminte că numai el îl iubise cu adevărat şi îi arătase 
dragostea sa. Părintele Paisie era un om care se ma- 
nifesta fără reţineri. Atunci când mergeau la el copii 
cu probleme, le arăta multă dragoste, întocmai ca 
unor copii mici. Şi astfel aceştia erau mângâiaţi. După 

ce tânărul mi-a povestit cele întâmplate, m-am dus la 
Stareţ şi l-am întrebat: 

- Este adevărat că s-a întâmplat lucrul acesta? 

EI însă mi-a răspuns: 

- Nu ştiu. Ceea ce ştiu este că atunci când mă 
rog în chilia mea, de multe ori Duhul Sfânt mă duce 
în spitale, în casele oamenilor îndureraţi, la oameni 
care sunt gata să se sinucidă. Eu nu fac nimic, ci 
numai mă rog şi aprind lumânări. 

Înăuntru chiliei sale ardeau neîncetat lumânări 
înaintea icoanelor. Era o chilie simplă, pustnicească, 
foarte săracă, cu icoane îngropate în perete şi lumâ- 
nări aprinse. 

Odată, când s-a îmbolnăvit, la Sfânta Cruce, îl 
slujeam şi intram adeseori în chilia sa. Era o chilie 
foarte mică (2.50 x 2 m), iar în perete era o sobă care 
ardea mereu, deoarece Starețul suferea din pricina 
frigului. Într-un colţ era patul din lemn, ca un sicriu, 
de jur împrejur cu icoane, iar pe el era o schimă mare 
rusească. În celălalt colţ, jos, era un ţol vechi, care, 
chipurile, era covorul său. Adeseori îmi spunea: 

- Acest covor este persan. Mi l-a trimis cineva din 
Bagdad. 

Era atât de vechi şi rupt, încât abia se ţinea. Acolo 
mai era şi un scăunel, pe care stătea şi se ruga, şi o 
scândură pe care o punea pe genunchi şi scria. 
Într-o firidă erau nişte coli de hârtie şi vreo două cre- 
ioane pentru scris. 

Părintele Paisie era foarte sărac. Nu avea nimic. 
Mulţi oameni îi lăsau bani, îi ascundeau, ca să-i gă- 
sească după ce vor pleca. Dar el, atunci când găsea 
bani, îi împărțea imediat. Atât de sărac era, încât 
îmi amintesc că odată nici bani de pâine nu avea. 
Nu avea aragaz şi nici un fel de obiect de bucătărie. 

Avea numai vreo două cutii de conservă, în care făcea 
ceai sau fierbea orez, care era mâncarea lui obişnuită. 
Mai avea şi o cratiţă mică, pe care o folosea numai 
atunci când găzduia pe cineva, ceea ce se întâmpla 
foarte rar. Atunci, aşa cum spunea el, mai arunca în 
mâncare și o lingură de linte ca prânzul să devină mai 
„bogat”. Mânca din când în când şi câte o roşie sau 
verdeţuri, pe care le avea în grădina sa. Atunci când 
stăteam cu el, la două zile îmi spunea: 

- Hai, du-te să mănânci la vreo mănăstire! După 
aceea să vii înapoi! 

La chilie avea numai ceai şi posmag. Nimic altceva. 
Pot spune că mâncarea pe care o mâncam noi la o 
masă, lui îi ajungea pentru două săptămâni. Într-adevăr 
era un om fără trup, un înger pământesc şi un om 
ceresc. Și nu numai că nu mânca aproape nimic, dar 
şi dormea foarte puţin. 

Ca monah, respecta cu acrivie rânduiala slujbelor 
zilnice,  Vecernia, Pavecerniţa, Miezonoptica, Utrenia, 
Ceasurile. Mai târziu însă, pe cele mai multe le-a în- 
locuit cu Rugăciunea lui lisus rostită cu metania. 
Priveghea în fiecare noapte. Se odihnea puţin după 
apusul soarelui şi de foarte puţine ori şi dimineaţa, 
înainte de răsărit. Aceasta o vedeam la el atunci când 
stăteam câteva zile la Chilia sa. 

Vă voi spune o experienţă pe care am trăit-o eu 
însumi, deoarece este o mărturie despre sfinţenia 
acestui om. În anul 1977 am mers şi am rămas la el 
mai multe zile. Acolo am prins şi praznicul Cinstitei 
Cruci. Pe 13 septembrie, în ajun, mi-a spus: 

- În noaptea aceasta vom face priveghere, iar dimi- 
neaţă va veni un preot să săvârşească Sfânta Liturghie. 

Pe atunci eu eram diacon. Într-adevăr, am rămas 
acolo şi la orele patru după-amiază mi-a spus să fac 

Vecernia cu Rugăciunea lui lisus. Am făcut vreo oră 
și jumătate-două ore rugăciune. La orele șase m-a 
chemat, mi-a făcut un ceai, mi-a arătat cum să fac 
privegherea cu Rugăciunea, apoi mi-a spus că pe la 
orele 1.30 după miezul nopţii mă va chema să citim 
rânduiala Sfintei Împărtăşiri, după care vom conti- 
nua până dimineaţa cu rugăciunea, până ce va veni 
preotul. Și, într-adevăr, m-am străduit să fac şi eu 
ceea ce mi-a rânduit să fac. 

Toată noaptea l-am auzit cum se ruga, umbla şi 
suspina. A fost o experienţă mișcătoare, pentru că 
în acea pustie eu mă temeam, dar Starețul era ca o 
coloană nemişcată care se ruga alături. 

Am mers în biserică să citim rânduiala Sfintei 
Împărtăşiri. Biserica era strâmtă şi lungă şi avea 
vreo cinci icoane în catapeteasmă şi o strană. Stare- 
ţul m-a aşezat pe mine în strană, iar el stătea alături 
și astfel am început să citim rugăciunile. El spunea 
stihurile „Slavă Ție, Dumnezeule, slavă ie”, iar la 
troparele Maicii Domnului spunea: „Prea Sfântă Năs- 
cătoare de Dumnezeu, mântuieşte-ne pe noi”. De fiecare 
dată când spunea câte un stih, făcea o metanie până 
la pământ. Când a rostit cu duh de umilință „Prea 
Sfântă Născătoare de Dumnezeu, mântuieşte-ne pe 
noi”, înainte de troparul „Marie, Maica lui Dumnezeu, 
care eşti lăcaş bun al bunei miresme”, deodată toate 
s-au schimbat şi nu-mi puteam da seama ce se în- 
tâmplă. Dintr-odată toată chilia s-a luminat, iar ceva 
ca un aer subţire a intrat în bisericuţă şi candela de 
la icoana Maicii Domnului a început să se mişte 
singură. La catapeteasmă erau cinci candele, dar 
numai aceasta se mişca continuu. Atunci m-am în- 
tors spre Stareţ, care mi-a făcut semn să tac. Apoi 
s-a aplecat la pământ, iar eu am rămas în strană cu 

lumânarea în mână, dar aceasta nu mai trebuia, 
deoarece toate erau scăldate într-o lumină îmbelşu- 
gată. Parcă s-a făcut ziuă dintr-odată. Am aşteptat 
multă vreme, dar candela continua să se mişte, lu- 
mina nu dispărea, iar Starețul nu spunea nimic. 
După vreo jumătate de oră am început să citesc sin- 
gur, deoarece el nu vorbea şi am ajuns până la ru- 
găciunea a şaptea, a Sfântului Simeon Noul Teolog. 
În acel moment, lumina a dispărut la fel de lin cum 
a apărut, candela s-a oprit, iar eu am fost nevoit să 
aprind din nou lumânarea ca să pot citi în continuare. 

Când am terminat de citit rânduiala Sfintei Îm- 
părtăşiri, l-am întrebat: 

- Gheronda, ce a fost asta? 

- Care? 

- Ceea ce s-a întâmplat în biserică. Candela de la 
icoana Maicii Domnului s-a mişcat şi toată chilia s-a 
umplut de lumină. 

- Ai mai văzut şi altceva? m-a întrebat. 

I-am răspuns că nu am văzut nimic altceva. Vreau 
să vă spun că în acea vreme mintea mea a rămas 
nelucrătoare şi nu gândea nimic. Nu puteam să în- 
ţeleg nimic, ci numai priveam acele lucruri ca un 
spectator. Apoi Starețul mi-a spus: 

- Măi, copilaşule, mă întrebi ce a fost? Nu ştii că 
Maica Domnului, aici în Sfântul Munte, merge pe la 
toate mănăstirile şi chiliile să vadă ce facem? A trecut 
și pe aici, a văzut doi nerozi şi a mişcat candela ca 
să ne înştiinţeze că a trecut pe la noi. 

Iar în timp ce spunea acestea, râdea. Apoi, după 
această întâmplare, tot în acea noapte mi-a povestit 
multe evenimente din viaţa lui - era foarte emoţionat - 
şi poate că aceasta a fost pricina pentru care, de 
atunci, m-am legat duhovniceşte de el. Atunci mi-a 
destăinuit foarte multe lucruri despre el. 

Pot spune cu toată convingerea că Părintele Paisie 
a fost un om care sprijinea întreaga lume cu rugăciu- 
nile sale. A fost un om asemenea marilor Părinţi ai 
Bisericii noastre. 

Se poate vorbi despre Starețul Paisie ore şi zile 
întregi. Minunile care s-au săvârşit cu rugăciunile 
sale sunt nenumărate. Vă voi spune ceva care s-a 
întâmplat de curând. 

Un tată cu fiul său, un copil mic, umbla prin tot 
Sfântul Munte să-l găsească pe monahul care l-a iz- 
băvit pe copilul său de la moarte. Într-o seară, copilul 
mergea cu bicicleta şi voind să întoarcă, a fost lovit 
de un camion. Dar, înainte de a cădea sub roţile 
camionului, a apărut înaintea lui un monah, care 
l-a apucat şi l-a aruncat pe trotuar. Şi astfel, copilul 
s-a izbăvit de la o moarte sigură. Copilul l-a văzut pe 
monah, dar nu ştia cine era. I-a spus tatălui său ce 
s-a întâmplat, iar acela l-a adus în Sfântul Munte şi 
se perindau pe la toate chiliile şi mănăstirile ca să 
afle cine a fost acel monah. Atunci când au ajuns la 
Părintele Paisie, copilul îndată l-a recunoscut. 

De asemenea, s-a petrecut şi un alt lucru minunat, 
mai înainte de a pleca din Cipru. Un tânăr l-a vizitat 
pe Stareţ şi voia să-i spună că soţia lui este grav bol- 
navă. Starețul avusese multă lume și obosise. Celor 
care mai rămăseseră le-a spus: 

- Fiilor, nu mai pot! Hai, acum plecaţi! Mergeţi la 
Iviron! 

Atunci tânărul s-a dus la Stareţ şi i-a spus: 

- Vreau să vă spun ceva. 

- Hai, du-te, nu mai pot! 

- Dar am ceva serios să vă spun, Gheronda. 

- Du-te, fiule! Nu-i nimic grav. Du-te şi Dumnezeu 
va ajuta. 

Şi, deoarece acela insista, Starețul i-a spus mai 
aspru: 

- Măi, copile, du-te repede, ca să nu se închidă 
poarta mănăstirii! 

Atunci acela i-a spus: 

- Gheronda, soţia mea este bolnavă. 

- Du-te, căci femeia ta nu are nimic! 

Tânărul s-a uitat la ceas, ca să vadă dacă mai 
are timp să ajungă la mănăstire. Fra 14.15. A plecat 
deznădăjduit, pentru că nu a putut vorbi cu Stare- 
ţul. Când s-a întors acasă, a găsit-o pe soţia sa cu 
desăvârşire sănătoasă. Iar aceea i-a povestit: 

- În timp ce stăteam în pat, deodată m-au cuprins 
nişte sudori reci, după care am simţit că sunt sănă- 
toasă. Am mers la medic, dar nu mi-a găsit nimic. 

- La ce oră s-a petrecut aceasta? a întrebat tânărul. 

- A fost vineri, la ora 14.15. 

Adică a fost exact atunci când Starețul i-a spus: 
„Du-te, căci femeia ta nu are nimic!” 

Se cunosc foarte multe întâmplări de acest fel. 
Însă nu minunile Stareţului au mare însemnătate, 
ci marea lui dragoste pentru Dumnezeu, profunda lui 
credință şi faptul că a fost vlăstar adevărat al Biseri- 
cii Ortodoxe şi al monahismului. Cred că, oricât de 
multe ar spune cineva, nu îl poate descrie pe Stareţ. 
Cuvintele pe care le spunea întotdeauna erau acestea: 

-Să-L iubim pe Dumnezeu şi să ne nevoim în- 
totdeauna cu mărime de suflet! 

Spunea că Hristos este oxigen. Noi să nu-L facem 
bioxid de carbon. Tocmai de aceea Starețul vroia ca toţi 
creştinii să aibă întotdeauna curaj, să fie plini de bu- 
curie pentru dragostea pe care Dumnezeu ne-o arată 
şi niciodată să nu deznădăjduiască, deoarece, aşa 
cum spunea el, neliniştea şi deznădejdea sunt întot- 
deauna de la diavolul şi niciodată de la Dumnezeu. 

MĂRTURII ALE UNOR EGUMENI 


Egumenul Sfintei Mănăstiri Kutlumuș, 
Arhimandritul Hristodul 


Întru pomenirea Stareţului Paisie: 


ste un fapt mărturisit de toţi că fericitul Stareţ 

Paisie a fost „un semn” dăruit de Dumnezeu, 
o stea care împrăştie lumina harului şi călăuzeşte ge- 
neraţia noastră. A venit în Grădina Maicii Domnului 
în 1953, iar în ultimii cincisprezece ani ai vieţii sale 
s-a nevoit la mica chilie „Panaguda” de pe teritoriul 
Mănăstirii Kutlumuş. 

Părintele Paisie a fost cu adevărat un om duhov- 
nicesc şi ceresc. Căci un om duhovnicesc este cel 
care L-a cunoscut pe Dumnezeu şi este povăţuit de 
Duhul Său cel Sfânt. Iar roada Duhului este dragos- 
tea, credinţa, blândeţea, înfrânarea, pe care Starețul 
le cultiva în viaţa sa de fiecare zi. lar om ceresc este 
cel care, văzând de sus lucrurile în dimensiunile şi 
perspectivele lor adevărate, îmbrățișează toată lu- 


1 „Oglinzile vieţii”, Arhim. Hristodul, egumenul Sfintei Mănăs- 
tiri Kutlumuș, Sfântul Munte Athos, p. 201. 

mea  însufleţită şi  neînsufleţită. Hristos şi-a întins 
mâinile Sale pe Cruce, ca să îmbrăţişeze lumea în- 
treagă. La fel face şi cel care îl urmează pe Hristos, 
adevăratul sfânt. Întinzându-şi mâinile sale pe cruce 
de bună voie şi luptând împotriva patimilor sale şi 
a puterilor diavoleşti care războiesc făpturile lui 
Dumnezeu, simte prezenţa Lui, care ne mângâie şi 
ne îndeamnă să zburăm către cele de sus. 

Adeseori îi nedreptățim pe aceşti oameni atunci 
când scriem şi vorbim superficial, căutând numai la 
ceea ce este „impresionant” în viața lor, adică sem- 
nele minunate şi slava lumii. Dar ceea ce este mai 
important este latura nevăzută, viaţa inimii. Tocmai 
aceasta viaţă este plăcută lui Dumnezeu, deoarece 
orice lucrare bună ce se face înlăuntrul inimii se să- 
vârşeşte numai spre slava Lui. În rândurile urmă- 
toare vom încerca să schițăm în linii mari personali- 
tatea duhovnicească a Părintelui Paisie, aşa cum am 
putut-o întrezări noi în viaţa sa de zi cu zi. 

Zilnic, sute de închinători îşi aflau pacea sufle- 
tească la chilia Stareţului nu prin mângâieri minci- 
noase, ci cu cuvântul care „cercetează inima şi ră- 
runchii” sau prin prezența sa cea plină de har. Orice 
durere omenească devenea pentru el prilej de rugă- 
ciune. La două ore după apusul soarelui își începea 
privegherea sa zilnică şi o termina cu două ore îna- 
inte de răsăritul soarelui. Ziua şi noaptea o împărțea 
în slujbă, studiu. Rugăciunea lui lisus, citirea psal- 
milor, lacrimi, scris, lucru de mână ostenitor, care 
erau însoțite de post şi mâncare uscată. 

Viaţa lui era simplă, ca vieţile pe care le citim în 
paterice. De aceea şi învăţătura sa era simplă, per- 
sonală, plină de har. Se ruga în pădure, se bucura 
de natură şi de frumuseţea ei, pentru care slavoslo- 

vea pe Dumnezeu, proteja şi purta grijă până şi de 
cele mai neînsemnate lucruri. Am trăit lângă el ex- 
perienţe minunate, chiar și împlinirea unor proorocii 
de-ale lui. „Fă rugăciune şi îmbărbătează-te”, mi-a 
spus cândva Starețul, „căci va veni peste mănăstire 
o mare ispită şi încercare. Câţiva vor pleca, va arde 
corpul de chilii, celălalt corp se va crăpa şi vă veţi 
retrage cu toţii într-un spaţiu mic. Nu te împuţina 
cu sufletul şi nu părăsi mănăstirea, ci adună-i pe 
monahi ca un părinte iubitor, căci vor veni zile mai 
bune”. Mi-am adus aminte de cuvintele lui, atunci 
când, după foc şi repetatele alunecări de teren, ob- 
ştea, lipsită şi de cele mai necesare obiecte personale, 
trăia realmente într-o cameră. 

Starețul iubea, ajuta şi sprijinea pe toţi părinţii 
aghioriţi. Şi pe noi cei din mănăstire ne însufleţea în 
clipele de grea încercare, pentru care adeseori ne 
pregătea. În acelaşi timp, se interesa, suferea, se ruga 
şi dădea sfaturi pline de discernământ în problemele 
Sfântului Munte, ale Bisericii şi ale patriei. Acesta 
este adevăratul monah. Despărţit de toate şi, în ace- 
laşi timp, legat armonios de toate. 

„Cele pe care le facem, numai atunci au valoare 
când se fac cu mărime de suflet”, spunea el, accen- 
tuând importanţa mărimii de suflet în viaţa duhov- 
nicească. Nu era de acord cu relaţia „negustorească” 
cu Dumnezeu, adică relaţia „dau ca să primesc”. 
Astfel de credinţă şi dragoste au interes şi sunt lipsite 
de noblețea duhovnicească. Considera o mare boală 
duhovnicească, care astăzi a devenit o adevărată 
epidemie, faptul de a se încrede cineva cu multă 
uşurinţă în gândul său, în judecata sa. În acest caz, 
omul devine lesne de cucerit la orice atac al celui vi- 
clean, se chinuieşte şi chinuieşte şi pe cei din jurul său. 

Starețul nu voia să arate nimănui nevoinţa sa. 
„Numele meu îmi este mormânt”, spunea el. Nici nu 
voia să descoperim celorlalți cele pe care îngăduia 
Dumnezeu să le observăm la el sau cele despre care 
el însuşi ne spunea şi se mâhnea atunci când se fă- 
cea publicitate în jurul persoanei sale. Cât despre 
minuni, acestea, desigur, constituie semne ale îm- 
părăţiei lui Dumnezeu atunci când se fac pentru a 
se întări credinţa. Dar „minuni face şi diavolul ca să 
înşele”, spunea Starețul. Cea mai mare minune era 
acea putere de transformare care izvora din sufletul 
său curat şi cutremura până în adâncurile fiinţei lui 
pe cel care se învrednicea să-l cunoască. 

Starețul nu şi-a pierdut bucuria şi pacea sufle- 
tească nici chiar pe durata bolii sale mucenicești. De 
aceea acum se află lângă Acela pe Care L-a iubit şi 
pentru aceasta simţim prezenţa sa plină de har. 

Ne limităm la acestea, deoarece viaţa duhovnicească 
nu se poate descrie. Avem însă posibilitatea să trăim 
tainele ei lângă oameni pe care Dumnezeu ni-i dăru- 
ieşte uneori, dar și lângă sfinţii Săi, care niciodată nu 
ne lipsesc de prezenţa, mângâierea și mijlocirile lor. 


Egumenul Sfintei Mănăstiri Karakalu, 
Arhimandritul Filotei 


Ca o completare a prologului meu la această car- 
te, aş vrea şi eu să aduc, la rugămintea scriitorului, 
mărturia unei experienţe pe care am trăit-o lângă 
Starețul Paisie. 

Deoarece nu avusesem niciodată o întâlnire deo- 
sebită cu Starețul, ci numai ne salutaserăm ocazional 

la unele hramuri ale mănăstirilor sau pe vapor, de la 
Uranopolis spre Sfântul Munte, nădăjduiam că odată 
voi reuşi să-l vizitez la sihăstria sa. 

Însă timpul a trecut, iar boala lui s-a agravat şi, 
de aceea, a fost nevoit să stea pentru puţină vreme 
la spital, iar apoi, până la adormirea sa, la Mănăsti- 
rea Sfântului Ioan Evanghelistul de la Suroti. 

În acea vreme, printr-o minunată purtare de grijă 
a lui Dumnezeu, s-a întâmplat să mă aflu în afara 
Sfântului Munte pentru diferite treburi ale mănăstirii. 
Aşadar, am considerat potrivit să vizitez Mănăstirea 
de la Suroti, ca să mă închin şi, dacă aceasta ar fi 
fost cu putință, să-l cercetez pe Stareţ, deoarece auzi- 
sem că el nu mai primea pe nimeni. Și aceasta din 
pricina agravării continue a bolii şi apropierii de feri- 
citul său sfârşit. 

Când am ajuns la mănăstire, maicile mi-au con- 
firmat aceasta, însă s-au oferit cu bucurie să-l în- 
trebe dacă ar putea să ne primească. Şi, slavă lui 
Dumnezeu, mai presus de aşteptări, Starețul, mânat 
de dragoste, s-a jertfit şi acum, ca întotdeauna, şi 
ne-a primit cu multă bucurie. După ce ne-am dat 
sărutarea cea întru Hristos, ne-a întrebat cu mult 
interes despre mănăstirea noastră şi despre părinţii 
pe care îi cunoştea şi pe care el însuşi îi trimisese să 
se închinovieze în obştea noastră. Apoi ne-a spus 
despre cineva care hotărâse să devină monah că, în 
cele din urmă, se va căsători, lucru care s-a şi în- 
tâmplat. Atunci când s-a petrecut aceasta, ne-am 
dat seama cât de mare era darul înainte-vederii pe 
care îl avea Starețul. 

În încheiere, aş vrea să mărturisesc un lucru 
minunat pe care l-am simţit pe toată durata discuţiei. 
Trupul său imaterializat şi sfinţit răspândea o mireas- 

mă asemenea cu cea a sfintelor moaşte, lucru ce 
m-a făcut să mă minunez şi să mulţumesc pentru 
toate acestea lui Dumnezeu Cel slăvit întru sfinţii 
Săi. Amin. 


Egumenul Sfintei Mănăstiri Grigoriu, 
Arhimandritul Gheorghe 


Starețul Paisie nu are nevoie de laudele şi de 
prezentarea noastră. Pentru dragostea următoare lui 
Hristos prin care L-a odihnit pe Dumnezeu şi pe 
oameni, multă îi este lauda în Biserica lui Dumnezeu. 

Avea darul rar de a-i odihni pe oameni, indiferent 
de categoria socială, de cultura şi starea lor duhov- 
nicească. Îmi aduc aminte de cazul unui psihiatru- 
psihanalist care a trecut pe la mănăstirea noastră 
după ce-l vizitase pe Starețul Paisie. Acesta nu nu- 
mai că s-a odihnit sufleteşte, dar ne-a şi mărturisit 
că toate cele spuse de Stareţ erau ultimele descope- 
riri ale psihanalizei. Este cunoscut faptul că Părintele 
Paisie nu citea alte cărţi decât Evanghelia şi Sfântul 
Isaac Sirul. 

Pentru a odihni un suflet, el nu se zgârcea nici la 
timp, nici la osteneală. Odată eram nedumerit cum 
a putut vindeca pe un tânăr cu serioase probleme 
psihologice. Din respect, nu l-am întrebat, ci după 
mai mulţi ani mi-a venit răspunsul citind viaţa lui: 
„Atunci când cineva are o problemă trebuie să-l as- 
culți cu atenţie oricâtă vreme ţi-ar vorbi şi să nu 
arăţi că ai obosit, pentru că ai pierdut totul. Iată, eu, 
într-o zi, pe cutare tânăr l-am ascultat nemișcat timp 
de nouă ore. Din această pricină mi s-au vătămat in- 

testinele”. Iar acesta nu este singurul caz în care dra- 
gostea jertfitoare a Părintelui Paisie a săvârşit minuni. 

Altă dată, când l-am întrebat despre o problemă 
serioasă pe care, ca duhovnic, o întâlneam adeseori 
la spovedanie, mi-a spus: „Ascultă, părinte stareţ, 
când cineva devine duhovnic trebuie să se hotărască 
să meargă în iad pentru cei pe care ii spovedeşte. 
Altfel, să nu se facă duhovnic. Dar eu îţi spun că 
deşi va merge în iad, dragostea lui îl va preface în 
rai”. Înfricoşător cuvânt, pe care numai un purtător 
de Dumnezeu ar fi putut să-l spună. 

Este cunoscut faptul că în ultimii treizeci de ani 
Maica Domnului a ajutat Sfântul Munte să se refacă. 
Părintele Paisie aparţine acelor stareţi care au ajutat 
mulţi tineri să se hotărască să devină monahi. De 
asemenea, a ajutat pe mulţi monahi tineri să se înră- 
dăcineze în Sfântul Munte şi să rodească. L-am simţit 
sprijinitor în nevoinţa noastră pentru povăţuirea mo- 
nahilor noştri tineri, mângâietorul multora care se ne- 
voiau împotriva diavolului, patimilor şi lumii. 

Adeseori ne sfătuia să avem nobleţe duhovni- 
cească şi mărime de suflet. Cu aceste virtuţi era îm- 
podobit el însuşi, aşa cum ştiu toţi cei care l-au cu- 
noscut. Odată, l-am vizitat la Chilia „Cinstita Cruce”. 
După ce am terminat convorbirea, l-am salutat, iar 
el m-a însoţit o bucată bună de drum. De îndată ce 
i-am spus că nu trebuie să se ostenească, ci să se în- 
toarcă la chilie, mi-a făcut metanie şi a plecat. Dacă nu 
i-aş fi spus să se întoarcă, m-ar fi însoţit până la Careia. 

Mai vreau să adaug că harul înainte-vederii pe 
care îl avea, îl făcea cunoscut foarte rar, şi niciodată 
de „paradă”, ci numai pentru folosul sufletelor. Unui 
monah tânăr care l-a vizitat şi care avea gânduri 
împotriva egumenului deoarece acesta nu i-a făcut 

o vestă, Starețul i-a spus înainte ca acesta să-i măr- 
turisească gândurile: „Binecuvântatule, de ce te mâh- 
neşti pentru că egumenul nu ţi-a făcut vestă?” 

Starețul Paisie îi mângâia pe monahii tineri atunci 
când se mâhneau pentru oarecare slăbiciuni ale lor, 
cum ar fi invidia, pe care le considera copilăreşti. 
Desigur, îi sfătuia că trebuie să se maturizeze şi să 
le depăşească. 

Părintele Paisie era înzestrat şi cu virtutea cea 
mai înaltă decât toate, discernământul. Îl ajuta pe 
fiecare suflet să-şi descopere înclinația sa, precum şi 
chemarea sa de la Dumnezeu, pentru a găsi adevă- 
rata odihnă. 

Dragostea sa îmbrăţişa întreaga lume. A ajutat 
pe mulţi oameni şi mai ales pe tineri să trăiască du- 
hovniceşte în lume şi în viaţa de familie. 

Atunci când vorbeai cu el, aveai sentimentul că 
te afli în sânul lui Dumnezeu. 

Mai trebuie accentuat şi faptul că Părintele Paisie 
era foarte sensibil la subiectele dogmatice. Odată mi-a 
scris: 

- Dogmele nu intră în Uniunea Europeană. 

Şi prin această mărturisire, Starețul a urmat calea 
Sfinţilor Părinţi, care credeau şi mărturiseau că nu 
numai virtutea, ci şi ortodoxia credinţei este necesară 
pentru mântuirea omului. 

Viaţa sa sfântă a fost pecetluită cu moartea sa 
cuvioasă. A primit boala (cancerul) ca pe un dar al 
lui Dumnezeu şi se bucura la gândul că şi creştinii 
din lume, care sunt chinuiţi de aceeaşi boală, se vor 
mângâia aflând că şi monahii suferă de ea. 

Starețul biruise cu totul iubirea de sine şi de aceea 
nu se mâhnea pentru boala sa, ci şi de pe patul du- 
rerii se gândea la semenii săi care sufereau. Chiar şi 

în ultimele zile ale vieţii sale se interesa de proble- 
mele oamenilor. Unei familii evlavioase, care l-a vizitat 
cu câteva zile înainte de adormirea sa şi care avea 
fiice nemăritate, Starețul i-a spus: 

- Vă poruncesc să vă îngrijiţi de aranjarea fiicelor 
voastre! 

Cu binecuvântarea sa, porunca şi dorinţa lui au 
fost împlinite. 

Veşnica ta pomenire, Cuvioase Părinte! Îţi mul- 
țumim pentru că ne-ai mângâiat, ne-ai sprijinit, 
ne-ai sfătuit cu cuvintele tale şi cu viaţa ta! Îţi mul- 
țumim pentru toate câte ne-ai dăruit! 

Fie ca şi noi să mergem pe urmele tale, precum 
și tu ai mers pe urmele Mântuitorului Hristos! 


Sfântul Munte 
25 martie 2004 


Arhimandritul Ioanichie Koţonis 


Pe pururea pomenitul Stareţ Paisie l-am cunoscut 
în urmă cu mulţi ani. Am cunoscut nemărginita dra- 
goste pe care o avea în inima sa pentru Dumnezeu, 
căci murea în fiecare zi pentru El, aşa cum spune 
Apostolul. Îl iubea pe semenul său şi era gata să moa- 
ră pentru el. Îl iubea pe Dumnezeu aşa cum Îl iubesc 
sfinţii, prietenii Lui. „Din tot sufletul, din toată puterea 
şi din tot cugetul”. Îi iubea pe oameni aşa cum îi iu- 
beşte Dumnezeu. Nu făcea deosebire între oameni, 
ci întotdeauna îl vedea pe fiecare în parte ca pe unul 
care era chipul lui Dumnezeu. Pe toţi îi privea nepă- 
timaş, nu aşa cum privim noi, cei robiţi de patima 
stricătoare de suflet a mândriei, având şi puterile 

sufleteşti (raţiunea, voinţa, sentimentul)  pervertite, 
desfigurate. La Stareţ, cele trei puteri ale sufletului 
erau curăţite şi, de aceea, avea dragoste curată, de- 
plină, pentru toată zidirea. Încă şi pentru cea necuvân- 
tătoare şi neînsufleţită, pentru animale şi târâtoare. 
Suferea chiar şi pentru fiinţele căzute, diavolii. El a 
depăşit măsurile omeneşti şi a ajuns la starea mai pre- 
sus de fire, parcurgând cele trei stadii ale urcuşului 
duhovnicesc. De la curățirea de patimi la iluminare, 
iar de la iluminare la îndumnezeirea minţii şi a întregii 
lui fiinţe. 

Starețul Paisie Aghioritul a izbutit să împlinească 
menirea pentru care a fost creat omul, adică de la 
„după chip” să ajungă la „după asemănare”, la în- 
dumnezeirea după har. Şi a izbutit aceasta printr-o 
nevoinţă aspră, făcută de bună voie. 

El a fost un nevoitor contemporan, un luptător 
plin de bucurie şi râvnă, de aceea a izbutit să ajungă 
la îndumnezeire. Şi aceasta, desigur, nu fără titanica 
lui strădanie. Împreună-lucrător al harului, Starețul 
s-a luptat, s-a nevoit împotriva trupului, a diavolului 
şi a omului celui vechi şi a ieşit biruitor din arena 
acestei vieţi. Viaţa şi moartea, boala şi suferinţa în- 
totdeauna le privea cu curaj, cu bucurie. 

Fie ca toţi cei care l-am cunoscut şi cei care nu 
l-am cunoscut, cei de aproape şi cei de departe, să 
avem parte de binecuvântarea sa şi de fierbintea sa 
mijlocire la Domnul Dumnezeul nostru pentru cură- 
ţirea, luminarea şi mântuirea noastră. Amin. 

MĂRTURII ALE UNOR PROFESORI 
UNIVERSITARI 


Fundulis M. Ioanis, 
profesor de Teologie 


P e Părintele Paisie l-am întâlnit în urmă cu foar- 
te mulţi ani, atunci când eram foarte tânăr şi 
„mă încingeam singur şi umblam unde voiam” potrivit 
cuvântului Domnului. Atunci am descoperit lumea 
Sfântului Munte, pe părinţii lui, pe oamenii lui, mă- 
năstirile, chiliile, stâncile, copacii, florile, cărările, 
izvoarele şi porturile lui. O căutare încântătoare. 

Aşadar, atunci am fost găzduit de un compatriot 
de-al meu, pe nume Eolea, un nou Avraam în înfă- 
ţişare, în primirea de străini, în dulceața cuvântului, 
în credință şi în simplitatea purtării lui. Acesta era 
pururea pomenitul stareţ al Danileilor, care se numea 
Gherontie. De acolo, într-o dimineaţă, am apucat în- 
fricoşătorul urcuş către Kerasia, pentru a merge după 
aceea la Kavsocalivia. Cred că eram la jumătatea că- 
rării, când în partea stângă am văzut un monah de 
vârstă mijlocie, smerit şi aproape zdrenţuros, care 
se afla în curtea unei colibe. Stătea pe un zid de pia- 
tră, iar lângă el se afla una sau două pisici, nu-mi 
aduc bine aminte. Era ultima chilie a Katunakiei, 
numită „a lui Ipatie”. Monahul m-a zărit. L-am salu- 

tat călugăreşte, iar el mi-a răspuns şi m-a chemat 
să intru în curte şi să mă odihnesc. 

Am intrat şi m-am aşezat lângă el pe zidul de pia- 
tră. Nu-mi pot aminti exact despre discuţia noastră, 
deoarece au trecut mulţi ani de atunci, iar eu sunt 
cam uituc. Îmi aduc aminte numai de două-trei lu- 
cruri. Mai întâi că am vorbit despre deşertăciunea 
lumii şi despre faptul că moartea este ceva firesc - 
pe atunci eram foarte tânăr pentru abordările teologice 
privitoare la viaţă şi moarte - şi despre comuniunea 
pe care o avem cu cei adormiţi şi în viaţa prezentă 
trăită în credință. Pretextul acestei discuţii a fost un 
rând de cranii aşezate pe un raft, privelişte macabră 
pentru mine, iar pentru el firească şi foarte duhov- 
nicească. 

În al doilea rând, m-a impresionat sărăcia chiliei 
şi desăvârşita lipsă de mângâiere, atât a împrejuri- 
milor, cât şi a interiorului, aşa cum am văzut când 
am intrat în chilie, unde se sârguia să-mi pregătească 
ceva ca să mă întărească pentru drumul pe care îl 
mai aveam de parcurs. 

În al treilea rând, nu-mi aduc aminte din ce pri- 
cină, fie din lăudăroşenia mea, fie datorită faptului 
că a văzut cugetarea mea semeaţă, a spus ceva, 
mustrând pe cei care cred că fac ceva umblând ca 
nişte turişti prin Sfântul Munte şi căutând sfinţi. 

La Kavsokalivia am aflat de la stareţul Ioasafeilor 
și de la amabilul monah Antonie despre identitatea 
monahului de la chilia „lui Ipatie”. Era Părintele Paisie. 

De atunci l-am întâlnit de mai multe ori în Sfân- 
tul Munte şi la Sihăstria „loan Evanghelistul” de la 
Suroti. Odată, am făcut împreună o priveghere de 
neuitat la praznicul Sfântului Ioan Teologul, la Chilia 
cu acelaşi nume a Mănăstirii Kutlumuş. O noapte 

minunată, cerească: 25 spre 26 septembrie a anului 
1985. De fiecare dată când ne întâlneam, ca şi atunci, 
discuţia o  începeam cu reamintirea primei noastre 
întâlniri la Coliba „lui Ipatie”. Însă nici unul dintre 
noi nu-şi putea aminti ce am spus atunci. 

În puţine cuvinte, astfel l-am cunoscut pe Starețul 
Paisie, omul lui Dumnezeu. Toţi suntem oameni nepu- 
tincioşi din fire, de aceea în nevoinţa noastră duhovni- 
cească căutăm sprijin de la locuri sfinte şi oameni 
sfinţi. Iar iubitorul de oameni Dumnezeu, pogorându-se 
la neputinţa noastră, ni le dă pe amândouă, atunci 
când le cerem, potrivit cu nevoia şi intenţia noastră. 


Gunaris Gheorghe, profesor de Fizică 
Teoretică la Universitatea din Tesalonic 


De multe ori l-am vizitat pe Starețul Paisie. Atunci 
când mergeam la Chilia sa, simţeam că el este cel bo- 
gat şi noi cerşetorii, care ceream mila lui şi ne îmbul- 
zeam în jurul său ca să luăm binecuvântare. 

Odată, când m-am întâlnit cu el deosebi, mi-a 
vorbit ca şi cum mă cunoştea. Mi-a dat sfaturi pen- 
tru viaţa mea personală și pentru felul comportării 
mele, înainte ca eu să-i spun ceva. Ai fi zis că ştia 
cum trăiam şi cum mă comportam. 

În 1993 am mers cu Constantin, fiul meu cel mai 
mic, să-l cercetăm la Chilia sa. Pe drum am întâlnit 
un prieten, care se împărtăşise în acea zi. Şi, crezând 
că aceasta îi dă anumite drepturi, de îndată ce l-a 
văzut pe Stareţ, i-a spus: 

- Părinte, vă facem o fotografie. 

Noi, care aveam aparatul, nu îndrăzneam să îi 
cerem aceasta, deoarece ştiam că nu este de acord. 

Însă de data aceasta a primit să-i facem o fotografie 
împreună cu mine şi cu Constantin, căruia i-a spus: 

- Vei învăţa două limbi străine, vei lua binecu- 
vântare de la părinţi şi vei veni să te fac călugăr! 

Atunci eu am spus: „Amin”. Această fotografie a 
făcut-o prietenul meu cu aparatul nostru. 


Johann POyhonen, profesor de Teologie 
la Academia Populară de la Sfânta Mănăstire 
Noul Valaam, Finlanda 


Pe Părintele Paisie l-am cunoscut pentru prima 
dată în anul 1989. Era ziua Pogorârii Sfântului Duh 
și mă gândeam că voi găsi foarte multă lume la 
Panaguda. S-a întâmplat ca în acea zi să fie alegeri 
în Grecia şi de aceea eu am fost singurul închinător 
la Chilia Stareţului. El m-a primit cu bunătatea sa 
cunoscută. Timp de o oră am vorbit despre diferite 
subiecte importante. Mi-a făcut o deosebită impresie 
faptul că ne-am putut înţelege foarte uşor, cu toate 
că greaca mea era foarte slabă. M-a ascultat cu mul- 
tă răbdare şi m-a întrebat despre patria mea, Fin- 
landa şi despre Biserica noastră. Când am terminat, 
mi-a dat o pungă mare de nailon, deoarece mi-a 
spus că s-ar putea să plouă. Am plecat spre Mănăs- 
tirea Iviron. După puţin, a început o ploaie puternică. 
Datorită pungii Stareţului, ploaia nu m-a udat aproa- 
pe deloc şi nici lucrurile mele nu au păţit nimic. Pen- 
tru mine, punga de nailon a Stareţului a devenit sim- 
bolul ocrotirii dobândite prin rugăciunile lui. 

În următoarea toamnă, am venit cu soţia să fac 
doctoratul la Facultatea de Teologie din Tesalonic. În 

această perioadă mergeam regulat în Sfântul Munte, 
aproape în fiecare lună. Odată, cred că era în 1991, 
i-am cerut Stareţului binecuvântarea să traduc în 
limba finlandeză viaţa Sfântului Arsenie, pe care el 
însuşi a scris-o. Atunci Starețul m-a privit foarte atent 
și a zâmbit puţin, fără să răspundă. Cred că voia să 
se încredinţeze dacă am spus-o serios sau numai din 
politeţe. Aflându-mă în curte, gata de plecare, Starețul 
a intrat repede în chilie, s-a întors cu o carte în mână 
şi mi-a spus: 

- Ia această traducere în engleză! Te va ajuta mult. 

Traducerea în limba finlandeză a întârziat puţin 
şi a ieşit în anul 2002. Sunt foarte bucuros că a fost 
de acord să fac această traducere, pe care am făcut-o 
ca o recunoştinţă pentru tot ce a făcut el pentru mine. 
Fără să o cer, Sfânta Mănăstire a Sfântului loan Teo- 
logul de la Suroti mi-a dat binecuvântarea să traduc 
şi Epistolele Stareţului. Pentru mine, aceasta este un 
semn că Starețul nu m-a uitat pe mine, cel din urmă, 
ci participă atât la viaţa mea, cât şi a soţiei mele. 

Cu harul lui Dumnezeu am cunoscut în viaţa 
mea şi alţi stareţi mari care m-au ajutat foarte mult. 
Cu toate acestea, Starețul Paisie mă atrage în mod 
deosebit prin dragostea sa atât de curată faţă de 
toţi. Avem aproape toate cărţile care se referă la per- 
soana sa. Le citesc mereu, adeseori cu lacrimi, deoa- 
rece mă mişcă sufleteşte compătimirea, jertfirea de 
sine, smerenia şi îndrăzneala sa la Dumnezeu pen- 
tru aproapele său cel îndurerat. Citind cărţi noi des- 
pre Stareţ, încep să-mi dau seama din ce în ce mai 
mult de sfinţenia sa, care completează icoana sa. 
Într-adevăr, a fost un foarte mare sfânt care a ajutat 
neînchipuit de mult toată Ortodoxia. Viaţa şi minu- 
nile sale constituie pecetea strălucitoare a realităţii 


69 


minunilor din vechime, din vremea Sfintei Scripturi 
şi a Vieţilor Sfinţilor. 

Starețul a fost un dascăl foarte bun. Eu simt că 
am învăţat mult mai mult din cuvintele sale decât 
din studiile mele academice îndelungate. Cuvintele lui 
erau simple, dar izvorau din experienţa sa, cuvinte 
pline de autoritate și iluminare dumnezeiască. Îmi 
aduc aminte că odată m-am dus la el cu o problemă 
serioasă. Se vedea că era obosit, dar când a început 
să mă asculte, parcă a renăscut, parcă a întinerit. A 
uitat de osteneală şi de dureri. Ochii săi semănau 
cu două stele luminoase. Am înţeles că înlăuntrul 
său se întampla ceva mai presus de fire. Răspunsul 
la problema mea a fost uimitor. Nu mă aşteptam deloc 
la el. De la Chilia sa până la Mănăstirea Kutlumuş 
am alergat săltând de bucurie, care cred că nu era 
numai una firească. 

Altă dată, duhovnicul meu, care îl preţuieşte foarte 
mult pe Stareţ, m-a trimis să-l întreb despre o pro- 
blemă care mă deranja şi îmi pricinuia o nespusă su- 
părare. Starețul mi-a dat un sfat scurt şi simplu, care 
a rezolvat complet problema ce o aveam. De bucurie, 
am alergat pană la Sfânta Mănăstire Iviron, la o dis- 
tanţă de o oră, strigând mereu: 

- Slavă Ţie, Dumnezeule, slavă ie! 

Din fericire, nu am întâlnit pe nimeni pe cărare, 
care să mă vadă şi să mă considere nebun. 

Odată, am plecat de la Chilia lui cu un grup în 
care se afla şi un destul de cunoscut profesor de Teo- 
logie din Tesalonic. Vorbise două ore cu Starețul. Spu- 
nea că citise foarte multe cărţi teologice, dar cele pe 
care le auzise de la el nu le întâlnise niciodată nică- 
ieri. Din pricina bucuriei, era ca o lumânare care se 
topea. Mergeam cu o maşină spre Dafni. Tot timpul 

călătoriei, profesorul, entuziasmat, a cântat tropare, 
iar faţa sa strălucea de bucurie. 

Îmi aduc aminte foarte bine şi de alte două în- 
tâmplări ce le-am trăit la Panaguda. 

Odată, a venit acolo un tânăr care a spus că are 
probleme psihologice. Starețul i-a prins capul cu mâi- 
nile şi l-a tras puţin în jos ca să-l examineze. Apoi 
i-a spus: 

- Nu ai nimic. 

Tânărul se împotrivea, dar Starețul insista, spu- 
nându-i că nu are nimic. După aceea, l-a sfătuit să 
meargă să lucreze chiar şi fără să fie plătit, ca să sca- 
pe de gândurile ce îl apăsau. Mi-a făcut o deosebită 
impresie faptul cum a privit în mintea închinătorului 
cu aceeaşi ușurință cu care noi am privi într-un vas. 

Odată, în curtea Chiliei sale era un bărbat care îl 
ruga cu multă căldură să-i îngăduie să-i taie lemne 
pentru iarnă, deoarece aceasta făcea Starețul când 
el a venit. Starețul însă nu a fost de acord, dar se 
pare că a fost mişcat de propunerea dezinteresată a 
închinătorului. Deodată, l-a întrebat dacă se roagă. 
Eu m-am mirat de aceasta, deoarece comportamen- 
tul închinătorului arăta că este un om al Bisericii. 
Spre surprinderea mea însă, bărbatul acela a răs- 
puns negativ. Atunci a început să-i explice impor- 
tanţa rugăciunii. L-a sfătuit să spună în fiecare scară 
Rugăciunea lui lisus înainte de a se duce la culcare. 
Această acţiune a Stareţului mi-a adus aminte de 
medicul cel bun, care depistează boala ascunsă a 
suferindului şi o vindecă făcând o operaţie reuşită. 

Starețul Paisie a fost într-adevăr un mare sfânt, pen- 
tru care trebuie să-L slavoslovim pe Bunul Dumnezeu, 
că ne-a învrednicit să-l avem lângă noi. Fra un om 
al dragostei, al celor îndureraţi. Alina şi însufleţea 

pe foarte mulţi în greutăţile şi ispitele lor. Le insufla 
curaj şi nădejde şi îi îndemna să facă răbdare şi să 
arate recunoştinţă faţă de Dumnezeu, îi întărea în 
credinţă şi în dragostea pentru Dumnezeu. El ne-a 
lăsat o pildă de viață creştinească autentică, care 
merită să fie urmată, fie şi într-o măsură mai mică. 

Fie ca Biserica în scurt timp să-l canonizeze, ca 
să dea posibilitatea să cerem și oficial mijlocirile lui, 
de care lumea de astăzi, stresată şi încurcată în ur- 
giile păcatului, are atâta nevoie! 

MĂRTURIA MONAHULUI 
AGHIORIT ISAIA 


O mică introducere 


eoarece poziţiile fericitului Stareţ Paisie faţă 

de multe probleme contemporane au fost - 
conştient sau inconştient - denaturate de unii, iar 
numeroşi fraţi în Hristos în repetate rânduri au ce- 
rut lămuriri şi au solicitat să se tipărească unele 
dintre ele, pentru a se evita confuzia, voi încerca, 
chemând în ajutor rugăciunile Stareţului, să redau 
câteva dintre cele pe care le-am auzit eu însumi din 
sfânta lui gură sau mărturii ale unor părinţi şi fraţi 
vrednici de crezare, ce au avut o strânsă comuniune 
duhovnicească cu Starețul. 


A. Antihrist - 666 - Buletine - Pecetluire 


Fericitul Stareţ Paisie a avut dintru început faţă 
de aceste subiecte o poziţie întemeiată pe învăţătura 
Sfintei Scripturi şi a Sfinţilor Părinţi. Starețul, văzând 
răspândirea statornică a lui 666, precum şi înmulţirea 
acţiunilor ce pregătesc venirea şi lucrarea lui Anti- 
hrist, a început să vorbească despre acestea, fie răs- 
punzând la întrebările pline de îngrijorare ale credin- 

cioşilor, fie deşteptând - mai ales la cei competenţi - 
conştiințele, îndemnându-le la veghere și nevoinţă, 
dar şi insuflând nădejde şi credinţă în biruinţa finală 
a Mielului şi a celor afierosiţi Lui. Mai târziu, suferind 
din pricina interpretărilor greşite pe care le făceau 
unii - câţiva din sânul Bisericii - ce conduceau prin 
această tactică tacită a lor la confuzie şi înşelare, şi, 
silit fiind de dragostea sa pentru popor şi pentru 
Adevăr, a fost nevoit în martie 1987 să-și expună în 
scris convingerile - lucru pe care îl făcea foarte rar - 
punându-i titlul „Semnele vremurilor — 666”. În acest 
text deosebit de important, cu simplitate, dar în ace- 
laşi timp şi cu profunzime teologică, printre altele: 

1. Vesteşte dintru început, pentru ca să alunge 
orice frică şi nelinişte, „însorirea dumnezeiască”, care 
va domni după scurta „furtună diavolească”. 

2.Dă pe față sclavia mondială a lui Antihrist as- 
cunsă în mod viclean sub masca „libertăţii”, „sigu- 
ranţei” , „asigurării de servicii”... 

3. Descoperă în chip profetic uneltirile înainte- 
mergătorilor lui Antihrist, făcute pentru a impune 
cu forţa încrustarea peceţii acestuia. 

4. Declară fără ocolişuri - întemeindu-se pe Apo- 
calipsa Sfântului Evanghelist Ioan şi pe scrierile Sfin- 
ţilor Părinţi - că cel care primeşte pe 666 primeşte 
pecetea lui Antihrist şi că prin aceasta el se leapădă 
de „pecetea sfântă a lui Hristos care i s-a dat la 
Sfântul Botez”, alungând astfel dinlăuntrul său „harul 


dumnezeiesc al lui Hristos” - chiar dacă, amăgin- 
du-se pe sine, susține că „are înlăuntrul său pe 
Hristos” - se dezbracă de „puterea Cinstitei Cruci”, 


făcându-o nelucrătoare. 
5. Cu argumente din Sfânta Scriptură, din cu- 
vintele sfinţilor şi din istoria bisericească, combate 

interpretările  „gnostico”-sofistice şi „soluţiile” iezuite 
de tipul: „Aceasta (pecetea exterioară) nu este nimic, 
ajunge numai să credeţi lăuntric”, „Eu voi primi pe- 
cetea cu 666 şi voi pune şi o cruce pe ea”, „Eu voi 
pune pecetea pe frunte şi voi face şi o cruce peste 
ea” şi altele asemenea. 

6. Declară într-un mod de netăgăduit, ca unul 
ce are putere, întemeindu-se pe experienţele sale 
dumnezeieşti, că: „Numai cele care primesc sfințire, 
se sfinţesc”. Acesta este, după smerita noastră părere, 
cea mai importantă contribuţie teologică a textului său. 

Starețul a dat binecuvântarea de a fi publicat 
acest text al său şi, văzând de mai înainte intenţiile 
unora de a-l falsifica, a îngăduit ca el să fie mai întâi 
fotocopiat şi apoi publicat, astfel încât scrisul său să 
asigure pe viitor autenticitatea textului. În ciuda tu- 
turor acestora, după moartea Stareţului s-au aflat 
unii care să vorbească şi să scrie lucruri neadevărate 
despre el. Printre altele, au spus că Starețul ar fi fost 
influenţat de alţii în formularea acestor convingeri 
ale sale şi că mai târziu le-a schimbat. Ei puneau la 
îndoială chiar şi autenticitatea scrisului Stareţului! 
Atunci ieromonahul Isaac a răspuns îndată, publi- 
când o broşură ce cuprinde fragmente dintr-o convor- 
bire cu Starețul Paisie, înregistrată mult mai târziu 
după tipărirea textului „Semnele vremurilor”, în care 
el îşi susţinea cu fermitate convingerile. Înaintea con- 
vorbirii cu Starețul, părintele Isaac a aşezat o mică 
introducere, în care accentua poziţia faţă de acest 
subiect, pe care Părintele Paisie şi-a păstrat-o cu 
statornicie până la adormirea sa. 

De asemenea, părinţii care au trăit alături de el 
şi cei de la mănăstirea Kutlumuş - de care aparţine 
Chilia Stareţului Panaguda - au trimis unui periodic 

bisericesc o scurtă scrisoare pentru a restabili ade- 
vărul, deoarece acest ziar publicase în nenumărate 
rânduri articole mincinoase şi înşelătoare cu privire 
la poziţia Stareţului Paisie faţă de subiectul în cauză. 
Urma ca, după încheierea seriei de articole eronate, să 
fie trimis un răspuns mai pe larg, incluzând semnala- 
rea tuturor înşelăciunilor apărute în ele. Redacţia zia- 
rului însă, după ce că a întârziat publicarea epistolei 
trimise de părinţii aghioriţi, într-un târziu a publi- 
cat-o alături de o lungă replică sofistică a unui fidel 
colaborator, înştiinţând într-un mod cât se poate de 
„democratic” că nu va mai tipări nimic legat de acest 
subiect! 

În continuare, vom reda textul autentic al Stareţu- 
lui, fragmente înregistrate din convorbirea cu Părin- 
tele Paisie şi epistola părinţilor aghioriţi. 

I. Semnele vremurilor - 666 

Semnele vremurilor - 666 


„După furtuna diavolească, va 
veni însorirea dumnezeiască”. 


În spatele duhului lumesc al „libertăţii” de astăzi, 
al lipsei de respect în Biserica lui Hristos faţă de cei 
mai mari, părinţi şi dascăli, care au frică de Dumnezeu, 
se ascunde sclavia duhovnicească, stresul şi anarhia, 
care conduce lumea la impas, la catastrofă sufle- 
tească şi trupească. 

lar în spatele sistemului perfect de asigurare 
computerizată, ce se face prin „cartela” electronică, 
se ascunde dictatura mondială, sclavia lui antihrist 
„Ca să-şi pună semn pe mâna lor cea dreaptă sau 
pe frunte, încât nimeni să nu poată cumpăra sau vin- 
de, decât numai cel ce are semnul, adică numele fia- 
rei sau numărul numelui fiarei. Aici este înţelepciu- 
nea. Cine are pricepere să socotească numele fiarei, 
căci este număr de om. Și numărul lui este şase sute 
şaizeci şi şase” (Apocalipsa 13, 16-18). 

Sfântul Andrei al Cezareii scrie următoarele: „Des- 
pre numele cel murdar al lui antihrist şi despre tâlcui- 
rea numărului precum şi despre altele ce s-au scris 
despre acela, vremea le va descoperi şi experiența 
celor înţelepţi... dar nu a binevoit harul dumnezeiesc 
să se scrie în dumnezeiasca carte numele lui cel pier- 
zător. Însă cercetând cu raţiunea cu adevărat multe 
(nume) se pot afla...”, (Sfântul Andrei al Cezareii, 
Tâlcuire la Apocalipsă, cap.38, pp. 341-342, ediţie 
greacă). 

Dar lucru ciudat este că mulţi oameni duhovni- 
ceşti, pe lângă faptul că fac tâlcuirile lor proprii, se 

mai şi tem cu o frică lumească de „punerea la do- 
sar”, în timp ce ar fi trebuit să se neliniştească du- 
hovniceşte, să-i ajute pe creştini cu neliniştea cea 
bună şi să le întărească credinţa, ca astfel să simtă 
mângâierea dumnezeiască. 

Mă mir cum toate aceste evenimente nu le creează 
probleme de conştiinţă! De ce nu-şi pun măcar un 
semn de întrebare la tâlcuirile minţii lor? Şi dacă îl 
ajută pe antihrist la pecetluirea lor, de ce mai trag şi 
alte suflete la pierzare? Căci la aceasta se referă: 
„ca să înşele, dacă este cu putință, şi pe cei aleşi” 
(Mc. 13, 22). 

Se vor înşela cei care le vor tâlcui pe acestea cu 
mintea lor. În timp ce semnele sunt foarte clare, 
„fiara” de la Bruxelles a sorbit în computer cu 666 
aproape toate statele. Cartela, buletinul electronic, 
„înainte-mergătoare ale  pecetluirii”, ce arată? Din 
păcate, la radio ascultăm numai timpul probabil. 

Ce ne va spune Hristos? „Făţarnicilor, fața cerului 
ştiţi s-o judecaţi dar semnele vremurilor nu puteţi” 
(Mt. 16,3). 

Aşadar, după cartelă şi după buletinul electro- 
nic, adică „îndosarierea” persoanelor, ce se face pen- 
tru a înainta cu viclenie la pecetluire, vor spune me- 
reu la televizor că oarecare a furat cartela cutăruia 
și i-a luat banii din bancă. Pe de altă parte vor face 
reclamă „sistemului perfect”, adică  pecetluirii pe 
mână sau pe frunte cu raze laser, a numărului 666, 
numele  antihristului, care nu se va distinge cu 
ochiul liber. 

Din păcate, iarăşi „anumiţi cunoscători” îi vor 
„infăşa” pe fiii lor duhovniceşti ca pe nişte prunci, 
chipurile ca să nu-i mâhnească. „Aceasta nu are 
importanţă”. „Nu-i nimic, este destul să credeţi lă- 

untric”. Şi, deşi vedem că Apostolul Petru, care s-a 
lepădat numai la exterior de Hristos, i s-a socotit 
aceasta cu adevărat lepădare, aceştia se leapădă de 
Sfânta pecete a lui Hristos, ce le-a fost dată la Sfân- 
tul Botez, care este „Pecetea darului Sfântului Duh”, 
prin primirea peceţii lui antihrist şi mai spun apoi 
că îl au pe Hristos înlăuntrul lor. 

Din păcate, o astfel de logică aveau şi unii „gsnos- 
tici” pe vremea sfinţilor mucenici, care încercau să 
întoarcă pe mucenici de la mărturisirea lor, aşa cum 
spune Sfântul Vasile cel Mare în „Cuvântul” său la 
mucenicul Gordie: 

”. „mulţi încercau să-l convingă pe mucenic să se 
lepede numai cu gura şi să-şi păstreze credința în 
suflet prin aceeaşi dispoziție lăuntrică, pentru că 
Dumnezeu, spuneau ei, nu caută la cele pe care le 
rosteşte limba, ci la intenţia omului. Însă mucenicul 
Gordie a rămas neînduplecat şi a răspuns: «Nu sufe- 
ră limba cea zidită de Hristos să rostească ceva îm- 
potriva Ziditorului... Nu vă înşelaţi, Dumnezeu nu 
se lasă batjocorit, căci din cele ce ies din gura sa, 
fiecare va fi judecat: din cuvintele tale te vei îndrep- 
tăți şi din cuvintele tale te vei osândi»”. 

De asemenea, sub stăpânirea lui Deciu, s-a po- 
runcit creştinilor să mărturisească religia închinăto- 
rilor la idoli, iar creştinii care au mărturisit şi au 
jertfit idolilor, au primit un certificat, scăpând astfel 
de mucenicie. Dar nu numai aceştia s-au lepădat de 
Hristos, ci şi cei care au dat bani închinătorilor la 
idoli şi au luat certificatul fără să se lepede de Hristos, 
aşa numiții „libellus”. Chiar şi pe aceştia Biserica 
noastră i-a considerat lepădaţi, căzuţi. 

Să ne amintim şi de minunea săvârşită de Sfân- 
tul Teodor, care se prăznuieşte în fiecare an în sâm- 

băta din prima săptămână a Postului Mare: „Iulian 
Paravatul ştiind că poporul lui Hristos, mai cu seamă 
în săptămâna întâi a Postului Mare, caută să se cu- 
rățească şi să se apropie mai mult de Dumnezeu, a 
voit să-i spurce. De aceea a poruncit să pună în piaţă 
în acele zile mâncăruri spurcate cu sângele jertfelor 
idoleşti. Dar Sfântul mucenic Teodor s-a arătat în vis 
lui Eudoxie, arhiepiscopul de atunci al Constantinopo- 
tului, şi descoperindu-i fapta împăratului, i-a poruncit 
să-i adune pe credincioşi dis-de-dimineaţă ca să-i îm- 
piedice să folosească acele mâncăruri spurcate. Iar 
lipsa hranei necesare să o înlocuiască vremelnic prin 
colivă... În felul acesta scopul Paravatului a fost ză- 
dărnicit şi poporul cel credincios a fost păzit nespur- 
cat...”. 

Depărtarea de cele jertfite idolilor a fost rânduită 
printr-un canon al Sfinţilor Apostoli: „Și apostolii şi 
preoţii s-au adunat... (şi au hotărât) să se ferească de 
cele jertfite idolilor şi de desfrâu şi de (animale) su- 
grumate şi de sânge” (Fp. Apostolilor 15, 6.20). 

Dar cu toate cele pe care le-am arătat, auzi, din 
păcate, o grămadă de neghiobii ale minţii unor 
„snostici” de astăzi. Unul spune: „Eu voi primi bule- 
tinul cu 666 şi voi pune şi o cruce alături”. Altul 
spune: „Eu voi primi pecetea cu 666 pe frunte şi voi 
face şi o cruce pe cap...”. Iar alţii spun o grămadă de 
alte neghiobii, crezând că se vor sfinţi în felul acesta. 
Dar toate acestea sunt înşelări. 

Numai cele care primesc sfințire, numai acelea 
se sfinţesc. De pildă, apa primeşte sfințire şi se face 
agheasmă. Însă urina nu primeşte sfințire. Piatra se 
poate face pâine prin minune, dar necurăţia nu 
primeşte sfințire. 

Prin urmare, diavolul, antihristul, atunci când 
este pe buletin, pe mână sau pe fruntea noastră 
prin simbolul lui, nu se sfinţeşte chiar şi o cruce de 
ai face pe el. 

Avem puterea Cinstitei Cruci, a simbolului sfânt, 
și harul dumnezeiesc al lui Hristos numai atunci 
când ne îndestulăm cu Sfânta pecetluire a Botezu- 
lui, prin care ne lepădăm de satana, ne unim cu 
Hristos şi primim sfânta pecetluire: „Pecetea darului 
Duhului Sfânt”. 


Hristos să ne lumineze pe toţi! Amin. 
Sfântul Munte Athos 
Chilia „Panaguda” - Mănăstirea Kutlumuș 
Sâmbăta din prima săptămână a 
Postului Mare 1987 


Cu multă durere şi dragoste în Hristos, 


Monahul Paisie 

II. Fragmente înregistrate din convorbirea 
cu Starețul Paisie 


Bătrânul Paisie: Noi oamenii dăm examene în 
aceşti ani grei, ca să se vadă ce face fiecare. Dar văd 
multă nepăsare. Nu vor să audă că se va face a Doua 
Venire, ca să nu se mâhnească şi să poată petrece... 
Ai înţeles ce se întâmplă? Acesta este motivul... Să 
nu audă ceva... 

Mai demult, când auzeau, de pildă: „Va trece o 
cometă”, îndată oamenii se cutremurau şi-şi spu- 
neau: „Se poate să murim. Aşadar să ne pregătim, 
să ne spovedim, să facem vreo faptă bună”. Şi înce- 
peau să facă ceva, se pregăteau... Sau dacă auzeau: 
„Va fi război”, se pregăteau... 

Acum să nu audă de a Doua Venire, să nu audă 
că va veni cândva Antihrist... De ce? Ca să petreacă. 
Ai înţeles ce se întâmplă? Nu suportă pentru că le 
strică dispoziţia... Evenimentele care se petrec, oame- 
nii nu le pun în valoare pentru mântuirea lor... 

Întrebare: Gheronda, această schimbare ce se face 
acolo în Europa, cum o vedeţi? 

B. P.: Ascultă... Această Uniune Europeană este... 
În spatele ei se ascunde dictatura acestora... a sio- 
niştilor! Ai înţeles ce se întâmplă? Dar Dumnezeu îl 
va transforma în bine (răul pe care îl plănuiesc să-l 
facă). Adică se vor dezmembra şi aceştia. Şi comu- 
niştii (se referea la Uniunea Sovietică) câţi ani au 
fost la putere? S-au pregătit şaptezeci şi cinci de 
ani, dar nu au rămas la putere nici măcar şaptezeci 
- şaptezeci şi doi de ani... Sioniştii, ştii de câţi ani se 


> Parantezele au fost introduse de autorul cărţii pentru a face 
mai lesne înţelese cuvintele Stareţului. 

pregătesc? De două sute cincizeci ani! Însă aceştia, 
nici măcar şapte ani nu vor stăpâni... 

Întrebare: Nouă, grecilor ortodocşi, ne este de 
folos să intrăm în Comuniunea Europeană, căci ur- 
mează ca şi Ciprul să intre în ea? 

B. P.: Cine te va asculta pe mine sau pe tine? Chiar 
dacă îţi convine sau nu, cine te va asculta? 

Întrebare: Dacă noi vom rămâne credincioşi tra- 
diţiilor noastre se poate ca aceştia să se folosească 
duhovniceşte? 

B. P.: Ascultă! Ştii ce se întâmplă? Răul este urmă- 
torul: Aceştia nu te vor lăsa liber (ca să faci ce vrei 
tu), ci vor strânge „menghina”. 

Îți vor spune: „Crede orice vrei”, dar te vor pune 
în „coşul” lor şi te vor duce acolo unde vor ei. Aşa- 
dar, tu intră în „coşul” lor şi crede orice vrei. Eu te 
duc acolo unde vreau, iar tu crede ce vrei. Da, da! 
Mai târziu vor strânge „menghina”. Acest sistem este 
satanic. În spatele lui se ascunde dictatura sioniștilor. 
Aceştia de ani de zile se pregătesc să conducă lumea. 
Prin masonerie se fac toate acestea... 

Bine! Până acum să presupunem... (că oamenii 
au fost oarecum îndreptăţiţi să nu ştie, deoarece sio- 
niştii lucrau pe ascuns). Acum însă, cu răspândirea 
vădită a lui 6664 şi cu toate cele care se fac făţiş, nu 


3 Interlocutorii Stareţului erau ciprioţi. 

4 Însemnarea autorului: Vă informăm că pe lângă înscrierea 
numărului 666 fie cu cifre arabe, fie cu codul barat, pe multe 
produse, au pus acest număr şi pe documentele piloților mili- 
tari din Grecia, precum şi pe clemele cu care se prind legitima- 
ţiile ofițerilor (vezi fotografia de la sfârşit). Astfel, în martie 
1992 am depus la Comandamentul Aviației Militare două ra- 
poarte personale. Unul dintre ele se referea la documentele pi- 
loților din unităţile AO282 şi AO283 ale Aviației Greceşti de 

îşi fac puţin probleme de conştiință?... Deoarece, vezi, 
acestea (se referea la codul barat) şi cei trei de 6 pe 
care îi au, nu sunt, aşa cum pretextează ei, ceva ca- 
re îi ajută la computer. Mai spun că cifra 6 ar deveni 
și 9. Dar japonezii au găsit un cub care are un ran- 
dament de cinci ori mai mare la computer... Cu toa- 
te acestea se prefac că asta nu i-ar ajuta. Însă, un 
om credincios, având în vedere situaţia generală, ar 
trebui să înţeleagă ce se întâmplă cu cei trei de şase, 
chiar dacă Sfântul Evanghelist Ioan nu ar fi scris că 
sunt ai lui Antihrist. 

Aceştia (adică sioniştii) acum vor să aibă toată eco- 
nomia în mâna lor. Prin îndosarieri - la Bruxelles 
au această „fiară”, pe care şi ei înşişi o numesc „fia- 
ră” şi cu care pot să îndosarieze şase miliarde de 
oameni. Cât are lumea astăzi? Patru - cinci. Așadar 
au şi loc liber. Ne vor avea pe toţi în evidenţa lor - 
vor avea şi toată economia în mâna lor -, iar prin 
pecetea pe care încet-încet o vor pune, ne vor ur- 
mări. Fi pot urmări prin satelit până şi peştii de trei- 
zeci de centimetri în care ocean se duc. Auzi? Peşti 
de treizeci de centimetri... Prin urmare, vor putea 
urmări fiecare om unde se află şi toate tranzacţiile 
lui... O astfel de dictatură pe care vor să o instaure- 


Război, care erau codificate cu numerele 666 şi 666a. Prin 
acest raport personal am cerut scoaterea acestui număr de pe 
documente şi am arătat motivele pentru care trebuia să fie eli- 
minat acest număr. După cercetarea raportului meu, Coman- 
damentul Aviației Militare a propus în luna mai 1992 la Statul 
Major General al Aviației ştergerea codului 666 şi 666a, lucru 
care s-a şi făcut. Ştergerea acestor coduri a fost determinată și 
de scandalul ce se iscase din pricina acestui număr. Celălalt 
raport constituia un protest făcut împotriva scoaterii de pe bu- 
letinele ofiţerilor a apartenenţei religioase. 

ze, numai diavolul putea să o gândească. Ai înţeles 
ce se întâmplă? În cele din urmă însă, Antihrist va 
lua o palmă puternică (de la Hristos) şi va fi distrus. 
Numai trei ani şi jumătate va fi greu. (Primii) trei ani 
şi jumătate (ai stăpânirii lui) vor fi uşori. (În cele din 
urmă, după şapte ani) va fi zdrobit!... 

Întrebare: Gheronda, din '92 vor începe (primii) 
trei ani şi jumătate? 

B. P.: Ascultă! Când se va întâmpla aceasta? Să 
nu pui acum date. (Numai aceasta pot să-ţi spun, că 
ultimii) trei ani şi jumătate (ai stăpânirii lui Antihrist) 
vor fi grei. 

Uite, acum în America, mulţi câini sunt pecetluiţi 
şi urmăriţi. Cei care sunt pecetluiţi au emiţător (care 
emite semnale): tac, tac, tac... (Şi astfel) ştiu unde se 
află fiecare câine. Când vor, pot să-l omoare. Şi la 
oameni!!!... (vor aplica acelaşi sistem). Și vor şti unde 
se află fiecare om (pecetluit), deoarece va avea emiţă- 
tor, fie la mână, fie la frunte (care va emite semnale): 
tac, tac, tac... Prin urmare, toate datele (fiecărui om) 
vor fi îndosariate... (adică vor şti fiecare acţiune a lui 
şi unde se află în orice moment). O astfel de dictatură 
numai diavolul putea să o conceapă. 

Aşadar, vor acum prin acest sistem, codul barat, 
(să te silească, dacă nu te vei pecetlui), aşa cum zice 
şi Evanghelistul (loan), să nu poţi vinde, nici cum- 
păra. 

(La început) vor anula banii. Lucrezi? Tac, (vei 
apăsa) un buton ca să iei suma din cont şi, de acolo, 
în alt cont... (transferurile în cont se vor face auto- 
mat, fără ca banii să treacă prin mâna ta). Și apoi, 
să presupunem, după introducerea cartelei (adică, 
va fi introdusă cartela de credit, care va înlocui ba- 
nii) vor spune: „Cartela se pierde, o fură, o falsifică... 

Deci, este mai bine (să punem pecetea cu codul ba- 
rat) pe frunte sau pe mână (ca să nu mai poată fi 
pierdută sau furată)...”. 

Întrebare: Părinte, s-o spunem mai simplu. Toate 
acestea arată prezenţa lui Antihrist? 

B. P.: Nu. Ascultă... Vezi, aici aceştia folosesc meca- 
nisme (cipuri) ca să sufoce lumea. Vor să pecetlu- 
iască lumea. Să pună pecetea lui Antihrist. Ai înţe- 
les? Să o supună (lui Antihrist). Așa cum atunci când 
se face război, caii sunt însemnați cu un fier înroşit. 
Ai înţeles? 

Întrebare: Adică se uşurează lucrarea lor prin 
pecetluirea persoanelor dorite de ei? 

B. P.: Se leapădă de Hristos. Cei care primesc 
pecetluirea se leapădă de Hristos. Chiar şi atunci 
când primeşte buletinul electronic, tot se leapădă de 


5 În ultimii ani au fost publicate multe articole, în care se vor- 
beşte de posibilitatea urmăririi oamenilor prin satelit, după 
reuşite aplicaţii făcute la animale şi chiar la peşti. Una dintre 
cele mai recente aplicaţii a fost făcută cu cipurile R.F.I.D. (Radio 
Frequency Identification), care sunt de mărimea unui bob de 
orez şi care constituie un mijloc de identificare foarte bine pus 
la punct. Aceste cipuri au început deja să fie introduse în aşa- 
zisele cartele „inteligente” de credit, dar şi implantate sub piele 
la animale. S-a discutat ca aceste cipuri să fie introduse şi la 
oamenii care au nevoie de supraveghere (bolnavi psihic, etc). 
Urmărirea este favorizată de semnalele emise de cipuri pe o 
anumită frecvenţă, ce sunt captate cu ajutorul sistemului GPS 
(Global Positioning System), care determină coordonatele emi- 
ţătorului şi, prin urmare, localizarea celui care îl poartă. Un 
bio-cip asemănător, produs al colaborării dintre firmele Moto- 
rola, Mondex şi MasterCard, este folosit deja de multe firme în 
multe ţări ale lumii. Dar lucrul cel mai interesant este că aceste 
societăţi, după mai multe cercetări, au ajuns la concluzia că 
punctele ideale pentru implementarea cipului sub piele sunt 
fie suprafaţa dorsală a mâinii drepte, fie capul (fruntea). 

Hristos. Dacă, de pildă, nu mi-ar fi cerut să semnez 
pe buletin, pot să spun că... mi-ar fi dat o hârtie. 
Ţi-ar fi spus: „Acesta este buletinul tău”. Să zicem 
că nu ar fi contat. Dar atunci când are pe el simbo- 
lul diavolului şi este vorba de identitatea mea, oare 
voi semna? lar aceasta (adică a primi buletinul în 
acest fel) nu este un lucru neînsemnat. Prin urmare, 
arăt că primesc acest lucru (se referea la simbolul 
diavolului: 666). Dar Evanghelistul loan ce spune? 
Sfinţii Părinţi ce spun? Ai citit cât de puţin? Lucruri 
foarte clare! Este lepădare! 

Întrebare: Oare este posibil ca un număr să joace 
un rol atât de important în mântuirea omului? 

B. P.: (mai răspicat şi cu multă durere) Bre, fiul 
meu!... la ascultă!... De vreme ce acesta (666) este 
simbolul diavolului şi Evanghelistul Ioan spune că 
acesta este pecetea lui, tu îl primeşti pe buletin, îmi 
spui că nu are rol în mântuirea ta? 

Oare până acum am dat importanţă acestui lucru? 
(adică, ne-a preocupat pană acum folosirea lui 666 
ca număr de ordine?). Dar acum, când vedem că îl 
pun acolo..., fac astfel încât să nu poţi cumpăra, nici 
vinde... vor anula banii... toate acestea... pregătesc... 
(oare nu vom da nici acum importanţă?). 

Uite, acum doi-trei ani am spus ceva unuia din 
America, profesor universitar şi, desigur, i-am şi 
scris vreo două-trei pagini şi i le-am dat6. Iar acum 
opt luni de zile acela mi-a scris într-o scrisoare: 
„M-am întors de la un congres din Europa şi de în- 
dată ce am ajuns la Toronto, mi-am amintit de ceea 
ce-mi spuneaţi acum doi-trei ani în urmă. Acum, în 


6 Este posibil să-i fi dat din textul său intitulat: „Semnele vre- 
murilor — 666”. 

loc de cartelă, ne cer semnele distinctive de la mână 
şi la frunte”. Ştii acest lucru? Dacă tu acolo nu le 
ştii, de ce atunci nu te laşi convins şi contrazici? 

Acum într-acolo merg... (Adică, planul lor este) 
ceea ce spuneam (mai înainte)... Veţi vedea, vor spune 
la televizor: „Acum s-a pierdut cartela unuia... a fu- 
rat-o celălalt...” şi aşa mai departe, ca oamenii să 
caute mai multă siguranţă, să alerge acolo ca să 
primească pecetea. Adică s-o aibă ca o înlesnire. Ai 
înţeles ce se întâmplă? 

Sfântul Evanghelist Ioan a spus aceasta, limpede, 
ce s-ar fi întâmplat dacă nu ar fi scris? (Adică, cu 
atât mai multă neştiinţă ar fi existat). 

O, fiul meu! Pecetea diavolului... (vei lua? Ştii ce 
înseamnă aceasta?) Te lepezi de pecetea sfântă! De 
Botez! Pui altă pecete, fiul meu! Te lepezi de Hristos 
și primeşti pe cea a diavolului, fiul meu! 

III. Răspunsul Părinților Aghioriţi 
către „Presa ortodoxă” 


Către ziarul „Presa ortodoxă” 
Kaningos 10 
10677 - ATENA 


Sfântul Munte, 30 Septembrie 1997 
Domnule director, 


În ultimul timp, din pricina votării Acordului 
Schengen şi a viitoarei introduceri a buletinelor elec- 
tronice, credincioşii creştini se neliniştesc foarte mult, 
întrebându-se care trebuie să fie poziţia lor față de 
acest subiect. 

În legătură cu aceasta s-a exprimat în scris, în 
urmă cu zece ani, şi fericitul Stareţ Paisie, într-un 
text pe care l-a scris în prima Sâmbătă din Postul 
Mare a anului 1987, numit „Semnele vremurilor - 
666”. Acest manuscris, pe care Starețul l-a multipli- 
cat în mii de exemplare şi l-a împărţit credincioşilor, 
nu numai că nu a creat confuzie, ci deşteaptă pe cei 
ce rău se liniștesc şi odihneşte sufletele credincioşilor. 

Dar fiindcă în ultimul timp se aude că Starețul 
Paisie şi-ar fi schimbat mai târziu convingerile - iar 
această opinie a fost publicată în ziarul dumnea- 
voastră pe data de 26.09.97, în articolul părintelui 
Vasilie Voludakis - noi, care am trăit alături de el, 
vrem să facem cunoscut fiecărui credincios că Stare- 
ţul şi-a păstrat până la moarte convingerile privind 
acest subiect. Aceasta se dovedeşte și din convor- 
birea sa din anul 1992, care a fost mai apoi înregis- 
trată şi publicată recent de ieromonahul Isaac din 

Kapsala (Sfântul Munte). Desigur, când guvernul a 
fost silit de împotrivirea puternică a poporului să 
„îngheţe” subiectul buletinelor, nici Starețul nu s-a 
grăbit să redeschidă această problemă. 

Acestea le scriem pentru restabilirea adevărului, 
însă cu privire la publicaţia mai sus amintită am 
vrea să facem unele precizări: 

a) Într-adevăr, fericitul Stareţ îi sfătuia pe credin- 
cioşii care îl întrebau ce să facă cu alimentele ce au 
codul barat, să distrugă mai întâi codul barat de pe 
ele şi să invoce asupra lor harul de viaţă-făcătoarei 
Cruci a Domnului. Despre buletine însă el accentua 
cu tărie că lucrurile stau total diferit, deoarece bule- 
tinul arată numele de botez al credinciosului, care 
prin semnătura sa primeşte simbolurile satanice 
(desigur, dacă vor fi folosite). Aceasta o spune des- 
chis şi în convorbirea sa înregistrată în anul 1992. 

b) Ne este greu să presupunem că părintele Vasilie 
nu a recunoscut desăvârşita autenticitate a scrisului 
Stareţului Paisie de pe plicul pe care scria: „Model 
de buletin. Vai!!!” Trebuie, așadar, să recunoaştem că 
părintele Vasilie falsifică adevărul în mod intenţionat, 
creând astfel confuzie în popor. lar faptul acesta, 
falsificarea unor documente scrise, ne face să ne în- 
doim de aşa-zisa „mărturie verbală” a părintelui Epifa- 
nie, în care el ar declara că este de acord cu convin- 
gerile lui (adică cele ale părintelui Vasilie). Deoarece 
părintele Epifanie, într-o epistolă a sa către ziarul 
dumneavoastră, care ulterior a fost introdusă în car- 
tea intitulată „Despre sfârşitul lumii, Antihrist şi a 
Doua Venire a lui Hristos”, Editura „Stupul Ortodox”, 
Tesalonic, 1991. (pg. 271-3), îşi exprimă păreri cu 
totul diferite de cele ale părintelui Vasilie. Mitropoli- 
tul Florinei, despre care se face referire în ziarul 

„Scânteia Creştină” din noiembrie-decembrie a anului 
1986, exprimă convingeri asemănătoare cu cele ale 
părintelui Vasilie, dar în numărul din iulie 1997, con- 
vingerile sale sunt aceleaşi cu cele ale Stareţului 
Paisie. Tot acolo el vorbeşte de textul „Semnele vre- 
murilor — 666” într-un mod cât se poate de elogios. 

De aceea, nu dorim să pomenim toate inexacti- 
tăţile din textul părintelui Vasilie, deoarece scopul 
acestei scrisori este ca noi să mărturisim că Starețul 
Paisie şi-a păstrat neschimbate convingerile legate 
de acest subiect până la adormirea sa. 

Oricum, noi credem că după tipărirea ultimelor 
comunicate ale Sfântului Sinod al Bisericii Greciei, 
ale Sinodului Eparhial al Cretei, ale multor sfinte 
mitropolii şi mănăstiri, şi mai ales cele cuprinse în 
Enciclica Sinaxei Duble a Sfântului Munte, subiectul 
legat de poziţia pe care trebuie s-o aibă credincioşii 
este cu desăvârşire limpezit. 


Cu dragoste în Domnul, 


Egumenul Sfintei Mănăstiri Kutlumuş, Arhim. Hristodul 

Starețul Chiliei “Sfântul Ion Evanghelistul”, Ierom. Grigorie 

Starețul Chiliei „Învierea Domnului”, Ierom. Isaac 

Starețul Chiliei „Buna Vestire”, Ierom. Paisie 

Starețul Chiliei „Naşterea Maicii Domnului” (Panaguda), 
Ierom. Arsenie 


XXX 


Înrâurirea pe care a avut-o poziţia Stareţului a 
fost foarte binefăcătoare. A fost primită de către toţi 
- cu foarte puţine excepţii, care nu merită a fi po- 
menite -, atât de către turmă, cât şi de către păstorii 
ei. Acest lucru s-a făcut vădit câţiva ani mai târziu, 

după ce s-a votat Acordul Schengen. Nenumăratele 
proteste personale, dar şi colective ale clericilor, pro- 
fesorilor Şcolilor teologice, ale sfintelor mănăstiri, ale 
ierarhilor etc., epistolele, referendumurile şi comu- 
nicatele, dar mai ales enciclica aprobată în unanimi- 
tate de membrii Sfântului Sinod al Bisericii Greciei 
(2641/1998) au adoptat întru totul convingerile de 
Dumnezeu-luminatului Stareţ. 

Răsunetul pe care poziţia Stareţului față de deli- 
cata problemă a buletinelor l-a avut în popor şi 
asentimentul credincioşilor au fost evidente atunci 
când s-a încercat ştergerea de pe buletine a aparte- 
nenţei religioase7, fapt care nu însemna o lepădare 
de credinţă, ci o lipsă de mărturisires. Însă, cu toate 
că acest subiect nu este de aceeaşi importanţă (faţă 
de posibila existență a lui 666), ierarhia a adoptat o 
poziţie mărturisitoare, intransigentă. lar credincioşii, 
prin întrunirile lor şi prin incredibilul număr de peste 
trei milioane de semnături, au fost - în ciuda presi- 
unilor şi amenințărilor exercitate de autorităţi - de 
partea Bisericii. 


7 În Grecia, în anul 2002, a fost scoată de pe buletine menţio- 
narea apartenenţei religioase. 

3 Privitor la subiectul acesta, Starețul a indicat poziţia corectă. 
Vezi „Cuviosul Paisie Aghioritul - Trezire duhovnicească”, pg. 
200, Ed. Evanghelismos, Bucureşti, 2003 

B. Doctrine neonicolaite” 


Toţi cei care au citit operele cunoscutului scriitor 
şi profesor Ch. Yannaras şi, derutaţi de ele, au între- 
bat despre acestea pe fericitul Stareţ Paisie, au auzit 
şi mărturisesc despre poziţia lui vădit potrivnică faţă 
de concepţiile acestuia. Starețul înfiera îndeosebi în- 
văţăturile lui legate de eros, precum şi judecăţile lui 
raționaliste, ajunse până la hulă, făcute la adresa 
sfinţilor. Părintele Paisie suferea mai ales atunci când 
vedea  stricăciunea  iremediabilă pe care scriitorul 
mai-sus amintit o pricinuia tinerilor. „Ne-a târât în 
păcat fără să ne dăm seama şi ne-a distrus, iar 
acum nu mai putem da înapoi”, mărturiseau ei în- 
șişi. Suferea însă și pentru clevetirile pe care acest 
profesor le îndrepta împotriva Sfinţilor Părinţi. Dacă 
la început Starețul a încercat cu multă dragoste, răb- 
dare şi îngăduinţă să-l ajute pe acest scriitor să-şi 
conştientizeze înşelarea în care s-a lăsat atras de cel 
viclean şi de patimile lui, de la un timp însă, văzând 
stăruința lui egoistă şi de nevindecat, s-a simţit da- 
tor să-i înştiinţeze pe credincioşi, cu scopul de a-i 
preveni!o. 


9 Nicolaiţii formau o grupare sectară cu un specific gnostic. 
Sunt menţionaţi şi în Noul Testament (Apocalipsă 2, 6, 15). 
Susţinători ai revenirii la cultul păgân, ei participau la banche- 
tele păgâne, însoţite adeseori de practici imorale. Un element 
caracteristic acestora este libertinajul, justificat şi promovat ca 
un lucru firesc. (n. tr.) 

10 Fără îndoială că în textele acestui scriitor există şi destule 
elemente pozitive (învățături ale Sfinţilor Părinţi, poziţii ortodoxe 
ş.a.m.d.), dar ele fac şi mai periculoase scrierile sale, deoarece 
funcţionează ca o momeală. Momeală care îi atrage pe cititorii 
bine intenţionaţi, dar neavizaţi, sau - ceea ce este şi mai grav - 

Din numeroasele mărturii existente, redăm în 
continuare două mai semnificative: 

1. Un tânăr ieromonah povestea: „În urmă cu câ- 
țiva ani, venisem în Sfântul Munte împreună cu un 
prieten de-al meu. Pe atunci eram mirean. ÎI cunoş- 
team pe părintele A., care pe atunci era reprezentant 
la Careia al unei mănăstiri. În prima seară am fost 
găzduiţi de către el la conacul mănăstirii şi ne-am 
hotărât ca a doua zi să-l vizitam pe Starețul Paisie la 
Panaguda. Înainte de a ne culca, am început o dis- 
cuţie despre diferite subiecte. La un moment dat, a 
venit vorba despre scriitorul Ch. Yannaras. Atunci 
am început să ne contrazicem. Unul îl lăuda pentru 
talentul său  scriitoricesc, pentru argumentaţia con- 
vingătoare, în timp ce celălalt, cu multă tărie, scotea 
în evidenţă concepţiile rătăcite ale acestuia şi marea 
vătămare ce o pricinuia prin ele, mai ales în rândul 
tinerilor. În cele din urmă am întrerupt discuţia şi 
am hotărât să-l întrebăm despre aceasta pe Părintele 
Paisie şi să ne încredem în ce ne va spune. 

A doua zi, când am mers la Panaguda, după ce 
Starețul ne-a dat o trataţie, înainte de a-l întreba 
ceva l-am auzit uimiţi spunându-ne: 

- Ieri au venit la mine doi închinători şi au înce- 
put discuţia despre Yannaras. Unul îl lăuda, altul îl 
osândea. Atunci eu le-am spus: „Măi copii, ce spune 
Hristos în Evanghelie? Nu spune şi da şi nu, ci spune: 
«Ce este da, da; şi ce este nu, nu». Ei, şi eu vă spun: «Pe 
scriitorul ăsta nu, nu»”. 


îi înşală chiar şi pe oamenii şi povăţuitorii duhovniceşti, care 
ajung să le recomande (!) sau cei puţin să le tolereze, îndrep- 
tăţindu-le cu „gândul cel bun”. Credem că în cazul acestor scri- 
eri se potrivesc cuvintele Stareţului: „Sunt ca ouăle prăjite în 
care a căzut găinaţ şi trebuiesc aruncate împreună cu tigaia”. 

Şi în acest chip minunat am primit un răspuns 
mai convingător decât orice argumentaţii logice sau 
teologice”. 

2. Mărturia unui dascăl din Tesalonic: 

„În urma discuţiei mele avute cu cineva despre 
profesorul  Yannaras, devenisem oarecum îngăduitor 
faţă de el, datorită receptivităţii pe care acesta o arăta 
atunci când i se făceau cunoscute greşelile sale. După 
câteva zile l-am vizitat pe Părintele Paisie şi i-am 
mărturisit gândurile mele. Atunci Starețul, vădit su- 
părat, plin de amărăciune aş putea spune, mi-a spus: 

- Yannaras, atunci când îi arăţi că ceea ce spune 
este grosolănie şi hulă, îţi răspunde: „Da, da, aveţi 
dreptate...”. După puţin, îţi spune iarăşi: „Da, da, 
aveţi dreptate...”, dar apoi continuă să scrie şi să 
stăruie în înşelarea sa, însă într-un mod mai „politi- 
cos” (adică mai camuflat)”. 


11 Deoarece unii dintre cei care au o părere diferită despre scrii- 
torul Yannaras pretextează că fericitul Stareţ Paisie l-ar fi înţe- 
les greşit, influenţat chipurile de alţii, considerăm necesar - 
deviind poate de la subiectul nostru - să facem următoarele 
observaţii: 

I. Starețul Paisie nu numai că nu primea cu superficialita- 
te criticile făcute de terţi, dar nu se încredea nici în propria-i ju- 
decată omenească atunci când îşi contura o atitudine față de 
cineva, îndeosebi una negativă, şi cu atât mai mult să o facă 
publică. În mărturiile ilustrative de mai sus este vădit faptul că: 

a) este vorba de prezenţa unei lucrări suprafireşti a Sfântului 
Duh (harisma străvederii, care îi întăreşte în mod infailibil cu- 
vintele (vezi prima mărturie). 

b) nu numai că a discutat personal cu Yannaras, dar şi con- 
statase cu tristeţe, în decursul discuţiei, căinţa lui superficială, 
dacă nu ipocrită (vezi a doua mărturie). 

II. Din câte ştim, toţi stareţii cuvioşi contemporani şi duhov- 
nicii cu discernământ şi-au exprimat aceeaşi poziţie cu cea a Sta- 
reţului Paisie. Dintre ei amintim pe: 

a) Cuviosul şi eruditul stareţ Teoclit Dionisiatul, cel care s-a 
ocupat în mod sistematic de erorile menţionate, demascându-le şi 
surpându-le. 


98 


b) Cuviosul stareţ Porfirie: 

Despre poziţia lui faţă de scriitorul Yannaras, ucenicul bă- 
trânului, monahul Acachie Kavsokalivitul, care l-a îngrijit până la 
trecerea lui la Domnul, spunea următoarele: „Când disputa pri- 
vitoare la  neonicolaism dintre Starețul Teoclit şi profesorul 
Yannaras a ajuns la apogeu, Părintele Porfirie mi-a zis: 

- Cele pe care le spune Teoclit le cunosc, dar cele pe care 
le spune Yannaras nu le cunosc. De ce? 

- Cu siguranţă, Gheronda, pentru că Părintele Teoclit le 
scrie sub insuflarea harului. 

- Da, aşa este!” 

Dar şi un alt ieromonah aghiorit, care zeci de ani a avut o 
strânsă legătură duhovnicească cu Starețul Porfirie, adeverește 
că într-o discuţie asemănătoare, Starețul a lăudat poziţia Pă- 
rintelui Teoclit față de Yannaras, spunând: „Fiule, foarte fru- 
mos scrie Părintele Teoclit!” 

c) Fericitul Părinte Epifanie Teodoropulos, care, în câteva 
articole ale sale, cu argumente zdrobitoare - în general, scrisul 
său îl lăsa pe celălalt fără replică - a spulberat sofismele lui 
Yannaras, prin care acesta încuraja relaţiile de dinaintea căsă- 
toriei, desfrânarea şi altele. 

d) Fericitul Arhimandrit Sofronie Saharov, care, cu o asprime 
neobişnuită pentru caracterul său blând, îi înfiera pe cei care 
adoptau concepţiile neonicolaite. Redăm aici numai un fragment 
ilustrativ din scrierile sale: „O trăsătură a dragostei celei mari că- 
tre Hristos este aceea că nu poate coexista cu desfătările trupeşti 
în general şi, mai întâi de toate, cu cele mai puternice decât toate, 
cele erotice. Mintea omului, sub acţiunea dragostei celei către 
Dumnezeu, se desprinde de pământ şi renunţă la orice imagine 
pământească, în timp ce legătura trupească răneşte profund su- 
fletul tocmai prin aceste imagini. Cunoaştem că mulţi abordează 
acest subiect într-un mod cu totul diferit. Dar oare cuvântul 
Scripturii «Nu va rămâne Duhul meu pururea în oamenii aceştia, 
pentru că sunt numai trup» (Fac. 6, 3) nu se referă la ei?” (Arhi- 
mandritul Sofronie Saharov, „Asceză şi contemplaţie”, Sfânta Mă- 
năstire a Cinstitului Înaintemergător, Essex - Anglia, 1996, pg 66). 

Ar fi putut fi amintiţi încă mulţi şi multe, dar spaţiul nu ne 
îngăduie. Considerăm însă necesar să amintim răspunsul pe 
care Yannaras l-a primit din partea Sfintei Comunităţi a Sfân- 
tului Munte pentru toate cele pe care, fără responsabilitate, cu 

C. Despre teoria evoluționistă 
asupra originii omului 


Aşa cum se ştie, această teorie (şi pe bună drep- 
tate este numită teorie, ipoteză, iar nu concluzie 
demonstrată) a suferit de la apariţia ei până astăzi 
nenumărate revizuiri. Însă ceea ce nu poate fi îngă- 
duit este faptul că de multe ori, depăşindu-şi limite- 
le, - nu cu mijloace cinstite -, a încercat să dobân- 
dească titlul de „principiu demonstrat” şi astfel - 
ceea ce este şi mai rău - să devină un mijloc de ex- 
ploatare şi o armă în mâna ateilor şi materialiştilor. 
cu care să războiască învăţătura Sfintei Scripturi. 

La începutul anilor 80, cu ocazia unor descope- 
riri arheologice şi a împlinirii a o sută de ani de la 
moartea lui Charles Darwin (1882), primul ei susţi- 
nător, această teorie a revenit în atenţie pe scena 
publică 

În Grecia, din păcate, cel care o propaga era un 
cleric, care nici mai mult, nici mai puţin, a ajuns să 
susțină că la origine omul a evoluat din maimuţă! 
Ca să evite dezaprobarea credincioşilor şi mustrarea 
sau chiar osândirea lui de către Biserică, acesta a 
încercat, prin meşteşugiri de interpretare, să împace 
convingerile lui cu istorisirea Vechiului Testament. 

Fericitul Paisie suferea mult, nu numai pentru 
alunecarea acestuia, ci şi pentru primejdia înşelării 
spre care el, din cauza funcţiei deţinute şi a iscusin- 
ţei sale sofistice, conducea sufletele neîntărite. Sta- 
reţul a reacţionat, răspunzând şi combătând aceste 
interpretări greşite, dar şi îndemnând pe cei compe- 


nedreptate şi în mod hulitor, le-a spus împotriva marelui das- 
căl al Bisericii noastre, Sfântul Nicodim Aghioritul. 

tenţi - clerici şi teologi - să ia poziţie, pentru a-i feri 
de rătăcire pe cei credincioşi. Strânsese şi anumite 
fragmente din Sfânta Scriptură sau din alte tâlcuiri 
patristice referitoare la aceasta. Le multiplicase și le 
împărțea închinătorilor ca să fie ajutaţi şi să nu fie 
târâţi în înşelare. Când Părintele Paisie a aflat că 
acel cleric a rămas nepocăit, a vorbit cu asprime îm- 
potriva lui şi l-a prevenit că, dacă va continua, va 
suferi intervenţia pedagogică a lui Dumnezeu. 

În continuare, vom istorisi câteva cazuri pe care 
le-am păstrat în memorie, ca să se facă mai vădită 
poziţia Stareţului. 

a) Odată a mers la o chilie ca să prăznuiască, îm- 
preună cu alţi părinţi apropiaţi lui, Învierea Domnului, 
care era şi hramul acelei chilii. Înainte de a începe 
citirea din Faptele Apostolilor, Starețul a vorbit înde- 
lung şi cu multă tărie despre acest subiect, care în 
acea vreme era foarte disputat. Atunci a subliniat 
mai ales următorul fragment din cartea lui lov, ce se 
citeşte la Liturghia din Joia cea Mare, dar care, în 
ciuda actualităţii sale, scăpase atenţiei tuturor celor 
aflaţi acolo: „Au tu ai luat din pământ lut şi ai făcut 
vieţuitor şi l-ai pus pe el ca să poată cuvânta pe pă- 
mânt?” (lov 38, 14). Starețul a accentuat mai ales 
aceste două locuri: „din pământ lut” şi „vieţuitor... pe 
el” (genul masculin). De aici reiese foarte clar crearea 
omului direct din lutul pământului. 

b) Altă dată cineva i-a adus următorul argument 
solistic: 

- Proveniența omului din maimuţă nu contravine 
povestirii de la Facere, de vreme ce putem ca, în 
fragmentul: «Şi a făcut Dumnezeu pe om, luând ţărâ- 
nă din pământ» (Fac. 2, 7), să înţelegem că „țărâna din 
pământ”, pe care a folosit-o Dumnezeu pentru crea- 
rea omului, a fost maimuța (!). 

Atunci Starețul, cu sfântă indignare, a răspuns 
imediat cu aceste trei argumente: 

1. Dumnezeu nu avea nevoie de „piese de schimb” 
ca să-l creeze pe om. 

2. Felul în care a fost creat omul — „Şi a zis 
Dumnezeu: Să facem om după chipul Nostru...” (Fac, 
1. 26) şi „Și a făcut Dumnezeu pe om...” (Fac. 2. 7) - 
diferă mult de cel al creării animalelor — „Și a zis 
Dumnezeu: să scoată apele vietăţi cu suflete vii şi 
păsări zburătoare... să scoată pământul suflet viu 
după fel de cele cu patru picioare...” (Fac. 1. 20-25) -, 
iar această diferență arată deosebita purtare de grijă 
a lui Dumnezeu pentru făptura Sa (omul). 

3. Cuvântul lui Dumnezeu, atunci când S-a în- 
trupat, a luat trup de om, iar nu de maimuţă!!! 

Dincolo de acestea, Starețul, văzând de mai îna- 
inte urmările dezastruoase pe care le-ar putea aduce 
acceptarea silogismului viclean de mai sus, la câteva 
zile după această discuţie, a explicat la doi părinţi 
următoarele: „Acum, la început, ca să nu existe reac- 
ţii, ei spun: «Nu-L tăgăduim pe Dumnezeu şi nici 
Sfânta Scriptură. Ci, pur şi simplu, ca să nu dăm 
impresia că ne împotrivim celor spuse de mari oa- 
meni de ştiinţă, înţelegem ţărâna în mod simbolic şi 
spunem că Dumnezeu a luat pentru trup o maimuţă 
căreia «i-a insuflat» sufletul. Să vedeţi însă că apoi, 
după ce o vor accepta mulţi creştini, care interpre- 
tează lucrurile numai după mintea lor, vor spune: 
«Ei, chiar a suflat în el suflet? Despre suflare, despre 
aer discutăm acum? Să fim serioşi! De vreme ce mai- 
muţa era vie, înseamnă că avea suflare de viaţă... 
Acesta este sufletul, viaţa». 

Şi, după câţiva ani, după ce «creştinii» vor accep- 
ta şi asta, vor spune: «Care Dumnezeu al lui Adam 

şi al Evei? Nu spunem că toate s-au făcut singure? 
că există o putere superioară, natura» (!!!) Adică, în 
cele din urmă, vor ajunge să zică: «Nu există suflet 
şi nici Dumnezeu »”. 

c) Un teolog, cunoscut Stareţului şi-a intitulat o 
carte referitoare la om, „Animal îndumnezeit”. Starețul 
s-a mâhnit mult şi şi-a exprimat opoziţia. Fireşte, cele 
două cuvinte provin dintr-un text al Sfântului Grigorie 
Teologul, însă au fost luate cu totul rupt de context. 
Părintele Paisie a explicat că cele două cuvinte, aşa 
cum sunt desprinse din text şi apoi puse alături, 
„pot fi exploatate pentru a se susţine aceste teorii de 
pierzanie, pe care unii le răspândesc în zilele noas- 
tre. Sfântul Grigorie, dacă ar fi trăit astăzi, s-ar fi 
exprimat altfel” (pentru a nu da prilej unor interpre- 
tări greşite). 

d) Un tânăr monah citise nişte opinii raţionaliste, 
referitoare la istorisirea scripturistică despre crearea 
lumii, care, în mod indirect, puneau la îndoială in- 
suflarea divină a acestei istorisiri. Mai concret, ele 
susțineau că proorocul Moise a folosit diferite tradiţii 
orale mai vechi şi cunoştinţele vremii sale pentru 
redactarea ei. Monahul a fost influenţat şi de faptul 
că autorul acelei cărţi era un cleric, vestit pentru po- 
ziţiile sale, în general, ortodoxe şi tradiţionale. Într-o 
discuţie cu Părintele Paisie i-a spus şi despre aceste 
opinii. Atunci Starețul, vădit supărat, i-a răspuns: 

- Măi, copilaşule!... „Cu dumnezeiescul nor acoperit 
fiind gângavul...” Mă mir! Le cântaţi (de menţionat că 
în acele zile era praznicul Cincizecimii, când se cânta 
catavasia de mai sus) şi nu luaţi aminte la ce cântaţi! 

e) Altădată, jonglând cu voioşie, dar genial, res- 
pectivele teorii despre crearea omului prin autoevo- 
luţia automată a organismelor de la cele nedepline 

la cele mai evoluate, spunea: „Dacă opt zice că-i nouă 
eu îi dau zece (excelent)”, subliniind evident diferenţa 
dintre animalele lipsite de rațiune şi omul raţional. 
[Adică, în timp ce numărul opt, - precum toate 
animalele lipsite de rațiune de la crearea lui de 
către Dumnezeu până astăzi n-a putut progresa şi 
evolua câtuşi de puţin (respectiv, numărul 8 să de- 
vină 9), din contră, omul raţional a primit de la 
Dumnezeu posibilitatea de a progresa şi evolua per- 
manent.] 


D. Despre homeopatie 


Răspândirea homeopatiei în ţara noastră, în zilele 
fericitului Stareţ Paisie, era destul de neimportantă 
faţă de cea întâlnită în zilele noastre. Cu atât mai 
nesemnificativă era şi disputa în jurul acestei prac 
tici, atât în sânul lumii medicale, cât şi a celei teolo- 
gice. De aceea, este firesc să nu existe multe mărturii 
de-ale Stareţului legate de acest subiect. Ceea ce ne 
sileşte să redăm aici poziţia sa vădit potrivnică faţă 
de homeopatie este faptul că, cu ani în urmă - bine- 
înțeles, după adormirea sa... -, la un congres întrunit 
pe tema homeopatiei, Starețul Paisie a fost prezentat 
de un apreciat homeopat din nordul Greciei ca fiind 
un susţinător al ei!!! 

a) Dintru început trebuie să spunem că în cazul 
homeopatului mai sus menţionat, care l-a vizitat pe 
Stareţ şi care a interpretat greşit dragostea şi afecţi- 
unea pe care Părintele Paisie o arăta tuturor, cu- 
noaştem bine că Starețul a refuzat cu tărie să fie 
consultat de acesta (pe atunci el suferea de o boală 

gravă, pe care a răbdat-o bărbăteşte mai mult de șase 
ani), precum şi medicamentele homeopate. El s-a 
mâhnit mult din pricina insistenţei aceluia şi a marii 
încrederi în sine ce o arăta, căci se credea în stare să 
vindece toate bolile. La insistenta homeopatului şi 
mai ales la încredințarea lui că medicamentele ar fi 
cu desăvârşire neprimejdioase, ca unele ce erau „na- 
turale”. Starețul i-a pus o întrebare care l-a dezar- 
mat: 

- Le faci tu singur? 

- Nu... Ni le aduc din străinătate, a mărturisit 
nedumerit homeopatul. 

- Ei, atunci de unde ştii ce fac aceştia cu ele? 

b) De asemenea, avem în vedere unele mărturii, 
potrivit cărora Părintele Paisie, fiind chestionat refe- 
ritor la aceasta, respingea ferm recurgerea la ajuto- 
rul homeopatiei, spunând: 

- Să nu mergeţi! Este un lucru încurcat! Să nu 
aveţi încredere în ea! 

c) Şi mai clar a vorbit Starețul în cazul următor: 

Doi monahi cunoscuţi de-ai lui, după discuţia avu- 
tă cu un monah bolnav, care recursese la homeopatie 
pentru a se vindeca, au mers neliniştiți la Părintele 
Paisie şi l-au întrebat dacă este cu putinţă ca medi- 
camentele homeopate să ofere vreun ajutor, dacă ho- 
meopatia este o simplă înşelăciune sau ceva şi mai 
rău... Starețul i-a ajutat să înţeleagă că, într-adevăr, 
se petrece aici şi o lucrare demonică. Şi accentua: 

- Aşa cum noi folosim Agheasma, aşa îşi folosesc 
şi ei medicamentele! 

d) Această poziţie a Stareţului a fost prezentată 
şi la o conferinţă teologico-medicală de către Arhi- 
mandritul, şi totodată  pedo-psihiatrul, Antonie 
Stilianakis. 

„Cu câteva luni în urmă, spunea el, am fost în 
Sfântul Munte şi cu multă bucurie am aflat de la un 
monah vrednic de crezare, şi om de știință în același 
timp, că şi Părintele Paisie considera medicamentele 
homeopate ca fiind un substitut demonic al Agheas- 
mei şi nu era de acord cu astfel de terapii”:2. 

e) Altă dată, când un medic tânăr l-a vizitat şi i-a 
spus că se specializează în homeopatic, Starețul l-a 
alungat imediat, fără să mai discute ceva cu el. Prin 
această atitudine neobişnuită a sa, credem că Starețul 
voia să-l cutremure pe vizitatorul său şi să-l ajute să 
conştientizeze drumul periculos pe care apucase. 


E. Despre acupunctură 


Credem că este bine să adăugăm aici şi poziţia 
potrivnică a Stareţului faţă de cealaltă terapie alter- 
nativă, acupunctura, care, după homeopatie, este 
cea mai răspândită în ţara noastră. Pe lângă gravele 
vătămări pe care acupunctura le aduce trupului, 
Starețul Paisie dezvăluia şi dimensiunile ei metafizi- 


12 Atanasie Avramidis, „Homeopatia privită prin prisma ştiinţei 
medicale”, Atena, 1996, pg. 39. Acelaşi conferenţiar a asigurat 
în continuare că: „şi sfântul stareţ Porfirie era de acord numai 
cu medicina clasică, iar nu cu aşa-numitele «terapii alternative» 
(dintre care face parte şi homeopatia)”. Despre stareţul Porfirie, 
ieromonahul Artemie Grigoriatul a povestit - în aceeaşi confe- 
rinţă - că, atunci când un fiu duhovnicesc de-al său i-a cerut 
binecuvântarea de a recurge la ajutorul homeopaţilor, i-a răs- 
puns: “Nu! Să nu mergeţi la aceştia, deoarece îi vor da soţiei 
tale nişte medicamente suspecte. Pastilele mici sunt neprimej- 
dioase, însă pastila cea mare pe care i-o vor da, este comandată 
de la o fabrică din Olanda şi a fost «citită» de vrăjitori”. 

ce întunecate, pentru mulţi necunoscute. Redăm 
aici un caz: 

Odată, Părintele Paisie l-a întrebat pe un doctor 
care-i specialitatea lui. 

-Mă ocup cu acupunctura, i-a răspuns acela cu 
naturaleţe. 

- Cum ai spus? Cu demonopunctura?! a întrebat 
iarăşi, vădit supărat, Starețul. 


Mărturia unui închinător 


Altă dată, în curtea Panagudei se aflau mai mulţi 
închinători. Aceştia erau aşezaţi pe buturugi şi îl aş- 
teptau pe Stareţ. De îndată ce Părintele Paisie s-a 
aşezat lângă noi, a aruncat o privire scurtă asupra 
fiecăruia. Când s-a întors spre mine şi am întâlnit 
privirea lui, am simţit ceva ciudat, ceva de nedescris. 
Atunci am simţit că a văzut totul înlăuntrul meu, că 
nu i-a rămas ascuns nimic din viaţa mea, din gân- 
durile mele. 

Deodată s-a întors către un închinător ce se afla 
în partea opusă şi l-a întrebat privindu-l insistent: 

- Tu cu ce te ocupi? 

Atunci acela a tresărit de parcă ar fi fost curentat 
şi cu greu a putut îngăima: 

- Păi... tocmai pentru aceasta am venit, Gheronda, 
în Sfântul Munte... 

- Care aceasta? l-a întrebat din nou Părintele 
Paisie. 

- Ca să întreb despre ocupaţia mea. 

- Ce fel de ocupaţie este aceasta? 

- Acu... acupunctură se numeşte. 

- Cum? Demonopunctură? 

Apoi Starețul i-a explicat în amănunt ce se as- 
cunde în spatele acupuncturii şi l-a sfătuit să nu se 
mai ocupe cu aşa ceva. 

* 

Potrivit unei alte mărturii, ce aparţine unui me- 
dic, profesor universitar, Starețul a spus că există 
două feluri de acupunctură. Unul pricinuiește anal- 
gezie, prin distrugerea nervilor, iar celălalt este ocult. 


F. Despre transplantul de organe 
umane 


Şi în această chestiune, şi îndeosebi asupra as- 
pectului „morţii cerebrale şi a organelor recoltate de 
la cadavre”, părerile divergente şi neliniştile credin- 
cioşilor erau mai puţin tensionate acum mai bine de 
zece ani - când Starețul se afla printre noi - decât 
astăzi. Aceasta este cauza pentru care mărturiile des- 
pre poziţia lui în această problemă sunt puţine. De 
aceea, ne-am gândit iniţial să nu includem problema 
transplanturilor în această mărturie a noastră. Însă 
următoarele motive ne-au obligat să ne răzgândim: 

1. Confruntările dure dintre adversarii acestor 
practici - ajungându-se până la lansarea directă sau 
indirectă de cuvinte grele -, dar şi încercarea impu- 
nerii unei părţi asupra celeilalte, prin măsuri de forță 
- sau printr-o superioritate numerică - şi nu pe bază 
de argumente veridice!3. 


13 Fireşte că avem în vedere cartea „Biserica şi transplanturile”, 
elaborată de Comisia Sinodală Specială pentru  Bioetică, dar, 
dincolo de contradicţiile care există în ea, se observă adesea şi 

o vădită reţinere, o diferenţiere şi uneori chiar şi opoziţie faţă 
de poziţiile de bază ale Comisiei faţă de etica transplanturilor, 
pe care Sfântul Sinod le-a şi adoptat în prima fază, nu însă ca 
o poziţie oficială finală şi ca „un punct de vedere” şi atitudine a 
Bisericii. Credem că dintre textele cuprinse în cartea mai sus- 
amintită o deosebită greutate are expunerea  Preasfinţitului 
Ierotei, Mitropolit de Nafpaktos, făcută în Sfântul Sinod. 

Deşi iniţial mitropolitul a caracterizat textul Comisiei drept 
„uimitor”, din expunerea sa reiese exact contrariul. (Apreciem 
că este vorba de o tactică a mitropolitului, pe care el a aplicat-o 
şi în alte cazuri, - de pildă în cazul discuţiei legate de citirea 
rugăciunilor liturgice în auzul credincioşilor în problema primi- 
rii Papei de către Biserica Greciei -, prin care îşi exprimă opozi- 
ţia cu smerenie şi cu politeţea ce-l caracterizează.) 

Din expunerea sa, semnalăm cele ce urmează: 

a) Mitropolitul Ierotei pune problema  transplanturilor la 
modul general (adică, nu numai a organelor prelevate de la ca- 
davre). Şi aceasta din următoarele motive: 

(1) Experienţa unui om îndumnezeit contemporan. Din 
context ne dăm seama că este vorba de fericitul stareţ Sofronie 
Saharov. Există, de altfel, informaţia că acesta a declarat fără 
ocolişuri: „Nici nu dau organe, nici nu primesc”. 

(2) Consideră că „mulţi sfinţi contemporani care au o 
comuniune vie cu Hristos” ar aborda la fel această problemă. 

b) Problema devine şi mai acută în cazul donatorilor aflaţi în 
„moarte cerebrală”: 

(1) Subliniază divergenţele dintre medici în jurul între- 
bării: când survine moartea. 

(2) Este de acord cu următoarea constatare: „Chiar şi 
atunci când unele organe funcţionează, ajutate de acţiuni exte- 
rioare, sufletul continuă să acţioneze în om, de vreme ce el este 
activ în alte organe sănătoase ale trupului. În tot cazul, cât 
timp mintea omului se află în trup, chiar dacă organele trupu- 
lui funcţionează deficitar - e posibil ca funcţia mentală, memo- 
ria sau poate chiar şi simţurile să nu activeze -, dar de vreme 
ce inima funcţionează, înseamnă că acţiunea mentală a omului 
funcţionează. 

Aceasta înseamnă că atunci e posibil ca omul să nu aibă 
percepţia lumii înconjurătoare, să nu gândească, să nu simtă 

2. Observaţia foarte corectă din expunerea mi- 
tropolitului Ierotei: „Deoarece viaţa Bisericii este de- 
terminată de lucrarea sfinţilor şi fiindcă Biserica 
înaintează în istorie cu paşii sfinţilor, de aceea ne 
vom aştepta la astfel de reacţii ale oamenilor sfinţiţi 


sau să perceapă foarte slab, dar sufletul există şi poate avea 
comuniune cu Dumnezeu. Şi, desigur, dacă unul ca acesta s-a 
obişnuit în viaţă să se roage, atunci energia lui mentală se află 
în mare tensiune, adică omul are rugăciunea neîncetată”. 

(3) Pune câteva întrebări esenţiale: „Cum  intervenim vio- 
lent asupra unui om, căruia nu-i lucrează câteva funcţii cere- 
brale, dar a cărui inimă funcţionează şi sufletul există încă în 
el, deci omul simte?” 

„Nu cumva separarea violentă a sufletului de trup o facem 
încă şi mai violentă, sporind astfel durerea sufletului, atunci 
când luăm organe din trupul omului ce încă mai trăieşte?” 

„Nu cumva stăm insensibili în faţa celui ce trage să moară 
şi nu cumva arătăm lipsă de respect pentru laturile personale 
cele mai cutremurătoare ale vieţii lui?” 

„Nu cumva adoptarea unor opţiuni dure, chiar şi pentru 
prelungirea vieţii unui alt om, este înţeleasă ca un act violent 
şi ca o formă originală de asasinat?” 

(4) Mitropolitul susține cu tărie că „Biserica trebuie să-şi 
manifeste opoziţia faţă de cazurile care presupun uciderea dona- 
torilor prin prelevarea organelor”. 

În afară de mitropolit, nu se mai dă cuvântul nici unuia 
dintre nenumăraţii opozanți înverşunaţi, atât din lumea teolo- 
gică, cât şi din cea medicală. Dintre cei pe care ni-i amintim, 
din puţina noastră preocupare cu acest subiect, îi menţionăm, 
din prima categorie pe: părintele Teoclit Dionisiatul, pr. Stelian 
Karpatiul (care mărturiseşte și despre poziţia negativă a Mitro- 
politului Antim al Alexandropolei - acum al Tesalonicului - în 
privinţa morţii cerebrale), pr. Luca Țiuţica, pr. Constantin 
Stratigopulos, profesorul Ioan Komarakis şi alţii. Din cea de-a 
doua, pe profesorii de medicină: Constantin Karakaţanis şi 
Emanuil Panagopulos, susținuți de destui „colegi valoroşi de-ai 
lor, profesori universitari” (potrivit mărturiei Prea Fericitului 
Arhiepiscop Hristodul). 

(ca donatori), pentru a oferi o cale de abordare a 
problemei transplanturilor”. Cu puţin mai înainte mi- 
tropolitul deja prezentase o atitudine defavorabilă 
pentru chestiunea în cauză a unui „om îndumnezeit 
contemporan”. De asemenea, vom vedea mai jos că şi 
fericitul stareţ Porfirie avea aceeaşi poziţie negativă cu 
cea a Părintelui Paisie. 

3. Dar motivul cel mai important este interpreta- 
rea greşită - credem că a fost făcută în mod incon- 
ştient - a următoarei fraze a Stareţului: „Ceea ce îmi 
spune inima mea este să iau cuțitul, să o tai bucăţe- 
le, să o împart lumii și apoi să mor'":+. Deşi e foarte 
clar că fraza a fost spusă în sens metaforic - şi cum 
ar fi fost posibil ca ea să aibă sens literal? -, ea a 
fost interpretată de unii în mod greşit şi legată de 
problematica „morţii cerebrale” şi de sinucidere-auto- 
sacrificare. Adică, i se atribuie Stareţului tocmai po- 
ziţia contrară faţă de acest subiect decât aceea pe 
care el o învăţa, o aplica şi în care credea, întrucât 
există o diferență enormă între „Inima mea îmi spu- 
ne să iau cuțitul şi să o tai...”, adică „Sunt dispus, 
doresc, sunt gata, tânjesc - dacă vreţi - să mor de 
dragul fraţilor mei” şi „lau cuțitul şi o tai”, adică „Mă 
sinucid - mă autosacrific”:5. 


14 Cuviosul Paisie Aghioritul, „Cu durere şi dragoste pentru omul 
contemporan”. Ed. Evanghelismos, 2003, pg. 19. 

15 Credem că cei care invocă argumentele sfinţilor şi texte pa- 
tristice pentru a-şi consolida poziţia nu sunt atenţi tocmai la 
acest aspect. Astfel, atât dorința puternică a avvei Agaton de 
a-şi da trupul sănătos şi de a lua trupul leprosului, cât şi dis- 
poziţia galatenilor de a-şi oferi ochii, dacă era cu putinţă, 
Apostolului Pavel - dincolo de faptul că nu e vorba de jertfirea 
vieţii, ci de jertfirea sănătăţii şi a unor mădulare - rămân ca o 
dorinţă şi o dispoziţie. 


111 


Prima dorinţă, fericitul Stareţ o considera ca fiind 
cea mai înaltă treaptă a dragostei. lar a doua, ca o 
intervenţie neîngăduită care se opune lucrării crea- 
toare a lui Dumnezeu. De aceea, pe a doua nici mă- 
car nu i-a trecut prin minte s-o săvârşească. Dimpo- 
trivă, toată viaţa sa, din tinereţe până la adormirea 
sa, a fost caracterizată de cea dintâi - ca soldat, în- 
locuind pe alţii în incursiuni de război periculoase 
sau primejduindu-se, pentru a-i salva pe alţii din 
mâinile dușmanului, deşi, omeneşte vorbind, exis- 
tau foarte puţine şanse de salvare, ca monah, stor- 
cându-şi până şi ultima picătură de vlagă, la început 
prin ascultarea pană la sânge, iar apoi consolând şi 


De asemenea, a se vedea că în toate textele promovate - 
chiar şi în cel care este considerat cel mai convingător şi mai 
incontestabil: „și noi datori suntem să ne punem sufletele pen- 
tru fraţi” (| loan 3, 16) - se foloseşte verbul „a pune”, iar nu „a 
jertfi”. Ceea ce se poate interpreta ca: ofer, sunt dispus să, îmi 
pun viaţa în primejdie de dragul aproapelui: o încredinţez în 
mâinile lui Dumnezeu şi voii Lui (Care, în desăvârşita Sa înţe- 
lepciune, poate să primească sau nu jerifa mea sau, în Atotpu- 
ternicia Sa, să intervină în chip minunat, salvându-i pe amân- 
doi), iar nu ca: “jerifesc în mod ultimativ, uzurpând puterea 
dumnezeiască şi punându-mi singur capăt vieţii”. (Şi dacă în 
mod sofistic se va observa că donatorul nu îşi pune singur ca- 
păt vieţii, ci o pune la dispoziţia medicului, vom răspunde că 
prin acest silogism pur şi simplu se mută responsabilităţile, 
dar în acelaşi timp nu numai că medicul este scutit de vină, 
dar este silit să devină sacrificator.) 

În acord cu cele de mai sus, şi Prea Fericitul Arhiepiscop 
Hristodul, cu ani în urmă, în 1991, când era mitropolit al 
Dimitriadei, admitea că: „Se îngăduie scoaterea numai a unuia 
dintre organele gemene, ca să nu fie pusă în primejdie viaţa 
donatorului şi cu condiţia ca organul rămas să fie sănătos”. 
Nici măcar nu bănuia ceva despre aşa-zisa sinucidere autosacri- 
ficare (!), care este permisă şi elogiată în zilele noastre. 

ajutând pe cei îndureraţi;, ca rugător ascultat de 
Dumnezeu, luând de la fratele suferind boala incura- 
bilă a cancerului: şi, mai presus de toate, ca unul 
ce-i iubea pe toţi, dorind să fie osândit el însuşi, după 
spusa Apostolului Pavel, „în locul fraţilor săi” (vezi 
Rom. 9,3). 

După introducerea de până acum, amplă, dar 
necesară, după părerea noastră, adăugăm o mărtu- 
rie autentică despre poziţia Stareţului în această 
problemă: 

Gheorghe Mihalis din loanina, cu binecuvântarea 
Stareţului Paisie, a donat fiului său Demostene un 
rinichi. Văzând că transplantul nu a reuşit, tatăl 
copilului a cerut binecuvântare de la Stareţ să i-l 
doneze şi pe celălalt. Dar Părintele Paisie nu l-a lăsat, 
ci i-a spus: 

- Nu, aceasta nu este îngăduit. Dumnezeu te vrea 
pe tine şi pe Demostene aşa cum sunteţi. 

O altă mărturie vrednică de crezare despre pozi- 
ţia Stareţului Paisie față de acest subiect este şi ur- 
mătoarea: 

Cuviosul ieromonah şi duhovnic Grigorie de la 
Sfântul Munte, unul dintre ucenicii apropiaţi ai Sta- 
rețului Paisie, l-a întrebat odată pe acesta despre 
chestiunea  transplanturilor şi problemele care se 
ivesc de aici. Starețul, răspunzând a îngăduit, pe de 
o parte, transplantul unuia dintre organele gemene:6, 
dar a exclus categoric scoaterea şi transplantarea 
organelor necesare pentru supravieţuire indiferent 


16 Există şi alte două-trei mărturii, potrivit cărora Starețul nu 
s-a împotrivit scoaterii unuia dintre organele gemene (cum ar 
fi rinichiul sau ochiul), oferit de bunăvoie de donatorul sănătos. 

de caz, de vreme ce prin aceasta se pricinuieşte 
omorârea donatorului. Pentru întărirea poziţiei sale a 
folosit următoarele două argumente: 

Primul este că transplantul constituie o intervenţie 
neîngăduită, făcută împotriva lucrării creatoare a lui 
Dumnezeu, care, pe de o parte, omoară pe donator, 
iar pe de alta, creează sentimentul plin de mândrie 
că „a dat viaţă” primitorului. 

Al doilea este acela că această procedură va fi 
cauza născocirii de noi moduri de a-i omori pe bol- 
navi pentru a le lua organele. 

Credem că fericitul Stareţ, care era plin de lumi- 
narea Duhului Sfânt şi de darul discernământului, 
prin poziţia sa de mai sus, a dat un răspuns limpede 
tuturor susținătorilor transplanturilor luate de la cei 
aflaţi în „moarte cerebrală”. 

Întrucât: 

I. Starețul îl consideră viu şi pe cel „mort cere- 
bral” (de vreme ce scoaterea organelor necesare su- 
praviețuirii el o caracterizează ca ucidere a donato- 
rului). 

II. Răspunde (prin primul argument) tuturor celor 
care, siliți de poziţiile teologice şi medicale contrare, 


17 Se înţelege, desigur, în cazul „morţilor cerebrale”, de vreme 
ce posibilitatea - susţinută astăzi de unii - oferirii unor astfel 
de organe (necesare supravieţuirii) luate de la donatori sănă- 
toşi (aceasta este sinuciderea-autosacrificare) era în urmă cu 
cincisprezece ani (cam pe atunci s-a iscat această dispută) ira- 
țională şi nesusţinută de nimeni, şi, prin urmare, interzicerea 
ei de la sine înţeleasă. Căci nici pr. Grigorie nu putea să între- 
be despre organele necesare supravieţuirii luate de la donatorii 
sănătoşi, nici Starețul să interzică ceva care de la sine era in- 
terzis. Aşadar, interzicerea se referea exclusiv la cazurile dona- 
torilor aflaţi în „moarte cerebrală”. 

au „depășşit”, chipurile, problema (respectiv dacă cel 
„mort cerebral” este viu sau mort din punct de vedere 
biologic) - pe care o şi numesc scolasticism apusean 
(1) - şi scot în evidenţă în schimb aşa-numita „dragoste” 
şi „jertfă” a „celui mort cerebral” (care, în realitate, 
sunt inconștiente şi inexistente sau mai degrabă 
identice cu eutanasia şi, aşa cum le numeşte Stare- 
ţul, „intervenţie neîngăduită împotriva lucrării crea- 
toare a lui Dumnezeu”). 

III. Prevede (prin al doilea argument) că această 
practică (a transplanturilor făcute cu organe luate 
de la „morţi cerebral”) va constitui un început nefast 
şi o un motiv pentru inventarea unor noi moduri de 
a-i ucide pe oameni pentru a le lua organele (de pil- 
dă, de la bolnavii care se află permanent într-o stare 
„vegetativă”, de la nou-născuţii fără creier, prin legali- 
zarea eutanasiei şi altele). 

De asemenea, am vrea să spunem că Starețul 
Paisie considera  „donarea” organelor după moarte 
lipsită de valoare morală autentică. Astfel, când un 
important om de stat s-a declarat donator de organe, 
Părintele Paisie a considerat aceasta o faptă lipsită 
de demnitate. 

În încheiere, va trebui să adăugăm că, potrivit 
mărturiei ieromonahului mai sus-amintit, şi fericitul 
Stareţ Porfirie avea aceeaşi poziţie ca Părintele Paisie 
în chestiunea transplanturilor. 


G. Despre tradiţie 


Părintele Paisie ar putea fi caracterizat ca un mare 
iubitor, împlinitor, dar şi apărător al tradiţiei noastre. 

Fireşte, în ce priveşte Sfânta Tradiţie Apostolică, ca 
una ce este un izvor al credinţei noastre şi de aceeași 
valoare şi autoritate cu Sfânta Scriptură, ar fi de pri- 
sos să vorbim, deoarece alipirea de ea constituie o 
datorie de bază a fiecărui ortodox. Aşadar, ne vom re- 
zuma aici la Tradiţia bisericească în general. Şi, deoa- 
rece poziţia Stareţului referitoare la aceasta a fost de 
multe ori consemnată în textele sale, în „Cuvintele” 
și în biografiile sale scrise de alţii, pentru evitarea 
repetiţiilor vom fi nevoiţi să prezentăm lucrurile suc- 
cint şi fragmentar. 

Fericitul Părinte respecta întru totul toate cele pe 
care ni le-au rânduit Sfinţii Părinţi. Ca unul ce era 
plin de Duhul Sfânt, putea sa înţeleagă - şi de multe 
ori tâlcuia şi altora - motivele pentru care au așezat 
aceste rânduieli, dar şi pentru care se impune să 
rămână neschimbate. Pentru îndreptarea unor gre- 
şeli de amănunt, care se poate să se fi strecurat, sau 
pentru unele modificări care trebuiau făcute din mo- 
tive duhovniceşti, Starețul considera că propunerea 
și înfăptuirea lor trebuie făcute numai cu acordul 
bărbaţilor sfinţi, înzestrați cu harisma discernămân- 
tului şi mişcaţi de Duhul Sfânt. 

În continuare vom arăta câteva atitudini concre- 
te, din care reiese poziţia Stareţului: 

I. Marea sa durere şi opoziţia sa limpede faţă de 
rugăciunile comune făcute de ortodocşi împreună cu 
ereticii şi, cu atât mai grav, cu cei de altă credinţă, 
chiar şi cu idolatrii! 

În ciuda încercării sale de a se stăpâni şi de a nu 
se manifesta în mod public - deoarece, aşa cum 
spunea el, „ar fi exploatat-o unii pentru interesele lor 
meschine şi s-ar fi făcut un rău mai mare” - în unele 
cazuri „care depăşeau orice limite”, lăsa să explodeze 

sfânta lui indignare. Nu ezita să numească congre- 
sele în cadrul cărora se făceau rugăciuni comune 
(de pildă, pentru pacea lumii) „zdrenţele diavolului 
din care nu poate ieşi nimic bun”. Ne amintim de o 
astfel de „explozie” a sa petrecută în prezenta mai 
multor părinţi, înainte de începerea unei privegheri 
la o chilie învecinată, pricinuită de primul congres 
de la Assisi (1986). 

II. Stăruinţa sa în lupta dusă pentru păstrarea 
neschimbată a limbii liturgice şi condamnarea cu 
asprime a oricărei discuţii despre traducerea textelor 
liturgice în limba neogreacă. Deoarece, după cum el 
însuşi accentua: 

a) Se pierde sfinţenia cuvintelor şi nu se mai deo- 
sebesc apoi de limba nesfinţită, adică firească, lu- 
mească!8. Din acest motiv, nu era de acord cu înlo- 
cuirea termenilor liturgici, chiar şi în unele lucrări 
auxiliare, folosite pentru explicarea textului Sfintei 
Liturghii. 

b) Este cu neputinţă să fie redaţi pe deplin în 
limba cea nouă (neogreacă) termenii şi sensurile, cu 
atât mai mult cu cât traducerea nu este făcută de 
oameni sfinți. 

c) În felul acesta este îndepărtat poporul de lim- 
ba Sfintei Liturghii şi a Sfinţilor Părinţi. 

d) De altfel, nu este aşa de greu, pentru cineva 
care are puţină dispoziţie bună, să înţeleagă limba 


13 La fel şi Arhimandritul Sofronie observă: „Dacă am folosi 
pentru săvârşirea Sfintei Liturghii limba de fiecare zi, atunci 
aceasta ar naşte în sufletul şi mintea celor aflați acolo împotri- 
viri aparţinând unui nivel inferior, nivelul existenţei noastre 
fireşti”. (Arhim. Sofronie Saharov, „A-L vedea pe Dumnezeu aşa 
cum este”. Sfânta Mănăstire a  Cinstitului  Înaintemergător, 
Essex-Anglia, 1993, pg. 376). 

sau cel puţin să afle ce înseamnă câteva cuvinte ne- 
cunoscute lui:9. 

III. Dezacordul său faţă de citirea rugăciunilor li- 
turgice în auzul poporului (credincioşilor). Starețul 
spunea că prin aceasta: 

a) Mireanul poate pierde simţământul plin de 
evlavie pricinuit de diferenţa dintre el şi cel sfințit şi 
se creează un sentiment de evlavie falsă, care as- 
cunde înlăuntrul ei, dar şi cultivă în acelaşi timp, 
mândria. 

b) Abate pe credincios către o urmărire rațională 
a Sfintei Liturghii, iar nu către trăirea mistică a ei. 

Un tânăr monah aghiorit, care din îndelunga ur- 
mărire a rugăciunilor citite de preot în timpul Sfintei 
Liturghii le învățase pe de rost, a continuat şi în 
Sfântul Munte să „urmărească” mental pe preotul slu- 
jitor. Când însă i-a spus aceasta Părintelui Paisie, el 
l-a sfătuit să nu o mai facă. 

IV. Dezaprobarea sa vădită chiar şi faţă de pro- 
punerile făcute pentru discutarea schimbărilor pe- 
rioadelor Sfintelor Posturi. Feluritelor pretexte aduse 
în discuţie în acest caz. Starețul le opunea posibili- 
tatea fiecărui duhovnic de a face un pogorământ in- 
dividualizat (de pildă pentru cazurile de boală, de 
neputinţă etc.). 

V. Puternica sa împotrivire faţă de încercările fă- 
cute în vederea schimbării sau desființării îmbră- 


19 Şi părintele Sofronie este categoric în această privință: „Nu 
este nevoie ca limba liturgică să fie înlocuită cu cea de fiecare 
zi, căci aceasta ar scădea nivelul duhovnicesc şi ar produce o 
pagubă  incalculabilă. Sunt absurde afirmaţiile unor oameni 
contemporani care spun că nu înţeleg limba duhovnicească 
veche” (op. cit., pg. 375). 

cămintei clericilor20 şi, în general, a laicizării înfăţi- 
șării lor (tunderea bărbii şi a părului). 

VI. Străduinţa sa plină de îngrijorare făcută pen- 
tru păstrarea tradiţiei monahale şi, mai ales, a celei 
aghiorite. Pe lângă caracterul ascetic, vom vorbi şi 
despre alte câteva elemente ale tradiţiei aghiorite, 
asupra cărora Starețul punea accentul şi care, aşa 
cum spunea el, mai demult le întâlnea din belşug în 
Sfântul Munte, în timp ce în vremea noastră ele 
s-au împuţinat tot mai mult: 

1. Credinţa nestrămutată în Dumnezeu, cea izvo- 
râtă din simplitatea inimii, care adeseori săvârşea 
minuni, iar nu o „înţelegere” a lui Dumnezeu, care 
are mai degrabă numai înfăţişarea evlaviei şi este 
plină de cunoştinţe  ermeneutice, dogmatice şi, în 
general, teologice, dar este influenţată (sau chiar 
dominată) de supraaccentuarea raţiunii şi de scolas- 
ticism. 

2. Dăruirea în întregime lui Dumnezeu a inimii şi 
încrederea desăvârşită în El, iar nu în mângâieri 
omeneşti (donaţii băneşti, manifestări pline de slavă 
deşartă, obiecte, daruri, împodobiri şi înfrumuseţări, 
prietenie - şi chiar slugărnicie - cu puternicii zi- 
lei...). 

3. Întâietatea acordată celor duhovniceşti (rugă- 
ciune, studiu duhovnicesc, trezvie...) şi îndeletnicirea 
măsurată cu diferitele „lucrări secundare” ale vieţii 
monahale, făcută pentru dobândirea celor absolut 
necesare întreţinerii trupului (Adică, învăţătura Evan- 
gheliei: „Căutaţi mai întâi...” (Mat 6, 33) pe care noi, 
din păcate, am răsturnat-o. 


20 Vezi: Ieromonahul Isaac, „Viaţa Cuviosului Paisie Aghioritul”, 
Ed. Evanghelismos, 2005, pg. 206. 

4. Păstrarea liniştii exterioare cu preţul oricărei 
jertfe, pentru a putea dobândi liniştea lăuntrică (evi- 
tarea zgomotelor de orice fel). 

5. Ascultarea față de Stareţ, făcută cu bucurie şi 
de bunăvoie, din respect şi dragoste, iar nu cea fă- 
cută din frică, care seamănă mai mult cu disciplina 
militară. 

6. Simplitatea, sinceritatea, lipsa de vicleşug în 
comportament, iar nu politeţea prefăcută, fățărnicia, 
diplomaţia şi minciuna. 

7. Iniţiativa, dar şi spiritul de jertfă, arătate în 
timpul ascultării, astfel încât ea să se poată face liber 
- fireşte, din conştiinţă - de către fiecare ascultător, 
cu posibilitatea de a se ruga, a studia şș.a.m.d., dar 
şi cu cea de ajutorare a fratelui ce se osteneşte (de- 
sigur, atunci când nu „deschide” singur lucrări de 
prisos, complăcându-se în răspândire). În acest fel, 
dispare  bolnăviciosul caracter  „funcţionăresc” cu 
programul „şablon” de ascultare, cu nepăsarea față 
de istovirea aproapelui („eu am terminat şi sunt în 
regulă”), cu „apatia europeană” faţă de bunurile ob- 
şteşti („o va repara specialistul”) etc., caracter care 
nu numai că nu-i lasă pe monahi să-şi cultive mă- 
rimea de suflet şi să sporească în viaţa duhovni- 
cească, ci alungă de la ei chiar şi fireasca omenie. 

EXPERIENŢE PERSONALE ŞI MĂRTURII 
DESPRE STAREŢ 


Arhimandritul Talparas Aristarh, protosinghelul 
Sfintei Mitropolii a Maroniei şi Komotinei 


p: pururea fericitul Stareţ Paisie l-am cunoscut 
în 1987, atunci când a vizitat Sfânta Mitropolie 
a Maroniei şi Komotinei. Mult m-a impresionat sim- 
plitatea, curăţia şi smerenia sa. Cu toate că nu a 
urmat nici o şcoală superioară, ci numai cea primară, 
cultura sa generală era desăvârşită din toate punctele 
de vedere. În acelaşi timp, era insuflat şi luminat de 
Duhul Sfânt. Starețul trăia cuvântul lui Dumnezeu în 
toată plinătatea lui. 

Deoarece faima lui cea bună nu numai că îl înso- 
ţea, ci mergea peste tot înaintea oricărei vizite de-ale 
sale, i-am pus următoarea întrebare: 

- Gheronda, nu ar fi fost mai bine să fi fost hiro- 
tonit preot, ca să săvârşeşti în Biserică o lucrare în- 
tregită prin spovedanie, Sfânta Liturghie şi, în general, 
prin slujirea făcută ca preot? 

Atunci el mi-a răspuns: 

- Nu m-am gândit la aceasta dintru început. Acum 
însă, mă aflu la o vârstă înaintată şi-mi vine foarte 
greu să-mi asum această răspundere uriaşă. 

Este adevărat că de pretutindeni veştile despre 
persoana pururea pomenitului Stareţ Paisie erau nu 
numai pozitive, ci minunate şi uimitoare. 

Nevrednicia mea nu mai are nimic altceva să ada- 
uge, fără numai să ceară mijlocirea sfântului Stareţ 
pentru mântuirea sufletului meu şi folosul Bisericii. 


Adamu Andrei, medic, Cipru 


La Părintele Paisie am mers pentru prima dată în 
octombrie 1983 împreună cu alţi doi studenţi, colegi 
de-ai mei din Cipru. Starețul s-a purtat cu noi cu 
multă dragoste şi simplitate. Îmi aduc aminte că pri- 
mul lucru pe care ni l-a spus a fost: 

- Să fiţi aproape de Dumnezeu şi să nu vă temeţi 
de nimic! 

Unul din colegii mei nu voia să mai plece şi nici nu-i 
păsa că avea să piardă autobuzul. Atât de mult îl impre- 
sionase. Atunci când m-a dus în chilie m-a întrebat: 

- Pe unde vrei să mergem la tine acasă? 

- Prin Messaria, ca să ieşim la Apostolul Andrei, 
i-am spus. 

- Nu, ci vom înconjura, mi-a răspuns Starețul în 
glumă. 

Îl sileam să nu descopere harismele sale. Iar când 
am ieşit afară a spus celorlalţi: 

- A tot insistat... Ceva a vrut el să scoată de la 
mine... 

A doua zi, atunci când am mers la el - peste noap- 
te am rămas la Mănăstirea Kutlumuş şi mă rugam 
cu pocăință să mă ierte -, mi-a spus glumind: 

- O să te iert la apusul soarelui. Acum însă nu te 
iert. 

După aceea, am avut niște probleme de sănătate. 
În ianuarie 1984, când am mers din nou la Stareţ, 
mi-a spus că toate vor trece. Acelaşi lucru mi-a spus 
și Părintele Porfirie (în Atena) şi astfel am primit bi- 
necuvântarea amânduror stareţilor. 

În acea vreme am înţeles marea asprime faţă de 
sine a Stareţului Paisie, dar în acelaşi timp şi gingăşia 
sa. Cât de mult îi iubea pe oameni! Se mişca în alt 
plan. Teologhisea. De atunci şi până în 1991 am mers 
regulat la el ca să iau binecuvântare. Într-adevăr, el 
era Starețul celor îndureraţi. Îşi jertfea propria sa 
viaţă ca să-i ajute pe ceilalţi. Bani niciodată nu avea 
şi nici nu îi trebuiau. Trăia fără grijă în oceanul 
Proniei dumnezeieşti. 

Îmi aduc aminte că îmi spunea: 

- De ce nu înveţi ca să termini şi apoi să vii să 
mă consulţi? Să-mi pui stetoscopul pe spate. 

Mă învăţa multe lucruri despre viaţă, ca să mă 
maturizez. Îmi accentua că nu trebuie să ne expu- 
nem la primejdii fără rost, atunci când nu este nevoie. 
Îmi spunea: 

- Îmi pare rău că nu sunt aproape de tine ca să 
te ajut cu sfaturi. Dacă vei avea nevoie scrie-mi o 
scrisoare şi eu îţi voi trimite o telegramă. 

Mi-a spus că şi după adormirea sa îi va ajuta pe 
fiii săi duhovniceşti, cu condiţia să respecte poruncile 
lui Dumnezeu. 

Odată, când a fost întrebat despre acupunctură, 
a spus că nu este un lucru bun, deoarece blochează 
centrii nervoşi. Ea îndepărtează durerea, dar distru- 
ge nervii. Starețul avea destule cunoştinţe medicale 
și susținea medicina clasică. Cu toate acestea, el era 
pentru vieţuirea mai presus de fire. Mi-a spus şi 

destule lucruri pe care atunci nu le-am putut înţelege. 
Unele din ele le-am înţeles mai târziu. 

Odată, în timp ce stăteam în curtea Chiliei sale, 
mă gândeam la sensul vieţii şi-mi spuneam în sinea 
mea: „Oare ne vom putea mântui sufletul?” În acest 
timp, Părintele Paisie s-a apropiat de mine pe la spate 
şi cu mâinile încrucişate pe piept, mi-a spus: 

- Toţi vom merge în rai. Niciunul în iad. 

Starețul iubea mult Capadocia. Îl cinstea în mod 
deosebit pe Sfântul Arsenie şi pe alţi câţiva sfinți. 
Respecta mult preoţia. Despre doi preoţi, fraţi gemeni, 
spunea: 

- Îndoită binecuvântare. 

Însă el accentua mai mult valoarea monahismu- 
lui. Dacă cineva se va căsători sau va deveni monah, 
aceasta depinde de înclinare. Unii au o posibilitate, alţii 
cealaltă. Alţii le au pe amândouă (aceştia pot alege). 

Odată m-a strâns la piept şi mi-a spus glumind: 

- Te urăsc, măi, te urăsc! 

Atunci eu l-am privit mirat, iar el a spus: 

- Uită-te la el că a crezut! Cu „ura” lui Hristos te 
urăsc. Maimuţa, din pricina marii dragoste ce o are, 
îşi strânge puiul la piept până îl sufocă. 

Starețul, ca unul care avea harisma străvederii, 
îmi spunea lucruri concrete despre anumiţi oameni 
pe care nu îi cunoscuse vreodată. Aşa cum mi-a spus 
şi despre bunicii mei care adormiseră mai demult. 
Pe mulţi îi primea chemându-i pe nume, deși îi vedea 
pentru prima oară. 

Accentua mult asupra importanţei rugăciunii şi 
mai ales a celei neîncetate. De asemenea, şi asupra 
ascultării de duhovnic. De la mulţi tineri îşi lua rămas 
bun cu recomandarea de a avea duhovnic. 

- În viaţa duhovnicească să înaintăm cu stator- 

nicie pe calea de mijloc, ne spunea Starețul. Să nu 
ne fure ispititorul nici de-a dreapta, nici de-a stânga. 
Să avem măsură. Încet-încet... 

Starețul Porfirie mi-a propus odată să merg şi să 
rămân vreo zece zile la Părintele Paisie, ca să mă fo- 
losesc  duhovniceşte. Acesta însă nu m-a primit, 
spunându-mi: 

- Atunci va trebui să-i primesc pe toţi... 

Dar mi-a recomandat să stau în Sfântul Munte 
ca să mă sfinţesc, căci era de praznicul botezului 
Domnului. Orice sfat al lui era foarte preţios, aşa 
cum se dovedea întotdeauna mai pe urmă. 

Starețul accentua asupra importanţei gândurilor 
bune: „Gândurilor viclene să nu le dăm importanţă 
și ele vor pleca”, spunea. De asemenea, punea un 
mare accent pe curăţie. Cât despre o educaţie bună, 
spunea că în mod deosebit părinţii trebuie să dea 
pildă bună. 

Niciodată nu primea milostenie de la oameni. În 
cazul când primea ceva, le trimitea îndată la părinţi. 
Odată, când mă aflam la el, primise două kilograme 
de stafide. 

- Ia-le şi dă-le la Mănăstirea Iviron pentru colivă! 

Altă dată mi-a spus: 

- În general, bărbaţii au mai multă minte, în 
timp ce femeile mai multă dragoste şi sentiment. 

- Cine trebuie să facă treburile în casă? Femeia? 
l-am întrebat. 

- Cine apucă primul, acela este cel câştigat. În 
mijlocul familiei trebuie să fie Hristos. Iar problemele 
lor le rezolvă duhovnicul. 

Mi-a recomandat să nu privesc deloc la televizor. 
În general însă, respecta întru totul libertatea voinţei 
omului. 


125 


Haravopulos Hristu, Oreocastro, Tesalonic 


L-am vizitat pe Starețul Paisie în august 1993 şi 
i-am spus că am niște probleme de sănătate: ame- 
ţeli, tulburări lăuntrice şi multă nelinişte. Atunci el 
mi-a luat mâna şi am simţit cum m-am liniștit 
dintr-odată. Apoi m-a privit în ochi și mi-a spus: 

- Măi copile, la voi în oraş sunt supermarket-uri 
uriaşe. Intră într-unul - vezi că sunt multe rafturi 
acolo - caută să găseşti "Răbdarea” şi cumpăr-o! 

Cu alte cuvinte, trebuia să fac răbdare. 


Protoiereul A., Tesalonic 


Pe Starețul Paisie l-am cunoscut în anul 1969. 
Fram un grup de studenţi şi am vizitat Sfântul Munte 
în Săptămâna Luminată. În vremea aceea Starețul 
locuia la Chilia „Cinstita Cruce” de lângă Mănăstirea 
Stavronikita. L-am vizitat acolo şi, aşa cum stăteam, 
unul dintre noi, care îl cunoştea, i-a spus: 

- Gheronda, spune-ne ceva! 

- Ce să vă spun, măi copile? Eu sunt un nimic. 
Ce puteţi lua de la mine? 

A doua oară când am vizitat Sfântul Munte, am 
mers din nou la Stareţ. Chilia lui era aşezată într-un 
loc, pe care, dacă nu-l ştiai, nu puteai s-o afli. Pe 
atunci circula zvonul potrivit căruia chilia Stareţului, 
dar mai ales bisericuţa unde se ruga, răspândea bună 
mireasmă. Starețul nu-i ţinea pe vizitatori multă 
vreme. Ceea ce îmi amintesc din vremea când s-a 
mutat de la acea chilie și s-a stabilit la Panaguda, a 
fost următoarea întâmplare: Odată, pe când eram și 
eu acolo, a venit Părintele Placide, care mai înainte 

fusese catolic şi care după aceea s-a botezat ortodox, 
a devenit monah şi apoi ieromonah, şi se gândea să 
facă o mănăstire. Acesta l-a întrebat pe Stareţ ce ar 
trebui să aibă tinerii care doresc să devină monahi, 
înfrânarea sau rugăciunea? Şi care trebuie să fie cri- 
teriile alegerii lor? Atunci Starețul i-a răspuns: 

- Să cauţi la aceşti tineri râvna pentru nevoinţă! 

Părintele Placide i-a mai pus o întrebare, de data 
asta dogmatică: 

- Care este diferenţa între ortodocşi şi catolici? 

Aşa cum stăteam cu toţii afară în curte, Starețul 
l-a întrebat: 

- Vezi această casă? 

- O văd. 

- Dacă scoatem mortarul care există între pietre, 
cu ce se vor mai ţine ele? Aceasta au făcut catolicii. 
Au scos întăritura şi au şubrezit clădirea bisericii. 

- Gheronda, dar ce se întâmplă cu protestanții? 
a întrebat din nou părintele Placide. 

- A, aceştia au fost mai „deştepţi”. Au scos şi pie- 
tricelele ce existau printre pietrele mari, iar acum 
încearcă să le sprijine una de alta. Dar aceasta în- 
seamnă că nu există nici o clădire. 

Astfel, în puţine şi simple cuvinte, Starețul a vorbit 
despre marile subiecte și diferenţe dogmatice. 

Întotdeauna accentua necesitatea de a avea un 
povăţuitor duhovnicesc şi spunea: 

- Să mergi adeseori la duhovnic şi să ai încredere 
în el, deoarece poartă răspundere pentru sufletul tău. 

Starețul, cu atâtea probleme de sănătate pe care 
le avea, nu ar fi primit pe nimeni dacă nu ar fi făcut 
din aceasta o pricină de nevoinţă. Datorită herniei 
pe care o avea, îl vedeai aplecându-se adeseori. Încer- 
ca să-şi afle o poziţie care să-l ajute, să-i uşureze 

puţin durerea şi astfel vorbea ore întregi. Uneori însă, 
spunea: 

- Ajunge, măi băieţi! Hai, plecaţi ca să nu mai 
vină şi alţii! 

lar aceasta o spunea ca să poată închide ușa 
chiliei, să se liniştească şi să se roage. Alteori se 
afunda în pădure ca să se roage. Precum spunea el 
însuşi, se ruga de multe ori pentru diferite categorii 
de oameni după o rânduială stabilită de el. Într-o 
vreme se ruga numai pentru copii. 

În acea perioadă, un copil din Creta era în pri- 
mejdie să moară, deoarece fusese lovit de o maşină. 
În vreme ce toţi cei de față credeau că maşina l-a 
omorât pe copil, el stătea teafăr la marginea drumu- 
lui. Când l-au întrebat cum s-a izbăvit, el a spus că 
l-a tras un monah. Părinţii copilului i-au întrebat pe 
preoţii parohiei lor şi pe alţi preoţi, dar nimeni nu 
ştia nimic. După cinci ani tatăl a mers cu copilul în 
Sfântul Munte şi au trecut şi pe la Părintele Paisie. 
Atunci copilul a spus tatălui său că monahul care 
l-a izbăvit este Starețul Paisie. Tatăl copilului l-a în- 
trebat pe  Stareţ dacă a mers vreodată în Creta. 
Aflând că nu a fost niciodată în Creta, i-a povestit 
întâmplarea, precum și data şi ora. Starețul i-a spus 
că în acea vreme se ruga în fiecare zi pentru copii şi 
poate că Dumnezeu i-a arătat copilului aceasta. 

În 1994, cu puţină vreme înainte ca Starețul să 
iasă din spital, l-am vizitat şi l-am întrebat: 

- Ce faceţi? Cum sunteţi? 

Mi-a răspuns: 

- Am făcut ascultare de patriarh şi am venit la 
spital. Aşa mi-a poruncit să fac. Acum însă, voi ple- 
ca. Mă voi duce la chilia mea şi Dumnezeu se va în- 
griji de mine. 

Halvatzis Petru, Atena 


Am avut binecuvântarea să-l cunosc pe Starețul 
Paisie, care pe lângă harisma înainte vederii, avea şi 
pe cea a tămăduirii oamenilor. 

În septembrie 1992, am mers un grup de cinci 
pelerini să-l vizităm. Unul dintre noi, Tachis, avea o 
durere la şoldul stâng de vreo doi ani, care nu îi trecea 
nici cu medicamentele pe care i le dădeau diferiţi 
medici, nici cu leacurile băbeşti pe care şi le făcea el 
însuşi. După ce am discutat cu Starețul despre diferi- 
te subiecte duhovniceşti, Tachis i-a spus: 

- Gheronda, am o durere la şoldul stâng. Te rog, 
însemnează-mă cu semnul Crucii ca să-mi treacă. 

Atunci Starețul, cu obişnuitul său umor, ne-a spus: 

- Ascultaţi, măi băieţi! Noi vrem să lucrăm un an 
și apoi să primim imediat pensia. Dar aceasta nu se 
poate. Trebuie să facem răbdare în durere atunci 
când o îngăduie Dumnezeu. Durerea ne ajută mult 
duhovniceşte. 

Tachis însă nu voia să înţeleagă cele spuse de Sta- 
reţ şi insista să-l însemneze. Atunci Starețul i-a spus: 

- Ia întoarce-te şi arată-mi exact unde te doare. 

După ce Tachis i-a arătat semnul unde îl durea, 
Starețul a spus râzând: 

- Ar trebui să-ţi dau una bună, dar fiindcă nu 
pot, ia una uşoară. 

Şi l-a atins uşor cu piciorul. Când am plecat din 
Sfântul Munte, Tachis a observat că durerea îi dispă- 
ruse. 

Altă dată, eu, împreună cu un monah şi cu un 
familist cu mulţi copii, am mers la Stareţ. El ne-a pri- 
mit în felul său, simplu şi călduros. Apoi ne-a povestit 
următoarea istorioară, deoarece voia să dea curaj 
familistului: 

„O să vă spun ceva care mi s-a întâmplat atunci 
când eram la Koniţa, la mănăstire. Acolo exista o 
icoană a Maicii Domnului pe care o ştergeam în fie- 
care zi şi îi aprindeam candela. În anumite răstim- 
puri, venea la mănăstire paznicul Nicolae Litos din 
Koniţa, care avea zece copii şi îmi spunea: 

- Gheronda, vreau să mă duc să aprind candela 
Maicii Domnului. 

- Dar este aprinsă binecuvântatule, îi spuneam. 

Acela însă insista. Şi ca să nu-l mâhnesc îi spu- 
neam să meargă. După ce pleca, de fiecare dată 
mergeam şi ștergeam untdelemnul de pe jos. Odată, 
mişcat de curiozitate mi-am spus în sinea mea: «la 
să mă duc să văd ce face acest binecuvântat în bise- 
rică, nu cumva să-mi strice ceva». Şi astfel am intrat 
pe furiş în urma lui. Acela se duce la Icoana Maicii 
Domnului, afundă degetul în untdelemnul din can- 
delă, unge cătarea puștii, îngenunchează şi spune: 

- Maica Domnului, mâncarea s-a terminat. Ştii tu. 

Auzind acestea m-am mirat mult şi am hotărât 
să-l urmăresc să văd ce face. După ce s-a depărtat 
de mănăstire la vreo trei sute de metri văd o capră 
sălbatică pironită înaintea lui. Îşi ia puşca de pe 
umăr, trage în ea, o omoară, o ia în spate şi pleacă. 
Atunci am înţeles cuvintele pe care le spunea Maicii 
Domnului. De atunci, de fiecare dată când venea 
paznicul la mănăstire și pleca, eu îmi ciuleam urechea 
să aud împușcăturile. Și într-adevăr, după cinci sau 
cel mult zece minute, auzeam împuşcăturile şi spu- 
neam: «Maica Domnului iarăşi i-a dat de mâncare»”. 

Atunci când Starețul Paisie era în cele de pe ur- 
mă ale sale, la Sihăstria de la Suroti, am mers cu 
duhovnicul meu, arhimandritul  Filotei, egumenul 
Sfintei Mănăstiri Karakalu, ca să-l vizităm. Era cu 

vreo treizeci de zile înainte de a adormi. Mai demult 
îmi dăruise o metanie, pe care la rândul meu i-o dă- 
ruisem fiicei mele fiindcă mi-o ceruse. Voiam să am 
o amintire de la Părintele Paisie şi mă gândeam să-i 
cer o metanie. Când am ajuns la mănăstire, a intrat 
mai întâi egumenul şi a stat vreo jumătate de oră. 
Apoi am intrat eu. Starețul era întins pe pat şi nu 
mai avea obişnuitul său zâmbet, însă strălucea în 
întregime şi răspândea mireasmă. După ce i-am să- 
rutat mâna, l-am întrebat: 

- Gheronda, ce faceţi? 

- Răbdare, mi-a răspuns. 

Cine ştie ce dureri avea. După ce mi-a răspuns 
la tot ce l-am întrebat, l-am rugat să nu mă uite şi 
am plecat. Mă emoţionasem atât de mult încât uita- 
sem să-i cer metania. Dar când am ajuns la uşă, 
mi-a spus: 

- Vino înapoi că ai uitai ceva! 

Şi scoate din sân o metanie şi mi-o dă. Am rămas 
buimăcit. Astfel s-a dovedit că Starețul, cu harul lui 
Dumnezeu, cunoştea şi cele pe care noi le uităm. 

Felul în care răspundea la diferite subiecte teolo- 
gice şi duhovniceşti era simplu şi foarte uşor de în- 
ţeles. Odată l-am întrebat: 

- Gheronda, spovedania şterge toate păcatele? 

- Da, binecuvântatule, a răspuns el. 

- Atunci de ce cel care a făcut un păcat trupesc 
mare nu poate deveni preot, de vreme ce i s-a şters 
păcatul? 

Atunci Starețul a zâmbit în felul său caracteristic 
și arătându-mi cele două pahare de inox pe care le ţi- 
nea în mâini ca să dea apă la închinători, m-a întrebat: 

-la spune-mi, dacă un pahar se sparge şi îl su- 
dăm, îl vom mai putea folosi? 

- Desigur, căci va deveni mai rezistent decât îna- 
inte. 

- Iată că paharul cel sudat a devenit mai rezis- 
tent, iar celălalt care nu a fost sudat, este mai slab, 
dar nevătămat. Spune-mi, atunci când va veni îm- 
păratul, cu care pahar îl vom servi cu apă? 

- Cu al doilea, cel nevătămat, i-am răspuns. 

- Ei, de aceea îi facem preoţi pe cei care nu au 
săvârşit păcatul, deşi nu sunt atât de fierbinţi în 
credinţă ca cei care au păcătuit. 

Altă dată l-am întrebat: 

- Gheronda, ce ne puteţi spune despre antihrist 
şi 666? Suntem aproape? Care este părerea Sfinţiei 
Voastre? 

- Binecuvântatule, s-a scris prima pagină. Au în- 
ceput. 

Într-o vreme, voiam să-mi iau o cartelă de credit 
pentru supermarket şi una pentru bancă. Am îm- 
prumutat una de la un prieten şi am mers în Sfân- 
tul Munte să i-o arăt Părintelui Paisie. 

- Gheronda, te rog să-mi spui dacă este bine să 
iau o astfel de cartelă, i-am spus. 

- Nu, binecuvântatule, aceasta nu este pecetea. Dar 
priveşte la această dungă neagră ce se află sub nume. 
Îţi place să porţi doliu fără să ai înmormântare? 

- Nu, i-am răspuns. 

- Ei, atunci să nu o iei!2: 

Astfel Starețul obişnuia să răspundă simplu la 
întrebările legate atât de subiecte importante, cât şi 


21 În multe cazuri Starețul a arătat că nu trebuie să folosim 
diferitele cartele, pentru că deşi ele nu constituie „pecetea”, 
totuşi creează infrastructura şi pregătirea sistemului pentru o 
societate fără bani, iar apoi pentru pecetluire. 

de cele mai puţin însemnate. Să avem binecuvânta- 
rea lui! 


Moshos Antonie, Aridea, Nea Pella 


În toamna anului 1992 l-am vizitat pe Părintele 
Paisie. Aveam unele îndoieli despre vânătoare, dacă 
este păcat sau nu. Ceilalţi închinători aveau pro- 
bleme serioase, cărora Starețul le dădea soluţii, eu 
însă nu mă simţeam bine, fiindcă l-aş fi mâhnit dacă 
i-aş fi spus acest gând al meu. Cu toate acestea, 
m-am apropiat cu sfială de el şi l-am întrebat: 

- Gheronda, este bine să meargă cineva la vână- 
toare? 

Atunci mi-a răspuns cu multă dragoste şi simpli- 
tate, lovindu-mă uşor în cap: 

- Măi băiete, să faci potrivit cu sensibilitatea pe 
care vrei să o dobândeşti în viaţa duhovnicească. 
(Adică, de vreme ce te ocupi cu vânătoarea, nu vei 
putea lepăda asprimea, nici vei putea dobândi sen- 
sibilitatea şi mila). 


Kerefiadis Teodor, Tesalonic 


De multe ori auzeam despre Sfântul Munte, dar 
nu ştiam multe lucruri despre viaţa duhovnicească, 
până când am hotărât să vizitez bastionul Ortodoxiei. 
În primăvara anului 1983, prietenul meu Atanasie, 
fiul meu Panaghiotis şi eu am făcut o vizită în Sfântul 
Munte, unde am mers pe jos pe la diferite mănăstiri 
şi chilii. În fiecare zi învăţam foarte multe lucruri, nu 
numai despre istoria Sfântului Munte, dar şi despre 

ce înseamnă Ortodoxia. Am auzit despre diferiţi sta- 
reţi, dar mai ales despre povăţuitori duhovniceşti, 
cum ar fi Părintele Maxim de la lviron, Părintele 
Efrem, stareţul Mănăstirii Filotheou şi alţii. Însă mai 
toţi vorbeau despre Starețul Paisie. 

Starețul Paisie mângâia zilnic multe suflete îndu- 
rerate. Îl atrăgea ca un magnet pe închinătorul care 
flămânzea de hrană duhovnicească şi căuta pacea 
sufletească. Am vizitat de mai mult de cincizeci de 
ori Sfântul Munte. lar acest fapt îl datorez primei 
mele vizite la Părintele Paisie. 

Îmi aduc aminte că odată l-am întrebat: 

- Gheronda, soţia mea are probleme de sănătate. 
Suferă mult din cauza osteofitelor. Are discopatie şi i 
se umflă picioarele. 

- Ei, să faceţi rugăciune şi toate vor merge bine. 
Pentru ca sufletul să se curețe, Dumnezeu îngăduie 
bolile trupeşti. 

În una din următoarele vizite, i-am spus: 

- Gheronda, sora mea continuă să sufere. Ce să 
facem? 

- De ce te mâhneşti? Acest suflet primeşte „pen- 
sie” şi încă una bună. Tu caută să te nevoieşti mai 
mult ca să o ajuţi. 

Odată, când Starețul a venit la Sfânta Mănăstire 
a Sfântului loan Teologul de la Suroti, m-am dus 
să-l văd împreună cu sora mea Caliopi şi cumnatul 
meu Nicolae. Seara, la priveghere, am luat binecu- 
vântare de la el. Mi-a spus să nu stau la rând şi să 
iau locul altor suflete îndurerate, de vreme ce eu îl 
pot vedea în Sfântul Munte. Atunci i-am spus despre 
cei doi care au venit cu mine că nu au copii. 

- Să se spovedească, să meargă la biserică şi să 
se roage ca să facă copii, a spus el. 

Acum, cu binecuvântarea lui, sora mea Caliopi 
are doi băieţi şi o fată, toţi trei sănătoşi şi plini de 
har. Mulţumirile aduse lui Dumnezeu şi Stareţului 
nu contenesc. 

În vremea când copiii mei erau la Athoniadă, odată 
l-am vizitat pe Stareţ să luăm binecuvântare de la el. 
Îi iubea mult pe copiii aceştia, îi vedea ca pe îngeraşii 
Sfântului Munte. În timpul discuţiei, Starețul i-a spus 
fiului meu, Panaghiotis: 

- Tu vei deveni un pictor bun. Să-l asculţi pe 
dascălul tău şi vei învăţa lucruri bune. 

Dascălul său era părintele Meletie Sicheotis care, 
îmbătrânind, nu a mai putut preda la Athoniadă. 
Panaghiotis a fost ultimul său elev, iar astăzi este 
un foarte bun pictor. 


T.S., colonel de aviaţie în rezervă, Tesalonic 


În 1991, A., în vârstă de treizeci şi şapte de ani, 
a zămislit al treilea copil al ei, când ceilalţi aveau ze- 
ce şi unsprezece ani. Deoarece ea făcea de mulţi ani 
un tratament antiepileptic şi mulţi medici, în afară 
de unul evlavios, considerau că medicamentele pe 
care le lua mama aveau să vatăme cu siguranţă sănă- 
tatea embrionului, exista în familie o serioasă pro- 
blemă. Un oarecare profesor universitar, care făcuse 
o cercetare specială în acest sens, a spus că aceste 
medicamente sunt pe „lista neagră”. De asemenea, 
cei apropiaţi familiei, influenţaţi de părerile oameni- 
lor de ştiinţă, sileau pe părinţi să întrerupă sarcina. 

În deznădejdea sa, soţul, îndemnat de soţia sa, a 
hotărât să-l viziteze pe Părintele Paisie. Aşa s-a și 
făcut. S-au întâlnit la arhondaricul în aer liber din 

curtea Chiliei Panaguda. Atunci când Starețul a auzit 
părerea medicilor şi a văzut descurajarea celui cu 
care vorbea, a considerat că are nevoie de sprijin su- 
fletesc şi de aceea i-a spus două istorioare cu mult 
înțeles. Aceluia îi plăcea mult pescuitul, iar în acea 
vreme îl preocupa în mod deosebit piscicultura. De- 
sigur, Starețul nu i-a spus nimic despre aceasta, 
deoarece nu avea nici o legătură cu problema lui. 
Însă i-a spus următoarele: 

- Fiule, vezi cum Dumnezeu se îngrijește şi de 
cele mai mici făpturi ale Sale? Să luăm, de exemplu, 
peştişorii. Tu cunoşti câte ceva despre ei... Merge 
femela, îşi freacă pântecele de o mică adâncitură din 
stâncă şi îşi lasă acolo ouăle. Merge apoi masculul, 
aruncă sămânţa peste ele şi în puţină vreme se fac 
peştişorii. Cine se îngrijeşte de ei? Aproape în toate 
cazurile mama şi tatăl pleacă. Dar cu toate acestea 
devin peşti, ca să facă şi ei, mai târziu, la fel. 

Din aceasta şi dintr-o altă istorioară asemenea, 
care şi aceea arăta Pronia lui Dumnezeu, S. a înţeles 
că mai întâi va trebui să-şi încredinţeze copilul Pur- 
tării de grijă a lui Dumnezeu şi după aceea ştiinţei şi 
oamenilor. În încheiere, Starețul i-a spus să nu se 
teamă de nimic, să scrie numele membrilor familiei 
pe o hârtie ca să se roage şi el însuşi pentru ei. I-a 
dat chiar şi o reţetă. 

- Să-i spui soţiei tale să cumpere napi%, să-i fiar- 
bă şi să-i mănânce cu untdelemn, deoarece ajută 
foarte mult la funcţionarea normală a intestinelor. 
Şi dacă intestinul gros lucrează bine, atunci şi creie- 
rul se irigă mai bine. 

Astăzi, al treilea copil al lui A. are deja unsprezece 
ani. El este o făptură sănătoasă şi binecuvântată a 


22 Plantă legumicolă; rapiţă. 

lui Dumnezeu, pentru care părinţii li mulţumesc lui 
Dumnezeu şi Stareţului Paisie, pe care îl cinstesc în 
mod deosebit. 


Kanaris Emanuil, Atena 
(urmaş al eroului Kanaris de la 1821) 


În noiembrie 1986 am mers în Sfântul Munte ca 
să-l cunosc pe Părintele Paisie. Acolo am fost găzduit 
peste noapte la un monah zelotist, căruia i-am spus 
că vreau să-l vizitez pe Starețul Paisie. Când l-am 
rugat să mă conducă până la chilia lui, acela mi-a 
arătat-o fără nici un entuziasm și mi-a spus că nu o 
să mă folosesc, deoarece Starețul nu are nimic deo- 
sebit. Iar când l-am întrebat când este ora cea mai po- 
trivită pentru a-l vizita, el mi-a spus: 

- Şi acum dacă mergi este bine (era 8-9 dimineaţa). 

- Dar, oare, va fi acolo Starețul? l-am întrebat iarăşi. 

- Trebuie să fie. lar dacă nu-ţi răspunde să sari 
peste gard şi să intri. 

Şi într-adevăr, am mers, am bătut de mai multe 
ori în poartă, dar nu am primit nici un răspuns. 
Atunci am sărit peste gard şi am bătut de câteva ori 
în uşa chiliei. După puţin timp, am văzut prin fe- 
reastra din stânga uşii chipul Stareţului care strălu- 
cea. Pielea feţei sale era ca cea a copilului mic, tran- 
dafirie, strălucitoare, fără cute. 

- Cum ai intrat aici? m-a întrebat oarecum supărat. 

- Am bătut în poartă şi, fiindcă nu am primit 
răspuns, am sărit gardul, i-am răspuns. 

- Dar cum ai îndrăznit să faci lucrul acesta? 

- Mi-a spus cutare monah că, dacă nu veţi răs- 
punde, să sar gardul. 

-Ţi-aş fi dat canon, dar, pentru că ai fost îndru- 
mat greşit, te iert. Să nu mai faci altădată aşa ceva. 
Iar acum du-te şi aşteaptă afară! 

M-am dus şi am aşteptat cam o jumătate de oră. 
Apoi a venit şi m-a întrebat ce doresc, ca şi cum nu 
se întâmplase nimic. 

În luna mai 1987 l-am vizitat din nou. Mă te- 
meam ca nu cumva să mă fi îmbolnăvit. L-am între- 
bat dacă gândurile mele corespund cu realitatea. 
Atunci el a început să se roage. Deodată m-a întrebat: 

- Crezi? 

- Cred, i-am răspuns. 

- Atunci nu ai nimic. Dar ca să-ţi linişteşti gân- 
dul, du-te la medic ca să te încredinţezi. 


Kaţanos Vasile, Tesalonic 


L-am vizitat pe Starețul Paisie la 1 mai 1986. Nu 
aveam bani deloc şi i-am spus despre aceasta. Atunci 
Starețul a intrat în chilie şi mi-a adus o mie de drah- 
me. Dar eu i-am spus: 

- Gheronda, sunteţi atât de sărac şi-mi daţi Sfin- 
ţia Voastră bani? 

- Ascultă-mă! Ia! Şi portofelul va avea întotdeauna 
bani. 

Am făcut ascultare şi i-am luat. Cu toate că nu 
pot lucra din pricina problemelor de sănătate pe care 
le am, de atunci, de zece ani, portofelul meu nu a 
fost niciodată gol. Dumnezeu îi luminează pe unii 
oameni şi îmi dau câte ceva, pentru rugăciunile 
sfântului Stareţ Paisie. 

Hagievstatiu Constantin 


În primăvara anului 1989 l-am vizitat pe Starețul 
Paisie. Preocupat fiind de situaţia mea, Starețul m-a 
chemat lângă el. Atunci i-am spus: 

- Mă gândesc să mă însor, dar mă neliniştesc de 
problemele familiale care se vor ivi. 

- Nu ai destulă încredere în Dumnezeu, mi-a spus. 
Dacă ai şti cât te iubeşte Dumnezeu! Vei trece prin 
nişte greutăţi, dar în cele din urmă toate vor merge bine. 


Gheorghiadis Sava, tetraplegic, Tesalonic 


În 1991 am fost dus pentru prima dată la Stare- 
ţul Paisie, care se afla în acea vreme la Mănăstirea 
Sfântului loan Teologul de la Suroti. De îndată ce 
m-a văzut a spus: 

- De ce aţi adus copilul aici? EI are „biletul de in- 
trare” în mână fără examene. Vai nouă! 

Apoi a întrebat pe tânăra care mă însoțea ce le- 
gătură are cu mine. 

- Nici una, a răspuns aceea. 

- Cum nici una? Nu ştii că toţi suntem fraţi în 
Hristos? Sava va alerga atât de repede în rai, încât 
noi nu-l vom putea ajunge. 


Kirmiţakis Atanasie, 
Librăria «Sfânta Ana», Tesalonic 
Pe Starețul Paisie l-am cunoscut cu vreo doi ani 


înainte de adormirea sa. Intr-o zi, pe la începutul lunii 
noiembrie, Starețul a venit la Mănăstirea de la Suroti 

ca să prăznuiască pomenirea Sfântului Arsenie Capa- 
docianul. În urma multor îndemnuri ale cunoscuţilor 
noştri, împreună cu soţia şi cu doi prieteni am mers 
să-l vedem, să-i cerem părerea cu privire la diferite 
subiecte ce ne preocupau şi să luăm binecuvântare 
de la el. 

La mănăstire am ajuns pe la orele 10 dimineaţa. 
Aici am aflat o mulţime nenumărată așteptând să-l 
vadă pe Stareţ. Şirul de maşini parcate ajunsese până 
jos la şoseaua principală. Văzând atâta lume, ne-am 
descurajat. Cu toate acestea, ne-am aşezat şi noi la 
rând şi aşteptam. Adeseori veneau diferiţi monahi şi 
monahii de la alte mănăstiri şi intrau pe o uşă latera- 
lă la Stareţ. Acelaşi lucru s-a întâmplat şi cu nişte 
copii handicapaţi. Văzând acestea, tangalachi a înce- 
put să ne chinuie cu gândurile. Timpul trecea, iar 
gândurile se înmulţeau. Pe deasupra, - pentru faptul 
că pe Stareţ aveam să-l vedem pentru prima oară =, 
din pricina marelui nostru egoism, eram nerăbdători 
ca să vedem la el un oarecare semn vădit al harului. 
Voiam, ca şi Toma necredinciosul, să fim şi noi mar- 
torii unei minuni. Aşadar timpul trecea, rândul nu se 
mişca deloc, iar gândurile ne chinuiau mereu. În cele 
din urmă, pe la ora două nu am mai putut răbda şi 
am plecat fără să-l vedem pe Stareţ, ocărându-i pe 
toţi şi pe toate din pricina egoismului nostru jignit. 

Însă în după-amiaza aceleiaşi zile, în urma în- 
demnurilor prietenilor mei, dar mai ales la rugămin- 
ţile soţiei, care îmi spunea că îi voi face o mare fa- 
voare, am mers din nou la mănăstire cu speranţa 
că, după atâta vreme, lumea s-ar fi împuţinat. Dar 
din nefericire, am găsit mai multă lume. Am intrat 
totuşi în rând, care parcă nu mai înainta deloc. 

Am aşteptat puţină vreme, când deodată o călu- 
găriţă ne-a înştiinţat că aceea era ultima zi în care 

Starețul avea să rămână în mănăstire. Dar, fiindcă 
era foarte obosit şi trebuia să plece a doua zi foarte 
de dimineaţă, nu mai putea primi pe alţii. Atunci au 
început toţi să strige, să protesteze, să-şi arate ne- 
mulţumirea. După puţin însă, s-a luat hotărârea să 
trecem toţi repede şi să luăm numai binecuvântarea 
Stareţului. Şi ca să nu întârziem, mai multe monahii 
au fost rânduite în anumite locuri să îndrume lu- 
mea. În cele din urmă am reuşit să ajungem înain- 
tea lui, după ce aşteptasem, în total, şapte ore. 

În acea clipă însă, egoismul nostru a început să 
se prăbușească din pricina următoarei întâmplări. 
Înaintea noastră mai erau încă două persoane. În 
timp ce primul lua binecuvântare de la Stareţ, al doi- 
lea a întrebat-o pe călugăriţa ce se afla acolo dacă 
are binecuvântarea să-l întrebe, pentru un minut, 
despre problema ce-l preocupa. Dar răspunsul care 
a venit de la călugăriţă ne-a cutremurat pe toţi: 

- Starețul este foarte epuizat. De trei zile şi două 
nopţi stă în picioare şi primeşte lume. 

Starețul stătea de atâta vreme în picioare, iar noi 
aşteptam să-l vedem aşezaţi comod pe canapele la 
arhondaric. Dar el, cel ostenit, era acela care sfătuia, 
mângâia, se ruga pentru toată lumea, dădea fiecăruia 
câte ceva din plinătatea dragostei sale şi din harul 
lui Dumnezeu, care sălășluia în el, precum şi câte o 
mică cruciuliţă de binecuvântare. 

De îndată ce am auzit cele spuse de călugăriţă, 
mi-am dat seama, cu harul lui Dumnezeu şi cu ru- 
găciunile Stareţului, că numai un om care are multă 
răbdare şi stăruinţă izbuteşte să săvârşească orice 
faptă bună. Am realizat că toate străduinţele şi oste- 
nelile noastre nu sunt nimic față de câştigul duhov- 
nicesc pe care îl dobândim. Ce au însemnat şapte 

ore cât am aşteptat noi, faţă de cele trei zile şi două 
nopţi de stat în picioare şi de priveghere ale Stareţu- 
lui, care, la urma urmei, nu avea nici o obligaţie faţă 
de noi să facă aceasta? Dar am fost mișcaţi sufleteş- 
te şi mai mult, atunci când am aflat, după adormi- 
rea Stareţului, că avea dureri înfricoşătoare datorită 
bolii sale. Cu toate acestea, răbda vitejeşte ca să ne 
primească şi să ajute pe fiecare dintre noi prin dra- 
gostea sa şi în felul în care numai el știa foarte bine. 

În cele din urmă, am luat binecuvântarea sa. Slavă 
lui Dumnezeu! Să avem parte de ea totdeauna. Amin. 


Korosidis Apostol, Ghianiţa 


Atunci când eram de curând botezat, pe oriunde 
umblam le vorbeam tuturor despre credinţa ortodoxă 
Când l-am întâlnit pe Starețul Paisie, l-am întrebat 
dacă fac bine. Iar el mi-a răspuns: 

- Nu vorbi multe ca să nu-ţi goleşti inima! 

Altă dată, l-am întrebat ce trebuie să fac ca să 
dobândesc harul lui Dumnezeu. Iar el mi-a răspuns: 

- Să împlineşti următoarele: rugăciune, post, pri- 
veghere, participarea la slujbele Bisericii, metanii, 
rugăciunea lui lisus, spovedania şi Sfânta Împărtă- 
şire. Făcând acestea, Dumnezeu îţi va trimite harul 
Său. 

După trecerea unei perioade de timp, într-o noap- 
te, în timp ce mă rugam, dintr-odată am simţit frică 
şi m-am oprit. Când am mers în Sfântul Munte şi 
i-am spus Stareţului despre aceasta, el a zâmbit şi 
mi-a spus: 

- Atunci când îţi vine frică la rugăciune, Dumnezeu 
vrea să te rogi şi mai mult. De aceea îngăduie frica. 
Atunci să te rogi cu Rugăciunea lui Iisus. 

După aceea m-a luat puţin deoparte şi, arătân- 
du-mi acoperișul chiliei, mi-a spus: 

- Vezi acea adâncitură în acoperiş? Într-o zi, în 
timp ce mă rugam, tangalachi a aruncat o piatră pe 
acoperiş ca să mă facă să întrerup rugăciunea. Vezi, 
deci, ce face ispititorul? De aceea să facem mai multă 
rugăciune. 

Altă data l-am întrebat: 

- Dacă ne rugăm unui sfânt, ne aude? 

- Orice am spune în rugăciune, Sfânta Treime - 
Tatăl, Fiul şi Duhul Sfânt -, Maica Domnului şi toţi 
sfinţii, pe toate le aud. 

Atunci i-am spus că de multe ori am cerut ajutor 
de la sfinţi, dar nu am primit. 

- Atunci când cerem ajutor şi este spre folosul 
nostru, el întotdeauna vine, mi-a răspuns el. 

Când l-am întrebat cui trebuie să-i dăm miloste- 
nie, mi-a răspuns: 

- Să dai milostenie tuturor celor care-ţi cer, po- 
trivit cu posibilităţile tale. Dacă nu ai bani, spune 
un cuvânt bun sau dăruieşte un zâmbet. 

- Gheronda, ce se va întâmpla cu mine? l-am în- 
trebat altă dată. Voi deveni un rob vrednic al lui 
Dumnezeu? 

- Dumnezeu va căuta la intenţia ta şi dacă ea este 
bună atunci vei deveni un rob vrednic al lui Dumnezeu. 

L-am întrebat din nou: 

- Gheronda, pe cine trebuie să-l avem de tată? 
Cine ne-a făcut? Tatăl nostru trupesc sau Dumnezeu? 

- Trupul ni l-au dau părinţii, iar sufletul Dumnezeu. 

Altă dată l-am întrebat: 

- Gheronda, trebuie să sărbătorim ziua de naştere 
sau ziua numelui? 

- Sărbătorim atunci când este prăznuit sfântul nostru, al 
cărui nume l-am primit la botez. 

Atunci l-am întrebat ce se întâmplă cu cei care 
nu au nume de sfinţi. 

- Oamenii ale căror nume nu se prăznuiesc sunt 
obligaţi să se sfinţească, a răspuns el glumind, dar 
şi dorind să se împlinească aceasta. 

Odată, când m-am certat cu soţia mea, mi-a spus: 

- Măi copile, nu băga în seamă toate mărunţişurile! 

Altă dată am mers în Sfântul Munte cu un grup. 
Din nefericire, s-a iscat o mică neînțelegere între noi 
şi m-am mâhnit. Astfel, atunci când trebuia să ple- 
căm, m-am întors la Stareţ şi i-am spus ce se în- 
tâmplase. Atunci acela mi-a spus: 

- Nu te mâhni. Maica Domnului le va rândui pe 
toate. Lasă să ne mai şi nedreptăţească puţin, fiule. 
Lasă, nu te necăji! 

Apoi a adăugat: 

- Mie unii îmi spun sfânt, alţii vrăjitor, alţii în alt 
fel. Pe toate le aflu. Tu să intri în inima ta şi să cer- 
cetezi cât de adevărate sunt cele spuse despre tine. 
Iar dacă au dreptate, să te îndrepţi. 

Odată l-am aşteptat la poarta chiliei sale până ce 
aproape se înnoptase. Când a venit, m-a întrebat: 

- Măi copile, dar tu ce faci aici? 

- V-am aşteptat, Gheronda. Pentru Sfinţia Voastră 
am venit. 

- Ce să mai faci cu mine, măi copile? Nu vezi că 
s-a înnoptat? Porţile mănăstirilor se închid, iar tu 
unde vei rămâne? 

- Gheronda, Maica Domnului nu mă va lăsa. Va 
face ceva şi pentru mine. 

- Da, Maica Domnului ajută, dar şi noi trebuie 
să facem ceea ce putem omeneşte. 

Altă dată mi-a dat o metanie şi mi-a spus; 

- Ia-o! Aceasta va fi telefonul tău. Când va fi ne- 
voie vei telefona cu ea. 

Într-o iarnă am mers din nou la el şi îl aşteptam 
în afara porţii. După mai multă vreme de absenţă, a 
apărut dintr-odată în curte. Când am intrat pe poartă 
l-am întrebat: 

- Gheronda, pe unde ai venit? 

- Eu am altă poartă, măi, copile, mi-a răspuns el. 

După ce au trecut câţiva ani în care am trăit, pe 
cât a fost cu putinţă, potrivit cu voia lui Dumnezeu, 
am mers la Stareţ şi l-am întrebat: 

- Gheronda, ce se va întâmpla cu mine? 

- Tu astăzi plantezi viţa de vie şi vrei ca tot azi să 
bei vin din ea. Trebuie să aştepţi să iasă strugurele, 
să se coacă, să-l stropeşti, să-l culegi, să-l zdrobeşti, 
să bagi mustul la butoi, să devină vin bun şi numai 
după aceea să bei. Aşadar, nu te grăbi. Eşti încă în- 
cepător. Laşi lucrurile importante şi te ocupi cu cele 
înalte. Şi în felul acesta te zăpăceşti. Este ca şi cum 
ai da fripturi stomacului tău, care nu poate mistui 
nici măcar laptele. 

Când l-am întrebat ce fel de nevoinţă şi ce rugă- 
ciuni să fac, el mi-a răspuns: 

- Duhovnicul tău uneori va trage hăţurile, iar al- 
teori le va lăsa slobode, uneori le va trage la dreapta, 
alteori la stânga şi astfel vei înainta fără primejdie. 

Atunci când îi spuneam: „Gheronda, voi veni și 
mâine să vă văd”, el îmi răspundea: „Mâine se poate 
să nu mai trăim”. 

Odată mi-a spus: 

- Apostole, tu eşti luptător, ştii karate. Vei sta aici 
să mă păzeşti. 

- Da, Gheronda, voi sta. 

- Măi, copile, dacă aş vrea, aş putea avea alţi pă- 
zitori. Nu am nevoie de tine. 

Altă dată când am mers la el, l-am aflat foarte mâh- 
nit din pricina anumitor evenimente politice. Spunea: 

-Măi, fiule, acestea sunt lucruri serioase? Unii 
oameni au omorât copii mici, au necinstit femei, au 
ars case. Voi nu aţi văzut acestea, eu le-am văzut cu 
ochii mei. Ce să mai spun?! Dumnezeu să ne milu- 
iască! Astăzi, pe unii ca aceştia vor să-i facă eroi, vor 
să numească şi străzi cu numele lor. 

Odată erau adunaţi mai mulţi închinători la chi- 
lia Stareţului, iar unul dintre ei a spus ca societatea 
s-a stricat, moralul lumii s-a prăbuşit. Atunci el a spus: 

-A venit vremea să se vadă cine este de aramă 
topită şi cine este de aur curat şi încă de câte carate. 

Altă dată le-am spus prietenilor mei din Ghianiţa 
că voi merge în Sfântul Munte la Starețul Paisie să-l 
întreb ce se va întâmpla cu 666, cu antihrist ş.a. 
Într-adevăr, am mers la el şi am stat până a plecat 
toată lumea. Apoi am intrat în chilie şi, fiindcă îl du- 
rea mijlocul, s-a întins puţin. Deodată l-am auzit 
spunând: 

- Măi, Apostole, ia să vedem ce se întâmplă cu 
acest 666? Ia spune-mi, tu ce părere ai? 

În acea clipă nu mi-am dai seama că exact pen- 
tru acest lucru am venit din Ghianiţa. Starețul mi-o 
luase înainte cu răspunsul. Abia pe drumul de în- 
toarcere, mi-am adus aminte. 

Despre nou-născuţi, Starețul spunea: „Copiii care 
nu sug şi nu cresc în braţele mamelor lor, nu se dez- 
voltă normal, iar când vor ajunge mari nu vor fi nişte 
oameni statornici. După ce lasă sticla de lapte, o iau 
pe cea de bere%. În icoane, Maica Domnului îl ţine pe 
Hristos în braţe”. Şi iarăşi: „Cu cât omul are mai puţine 
lucruri, cu atât mai bine este pentru el. El nu are tre- 


23 Aceasta o spunea pentru mamele care nu vor să-şi alăpteze 
copiii. 

buinţă de multe. Dacă are o maşină îşi va face griji o 
dată, iar dacă are trei, îşi va face griji de trei ori”. 

Altă dată a spus: „Omul nu le poate face pe toate. 
Nu vă lăsaţi amăgiţi de dorinţa de a le face pe toate 
pentru plăcerea oamenilor. Importanță are cum vom 
apărea înaintea ochilor lui Dumnezeu. Nu vă uitaţi 
la oameni”. Și iarăşi: „Simplitatea este frumoasă. 
Dumnezeu a împrăştiat stelele pe cer. Pe una a fă- 
cut-o mai mică, pe alta mai mare. lar noaptea, cât 
de mult îl odihnesc pe om atunci când le priveşte!” 

Într-o vreme, încercând să fiu un creştin corect, 
am avut probleme foarte mari. Unii mă cleveteau la 
părinţi că am înnebunit, soţia mă dispreţuia, tatăl 
voia să mă dezmoştenească, în magazinul meu nu 
călca nimeni... În cele din urmă mi-au tăiat şi cu- 
rentul electric. Nu aveam pe nimeni alături de mine, 
toţi mă evitau şi mă luau în râs. Atunci m-am gân- 
dit să merg la Părintele Paisie să-l întreb ce să fac. 
Într-adevăr am mers şi l-am întrebat despre proble- 
mele mele duhovniceşti, însă am ezitat să-l întreb 
despre munca pe care o făceam. În timp ce vorbea 
cu cineva, dintr-odată şi-a întors privirea spre mine, 
s-a apropiat şi mi-a spus: 

- Apostole, ascultă-mă! Să mergi să deschizi unul 
din acele magazine moderne... Cum le spune, măi, 
copile? Cele care fac macaroane şi din alea... 

- Pizzerii, Gheronda. 

- Da, măi. Hai, du-te şi nu te mai mâhni! Nu nu- 
mai că vei avea mult de lucru, ci şi clientelă bună 
vei avea. 

- Gheronda, dar nu am bani, i-am spus din nou. 

- Măi, copile, hai mergi acolo şi Maica Domnului 
se va îngriji! Nu te va lăsa. 

Atunci m-am plecat, i-am sărutat mâna, am luat 
binecuvântare de la el şi îndată m-am liniștit. Toată 

greutatea pe care o aveam a plecat de la mine şi 
m-am umplut de bucurie. M-am întors acasă şi m-am 
întins pe canapea. Văzându-mă soţia mea, a început 
iarăşi să strige la mine. Atunci i-am spus: 

- Nu te mâhni, Maica Domnului ne va ajuta. 

În următoarele zile nişte prieteni vechi, părinţii, 
socrii, cu toţii mi-au dat bani cu multă bunăvoință, 
aproape cu sila. Şi astfel am deschis pizzeria, aşa 
cum a spus Starețul Paisie. 

Toate cele pe care le-am scris mai sus sunt fapte 
pe care le-am trăit. Mărturisesc că până la vârsta de 
douăzeci și şapte de ani am trăit departe de Dumnezeu 
și împotriva credinţei noastre ortodoxe. Când am venit 
pentru prima dată în Sfântul Munte aveam alte sim- 
țăminte, însă Părintele Paisie a văzut în adâncul su- 
fletului meu o scânteie şi a aprins-o. Lângă el am 
simţit şi am trăit măreţia vredniciei pe care omul a 
primit-o de la Dumnezeu. Sunt mândru că sunt creş- 
tin ortodox şi făgăduiesc că, ajutându-mi Dumnezeu, 
voi pune în lucrare cele pe care le-am învăţat de la 
Stareţ pentru că sunt robit de dragostea lui. 


Un monah aghiorit 


Cu darul Maicii Domnului, l-am cunoscut pe Sta- 
reţul Paisie în timpul primului meu pelerinaj în Sfân- 
tul Munte, în vara anului 1991. Eram împreună cu 
un coleg de facultate din Suedia şi am aflat despre 
Stareţ pe vapor. De îndată ce am intrat în curtea Co- 
libei sale şi am luat binecuvântare de la el, în urma 
noastră un închinător i-a cerut bani spunând că cei 
pe care îi luase data precedentă de la el i-a dat la 
doctori. Fra vădit că acela spunea minciuni. Noi am 
observat aceasta şi credeam că Starețul nu-i va da 

nimic. Acesta însă, prefăcându-se că nu bănuieşte 
nimic, a intrat în chilie şi, întorcându-se, i-a dat nişte 
bani împreună cu binecuvântarea sa. Astfel lucrează 
sfinţii. Iar pe cei de faţă i-a sfătuit zicându-le: 

- Să faceţi familie şi copii acum când sunteţi ti- 
neri! Pentru că, dacă veţi îmhbătrâni, nu vă veţi putea 
juca cu copiii voştri. 

Şi spunând acestea, ne-a mângâiat cu sfânta lui 
mână. 

Binecuvântarea Stareţului mă însoţeşte întotdea- 
una şi simt mângâiere şi putere atunci când mă 
gândesc la el. 


Kokkoris Dimitrie, ofiţer de aviaţie 
în rezervă, Atena 


În vara anului 1976 l-am vizitat pe Starețul Paisie 
împreună cu predicatorul de vrednică pomenire Di- 
mitrie Panagopulos. Printre altele, el ne-a spus: 

- Sunt o tinichea. Uneori mă lasă Dumnezeu să 
strălucesc pentru ceilalţi oameni. Sunt un bou. Din 
când în când, Dumnezeu îmi dă cuvânt ca să se fo- 
losească oamenii. 

La întrebarea, cum să-i ferim pe copiii noştri de 
diferite curente ideologice, Starețul a răspuns; 

- Ia spune-mi, cum de nu au răcit copiii noştri din 
pricina curenților (de aer) care circulă? 

Prin aceasta voia să spună că harul lui Dumnezeu 
îi ocroteşte pe copii. 


Kolovos Emanuil, profesor din Nausa 


Era în vara anului 1999. Tocmai făcusem cunoş- 
tință cu doi tineri, Hristu şi Gheorghe, care apuca- 

seră un drum greşit. Se încurcaseră şi cu drogurile. 
Dimineaţa, mergând către Uranopolis şi discutând 
cu ei, mi-am dat seama că unul dintre ei, Hristu, îl 
cunoscuse pe Părintele Paisie. Fi voiau să meargă la 
Sfânta Ana. 

În timp ce eram pe vapor şi ne apropiam de 
Sfânta Ana, cei doi se gândeau cum să urce până 
sus la biserica schitului, deoarece Gheorghe avea un 
picior ars. Atunci Hristu a spus: 

- Părintele Paisie ne-a pregătit catârii jos la port. 

Atunci eu l-am întrebat de unde ştie aceasta. Iar 
el mi-a spus că, cu mai mulţi ani înainte, atunci 
când a plecat de acasă - era pe atunci de şaptespre- 
zece ani - de trei ori a simţit că îl îmbrățișează cineva 
şi îi spune: „Eu sunt Părintele Paisie. Nu te mâhni. 
Să vii în Sfântul Munte!” A mai spus că în acea vre- 
me nu ştia nimic nici despre Părintele Paisie, nici des- 
pre Sfântul Munte. După mai mulţi ani, când deja 
Starețul adormise, a văzut din întâmplare o carte 
despre el, care l-a făcut să-şi schimbe viaţa. Până în 
1999, în timp de doi ani a mers de unsprezece ori în 
Sfântul Munte. Nu mică mi-a fost mirarea când la 
portul Sfintei Ana am găsit niște monahi cunoscuţi 
care aşteptau cu cincisprezece catâri. Şi astfel l-am 
urcat pe Gheorghe până sus la biserică. Când ne în- 
torceam, cei doi m-au rugat să-i duc la Suroti, la mor- 
mântul Stareţului Paisie. Acolo uimirea mea a cres- 
cut şi mai mult, când i-am văzut pe cei doi plângând 
la mormânt. A doua zi mi-au telefonat ca să-mi spună 
că s-au spovedit şi împărtășit. 

Au trecut mai mult de doi ani de atunci și constat 
că viaţa lor s-a schimbat prin rugăciunile Stareţului 
Paisie şi prin alipirea lor de Biserica lui Hristos. 

Kapetanios Evanghel, Kalahori - Tesalonic 


În luna octombrie 1991, mă aflam la Coliba Stare- 
ţului Paisie. Ca de obicei, curtea era plină de închină- 
tori: se aflau acolo vreo douăzeci şi cinci de persoane. 

Când am luat binecuvântare de la el, m-am bu- 
curat mult, deoarece l-am văzut că purta o rasă nouă. 
În timp ce în mintea mea stăruia gândul la rasa cea 
nouă, l-am auzit spunând cu capul plecat: 

- Ştiţi, unora li se face milă de mine şi îmi dăru- 
iesc câte o rasă nouă. 

Prin mulţimea închinătorilor se afla şi un tânăr, 
de vreo optsprezece ani, împreună cu tatăl său. Acesta 
i-a spus Stareţului că are probleme psihologice de 
atunci de când se împrietenise cu un consătean de-al 
său. Starețul i-a spus: 

- Nu este aşa cum crezi tu. (Probabil credea că i 
s-au făcut vrăji). 

Apoi l-a întrebat dacă se spovedeşte - la care tâ- 
nărul a răspuns negativ - şi de unde este, iar acela 
i-a răspuns că este dintr-un sat din Komotini. Atunci 
l-am văzut pe Stareţ că îşi închide ochii şi după puţin, 
când i-a deschis, a spus tânărului: 

- Acolo la voi aveţi pe duhovnicul cutare. Să mergi 
la el să te spovedeşti şi îţi vor trece toate. 

Apoi a închis din nou ochii şi, după ce i-a deschis, 
a spus: 

- Mai există acolo şi un alt duhovnic bun, părin- 
tele cutare. Mergi unde vrei. 

Tânărul s-a bucurat foarte mult auzind acestea. 
Nu a mai aşteptat să audă altceva, ci s-a ridicat, i-a 
sărutat de mai multe ori mâna, mulţumindu-i, şi a 
plecat imediat. 

Văzând toate cele întâmplate, mi-am dat seama 
că Starețul nu îi cunoştea pe cei doi duhovnici pe 
care i-a menţionat, ci harul lui Dumnezeu i-a desco- 
perit despre ei. 


Mantziris Nicolae, inginer, Volos 


Era luna octombrie a anului 1985, când, împreu- 
nă cu tatăl meu şi cu cei doi fraţi ai mei, l-am vizitat 
pe Starețul Paisie în Sfântul Munte ca să luăm bine- 
cuvântarea lui. Unul dintre fraţii mei voia să îi ceară 
sfatul în privinţa unei probleme dificile cu care se 
confrunta la locul de muncă. Starețul ne-a primit în 
Coliba lui sărăcăcioasă înainte de a apuca să scoa- 
tem vreun cuvânt, a început să vorbească despre pro- 
blema fratelui nostru, pe care îl vedea pentru prima 
dată. Fra foarte bine orientat şi prin soluţia pe care a 
dat-o problemei, l-a ajutat foarte mult pe fratele meu. 

Ieşind în curte ca să ne luăm rămas bun de la el, 
tatăl meu i-a spus despre o durere pe care o simţea 
în partea dreaptă a abdomenului, sub coaste, şi care 
îl chinuia de doi ani. Medicii nu puteau afla nimic şi 
de aceea nici nu puteau da vreun tratament. 

Atunci Starețul i-a spus: 

- Ei şi ce pot face eu cu această durere, binecu- 
vântatule? 

- Gheronda, dacă mă veţi atinge acolo unde mă 
doare, cred că mă voi face bine. 

Atunci Starețul a făcut semnul Crucii pe locul 
unde îl durea şi i-a spus: 

- Hai, binecuvântatule. Maica Domnului să te bine- 
cuvânteze! Ia şi bastonul acesta pe care îl am aici ca 

să te ajute la drum. Să mergeţi cu binecuvântarea 
Maicii Domnului! 

Apoi ne-a salutat şi ne-a binecuvântat. Din acea 
clipă şi până astăzi pe tatăl meu nu l-a mai durut în 
acel loc. 


Arhimandritul Cosma Hrisulas, Pella 


Când am fost făcut rasofor, l-am întâlnit pe Sta- 
rețul Paisie la intrarea în Mănăstirea Stavronikita. 
Starețul Spiridon de la Noul Schit, care se afla acolo, 
mi-a spus să-i fac metanie Părintelui Paisie. Nu am 
apucat să mă plec, că Starețul m-a împiedicat spu- 
nându-mi: 

- Un viitor preot al lui Dumnezeu Cel Preaînalt 
nu face metanie unui monah. 

În 1971, ca preot, am făcut o colectă în Sfântul 
Munte pentru renovarea Mănăstirii Lakka din Ghianiţa. 
Am trecut şi pe la Coliba Stareţului Paisie, care nu 
ştia că devenisem ieromonah şi mă numeam Cosma. 
Când am bătut în poartă, el a ieşit şi m-a întrebat: 

- Eşti părintele Cosma din Edesa? 

De atunci îl vizitam regulat împreună cu un grup 
de tineri. Împreună cu aceştia l-am vizitat în anul 
1975. Printre întrebările pe care i le-au pus tinerii, a 
fost şi următoarea: „Cum se vor mântui oamenii care 
nu cred în Dumnezeu?” La care Starețul a răspuns: 

- Rugaţi-vă lui Dumnezeu şi cereţi-l să vă spună 
cum va mântui lumea! Problema mântuirii oameni- 
lor este a lui Dumnezeu. Noi să ne îngrijim să trăim 
potrivit cu cele pe care ni le poruncește Dumnezeu, 
iar de mântuirea noastră se va îngriji EI. 

Monahul Sisoe 


Odată, am mers la Starețul Paisie împreună cu 
doi închinători. În drum spre el ne-am înţeles ca de 
îndată ce vom ajunge la poarta Colibei lui să nu ba- 
tem, ci să începem să rostim Rugăciunea lui Iisus. 
Am început rugăciunea şi, după puţin timp, Starețul 
a deschis uşa şi ne-a strigat. Pentru prima dată am 
văzut faţa sa atât de strălucitoare. De atunci mer- 
geam în fiecare lună. De fiecare dată îmi spunea cele 
de care aveam nevoie şi care într-adevăr îmi foloseau 
sufletului. 


Peloriadis Gheorghe, teolog 


Pe fericitul Stareţ Paisie l-am întâlnit de trei ori. 
Prima oară, cu mai mulţi ani în urmă la Coliba sa de 
lângă Mănăstirea Stavronikita. Celelalte două, la Co- 
liba Panaguda de lângă Mănăstirea Kutlumuş. Prima 
oară când l-am întâlnit a fost şi prima oară când am 
fost în Sfântul Munte. Am stat atunci două-trei zile 
la Mănăstirea Stavronikita şi l-am vizitat pe Stareţ. 
Îmi aduc aminte că stăteam în curtea Colibei, la umbră. 
Mi-am deschis inima şi, printre multe altele, i-am 
pus şi următoarea întrebare: 

- Gheronda, întâmpin greutate la rugăciune. Mă 
silesc să mă rog lui Dumnezeu. Îmi simt sufletul 
împovărat. Nu simt dorinţă pentru rugăciune. 

Starețul în acea clipă avea în mână o bucăţică de 
lemn în care sculpta chipul unui sfânt. Când i-am 
spus cele de mai sus, s-a oprit pentru o clipă, m-a 
privit în ochi şi mi-a spus: 

- Uleiurile sunt îngheţate. 

- Adică? 

- Dorinţă arzătoare pentru rugăciune are numai 
cel smerit, care a simţit profund păcătoşenia sa. 
Sfinţii noştri Părinţi privegheau în fiecare noapte în 
rugăciune, deoarece trăiau înlăuntrul lor  întristarea 
cea după Dumnezeu, dar şi dumnezeiasca dragoste. 
Dorinţa pentru rugăciune este un dar al Sfântului 
Duh, care se dă celor smeriţi ce au dobândit cunoaş- 
terea de sine cea după Dumnezeu. 

Apoi i-am arătat o altă problemă ce mă preocupa: 

- Părinte, i-am spus, îi judec pe ceilalţi. M-am obiş- 
nuit să îi judec pe fraţii mei. Vorbesc fără să-mi dau 
seama. După aceea conştientizez ceea ce am făcut şi 
mă mustră conştiinţa. 

- la aminte ca nu cumva să judeci, pentru că 
Dumnezeu va îngădui să cazi în păcatele acelora pe 
care îi judeci. Eu am avut o experienţă dureroasă în 
privinţa aceasta. Când eram la Koniţa, la Sfânta 
Mănăstire Stomio, mă simţeam ca un copil. Atunci 
eram mai curat sufleteşte decât astăzi. Închinătorii 
care veneau la mănăstire îmi spuneau că în Koniţa 
este o femeie care, prin viaţa ei imorală, crease multe 
probleme în mica comunitate de acolo, pentru că de- 
venise pricina tulburărilor în multe familii. Într-o zi, 
când am coborât în oraş, un mirean mi-a arătat-o. 
De atunci trecuseră destule zile. Într-o seară, când 
am intrat în biserică, am văzut-o stând în picioare, 
nemişcată înaintea Sfântului Altar. Când am recu- 
noscut-o, am judecat-o lăuntric şi i-am spus să plece 
din mănăstire. Atunci femeia a plecat alergând pe 
poteca ce ducea în oraş. Însă mie mi s-a întâmplat 
un lucru înfricoşător. Pentru prima dată în viaţa mea 
am simţit o astfel de ispită, o astfel de aprindere tru- 
pească. Atunci eu am luat-o ca un nebun pe cealaltă 
cărare a mănăstirii ce ducea în sus spre munte, spre 

Gamila. Acolo am luat securea, pe care întotdeauna 
o purtam la mine atunci când plecam pe munte, şi 
mi-am lovit cu putere piciorul stâng deasupra glez- 
nei. Sângele a izbucnit cu putere şi văzându-l cum 
curge, mi-a venit gândul cel bun: „Dumnezeul meu, 
o singură dată şi numai pentru puţină vreme am 
trăit în acest iad, dar acest suflet care trăieşte me- 
reu în el, cât de mult suferă, cât de nefericit este!”. 

După acest gând am simţit îndată cum mă elibe- 
rez de patimă, cum dispare aprinderea şi am scos 
un oftat adânc de uşurare. În acelaşi timp, am sim- 
ţit cum un aer răcoros îmi mângâia faţa şi cum ha- 
rul lui Dumnezeu a venit în sufletul meu. 

Spunând acestea, Starețul şi-a ridicat pantalonul, 
şi a coborât ciorapul şi mi-a arătat o cicatrice adâncă 
lăsată de lovitura securii. Apoi m-a rugat să nu spun 
nimănui cele auzite câtă vreme va fi în viaţă. Pe mine 
însă, această întâmplare m-a cutremurat. 

A doua zi am mers din nou la el. Deşi l-am găsit 
indispus, a stat totuşi de vorbă cu mine. Când l-am 
întrebat ce are, cum se simte, mi-a spus că seara pre- 
cedentă a vrut să mănânce puţină pâine. (Pâinea și 
posmagul le ţinea în adâncitura unei pietre). Când a 
luat pâinea nu a băgat de seamă că era plină de furnici. 

- Mi-am dat seama de aceasta foarte târziu şi cred 
că am mâncat destule furnici. De aceea simt acum 
durere. Dar să lăsăm asta. Ia spune ce ai să-mi spui! 

Şi astfel discuţia noastră s-a prelungit până la 
apusul soarelui. 


Povestirea unui anonim 


Cu câţiva ani în urmă, un bun prieten de-al meu, 
profesor de filologie din nordul Greciei, l-a vizitat 

împreună cu alţi colegi de-ai lui pe Starețul Paisie. 
Ajungând acolo, Starețul i-a îndemnat să se aşeze pe 
buturugile din curtea Colibei sale. După ce i-a servit 
cu seminţe uscate şi apă rece, s-a aşezat şi el lângă 
ei şi a început să discute împreună cu ei despre un 
subiect duhovnicesc. 

La un moment dat, în timp ce discuţia se aprin- 
sese, Starețul s-a oprit dintr-odată, s-a întors brusc 
spre cunoscutul meu, care se izolase oarecum de cei- 
lalţi şi rostea Rugăciunea lui Iisus, şi i-a spus: 

- Îi înveţi pe elevii tăi această rugăciune pe care 
o rosteşti acum cu mintea? 

Profesorul a rămas ca trăsnit. Uimit de acest fapt 
minunat - cum de cuviosul Stareţ a putut „auzi” ceea 
ce el lucra cu mintea - i-a răspuns: 

- Nu, Gheronda. Mai întâi pentru că predau lecţii 
de filologie, care de la sine nu îngăduie astfel de in- 
tervenţii - ar fi fost diferit dacă aș fi fost teolog -, iar 
în al doilea rând, deoarece nu ştiu cum trebuie să-i 
învăţ. 

Atunci Starețul i-a explicat că, de vreme ce el în- 
suşi se nevoia cu Rugăciunea lui lisus, este dator să 
se îngrijească să o cultive şi în sufletele copiilor, de a 
căror instruire se preocupa. 

De atunci, la îndemnul stăruitor al fericitului Sta- 
reţ, acest filolog încearcă ca la fiecare lecţie să câştige 
puţin timp şi pentru a vorbi despre rugăciune. Iar 
aceasta o face spre slava lui Dumnezeu. 


Ghiambliakis Toma, profesor, Tesalonic 
Dragostea şi purtarea de grijă a lui Dumnezeu 


l-a adus pe Părintele Paisie în drumul vieţii noastre. 

Pe Stareţ l-am cunoscut în 1981 atunci când, ca stu- 
denţi, mergeam împreună cu un prieten de-al meu 
ca să-l vizităm. Pe atunci eram începător în viaţa 
duhovnicească. 

Îmi aduc aminte că atunci când am ajuns la Co- 
liba lui aveam diferite gânduri, cum ar fi: „Ce fac eu 
aici?”, „Pentru ce motiv am venit aici?” ş.a. Atât de 
mult mă chinuiau aceste gânduri încât am ajuns să 
spun: „Nu o să mai vin niciodată aici. Ajunge o dată”. 

Când am intrat în chilia Stareţului, l-am întrebat 
despre cum trebuie să se nevoiască creştinul, în lume 
fiind. Mi-a răspuns foarte precis că, deşi creştinul 
nu are slavă, cinstiri sau bani, îl are pe Hristos. 

- Să presupunem, a spus Starețul, că există două 
mere, unul sănătos, iar altul putred, precum şi doi 
oameni flămânzi, unul credincios şi celălalt necre- 
dincios. Și că cel necredincios mănâncă mărul cel 
sănătos, iar cel credincios pe cel putred. Acesta, 
deoarece îl are pe Hristos, se îndulceşte mai mult 
decât cel care mănâncă mărul sănătos. 

Atât de mult m-a odihnit acea discuţie şi răspun- 
surile Stareţului, încât atunci când am ieşit afară, 
eram foarte liniştit. Aveam sentimentul că pluteam 
pe o mare cu desăvârşire liniştită. Atunci am înţeles 
din experienţă că acest sentiment era de la harul lui 
Dumnezeu. 

Altă dată, după câţiva ani, am mers la Coliba sa, 
deoarece mă aflam într-o stare duhovnicească proas- 
tă. Atunci Starețul a mers la icoana Sfântului loan 
Botezătorul, a aprins lumânarea ce se afla înaintea 
ei şi s-a rugat Sfântului. Când a terminat m-a întrebat: 

- Nu eşti din Tesalonic? Nu mergi la Biserica Naş- 
terii Domnului? 

Apoi a diagnosticat şi starea mea. Când i-am spus 
că nu pot să dorm, el m-a însemnat cu crucea pe 
care o avea şi mi-a spus: 

- De acum vei putea dormi. 

Şi într-adevăr, când am mers la mănăstire, am 
dormit foarte bine. 

Când eram soldat, la începutul serviciului militar, 
am mers iarăşi la Stareţ. Eram puţin îngrijorat în 
privinţa stagiului meu militar. 

- Nu te teme, mi-a spus el. Văd pe îngerul tău 
păzitor stând alături de tine. Toate vor merge bine. 

Plecând de la Coliba sa simţeam un astfel de sen- 
timent de uşurare, încât slăveam pe Dumnezeu şi 
zburdam de bucurie. 

Atunci când tatăl meu a murit în accident de ma- 
şină, l-am vizitat din nou pe Stareţ. L-am întrebat 
cum este tatăl meu acum după moartea sa. lar el 
mi-a spus: 

- Tatăl tău este bine. Acum îngrijiți-vă de mama 
voastră, iar acela de acolo de sus de unde este, se va 
bucura foarte mult. 

Multe aş mai putea spune despre Stareţ. Pentru 
mine, personal şi pentru un prieten de al meu intim, 
Starețul Paisie a fost ca un părinte și povăţuitor, care 
ne sfătuia întotdeauna cu răbdare şi dragoste. Ne 
mângâia, ne întărea şi ne îmbrăţişa cu afecțiunea 
sa. După adormirea sa, am sentimentul că se roagă 
pentru noi de acolo de sus de unde este şi că va veni 
vremea în care pe noi, toţi închinătorii care am tre- 
cut pe la Coliba sa, ne va aduna la sânul său cel 
plin de dragoste şi ne va servi cu dulciuri şi apă în 
palatul său, a căror dulceaţă şi răcoare vor fi veşni- 
ce. Amin. 

Un monah aghiorit 


Starețul a spus odată: „Turcia este ca vulpea. Face 
numai vicleşuguri. Atunci când vulpea îşi va da sea- 
ma că i-au întins curse ca să o prindă, începe să sa- 
ră cu toate cele patru picioare şi astfel se prind în 
cursă toate patru. Aceasta va păţi și Turcia”. 

„Mai demult, în Sfântul Munte, un monah de la o 
chilie vecină avea un măgăruş care îl ajuta la tre- 
buri. Eu i-am pus numele de Naser. La mine venea 
adeseori un medic, care participa la congrese inter- 
naţionale şi a auzit că îl strig pe măgăruş Naser. 
Într-o zi, pe când eram singur, iată că a venit medi- 
cul şi, auzindu-mă cum îl chemam iarăşi pe măgă- 
ruş, mi-a spus: 

- Am simţit, Gheronda, mi-am dat seama că este 
Naser. Chiar îi seamănă. (Profesorul, care credea în 
reîncarnare, voia să spună că măgăruşul era urmă- 
toarea reîncarnare a preşedintelui Naser al Egiptului). 

- Măi, crezi în aceste lucruri? Eu aşa obişnuiesc 
să-l strig pe măgăruş. 

- Gheronda, nu vă ascundeţi de mine, căci mi-am 
dat seama că el este. 

- Tu, un om de ştiinţă atât de mare, care mergi 
la atâtea congrese în toată lumea, crezi în astfel de 
lucruri?” 

Starețul a mai spus şi altele de care nu-mi mai 
aduc aminte. Ne-a spus această istorie ca să ne în- 
veselim pentru că vreo doi din grupul nostru erau 
mâhniţi, dar şi pentru a accentua că o învăţătură 
greşită îl poate arăta neghiob chiar şi pe un om de 
ştiinţă serios. 

TŢubekas Constantin, colonel de aviaţie, 
Tesalonic 


În data de 19 decembrie 1992 am mers împreună 
cu trei colegi în Sfântul Munte pentru trei zile. După 
calendarul vechi, era Sfântul Nicolae. După ce am 
vizitat un părinte pe care îl chema Nicolae, am hotărât 
să mergem şi la Părintele Paisie. Fra pentru a treia oară 
când mergeam să-l vizităm. Din păcate, primele două 
dăţi nu am putut să-l văd, deoarece prima oară avea 
foarte multă lume, iar a doua oară mi s-a spus că lip- 
sea. De data aceasta însă, Dumnezeu ne-a binecu- 
vântat să mergem și să-l întâlnim. 

Când am ajuns la Colibă, nu era nimeni şi am 
bănuit că Starețul lipseşte. După ce am stat şi ne-am 
ospătat cu cele pe care le avea pe tava de zinc - por- 
tocale şi mandarine - şi am băut apă de la robinetul 
de acolo, ne-am sculat să plecăm. Atunci uşa s-a 
deschis şi cu toate că toţi patru eram îmbrăcaţi civil, 
l-am auzit pe Stareţ spunând: 

- Bine aţi venit, băieţi! Bine aţi venit, măi aviato- 
rilor! 

Când am auzit acestea ne-am pierdut, ne uitam 
unul la altul şi nu ne credeam urechilor cum a fost 
cu putinţă să ne recunoască Starețul fără să purtăm 
uniformă. Am intrat cu multă bucurie în chilia lui 
sărăcăcioasă, ne-am aşezat pe o bancă şi am discu- 
tat o oră şi jumătate. 

Am început cu subiecte militare. Am vorbit şi de- 
spre aviația noastră de război, despre avioanele care 
zburau şi îl deranjau pe Stareţ în timpul rugăciunii. 
Am vorbit apoi despre politică, am vorbit despre 
Dumnezeu, am vorbit despre foarte multe lucruri. 
Când însă am ajuns la Macedonia, subiectul cel mai 

arzător, Starețul ne-a spus că sfârşitul acestei proble- 
me nu va fi în paguba noastră, nici în folosul nostru. 

Ne-a făcut o impresie grozavă atunci când ne-a 
spus că unii au pus nişte oameni să-l omoare. Moti- 
vul pentru care făcuseră aceasta era faptul că acţiu- 
nile sale legate de unele chestiuni importante stricau 
planurile anumitor puteri şi de aceea voiau „să-l 
scoată din joc”. Au plătit trei ucigaşi ca să meargă în 
Sfântul Munte şi să-l omoare. Dar Starețul a înţeles 
aceasta şi în ziua în care aveau să meargă la el, s-a 
rugat, s-a îmbrăcat cu schima şi analavul şi îi aştepta. 
Când aceia au ajuns, le-a spus: 

- Bine aţi venit, voinicilor! Mormântul îl am pre- 
gătit. Nu o să vă osteniţi. Vă rog numai atât, ca după 
ce mă veţi omori, să aruncaţi peste mine câteva lopeţi 
de pământ ca să nu rămân în mormânt neacoperit. 

Aceia însă, auzind acestea, s-au făcut galbeni ca 
ceara, au lăsat armele şi au rupt-o la fugă. Atunci 
Starețul a mulţumit lui Dumnezeu pentru că i-a pre- 
lungit viaţa. 

Părintele H. ne-a povestit că, odată, un mirean, 
care nu credea că în zilele noastre se mai fac minuni, 
l-a vizitat pe Starețul Paisie. Acesta a depistat boala 
lui şi îndată i-a dat şi tratamentul. 

- la această cutie, i-a spus, şi serveşte pe închi- 
nători. 

Erau vreo doisprezece închinători acolo, iar în cu- 
tie erau numai trei prăjituri. Atunci acela s-a întors 
către Stareţ şi i-a spus: 

- Dar, Gheronda... 

- Fă cum ţi-am spus şi ia şi tu o prăjitură! i-a 
spus din nou cu blândeţe. 

Acela, făcând ascultare, i-a servit pe toţi, iar la 
urmă a luat şi el o prăjitură. Când s-a uitat în cutie 

a văzut că mai erau în ea trei prăjituri. Atunci Stare- 
ţul i-a spus: 
- Nimic nu este cu neputinţă la Dumnezeu. 


A. K., Tesalonic 


Pe Starețul Paisie l-am cunoscut în 19075, când 
am mers pentru prima dată în Sfântul Munte. Atunci 
nu ştiam că este un om harismatic. Am mers la el, 
am luat binecuvântarea sa şi am plecat la Sfânta 
Mănăstire  Stavronikita. După mai multe zile, i-am 
auzit pe unii spunând multe lucruri minunate despre 
Părintele Paisie şi i-am întrebat: 

- Despre cine vorbiţi? Despre Starețul la care am 
mers? 

Mi-a făcut însă o deosebită impresie felul în care 
ne privea. Avea o privire pătrunzătoare. De atunci am 
început să merg regulat în Sfântul Munte împreună 
cu părintele meu duhovnicesc. 

La aproape două luni mergeam în Sfântul Munte 
la Părintele Paisie. Simţeam nevoia să stau puţin 
lângă el, chiar dacă nu vorbeam nimic. El însă tot- 
deauna avea ceva să ne spună. Fără să-l întrebăm, 
el cunoştea problemele noastre. 

Se referea adeseori la problemele naţionale. Ne 
spunea să nu avem prea multă încredere în politi- 
cieni. În repetate rânduri ne spunea despre Con- 
stantinopol că-l vom lua, că ni-l vor da. Ceva se 
aprinde între turci şi ruşi. Aceştia din urmă vor co- 
bori şi vor ocupa Constantinopolul. După aceea, 
vrând nevrând îl vor da Greciei. Noi vom fi spectatori 
la acest război. Apoi l-am întrebat: 

- Cum vom ţine sub control lucrurile în Con- 
stantinopol, cu atâta lume care se află în el? 

- Nu te îngrijora. Astăzi în Constantinopol există 
foarte mulţi care nu sunt turci, aşa cum credeţi voi, 
și care vor colabora cu noi. Nici nu va fi nevoie de 
mulţi greci ca să avem controlul Constantinopolului. 
Mulţi dintre cei de acolo sunt creştini în ascuns. 

Cu mulţi ani înainte de războiul din Kosovo, ne 
spunea: 

- Ceva fierbe acolo în Kosovo. 

Referindu-se la subiecte naţionale, spunea: 

- Să votaţi pe cel care vedeţi că este mai bun, pe 
cel care iubeşte mai mult pe Dumnezeu şi patria. Pe 
unul ca acesta să-l votaţi. 

Atunci când l-am cunoscut pe Părintele Paisie 
aveam doi copii. Acum avem patru copii, născuţi toţi 
prin cezariană. Când aveam doi copii, Starețul ne 
spunea să mai facem unul. Dar eu i-am spus: 

- Părinte, cum să mai facem un copil de vreme 
ce femeia mea are probleme de sănătate? 

- Lasă-i pe doctori să spună ce vor. Voi trebuie 
să faceţi încă un copil. Dumnezeu vrea să faceţi şi 
veţi face. 

Când femeia mea a auzit aceasta, deşi mai înainte 
se temea, a primit mult curaj din cuvintele Stareţului. 

Şi astfel am făcut al treilea, apoi şi al patrulea 
copil. 

Medicii ne spuneau: 

- Ce faceţi? Sunteţi nebuni? Este exclus să mai 
faceţi copii. Nu ne luăm nici o răspundere dacă veţi 
mai face. Plecaţi! Veţi muri amândoi, şi copilul şi tu, 
îi spuneau soţiei mele. 

Noi însă râdeam, căci Starețul ne spusese că nu 
va exista nici o problemă. Şi, într-adevăr, toate au mers 
bine. Ne-au acoperit dragostea şi binecuvântarea lui. 
Atunci când a venit acasă la noi, soţia mea l-a întrebat: 

- Părinte, cum să mă mântuiesc? 

- Să te ţii de poala Maicii Domnului! i-a răspuns. 

Adică cu desăvârşită încredere, ca aceea pe care 
o are un copil în mama sa. 

Odată, un creştin din Patra l-a întrebat pe Stareţ; 

- Gheronda, ce să-i spun fratelui meu, Panaghiotis? 

- Ce mai face Panaghiotis? 

- Merge bine, slavă lui Dumnezeu. 

- Nu merge bine, a spus Starețul. 

- Cum nu merge bine, de vreme ce a prins dema- 
raj bun? 

- Măi, copile, acesta nu este demaraj. El are „roţi 
pătrate”. 

După ce a plecat acela, l-am întrebat pe Stareţ: 

- Gheronda, iertaţi-mă, dar ce înseamnă „roţi pă- 
trate”? 

- Dumnezeu ne-a dat o minte „rotundă”, dar noi 
deştepţii o facem „pătrată”. Pe toate le ştim. Cu logica 
noastră „pătrată” vrem să le rezolvăm pe toate. (Adică 
cu o logică care nu lasă loc să lucreze şi Dumnezeu). 

Odată, am mers la Stareţ cu fiul meu care era în 
anul doi de liceu. Copilul voia să se ocupe cu turis- 
mul. Era mai mic de statură decât copiii de vârsta 
lui. De îndată ce Starețul ne-a văzut, a strigat de 
departe: 

- Bine ai venit, arhitectule! Măi, măi, văd un arhi- 
tect atât de înalt, încât ajunge până la al doilea etaj 
fără schele! 

Am luat binecuvântare de la el şi i-am spus des- 
pre cele la care se gândea copilul să facă în viitor. 
Starețul însă nu a spus nici da, nici nu. Mai târziu, 
copilul şi-a schimbat părerea şi a devenit arhitect. Şi 
desigur, a crescut foarte mult. 

Altă dată, într-o seară pe la 11.30, am simţit o 
dorință puternică de a-l vedea pe Stareţ. Am telefo- 

nat la trei prieteni şi am hotărât ca a treia zi să intrăm 
în Sfântul Munte. Aşa am şi făcut. După ce l-am văzut, 
seara am coborât la chilia Sfântului loan Teologul, 
la părintele Grigorie, ca să luam parte la privegherea 
ce se săvârşea acolo. A început privegherea, iar eu 
m-am aşezat în spate într-o strană. După puţin, văd 
că vine Părintele Paisie şi stă într-o strană în partea 
stângă, cu două rânduri mai în faţă. L-am văzut pe 
toată durata privegherii. Spre sfârşit însă s-a ridicat 
și a plecat. A doua zi în corabie le-am spus celorlalţi: 

- De ce oare Starețul nu a stat până la sfârşit la 
priveghere, ci a plecat devreme? 

- Care Stareţ? 

- Părintele Paisie. A fost la priveghere, dar nu a 
stat pană la sfârşit. 

- Nu a fost la priveghere, au spus aceia. Nu a venit. 

- Ba a fost, am insistat eu. 

- Nu a fost, căci noi nu l-am văzut. 

Mai târziu, când l-am întrebat pe duhovnicul meu 
despre aceasta, mi-a spus: 

- Starețul a venit datorită dorinţei tale arzătoare 
de a-l vedea. Pentru tine a venit şi l-ai văzut numai 
tu. Nu a venit pentru ceilalţi, căci nu l-au văzut. 

Despre copii, Starețul spunea: 

- Nu-i constrângeţi, nu-i siliți prea mult! 

Şi repeta exemplul cu copăcelul. 

- Copăcelul îl legăm cu atenţie de ţăruş, cu o 
sfoară sau cu o aţă de bumbac, ca să nu se răneas- 
că. Şi lăsăm sfoara slobodă ca să poată creşte. La fel 
şi cu copiii, să-i luaţi cu binişorul atunci când sunt 
mici. 

Apoi mai spunea să-i ţinem pe copii lângă noi cu 
dragoste, nu cu sila, să-i învăţăm să aibă o viaţă litur- 

gică, să-i învăţăm ce înseamnă părinte, ce înseamnă 
spovedanie. 

- Mai târziu, când vor creşte mari, le vor rămâne 
cele pe care le-au învăţat atunci când au fost mici, 
spunea Starețul. 

Adeseori spunea şi exemplul cu arcul de la ceas: 

- Nu întoarceţi ceasul până la capăt ca nu cum- 
va să se rupă arcul! Tot aşa şi cu copiii. Când vedeţi 
că fac mai mult de silă, slăbiţi strânsoarea. 

Atunci când unii îi spuneau despre copiii lor mai 
mari că s-au abătut de la calea cea dreaptă şi fac 
necuviinţe, el le zicea: 

- Nu vă mâhniţi. Acesta este noroi. El nu face rău 
în profunzime, deoarece lăuntrul lor este emailat şi nu 
rugineşte. Cândva se va spăla uşor acest noroi, căci 
nu a pricinuit rugină. 

De la copii, Starețul avea pretenţia ca ei să arate 
mult respect faţă de părinţi, oricum ar fi ei. lar dacă 
sunt morţi, le cerea să facă multă rugăciune pentru 
ei, precum şi pentru toţi cei adormiţi. 

- Cu rugăciunea le dăruiţi o „limonadă”, spunea 
el. Să vă faceţi timp şi pentru rugăciunea pentru cei 
morţi, căci ei nu pot face nimic. Cei vii pot face. 

De asemenea, accentua ca pentru cei adormiţi să 
facem multă milostenie. 

- Când miluiţi pe cineva, spunea el, să-i spuneţi 
pentru cine o faceţi, ca luând acela milostenia, să spu- 
nă: „Dumnezeu să-l ierte!”. Şi dacă spune aceasta cu 
toată inima, Dumnezeu o va socoti. 

Ca să fie ajutaţi cei adormiţi, spunea: 

- Să duceţi prescuri la biserică şi să daţi numele 
celui adormit pentru a fi pomenit de preot la Sfânta 
Proscomidie. De asemenea, faceţi parastase şi trisa- 
ghioane. Trisaghionul simplu, fără Sfânta Liturghie, 
ajută foarte puţin. Lucrul cel mai bun pe care îl putem 

face sunt sărindarele, care, şi ele, este bine să fie înso- 
ţite de milostenie. 

Pentru pruncii care „pleacă” în urma avorturilor, îl 
ardea sufletul. Cândva a avut o vedenie. Se făcea 
că se afla pe un câmp. De o parte era un lan de grâu 
şi se auzeau psalmodii îngereşti, iar de cealaltă parte 
era o prăpastie, din care se auzeau vaiete, un vuiet 
mare și glasuri de copii. Acolo erau copiii omorâţi prin 
avorturi, care nu puteau face nimic pentru a se mân- 
tui. După această vedenie, spunea adeseori: 

- Luaţi aminte şi rugaţi-vă! Mai bine este pentru 
o mamă să nască copilul, să-l boteze şi apoi să-l omoa- 
re, decât să-l omoare înainte de a-l naşte. 

Altă dată, mi-a spus că l-a văzut pe îngerul său 
păzitor. Așa cum stătea în chilia sa, i-a apărut înge- 
rul de la mijloc în sus. Era atât de frumos, încât pri- 
vea ţintă la el şi zâmbea. 

Odată a făcut rugăciune pentru toată lumea, 
pentru toate fiinţele, chiar şi pentru diavolul, ca 
Dumnezeu să-i miluiască pe toţi. Dar, de îndată ce 
s-a întors, l-a văzut pe diavolul scoţându-i limba și 
zeflemisindu-l. 

De la duhovnicul meu am auzit următoarele: 

Când Starețul locuia la Coliba „Sfânta Cruce” de 
lângă Mănăstirea Stavronikita, l-a văzut pe diavolul 
ca pe un arap uriaş, care stătea în afara chiliei sale. 
Fireşte, nu s-a înfricoşat, ci a făcut semnul Crucii, 
iar acela a pierit cu zgomot. 

Apoi el spunea că dacă lumea ar şti cât de scâr- 
bos şi de murdar este diavolul, toţi s-ar întoarce de 
la el. 

Altă dată, la Mănăstirea Sfântului loan Botezăto- 
rul de la Metamorfosi - Halkidiki, au adus o femeie 
îndrăcită care striga şi urla. Duhovnicul meu a mers 

cu sfintele moaşte şi a însemnat-o în chipul Crucii, 
dar aceea a strigat: 

- Pleacă de aici, casapule! Mâinile tale sunt pline 
de sânge. 

Părintele tocmai terminase Sfânta Liturghie. Apoi 
m-a strigat - în acea zi se întâmplase să fiu în mă- 
năstire - şi mi-a spus să merg repede la Mănăstirea 
Suroti, să-l aduc pe Părintele Paisie, care se afla în 
acea vreme acolo. Am luat maşina şi am alergat ca 
fulgerul până la Suroti. Când m-a văzut, Părintele 
Paisie m-a întrebat: 

- Ce vrei, măi băiete? 

- Părintele G. a spus să veniţi la mănăstire. Se 
află acolo o îndrăcită şi face mare tărăboi. 

- Aa, de asta ai venit, binecuvântatule! Nu merg 
nicăieri. Spune-i Părintelui G. să o însemneze în chi- 
pul Sfintei Cruci și se va face bine. 

- Dar mi-a spus... 

- Fă aşa cum ţi-am spus! Hai, mergi cu bine! 

I-am sărutat mâna şi am plecat. Când am ajuns 
la mănăstire, femeia deja se liniştise. Atunci l-am 
întrebat pe Părintele G.: 

- Părinte, de ce oare nu a vrut Starețul să vină? 

- Dacă ar fi venit, toţi ar fi spus că a venit Părin- 
tele Paisie şi a făcut minune. Ca să evite acest lucru 
s-a rugat de acolo. 

Starețul îşi dădea seama imediat dacă vreun bol- 
nav avea vreo problemă psihică sau diavol. 

Părintele Paisie a spus odată că voieşte ca toţi cei 
pe care îi iubea să aibă ispite, ca să se mântuiască 
prin răbdare. 

- Nu îi plânge pe aceştia (care au ispite)! îmi spu- 
nea (desigur, nu pe cei care au ispite din pricina lor). 

Atunci, căinându-mă pentru faptul că nu aveam 
ispite, l-am întrebat: 

- Gheronda, pe mine, care nu am ispite, nu mă 
iubeşte Dumnezeu? 

- Ce spui, binecuvântatule? Tu pe toate proble- 
mele lumii le-ai făcut ale tale şi tot timpul vii aici cu 
problemele altora. Mai vrei ca Dumnezeu să-ţi mai 
dea şi altele? Pe tine te doare pentru toți. 

Timpul a trecut şi mi-au venit şi mie probleme. Am 
gustat din toate. Într-adevăr, pentru o perioadă de 
timp i-am îmbrăţişat, după puterea mea, pe toţi şi 
Dumnezeu m-a ferit de ispite. 

Altă dată, un elev de la Athoniadă24 avea ulcer şi 
s-a dus la Părintele Paisie. 

- Vino-ncoace, Gheorghiţă! l-a chemat de îndată 
ce l-a văzut, deoarece îl cunoştea pe acel copil. L-a 
băgat înăuntrul chiliei sale, a luat moaştele Sfântului 
Arsenie, l-a însemnat cu ele în chipul Crucii peste 
stomac şi îndată s-a vindecat. De atunci nu l-a mai 
supărat stomacul niciodată. 

Atunci când cineva dintre noi avea vreo boală 
gravă, Starețul recomanda: 

- Atât bolnavul, cât şi cei apropiaţi lui, cu toţii să 
înceapă să se roage. Să-i înştiinţaţi pe toţi fraţii şi să 
înceapă să facă rugăciune, rugăciune din inimă. Să 
încredințăm problema lui Dumnezeu. Și de atunci 
înainte, Domnul va hotărî ce se va întâmpla cu el. Şi 
atunci, fie de se va face bine, fie de va pleca, aceasta 
va fi voia lui Dumnezeu. lar dacă nu vom face rugă- 
ciune, boala va evolua potrivit legilor fireşti. În cazul 
cancerului, evoluţia firească a bolii este ca în câteva 
luni să vină moartea. Dacă însă ne vom ruga, atunci 


24 Seminarul Teologic din Sfântul Munte Athos. 

va interveni Dumnezeu şi, ori de se va face bine, ori 
de îl va lua la EI, aceasta va fi spre folosul sufletului 
său. De aceea, atunci când ne rugăm, nu trebuie să 
ne mâhnim de rezultat, adică în cazul în care bolna- 
vul nu se face bine, deoarece aceasta va fi potrivit 
voii lui Dumnezeu. Însă, atunci când nu facem ru- 
găciune, Dumnezeu îngăduie, adică Se retrage într-o 
margine (şi Starețul a făcut o mişcare, ca şi cum te 
dai la o parte pentru a trece cineva) şi lasă legile na- 
turale să acţioneze singure. 

În 1993, sora mea a murit în accident de maşină. 
După aceea, am mers la Stareţ şi mi-a spus: 

- Nu te mâhni. Ea a urcat acum în „tren”. Nu mai 
latră câinii la ea (se referea la vămile din văzduh). 
Dacă te urci în tren”, nu mai eşti în primejdie. Câinii 
de afară nu-ţi mai pot face nimic. A plecat, las-o 
acum! Nu te mâhni! 

Astfel m-am liniştit. 

Odată, cineva i-a spus: 

- Gheronda, fă rugăciune deoarece cutare pereche 
s-a despărțit. 

Starețul nu-i cunoştea. În acele zile s-a întâmplat 
să mergem noi la Coliba sa. De îndată ce am ajuns 
la el, ne-a spus: 

- Ah, eu sunt de vină. 

- De ce? l-am întrebat. 

- Iată, pentru că s-au despărţit cutare. 

- Dar îi cunoaşteţi? 

- Nu, nu-i cunosc. 

- Atunci de ce sunteţi vinovat Sfinţia Voastră? 

- Eu sunt vinovat, deoarece dacă aş fi avut îndrăz- 
neală la Dumnezeu, rugăciunea ar fi fost auzită şi aş 
fi făcut mult mai multă rugăciune, aceşti oameni nu 
s-ar fi despărţit. I-ar fi acoperit rugăciunea. 

În toate el era vinovat. Pentru orice rău se întâm- 
pla pe pământ, el era cel vinovat. Aşa sunt sfinţii. 

În timpul nopţilor stătea în picioare. Am văzut în 
chilia sa funia care era agăţată de tavan. Se lega cu 
ea ca să nu cadă la pământ din pricina statului mult 
în picioare şi se ruga. Îşi chinuia trupul. Sângele îi 
cobora în picioare. Începea rugăciunea de îndată ce 
se înnopta şi o termina cu puţin înainte de a răsări 
soarele. După puţin începeau să vină vizitatorii, care 
îl ţineau toată ziua, iar noaptea se ruga pentru ei şi 
pentru toată lumea. 

De atunci de când l-am cunoscut, Starețul fusese 
mereu bolnav, dar nici nu spunea şi nici nu o arăta. 
Suferea mereu de dureri de cap. De multe ori îşi pu- 
nea un plasture pe cap, iar pe deasupra trăgea fesul 
ca să nu se vadă. Suferea foarte mult, dar primea 
această durere fără să murmure. 

Odată, am mers împreună cu duhovnicul meu, Pă- 
rintele G., în Sfântul Munte şi am trecut şi pe la Schitul 
Cavsocalivia. Acolo un monah ne-a dat o bucăţică de 
lemn de la Sfântul Maxim Cavsocalivitul şi ne-a spus: 

- Dacă aveţi dureri de cap, puteţi pune lemnişorul 
în puţină apă, după care să o bei. 

Am luat amândoi câte o bucăţică din acel lemn. 
Părintele G. a făcut aşa cum i-a spus monahul și 
îndată i-a trecut durerea de cap. Când am mers la 
Stareţ, Părintele G. i-a spus despre medicamentul 
pentru durerea de cap. 

- Măi, binecuvântatule, Dumnezeu ţi-a dat o bine- 
cuvântare - durerea de cap - şi tu ai aruncat-o! Ai 
pierdut binecuvântarea durerii de cap. 

Starețul vedea toate bolile ca pe nişte binecuvân- 
tări. Se ruga pentru toţi ca să se vindece şi pe mulţi 
îi făcea bine cu rugăciunea sa, numai pe sine nu. Și 

nu numai că nu cerea să se tămăduiască, ci şi lua 
asupra sa bolile celorlalţi. De multe ori l-am auzit 
spunând: 

- Dumnezeul meu, dă-mi mie boala aceluia! 

Altă dată, am mers la Stareţ cu un oarecare prie- 
ten al meu din Tesalonic. Femeia lui avea cancer. 
Făcuse chimioterapie, îi căzuse părul. 

- Nu te teme, i-a spus Starețul, femeia ta nu va 
păţi nimic. 

- Dar medicii au spus... 

- Femeia tu nu va păţi nimic, a repetat Starețul. 
Iată, ia această cruce. 

Atunci i-a dat o cruce din cele pe care le făcea la 
presă, ca să o poarte femeia lui. Și într-adevăr, 
Teodora - aşa se numea - nu a păţit nimic, ci a făcut 
copii, are şi nepoți şi încă mai trăieşte. 

În ultima perioadă a vieţii sale Starețul suferea 
foarte mult. Se pare că, potrivit spuselor medicilor, 
avea o durere continuă de intestin, colică continuă. 
Pe deasupra, mai era şi durerea de cap pe care o avea 
mai de demult. Odată nu-l durea capul şi i-a spus 
duhovnicului meu: 

- Părinte G., ce bine este să nu te doară capul! 

Foarte rar nu-l durea. De treizeci şi cinci de ani 
de când duhovnicul meu îl cunoştea, avea o perma- 
nentă durere de cap. Odată, când cancerul din intes- 
tin se agravase şi începuse hemoragia, mi-a spus: 

- La fiecare sfert de oră merg la toaletă şi scot un 
păhărel de sânge. 

Spunea acestea fără să se plângă. lar apoi înce- 
pea să glumească. 

Un fiu duhovnicesc al Părintelui Isaac a aflat că 
au ieşit nişte medicamente noi, care completează 
fierul din sânge. Le-a cumpărat şi a mers în Sfântul 
Munte la Stareţ. 

- Gheronda, acestea sunt nişte medicamente cu 
fier, care nu vatămă. Sunt cele mai noi. 

-Ce spui, binecuvântatule? De ce să iau fier? Ca 
să ruginească toate cele dinlăuntrul meu? 

Deşi pierdea atât de mult sânge, nu lua medica- 
mente pentru restabilirea lui. Se lăsase cu totul în 
mâinile lui Dumnezeu, iar nu ale oamenilor. Avea 
şaptezeci de ani. Adeseori spunea despre vârsta sa: 

-Ce spune psalmul? „Zilele anilor noştri suni 
şaptezeci de ani... şi ce este mai mult decât aceştia, 
osteneală şi durere”. Până la şaptezeci este bine, de 
aici încolo este necaz. 

Şi Starețul a adormit exact la vârsta de şaptezeci 
de ani. Parcă ar fi spus-o pentru sine. 

Starețul spunea: „În chestiunile de credință şi în 
cele naţionale să fiţi neclintiţi şi severi. Cu acestea 
nu se fac tocmeli”. Celor începători în viaţa duhov- 
nicească le recomanda să citească „Vieţile Sfinţilor”. 

Odată mi-a dat o bucată destul de mare din moaş- 
tele Sfântului Arsenie. Mi-a dat şi una mică, pe care 
am pus-o în maşină. Într-o iconiță cu Maica Domnului 
a făcut o gaură cu burghiul, a pus sfintele moaşte 
înăuntru, iar pe deasupra a închis-o cu ceară curată. 

- Aceasta pune-o în maşina ta, mi-a spus. 

La un moment dat, am avut un accident cu maşi- 
na. M-am lovit, iar când mi-am revenit şi am deschis 
uşa, am văzut iconiţa la picioarele mele. Am luat-o, 
am sărutat-o şi am spus: „Slavă Ție, Dumnezeule!” 
Și mulţumeam Sfântului Arsenie care m-a păzit şi 
nu am păţit nimic. Maşina se stricase de tot şi de 
aceea am luat alta. 

Altă dată m-am învrednicit de o binecuvântare 
foarte mare. A fost cea mai mare din viaţa mea. La 

Panaguda, unde Starețul se mutase de curând de la 
Cinstita Cruce, era nevoie de o fereastră. 

- la măsura şi vom vedea cum o vom face! Mi-a 
spus el. 

După ce am luat măsura i-am spus: 

- Gheronda, nu-ţi face griji, am s-o fac eu. Voi 
găsi o modalitate să o trimit. 

Într-adevăr, am făcut fereastra din fier, am pus-o 
pe portbagajul maşinii şi am adus-o în Sfântul Munte. 
În acea zi ploua foarte tare. Ploaie, nu glumă! Pe 
atunci, în Sfântul Munte era numai un autobuz cu 
scară deasupra pentru bagaje. La început, şoferul 
autobuzului nu voia să o ia. Dar, după mai multe 
rugăminţi, am urcat-o deasupra. Am ajuns la Careia. 
De aici am luat-o în spate şi am pornit prin ploaie şi 
noroi spre Panaguda. Eram ud leoarcă din pricina 
ploii și a transpiraţiei. Am ajuns la Colibă şi l-am 
strigai pe Stareţ. Când a ieşit şi m-a văzut a excla- 
mat: 

- Doamne miluieşte! De ce ai făcut aceasta? Vino 
repede înăuntru! Pune fereastra acolo la perete! 

Când am intrat în chilia sa, m-am simţit ca în 
rai. Bucuria şi mângâierea pe care le-am simţit 
atunci nu le voi uita niciodată. La intrarea în arhon- 
daric, în partea stângă, exista un divan din scânduri. 
Mi-a spus să mă întind acolo şi m-a învelit cu mai 
multe pături, după ce mai înainte îmi dăduse nişte 
haine să mă schimb. Apoi a plecat şi m-a lăsat vreo 
douăzeci de minute. După ce a revenit, am început 
să discutăm fără să fim stingheriţi de cineva, deoa- 
rece toată ziua aceea a plouat şi nu a venit nimeni la 
el. Eu însă mă aflam în altă lume. Trăiam o stare pe 
care n-o mai trăisem vreodată. O astfel de bucurie 

nu simţisem niciodată în viaţa mea. Starețul stătea 
lângă mine şi mă mângâia pe cap spunându-mi: 

- De ce ai făcut lucrul acesta? 

Eu însă făcusem aceasta pentru a dobândi bine- 
cuvântarea Stareţului. 

Odată, când mă aflam la Coliba sa, a înţeles că 
vreau ceva de la el. Atunci mi-a dat fesul său, pe care 
îl păstrez acasă la loc de mare cinste. Avea şi fire din 
părul Stareţului. Le-am luat şi le-am amestecat cu 
ceară curată. Le consider o mare binecuvântare. 

Timp de douăzeci de ani m-am învrednicit să pri- 
mesc sfaturile și binecuvântările Stareţului. Iar acum, 
după adormirea sa, când merg la Suroti şi îngenun- 
chez la mormântul său şi îi vorbesc, sunt că mă aude 
aşa cum mă asculta atunci când era în viaţă. 


Ierodiaconul Serafim, Sfânta Mănăstire 
Hilandar, Sfântul Munte Athos 


Când locuiam la Careia, la Tipicarion - chilia 
sârbească unde a trăit Sfântul Sava, primul episcop 
al Serbiei - care se afla alături de Protaton, a venit 
un student la Teologie din Serbia şi m-a rugat să 
mergem împreună la Părintele Paisie. Până acolo 
ajunsese faima Părintelui Paisie şi mulţi veneau să-l 
vadă şi să ceară sfaturi de la el. Coliba Stareţului 
era cam la jumătate de oră de Careia. 

Am mers şi ne-a primit îndată în chilia sa. Tânărul 
stătea la îndoială, neştiind dacă trebuie să continue 
studiile, să se facă preot de mir sau monah şi de 
aceea voia să ceară sfatul Stareţului. Şi a făcut 
aceasta deoarece a auzit că Starețul avea harisma 

înainte-vederii şi aştepta să-i rezolve problema. Mi-a 
făcut însă o deosebită impresie faptul că Starețul nu 
a vrut să-i spună concret ce cale să urmeze, ci i-a 
spus numai câteva cuvinte de mângâiere. Tânărul era 
foarte emoţionat şi plângea, deoarece a înţeles că a 
venit la un om sfânt. Aştepta însă un răspuns clar 
despre viitorul său. Atunci Starețul i-a spus: 

- De la tine Dumnezeu vrea să fii un bun creştin. 
Ce vei face după aceea depinde de tine. Fie că tră- 
ieşti ca monah, fie căsătorit, Dumnezeu vrea să fii 
un creştin bun. Dumnezeu nu sileşte pe nimeni ca 
să facă una sau cealaltă. 


Monahul Marcel, Sfânta Mănăstire Karakalu, 
Sfântul Munte Athos 


Harul luminător şi de viaţă făcător al Preasfântu- 
lui Duh, care se află din belşug în Biserica noastră 
Ortodoxă, descoperă mereu oameni sfinţi, care prin 
lucrările și învăţăturile lor îi ajută pe creştinii nevoi- 
tori să călătorească cu mai mult curaj şi siguranţă 
pe calea mântuirii. 

Sfântul Munte, Grădina Maicii Domnului, păs- 
trează de veacuri nealterată tradiţia bisericii noastre 
Ortodoxe. Această tradiţie vie a Sfântului Munte este 
atât de dinamică şi lucrătoare, încât înrâureşte şi 
preschimbă sufletele închinătorilor ce vin aici. Sfân- 
tul Munte exprimă viaţa Bisericii noastre Ortodoxe. 
El este locul unde se săvârşeşte virtutea, în mănăs- 
tiri, schituri şi chilii pustniceşti. EI este locul unde 
se trăieşte viaţa evanghelică, care este esenţa tradiţiei 
noastre. El este locul unde se săvârşeşte lucrarea şi 

contemplarea mistică, prin care mintea se curăţă, se 
luminează și se desăvârşeşte. 

Mulţi părinţi aghioriţi, după ce şi-au curăţat inima şi 
au trecut stadiul iluminării, au ajuns la îndumnezeire. 
Şi astfel, după ce au ajuns organe ale dumnezeiescului 
har, a venit şi vremea să vorbească şi să povăţuiască 
poporul cel credincios al lui Dumnezeu. Un astfel de 
părinte purtător de duh a fost şi Starețul Paisie. El a 
fost un adevărat monah aghiorit, un continuator al 
tradiţiei mistice şi ascetice, un reprezentant autentic 
al petrecerii monahale athonite şi, în general, un fiu 
adevărat al Bisericii noastre Ortodoxe. 

Mulţi părinţi aghioriţi contemporani au fost împo- 
dobiţi cu diferite harisme. Duhul Sfânt este împărţi- 
torul tuturor darurilor dumnezeieşti. Fiecare om este 
o personalitate diferită şi irepetabilă, deoarece primeş- 
te de la Dumnezeu, potrivit înţelepciunii şi purtării 
Sale de grijă, diferiţi talanţi sau daruri, pe care tre- 
buie să îi lucreze şi să îi înmulțească. Prea Sfântul 
Duh, ţinând cont de particularităţile fiecărui suflet îi 
dăruieşte anumite daruri ce se potrivesc fiecăruia. 
Iar sufletul,  nevoindu-se cu ajutorul harului lui 
Dumnezeu, cultivă şi înmulţeşte talanţii care i s-au 
dat şi astfel dobândeşte un caracter specific în cadrul 
plinătăţii ortodoxe a Bisericii noastre. 

Şi Starețul Paisie a avut particularitatea sa. Ceea 
ce îl distingea pe Stareţ după smerita mea părere, 
era învăţătura sa despre gânduri. El era dascălul 
care punea în ordine gândurile închinătorilor şi adu- 
cea pace în sufletele lor. Învățătura sa era următoa- 
rea: „Să aveţi gânduri bune”. Nu există un ajutor 
mai mare decât acela de a pune ordine în gândurile 
unui suflet. Cu ajutorul harului Preasfântului Duh 
intervenea în mintea, inima şi sufletul închinătoru- 

lui chinuit şi, uşor şi fără zgomot, dar radical, îi 
schimba starea lăuntrică. 

Coliba sa a devenit o universitate în aer liber, iar 
buturugile aranjate în cerc au constituit un minunat 
amfiteatru. Panaguda a devenit loc de pelerinaj spre 
care se îndreptau închinători din toată lumea ca să 
primească binecuvântarea  Stareţului şi să-i ceară 
sfatul. Iar despre aceasta dă mărturie poteca ce duce 
la Coliba sa. În afara curţii Colibei curge apă limpede, 
iar alături se află o cutie cu dulciuri deasupra căreia 
scrie: „Este binecuvântare să mâncaţi”. Să avem bine- 
cuvântarea lui! 

Starețul primise binecuvântare de la Maica Domnului 
să odihnească sufletele oamenilor. Era un izvor nese- 
cat care adăpa pe fiecare călător chinuit de problemele 
vieţii sale. Ne-a lăsat cărţile sale în care stă scrisă 
toată învăţătura sa, ce oferă răspunsuri la întrebările 
fiecărui creştin nevoitor. 

Odată l-am întrebat dacă cunoaşte ceva despre 
pustnicii goi care locuiesc în vârful Atonului. lar el 
mi-a răspuns: 

- Mai demult, călugării din Sfântul Munte cunoş- 
teau multe întâmplări legate de aceşti pustnici goi. 
Noi însă de multă vreme nu am mai auzit ca cineva 
să-i fi văzut. Atunci când mă aflam la Sfânta Ana, 
eu am întâlnit pe cărarea pe care mergeam un pust- 
nic gol. Avea agăţată la gât o cutiuță mică metalică 
în care ţinea Sfânta Împărtăşanie. Înainte de a apuca 
să-i vorbesc, el mi-a spus: „Ai pierdut cărarea, ia-o 
pe aici ca să ajungi mai repede acolo unde voieşti”. 
Am rămas uimit la vederea acestui om sfinţit. Am luat 
binecuvântarea sa şi am plecat. O să-ţi mai spun o 
întâmplare. Odată, stăteam aici, unde sunt acum 
buturugile, şi discutam cu închinătorii. În acea vre- 

me a venit un monah şi, ca să nu mă întrerupă, s-a 
aşezat într-un loc mai ferit ca să nu-l vadă închină- 
torii. După ce a plecat lumea şi am rămas singur, a 
venit la mine şi m-a îmbrăţişat. L-am îmbrățișat şi 
eu şi ne-am dat unul altuia sărutarea în Hristos. Am 
văzut că faţa lui strălucea şi am înţeles că monahul 
acesta avea har. Atunci acela mi-a spus: „Părinte 
Paisie, sunt foarte flămând. Trăiesc prin peşteri şi 
mă ocup numai cu rugăciunea. Nimic altceva nu 
fac. Din când în când merg pe la mănăstiri şi iau pu- 
ţine alimente, puţină pâine. Acum însă sunt flămând. 
Nu am mâncat de multe zile şi te rog să-mi dai ceva”. 
Auzind acestea, îndată i-am pregătit ceea ce aveam. 
Când a terminat de mâncat, mi-a povestit ceva din 
viața lui şi am înţeles că era foarte sporit în rugăciu- 
nea minţii. 

După aceea, părintele a încheiat: 

- Există unii monahi care trăiesc nevăzut! Nimeni 
nu-i cunoaşte. Din când în când se arată, lucrează 
pe undeva, primesc puţină pâine şi iarăşi dispar în 
peşteri. Aceşti monahi ascunşi se nevoiesc în acest 
mod, ca şi acela pe care l-am văzut cu ochii mei. 


Psomiadis Apostol (tetraplegic) şi 
Maria (soţia lui), Tesalonic 


Apostol: Pe Starețul Paisie l-am cunoscut în no- 
iembrie 1986. Părintele Sava Kenanidis ne-a spus 
odată că se face priveghere la Suroti, la Mănăstirea 
Sfântului loan Teologul. Deoarece am o problemă 
serioasă de sănătate - sunt tetraplegic de pe urma 
unui accident de maşină suferit în 1983 - şi depla- 
sarea mea este dificilă, am luat un taxi şi am mers 

împreună cu soţia mea la priveghere. Copiii erau 
mici şi nu i-am luat cu noi. La mănăstire am ajuns 
în amurg. 

La puţin timp după începerea privegherii a venit 
o monahie şi m-a luat afară spunându-mi că Stare- 
ţul vrea să mă vadă. Am ieşit încet şi cu multă greu- 
tate afară, şi după două minute a apărut Starețul 
Paisie înaintea mea, fără să-mi dau seama de unde 
a venit. Era însoţit de o călugăriţă, care mi-a spus: 

- Este Părintele Paisie. 

Atunci am început să plâng cu suspine şi să mă 
zbat în cărucior, însă Starețul mi-a spus: 

- Nu plânge! Nu te mâhni! Vei merge. 

A fost mişcat şi Starețul de starea în care mă 
aflam, pentru că aveam multe probleme în 1986, la 
începutul invalidităţii mele. Mi-a spus că după pri- 
veghere mă va vedea din nou în cămăruţa care era 
folosită pentru spovedanie. Am intrat din nou în bi- 
serică, iar când s-a terminat privegherea am intrat 
în acea cameră. Lumea alerga în jurul său ca să ia 
binecuvântare de la el, dar Starețul le-a spus: 

- Apostol are mai mare nevoie decât voi şi trebuie 
să vorbească cu mine. Voi mă puteţi vedea şi altă 
dată. 

Şi astfel Starețul a intrat în cameră şi s-a așezat 
în genunchi pe pat. Eram numai noi doi şi am vorbit 
multă vreme. Am făcut un fel de mărturisire. Eu vor- 
beam mai mult şi Starețul asculta. I-am spus despre 
viaţa mea, despre familia mea, despre trăirile mele, 
despre felul în care s-a petrecut accidentul. M-a în- 
curajat mult. După aceea a scos de la pieptul său 
crucea cu lemn din Sfânta Cruce şi m-a însemnat 
cu ea. Mi-a dat apoi şi o cruciuliţă de lemn. 

De atunci, îl vedeam de două ori pe an, în iunie 
și în noiembrie. Venea întotdeauna un prieten de-al 
nostru, Vasile Kalaitzis, ne lua şi mergeam la mă- 
năstire. De fiecare dată Starețul ne primea cu dra- 
goste şi bunătate. Îi spuneam despre problemele 
familiale, despre sănătatea mea şi despre sporirea 
mea. Şi aceasta numai pentru zece minute. 

Odată, i-am cerut binecuvântare pentru că aveam 
să fac o operaţie. L-am întrebat dacă trebuie să o fac 
sau nu. Iar acela mi-a spus: 

- Dacă medicii spun că trebuie să o faci, fă-o. Şi, 
cu ajutorul lui Dumnezeu toate vor merge bine. 

Pentru mine și familia mea aceste cuvinte au fost 
uşurare, însufleţire şi mângâiere. Așa se petrecea tot- 
deauna atunci când luam binecuvântare de la Stareţ, 
până în 1994, când a adormit. 

Starețul îmi spunea totdeauna că plata mea va fi 
mare de la Hristos. La fel îi spunea şi soţiei mele. 
Adică, pentru că are grijă de mine şi mă slujeşte în- 
seamnă că îşi va lua „diploma” cu note foarte mari. 
În fiecare an duceam la el şi pe copiii noştri, loan şi 
Vasilia. Luam binecuvântarea sa. Ne dădea cruciuliţe, 
metanii... Ne spunea despre boala sa... Când îl între- 
bam cum se simte, îmi răspundea: 

- Fi, copilaşul meu, nu am nimic. Acolo unde voi 
merge voi fi mai bine. 

De multe ori discuta despre probleme naţionale. 
Îmi spunea: 

- Nu te teme! Nu va fi nimic, nu ne vor face nimic. 
Și chiar dacă o vor face, aceia se vor afla într-o situa- 
ţie mai rea decât noi. Hristos iubeşte ţara noastră. 
Nu ne va părăsi. 

Întotdeauna avea nădejde în Dumnezeu și credea 
cu tărie că toate problemele naţionale încet-încet se 

vor rezolva în favoarea noastră. Atunci când îi amin- 
team despre amenințările turcilor, spunea: 

- Lasă-i să vorbească. Nu pot să ne facă nimic. 
Dumnezeu este cu noi. Nu te mâhni. Aceştia, orice 
ar spune, vor fi întotdeauna într-o situaţie mult mai 
rea decât a noastră. 

Când îi spuneam despre Macedonia, despre G,, 
Starețul spunea: 

- Lasă-l pe acesta să strige. Ce pot să ne facă? 
Sunt o mână de oameni. Nu se va întâmpla nimic. 
Singuri se vor potoli. 

Cât despre pervertirea tineretului, Starețul spunea 
că toate sunt treburile celui viclean. Acesta războieşte 
tineretul. Progresul, concurenţa, dorinţa de a avea 
ceva mai bun decât aproapele, vânarea banilor, toate 
acestea sunt ale ispititorului. 

La început aveam răbdare. Cu toate că acest fel 
de cărucior este o şcoală bună, aduce însă şi supă- 
rări şi nervi. Problemele care se creează într-o casă 
cu copii pricinuiesc la rândul lor stres, situaţii ne- 
plăcute, oricâtă răbdare ai face. Iar dacă nu ai nici 
mâini şi picioare, ca să le foloseşti la nevoie, atunci 
faci mai multe păcate. 

Maria: Îmi aduc aminte că atunci, la Mănăstirea 
Suroti, când l-am cunoscut pentru prima dată, mâ- 
na pe care m-am învrednicit să i-o sărut răspândea 
bună  mireasmă, întocmai cu cea a mirului. lar 
aceasta mi-a făcut o deosebită impresie. Mi-a rămas 
întipărită până acum acea mireasmă. O mireasmă 
negrăită răspândea Starețul şi atunci când l-am vă- 
zut pentru ultima oară, când se afla pe patul de su- 
ferinţă. 

Apostol: De fiecare dată când îl vedeam pe Sta- 
reţ, primeam mult curaj, atât eu, cât şi întreaga mea 
familie. Iar aceasta ne întărea pentru câteva luni de 
zile până îl vedeam din nou. Întotdeauna plecam de 
la el plini de bucurie şi odihniţi sufleteşte. Sufletul 
nostru se uşura de problemele, tulburările şi mai 
ales de stresul zilnic. Toate acestea erau pentru noi 
lecţii bune, iar pentru copii hrană duhovnicească. 
Despre copii îmi spunea: 

- Nu te mâhni. Ai copii buni. Pe copii Dumnezeu 
îi creşte. Nu te mâhni! Maica Domnului îi va acoperi. 

Maria: Pe Starețul Paisie l-am văzut pentru ultima 
dată cu două luni înainte de adormirea sa. El însuşi 
ne-a chemat la el. Înainte însă de a ne chema, mă cu- 
prinsese o dorinţă nespusă de a-l vedea. Aflasem de 
la un medic că Starețul era grav bolnav şi nu se putea 
ridica din pat. Voiam numai să iau binecuvântarea 
sa. Dar după trei zile o călugăriță ne-a telefonat de 
la Suroti şi ne-a spus că Starețul voia să ne vadă 
neapărat în acea zi. Când am ajuns la mănăstire, el 
vorbea cu soţia unui procuror. După puţin timp, a 
venit singur pe jos şi a intrat în maşină. Era foarte 
palid şi epuizat. L-a îmbrăţişat pe soţul meu, l-a mân- 
gâiat, după care ne-a dat binecuvântarea sa. Chipul 
său era atât de liniştit şi semn, încât ai fi zis că nu 
simţea durerea, deşi suferea foarte mult. Ne-a spus 
numai că a avut o hemoragie, care însă nu-l împie- 
dicase să vorbească cu lumea. Apoi ne-a dat multe 
staturi, ne-a spus să rămânem lângă Dumnezeu, „să 
ne îngrijim de copilaşii noştri, să ţinem o legătură 
strânsă” cu Tainele Bisericii. L-a încurajat mult pe 
soţul meu. De data aceasta Starețul nu a rămas 
mult timp cu noi. Călugăriţa stătea afară şi aştepta. 

Starețul a coborât de la noi şi a intrat în cealaltă 
maşină, în care se afla soţia procurorului, ce avea 
scleroză în plăci... 


Ieromonahul Haralambie, Chilia Înălţării, 
Sfânta Mănăstire Filotheou, 
Sfântul Munte Athos 


Atunci când eram la Chilia Burazeri împreună cu 
Starețul Haralambie (pururea pomenitul egumen al 
Sfintei Mănăstiri Dionisiu), mergeam din când în când 
la Părintele Paisie. Odată mi-a spus că Părintele Tihon, 
stareţul Părintelui Paisie, a luat o smochină, a tăiat-o 
în două şi i-a dat-o spunându-i: 

- Părinte Paisie, această bucată îţi ajunge. 

Un consătean de-al meu din insula Imvros a ve- 
nit odată în Sfântul Munte şi a adus nişte prăjituri 
făcute de sora lui pentru mine. Fiindcă pe mine nu 
m-a găsit la chilie, s-a dus la Starețul Paisie. Nici nu 
a apucat să ajungă bine la Colibă, că Starețul i-a şi 
spus: 

- Ce prăjituri bune face Maria! 

- Le-am adus pentru părintele Haralambie. a spus 
acela, dar nu l-am găsit. Să vă dau câteva? 

- Nu, pentru că nu am linguriţă. 

- Mă duc să vă aduc de la Careia. 

- Nu! Nu te duce! i-a spus Starețul şi nu a primit 
prăjiturile. 

Fiul acestui consătean al meu l-a văzut odată pe 
Starețul Paisie ridicat la un metru deasupra pămân- 
tului. 

Odată m-a întrebat: 

- Părinte Haralambie, l-ai văzut pe îngerul tău 
păzitor? 

Prin aceasta vroia să spună că monahul trebuie să 
fie atât de curat, încât să-l vadă pe îngerul său păzitor. 

Eu însă i-am răspuns: 

- Părinte Paisie, eu sunt foarte păcătos. 

Altuia, care făcea multe milostenii, i-a spus că nu 
ajung numai acestea (ca să se mântuiască), ci trebuie 
să se şi spovedească la preot. 


Fratele începător Mutafis Gheorghe, 
Sfântul Munte 


La Părintele Paisie, care locuia la Coliba „Panagu- 
da”, am mers în toamna anului 1990. De îndată ce 
m-a primit. Starețul mi-a spus: 

- Părinţii tăi te iubesc mult. 

Mă certasem rău de tot cu părinţii mei și relaţiile 
dintre noi erau foarte tensionate. 

- Te iubesc mult părinţii tăi, a repetat Starețul, 
dar cum să vă înţelegeţi? Tu asculţi la radio posturi 
străine, tatăl tău muzică populară, mama ta muzică 
clasică, sora ta altceva... (adică fiecare lucra pe pro- 
pria lui „frecvenţă”). Dacă nu veţi întoarce butonul 
la „frecvenţa” Bisericii, nu vă veţi putea înţelege ni- 
ciodată. 

Apoi mi-a recomandat: 

- Să te rupi de anturajele în care te afli, deoarece 
îți fac rău. Ai înlăuntrul tău sămânță bună, dar an- 
turajele te distrug. Să le tai! 

După aceea m-a întrebat dacă am povăţuitor du- 
hovnicesc. Când i-am spus că nu am, m-a îndemnat 

să caut un duhovnic și să mă împrietenesc cu tinerii 
care ţin legătura cu Biserica. La sfârşit, mi-a spus: 

- Aş putea să-ţi spun multe, dar nu le înţelegi 
acum. Vom vorbi data viitoare. Atunci vei înțelege... 

Apoi, ieşind din chilia sa, m-a lovit uşor pe spate, 
spunându-mi: 

- Hai, mergi cu bine! 

Am simţit o bucurie nespusă, care a ţinut două 
zile. În acele zile parcă zburam. 


Ţiros Haralambie, Tripolis 


Când l-am cunoscut pentru prima dată pe Starețul 
Paisie, mi s-a întâmplat următorul fapt: 

Mi s-a spus că pentru a ajunge la Coliba sa tre- 
buie să merg pe o cărare care o ia la dreapta şi 
ajunge, prin partea de sus, la poarta din spate. Eu 
însă am greşit şi am urcat prin partea stângă, unde 
erau mărăcini şi arbuşti. M-am căţărat pe acolo şi 
am sărit în curtea Colibei. Apoi am mers şi am bătut 
la uşă. După puţin a ieşit Starețul şi m-a întrebat: 

- Măi, binecuvântatule, cum ai ajuns aici? 

- Iată, am sărit pe acolo. 

- Măi, copile, dar nu se face aşa. Acum hai, stai 
jos! şi mi-a arătat trunchiurile de copaci pe care le 
folosea drept scaune. 

L-am întrebat atunci - era în anul 1982 - despre 
o legătură ce o aveam cu o fată. Iar el mi-a răspuns: 

- Mergi acasă (la Tripoli) şi spune-i fetei: „Ascul- 
tă, eu mă voi gândi câteva zile la ce trebuie să fac şi 
apoi îţi voi spune”. Apoi îi vei spune hotărârea ta. 

Într-adevăr, m-am dus acasă şi am făcut cum 
mi-a spus Starețul. După două zile m-am hotărât şi 
am mers s-o cer în căsătorie. La o săptămână ne-am 
căsătorit. Starețul ne-a ajutat mult la aceasta. 

Trecuse un an şi jumătate de la căsătorie şi nu 
aveam copii. Atunci l-am vizitat din nou şi l-am în- 
trebat ce să facem că nu avem copii. Dar Starețul 
mi-a spus că vom face copii. Într-adevăr, în scurt 
timp soţia mea a rămas însărcinată. După primul 
copil a urmat a doilea, apoi al treilea. Şi astfel cuvin- 
tele Stareţului s-au adeverit. 

L-am întâlnit apoi pe Stareţ de mai multe ori. În- 
totdeauna mi-a făcut o deosebită impresie simplitatea 
sa. M-a ajutat să mă văd pe mine însumi în oglinda 
personalităţii lui. Starețul Paisie a fost o stea lumi- 
noasă care ne-a povăţuit pe calea vieţii. 


Monahul Simon, Sfânta Mănăstire Karakalu, 
Sfântul Munte Athos 


Pentru a vorbi sau a scrie cineva despre un sfânt 
trebuie să îndeplinească nişte condiţii, astfel încât 
să redea cu deplina fidelitate măreţia sufletului său. 
Prin urmare, pentru a vorbi sau a scrie cineva cu 
vrednicie şi cum se cuvine despre sfântul Stareţ 
Paisie, trebuie să fie el însuşi la aceeaşi măsură a 
virtuţii cu acela. Cu deplina conştiinţă a nevredniciei 
mele, îndrăznesc să expun câteva fapte minunate, la 
care am fost martor ocular. Dar înainte de a mă referi 
la acestea, voi povesti cum a început legătura mea 
cu Starețul Paisie. 

Cu câţiva ani înainte, ca student, auzeam de la 
cunoscuţii şi prietenii care vizitau Sfântul Munte, 

despre Starețul Paisie, Atunci mi s-a născut şi mie 
dorinţa să-l vizitez. Şi într-adevăr, am mers în Sfân- 
tul Munte şi l-am cunoscut. Cea mai mare dintre 
multele minuni pe care le-a făcut Starețul cu mine a 
fost „pogorârea Dreptei Celui Preaînalt” asupra mea, 
care mi-a dăruit lepădarea de lume. Adică, m-am dez- 
legat de îndeletnicirea cu deşertăciunea lumii, le-am 
lepădat pe toate şi am început să mă pregătesc pen- 
tru a mă înrola” în tagma monahicească. Am înce- 
put să învăţ arta artelor şi ştiinţa ştiinţelor. Iar 
aceasta a fost consecinţa înrâuririi Stareţului asupra 
sufletului meu. Dar pentru a ajunge acolo trebuia să 
se petreacă cu mine şi alte întâmplări minunate, pe 
care le menţionez în treacăt, deoarece ar trebui să scriu 
o întreagă carte, dacă ar fi să vorbesc despre toate 
experienţele pe care le-am trăit in preajma Stareţului. 

Ani de-a rândul, din 1979, când l-am cunoscut, 
până în 1993 când am venit în Sfântul Munte ca 
monah, m-am  învrednicit să primesc sfaturile lui. 
Nenumărate sunt modurile folosite de Stareţ prin 
care harul lui Dumnezeu a lucrat în sufletul meu 
pentru întoarcerea mea de la slava deşartă a lumii la 
cunoaşterea lui Hristos. 

Îmi aduc aminte că eram student în anul III la 
Agronomie când, împreună cu alţi zece studenţi de 
la alte facultăţi, am vizitat Sfântul Munte şi am mers 
la Chilia Stareţului „Sfânta Cruce”, care este aproape 
de Mănăstirea Stavronikita. Acea primă întâlnire îmi 
va rămâne de neuitat. Toata ființa sa, chiar şi glasul, 
era atât de plină de har şi cu atâta dulceaţă duhov- 
nicească plămădită, încât nu voiam să ne mai dezli- 
pim de el. Fram uimiţi de chilia sa simplă, de purtarea 
sa fără vicleşug, de dragostea sa sinceră şi de inte- 
resul pe care îl arăta pentru noi cei tineri, cărora, 

deşi nu ne mai văzuse niciodată, ne vorbea ca şi 
cum ar fi fost cel mai bun prieten al nostru. Pe fața 
sa vedeam zugrăvit chipul refăcut al lui Adam cel 
întâi zidit sau, mai bine zis, chipul celui de-al doilea 
Adam, al lui Hristos. Şi l-am iubit atât de mult, încât 
limba omenească nu poate exprima intensitatea acelei 
trăiri mai presus de fire şi totodată atât de accesibilă 
nouă. 

După ce ne-am aşezat lângă el şi ne-a servit cu 
simplele şi plinele de har daruri ale dragostei sale, a 
început să ne vorbească; mai întâi tuturor, iar apoi 
cu fiecare în parte. Lângă mine stătea un student 
încruntat şi îngândurat. Starețul când l-a văzut, l-a 
întrebat: 

- Nu cumva tu citeşti cărți de psihologie? 

- Da, i-a răspuns acela. 

- Binecuvântatule, nu este nevoie de aceasta. Cel 
care poate rezolva toate problemele este numai harul 
lui Dumnezeu. 

Şi cu o mişcare a mâinii sale îndreptată spre stu- 
dent, l-a făcut dintr-o dată pe acela să se bucure, iar 
faţa lui să strălucească, de parcă ar fi trecut peste 
sufletul său o adiere care a îndepărtat întristarea şi 
mâhnirea. Apoi ne mulțumea tuturor, deoarece, ve- 
nind în grupul nostru, el îşi regăsise echilibrul şi pa- 
cea sufletească. Dacă ar fi văzut cineva cum se com- 
porta înainte de a-l cunoaşte pe Stareţ şi cum după 
aceea, ar fi zis că este alt om. Acum şi acesta este mo- 
nah aici în Sfântul Munte, la o mănăstire vecină. 

După ce am plecat de la chilia Stareţului, ne-am 
îndreptat cu toţii spre mănăstirea Stavronikita pen- 
tru a înnopta acolo. Acolo, pentru prima oară în viaţa 
mea, mi-am pus cruce la gât. Până atunci nu con- 
ştientizasem ce însemnă a fi creştin. 

A doua zi ne-am pregătit să mergem la altă mă- 
năstire. Am pornit la drum împreună cu Părintele 
Paisie, până acolo unde începea cărarea ce ducea la 
Coliba sa. Venise şi el la mănăstire la Sfânta Litur- 
ghie, pentru că era Sâmbăta lui Lazăr. Călătoria în 
prezenţa Stareţului a fost foarte plăcută. La răscruce 
unde trebuia să ne despărțim, ne-a spus în glumă: 

- Mergeţi unde vreţi în Sfântul Munte şi staţi cât 
vreţi, căci cheltuielile sunt plătite de mine! 

Pe mine m-a îmbrățișat, m-a sărutat. Am simţit 
că dragostea lui cuprinsese toată ființa mea. Harul 
lucra tainic înlăuntrul meu şi de aceea mi-am schim- 
bat programul. Am păţit ceea ce păţeşte cel care bea 
mult vin şi uită să se mai întoarcă acasă, ci o ia pe 
drumuri. Aşa şi eu, am trimis telegramă acasă, la 
Tesalonic, şi le-am spus că sunt bine şi mă voi în- 
toarce în Miercurea Mare, dar în cele din urmă am 
mai stat trei săptămâni în Sfântul Munte, deoarece 
simţeam că aici este casa mea. 

După douăzeci de zile de şedere în Sfântul Munte 
am mers din nou la Starețul Paisie. Când m-a văzut, 
a spus celor doi monahi care erau cu el: 

- Bine, dar încă nu l-aţi făcut pe acesta monah? 

Apoi mi-a explicat în cuvinte simple şi pline de 
har ce înseamnă voia lui Dumnezeu şi voia omului. 
Pentru prima dată în viaţa mea am luat cuvintele 
unui om, drept cuvinte de viaţă. Sfinţitul Stareţ vedea 
şi distingea calea sufletului fiecărui om cu ochiul stră- 
văzător al sufletului său. 

M-am întors în Tesalonic şi mi-am continuat stu- 
diile încă doi ani. Însă simţeam că nu mă încântă 
aşa de mult dobândirea diplomei de absolvire a facul- 
tăţii. Lumea nu mă odihnea deşi aveam bani, confort 
și maşină. Persoana Stareţului Paisie mă atrăgea 

mai mult şi mă încălzea lăuntric. Mă îndemna să 
caut în altă parte bucuria şi odihna, adică exact 
acolo unde le-a găsit şi el, lângă Hristos. 

În toţi aceşti paisprezece ani de legătură duhov- 
nicească cu Starețul, adică din 1979 până în 1993, 
am văzut adeseori fapte minunate. Îl vizitam cel puţin 
o dată pe an şi îi ceream sfatul în diferite subiecte. 
Desigur, de fiecare dată aveam ceva deosebit de dis- 
cutat. 

În 1983 călătoream spre Sfântul Munte împreună 
cu fratele meu - pe atunci şofer începător - şi aler- 
gam cu maşina cu mare viteză. Maşina era nouă, 
drumul era larg şi mergeam uneori chiar și cu o sută 
şaizeci de kilometri la oră. Deodată am intrat într-o 
zonă cu multă ceaţă. Nu cunoşteam drumul şi nu 
aveam nici vizibilitate. În faţa noastră, pe aceeași 
parte, se oprise o altă maşină, care aştepta s-o facă 
la dreapta. Am observat-o înainte cu vreo cincizeci 
de metri. Fratele meu a spus numai: „Vai, murim!” 
şi a călcat frâna. Atunci maşina a alunecat în partea 
stângă a şoselei, apoi cu un şuierat înfricoşător a re- 
venit în partea dreapta în faţa maşinii oprite şi şi-a 
continuat drumul. Puțin mai înainte, pe partea opu- 
să era o altă maşină oprită. Aşadar, trebuia să mu- 
rim noi, ori să omorâm pe alţii. Însă nu s-a întâm- 
plat nici una, nici alta. Aceasta am atribuit-o 
minunii Maicii Domnului şi rugăciunii  Stareţului 
care ne-a acoperit. După aceea, atunci când am 
conştientizat prin ce primejdie am trecut şi cum 
ne-a izbăvit, drept mulţumire, când am intrat în 
Sfântul Munte, am mers pe jos zece ore. Când am 
ajuns la Stareţ şi i-am povestit cele petrecute, ne-a 
spus să uităm întâmplarea şi ne-a spus multe lu- 
cruri, creând o atmosferă plăcută. Tot atunci mi-a 

spus multe lucruri despre serviciul meu şi despre 
viitor. 

Subiectele internaţionale le ştia atât de bine, încât 
aceasta m-a impresionat mult. Odată mi-a spus ceva 
legat de profesia mea: 

- Vezi, acum au scos această lege. Țăranii pri- 
mesc un ajutor bănesc. După o vreme îl măresc, 
până când subvenţia va fi echivalentă cu capitalul 
ţăranului (animalele, terenurile lui, etc.). În acel mo- 
ment, ştiind din calcule valoarea reală a bunurilor 
fiecărui ţăran, vor vota în secret o lege care le va 
permite să declare cât vor voi. Atunci toţi vor declara 
mai mult pentru a lua o subvenție mai mare. Dar îi 
vor controla pe ţărani cu ajutorul computerelor şi le 
vor cere înapoi diferenţa de bani. Iar celor care se 
vor împotrivi le vor confisca averile. 

La început eu nu am dat importanţă celor spuse 
de Stareţ, ci spuneam în sinea mea: „Le spune aşa 
numai ca să mă distragă de la cele petrecute pe 
drum”. Însă el insista: 

- Da, exact aşa va fi. 

Desigur, în acea perioadă nu exista încă ceva de 
acest fel. Chiar şi fratele meu, care era ţăran, mi-a 
spus: 

- Dar ce sunt acestea pe care le spune Starețul? 
Este cu putinţă să se întâmple aşa ceva? 

Însă, atunci când după doi-trei ani au început 
să se petreacă exact aşa cum ne spusese Starețul, fra- 
tele meu a început să spună acestea tuturor. Când 
mergeau ţăranii să-şi declare şi li se spunea: „Decla- 
rați mai mult! De ce declaraţi numai atât>”, fratele 
meu le spunea: „Nu! Așa şi aşa ne-a spus Părintele 
Paisie din Sfântul Munte. Luaţi aminte, aceasta este 
o cursă!” Toate pe care mi le-a spus Starețul până în 


193 


1993, când am plecat în Sfântul Munte, s-au adeverit 
întocmai. Subvenţiile, controalele venite de la Bruxelles 
etc., toate s-au împlinit aşa cum le prezisese el. 

Starețul cunoştea foarte bine psihologia, nu nu- 
mai a grecilor, ci şi a altor popoare, a germanilor, a 
englezilor etc., şi vorbea despre politica şi viaţa lor 
socială şi religioasă. Îi vedea pe toţi oamenii ca pe 
nişte fraţi, provenind dintr-un tată şi o mamă, Adam 
şi Eva. Spunea: 

- Ei, s-a mărit „familia”. Unii au mers în Australia, 
alţii în Africa, alţii în America, Europa... Toţi suntem 
fraţi de la o mamă şi un tată. 

Atunci când discuta cu cineva despre problemele 
aceluia, nu ţinea cont de clasificările sociale şi pro- 
venienţele geografice, ci îl cinstea pe fiecare ca pe o 
persoană umană deosebită, ca pe chipul lui Hristos, 
şi îi vorbea cu multă dragoste, cu multă înţelegere 
faţă de neputinţele lui. Dragostea pe care o avea 
pentru Dumnezeu se transmitea chipului Lui, omu- 
lui, dar şi la toată zidirea, animalelor și plantelor. 
Vedea negrăita purtare de grijă a lui Dumnezeu pen- 
tru omul căzut, precum şi pentru întreaga zidire 
„care suspină şi are dureri”. 

Odată se adunaseră în jurul Stareţului oameni 
de diferite profesii. De la procurori pană la munci- 
tori. Atunci a întrebat pe unul care stătea aproape 
de el: 

- Tu cu ce te ocupi? 

- Eu lucrez în Africa, acolo unde se cultivă arbori 
de cafea. 

După ce au discutat puţin şi i-a dezlegat o ne- 
dumerire, a spus în auzul tuturor: 

- Aţi văzut ce purtare de grijă are Dumnezeu pen- 
tru noi? Acolo unde există multă căldură, în Africa, 

la Ecuator, a făcut să se adapteze locului şi să se 
cultive arborii de cafea. Şi asta pentru ca oamenii să 
bea cafea şi să nu moţăie. 

Odată, i-am mărturisit un gând care îmi pricinuise 
o mare mâhnire. Când a auzit aceasta, a început să 
strige: „Slavă Ție, Dumnezeule!” Apoi mi-a spus: 

- Aceasta a îngăduit-o Dumnezeu ca să nu ţi se 
întâmple ceva mai rău. 

De fiecare dată, în situaţii duhovniceşti foarte 
grele, găsea astfel de soluţii, încât toţi se minunau 
de ele. Cum putea, oare, un om simplu şi fără ştiinţă 
de carte, aşa cum era Starețul, să aibă atâta har şi 
atâta putere duhovnicească? 

Odată, un oarecare ierodiacon l-a întrebat: 

- Gheronda, ce nevoinţă aţi făcut de aţi dobândit 
atâta har? 

-Nu am făcut nimic, ci am lăsat pe Dumnezeu 
să lucreze înlăuntrul meu. 

Se curăţise de egoism şi de celelalte patimi şi 
astfel harul dumnezeiesc nu era împiedicat să se să- 
lăşluiască în el. 

Smerenia sa era pilduitoare. Nu rănea niciodată 
pe nimeni, oricât ar fi fost acela robit de patimi sau 
de diavoli. Odată a mers la el un student plin de sine, 
aşa cum sunt de obicei studenţii. Văzându-l, Stare- 
ţul l-a întrebat: 

- Tu ce studiezi? 

- Agronomia. 

- Aa, foarte bine. Vei veni aici şi vom altoi aceşti 
chiparoşi, deoarece sunt prea mulţi şi nu am nevoie 
de toţi, şi îi vom face nuci. 

- Este imposibil! i-a răspuns acela cu un aer de 
specialist. 

- Ba, cum nu se poate? Atunci ce fel de agronom 
eşti? 

Iar acestea i le-a spus ca să-i dea prilejul să vadă 
că are limite şi astfel să se smerească puţin. 

Despre ortodocşi, Starețul spunea că este poporul 
ales al lui Dumnezeu. Avem însă şi o mare respon- 
sabilitate pentru moştenirea noastră ortodoxă, să o 
păstrăm, să o trăim, pentru a putea-o transmite şi 
altora. Ceilalţi creştini, protestanții şi catolicii, au 
numai o viaţă spirituală exterioară, simulată, în timp 
ce ortodocşii, prin asceză, ajung la trăirea harului lui 
Dumnezeu, care este o continuare a trăirii ortodoxe a 
sfinţilor, iar nu o trăire fariseică şi făţarnică. 

Despre nevoinţa duhovnicească, Starețul spunea: 

- Așa cum pe stadion al doilea aleargă să-l ajungă 
pe primul, al treilea pe al doilea şi aşa mai departe, 
tot astfel şi în cele duhovniceşti, va trebui să privim 
la cei care merg înaintea noastră în viaţa duhovni- 
cească. Dacă însă, în loc să privim la cel mai bun 
decât noi, privim la cel mai rău, nu vom putea face 
nimic, ci vom cădea în nepăsare. 

După ce am clarificat înlăuntrul meu, cu ajutorul 
Stareţului, ce înseamnă voia lui Dumnezeu şi ce în- 
seamnă voia omului, am hotărât totuşi să-mi conti- 
nui studiile, atras fiind de cunoaşterea deşartă, adică 
de înţelepciunea lumească. Şi am făcut aceasta, deşi 
Starețul îmi proorocise că voia lui Dumnezeu pentru 
mine era să devin monah. Îmi spusese cu discernă- 
mânt: 

- Dacă ţi-aş spune să rămâi acum în Sfântul Munte 
și ţi se va întâmpla vreo ispită, vei spune: „Gheronda, 
Sfinţia Voastră sunteţi de vină pentru că m-aţi in- 
fluenţat”. 

Acum îmi pare rău că nu am avut lepădarea de 
sine care trebuia şi nu l-am lăsat atunci pe Starețul 
cel luminat de Dumnezeu şi plin de discernământ să 
mă povăţuiască potrivit voii lui Dumnezeu. Însă acela 
a văzut slăbiciunea voinţei mele şi a făcut iconomie 
cu mine. Atunci m-a întrebat; 

- Dacă te întorci acum la Tesalonic, mai poţi re- 
cupera anul? 

Când i-am răspuns afirmativ, a consimţit să mă 
lase să plec, ca să se arate şi în aceasta libertatea 
voinţei mele. 

Plecând de la Stareţ, am trecut pe la un fiu du- 
hovnicesc de-al său, care se nevoia acolo aproape. 
Când i-am povestit ce se întâmplase, acela mi-a spus: 

- Acelaşi lucru mi-a propus şi mie înainte de a 
veni în Sfântul Munte: „Să-ţi termini studiile cu note 
cât mai mari, iar apoi să aduci diploma de absolvire 
(adică simbolul deşertăciunii lumeşti) ca să o îngro- 
păm adânc în pământ”. Aşa am făcut şi eu. 

După ce am terminat studiile, l-am vizitat din 
nou pe Stareţ la Panaguda, dorind să-mi spună ce 
trebuie să fac. Acela însă, cu privirea sa pătrunză- 
toare, a văzut iarăşi neputinţa voinţei mele de a păşi 
pe calea desăvârşitei lepădări de sine şi a considerat 
că stagiul militar mă va ajuta să iau hotărârea care 
trebuie. Şi astfel mi-a recomandat să fac armata, 
fiindcă şi el făcuse aceasta şi încă cu mult zel şi ero- 
ism, până la jertfire de sine. Acelaşi fiu duhovnicesc 
al Stareţului, despre care am amintit mai sus, mi-a 
recomandat ca, în cazul în care mă gândesc să mă 
fac monah, să nu urmăresc să fac şcoala de gradaţi, 
ca nu cumva aceasta să mă împiedice să mă sme- 
resc. În cei doi ani de serviciu militar, nu puţine au 
fost minunile pe care le-am văzut cu ochii mei. Spe- 

cialitatea mea în armată a fost de topograf. Datorită 
ei, am avut marea binecuvântare să vizitez părinţi 
duhovniceşti renumiţi, cum ar fi părintele Epifanie 
Teodoropulos, părintele Maxim, actualul egumen al 
Mănăstirii Sfântului Dionisie din Olimp, pe care mi 
l-a recomandat Starețul, şi alţii. lar aceasta pentru 
mine a fost ceva deosebit. Deoarece în timpul servi- 
ciului militar schimbam adesea locul de şedere, atunci 
când am mers în Sfântul Munte l-am întrebat pe 
Stareţ;: 

- Trebuie să am acelaşi duhovnic, oriunde aş 
merge? 

- Nu, mi-a spus el. Biserica locală are harul de- 
plin. Te poţi spovedi în oricare Biserică locală, ca 
mădular viu al Bisericii, pentru a te hrăni duhovni- 
ceşte. 

Sfaturile sale referitoare la comportamentul cole- 
gilor şi ofiţerilor mi-au fost foarte folositoare, izvorâte 
din înţelepciunea sa cea dumnezeiască. De fiecare 
dată când luam permisie, mergeam în Sfântul Mun- 
te şi îi ceream sfatul. Şi osteneala mea niciodată nu 
a fost în zadar. 

De multe ori Starețul lipsea și mulţi închinători 
plecau fără să-l poată vedea şi să-i ceară sfatul. Pe 
mine însă, ai fi spus că mă aştepta. O singură dată 
mi-a fost cu neputinţă să-l văd, deoarece plecase 
undeva. A doua zi trebuia să plec din Sfântul Munte. 
Cu puţin timp înainte de a pleca, am mai făcut o în- 
cercare disperată să-l văd, deoarece aveam mare nevo- 
ie de sfatul său. Am alergat aşadar spre Coliba sa şi, 
fiindcă mă grăbeam să nu pierd autobuzul, în cinci 
minute am fost acolo. Am bătut la amândouă porţile, 
dar nici un răspuns. Atunci m-am întors mâhnit, şi, 
înainte să ajung la podeţul din apropiere, l-am văzut 

pe Stareţ înaintea mea cu un săculeț în spate. Am 
luat binecuvântare de la el şi i-am spus: 

- Gheronda, pentru Sfinţia Voastră am venit. 

- Şi eu “am văzut” că mă căutai şi de aceea am 
venit. Mă întorc de la Kapsala, unde a fost o prive- 
ghere de toată noaptea. 

Apoi mi-a răspuns la întrebările pe care i le-am 
pus, m-a încurajat şi am plecat bucuros. Însă apariţia 
sa neaşteptată pe cărare a rămas pentru mine inex- 
plicabilă până în ziua de astăzi. 

În toată perioada stagiului militar nu am pierdut 
nici una din slujbele Bisericii. Lucrurile se potriveau 
atât de bine, încât totdeauna când se slujea la bise- 
rică luam permisie. Mergeam şi mă întorceam ca şi 
cum aş fi fost la casa mea şi nu în cazarmă. Aici se 
vedea clar mâna lui Dumnezeu şi binecuvântarea 
Stareţului. 

Fiindcă Starețul era împodobit cu harisma sme- 
reniei, pe lângă celelalte harisme pe care i le-a dat 
Dumnezeu - printre care străvederea, înainte-vederea 
şi facerea de minuni -, era convins că este cel mai 
păcătos om din lume. Aceasta o trăia şi o arăta atât 
prin purtarea, cât şi prin cuvintele sale. De mic copil, 
aşa cum spunea el însuşi, a păşit pe calea smereniei 
cea următoare de Hristos, prin citirea vieților sfinţilor 
şi viaţa ascetică pe care a dus-o. Ca tâmplar în lume 
şi, mai târziu, ca telegrafist în armată, unde a slujit 
patria mai mult de trei ani, s-a distins prin spiritul 
sau de jertfă. Iar aceasta izvora din urmarea lui 
Hristos, din dragostea lui Hristos pentru Crucea Sa. 
Întotdeauna alegea locul cel din urmă, pentru care 
se bucura şi mulțumea lui Dumnezeu. În armată, 
când vreun soldat îl ruga să facă de pază în locul 
lui, pretextând că ar avea o problemă urgentă, Sta- 

reţul primea aceasta cu multă bucurie. Astfel se 
purta totdeauna, deşi vedea că aceia profitau de bu- 
nătatea lui, deoarece nu voia să mâhnească pe ni- 
meni, ci voia să-i odihnească pe toţi. Şi aceasta pen- 
tru că voia să-L urmeze pe Hristos. 

Altă dată, în perioada războiului, împreună cu 
un alt transmisionist, trebuia să facă incursiuni în 
terenul dușmanului pentru a da informaţii despre 
poziţiile lui. Aceasta o făceau alternativ. Dar, deoarece 
colegul său era familist - şi dacă ar fi murit, ar fi 
rămas copiii lui orfani, iar după aceea pe Stareţ l-ar 
fi chinuit conştiinţa toată viaţa - de la o vreme a înce- 
put să meargă numai el, jertfindu-şi astfel viaţa de 
bunăvoie. Prefera să moară el, din dragoste dezinte- 
resată pentru aproapele. Datorită marii lui smerenii, 
îi considera pe toţi ceilalţi oameni mult mai preţioşi 
decât el însuși. 

Când, cu ajutorul lui Hristos şi al Maicii Domnului, 
s-a învrednicit să îmbrace smerita haină monahală, 
atunci el a ajuns la apogeul jertfei sale pentru se- 
menii lui. Atât în obştile din mănăstirile în care a 
slujit, cât şi atunci când a stat singur, la linişte, viaţa 
sa a fost o continuă slujire din dragoste. Oricâte ar 
vorbi sau ar scrie cineva, nu ar putea decât să schi- 
ţeze foarte puţin înălţimea smeritei sale dragoste faţă 
de fiecare om îndurerat şi rănit sufleteşte care se 
apropia de el. Toată această slujire din dragoste a 
Stareţului îi odihnea pe toţi, deoarece era spontană 
şi de bună voie. Şi, deoarece prin el lucra harul lui 
Dumnezeu, a ajuns să dea soluţii chiar şi la proble- 
mele cele mai greu de rezolvat. 

Îmi aduc aminte că odată, după ce l-am chinuit 
mult cu purtarea mea lipsită de discernământ, am 


200 


simţit nevoia să-mi cer iertare. Atunci, bine dispus 
şi bucuros, mi-a spus: 

- Aşteaptă, mai avem timp până să apună soare- 
le... 

Ca şi cum ar fi vrut să-mi spună că bucuria sa 
este să odihnească sufletele. Și mi-a dat să înţeleg 
că nu numai că nu-l obosea slujirea sa, vindecarea 
şi odihnirea sufletelor obosite, ci, dimpotrivă, îi dădea 
bucurie, o bucurie mai mare decât aceea pe care o 
simte medicul atunci când reuşeşte să dea un diag- 
nostic corect şi să tămăduiască cu desăvârşire o 
boală. Starețul vedea pe însuşi Hristos în persoana 
fiecărui om păcătos şi chinuit de păcat şi de aceea 
nu judeca pe nimeni. El vedea adânc înlăuntrul fie- 
cărui om chipul lui Hristos ascuns și înnegrit. În fie- 
care om bolnav, flămând de dragoste, însetat de ade- 
văr, închis în temniţa patimilor lui, străin de orice 
virtute, el vedea acest chip ascuns. Pe toţi aceștia îi 
slujea,  arătându-le  compătimire şi înţelegere. Pro- 
blema fiecărui om o făcea a sa, fără să dea impor- 
tanță înfăţişării lui exterioare sau categoriei sociale 
din care provenea celălalt. 

Atunci când vorbeai cu Starețul, simţeai că te 
umpli de pace şi liniște sufletească şi de aceea nu 
mai voiai să pleci de lângă el. Lucra întotdeauna po- 
trivit voii lui Dumnezeu, şi nu voii lui. Aşa cum un 
copil mic simte bucurie când aleargă şi face voia ta- 
tălui său şi nu simte că face ceva deosebit, ci în- 
cearcă în toate să fie corect şi să nu-l mâhnească cu 
nimic pe iubitul său tată, tot astfel şi Starețul se 
purta faţă de Părintele ceresc. Nu ţinea cont de boli, 
de care nu ducea lipsă (a trăit mare parte din viaţă 
fără un plămân), căci odihna sa era să facă în fieca- 

re clipă voia lui Dumnezeu, pentru care primea în- 
ştiinţare de la harul sălăşluit înlăuntrul său. 

Îmi aduc aminte că la ultima mea vizită (ca frate 
începător), îmi spunea că are cancer de şase ani. Cu 
toate acestea, până la ultima sa suflare - deşi în ul- 
tima vreme avea dureri înfricoşătoare, hemoragii etc. 
- se nesocotea pe sine şi îl slujea cu devotament şi 
jertfire pe aproapele. Se lepădase de sine cu desă- 
vârşire şi îşi omorâse egoismul. ÎI imita astfel pe 
primul său părinte duhovnicesc, pe Sfântul Arsenie, 
care avea aceraşi lucrare. lar pe Părintele Tihon îl 
imita în vieţuirea sa isihastă. 

Trăirea neîncetată de către Stareţ a întristării după 
Dumnezeu, a întristării celei dătătoare de bucurie, 
se vede din cuvintele şi viaţa sa. Odată, în 1979, 
când era încă la Coliba Cinstitei Cruci, un oarecare 
monah virtuos i-a cerut să ne descopere binefacerile 
lui Dumnezeu dăruite lui şi ce nevoinţe a făcut de 
l-a înzestrat cu atâtea harisme. I-a cerut aceasta po- 
runcitor, rugându-l să facă ascultare şi să răspun- 
dă. Atunci Starețul i-a spus fără să stea pe gânduri: 

- Dumnezeu mi-a iertat multe păcate. Şi dacă 
vreţi, o să vi le scriu. Dar o să vă smintiţi. 

Starețul nu şi-a făcut iluzii, nici vise. S-a îmbră- 
cat în platoşa sfintei smerenii şi de aceea a rămas 
nevătămat de iubirea de sine şi de egoism. El nu lă- 
sa pe nimeni să-l slujească. Şi aceasta nu pentru că 
era dispreţuitor, ci pentru că se considera pe sine ca 
un gunoi. Chiar şi in puţinele zile înainte de ultima 
sa ieşire din Sfântul Munte, deşi era grav bolnav şi 
avea dureri înfricoșătoare, s-a slujit singur, în plină 
iarnă. Odată, din pricina înfrânării exagerate şi isto- 
virii, a căzut în zăpadă în curtea Colibei sale şi nu 
s-a mai putut ridica. Trecând pe acolo un oarecare 

monah l-a văzut şi a crezut că este mort. A intrat 
repede în curte, l-a ridicat şi l-a ajutat să-şi revină. 
Apoi monahul i-a spus: 

- Gheronda, ce faci aici? În starea în care te afli, 
o să mori, aşa, singur. 

-Nu! Încă nu, binecuvântatule! Cum să săpaţi 
mormântul acum pe zăpadă? Mai bine să mor la vară. 

În acest fel, şi cele mai mari încercări le înfrunta 
cu bărbăţie, cu cuget vitejesc şi cu nobleţe duhovni- 
cească. 

Starețul spunea că pentru a ajuta pe cineva în 
viaţa duhovnicească nu trebuie multe cuvinte. Cei- 
lalţi vor ca, pe cele în care noi credem, să le vadă îm- 
plinite de noi cu fapta. Atunci nu se vor îndoi de cele 
pe care le spunem. Altfel, ne vor lua în batjocură, 
pentru că una spunem şi alta facem. 

- Mai demult, oamenii le împlineau pe toate cu 
fapta şi de aceea sporeau în toate. Cineva, pentru a 
tăia vorbăria, îşi punea pietre în gură ani de zile până 
ce se obişnuia să vorbească puţin. Altul, auzind spu- 
nându-se în Pateric, „să nu păcătuieşti cu limba”, s-a 
străduit să pună în practică aceasta, nevorbind timp 
de trei ani. Astăzi învăţăm despre toate celelalte, nu- 
mai cum să ne înfrânăm pe noi înşine nu învăţăm. 

Atunci când stăteai în preajma Stareţului Paisie 
simțeai că ai înaintea ta un Părinte purtător de 
Dumnezeu din vechime. 

Este un fapt cunoscut că Starețul fusese „scăldat” 
de multe ori de lumina necreată, încât şi trupul său 
răspândea har dumnezeiesc. Deşi spunea despre sine 
că oglindeşte lumina lui Dumnezeu ca o cutie de 
conservă ruginită, cu toate acestea, o reflecta ca o 
oglindă foarte curată. Vorbea despre rai nu ca despre 
ceva foarte îndepărtat, ceva care este pentru cealaltă 

viaţă, ci ca despre ceva pe care îl pregusta în acea 
clipă. Povestea cu multă simplitate şi limpezime cum 
trăiau cei întâi zidiţi înainte de cădere. lar aceasta o 
știa din proprie experienţă, deoarece ajunsese la 
starea de dinainte de cădere. De aceea, animalele, 
păsările veneau lângă el şi-i erau supuse. Spunea 
că, atâta vreme cât Adam a păstrat curat chipul lui 
Dumnezeu, animalele l-au ascultat ca pe un împă- 
rat. Dar şi între animale domnea armonia. Atunci 
lupul mânca numai oile moarte, ca ele să nu răs- 
pândească miros urât. Dacă murea vreun animal 
într-un loc unde nu ajungea lupul, atunci vulturul, 
care zboară la înălţime şi are vederea foarte bună, îl 
vedea, îl mânca şi astfel slujea şi el la curăţenia ra- 
iului. Dar din clipa în care a intrat păcatul în om 
prin neascultare şi prin el moartea, s-a distrus armo- 
nia dintre oameni şi animale, leul a început să se 
năpustească asupra omului, pentru că nu-l mai re- 
cunoştea ca stăpân. Omul „s-a alăturat dobitoacelor 
fără de minte şi s-a asemănat lor”. A devenit mai rău 
decât animalele, deoarece a căzut în cele potrivnice 
firii. Dar şi animalele s-au sălbăticit din pricina că- 
derii omului. Lupul a devenit viclean şi rău şi nu a 
mai vrut să mănânce mortăciuni, ci preferă animalele 
vii. La fel şi vulturul. Iar aceasta se poate vedea mai 
bine la animalele de casă. Dacă preotul intră într-o 
casă cu Sfânta Împărtăşanie în mâini, câinele îndată 
se năpusteşte asupra lui. Animalele sălbatice au o 
legătură mai strânsă cu acea stare paradisiacă. Chiar 
și animalele cele mai sălbatice îşi dau seama dacă 
cineva le iubeşte. Ele îl simt pe sfânt ca pe un stă- 
pân al lor, caută ocrotirea lui, i se supun, îl iubesc 
și se bucură de dragostea lui. Sunt îmblânzite de 
harul lui. Chiar şi obiectele neînsufleţite pe care le 

foloseşte sfântul sunt „îmbibate” de har şi săvârşesc 
minuni. lar aceasta se vede foarte bine în vieţile sfin- 
ţilor. 

Starețul spunea cu multă durere: 

- Iar noi acum, fără să ne împingă vreo nevoie, ci 
doar ca un hobby, luăm armele de vânătoare şi mer- 
gem să omorâm păsări şi alte animale. Gândiţi-vă, 
iese sărmanul animal, iepurele sau vulpea, să caute 
hrană pentru puişorii lor, iar noi îl omorâm sau îl 
rănim. Sărmanii puişori aşteaptă în vizuină pe mama 
lor să se întoarcă. Şi dacă este rănită aleargă aşa 
cum este în vizuina ei, fără să apuce să adune ceva. 
Atunci puişorii o înconjoară şi îi cer de mâncare, însă 
ea, rănită de alice, este cuprinsă de durere şi nu ştie 
ce să facă mai întâi. 

Acestea le spunea Starețul pentru că inima îl du- 
rea şi ardea de dragoste pentru toată zidirea, pentru 
orice ființă care suferea. Iar această durere o făcea 
rugăciune neîncetată. 

Starețul se considera pe sine mai păcătos şi mai 
rău decât toţi şi era convins de aceasta. Aceasta este 
smerenia sfinţilor, care deşi nu au păcate vrednice 
de luat în seamă, iau asupra lor greșelile şi păcatele 
altora şi reînnoiesc toată zidirea. Personalitatea Sta- 
reţului, viaţa şi toată petrecerea sa au lăsat epocii 
noastre atât de golită de viață duhovnicească o pildă 
veşnică şi încredințarea nestrămutată a puterii tă- 
măduitoare şi sfinţitoare a Bisericii Ortodoxe. 

Starețul Paisie a fost întruchiparea tuturor cuvio- 
şilor şi purtătorilor de Dumnezeu Părinţi ai pustiului 
(Antonie cel Mare, Paisie cel Mare ş.a.), continuatorul 
fidel al vieţii lor ascetice şi moştenitor al darurilor lor. 
Nu a fost un om politicos, în sens formalist, şi nici un 
cultivat, în sens intelectualist, aşa cum, din păcate, 

ne vrea pe toţi epoca noastră. Dimpotrivă, vedeai şi 
simţeai că în persoana sa se adevereşte întru totul 
faptul că omul a fost zidit „după chipul şi asemăna- 
rea lui Dumnezeu”. Simţeai că te orbeşte frumuseţea 
cea dintâi, pe care a avut-o Adam în rai înainte de 
cădere şi pe care Starețul a regăsit-o prin ascultare 
şi asceză şi chiar a întrecut-o în slavă, fiindcă prin 
întruparea Cuvântului lui Dumnezeu ni s-a dat aceas- 
tă posibilitate. 

Aş fi putut spune încă şi mai multe despre Sta- 
reţ, dar oricât ar vorbi cineva nu va putea cuprinde 
mulţimea învățăturilor şi harismelor unui astfel de 
cuvios părinte. 

Cred că persoanei fiecărui sfânt, după cum şi ce- 
lei a Stareţului Paisie, i se potriveşte versetul de la 
sfârşitul Evangheliei Sfântului loan, de vreme ce în 
fiecare părinte purtător de Dumnezeu trăieşte şi lu- 
crează însuşi Domnul împreună cu Tatăl şi cu Du- 
hul Sfânt, şi fiecare sfânt purtător de Dumnezeu este 
dumnezeu după har: „Dar sunt şi alte multe lucruri 
pe care le-a făcut lisus şi care, dacă s-ar fi scris cu 
de-amănuntul, cred că lumea aceasta nu ar cuprinde 
cărțile ce s-ar fi scris. Amin.” (loan 21, 25). 


G. N., pictor bisericesc, Macedonia 


Cu mai mulţi ani în urmă, atunci când s-a propus 
canonizarea Sfântului Arsenie, - lucru pe care atunci 
nu-l cunoşteam în perioada când pictam icoana 
tuturor Sfinţilor, ce era aproape gata, l-am văzut în 
vis pe Starețul Paisie spunându-mi: 

- Îngrijeşte-te să-l pictezi şi pe Sfântul nostru! 

Atunci nu am înţeles sensul acestor cuvinte. A 
doua zi dimineaţa am coborât cu fratele meu în Tesa- 
lonic şi i-am spus despre visul ce-l avusesem. Când 
am ajuns la Biserica Sfintei Xenia din Tesalonic, am 
auzit pe un oarecare preot spunându-mi: 

- Avem deosebita bucurie să vă facem cunoscută 
canonizarea Cuviosului Arsenie Capadocianul. 

M-a impresionat enorm acest fapt, deoarece, deşi 
am lucrat o lună la acea icoană, Starețul Paisie a aş- 
teptat ziua canonizării Sfântului Arsenie ca să-mi 
spună să-l pictez şi pe el. Fireşte, nu m-am lenevit şi 
în ceata cuvioşilor l-am pictat şi pe Sfântul Arsenie. 

Un tânăr de douăzeci şi cinci de ani, pe nume 
Dimitrie, se temea să doarmă singur. Era credincios 
şi chiar cânta la strană. Odată, cineva i-a spus: 

- Du-te în Sfântul Munte! Acolo trăieşte un oare- 
care Stareţ Paisie. Spune-i să se roage pentru tine. 

Tânărul a mers pentru prima dată în Sfântul 
Munte. A coborât la Coliba Stareţului, care se află 
mai jos de Mănăstirea Kutlumuş şi a văzut la poartă 
însemnarea: „Scrieţi ce vreţi...”. A scris şi el numele 
și problema pe care o avea. Iar în clipa în care se 
pregătea să plece, Starețul l-a strigat: 

- Vino înăuntru! În noaptea aceasta vei dormi aici. 

- Aici? Nu se poate! Eu nu pot dormi singur. 

- Nu-i nimic, aici vei dormi. 

Atunci l-a băgat într-o chilie şi a încuiat uşa, iar 
el se ruga pe hol spunând: „Duhule al înşelării şi al 
fricii, ieşi din această zidire”, precum şi altele. Tână- 
rul înăuntru a început să strige şi să se lovească, iar 
la un moment dat a lovit cu mâna în fereastră şi s-a 
tăiat. De fiecare dată când povestea întâmplarea ară- 
ta şi cicatricea de la mâna cu care lovise în geam. 
Dimineaţa, Starețul deschise uşa şi îl întrebă: 


207 


- Cum ai petrecut noaptea? 

- Era să înnebunesc, şi mă mai întrebi cum am 
petrecut? 

Atunci Starețul l-a bătut uşor pe spate şi i-a spus: 

- Hai, acum du-te! Altă dată nu o să te mai temi. 
Aceasta ai păţit-o deoarece te împărtăşeai numai de 
două ori pe an. 

Tânărul, deşi era credincios şi nu avea vreun 
impediment, se împărtăşea numai de două ori pe 
an. Când a plecat de la Stareţ, l-au văzut nişte mo- 
nahi şi l-au întrebat: 

- Tu strigai astă noapte? 

Atât de puternice au fost strigătele, încât s-au 
auzit de departe. De atunci nu a mai avut nici o 
problemă de acest fel. Atunci când a mers a doua 
oară la Stareţ şi i-a cerut să doarmă la Coliba sa, el 
i-a spus: 

- Acum nu mai ai nevoie. 

Un grup de tineri mergea la Stareţ. Unul dintre ei 
a obosit mergând pe cărare şi a înjurat-o pe Maica 
Domnului. Când au ajuns la Colibă, Starețul s-a 
adresat direct aceluia şi l-a întrebat: 

- Măi, copile, ce ţi-a făcut Maica Domnului de ai 
înjurat-o? 

La auzul acestor cuvinte ale Stareţului, tânărul a 
încremenit de frică. 

Odată l-am vizitat pe Stareţ împreună cu alţi doi 
cunoscuţi, care mergeau pentru prima oară în Sfân- 
tul Munte. Deoarece timpul vizitei era foarte scurt, 
am scris pe o hârtie problema pe care o aveam, am 
băgat-o în buzunar și am uitat de ea. La plecare 
Starețul m-a bătut pe umăr şi m-a întrebat: 

- Cum este cu problema aceea? 

Apoi mi-a spus despre problema ce o aveam fără 
să-i fi dat hârtia să o citească. 

Cineva i-a dus Stareţului o prescură mare. El a 
tăiat-o în trei părţi, dintre care una i-a dat-o celui 
care o adusese, iar pe celelalte, două le-a ţinut el, 
spunând: 

- Pe acestea două le ţin pentru cei trei care vin, 
dintre care unul este protestant. 

Şi într-adevăr, după puţină vreme, au ajuns trei 
vizitatori. Atunci Starețul dă o bucată de prescură 
primului, cealaltă celui de-al treilea, iar celui din 
mijloc îi spune: 

- Tu eşti protestant. 

Un oarecare monah mi-a povestit că odată a căl- 
cat într-un cui şi piciorul i s-a umflat destul de 
mult. După un timp, pe când se afla în biserică la o 
priveghere, se gândea întru sine: „Dacă Starețul s-ar 
ruga acum pentru mine, m-aş face bine”. În acea 
clipă, Starețul, care se afla în cealaltă parte a bisericii 
într-o strană, a ridicat capul. Atunci monahul, care 
i-a aruncat o privire trecătoare, a simţit cum i-a în- 
cetat durerea, iar piciorul i s-a dezumflat ca o cameră 
de cauciuc. 

Starețul multora li se arată în vis. Şi mie mi s-a 
arătat de mai multe ori şi de fiecare dată primeam 
mult curaj. De obicei îl vedeam în clipele când eram 
foarte mâhnit. Odată, când încetasem să-mi mai 
împlinesc îndatoririle duhovniceşti şi eram cuprins 
de o mare deznădejde din pricina problemelor mele, 
l-am văzut în vis şi mă privea ca şi cum m-ar ironiza 
pentru săraca mea viaţă duhovnicească. Când am 
mers la el şi i-am povestit, mi-a spus: 

- N-ai priceput, fiule, că aceasta a fost de la dia- 
volul? La fel a făcut şi unuia acolo la Suroti. Măi şi 
diavolul acesta câte mai scorneşte... 

Odată, mai mulţi tineri eram la Părintele Paisie şi 
discutam diferite subiecte duhovniceşti. La un mo- 
ment dat subiectul discuţiei a ajuns să fie televizorul. 
Toţi, mai mult sau mai puţin, l-am blestemat şi am 
fost de acord cu părerea Stareţului, care spunea 
mereu: 

- Măi, băieţi, de aţi şti ce mare rău pricinuieşte 
televizorul! Voi nu ştiţi nimic. Odată, la Suroti, mai 
multe mame mi-au adus pe pruncii lor, care aveau 
deformate mâinile şi picioarele. Asta m-a pus pe gân- 
duri şi, după ce am făcut rugăciune, mi s-a dat răs- 
punsul. Radiațiile pe care le emană televizoarele color 
şi calculatoarele vatămă organele embrionului şi de 
multe ori avem aceste urmări neplăcute. 


Arhimandritul Teoclit, protosinghelul 
Sfintei Mitropolii Etoloakarnaniei 


Pe Starețul Paisie l-am cunoscut pentru prima 
dată în 1980, înainte de a deveni monah şi de a fi 
hirotonit diacon. Am mers la Coliba sa, Panaguda, 
împreună cu un prieten şi am bătut în poartă ca să 
ne deschidă. Am așteptat o oră afară şi, în cele din 
urmă, ne-am descurajat. Credeam că Starețul nu 
era înăuntru. Am scris numele pe o hârtie, pe care 
am pus-o într-un borcan ce era aşezat acolo pentru 
acest scop, ne-am luat lucrurile şi ne pregăteam să 
plecăm. Atunci a apărut Starețul în balconul Colibei 
şi a strigat: 

- Ei, voinicilor, haideţi sus! 

A dat drumul la cheie cu o sforicică ca să deschi- 
dem poarta. Am fost convinşi că Starețul intenţionat 
ne-a primit în clipa când eram gata de plecare, ca să 
ne încerce răbdarea. 

Ceea ce ne-a impresionat în mod deosebit a fost 
simplitatea şi înţelepciunea care se ascundea în fie- 
care cuvânt de-al său. Starețul dădea învățături în 
cuvinte foarte simple, într-un mod foarte simplu şi cu 
pilde simple. Îmi aduc aminte că cineva care venise 
înaintea noastră adusese un harbuz. Starețul l-a tă- 
iat bucățele, le-a pus pe o farfurie mare şi ne-a spus: 

- Staţi şi mâncaţi! 

- Nu-l putem mânca tot, am protestat eu. 

- Îl vom mânca toţi împreună, a spus el. 

A luat o bucăţică, de binecuvântare şi pentru a 
ne încuraja, după care a spus: 

- Vedeţi, fiilor, Dumnezeu le foloseşte pe toate. 
Noi acum mâncăm harbuzul. Zeama o vărsăm la ră- 
dăcina copacului, care se va hrăni cu ea. Tot ceea ce 
noi aruncăm, Dumnezeu primeşte cu dragoste. Tă- 
mâia este răşină de copac. Noi luăm trunchiul copa- 
cului, adică lemnul, iar răşina, care este nefolositoare, 
o trimitem la Dumnezeu ca tămâie. El primeşte cu 
dragoste ceea ce nu este folositor pentru noi. La fel 
se întâmplă şi cu ceara. Dar ce este ceara? Este ma- 
terialul în care albinele fac mierea. Noi luăm mierea, 
de care avem trebuinţă, iar ceara, de care nu avem 
trebuință, o ardem înaintea lui Dumnezeu. Şi Acela 
o primeşte cu dragoste. 

Astfel de cuvinte simple şi înțelepte ieşeau din 
gura acestui om sfinţit. Astfel de lucruri voiam să 
auzim şi aceasta ne făcea să coborâm şi să-l vizităm 
la Coliba sa, atunci când mergeam la Sfântul Munte. 

Altă dată, ne-a povestit despre un grup de stu- 
denţi care trecuseră pe la Coliba lui în acele zile: 

„Tinerii se smintiseră din pricina clerului, din pri- 
cina diferitelor lucruri care se auzeau mereu. Slabi în 
credinţă cum erau, au venit la mine şi mi-au spus: 

- Noi nu credem în nimic. Pe Dumnezeu îl vom 
afla noi singuri. Nu avem nevoie de povăţuitori. 

Am încercat să-i conving, să le spun câteva lu- 
cruri, dar nu am putut face nimic cu ei. Apoi au ple- 
cat. Coborând puţin de la Colibă, căutau cărarea ca 
să ajungă la Mănăstirea lIviron, dar s-au rătăcit şi 
s-au învârtit în acelaşi loc vreo oră. În cele din urmă 
s-au întors iarăşi la mine şi m-au întrebat: 

- Gheronda, nu cumva poţi să ne spui unde este 
drumul care duce la Mănăstirea Iviron? 

- Măi copii, dacă nu aţi putut găsi singuri acest 
drum pământesc şi aveţi nevoie de cineva care să vă 
ajute să-l aflaţi, cum veţi putea afla drumul care 
duce spre cer fără povăţuitor? 

Şi aşa, această osteneală a lor li s-a făcut pricină 
să-şi schimbe părerea, să cedeze şi să stea să discu- 
tăm. În cele din urmă au înţeles că pentru a ajunge 
cineva la Dumnezeu are nevoie de un povăţuitor 
duhovnicesc luminat”. 

Altă dată, nişte tineri au mers să-l vadă pe Stareţ, 
deoarece auziseră că este un mare ascet şi face mi- 
nuni. Au mers aşadar la el şi i-au spus cu obrăznicie. 

- Gheronda, vrem să vedem o minune. Am auzit 
că faci minuni. 

Atunci Starețul le-a spus să aştepte puţin. S-a 
dus în chilie şi aducând un cuţit mare le-a spus: 

- O să vă tai tuturor capetele, după care o să vi 
le lipesc la loc. 

- Nu, Gheronda! Au spus aceia înfricoşaţi. 

Atunci Starețul s-a aşezat lângă el ca un părinte 
bun şi le-a explicat că minunea se face atunci când 
vrea Dumnezeu; atunci când este vreun motiv serios, 
iar nu la comandă. 

M-a impresionat în mod deosebit faptul că în 
acea perioadă vorbea mult despre Constantinopol, 
despre revenirea lui în posesia grecilor, credea că 
aceasta nu va întârzia să se împlinească. Atunci eu 
l-am întrebat: 

- Gheronda, cum se va putea întâmpla lucrul 
acesta? Mi se pare imposibil ca să devină grecesc 
Constantinopolul. 

- Măi băieţi, Dumnezeu este atotputernic. Puțin 
de va întoarce şurubul minţii celor puternici ai pă- 
mântului, puţin, nu mult, o singură rotire cu şuru- 
belniţa Sa, şi orice se poate întâmpla. La Dumnezeu 
nimic nu este cu neputinţă. 

Lăsa să se înțeleagă că vom lua Constantinopolul 
fără război; că ni-l vor da; că ni-l vor ceda. 

Odată, când am mers la Stareţ, l-am găsit puţin 
supărat. Îl supărase cineva care mersese înaintea 
noastră. 

- Iată, mi-a spus el, a venit cineva aici şi a început 
să spună cuvinte necuviincioase şi l-am alungat. 

Nu ne-a explicat exact ceea ce se întâmplase, dar 
se pare că, ori îl provocase în chestiuni de credinţă, 
ori hulise. În aceste cazuri, Starețul „tăia în carne 
vie”. Noi ne obişnuisem să-l vedem plin de dragoste, 
blând, smerit şi reţinut la vorbă. 

Odată, am vrut să-l fotografiez. M-am gândit s-o 
fac pe ascuns, din spatele unor închinători, căci erau 
foarte mulţi în acea zi. Dar nu îndrăzneam, mă te- 
meam pentru că Starețul nu voia aceasta şi s-ar fi 
supărat. În cele din urmă i-am făcut o fotografie din 

spate, în momentul când intra în Coliba sa. O păstrez 
ca o prețioasă amintire. 

Prima dată când l-am cunoscut ne-a întrebat 
despre Sfântul Vlasie. Starețul ştia despre el. Este 
un sfânt în Akarnania, spre Voniţa, într-un sat nu- 
mit Sklavena. Viaţa lui seamănă oarecum cu cea a 
Sfântului Rafail din Mitilini. Sfântul Vlasie a fost 
egumen la o oarecare mănăstire de acolo. L-au omo- 
rât piraţii. În anul 1923, Sfântul s-a arătat unei sta- 
reţe, i-a spus că el este Sfântul Vlasie şi i-a arătat 
locul unde se aflau moaştele lui. Atunci starea a 
mers, le-a găsit şi, cu ajutoare de la credincioşi, a 
construit o biserică. 

Părintele Augustin Kaţambiris, care este de obârşie 
din acele locuri, a scris viaţa Sfântului Vlasie şi a 
cerut Stareţului să se roage Sfântului pentru a-l 
ajuta în aceasta. În 1980, când am mers la Stareţ, 
încă mirean fiind, mi-a spus că l-a văzut pe Sfântul 
Vlasie şi ne-a întrebat despre el atunci când a aflat 
că suntem din acele locuri. În acea vreme, habar nu 
aveam că a existat în locurile noastre acest Sfânt. 
Starețul l-a văzut pe Sfânt înăuntrul Colibei sale şi 
ne-a explicat că era exact aşa cum este pictat pe 
icoana care se află în cărticica părintelui Augustin. 
L-a impresionat în mod deosebit faptul că l-a cercetat 
Sfântul. De asemenea, Starețul ne-a spus că atunci 
ar fi voit să meargă în Sklavena din Akarnania, dar 
era prea departe. Apoi a adăugat: 

- Fi, pentru Dumnezeu toate sunt uşoare. Într-o 
clipă te duce dintr-un loc în altul. 

Adică, credea că Dumnezeu poate anula distan- 
ţele. Poate şi lui i s-a întâmplat ceva asemănător. 

Arhimandritul Augustin Kaţambiris 


M-a învrednicit Dumnezeu de binecuvântarea de 
a vizita de mai multe ori pe pururea pomenitul Stareţ 
Paisie. Întotdeauna era gata să mă ajute duhovni- 
ceşte. Din discuţiile pe care le-am avut cu el, mi-am 
dat seama că îmi cunoştea întreaga mea viaţa. De 
aceea, diferitele întâmplări din viaţa mea mi le spunea 
acoperit. 

Mi-a povestit odată şi despre apariţia Sfântului 
Vlasie pe care am menţionat-o în cărticica despre 
Sfânt (vezi mai jos). 

Multe şi nenumărate sunt faptele dumnezeieşti 
care s-au petrecut cu Părintele Paisie, precum multe 
sunt şi harismele duhovniceşti pe care s-a învrednicit 
să le primească de la Dumnezeu, cu care a ajutat şi 
ajută mii de suflete să-şi afle mântuirea lor. Toate 
acestea dovedesc că Părintele Paisie este un Sfânt al 
Bisericii noastre şi va trebui la vremea potrivită să 
fie recunoscut ca sfânt şi în mod oficial. Fie ca să ne 
învrednicim de mijlocirile lui. 


Apariţia Sfântului Vlasie din Sklavena 
Akarnaniei 


(Din cartea Arhim. Augustin Kaţambiris „Sfântul 
Sfinţit Mucenic Vlasie Acarnanitul”, pp. 52-55) 

„„„„Sfântul Vlasie Acarnanitul s-a arătat aievea cu- 
noscutului monah aghiorit, Starețul Paisie. Această 
a treia arătare a Sfântului Vlasie Părintelui Paisie 
trebuie să aibă legătură cu apariţia Sfântului Părin- 
telui Avacum Lavriotul şi trebuie să fie continuarea 
acesteia. 

După arătarea Sfântului Vlasie Părintelui Avacum, 
cartea Sfântului s-a dat la tipar şi a început să cir- 
cule în preajma sărbătorii lui, 11 februarie 1980. Îl 
rugasem pe Părintele Paisie să se roage şi el, ca Domnul 
să binevoiască să aflăm mai multe lucruri din viaţa 
Sfântului pentru a se scrie cartea aceasta. Sfântul 
l-a învrednicit pe Părintele Paisie să-l vadă aievea... 
Pe Părintele Paisie, Sfântul Vlasie l-a cercetat împre- 
ună cu Maica Domnului. Părintele Paisie l-a văzut 
aievea pe Sfântul Vlasie, dar nu a auzit glasul lui, în 
timp ce pe Maica Domnului nu a văzut-o, ci numai 
i-a auzit preadulcele ei glas. Şi i s-au arătat Stareţului 
în chipul următor: 

În seara zilei de 3 februarie 1980, Duminica Fiului 
risipitor, Părintele Paisie se afla în chilia sa din 
Sfântul Munte şi se ruga cu metaniile. Deodată, i 
s-a arătat un sfânt înconjurat de o lumină cerească. 
Sfântul purta mantie de egumen. Lângă el a văzut o 
absidă din peretele unei biserici, în care se vedea o 
icoană foarte veche (pictată pe perete) a Sfântului. 
Desigur, prezenţa Sfântului i-a pricinuit, cum era 
firesc, teamă. După aceea însă, a simţit o nedescrisă 
bucurie duhovnicească, în timp ce se gândea: „Oare 
ce sfânt să fie?”, a auzit dulcele glas al Maicii 
Domnului venind din paraclisul chiliei lui, care este 
închinat ei: „Este Sfântul Vlasie din Sklavena!...”. 

După câteva zile, adică în preajma sărbătorii Sfân- 
tului, la 11 februarie, a ajuns cartea cu viaţa sa în 
Sklavena... Când Părintele Paisie a primit cartea Sfân- 
tului, pe care i-o trimisesem, a slăvit pe Dumnezeu... 
Şi pentru marea cinste pe care i-a arătat-o Sfântul, 
Părintele Paisie, din recunoştinţă față de el, i-a întors 
vizita. A plecat din Sfântul Munte în satul Sklavena 
din Akarnania şi s-a închinat la mormântul Sfântului. 

precum şi la moaştele sale cele pline de har, care se 
păstrează la bisericuţa de acolo închinată lui... După 
aceea, Părintele Paisie a descris trăsăturile Sfântului 
unei monahii ce picta Icoane, de la Sfânta Mănăstire 
„Sfânta Treime” din Koropi - Atika. Aceasta a pictat 
icoana Sfântului care se află la Coliba sa şi la care 
se închina. 

De atunci, Părintele Paisie sărbătoreşte, cu prive- 
ghere de toată noaptea, apariţia Sfântului, la 3 febru- 
arie în fiecare an”. 


Preotul Anastasiu Evanghel, Seres 


Pe Starețul Paisie l-am cunoscut pentru prima 
oară pe data de 15 martie 1975, când, împreună cu 
alţi studenţi, l-am vizitat în Sfântul Munte. Printre ei 
se aflau și actualul mitropolit Evghenie al Ierapetrei, 
ieromonahul Haralambie de la Sfânta Mănăstire 
Konstamonitu şi părintele Teologos irţidis din satul 
Liti de lângă Tesalonic. 

Am mers la Mănăstirea Stavronikita, iar de acolo 
am pornit spre chilia Stareţului. Auzisem multe lu- 
cruri despre Părintele Paisie şi, cuprins de o curiozi- 
tate sfântă, am vrut să aud ce vor spune buzele sale 
sfinte. După o jumătate de oră am ajuns, dar Starețul 
lipsea. Ani mâncat nişte dulciuri pe care le agăţase 
într-un copac, după care am început să discutăm. 
Peste puţin timp a apărut Starețul trăgând după el o 
ramură de copac. Am alergat cu toţii la el ca să luăm 
binecuvântare. Bucuria noastră nu cunoştea mar- 
gini. Apoi am intrat în sărăcăcioasa sa Colibă. Atunci 
Starețul îi spuse unuia dintre noi: 

- Tu, care o să devii teolog, stai acolo. 

Numele aceluia era Teologos. Toţi erau candidaţi 
la preoţie. Dragostea şi iubirea de străini ne-a copleșit. 
Am stat cu el două ore şi jumătate şi am „gustat” 
din sfinţenia sa. Câteva din cele spuse de el le-am 
însemnat. Accentua mult asupra credinţei, dragostei 
şi jertfirii de sine. Ne-a spus să avem dragoste faţă 
de toţi, chiar şi faţă de închinătorii la idoli, atei şi 
animale. Ne spunea că noaptea veneau şacalii şi el îi 
hrănea. O păsărică căzuse într-o găleată, iar el a 
salvat-o. Ne-a spus şi despre şarpele care îi ţinea 
companie. Ca să putem iubi un şarpe, trebuie să ne 
punem în situaţia lui. La fel trebuie să facem dacă 
vrem să iubim un om. Apoi ne-a vorbit despre morţii 
care se află la „închisoare” şi pe care noi suntem da- 
tori să-i uşurăm cu parastasele şi rugăciunile noastre. 
Ne mai spunea că diavolul se întruchipează şi îl pu- 
tem vedea aievea. Nu trebuie să învinuim şi să jude- 
căm pe nimeni altul, ci numai pe noi înşine. Egois- 
mul, spunea el, este rădăcina tuturor patimilor. Ne 
recomanda să nu studiem psihologia și psihanaliza. 
Numai cu înţelepciunea lumească, omul se pierde. 
Trebuie cultivată şi evlavia. 

Cel dintâi scop al nostru este să ne izbăvim pe 
noi înşine de patimi. Apoi, dacă putem, cu ajutorul 
lui Dumnezeu, să-i ajutăm şi pe ceilalţi. Răsplata 
noastră va fi mare dacă vom ajuta chiar şi numai un 
suflet. Preotul trebuie să se dăruiască şi să se ocupe 
mai ales de cele duhovniceşti. Să nu fie prea ocupat, 
nici să se lase cuprins de mâhnire din pricina pro- 
blemelor și ispitelor ce se ivesc, ci să le lase pe toate 
în purtarea de grijă a lui Dumnezeu. Ca preoţi, toată 
preocuparea şi atenţia să ne fie îndreptate asupra 
parohiilor noastre. Înainte de rugăciune, pentru a ne 

aduna în sine, este trebuinţă de puţin studiu, dar să 
fie consistent. În toată viaţa noastră mintea să ne fie 
lipită de Dumnezeu. Răspândirea ei la diferite lu- 
cruri nu ajută. 

Înainte de a pleca, Starețul ne-a dat câte o amin- 
tire şi ne-a cerut numele pentru a le pomeni. Ceea 
ce am simţit atunci, la vârsta de douăzeci şi doi de 
ani, ne-a cutremurat. 

După mai mulţi ani, în 1993, înainte de adormi- 
rea sa, când deja devenisem preot, l-am vizitat la 
Panaguda împreună cu fiul meu, pe atunci de doi- 
sprezece ani. Era luna iulie. Când am ajuns la Coli- 
ba sa, Starețul discuta cu un tânăr. Ne-am aşezat 
pe buturugile din curte şi am aşteptat. După ce au 
terminat, am luat binecuvântare şi ne-am aşezat să 
discutăm. Îmi făcusem casă în Seres, dar mai locu- 
iam încă în Gazoro, aşteptând să plec cât mai repede 
de acolo. Când i-am spus duhovnicului meu despre 
aceasta, el mi-a spus să fac rugăciune. 

Starețul m-a întrebat: 

- Ce face acel „diavol” acolo? 

Când am auzit am rămas uluit. Mi-am dat seama 
imediat că se referea la un vrăjitor ce locuia la noi în 
sat şi înşela multă lume. 

- Ce să facă, Gheronda? Caută naivi. 

- Eşti foarte bine acolo unde eşti, mi-a spus, îna- 
inte de a apuca să-i mai spun ceva despre casă. 

Înainte de a-l întreba, mi-a dat două răspunsuri 
esenţiale. Nu am mai îndrăznit să pun altă întrebare. 
Fiul meu a rămas cu gura căscată. Se uita când la 
Stareţ, când la mine. După aceasta, am început să 
vorbim despre cunoscuţi de-ai lui din Gazoro. În 

timp ce vorbeam, a venit un preot din Creta. Atunci 
Starețul l-a întrebat: 

- Sfinţia ta, părinte, de unde ești? 

- Din Creta, Gheronda. 

- De câţi ani eşti preot? l-a întrebat din nou. 

Dar acela, pentru a-şi ascunde vârsta, l-a între- 
bat el pe Stareţ: 

- Sfinţia Voastră câţi ani de preoţie îmi daţi? 

- Eu îţi dau o săptămână. 

- Ei, nici chiar o săptămână, Gheronda. Am trei- 
zeci de ani de preoţie. 

- Nu se vede, i-a spus Starețul. Eu zic că ai nu- 
mai o săptămână de când nu te-ai bărbierit... (Acest 
preot își scurtase foarte mult barba.) Starețul a vrut 
să arate că înfăţişarea lui nu corespundea cu anii de 
preoţie pe care îi avea. 

Acestea sunt experienţele pe care le-am trăit ală- 
turi de fericitul Stareţ Paisie. 


Karaghiannidis Vasile, Seres 


Pe Starețul Paisie l-am văzut de două ori, împre- 
ună cu prietenul meu Hristu. Când am mers prima 
dată, Hristu i-a spus Stareţului: 

- Gheronda, pot să vă văd separat? 

- De ce separat? l-a întrebat Starețul. 

- Fi, vreau sa vă spun ceva. 

- Ai duhovnic? 

- Da. 

- Atunci de ce vrei să vorbeşti cu mine separat? 
Hristu s-a pierdut puţin, dar Starețul i-a explicat: 

- Ascultă! Dacă te îmbolnăveşti, te duci direct la 
profesorul universitar să te examineze? Nu mergi mai 
întâi la medicul tău să-i spui problema ta? Numai în 
cazul în care acesta nu te poate vindeca, atunci mergi 
mai departe. Tu ai discutat problema ce o ai cu du- 
hovnicul tău şi nu te-a putut vindeca? 

Din acestea Hristu a înţeles ce trebuia să facă şi 
nu a mai insistat. După puţin i-a spus Stareţului: 

- Gheronda, nouă în oraş nu ni se dau multe pri- 
lejuri pentru viaţa duhovnicească, pentru discuţii 
duhovniceşti. 

- Ele există, dar voi nu le căutaţi. Dacă aţi fi fost 
narcomani într-un oraş necunoscut şi ar fi venit tim- 
pul să vă luaţi doza, într-o zi aţi fi descoperit toate 
locurile de unde se pot procura drogurile. De ce nu 
faceţi la fel şi pentru cele duhovniceşti? Aceasta dove- 
deşte că nu aveţi râvnă pentru cele duhovniceşti şi de 
aceea nu le căutaţi. Prilejuri pentru viaţa duhovniceas- 
că se află pretutindeni, rămâne numai să le căutaţi. 

Când am mers a doua oară la Stareţ, l-am aflat 
cărând lemne de foc. Le aşezase pe o scândură pe 
care o trăgea spre Colibă. Când ne-a văzut, ne-a spus 
în glumă: 

- Aşa este mai economic, pentru că maşina con- 
sumă multă benzină. 

După aceea a început să ne spună despre Con- 
stantinopol, că îl vom lua din nou fără să se verse 
sânge grecesc. Ni-l vor ceda marile puteri... 


Akoglu Atanasie, fotograf, Seres 
Cu harul lui Dumnezeu şi cu binecuvântarea Mai- 


cii Domnului, l-am cunoscut pe Starețul Paisie acum 

vreo douăzeci de ani. Atunci locuia lângă Mănăstirea 
Stavronikita. Cunoştinţa cu el s-a făcut într-un chip 
minunat. Când am mers pentru prima dată în Sfân- 
tul Munte, am trecut şi pe la Mănăstirea Stavronikita 
ca să-l întâlnesc, dar nu ştiam unde este chilia lui. 
Ne întrebam, eu şi alţi închinători care ne aflam în 
mănăstire, cum să facem să-l întâlnim. Cineva din 
mănăstire ne-a spus că Starețul va veni de cu seară 
pentru slujba de dimineaţă. Când am mers la biserică 
pentru slujba Utreniei, am întrebat pe un monah 
dacă a venit Starețul. Acela mi-a răspuns că atunci 
când vine, el stă totdeauna la strana stângă. Când 
am privit într-acolo am văzut un monah în vârstă, 
care era luminat de lumina candelelor. M-am apro- 
piat de el şi i-am spus: 

- Gheronda, iertaţi-mă, îl caut pe Părintele Paisie. 
Mi-au spus că sta aici într-o strană. Nu cumva l-aţi 
văzut? 

- Da, este aici, dar o să-l vezi după slujbă. Mergi 
şi stai la locul tău. 

După ce s-a terminat slujba şi am ieşit din tra- 
peză, ceilalţi închinători mi-au spus: 

- Iată, acela este Părintele Paisie! 

- Dar eu am vorbit cu el în biserică. 

Apoi am început să caut prilej să intru în vorbă 
cu el. Starețul se retrăsese într-un colţ, iar închină- 
torii mergeau câte unul şi vorbeau cu el. A venit şi 
rândul meu. M-am dus şi am luat binecuvântare de 
la el. Iar Starețul a început să-mi spună că trebuie 
să fim suflete cu rod. Un pom nu va putea rodi dacă 
nu-l săpăm, nu-l udăm, nu-l îngrijim. Tot astfel şi 
omul, dacă nu se va curăța şi nu se va săpa înlăun- 
trul său, pentru a scoate păcatele şi patimile cu aju- 
torul duhovnicului său, dacă nu se hrăneşte sufletul 

său cu îngrăşământul cuvântului lui Dumnezeu şi 
cu banii Tainelor, nu va rodi virtuţi. 

Altă dată, am mers la el împreună cu vreo doi- 
trei prieteni. Aceia l-au întrebat ceva în legătură cu 
televizorul. În acea vreme aveam un televizor care se 
stricase. Şi, pentru că nu ştiam cum să-l repar, am 
cumpărat altul nou. Atunci Starețul le-a răspuns: 

- Iată, întrebaţi-l pe Atanasie despre televizor, căci 
are vreo două-trei acasă. 

Multora, care mergeau să ia binecuvântare de la 
el, le spunea numele. 

Odată, am mers la Stareţ un grup şi am rămas la 
el până târziu. Terminând discuţia cu el, ne-a între- 
bat: 

- Acum încotro veţi merge? Unde veţi dormi? 

- Am programat să mergem la Mănăstirea Xiropo- 
tamu. 

- Nu o să ajungeţi. O să înnoptaţi pe drum. 

- Gheronda, daţi-ne binecuvântarea Sfinţiei Voas- 
tre şi ea va deschide şi uşi şi ferestre. 

Şi într-adevăr, când am ajuns la Mănăstirea Xiro- 
potamu era noapte, dar am găsit poarta de la intrare 
deschisă. Am intrat şi nişte părinţi care ne-au văzut 
ne-au întrebat: 

- De unde sunteţi? De unde aţi venit? 

- Tocmai acum am intrat înăuntru. 

- Dar porţile sunt închise. Pe unde aţi intrat? 

- Nu, erau deschise, am stăruit noi. 

Atunci părinţii s-au mirat, dar, după ce le-am spus 
că venim de la Părintele Paisie, au înţeles ce se întâm- 
plase. Binecuvântarea Stareţului a făcut aceasta. 

Multă lume mergea la Stareţ şi cerea sfaturi sau 
numai binecuvântarea sa. Cineva mi-a spus: 

- Nu am apucat să vorbesc cu Starețul, ci am luat 
numai binecuvântarea sa. De îndată ce mi-a pus 
mâna pe cap mi-au dispărut dintr-o dată toate dure- 
rile, gândurile şi mâhnirile. Când am plecat, parcă 
pluteam de bucurie. 

Altă dată, eram numai eu cu Starețul. Deodată a 
trecut pe deasupra noastră un avion care a făcut 
mult zgomot. Atunci i-am spus: 

- Gheronda, aceste avioane nu vă lasă să vă li- 
niştiți. 

- Aa, şi aceştia vor să ne amintească de prezenţa 
lor, ca să le dăm binecuvântare pentru un zbor bun. 

Starețul avea întotdeauna gânduri bune pentru 
orice s-ar fi întâmplat. 

Despre Rugăciunea lui lisus, ne spunea să ne 
obişnuim să o rostim lăuntric toată ziua, orice lu- 
crare am face. În felul acesta lucrurile noastre vor 
merge cu spor. Atunci când nu vorbim cu alţii, să 
rostim rugăciunea. 

Odată, un creştin venea cu maşina spre Sfântul 
Munte şi rostea mereu rugăciunea. Într-un sat, la o 
curbă, i-a ieşit un copil înainte. Maşina a trecut peste 
el, dar copilaşul nu a păţit nimic. Nici măcar nu l-a 
atins. A oprit maşina şi, când a coborât, a văzut că 
era nevătămat, ca şi cum nu i se întâmplase nimic. 
Hristos îl păzise prin puterea rugăciunii. 

Referitor la aceasta, Starețul spunea că, din cauză 
că nu avem o stare duhovnicească bună și nu ne 
rugăm, va veni vremea când maşinile se vor ciocni şi 
oamenii se vor lovi fără să vrea, fără să-şi dea seama. 
Nu vor putea evita aceasta. Lumea de astăzi, spunea 
el, seamănă cu un râu, ale cărui repejuni sunt oprite 
de un stăvilar de lemn. Însă, din pricina căderii şi a 
păcătoşeniei noastre, acest stăvilar, care acum există 

și opreşte râul, va fi distrus de către curentul păca- 
tului şi astfel ne vom autodistruge. 

Starețul spunea: „Atunci când doi oameni duc o 
grindă şi vor să treacă printr-o ușă, unul trebuie să 
cedeze şi să aştepte ca să intre celălalt, altfel nu vor 
putea băga grinda înăuntru. Tot astfel şi oamenii 
trebuie să cedeze, să-şi taie voia, altfel vor da cu capul 
de pereţi. Atunci când doi oameni se ciocnesc şi unul 
cedează puţin, oricât de rău ar fi celălalt, problema, 
tensiunea creată, va fi depăşită”. 

Părintele Paisie ne-a mai spus următoarea pildă: 
„Dacă luăm două pietre tari şi le lovim, vor scoate 
scântei. Dacă însă una este moale şi cealaltă tare, 
deşi vor fi lovite, nu vor scoate scântei. Tot astfel şi 
când e gata să se încaiere doi oameni, dacă unul se 
va înmuia şi va ceda, nu se va aprinde cearta. Dar 
dacă amândoi se vor înăspri, se va aprinde foc”. 

Când i-am spus că îi urmăresc pe mincinoşii 
martori ai lui Iehova şi mă cert cu ei, Starețul m-a 
sfătuit: 

- Fi, Atanasie, trebuie să ai curaj şi să-ţi schimbi 
des flaneaua, deoarece cu aceştia nimeni nu s-a pu- 
tut înţelege. Numai te vor tulbura şi te vor face să 
transpiri... 

Întotdeauna invoce rugăciunile Stareţului înainte 
de a mă întâlni cu iehoviştii, care umblă peste tot şi 
astfel o scol la capăt... Am câteva argumente cu care 
le dau peste nas. Îi fac de râs în faţa lumii, după care 
pleacă, trăgându-se unul pe altul. 

Din anul 1962, cu harul lui Dumnezeu şi cu bi- 
necuvântarea Maicii Domnului, vizitez regulat Sfân- 
tul Munte. Obişnuiesc să merg la Buna Vestire şi la 
Sfânta Cruce, de două ori pe an. De fiecare dată 
mergeam şi pe la Stareţ, care avea mereu multă lume. 

întotdeauna îi servea el singur pe oameni cu dulciuri 
şi cu apă. Putea, nu putea, se nesocotea pe sine ca 
să-i servească pe ceilalţi. Deoarece eram foarte apro- 
piat Stareţului, îmi spunea de multe ori: 

- Hai, pleacă mai repede! Nu mai pot. Trebuie să 
mă duc în biserică să dau un „telefon”. 

Se grăbea să facă rugăciune pentru cele care îi 
ceruseră închinătorii. 

Pe soţia mea o vedea din când în când la Suroti. 
Uneori, când îl vizitam la Coliba sa şi îl găseam îm- 
pletind metanii, îmi dădea metania începută, precum 
şi scula de lemn cu care împletea şi îmi spunea să o 
dau soţiei mele să o continue. 

Ne spunea: 

- Să nu pierdeţi „frecvenţa”, să aveţi comuniune 
cu Dumnezeu pe această „frecvenţă” a rugăciunii şi 
nu veţi rămâne afară. Şi mă voi ruga şi eu pentru 
voi pe aceeaşi „frecvenţă”. 

Altă dată ne-a spus: 

- Un „Slavă ie, Dumnezeule!” echivalează cu o 
mie de „Doamne  miluieşte” sau „Doamne  lisuse 
Hristoase, miluieşte-mă”. Mulţi îşi fac cruce de parcă 
ar cânta la mandolină, în felul acesta îşi bat joc de 
Dumnezeu. Când ne facem semnul Sfintei Cruci co- 
rect se bucură îngerul nostru păzitor. 

Mulţi călugări au trecut pe la Stareţ şi i-au cerut 
sfatul. De asemenea, foarte mulţi tineri care voiau 
să se facă călugări au trecut pe la el ca să ia binecu- 
vântare înainte de a intra în mănăstire, dar şi pen- 
tru a se încredința că este voia lui Dumnezeu să de- 
vină monahi. Cunosc pe unii cărora nu le-a dat voie 
să se facă monahi şi s-au căsătorit. 

Îmi spunea adesea să citesc Everghetinosul, iar 
eu îi răspundeam: 

- Gheronda, nu înţeleg cele scrise în el. 

- Fie înţelegi, fie nu, tu citeşte. Astăzi nu vei putea 
înţelege, însă mâine poate vei înţelege. 

Şi într-adevăr, de aceasta mi-am dat seama mai 
târziu. 

Despre lacrimi spunea; 

- Există oameni care lăcrimează uşor. Însă un 
suspin din adânc cu durerea inimii poate echivala 
cu o găleată de lacrimi. 

Starețul sfătuia: 

- Să nu ne culcăm fără să facem puţină rugăciu- 
ne. Dacă nu putem face Pavecerniţa, să spunem cel 
puţin Rugăciunile începătoare. lar când ne sculăm 
din pat, să facem semnul Sfintei Cruci și să începem 
să rostim Rugăciunea lui lisus cu buzele. 

La început voiam să-l fotografiez. Ştia că sunt fo- 
tograf, însă nu accepta să fie fotografiat. De aceea 
am încetat să mai iau cu mine aparatul de fotografiat. 
După mai mulţi ani, cunoscându-mi dorinţa, mi-a 
spus: 

- Hai, scoate aparatul şi fă-mi o fotografie bună. 
Am auzit că eşti fotograf bun. 

- Ah, Gheronda, acum vrei să te fotografiez când 
nu am aparatul cu mine? Când te-am rugat nu m-ai 
lăsat. 

La Sfântul Munte, ultima mea întâlnire cu Stare- 
ţul a fost în septembrie 1993. Am mers la Coliba sa, 
deşi cunoscuţii mei îmi spuneau: 

- Nu te duce! Starețul este bolnav. Pe nici unul 
din cei care au mers nu i-a primit. 

Eu însă aveam dorinţa să-l văd şi de aceea am 
mers. M-am ostenit foarte mult până am ajuns la 
Coliba sa. În trecut, de multe ori mersesem, dar ni- 
ciodată nu m-am simţit astfel, niciodată nu transpi- 

rasem atât de mult, încât să mi se ude toate hainele. 
Am bătut de mai multe ori ca să-mi deschidă. Am 
cântat mai multe tropare până să vină să-mi deschidă. 
Când s-a apropiat de poartă l-am văzut schimbat la 
faţă şi mi-am dat seama că nu se simte bine. Ţinea 
în mâini nişte pantaloni spălaţi. Vâzăndu-l în aşa 
hal, i-am spus: 

- Gheronda, lasă-mă să intru ca să te ajut, căci 
Sfinţia Ta nu poţi. 

- Nu, binecuvântatule. Mai bine pleacă! 

Mi-au dat lacrimile. În timp ce luam binecuvân- 
tare de la el, m-a lovit uşor peste cap şi mi-a spus: 

- Mergi cu bine. Acum nu pot. 

Într-adevăr, nu putea. După două luni am aflat 
că a mers la spital la Tesalonic. M-am dus să-l văd. 
dar călugăriţa care păzea la uşa salonului unde era 
Starețul sub nici un chip nu m-a lăsat să intru. 
L-am văzut însă împreună cu soţia mea la Mănăstirea 
de la Suroti, unde a fost dus. Se simţea bine, avea o 
dispoziţie bună. Ne-a recomandat să nu pierdem 
„frecvenţa”, viaţa duhovnicească. L-am îmbrăţişat cu 
multă bucurie. După două luni am aflat că adormise. 


Ioanidis Haralambie 


Ceea ce îmi dădea multă bucurie şi curaj atunci 
când mergeam la Starețul Paisie era faptul că, deşi 
era multă lume în curtea Colibei lui, pe toţi îi primea 
cu multă dragoste şi răbdare. Când am mers la el, 
i-am spus câteva lucruri legate de o problemă fami- 
lială de-a mea. Răspunsurile lui mi-au pricinuit multă 
bucurie şi am plecat plin de nădejde. Însă ceea ce 
doream mai mult era să-l întâlnesc pe Stareţ împre- 

ună cu soţia mea, deoarece exista o oarecare neînţe- 
legere între noi. 

Într-adevăr, am reuşit să ne întâlnim cu Starețul 
la Mănăstirea Suroti. Neînţelegerea noastră era urmă- 
toarea: Soţia mea provenea dintr-o frăţie ortodoxă. 
Acolo trăise după regulile frăţiei, printre care erau şi 
rugăciunile improvizate pe care le rosteau în comun. 
Pe mine mă deranja lucrul acesta. Aşadar, i-am expus 
Stareţului subiectul rugăciunilor improvizate, iar el 
a spus că astfel de lucruri nu sunt corecte. Ne-a accen- 
tuat că soţii trebuie să aibă acelaşi duhovnic, căci 
altfel unul va trage la dreapta, iar celălalt la stânga. 
Ne-a recomandat să ne rugăm lui Dumnezeu folo- 
sind rugăciunile pe care le-au scris sfinţii şi nu cu- 
vintele noastre35. 


Haravopulos Spiridon, Oreocastro - Tesalonic 


Am avut şi eu binecuvântarea să-l cunosc pe 
Starețul Paisie. Când a apărut problema Macedoniei 
eram neliniştit şi, în urma discuţiei cu doi tineri din 
Atena pe care i-am cunoscut în Sfântul Munte, am 
hotărât să mergem să luăm steagul de la graniţa 
Macedoniei. Voiam însă să merg mai întâi la Stareţ 
şi să iau binecuvântare de la el pentru aceasta. 
Când am mers la Coliba sa, l-am salutat şi înainte 
de a apuca să-i spun pentru ce am venit, mi-a zis: 


25 Starețul, într-adevăr, nu era de acord cu rugăciunile impro- 
vizate făcute în comun. Însă în rugăciunea noastră personală - 
pe lângă Rugăciunea lui lisus şi rugăciunile Sfinţilor - îngăduia şi 
chiar îndemna la exprimarea spontană cu propriile noastre cu- 
vinte în simplitatea şi durerea inimii (chiar şi această rugăciu- 
ne o numea a inimii). 

- Voinicule, ştii ce vreau eu de la tine? Deoarece 
am probleme de sănătate, partea aceea de munte pe 
care o vezi, dintr-un capăt în celălalt, vreau să o tai 
ca soarele să iasă mai devreme. 

Prin aceste cuvinte Starețul mi-a potolit entuzi- 
asmul, ca şi cum ar fi vrut să îmi spună că nu trebuie 
să întreprind lucruri care nu mă privesc şi sunt mai 
presus de puterile mele, ci să le lăsăm lui Dumnezeu. 
Şi îndată mi s-a luat o greutate de pe inimă. 


Merivanis Anghel, Tesalonic 


Pe Părintele Paisie l-am cunoscut în iulie 1981. 
M-am  învrednicit de marea binecuvântare ca Maica 
Domnului să-mi îndrepte paşii spre Grădina ei şi 
spre Părintele Paisie. De fiecare dată, auzeam multe 
lucruri minunate atât de la Părintele Paisie, cât şi de 
la alţi fraţi, atunci când ne întâlneam în curtea Coli- 
bei de la Panaguda. 

Îmi aduc aminte că în luna septembrie, cu trei- 
patru ani înainte de adormirea Stareţului, ne adu- 
naserăm înaintea gardului Colibei sale vreo doispre- 
zece oameni. Aşteptam acolo de o oră şi jumătate. 
Era pentru prima dată când întârzia atât de mult să 
deschidă. Când în cele din urmă ne-a deschis şi am 
intrat înăuntru, un oarecare închinător i-a cerut să 
ne vadă separat pe fiecare câte cinci minute, ca să-i 
spună şi el problema sa personală. Starețul însă nu 
a fost de acord, ci ne-a îndemnat să ne așezăm toţi 
pe buturugile din curte ca să ne vorbească. De-a 
lungul discuţiei spunea lucruri pe care nu înţele- 
geam de ce le spune. Fiind în toiul discuţiei, deodată 
o întrerupse şi spuse: 

- Un oarecare avocat evlavios din Tesalonic are 
probleme cu femeia lui, care are o mare slăbiciune 
pentru curăţenie. Copilul lor fiind foarte mic nu în- 
ţelege şi este firesc să facă mizerie, să facă deranj 
prin casă. Acest avocat va trebui să o convingă pe 
soţia lui să facă răbdare, până când copilul lor va 
începe să înţeleagă şi se va termina astfel acea situaţie 
din familia lor. 

Când Starețul a terminat discuţia, s-au terminat 
şi nedumeririle celor de faţă. Răspunsese întrebărilor 
și problemelor fiecăruia, deoarece cu harisma stră- 
vederii pe care o avea a „citit” gândurile tuturor. După 
puţin a spus: 

- Acum ce să mai spunem? 

- Tot ceea ce voiam să ne spuneţi, Gheronda, ni 
le-aţi spus, am răspuns noi. 

Deşi se adresase tuturor, vorbise în acelaşi timp 
şi fiecăruia separat. Prin urmare nu mai era nevoie 
să ne vadă în particular. După aceea, am pus meta- 
nie Stareţului şi am plecat. Pe cărarea ce ducea spre 
Mănăstirea  Kutlumuş urcam împreună cu  închină- 
torul care îi ceruse să ne vadă separat câte cinci mi- 
nute. La un moment dat, acela m-a întrebat: 

- Ai observat ceva ciudat în cuvintele Stareţului? 

- Ce să observ? Ceea ce mi s-a părut ieşit din 
comun a fost paranteza pe care a făcut-o în legătură 
cu acel avocat. 

- Ei, acel avocat sunt eu. l-am pus întrebarea cu 
mintea şi îndată Starețul a întrerupt discuţia şi a 
răspuns la întrebarea mea. 

Odată, înainte de a merge în Sfântul Munte, îmi 
apăruse pe mână o pată care mă deranja, însă nu 
i-am dat importanţă. Mă pregătisem să mă împărtă- 
şesc în Sfântul Munte. Într-adevăr, am plecat cu un 

grup de închinători, am trecut pe la Stareţ, după care 
am coborât la Mănăstirea Iviron unde am rămas 
peste noapte. Aici m-am împărtăşit şi la întoarcere 
spre Careia am trecut iarăşi pe la Stareţ. Între timp, 
acea pată de la mână mi se umflase şi se făcuse puroi. 
Pielea se îngălbenise și mă durea destul de tare. Mă 
împărtăşisem şi nu voiam să sparg abcesul ca să se 
scurgă puroiul. În timp ce vorbeam cu Starețul, i-am 
arătat mâna spunându-i: 

- Gheronda,  umflătura aceasta mă deranjează 
mult, dar nu pot să fac nimic pentru că m-am îm- 
părtaşit. Ce să fac? Să o sparg? 

- Să nu faci nimic, mi-a spus el. Apoi mi-a în- 
semnat mâna cu semnul Crucii. Când am ajuns în 
Careia şi ne-am urcat în autobuz ca să plecăm, adică 
după o jumătate de oră, m-am uitat la mână şi am 
văzut că puroiul dispăruse cu desăvârşire. În două 
zile mâna s-a făcut sănătoasă, ca şi cealaltă. 

Într-o vreme, auzisem că voiau să facă un drum 
care să pornească din Nea Roda și să ajungă până 
în Sfântul Munte, pentru a uşura, chipurile, aprovi- 
zionarea mănăstirilor. Când am mers la Stareţ, i-am 
spus: 

- Gheronda, am auzit că vor să facă un drum în 
Sfântul Munte. Dar vedeţi, Pronia dumnezeiască a 
aşezat mănăstirile rusească, bulgărească şi sârbească 
în partea învecinată cu continentul. Și astfel, guver- 
nul va trebui să ceară permisiunea de la aceste mă- 
năstiri şi de la Sfânta Epistasie pentru ceea ce vrea 
să facă. 

Starețul m-a privit pătrunzător şi mi-a spus: 

- Şi eu le-am spus acelaşi lucru. Şi în timpul dic- 
taturii militare voiau să facă acest lucru. Atunci am 

spus Sfintei Epistasii?* să ia aminte şi să nu îngă- 
duie aceasta. Și într-adevăr, Conducerea Sfântului 
Munte nu a fost de acord. Nu s-a făcut drum şi nici 
nu se va face vreodată. 

Altă dată eram la Schitul Sfânta Ana şi voiam să 
merg la Părintele Paisie să iau binecuvântare de la 
el, după care, în aceeaşi zi, să ajung la Mănăstirea 
Sfântul Pantelimon. Atunci era hram la Sfânta Ana 
(25 iulie), iar după două zile (27 iulie) era la mănăs- 
tirea rusească. Mă rugam Maicii Domnului să mă 
ajute să merg la amândouă hramurile și să-l văd şi 
pe Stareţ la Careia. Când am mers la Stareţ mi-a 
spus: 

- Astăzi voiam să merg pe munte ca să mă rog, 
dar un gând îmi spunea să stau la Colibă. Și astfel 
am stat aici şi am curăţat grădina de buruieni. 

Atunci am înţeles că, spunând acestea, voia să 
mă facă să înţeleg că mă aştepta. 

Deşi ajunsesem la o vârstă destul de mare, încă 
nu mă căsătorisem. Mama îmi spunea mereu: „Eu 
voi pleca şi tu vei rămâne singur”. Dar eu nu mă ho- 
tăram, cu toate că mă gândeam că trebuie să-mi în- 
temeiez o familie şi să o bucur pe mama mea. Pe de 
altă parte, a rămâne astăzi singur în lume este un 
lucru foarte greu. Când am fost la Stareţ prima dată, 
i-am spus câteva lucruri din viaţa mea, fără însă 
să-i pomenesc ceva despre căsătorie. Cu toate aces- 
tea, el mi-a spus: 

- Să te însori! 

Starețul citea în inima omului. M-a ajutat mult. 
S-a ostenit mult pentru mine. În luna aprilie m-am 
căsătorit şi după vreo trei luni soţia mea a rămas 


26 Organul executiv al Sfântului Munte. 

însărcinată. Cu binecuvântarea Stareţului, a născut 
o fetiţă sănătoasă. 

Odată, am întâlnit la Coliba Stareţului un grup 
din Pireu. Erau vreo şase-şapte medici şi avocaţi, 
precum şi un preot. La început, preotul i-a pus câ- 
teva întrebări la care el i-a răspuns. Toate pe care le 
spunea Starețul aveau un tâlc. Unele le înţelegeam, 
altele nu. Doi dintre aceia, care păreau a fi avocaţi, 
îi puneau mereu întrebări, iar el le răspundea. De la 
un punct al discuţiei aceia au început să-l contrazică. 
Văzând aceasta, Starețul le-a spus: 

- Bine, dar pentru ce aţi venit aici? Ca să învăţaţi 
sau ca să mă învăţaţi? Eu nu v-am chemat să mă 
învăţaţi. Voi aţi venit aici. 

Cu toate acestea, după puţin, unul dintre ei a 
început iarăşi să se împotrivească. Atunci Starețul 
i-a spus: 

- Tu vei suferi mult în viaţa ta. 

Prin aceasta voia sa spună că acela va suferi mult 
din pricina egoismului său. Apoi a continuat: 

- Dumnezeu face minuni în fiecare clipă, dar noi 
nu înţelegem, nu vedem. Necredinţa s-a înmulţit atât 
de mult, încât îl rog pe Dumnezeu ca minunile pe 
care le face să fie clare ca să le vadă şi cei necredin- 
cioşi. Poate numai aşa ne vom reveni. 

În acea zi Starețul s-a mâhnit mult. 

Un prieten de al meu, I.P., îl cunoştea bine pe 
Stareţ. Odată, când voiam să merg în Sfântul Munte, 
m-a întrebat dacă poate să-i transmită ceva Stareţu- 
lui. Mi-a spus să-i transmit că femeia cumnatului 
său a născut un copil foarte sănătos. Femeia aceea 
era infirmieră şi îngrijise odată de un bolnav ce su- 
ferea de o boală molipsitoare. În acea perioadă a ră- 
mas însărcinată şi, temându-se ca nu cumva embrio- 

nul să se fi molipsit de acea boală, căuta să-l con- 
vingă pe bărbatul ei că trebuie să facă avort. Atunci 
prietenul meu, aflând de aceasta, i-a rugat ca, mai 
înainte de a avorta copilul, să ceară sfatul Stareţului 
Paisie. Aşadar, loanis a mers în Sfântul Munte la 
Stareţ şi i-a spus cazul acestor soţi. Starețul a spus 
să nu facă avort şi a adăugat că pruncul se va naşte 
normal şi va fi foarte sănătos. Într-adevăr, aşa s-a şi 
întâmplat. Când i-am spus Stareţului despre Ioanis şi 
despre faptul că femeia cumnatului său a născut un 
copil sănătos, a făcut semnul Sfintei Cruci și a spus: 

- Slavă ie, Dumnezeule! Slavă ie, Dumnezeule! 
Slavă ie, Dumnezeule! De mai multă vreme aceasta 
este singura veste bună pe care o aud. În ultima 
vreme aud numai veşti neplăcute. 

Altă dată, au venit la el doi elevi care i-au cerut 
să se roage pentru ei ca să obţină rezultate bune la 
examene. Starețul, după ce le-a spus că neapărat 
trebuie să înveţe, i-a sfătuit să spună rugăciunea 
„Împărate ceresc...”. Făcând aşa, nu va fi nevoie să 
înveţe prea mult. 

Fie ca toţi să avem binecuvântarea Stareţului şi 
din Biserica biruitoare unde se află, să se roage pen- 
tru toată lumea, pentru ţara noastră, pentru familia 
mea, pe care am întemeiat-o cu rugăciunile lui, şi 
pentru mine păcătosul şi nevrednicul său fiu du- 
hovnicesc! 


Mavraghenis Stelian 


În anul 1988, împreună cu soţia mea, l-am vizitat 
pe Starețul Paisie la Mănăstirea de la Suroti. Atunci 


235 


l-am întrebat din care pricină încă nu dobândisem 
copii. Starețul mi-a spus că vom avea copii şi că va 
trebui să avem multă răbdare ca să-i creştem. Mai 
târziu am dobândit doi copii. Atunci eram căsătoriţi 
de curând şi ne grăbeam. Cuvintele Stareţului s-au 
adeverit întru totul. 

Mai demult, când l-am vizitat la Coliba sa din 
Sfântul Munte, m-a întrebat cu ce fel de oameni am 
legături. 

- Nu fac distincţie, Gheronda, i-am răspuns eu. 

Atunci mi-a dat următorul sfat: 

- Atunci când plantăm un dovleac lângă un pe- 
pene, acesta îşi pierde dulceaţa şi nici dovleacul nu 
se va folosi. De aceea, şi noi trebuie să luăm aminte la 
cei cu care ne însoţim ca nu cumva să pierdem daru- 
rile lui Dumnezeu şi nici aceia să nu se folosească. 


Kenanidis Constantin, doctor în Teologie, 
Tesalonic 


Pe Părintele Paisie l-am cunoscut în 1975, când 
aveam vârsta de opt ani. De atunci, în fiecare an 
mergeam la Sfântul Munte şi îl vedeam. Şi, odată cu 
trecerea anilor, legătura noastră devenea tot mai 
strânsă. Când eram în perioada adolescenţei aveam 
destule nelinişti, însă Starețul era pentru mine izvor 
de mângâiere şi nădejde, precum şi povăţuitor spre 
mântuire, pentru că îmi dădea soluţii clare la pro- 
blemele mele, lucru care îmi pricinuia uimire. 

Referitor la gânduri, spunea că atunci când ai 
gânduri necurate să le dispreţuieşti cu desăvârşire, 
să nu intri în discuţie cu ele, iar în locul lor să pui 

gânduri bune. Căci, dacă prin încuviințarea gându- 
rilor necurate, ajungi în cele din urmă la fapte necu- 
rate, tot astfel, prin încuviințarea gândurilor bune, 
poţi ajunge la săvârşirea faptelor bune. 

Despre înfrânare spunea: Astăzi tinerii care reu- 
şesc să se păstreze curaţi până la căsătoria lor vor fi 
socotiți mucenici. Tot astfel vor fi socotiți şi tinerii 
care vor să devină monahi, dacă se vor păstra şi ei 
curaţi până în clipa când vor îmbrăca rasa. Mucenicii 
cei de demult trăiau mucenicia sângelui. Tinerii de 
astăzi, atunci când se nevoiesc ca să se păstreze cu- 
raţi, sunt consideraţi mucenici ai conştiinţei, din 
pricina războiului conştiinţei pe care îl rabdă şi al 
dispreţului celorlalţi.  Mucenicia conștiinței uneori 
este mai dureroasă decât cea a sângelui. Referitor la 
subiectul instinctului de reproducere, Starețul spu- 
nea că trebuie „să-l băgăm la congelator” până la 
căsătorie şi să facem o nevoinţă cinstită înaintea lui 
Dumnezeu, pentru dragostea Lui. Numai în felul 
acesta vom găsi rezolvare la această problemă. 

În perioada adolescenţei vorbeam cu Starețul, cum 
era şi firesc, despre relaţiile tinerilor. El vorbea despre 
dragostea pe care o făgăduiesc tinerii care au aceste 
relaţii. Spunea cu amărăciune că de mai multe ori a 
constatat că această dragoste nu este adevărată. Apoi 
mi-a spus: 

- Dacă ai o prietenă şi spui că o iubeşti, pentru a 
te proba dacă o iubeşti cu adevărat, închipuie-ţi faţa 
ei arsă şi schimbată într-o masă informă și urâtă. 
Dacă văzând faţa ei urâtă continui să o iubeşti ca şi 
mai înainte, atunci să fii sigur că o iubeşti cu adevă- 
rat. 

În acea perioadă mă ocupam mult cu atletismul, 
mai concret, cu alergările. Starețul îmi spunea în glumă: 

- Să nu alergăm pe orizontal, ci pe vertical, către 
Dumnezeu. 

Când eram în anul întâi de liceu l-am întrebat 
despre alegerea profesiei: 

- Gheronda, cum poate fi cineva sigur că profesia 
pe care o va alege va fi bineplăcută lui Dumnezeu? 

Atunci el mi-a răspuns că, pentru a alege cineva 
corect profesia sa, va trebui să se sfătuiască cu un 
om în care are desăvârşită încredere. lar acel om va 
trebui să aibă dragoste dezinteresată pentru a putea 
„vedea” chemarea aceluia şi astfel să-l ajute. Răspun- 
sul acesta l-am păstrat în inima mea, iar când a tre- 
buit să hotărăsc ce profesie trebuie să aleg, am mers 
din nou la Stareţ şi i-am amintit discuţia pe care am 
avut-o referitoare la acest subiect. Apoi i-am spus: 

- Singurul om în care am desăvârşită încredere 
sunteţi Sfinţia Voastră. Aşadar, ce mă sfătuiţi să aleg? 

Atunci a zâmbit şi mi-a spus: 

- Pentru mine, ţi-o spun înaintea lui Dumnezeu, 
profesia care presupune cea mai mare răspundere, 
pe care o poate face cineva, este cea de educator (la 
grădiniţă). Dar ea este şi cea mai grea, deoarece 
plăsmuieşte suflete. Iar plăsmuind suflete, plăsmu- 
ieşti oameni, care sunt plăsmuiţi după chipul lui 
Dumnezeu. Şi astfel, devii  împreună-lucrător cu 
Dumnezeu, aşa cum se fac şi părinţii atunci când 
nasc copii. Dacă vezi că nu ai calităţile necesare pen- 
tru a fi educator, atunci fă-te învăţător. Este o profe- 
sie la fel de responsabilă. Iar dacă vezi că nici învăţă- 
tor nu poţi, atunci fă-te profesor. 

Atunci i-am spus că, din câte mă cunosc pe mine 
însumi, aş putea să mă fac profesor. Iar el mi-a spus: 

- Desigur, vei deveni profesor, şi încă de teologie. 

La auzul cuvântului „teologie” am protestat, deoa- 
rece nu numai că nu m-am gândit la ea, ci eram 
chiar împotrivă. Eu intenţionam să fac medicina, dar 
nu eram hotărât, în cele din urmă m-am hotărât să 
dau la medicină, am făcut meditaţiile necesare şi mă 
pregăteam cu înfrigurare pentru examene. Între timp 
mă gândeam la Stareţ şi mergeam la el. De fiecare 
dată când mergeam la el îmi spunea: 

- Bine ai venit, teologule! 

Pe atunci această urare mă deranja destul de mult 
şi îi spuneam: 

- Gheronda, te rog să nu-mi mai spui aşa, pen- 
tru că în nici un caz nu voi deveni teolog. 

- O să vezi că vei deveni teolog, insista Starețul. 

Această insistența a lui mă punea pe gânduri. Cu 
toate acestea, împotrivirea mea nu scădea deloc, ci 
rămâneam statornic în hotărârea mea. Timpul trecea 
şi de fiecare dată când mergeam la Stareţ îmi spunea: 

- Bine ai venit, teologule! 

În dimineaţa unei zile de februarie a anului 1985 
m-am deşteptat şi am simţit înlăuntrul meu o dorinţă 
puternică să studiez teologia. Fără să pierd timp, 
chiar a doua zi de dimineaţă, am plecat spre Sfântul 
Munte. Am ajuns la Coliba Stareţului şi i-am spus 
despre noua mea hotărâre. El a primit vestea cu mul- 
tă bucurie şi mi-a spus de mai multe ori să mă gân- 
desc bine, să mă încredinţez că într-adevăr aceasta 
vreau să fac. În cele din urmă am studiat teologia și 
după patru ani am luat diploma. 

În acelaşi an în care mă hotărâsem să devin teolog, 
mă gândeam să mă las de atletism. M-am dus din 
nou la Stareţ şi i-am cerut sfatul în privinţa aceasta. 
Iar el mi-a spus: 

- Să faci aceasta imediat. Aceste lucruri trebu- 
iesc tăiate dintr-o dată. Nu trebuie să te mai gân- 
deşti. 

Eu însă şovăiam şi de aceea l-am rugat să mă lase 
să mai merg la o ultimă întrecere, pentru satisfacţie 
morală. Dar el mi-a spus: 

- Aceasta nu este satisfacţie morală, ci imorală, 
pentru că prin întrecerile sportive omul îşi manifestă 
toată iubirea de sine şi slava deşartă pe care le are. 

Dar în mintea mea stăruia gândul de a merge la 
o ultimă întrecere. Starețul, înțelegând aceasta, mi-a 
spus: 

- În sfârşit, dacă insişti, du-te! 

Într-adevăr, am luat parte la o întrecere interna- 
ţională care a avut loc la Atena în 1986. Dar, ce s-a 
întâmplat? De îndată ce am pornit, un alergător m-a 
călcat pe picior. După cum se ştie, ghetele de atle- 
tism au cuie în talpă. Îndată piciorul mi s-a umplut 
de sânge, dar nu am dat importanţă, ci am continuat 
să alerg. Într-un alt punct al cursei un alt alergător 
m-a lovit cu cotul în faţă, care îndată mi s-a umplut 
de sânge. Sângele îmi curgea atât de tare încât mă 
primejduiam să mă înec în timp ce alergam. Iar 
acestea le-a îngăduit Dumnezeu datorită insistenţei 
mele. În cele din urmă, am încheiat cursa, dar nu 
m-am calificat. 

A doua zi am plecat spre Sfântul Munte. Când 
i-am spus  Stareţului păţania mea, m-a mângâiat 
zâmbind şi m-a făcut să-mi revin, revărsând asupra 
mea nesfârşita sa dragoste părintească. 

Starețul voia ca întotdeauna să am binecuvântare 
de la duhovnicul meu înainte de a pune orice fel de 
întrebare. Adeseori îmi spunea: 

- De vreme ce ai duhovnic, de ce mă întrebi pe 
mine? 

Primea să discutăm despre vreun subiect numai 
dacă era sigur că aveam binecuvântare pentru aceasta. 

În vara anului 1987 am mers la Stareţ cu un prie- 
ten de-al meu din Belgrad. După ce a vorbit cu el, 
Starețul mi-a spus: 

- Ah, copilul meu, dacă ai şti ce va păţi lugosla- 
via! Foarte mult se vor chinui cei de acolo. 

Apoi mi-a vorbit despre destrămarea Iugoslaviei, 
despre războiul ce va fi acolo şi despre starea eco- 
nomică grea în care vor ajunge. Când am fost în 
Belgrad, am spus aceste lucruri unor preoţi de acolo, 
care, atunci când s-au împlinit acestea, s-au minu- 
nat de harisma Stareţului, care le proorocise cu 
cinci ani mai înainte. 

În primăvara anului 1989, a intrat împreună cu 
mine în Sfântul Munte şi un cercetător grec, chimist, 
de la Comisia Europeană. Era pentru prima oară 
când venea în Sfântul Munte, la Starețul Paisie. De 
îndată ce Starețul l-a văzut, i-a spus: 

- Fi, binecuvântatule, tu eşti om de ştiinţă? De 
atâţia ani faci acea experienţă, cu acel lichid, la cutare 
temperatură. Dar temperatura este prea ridicată şi 
lichidul se transformă în vapori. De aceea nu-ţi reu- 
şește experienţa. 

Acela, când a auzit cuvintele Stareţului, a rămas 
fără glas şi s-a minunat de harisma sa. Când a înţe- 
les şi a conştientizat că Starețul într-adevăr i-a ară- 
tat pricina greșelii lui, s-a dus imediat şi i-a făcut 
metanie. Aşa cum mi-a explicat mai târziu, ani de 
zile experimenta ceva şi nu o putea scoate la capăt. 

Odată, pe când mă aflam la Panaguda, l-au vizi- 
tat pe Stareţ trei străini, un englez, un italian şi un 

francez. Atunci eu m-am oferit să traduc, însă el 
mi-a spus că nu este nevoie. I-a luat într-un colţ al 
curţii şi a început să vorbească cu ei. A vorbit destulă 
vreme. Întorcându-se, mi-a spus zâmbind: 

- Bre Constantine, am vorbit cu aceştia până m-am 
săturat. 

Vorbise cu ei în greceşte, însă aceia înţeleseseră 
fiecare în limba sa. 

Altă dată, am găsit multă lume aşezată în „salo- 
nul” său, - aşa cum numea Starețul buturugile din 
curtea Colibei sale -, şi Părintele îi întreba pe fiecare 
pe rând unde lucrează. Când a ajuns la tânărul care 
stătea lângă mine, a spus: 

- Mihail, tu ai fost numit de curând în Kalamata. 
Cum te simţi acolo? 

Auzind acestea, tânărul a rămas şocat. Am în- 
cercat să-l fac să-şi revină, spunându-i că unele ca 
acestea sunt obişnuite pentru Stareţ şi de aceea nu 
trebuie să se minuneze. 

Odată, au mers la Stareţ unii care fuseseră la 
medium și aveau asupra lor semne ale lucrării dia- 
voleşti. Starețul, cu mult discernământ, le-a arătat 
pricina stării lor şi cu cuvinte simple, aşa cum obiş- 
nuia întotdeauna să procedeze, i-a ajutat să înţeleagă 
greşeala ce au făcut-o atunci când l-au consultat pe 
acel medium şi au participat la ceremonii diavoleşti. 
Dar ceea ce m-a impresionat mai mult a fost cu- 
noașterea profundă a fenomenelor spirituale pe care 
o avea Starețul, precum şi exactitatea cuvintelor lui, 
care niciodată nu dădeau greş. Metoda şi cuvintele 
lui le-ar fi invidiat mulţi analişti, psihologi şi teologi. 
Sentimentul pe care îl încerca cineva în timpul unei 
discuţii cu el era simţirea unul val copleşitor de dra- 

goste şi har, care izvorau din Stareţ şi se răspân- 
deau în juru-i. 

Referitor la educaţia copiilor, spunea că trebuie 
să-i „îngrădim”. Desigur, este bine să le dai o oare- 
care libertate, nu însă deplină, aşa cum au făcut 
nişte diplomaţi în Atena, care şi-au lăsat copiii sin- 
guri într-un apartament, iar aceştia au spart şi au 
distrus totul. El spunea că, dacă la această vârstă 
copiii distrug scaune, mai târziu vor sparge capete. 

Altă dată, în primăvara anului 1985, am mers cu 
un prieten de-al meu la Coliba Stareţului. Am bătut 
în fierul de la poartă şi am aşteptai destul timp, dar 
nu a răspuns. Am continuat să batem, dar nimic. A 
început să plouă, dar noi nu am plecat. După ce s-a 
oprit ploaia, am începui iarăşi să batem, dar în zadar. 
Deodată am auzit o voce din pădure: „Starețul nu 
este aici. De dimineaţă a plecat în pădure”. Cu toate 
acestea noi nu ne-am descurajat. Am continuat să 
batem în răstimpuri, să rostim Rugăciunea şi să 
strigăm: „Pentru rugăciunile Sfinţilor Părinților noş- 
tri...”. Din nou s-a auzit o voce: „Nu insistaţi, pentru 
că Starețul nu este acasă!” Acea voce mi se părea 
cunoscută. Atunci am alergat spre locul de unde se 
auzise vocea şi uimiţi, l-am văzut pe Stareţ aşezat, 
rostind rugăciunea cu metania în mână. De îndată 
ce ne-a văzut, ne-a chemat lângă el şi a început să 
ne vorbească cu multă dragoste despre problemele 
pe care le aveam. Am plecat de la el cu sufletele uşu- 
rate. 

În perioada în care mă ocupam cu biologia, am 
avut o discuţie lungă cu Starețul pe tema creaţiei 
lumii. El spunea că toate au fost create de la Duhul 
Sfânt. M-a făcut să înţeleg că teoria evoluționistă a 
lui Darwin, precum şi părerile posterioare apariţiei 

ei, sunt cu desăvârşire greşite. Mi-a explicat, prin 
cuvinte foarte simple, că Dumnezeu a creat lumea. 

Atunci când i-am spus că există profesii şi mese- 
rii în care este greu să se roage cineva în timp ce lu- 
crează, a fost categoric: 

- Fiecare trebuie să se străduiască să-şi sfinţească 
profesia sau meseria sa! 

Odată mi-a spus: 

- Dacă ştii un om care are îndrăzneală la Dumnezeu 
și îi aprinzi o lumânare, acela este obligat să se roage 
pentru tine. lar dacă ştii un mort despre care crezi 
că nu are îndrăzneală la Dumnezeu, atunci când îi 
aprinzi o lumânare este ca şi cum ai da o răcoritoare 
unuia care se arde de sete. Sfinţii primesc cu bucu- 
rie prinosul adus prin aprinderea lumânării şi sunt 
obligaţi să se roage pentru cel care a aprins-o. De 
asemenea şi Dumnezeu se bucură de aceasta. 

Altă dată, în august 1996, am pierdut o geantă 
în care aveam un calculator portabil şi o cruce de 
lemn, pe care mi-o dăduse Starețul şi pe care el în- 
suşi o sculptase. În calculator aveam o lucrare ştiin- 
ţifică pe care o pregătisem în decursul celor cinci ani 
cât am stat în străinătate, căreia, din păcate, nu-i 
făcusem nici o copie. Fram deznădăjduit, dar de în- 
dată ce mi-am adus aminte că în geantă se află și 
Crucea dăruită de Stareţ, am început să nădăjduiesce 
că Dumnezeu o să mă ajute să o găsesc. Am început 
aşadar să fac rugăciune la Sfântul Arsenie şi la Sta- 
reţ. După două zile am simţit lângă mine prezenţa 
Stareţului. La amiaza celei de a treia zi o oarecare 
doamnă a dat telefon şi mi-a spus că a găsit geanta. 

Atunci când îl întrebam pe Stareţ despre Constan- 
tinopol şi Asia Mică, întotdeauna se referea la proo- 
rocia Sfântului Cosma Etolianul. Spunea că ruşii - 

rasa plăviţă (blondă) - vor da Constantinopolul gre- 
cilor. Încă de la începutul anilor 1980 vorbea despre 
dezmembrarea Uniunii Sovietice şi despre prăbuși- 
rea regimurilor comuniste în toate statele Blocului 
Răsăritean. Când vorbea despre prigoana creştinilor 
din Uniunea Sovietică de atunci, spunea că a fost o 
bună ocazie pentru a se umple Sinaxarul Bisericii 
Rusiei cu noi mucenici. Vedea că regimul comunist, 
fără să vrea, devenea un mijloc de sfințire a Rusiei, 
căci sângele mucenicilor avea să renască duhovni- 
ceşte Rusia. 

Odată, nişte închinători ciprioţi l-au întrebat des- 
pre situaţia din ţara lor. Atunci Starețul le-a răspuns 
că, de vreme ce Dumnezeu este stăpân peste istoria 
întregii lumi, trebuie să înţelegem că toate evenimen- 
tele care au avut loc în Cipru sunt incluse în planul 
iconomiei dumnezeieşti. Apoi le-a spus: 

- Trebuie să avem încredere în Dumnezeu, pentru 
că tot ceea ce se întâmplă se face potrivit Proniei Lui. 

Când vorbeam despre îndelunga-răbdare a lui 
Dumnezeu, Starețul spunea despre sine: 

- Eu sunt un dobitoc. Mă mir cum mă mai rabdă 
Dumnezeu! 

lar aceasta nu o spunea smerindu-se pe sine, ci 
o credea, o trăia. 

După explozia de la Cernobâl, Starețul spunea - 
referitor la radioactivitatea care a rămas în atmosferă 
şi s-a întins peste tot - că nu se teme de nimic, pentru 
că înainte de a mânca face semnul Sfintei Cruci peste 
alimente. 

Dacă cineva nu este hotărât ce să aleagă între 
monahism şi căsătorie, va trebui să se roage mult şi 
ceea ce îi va spune inima, nu logica sau împrejurările, 
aceea să facă. Adică nu ceea ce crede el că este mai 

bine, ci ceea ce simte înlăuntrul său că vrea şi îi 
aduce bucurie. Odată, a venit la Stareţ cineva şi i-a 
spus că se gândeşte să devină monah. Atunci Stare- 
ţul i-a spus: 

- Dacă numai te gândeşti la aceasta, atunci este 
mai bine să-ţi găseşti o fată şi să te căsătoreşti. 

Ceea ce îl interesa nu era să-i îndrume pe oa- 
meni la unul sau la celălalt mod de viaţă, ci cum ar 
putea să ajute la alegerea corectă. 

De obicei, nu îngăduia monahilor începători să 
trăiască singuri. El spunea că pentru monah cea 
mai mare siguranţă există în obşte, unde se exersează 
în ascultare. Mai târziu, după ce se va fi nevoit cu 
mărime de suflet în obşte câţiva ani şi după ce va fi 
luat binecuvântare de la stareţul lui, va putea conti- 
nua singur în pustie, sub povăţuirea unui duhovnic 
încercat. Dar şi aceasta o recomanda foarte rar. 
Odată, după vizita unui monah, l-am auzit pe Stareţ 
vorbind cu sine însuşi: „Aceşti ucenici de astăzi nu 
sunt ucenici pentru că nu fac ascultare”. Astăzi sta- 
reţii fac ascultare de ucenici şi nu ucenicii de stareţi. 

O deosebită impresie mi-a făcut îndelunga-răbdare 
pe care a arătat-o Starețul în perioada în care avea 
hernie. Ajunsese într-o stare atât de gravă, încât nu 
mai putea sta în picioare, ci se întindea jos pe pă- 
mânt şi astfel vorbea închinătorilor. Odată, mi-a 
spus glumind: 

- Ultima oară când ai venit hernia era ca o por- 
tocală, acum a devenit ca un pepene. 

Când l-am întrebat dacă va face operaţie, el mi-a 
spus: 

- Lasă să sufăr puţin, poate mi se va ierta şi mie 
vreun păcat. 

Atunci când voia să care ceva şi mergeai să-l ajuţi, 
nu te lăsa, ci spunea: 
- Lasă, ca să mi se ierte vreun păcat. 


Stamatiu Ioana, Tesalonic 


În anul 1991 am venit din Atena şi ne-am stabilit 
în Tesalonic. După puţină vreme am auzit despre 
Părintele Paisie, dar fiindcă era bolnav la Mănăstirea 
de la Suroti şovăiam să mergem, nevoind să-l deran- 
jez cu prezenţa mea. Cu toate acestea, totdeauna 
aveam înlăuntrul meu o dorință arzătoare ca să-l 
cunosc. În cele din urmă a murit şi nu m-am învred- 
nicit să-l cunosc. 

În anul 1996, pe la sfârșitul lunii aprilie, întor- 
cându-mă dintr-o călătorie cu maşina noastră, am 
văzut pe drum un indicator pe care scria: „Către 
Sfânta Mănăstire a Sfântului loan Teologul”. Atunci 
i-am spus soţului meu: 

-lată Mănăstirea unde este înmormântat  Părin- 
tele Paisie. Hai să intrăm puţin. 

Am urcat sus la mănăstire şi, ca şi cum ştiam 
unde se află, am mers direct la mormântul Stareţului. 
Acolo am simţit o mare bucurie. Am îngenuncheat şi 
i-am spus Stareţului: 

- Gheronda, nu v-am cunoscut când trăiaţi. Dar 
ştiu că şi acum mă auziţi. 

În acele zile fiul meu începuse nişte examene 
pentru masteratul pe care îl făcea la Londra. Copilul 
avea mare  nelinişte, deoarece examenele erau foarte 
grele. Deşi fusese un student foarte bun, atunci îmi 
spunea: 

- Mamă, mă simt foarte încurcat. Cred că nu o 
să le iau. 

Aşadar m-am aplecat peste mormântul Stareţului 
și l-am rugat fierbinte pentru fiul meu. Simţeam că 
mă ascultă. După această rugăciune am plecat liniş- 
tită şi uşurată. 

Când am ajuns acasă am aprins candela, m-am 
rugat înaintea icoanelor şi am intrat în dormitor să 
cale nişte rufe. Uşa dormitorului era deschisă şi ve- 
deam prin ea icoanele de pe peretele celeilalte camere. 
Mă rugam neîncetat, pentru că mintea îmi era mereu 
la copil şi la examenele pe care avea să le înceapă a 
doua zi. În timp ce mă rugam, l-am văzut deodată 
pe Stareţ stând în uşa dormitorului. Arăta exact aşa 
cum era pe coperta cărţii pe care o cumpărasem în 
acea zi. Și lucru minunat este că nu am simţit nici o 
tulburare, ci au început să-mi curgă lacrimi de bu- 
curie şi recunoștință. Era îmbrăcat cu acea vestă 
veche de lână, cu fesul lui obişnuit pe cap. Stătea cu 
mâinile încrucişate şi cu ochii plecaţi la pământ. Era 
mic de statură, cu faţa osoasă şi avea o înfăţişare 
ascetică şi smerită. Stătea acolo ca şi cum mi-ar fi 
spus: 

- Am venit să mă cunoşti. 

Nu se grăbea să plece, ci m-a lăsat ca să mă bucur 
mult timp de prezenţa lui. L-am văzut aievea. L-am 
simţit ca pe un om viu. Stătea exact în uşa dormito- 
rului, iar pe deasupra lui se vedeau icoanele. Privind 
chipul său am simţit dragoste pentru el ca pentru 
un ocrotitor al meu şi dintr-o dată mi-au venit în 
minte următoarele cuvinte: 

- Gheronda, cum de aţi venit la mine, nevrednica? 
Mare cinste mi-aţi făcut că aţi venit în casa mea! Vă 

mulțumesc foarte mult. Știu că de acum înainte orice 
vă voi cere, voi primi. 

După ce Starețul a dispărut, am dat telefon copi- 
lului meu şi i-am spus: 

- Evanghele, mâine vei scrie foarte bine. Am mers 
undeva și m-am rugat mult şi sunt sigură de aceasta. 

A doua zi, luni, am mers din nou la mănăstire ca 
să mă rog şi să-i mulţumesc Stareţului. În aceeaşi 
zi, după amiază, de îndată ce m-am întors acasă a 
sunat telefonul. 

- Mamă, am scris foarte bine! mi-a spus Evanghel. 
Nu numai că am trecut, dar am şi scris foarte bine. 
Am dat şi scris şi oral. Mamă, acolo unde ai fost astăzi 
să mergi şi mâine! 

- Voi merge, copilul meu. Voi merge în fiecare zi. 

Singurele zile în care nu am fost au fost miercurea 
şi vinerea. Sâmbătă examenele fiului meu se termi- 
naseră. Atunci s-a întâmplat o minune cu copilul 
nostru. Nu numai că şi-a luat diploma, ci a luat-o şi 
cu notă mare. Mai târziu i-am spus: 

- Fiul meu, numai la un nume vreau să te gân- 
deşti şi la el să te rogi. Să spui: „Părinte Paisie, aju- 
tă-mă!”, şi acela va mijloci pentru tine. Când vei veni 
în Grecia îţi voi spune mai multe. 

În aceeaşi zi în care fiul meu s-a întors din An- 
glia l-am întrebat: 

- Evanghele, vrei să mergem la Suroti la mănăs- 
tire? 

Deşi era foarte obosit a fost de acord, lucru ce 
m-a uimit. Pe drum a arătat o oarecare împotrivire, 
spunându-mi: 

- Să nu începi acolo să-mi spui: „Sărută icoanele!” 
şi cele obişnuite... Când vom ajunge acolo, lasă-mă 
singur. 

Când am ajuns, Evanghel a luat-o înainte. Am 
intrat în biserică şi am luat două lumânări. 

- Ia o lumânare și vino să o aprinzi la mormântul 
Stareţului, care atât de mult te-a ajutat. 

După ce a aprins lumânarea şi am mers puţin 
prin curtea mănăstirii, fiul meu m-a întrebat: 

- Mamă, ia spune-mi câteva lucruri! Ce a fost 
Părintele Paisie? Cum de a ajuns aici? 

Atunci am început să-i spun tot ceea ce ştiam 
despre Stareţ. Apoi am mers jos la pangarul mănăs- 
tirii. I-am arătat cărţile şi i-am spus: 

- Eu am cumpărat aceste două cărți. 

EI, luând o carte cu Noul Testament, mi-a spus: 

- Mamă, această carte să o cumperi. Dacă nu ai 
bani, o să o cumpăr eu. 

Atunci am înţeles că Dumnezeu a început să lu- 
creze înlăuntrul său. 

Cred că, aşa cum Starețul a venit la mine ne- 
vrednica şi păcătoasa, tot astfel poate merge la ori- 
cine îl roagă cu credinţă şi dragoste. Îl rog pe Stareţ 
să mă ierte şi să ajute pe cel care consideră el că are 
nevoie de ajutor, pentru că este alături de noi. Iar 
aceasta o simt. 


Bekiaris Teodor 


Pe Starețul Paisie l-am cunoscut în Joia Mare 
din anul 1993. De la Careia am coborât pe cărare la 
Coliba lui împreună cu un pictor. De mulţi ani sufăr 
de picioare. Am mare instabilitate în mers şi mă îm- 
piedic şi pe drum drept. Însă, ori de câte ori mer- 
geam la Stareţ, coboram ca un copil mic şi urcam ca 
o pasăre. lar aceasta se datora dragostei mele pe care 

o aveam pentru Stareţ şi harului lui. Fie ca Biserica 
să-l canonizeze, pentru că într-adevăr este sfânt în 
inimile noastre. Sunt recunoscător lui Dumnezeu şi 
mă bucur mult că l-am cunoscut pe sfântul Stareţ 
Paisie. 

Aşadar, când am ajuns la Colibă a ieşit şi ne-a 
întrebat: 

- Ce doriţi, băieţi? 

- Eu am venit pentru două lucruri, am spus eu. 
Pentru mătuşa mea care este bolnavă de cancer şi 
căreia i-a fost extirpat un sân şi pentru prietenul 
meu Nicos, care nu are intestine. Aş fi vrut să-mi 
daţi ceva de binecuvântare pentru Nicos. 

Atunci Starețul a intrat în chilie şi a adus două 
metanii şi trei cruci mari de plastic. 

- Nicos posteşte? m-a întrebat el. 

- Da, posteşte şi se împărtăşeşte regulat, am răs- 
puns eu. 

- Dar mătuşa ta? 

- Şi ea este credincioasă. 

- la o cruce şi o metanie pentru Nicos, iar cealaltă 
metanie și o cruce pentru mătuşa ta. 

Apoi, dându-mi o a treia cruce, mi-a spus: 

- Despre femeia ta, Sofia, de ce nu mi-ai spus 
nimic? 

A treia cruce era pentru femeia mea, care fusese 
bolnavă de cancer şi făcuse nouă operaţii, în urma 
cărora se vindecase. Despre ea, eu nu îi spusesem 
nimic, însă mi-a spus el totul. 

Ne-a învrednicit Dumnezeu şi am mers din nou 
la Stareţ cu prietenul meu Nicos în Duminica Tomei, 
adică după câteva zile. Intrând în curtea Colibei lui, 
am simţit o mare bucurie. Starețul se afla acolo, iar 


251 


în jurul său se afla adunată multă lume. Ne-a primit 
cu bucurie şi m-a întrebat: 

- Căpitane, iarăşi ai venit? 

M-am minunat cum de m-a ţinut minte, deşi ve- 
neau atât de mulţi închinători la el. Apoi ne-a spus: 

- Luaţi loc în „fotolii”! arătându-ne buturugile din 
curte. 

Acolo era un creştin din Patra împreună cu fiul 
său care o luase pe o cale greşită. Acela adunase o 
pungă cu nişte haine de-ale copilului pentru a fi citite 
de Stareţ. Când Starețul a ajuns la uşa chiliei cu 
punga în mână, s-a întors şi a spus tatălui copilu- 
lui, care îl urmase: 

- Numai copilul tău va intra. 

După puţin timp, Starețul a ieşit şi i-am spus: 

- Gheronda, acesta este Nicos despre care v-am 
spus. 

Atunci l-a luat pe Nicos înăuntru. lar ceea ce a 
urmat să-l lăsăm pe el însuși să povestească. 


Mihailidis Nicolae 


După ce Starețul a auzit de la Teodor despre mine, 
îndată mi-a spus: 

- Vino cu mine! 

A deschis uşa cu un cui şi m-a luat înăuntru. De 
îndată ce am intrat, mi-a spus să intru la dreapta în 
biserică, iar el, după ce a intrat în camera alăturată, 
mi-a adus o metanie, mi-a pus-o pe mână şi apoi a 
intrat în Sfântul Altar, la Proscomidie. Apoi a ieşit 
cu o cutie cu Sfinte Moaşte, m-a însemnat cu ea şi a 
spus o rugăciune. În acea clipă am simţit că eram 
gata să cad. Tremuram cu totul, lucru pe care nu-l 

mai păţisem niciodată. Cum mă mai ţineam pe pi- 
cioare nu-mi dădeam seama. Simţeam confuzie, frică, 
putere, dar nu puteam conştientiza exact ceea ce se 
întâmpla. Toate se schimbaseră în mine, chiar şi cu- 
loarea feţei. Am ieşit afară şi am plecat împreună cu 
Teodor. Am ajuns sus la Mănăstirea Kutlumuş şi pi- 
cioarele încă îmi tremurau. Nu-mi revenisem. 

Vreau să menţionez că aveam multe probleme de 
sănătate. Am făcut o operaţie şi mi-am scos tot in- 
testinul gros. Pentru o perioadă am avut anus contra 
naturii. Apoi mi-am restabilit funcţionarea anusului, 
dar ieşeam de multe ori pe zi la toaletă din pricina 
diareii. Voiam mult să vizitez Sfântul Munte, dar nu 
puteam din această pricină. Însă prietenul meu Teo- 
dor m-a dus la Părintele Paisie, care mi-a dat atât de 
multă putere, încât de atunci - au trecut cinci ani - 
merg în fiecare an la Sfântul Munte. 

De îndată ce am ajuns la Mănăstirea Kutlumuş, 
ne-am oprit la cișmeaua dinaintea porţii ca să ne 
spălăm şi să bem. Atunci am văzut urcând spre 
mănăstire un tânăr cu barbă, pe care îl întâlnisem 
şi jos la Părintele Paisie. Când am intrat în curte şi 
ne-am aşezat pe buturugi, acela nu a vrut să intre, 
ci a rămas afară. Atunci l-am întrebat: 

- Tu de ce nu intri în curte, ci stai acolo afară? 

- Eu am trecut acum câteva zile pe la Părintele 
Paisie, dar nu am bătut să mi deschidă, ci stăteam 
la poartă şi plângeam. După puţin a ieşit Starețul şi 
m-a chemat pe nume, deşi nu mă cunoştea. Atunci 
am intrat înăuntru şi i-am spus că îl caut pe fratele 
meu care dispăruse. Starețul mi-a spus să nu-l caut 
pe fratele meu în Sfântul Munte, ci la Muntele Sinai, 
căci acolo undeva îl voi găsi. Eu însă am umblat o 
săptămână prin Sfântul Munte pentru a putea merge 

din nou la Părintele Paisie, deoarece nu credeam în 
cele pe care mi le spusese. Voiam să văd dacă nu 
cumva prima dată rostise numele meu la întâmplare. 
Acum de aceea nu am intrat înăuntru. Într-adevăr, 
Starețul m-a chemat din nou pe nume. 

Era cutremurat şi din ochi îi curgeau lacrimi. 
Starețul îi spusese: „Nu ai crezut cele pe care ţi 
le-am spus şi ai venit să te încredinţezi dacă sunt 
adevărate cele spuse de mine?” Tânărul rămăsese 
fără glas. 


Kula Anastasia, Tesalonic 


Despre Părintele Paisie auzisem de mulţi ani. Mai 
târziu, când am venit în Tesalonic, am aflat adresa 
lui şi îi trimiteam adeseori scrisori. Pe plic nu pu- 
neam numele meu, ci al soţului meu, ca să nu se 
smintească lumea. 

Acum douăzeci de ani a venit la noi acasă, în 
Drama. De îndată ce l-am văzut, mi-am dat seama 
că este el. După ce ne-am aşezat, i-am spus: 

- Gheronda, am această cruce: şi i-am arătat pe 
fetița mea Vasiliki, care nu vorbea, nu auzea şi nu 
înţelegea. 

Copila avea nouă ani. Atunci Starețul a scos un 
dinte - era al Sfântului Arsenie Capadocianul - dintr-o 
bucăţică de hârtie şi l-a pus într-un pahar cu apă 
După ce l-a scos, mi-a spus: 

- Dă copilei să bea. 

De îndată ce fetița a băut apa, a început să vor- 
bească puţin şi să înţeleagă de atunci din ce în ce 
mai multe lucruri. Acum aude bine, chiar foarte bine. 

Iar acesta o consider o minune a Sfântului Arsenie, 
săvârşită prin mâna Părintelui Paisie. 

După aceasta am discutat foarte multe lucruri 
despre Sfântul Arsenie. Mi-a cerut să-i spun tot ce 
ştiam despre Sfântul Arsenie. Dar cele pe care i 
le-am spus le auzise şi de la mulţi alţi compatrioți 
de ai noștri. 

Ultima dată l-am văzut pe Stareţ la Suroti. Acolo 
am vorbit iarăşi multe despre Sfântul Arsenie. Lua- 
sem cu mine şi pe Vasiliki. Ne-a însemnat cu sem- 
nul Sfintei Cinci și ne-a dat binecuvântarea sa. 

O prietenă de-a mea, farasiotă şi aceea, Despina, 
a mers şi ca să-l vadă pe Părintele Paisie. Când a 
ajuns la el, i-a spus: 

- Părinte Paisie, sunt o păcătoasă, iartă-mă! 

- Nu te mâhni, i-a spus Starețul. 

Apoi adresându-se fiicei ei, Mariana, i-a spus: 

- După ce veţi pleca de aici, veţi avea un mic ac- 
cident, dar nu vă înfricoşaţi, căci va fi ceva uşor. 

Şi într-adevăr, când prietena mea a mers la gară 
şi a vrut să traverseze liniile de cale ferată, a lovit-o o 
maşină şi i-a rupt piciorul. Starețul „văzuse” de mai 
înainte aceasta. 


Karazisis Vlasie 


Pe Părintele Paisie l-am cunoscut cu un an îna- 
inte de a se îmbolnăvi. L-am vizitat pentru prima şi 
singura dată la Panaguda împreună cu trei prieteni. 
Mai întâi a mers unul dintre cei trei ca să vorbească 
cu Starețul, iar eu am rămas mai în urmă, la vreo 
cincizeci de metri şi încercam cu un aparat de foto- 

grafiat acoperit pe genunchi să-l fotografiez pe Stareţ, 
care vorbea cu prietenul meu sub un măslin. Am în- 
cercat de multe ori, dar nu am reuşit. Văzând că nu 
pot face nimic, am pus aparatul în micul rucsac ce-l 
aveam. Apoi am făcut o gaură într-un colţ al rucsa- 
cului, ca să înregistrez pe ascuns cu un casetofon 
discuţia pe care urma să o am cu Starețul. Înainte 
de a veni rândul meu am dat drumul casetofonului 
pentru a fi gata de înregistrare. Când m-am aşezat 
în faţa Stareţului, el mi-a spus: 

- Bre, binecuvântatule, de ce faci fotografii de 
vreme ce ştii că nu este voie? Iar diavolul pe care îl 
ai în rucsac, scoate-l de acolo! 

Cred că Starețul este sfânt. Nu era cu putinţă să 
audă de la o distanţă de cincizeci de metri, zgomotul 
diafragmei aparatului de fotografiat, nici să cunoască 
de mai înainte că eu făcusem acel vicleşug cu case- 
tofonul. 


Pelekanos Marin 


Sunt tată a trei băieţi: doi gemeni, astăzi în vâr- 
stă de nouăsprezece ani, şi al treilea, cel mic, de şai- 
sprezece. Unul dintre gemeni, loanis, este orb din 
naştere. 

În iunie 1992, fără să cunoaştem ceva despre Pă- 
rintele Paisie, am venit în Sfântul Munte. În Careia 
am intrat în vorbă cu un grup de închinători din 
Kavala, care vorbeau despre Starețul Paisie. Când 
am întrebat cine este acest Părinte Paisie, aceia mi-au 
răspuns că este un Stareţ foarte cunoscut în Sfântul 
Munte şi că merg foarte mulţi închinători la el. Atunci 
am hotărât să mergem şi noi cu acel grup la Părintele 

Paisie, deoarece nu cunoşteam drumul spre Coliba 
lui. 

În drum, ne-am oprit pentru puţin în faţa Mă- 
năstirii Kutlumuş. Fiul meu cel mic, Antonie, avea 
cu el şi ustensilele de pictură şi a început să picteze 
Careia-ul. După o jumătate de oră grupul a hotărât 
să pornească, deoarece Starețul avea să iasă din Sfân- 
tul Munte şi se temeau că nu o să-l mai găsească. Eu 
însă le-am spus că nu-l pot întrerupe pe Antonie. 
Aşadar, aceia au plecat, iar eu am rămas, aşteptân- 
du-l pe Antonie să termine pictura şi fiind sigur că, 
la orice oră vom ajunge la Colibă, Starețul va fi acolo 
şi ne va aştepta. 

Aşadar, după încă o oră, am plecat spre Părintele 
Paisie. Când am ajuns acolo am văzut că era foarte 
multă lume care îl aştepta să deschidă. De îndată ce 
am ajuns la poartă, Starețul a deschis uşa chiliei. 
Atunci un copil din grupul celor de dinaintea noas- 
tră a alergat la Antonie, i-a luat pictura şi a dus-o 
direct Stareţului. Starețul l-a chemat pe Antonie şi 
cu un zâmbet dulce pe chipul său l-a luat şi l-a îm- 
brăţişat. Deoarece Antonie scrisese într-un colț al 
picturii  dedicaţia "Pentru monahul Paisie”, Starețul 
l-a întrebat: 

- Măi, Antonie, dar eu ce să-ţi dăruiesc acum? 

Și, spunând acestea s-a dus în chilie şi i-a adus 
o icoană. După aceea s-a uitat la Ioanis şi îmbrăţi- 
şându-ne pe toţi şi cu privirea şi cu mâinile, ne-a spus: 

- Veniţi să stăm aici! 

Ne-am aşezat în curte pe buturugi. Aici ne-a în- 
trebat multe lucruri despre copii şi despre preocu- 
pările mele. La sfârşit a spus: 

- Ioanis, hai să mergem înăuntru să ne rugăm! 

Atunci ne-a luat pe mine şi pe loanis şi ne-a dus 
în chilie, unde ne-a ţinut o jumătate de oră. Aici s-a 
rugat şi a însemnat în repetate rânduri ochii lui 
Ioanis cu semnul Sfintei Cruci. Când a terminat i-a 
dat lui loanis o metanie, iar mie mi-a spus: 

- Ioanis al tău este primul îngeraş în Rai. 

După aceea ne-a dat binecuvântarea sa şi am 
plecat. 

Uneori discutam cu loanis despre problema orbirii 
lui. De fiecare dată Ioanis îmi spunea: 

- Tată, pe mine aceasta nu mă deranjează deloc. 
Mai rău ar fi fost dacă nu auzeam. De aceea nu 
vreau să schimb modul de viaţă. 

Auzind aceste cuvinte de la fiul meu Ioanis, pri- 
meam putere şi mângâiere. 

Anul următor, în timpul pelerinajului nostru anual 
în Sfântul Munte, pe când discutam cu un monah 
despre vizita la Starețul Paisie, acela mi-a spus: 

-Să ştii că Starețul Paisie are puterea să-l facă 
bine pe Ioanis. 

- Dar loanis nu vrea să-și schimbe modul de viaţă, 
i-am răspuns eu. 

-De aceea nu a intervenit Starețul. Aflând dorinţa 
lui Ioanis, a respectat-o. Aceasta trebuie să fi fost şi 
voia lui Dumnezeu. 


Preotul Vasile, biserica „Sfântul Luca”, 
Stavrupoli - Tesalonic 
Pe Starețul Paisie am avut binecuvântarea de a-l 


cunoaşte destul de bine. De câteva ori am văzut la el 
nişte lucruri minunate, care m-au întărit în credinţă. 

Atunci când s-a îmbolnăvit şi a fost transportat 
la mănăstirea de la Suroti, l-am vizitat de multe ori 
şi am discutat despre diferite subiecte. Pe atunci eram 
deja hirotonit preot şi de aceea îi ceream sfatul în 
cazuri concrete legate de misiunea mea pastorală. În 
ultimul timp, când Starețul îşi pierduse puterile, am 
mers de câteva ori să-l vizitez, dar nu am reuşit, lucru 
ce m-a mâhnit nespus de mult. Atunci când a ador- 
mit, mă aflam la o mănăstire din nordul Greciei. I-am 
făcut acolo un trisaghion. 

După adormirea sa, de praznicul Crăciunului, mi 
s-a întâmplat un lucru, pe care eu îl consider a fi o 
binecuvântare deosebită din partea Stareţului Paisie. 
După Liturghia pe care am făcut-o în biserica noas- 
tră, am plecat spre casă istovit, din pricina prive- 
gherii pe care o făcusem înaintea Sfintei Liturghii. 
De îndată ce am ajuns, m-am aşezat într-un fotoliu 
şi mă bucuram de praznicul Naşterii Domnului ca 
un copil mic. Atunci m-a cuprins un somn dulce, în 
timp ce bucuria creştea înlăuntrul meu. Deodată, 
l-am văzut pe Starețul Paisie venind spre mine. Chi- 
pul său sfinţit era plin de o dulceaţă nepământească. 
Când s-a aşezat lângă mine am simţit o negrăită bu- 
curie. Aceasta, din păcate, nu a ţinut mult, deoarece 
unul dintre copiii mei voia să se joace cu mine şi de 
aceea m-a trezit. Atunci am conştientizat ce se în- 
tâmplase şi am spus în sinea mea: „Gheronda, de 
două ori am venit la Theagenio (spital din Tesalonic) 
şi nu am putut să te văd. Acum însă, ai venit tu la 
mine. Voi aştepta să vii încă o dată”. 

Timpul a trecut şi a venit Paştele anului '95. După 
Sfânta Liturghie, cea din Duminica Paștelui, care 
mă umpluse de o neobişnuită veselie duhovnicească, 
am plecat de la biserică spre casă. Când m-am aşe- 

zat puţin ca să mă odihnesc, am trăit aceeaşi experi- 
ență pe care am trăit-o şi la Crăciun. Starețul Paisie, 
pentru a doua oară, a lovit la poarta inimii mele, a 
intrat în ea şi mi-a dăruit bucurie duhovnicească. 
Aceasta a ţinut câteva zile. După aceasta mi-am 
spus în sinea mea: „Altă dată nu îl voi mai vedea pe 
Stareţ”. Şi într-adevăr de atunci nu l-am mai văzut. 

Acum am mângâierea că am cunoscut un om 
sfânt. Starețul Paisie a fost un izvor nesecat, ce izvora 
apă curată. Apariţia lui în viaţa mea a fost hotărâ- 
toare. Atunci când trăia, m-a ajutat să mă întăresc 
în credinţă. Cele două apariţii ale sale au însemnat 
foarte mult pentru mine. 

De fiecare dată când mergeam la Părintele Paisie, 
cele care mă interesau erau nu cele exterioare pe care 
le vedeam, adică pustietatea locului şi aşa mai de- 
parte, ci voiam să simt marea sa dragoste şi simpli- 
tate. Felul său propriu în care îţi curăța o portocală, 
de pildă, era diferit de cel obişnuit. Purtarea sa do- 
vedea că era un om care se ruga neîncetat. Atunci 
când îl întrebam: „La ce trebuie să ia aminte preotul 
mai mult?”, el îmi răspundea: „Să fii smerit. Să nu 
faci de ruşine această haină. Numai cu smerenia ai 
să reuşeşti aceasta”. Şi apoi a continuat: „Când vei 
avea nevoie de mine, aici mă vei găsi”. 

Starețul îmi povestea istorioare simple, atât din 
experiența sa aghiorită, cât şi din relaţiile sale cu 
lumea. Când vreodată îl întrebam despre întâmplări 
minunate, pe care le auzeam de la alţii despre el, îmi 
răspundea: „Să nu dai importanţă acestora pe care 
le auzi, căci ele nu mântuiesc. Ci caută să trăieşti 
cu smerenie, ca să nu ruşinezi preoţia, de vreme ce 
Dumnezeu te-a chemat pe această cale”. 

Mă bucuram de Părintele Paisie, nu atât pentru 
cele pe care lumea le spunea despre el, cât pentru 
faptul că ştia să mi se facă apropiat. Aceasta era 
pentru mine un lucru minunat, cel mai frumos dar. 

De multe ori când aveam o problemă, mi se arăta 
în vis. lar aceasta o făcea încă de când era în viaţă, 
întotdeauna însă am fost conştient că de multe ori 
astfel de arătări sunt de la ispititorul. Atunci când îl 
vedeam în vis pe Stareţ, mergeam apoi şi-l întrebam: 

- Gheronda, acest vis a fost de la Dumnezeu? 

- Să nu dai importanţă acestora, ci celor pe care 
Hristos le spune în Evanghelie şi celor pe care le 
spun sfinţii. Uneori însă, atunci când ne aflăm într-o 
situaţie grea, Dumnezeu ne poate vesti şi mângâia şi 
în felul acesta. Odată m-ai văzut, deoarece în acel 
timp erai bolnav şi sufereai şi în astfel de situaţii 
Dumnezeu, atunci când vrea, dă astfel de mângâ:ieri. 

Într-adevăr, în acea perioadă aveam probleme cu 
stomacul, cu inima şi cu rinichii. Însă, atunci când 
îi spuneam că îl văzusem în somn și că prezenţa lui 
alungase durerea, Starețul spunea mereu: „Ei, aces- 
tea să nu le consideri importante...”. 


Simionidis Nichifor, funcţionar la 
Administraţia Financiară, Tesalonic 


Am avut parte de bucuria de a-l cunoaşte pe Sta- 
reţul Paisie. Aceasta s-a întâmplat înainte de 1985, 
când m-am căsătorit. Atunci am mers la Stareţ cu 
viitoarea mea soţie, iar el ne-a dat mai multe sfaturi 
privitoare la căsătorie, după care ne-a spus: „Ca un 
ultim sfat vă spun să vă cultivați dragostea”. 

Când am avut nevoie, Starețul ne-a ajutat cu ru- 
găciunea sa. Soţia mea născuse de două ori prin ce- 
zariană. Medicul ne-a sfătuit să nu îndrăznim să fa- 
cem şi al treilea copil, deoarece exista pericolul ca 
soţia mea să-şi piardă viaţa. Aceasta a venit peste 
noi ca o bombă. Am început atunci să mă rog. Min- 
tea mea se afla lângă Dumnezeu. Adeseori mergeam 
la duhovnic. În cele din urmă acesta mi-a dat bine- 
cuvântare să merg în Sfântul Munte, la Starețul 
Paisie. Când am prezentat Stareţului problema, el 
mi-a spus să nu ne neliniştim, ci să avem încredere 
în purtarea de grijă a lui Dumnezeu şi să înaintăm 
la al treilea copil. „Voi căutaţi să se facă voia lui 
Dumnezeu, spunea el, şi toate vor trece bine”. Aceste 
cuvinte mi-au dat multă nădejde, deoarece ele ară- 
tau că însuşi Starețul îşi lua răspunderea pentru 
aceasta, nu numai ca să ne ridice moralul, ci voia să 
ne ajute efectiv. Şi într-adevăr ne-a ajutat, aşa cum 
s-a dovedit mai târziu. 

Atunci când soţia mea a rămas însărcinată cu al 
treilea copil, care s-a născut tot prin cezariană, lu- 
crurile au mers atât de bine, încât însuşi medicului 
nu-i venea să creadă. Apoi s-a născut şi al patrulea 
copil prin cezariană, fără nici o problemă. Medicul 
ginecolog care a făcut cezariana, deşi nu are nici o 
legătură cu Biserica, totuşi a spus: „Nu ştiu ce se 
întâmplă. Toate au mers atât de bine, încât aş spune 
că e vorba de o minune...”. El se aştepta ca operaţia 
să fie grea, să apară apoi complicaţii etc. Nimic însă 
din toate acestea nu s-a întâmplat. Desigur, noi ştiam 
motivul pentru care toate merseseră atât de bine. 

După aceasta am mers şi i-am mulţumit Stare- 
ţului. Îi rămânem pururea recunoscători şi cred că 


262 


nu suntem singurii soţi care au fost ajutaţi de către 
Stareţ în această problemă. 


Arhimandritul Fotie Grekos, Rodos 


În 1978, pe când eram încă mirean, m-am hotărât 
să merg în pelerinaj în Sfântul Munte împreună cu 
fratele meu şi cu un prieten de-al nostru apropiat. 
Auzisem că Starețul Paisie are harisma proorociei şi 
de aceea voiam să luăm binecuvântarea lui, să ne 
dea câteva sfaturi şi să ne dea soluţii la unele pro- 
bleme familiale. Am aflat că în Sfântul Munte se mai 
afla şi un alt stareţ înzestrat cu harisma proorociei, 
părintele Efrem Katunakiotul, şi pentru aceea voiam 
să-l vizităm şi pe el. Starețul Paisie se afla pe atunci 
la Chilia Cinstitei Cruci. 

Am mers, aşadar, la Mănăstirea Stavronikita, de 
care aparţinea aceasta chilie, şi am înnoptat acolo. A 
doua zi, după ce ne-au arătat cărarea, am pornit către 
chilie. Ora însă era cam înaintată şi nepotrivită şi de 
aceea am şovăit să lovim în clopoțel. Chilia era îm- 
prejmuită cu sârmă ghimpată, iar gardul se afla des- 
tul de departe de chilie. Poarta era încuiată, aşa că 
am rămas toţi trei la poartă, neştiind ce să facem. 
Atunci unul dintre noi a spus: „Să facem rugăciune 
şi astfel Starețul va primi înştiinţare că suntem aici 
şi ne va deschide”. Şi astfel ne-am aşezat pe o piatră 
şi am început să ne rugăm în tăcere. Rosteam cu 
mintea Rugăciunea: „Doamne lisuse Hristoase, milu- 
ieşte-ne pe noi”. Nu a trecut mult timp şi Starețul a 
ieşit afară şi ne-a strigat: „Fi, măi voinicilor, de ce 
strigaţi aşa tare şi mă asurziţi? Am auzit, vin acum!”. 
Îl asurzisem cu rugăciunea noastră! Starețul primise 

înştiinţare de la Dumnezeu că suntem afară şi că 
voiam să-l vedem. Ne-a primit, aşadar, cu multă 
dragoste şi bunătate, ne-a tratat cu rahat şi apă, 
după care s-a aşezat ca să discute cu noi. 

A început să ne vorbească şi noi nu îndrăzneam 
să-l întrerupem, deoarece cuvintele sale aveau atâta 
dulceaţă şi erau atât de frumoase, de simple şi de 
pline de har, încât ne-a uimit. Toţi voiam să-l între- 
băm despre problemele noastre, dar, o! minune. Sta- 
rețul, în timp ce ne vorbea, dădea răspunsuri lim- 
pezi întrebărilor noastre. Ne-a vorbit despre diferite 
subiecte duhovniceşti ca să ne întărească în credinţă 
și să ne ajute să înaintăm în viaţa duhovnicească. 
Ne spunea că noi, creştinii, trebuie să ne nevoim, să 
ne rugăm, să avem încredere în Dumnezeu, să nu 
ne lenevim, să trăim cu simplitate, să avem smerenie, 
răbdare, să facem ascultare. De câtva timp aveam o 
frământare sufletească, deoarece voiam să ştiu dacă 
era voia lui Dumnezeu să devin monah şi cum aş fi 
putut face faţă acestei chemări, deoarece eram bol- 
năvicios din fire. Pe atunci aveam multe boli şi ve- 
deam că viaţa în Sfântul Munte este aspră. Mă preo- 
cupau însă şi unele probleme familiale, dintre care 
cea mai importantă era cea a surorii mele. Tatăl nos- 
tru murise şi ne lăsase multe datorii şi greutăţi. De 
aceea voiam să-l întreb pe Stareţ cum să înfrunt 
toate acestea. Atunci Starețul mi-a dat răspunsuri 
atât de clare, încât nu mi-a mai rămas nici o îndoială. 

Apoi Părintele Paisie, în simplitatea sa, potrivit 
unei  iconomii dumnezeieşti, ne-a descoperit unele 
lucruri de taină din viaţa sa şi din experienţele 
dumnezeieşti pe care le-a avut. La un moment dat 
l-am întrebat: 

- Gheronda, în această desăvârşită izolare nu 
simţiţi o apăsare sufletească? Nu vă pricinuieşte tris- 
teţe această singurătate în care vă aflaţi? 

- Singurătate? Care singurătate? Eu nu sunt nicio- 
dată singur. Vorbesc, mai înainte de toate, cu înge- 
rul meu păzitor. 

Iar acestea nu le spunea ca să se laude sau să se 
scoată pe sine în evidenţă, ci o făcea cu multă sim- 
plitate, ca şi cum ar fi fost ceva firesc. Pe îngerul său 
păzitor îl simţea întotdeauna lângă el. Pe lângă aceas- 
ta, veneau la el şi multe animale, care aşteptau să 
fie mângâiate de dragostea lui, ce se revărsa peste 
toată zidirea. Părintele Paisie ne mai spunea că atunci 
când animalele ce veneau la el nu făceau ascultare, 
plăteau apoi scump pentru această  neascultare. 
Odată a spus unei pisici să nu mănânce ceva, dar 
aceea a mâncat, iar apoi a vomitat. Aceasta, se înţele- 
ge, nu are importanţă, dar Starețul voia să arate cât 
de importantă este ascultarea. 

Acestea mi le amintesc din prima mea vizită la 
Părintele Paisie. Apoi, când am mers la starețul 
Efrem  Katunakiotul, am întâlnit acelaşi duh, dar 
manifestat în alt chip. Dumnezeu dăruieşte harul 
Său tuturor sfinţilor Săi, dar fiecăruia într-un chip 
diferit. Când i-am spus acestuia din urmă că trecu- 
sem pe la Părintele Paisie înainte de a veni la el, s-a 
ridicat în picioare, m-a îmbrăţişat şi mi-a spus: „Fiul 
meu, de vreme ce ai vorbit cu Starețul Paisie, nu era 
nevoie să faci atâta osteneală să vii până aici la 
Katunakia, ca să mă vezi pe mine”. Apoi m-a întrebat: 

- Nu ai primit răspuns de la Starețul Paisie la cele 
care te preocupau? 

- Am primit, i-am răspuns eu. 

- Atunci de ce ai venit până aici şi ai făcut atâta 
osteneală? 

- Pentru că vreau să compar răspunsurile. 

- Aşa faceţi voi, raţionaliştii, şi ne încurcaţi şi pe noi. 

Prin aceste cuvinte Părintele Efrem mi-a mustrat 
uşurătatea. 

Oricine vorbea cu Starețul Paisie pleca schimbat. 
Adică Starețul îi producea schimbarea cea bună. Ie- 
şeai din chilia sa cu totul altul. Părintele Paisie, în 
timp ce îţi vorbea, se ruga pentru tine. Avea harisma 
rugăciunii neîncetate. Simţeai lângă el harul şi pu- 
terea dumnezeiască, atât în timpul convorbirii cu el, 
cât şi după plecarea de la Coliba lui. 

La Mănăstirea Kutlumuş l-am întâlnit de vreo 
două ori. Cât de smerit era! Stătea retras într-un colţ, 
cu camilafea trasă pe ochi. Ai fi zis că era un simplu 
bătrânel. Şi deodată strigam: „Părintele Paisie!” Nicio- 
dată nu voia să iasă în evidenţă. Îl mâhnea nespus 
de mult faptul că numele său devenise cunoscut. 
Simţea ruşine că lumea se ocupa cu un om simplu 
și neînvăţat, aşa cum credea despre sine. 


Andreadu Despina, Tesalonic 


Pe Părintele Paisie l-am cunoscut prin anii '70. 
Elefterie, soţul meu, mergea adeseori în Sfântul 
Munte şi-l vizita. De fiecare dată când îl vedea, Sta- 
reţul îi spunea: „Vino, Elefterie, fratele meu!”. Și 
apoi îl îmbrăţișa şi-l săruta. 

De multe ori, când Starețul ieşea din Sfântul 
Munte, Elefterie îl transporta cu maşina. De aceea, 
aveau o mare familiaritate între ei şi multă dragoste. 
Prin anii '82 - '83, când a venit la mănăstirea de la 

Suroti, l-am adus acasă la noi şi l-am găzduit. A doua 
zi dimineaţă trebuiau să plece cu maşina într-un alt 
oraş. Ne dădea multe sfaturi. Despre dragoste spunea: 
„Să nu aşteptaţi dragoste de la celălalt, ci mai întâi să 
arătaţi voi dragoste, chiar dacă acela este rău. Mai în- 
tâi vei da tu dragoste şi apoi vei primi de la acela”. 

Odată, ne-a povestit următoarea întâmplare: „Pe 
când slujeam în armată era în companie un soldat 
însurat, care se îmhbăta. Deşi era sărac şi avea şi 
familie, sărmanul bea într-una şi cerea apoi bani de 
la toţi. Eu, dacă aveam două-trei drahme, i le dădeam, 
deşi ştiam că merge să le bea. Mă gândeam însă că 
aceasta îi va crea probleme de conştiinţă şi îşi va 
spune: «Acesta care nu are nimic şi este sărac îmi dă. 
Oare trebuie ca eu să-i iau banii şi să-i beau? Nu 
cumva nu este bine ceea ce fac?» Şi astfel şi-a revenit”. 

„Odată, povestea Starețul, am vrut să merg un- 
deva, dar nu aveam bani. Când am ieşit din Colibă, 
privirea mi s-a oprit pe o cărămidă, pe care o aveam 
puţin mai departe de fereastră. Într-o gaură de-a ei 
se vedea o hârtie înfăşurată. Când am tras-o afară, 
am văzut că era o bancnotă de o mie de drahme. 
Atunci mi-am dat seama că Dumnezeu o pusese 
acolo ca eu să merg acolo unde voiam”. Starețul 
ne-a povestit multe istorioare de acest fel. 

Într-o seară, pe când Starețul Paisie se afla la noi 
acasă, am mâncat împreună. Aveam carne cu pilaf. 
Deoarece ştiam că nu mânca came, Elefterie mi-a 
spus: 

- Încălzeşte pilaful şi pune-i Stareţului să mănânce! 

- Am să-i aduc pilaf simplu, i-am răspuns eu. 

- Nu, binecuvântato! Nu contează. Şi carne să fie, 
eu o mănânc. 

Aceasta ne-a spus-o Starețul ca să nu ne mâh- 
nească. În cele din urmă a mâncat numai pilaf. Apoi 
i-am aşternut să doarmă într-o cameră mare. Era 
primăvară și pe atunci nu aveam încălzire. Dimineaţa 
însă, cearşafurile şi perna le-am găsit intacte. Se 
vede că toată noaptea s-a rugat. 

Dimineaţa, Elefterie l-a dus în acel oraş, iar apoi 
la Suroti. Seara, când s-a întors, soțul meu mi-a spus: 

- Îţi voi spune ceva, dar să nu spui nimănui, deoa- 
rece Starețul mi-a poruncit să nu mai spun altcuiva. 
Eu îţi voi spune numai ţie, Despina, dar tu nu vei 
mai spune nimănui. 

Și într-adevăr, atât timp cât a trăit Starețul nu 
am mai spus nimănui. 

-În noaptea trecută a venit Starețul la mine, 
m-a luat de mână şi m-a dus la Cer! Dar ce am vă- 
zut acolo nu pot să-ţi descriu. Ce frumuseți, ce palate, 
ce bogăţie! Ceea ce îţi spun acum este adevărat. M-a 
luat şi m-a dus în cer. 

Părintele Paisie i-a spus apoi lui Elefterie: 

- Acestea pe care ţi le arăt acum sunt puţine. 
Data viitoare te voi lua şi te voi duce şi mai sus, ca 
să vezi şi mai multe lucruri. 

Soţul meu a adormit la şase luni de la adormirea 
Stareţului. Pe 12 iulie 1994 a adormit Părintele Paisie 
şi pe 15 ianuarie 1995 a adormit Elefterie. A murit 
fără să fie bolnav, fără să aibă nimic. Absolut nimic! 
Avea exact şaizeci şi doi de ani. Odată, când Elefterie 
a mers la Panaguda, a văzut acolo o broască care 
făcea tot ce-i spunea Starețul Paisie. Îi spunea: „Vino 
aici!” sau „Mergi acolo!” sau „Pleacă de aici!” și 
broasca, ca şi cum ar fi înţeles, făcea ascultare. 

Altă dată, soţul meu mi-a spus: 

- Despina, acest om este sfânt! 

- Cum de spui aceasta? l-am întrebat cu. 

- Ştii, în timp ce mergeam împreună cu Părintele 
Paisie, deodată a început să răspândească mireasmă. 
Dar ce mireasmă! Era atât de puternică, încât am 
amețit. 

Eu însă nu credeam aceasta, ci mă gândeam în 
sinea mea: „Oare este cu putinţă aşa ceva? Nu, nu 
se poate, Starețul o fi având nişte tămâie la el şi 
Elefterie nu ştie aceasta”. Dar odată, când l-am 
adus pe Stareţ la noi acasă, de îndată ce a trecut 
pragul uşii a început să răspândească o mireasmă 
atât de puternică, încât am crezut că-mi pierd minţile. 
Atunci mi-am dat seama că Elefterie spunea adevă- 
rul şi că Starețul era într-adevăr un om sfânt. În 
acea zi venise la noi soacra mea. Aceasta, de îndată 
ce l-a văzut pe Stareţ, i-a sărutat mâna. A fost foarte 
impresionată de el. Iar când Starețul a plecat, ea 
mi-a spus: „Despina, acesta este sfânt!”. Se vede că 
şi ea simţise ceva. Pe atunci copiii noştri erau mici, 
dar îl iubeau foarte mult pe Stareţ. 

De fiecare dată când Părintele Paisie venea la 
mănăstire la Suroti, mergeam şi noi ca să-l întâlnim. 
Mereu ne dădea câte un pumn de cruciuliţe şi ne 
spunea: „Să le împărţiţi! Să le împărţiţi toate!” 


Zurnazoglu Nicolae, ofiţer de aviaţie 
Aşa cum mii de închinători mergeau să-l vadă pe 
Starețul Paisie, aşa şi eu, îndemnat de vărul meu 


Apostol  Korosidis, care îmi vorbise despre Sfântul 
Munte, spunându-mi că acolo se nevoiesec monahii 

pentru mântuirea neamului omenesc, am mers pen- 
tru prima oară în luna iulie a anului 1087, împreu- 
nă cu nepotul meu Vasile la Starețul Paisie. Atunci 
însă nu am reuşit să-l întâlnesc. Când am plecat de 
la Coliba sa am simţit multă bucurie şi pace sufle- 
tească. În mod inexplicabil, simţeam că ceva mă tră- 
gea lângă el. Pe atunci nu ştiam nimic despre viaţa 
duhovnicească, adevărata viaţă în Hristos. 

A doua oară când l-am vizitat a fost în iulie 1988. 
Când am intrat în Coliba sa am simţit multă căldură 
sufletească. Aş fi spus că mă aflam acasă la mine. 
Când a venit timpul să vorbim deosebi, m-a luat şi 
m-a aşezat în partea de răsărit a Colibei sale. Atunci 
mi-am deschis inima şi am început să-i vorbesc des- 
pre necazurile prin care treceam atât eu, cât şi cei 
din familia mea. Părinţii mei trăiau despărțiți de do- 
uăzeci de ani. În timp ce discutam, am început să 
plâng. Atunci Starețul m-a îmbrățișat şi mi-a spus: 
„Fiul meu, părinţii tăi se vor împăca”. La despărţire 
m-a  îmbrăţişat din nou şi m-a sărutat spunân- 
du-mi: „Ah, Nicolae, Nicolae!” Atunci m-am întrebat 
în sinea mea de ce îmi arăta atâta dragoste. Dar 
evenimentele de mai târziu au îndreptăţit purtarea 
lui, căci Părintele Paisie, cu harul cu care era înzes- 
trat, a văzut de mai înainte nenorocirile prin care 
avea să treacă familia mea. 

Pe data de 10 februarie 1989 a izbucnit un in- 
cendiu într-un bloc din Frankfurt (Germania), în care 
locuia sora mea Maria împreună cu familia ei. În 
acest incendiu şi-au găsit moartea tragică sora mea, 
în vârstă de treizeci şi patru de ani şi cei doi băieţi ai 
ei, Vasile, de şaisprezece ani şi Hristu, de paisprezece 
ani. Durerea care a cuprins familia noastră era de 
nedescris. Pe 20 februarie 1989, în ajunul plecării 

noastre din Frankfurt şi aducerii în Grecia a celor 
trei trupuri neînsufleţite, înainte de a merge la bise- 
rică, la ora 7 dimineaţa, mama mea a văzut în vede- 
nie pe Prea Sfânta Născătoare de Dumnezeu. Fra 
tânără, ca de cincisprezece ani, foarte frumoasă. $Şe- 
dea pe tron, îmbrăcată fiind în porfiră vişinie. „De ce 
plângi? o întrebă pe mama. Ştii unde se află fiica 
ta?” Prin aceste cuvinte Maica Domnului a vrut să o 
mângâie şi să o încredinţeze pe mama de faptul că 
fiica şi nepoţii ei se află în loc de odihnă. Am con- 
vingerea că Starețul s-a rugat Maicii Domnului ca să 
i se arate mamei mele. 

De atunci îl întâlneam pe Stareţ adeseori, atât la 
chilia sa Panaguda, cât şi la Mănăstirea „Sfântului 
Ioan Teologul” de la Suroti. În luna septembrie 1990, 
la câteva zile după moartea bunicului meu, în timp 
ce mă aflam la Mănăstirea Sfintei Anastasia, Izbăvi- 
toarea de otravă, împreună cu mama şi cu bunica 
mea, am simţit o putere care mă îndemna să merg 
la mănăstirea de la Suroti. Când am ajuns acolo, am 
aflat că Starețul se afla în mănăstire. Atunci am cerut 
să-l vedem, iar el îndată ne-a primit. Mama a scris 
numele celor trei adormiţi, al fiicei şi al nepoților ei, 
şi a vrut să le dea Stareţului ca să le pomenească în 
rugăciune. Atunci Părintele Paisie i-a spus: „De ce 
să-i pomenesc, de vreme ce au fost rânduiţi în ceata 
mucenicilor? Acum ei se roagă pentru voi”. Apoi a 
binecuvântat-o pe mama, ţinându-şi multă vreme 
mâna pe capul ei şi rugându-se. După aceea a che- 
mat-o pe nume pe bunica, fără ca aceasta să i-l fi 
spus de mai înainte: „Vino, doamnă Elena, să poves- 
tim despre patria noastră”. Într-adevăr, bunica mea 
se născuse în Capadocia, în satul Ţuhur, un sat 
apropiat de cel al Sfântului Arsenie. 

O altă întâmplare care vădeşte îndrăzneala pe care 
Starețul o avea înaintea lui Dumnezeu şi harisma 
tămăduirii este următoarea: 

De şase ani sufeream de dureri de cap destul de 
puternice, de care nu putuse să mă vindece nici un 
medic. Când i-am spus Stareţului despre aceasta, 
s-a rugat şi îndată m-am tămăduit în chip minunat. 
Când vărul meu s-a dus odată la Stareţ, acesta i-a 
spus despre mine: „Cred că vărul tău acum este bine”. 

În 1991, când am mers la Părintele Paisie, l-am 
întrebat cum se simte cu sănătatea, iar el mi-a răs- 
puns: „Sfinţii plecau din această viaţă fiind tăiaţi cu 
sabia, cu securea şi sfârtecaţi. Trebuie şi noi să suferim 
în această viaţă ca să avem plată de la Dumnezeu”. 

Cu aproape cincisprezece zile înainte de adormi- 
rea sa, l-am cercetat la mănăstirea de la Suroti, unde 
se afla grav bolnav, pe patul de suferinţă. Cu toate 
acestea, a primit să-l văd. Când am intrat în chilia sa 
l-am îmbrățișat şi l-am sărutat. V-am înştiinţat atunci 
de viitoarea mea transferare în insula Limnos, iar el 
mi-a spus să-l caut acolo pe profesorul de seminar 
Nicolae Kaloianis şi să fac răbdare. Apoi i-am făcut 
metanie cu lacrimi în ochi, deoarece simţeam că nu 
aveam să-l mai întâlnesc în această viaţă. Ieşind din 
chilie, m-am întors ca să-i pun ultima mea metanie, 
dar acum, deşi mai înainte se afla întins pe o cana- 
pea, l-am văzut pe Stareţ stând în genunchi în mij- 
locul chiliei cu mâinile încrucişate şi rugându-se. 
Când m-a văzut întorcându-mă, m-a întrebat: 

- Ce vrei, fiul meu? 

- Gheronda, mulţi ani au trecut, puţini au mai 
rămas. Sufletul meu vreau să-l mântuiesc. Să vă 
rugaţi să fiu lângă Sfinţia Voastră. 

- Bine, fiul meu! 

În acea clipă am simţit că orice i-aş fi cerut, mi-ar fi 
împlinit. 

Înainte de a fi transferat în insula Limnos, am 
încercat să aflu dacă în acea regiune există un nu- 
măr de telefon pe numele Kaloianis Nicolae. Când 
am dat telefon la informaţii, mi-au spus că în Limnos 
nu exista nimeni cu un astfel de nume. Cu cinci- 
şase zile înainte de adormirea sa, Starețul mi s-a 
arătat în vis şi mi-a amintit numele profesorului, 
spunându-mi: „Vei căuta pe cel cu numele Kaloianis 
Nicolae”. Când m-am mutat în Limnos, în luna iulie 
1994, l-am întâlnit pe domnul Kaloianis. Pe atunci 
era încă mirean. Pe data de 15 august 1904 a fost 
hirotonit diacon. În timpul hirotoniei sale se afla sub 
candela de la icoana lui Hristos. La un moment dat 
am văzut cu uimire că acea candelă s-a plecat sin- 
gură şi l-a „miruit” cu untdelemn. 

De fiecare dată când mergeam în Sfântul Munte, 
treceam şi pe la Chilia „Învierea Domnului”, a ferici- 
tului Stareţ Isaac din Kapsala. Odată, în vara anului 
1996, pe când discutam cu părintele Isaac despre 
Starețul Paisie, mi-a spus următoarele: „Fiul meu, 
înălțimea duhovnicească a  Stareţului Paisie nimeni 
nu a cunoscut-o vreodată. Era o fântână, al cărei 
fund nimeni nu l-a văzut vreodată. Era deopotrivă în 
har cu Marele Vasilie”. 

În luna aprilie 1998 am mers în Sfântul Munte 
împreună cu fotograful Sfiridis Andrei ca să fotogra- 
fiez chiliile în care a trăit Starețul Paisie. Am foto- 
grafiat mai întâi Chilia Panaguda şi peceţile cu care 
Starețul Paisie făcea iconiţe presate. Iar apoi am fo- 
tografiat presa şi alte câteva peceţi de ale Stareţului, 
ce se află la Chilia „Bunavestire” a ieromonahului 
Paisie. 

Pe data de 13 decembrie 1998, tatăl meu a suferit 
două hemoragii: una cerebrală şi una abdominală. 
Datorită instabilității hemodinamice şi a  înrăutăţirii 
sistemului nervos, a fost transferat de la spitalul din 
Edessa la Spitalul Papanicolau din Tesalonic. Mama 
mea, din prima clipă a îmbolnăvirii până la moartea 
lui (30.07.2002) l-a slujit cu multă dragoste. Astfel 
s-au împlinit cuvintele Stareţului, care spunea că 
părinţii mei se vor împăca. Cred că Starețul nu s-a 
mulțumit numai să proorocească aceasta, ci s-a şi 
rugat şi cu harul Prea Sfintei Treimi, l-a readus la 
viaţă pe tatăl meu, nu înainte de a-i arăta tainele lui 
Dumnezeu. Căci tatăl meu căzuse în comă şi se afla 
în pragul morţii. Medicii nu mai sperau ca el să tră- 
iască. După cincizeci de zile, când tatăl meu şi-a 
revenit din comă, ne-a spus: „Pocăiţi-vă! Există 
Dumnezeu... Douăsprezece zile am fost dus în Cer şi 
am fost chemat la judecată. Acolo sus, judecata se 
face cu multă cercetare. Sunt mulţi diavoli... Sunt 
îngeri şi Arhanghelul Mihail. Acolo este Maica 
Domnului şi ceilalţi sfinţi şi deasupra tuturor este 
Dumnezeu, pe Care nimeni nu poate să-L vadă, 
deoarece este întreg lumină. Atât de puternică este 
acea lumină, încât te orbeşte”. 

După această încercare, tatăl meu a rămas para- 
plegic, având un contact parţial cu mediul înconju- 
rător şi vederea foarte slabă. De la 12 februarie 
1999, de la ieşirea sa din spital, şi până la 15 mai 
2002, tatăl meu se ruga neîncetat. Era martor al 
tainelor lui Dumnezeu. Adeseori spunea: „Ce frumuseţe, 
Dumnezeul meu! Pentru Tine mă voi arunca chiar și 
în foc”. Din luna martie a anului 2002, tatăl meu a 
început să ne pregătească pentru plecarea sa din 
aceasta lume. După trei luni de zile, timp în care a 

suferit mai multe comoţii cerebrale şi i s-au făcut 
şase operaţii la creier, a adormit pe data de 30 iulie 
2002. Aş vrea să precizez că mai înainte tatăl meu 
nu cunoştea absolut nimic din cele legate de Bise- 
rică. Intervenţia Părintelui Stareţ a fost hotărâtoare 
pentru traiectoria vieţii sale. 

În luna ianuarie 2001, m-am hotărât să-mi vând 
apartamentul, dar nu găseam client, deşi se afla 
într-o zonă principală a orașului Tesalonic. Pe data 
de 19 februarie 2002, am mers la Suroti ca să mă 
închin la mormântul Stareţului Paisie. De îndată ce 
m-am apropiat de mormânt şi mi-am spus cererea, 
am simţit înlăuntrul meu o străpungere în inimă. 
După două zile am găsit un client şi astfel am vân- 
dut apartamentul. 

Pe 21 aprilie 2005, pe la amiază, mă îndreptam 
spre Suroti, având împreună cu mine în maşină și 
un teolog. În timp ce treceam printr-un tunel, o ma- 
şină de pe banda alăturată a lovit cu atâta putere în 
partea stângă a maşinii mele, în dreptul uşii şoferu- 
lui, încât au ieşit scântei. Imediat, ca şi cum ar fi 
fost oprită de o mână nevăzută, maşina s-a „înţepe- 
nit” fulgerător, fără să sufere nici o pagubă, în timp 
ce cealaltă maşină s-a stricat destul de tare, fără 
însă să se rănească cineva. Lucrurile minunate însă 
nu s-au terminat aici. Îndată după aceasta, am ieșit 
din maşină simțind nu tulburare, aşa cum se în- 
tâmplă în cazuri asemănătoare, ci o neobişnuită 
dulceaţă, pace sufletească, limpezime a minţii şi do- 
rința de a-L slăvi pe Dumnezeu. Și, aşa cum mi-a 
amintit şi mi-a mărturisit mai târziu şoferul maşinii, 
în loc să-l întreb despre datele lui, i-am cerut numele 
de botez şi l-am rugat să ne urmeze până la Suroti. 
Acesta a simţit, înainte de ciocnire, o tulburare a 

minţii şi a pierdut controlul maşinii. După ciocnire, 
cealaltă maşină s-a învârtit pe loc de două-trei ori 
cu o viteză uimitoare, în timp ce pe lângă noi tre- 
ceau alte automobile. Toate acestea s-au petrecut 
cât ai clipi din ochi. 

În acest accident, care era cât pe ce să fie mortal, 
nu s-au anulat doar legile fizice (în momentul izbitu- 
rii), dar şi cele „psihologice” s-au inversat. Am simţit 
pace în loc de tulburare, calm şi siguranţă în loc de 
întunecare a minţii sau furie şi cele asemenea. 

Vreau să menţionez că în maşină aveam tot ma- 
terialul fotografic, precum şi exemplarul original, cu 
bun de tipar, al cărţii „Mărturii ale închinătorilor”. 
Această izbăvire minunată a arătat că Starețul se afla 
lângă noi în acele clipe. 

Cred cu tărie că rugăciunile Sfântului Stareţ Paisie 
m-au întărit atât pe mine, în viața mea personală şi 
în cariera mea, cât şi familia mea, în clipele grele prin 
care a trecut. Sunt deplin convins că Părintele Paisie 
a călăuzit paşii mei lângă Părintele Filotei, egumenul 
Mănăstirii Karakalu din Sfântul Munte. Această mă- 
năstire o slujesc până astăzi. 


Papadopulos Constantin, ofiţer de poliţie, 
Kalamata 


Mulţumesc Preabunului Dumnezeu că m-a lumi- 
nat şi m-a povăţuit spre Sfântul Munte. Îi sunt re- 
cunoscător ofițerului în rezervă locotenentului-colonel 
Vastadi, care m-a îndrumat spre Starețul Paisie, 
atunci când m-am hotărât să vizitez pentru prima 
oară Sfântul Munte. 

În 1976, am pornit spre Sfântul Munte intenţio- 
nând ca prima dată să merg la Starețul Paisie. În 
Careia, capitala Muntelui, am întâlnit un bătrân care 
voia, de asemenea, să meargă la Părintele Paisie. În 
drum spre Chilia „Panaguda” ne-a prins o ploaie 
măruntă. Când am ajuns la Colibă, după ce am luat 
binecuvântare de la Stareţ, acesta ne-a dat nişte 
flanele de corp uscate, spunându-ne: „Scoateţi-le pe 
ale voastre şi luaţi-le pe acestea!”. Apoi am discutat 
cu Starețul timp de două ore. Emoţionantă a fost 
clipa când, povestind viaţa mea păcătoasă de mai 
înainte, am izbucnit în lacrimi. Atunci Starețul a în- 
ceput să mă compătimească şi să mă mângâie, pre- 
cum o mamă îşi mângâie copilul ei. După aceea mi-a 
dat „medicamentele” potrivite pentru vindecarea su- 
fletului meu şi m-a încurajat. l-am mulţumit din 
inimă pentru sfaturile cele mântuitoare de suflet şi 
apoi ne-am pregătit să plecăm. Ne-am scos flanelele 
şi am vrut să le înapoiem Stareţului, însă el ne-a 
spus: „Păstraţi-le!”. Nu a vrut cu nici un chip să le 
primească înapoi, deşi l-am rugat de nenumărate 
ori. Chiar şi astăzi am acea flanelă pe care mi-a dat-o 
de binecuvântare. Ne-am folosit de ea ca de un me- 
dicament şi ne-am vindecat de o boală gravă, atât 
eu, cât şi soţia mea. 

În 1977 l-am vizitat din nou pe Stareţ la Chilia 
Cinstitei Cruci. În timpul discuţiei, mi-a vorbit despre 
părintele său duhovnicesc, Starețul Tihon: „Odată, 
când  începusem Sfânta Liturghie şi ajunsesem la 
Heruvic, Starețul Tihon a zăbovit aproape jumătate 
de oră până a ieşit la Vohodul Mare. Pentru aceasta 
am fost nevoit să cânt de mai multe ori Heruvicul. 
După Sfânta Liturghie, Părintele Tihon mi-a spus: «Fiul 
meu, Heruvimii și Serafimii slavoslovesc pe Dumnezeu. 

Pe mine mă coboară din Cer îngerul meu păzitor 
după o jumătate de oră şi atunci continui Sfânta Li- 
turghie»”. Părintele Tihon era cuprins de dragostea 
cea dumnezeiască, de aceea prelungea Sfânta Litur- 
ghie până la amiază. 

Altă dată, când am mers la el, Starețul m-a sfă- 
tuit să rostesc neîncetat Rugăciunea „Doamne  Lisuse 
Hristoase, miluieşte-mă!”. Tot atunci l-am întrebat: 

- Gheronda, aveţi aici un şarpe care trăieşte îm- 
preună cu Sfinţia Voastră? 

- Constantine, șerpii îi am aici! mi-a răspuns el 
lovindu-şi cu putere pieptul, referindu-se prin aceasta 
la patimi. 

Odată, în timpul unei alte vizite la Panaguda, i-am 
spus Stareţului despre un căpitan ce luase parte la 
războiul din '45 - '49 şi fusese comunist. A fost exi- 
lat în Rusia, dar apoi s-a întors în Grecia. 

Atunci mi-a spus: „Nici el nu a făcut bine că a 
venit în Koniţa şi nici statul că i-a îngăduit să se în- 
toarcă în satul victimelor lui”. Când l-am întrebat de 
ce Dumnezeu îngăduie acestui căpitan să trăiască 
atât de mult (pe atunci să fi avut şaptezeci şi cinci, 
până la optzeci de ani), de vreme ce a săvârşit atâtea 
crime, el mi-a răspuns: „Dumnezeu este Părinte şi 
îndelung rabdă. El vrea ca sufletul lui să se mântu- 
iască. Şi se va mântui dacă se va pocăi”. 

- Gheronda, i-am spus eu, am un frate care nu 
mai este tânăr şi sufăr pentru el, deoarece nu este 
căsătorit. Vă rog, faceţi ceva ca să se însoare. 

- Vei face în fiecare zi câte o sută de metanii, 
cincizeci dimineaţa şi cincizeci seara. Voi face şi eu 
tot atâtea şi, cu ajutorul lui Dumnezeu, fratele tău 
se va căsători într-un an, începând de astăzi. 

Am făcut, aşadar, aşa cum mi-a spus şi, o! mi- 
nune, înainte de a se împlini anul, fratele meu s-a 
căsătorit cu o femeie credincioasă. De atunci au trecut 
douăzeci de ani. După nunta sa, am mers împreună 
cu el la Stareţ ca să-i mulţumim. De atunci fratele 
meu are mare evlavie la Stareţ şi mereu repetă fraza 
obişnuită a lui: „Să punem gândul cel bun”. 

Odată, Starețul mi-a spus: „Constantine, atunci 
când este război, pe cei care se luptă în prima linie 
şi mor pentru patrie, poporul îi cinsteşte dând nu- 
mele lor parcurilor şi străzilor, în timp ce aceia care 
se luptă în spatele liniei rămân necunoscuţi. Tot 
astfel şi în războiul duhovnicesc. Dumnezeu vrea să 
ne luptăm în prima linie, ca să scrie numele noastre 
în cartea vieţii”. Apoi mi-a spus: „Pe când eram de 
curând venit în Mănăstirea Cuviosului Filotei, într-o 
chilie aflată pe teritoriul ei se nevoia un monah ce se 
numea Augustin. Într-o zi i-am dus de la mănăstire 
nişte alimente de binecuvântare, dar uşa chiliei era 
închisă. L-am strigat, dar nu am primit nici un răs- 
puns. Aşa că am lăsat alimentele la uşă şi am ple- 
cat. A doua zi bătrânul Augustin a venit la mănăstire 
și a întrebat: „Unde este acel călugăr Paisie care 
mi-a adus alimentele?” Părinţii se mirau cum de mă 
cunoştea, în timp ce ei nu apucaseră să mă cunoască 
prea bine. Însă el, care avea darul străvederii, mă 
cunoştea, deşi atunci când i-am dus alimentele lipsea 
de acasă. Acest monah se nevoia mult. Într-o noapte 
i-a apărut diavolul în chilie, în chipul unui câine în- 
fricoşător, care arunca flăcări pe gură şi care s-a 
năpustit asupra lui, deoarece, aşa cum spunea el, 
era ars de rugăciunile lui. Atunci, cei doi s-au încă- 
ierat şi monahul l-a bătut atât de tare pe diavol, în- 
cât a luat-o la fugă. După aceasta însă, bătrânul Au- 

gustin era mustrat de conştiinţă pentru faptul că îl 
bătuse pe diavol. De aceea, s-a dus la duhovnic şi 
s-a spovedit, spunându-i: «Gheronda, astăzi am făcut 
o faptă rea. L-am bătut pe diavol. Oare îmi vei mai 
da binecuvântare să mă împărtăşesc?» Duhovnicul, 
când a auzit aceasta, s-a bucurat și i-a spus: «Desi- 
gur că îţi dau binecuvântare. Această faptă a ta a 
fost o biruinţă împotriva diavolului»”. 

Într-un timp, cumnatul meu o bănuia pe fiica sa, 
care era căsătorită, că ar fi avut relaţii amoroase cu 
un sublocotenent în rezervă, deoarece vorbea adese- 
ori cu el. Mi-a mărturisit în secret că se gândea să o 
ucidă, ca astfel să spele ruşinea pe care aceasta o 
făcuse familiei ei. Atunci eu i-am spus să nu facă o 
astfel de faptă necugetată, căci gândul său venea de 
la diavol. Apoi l-am sfătuit: „Să mergem în Sfântul 
Munte, la Starețul Paisie şi să-i cerem sfatul”. Iar el 
a fost de acord. Am mers aşadar la Stareţ şi cumna- 
tul meu şi-a spus gândurile ce îl apăsau. Atunci Pă- 
rintele Paisie l-a întrebat ce vârstă are fiica lui, iar el 
i-a spus că are patruzeci de ani. Starețul a rămas 
tăcut timp de unul sau două minute, după care i-a 
spus cumnatului meu cu o faţă veselă: „Fiica ta este 
nevinovată. Ce vrei să faci? Nu are astfel de relaţii 
cu acel sublocotenent”. Când a auzit acestea cumna- 
tul meu s-a pocăit şi cu lacrimi în ochi i-a mulţumit 
Stareţului că îl izbăvise de gândurile cele rele care îl 
chinuiau. Discutând în continuare, au constatat că 
erau consăteni, adică din satul Koniţa. În cele din 
urmă, am mulţumit Stareţului şi am plecat bucuroşi, 
mai ales cumnatul meu, care păşea acum de parcă ar 
fi zburat, deşi era în vârstă. 

La o altă întâlnire a mea cu Starețul, i-am spus 
că femeia mea este neatentă şi sparge pahare. „Câte 

ai spus că sparge? Unu, două?”, m-a întrebat el. Şi 
apoi zâmbind mi-a spus: „Las-o să spargă câte vrea, 
numai să aveţi pace în casă”. l-am spus apoi că 
adeseori sufăr de infecţie urinară, iar el mi-a dat 
următoarea rețetă: „Să fierbi un kilogram de orz în 
cinci litri de apă. Când vei vedea că boabele de orz 
vor începe să se desfacă, să opreşti fiertul. Din acest 
orz fiert să bei câte un pahar dimineaţa, la amiază şi 
seara, înainte de mâncare. Ca să se păstreze, trebuie 
să-l pui la frigider. Când îl scoţi de la frigider, încăl- 
zeşte-l puţin şi apoi bea-l!”. Mi-a spus apoi că o fetiţă 
de cinci ani, care suferea de infecţie urinară şi se 
primejduia să moară, cu aceasta zeamă de orz s-a 
făcut bine. Apoi rudele ei au numit-o  Orzica. 
Într-adevăr, am încercat şi eu tratamentul cu zeamă 
de orz şi m-am vindecat. Am recomandat apoi acest 
tratament şi altor cunoscuţi de-ai mei care sufereau 
de infecţie urinară şi prostată şi, aşa cum mi-au spus, 
s-au vindecat. 

Altă dată, i-am spus Stareţului: 

- Gheronda, am făcut două operaţii de prostată. 

- Nu vorbi deloc! Să nu spui aceasta nici la preot. 
Ai luat doi franci de la Dumnezeu, în timp ce alţii nu 
au luat nimic. 

„Se mai fac minuni şi astăzi”, mi-a spus odată 
Starețul. Şi apoi mi-a povestit următoarea întâmplare: 
„Nu meseria îl face pe om. Eu am cunoscut un ha- 
mal care a înviat un mort. Când eram dicheu27 la 
Schitul Ivirului a venit la mine un închinător care 
avea vreo cincizeci şi cinci de ani. Ajunsese târziu, 
dar nu sunase clopoţelul pentru a nu-i deranja pe 


27 Dicheu - întâistătătorul unui schit din Sfântul Munte, care 
este ales în fiecare an de către stareţii chiliilor din acel schit. 

părinţi şi se culcase afară. Când aceştia l-au văzut, 
l-au dus înăuntru şi m-au înștiințat. Când l-am vă- 
zut, i-am spus: 

- Bine, dar de ce nu ai sunat clopoţelul ca să-ţi 
deschidem şi să-ţi dăm o cameră? 

- Ce spui, părintele meu? Cum să-i deranjez pe 
părinţi? 

Am văzut pe faţa lui o strălucire şi mi-am dat 
seama că trăia o viaţă foarte duhovnicească. Apoi 
mi-a povestit că rămăsese orfan de tată încă de mic 
copil şi de aceea, atunci când s-a însurat, îl iubea 
mult pe socrul lui. Când termina lucrul trecea mai 
întâi pe la socri şi abia după aceea mergea la casa 
sa. Se mâhnea însă pentru că socrul lui înjura mult. 
De multe ori îl rugase să nu mai înjure, dar acela 
devenea şi mai rău. În cele din urmă, socrul s-a îm- 
bolnăvit grav, l-au dus la spital şi acolo a murit. Aces- 
ta însă nu a fost lângă el când a murit socrul lui, 
deoarece trebuia să descarce un vapor. Când s-a 
dus la spital, îl băgaseră deja la morgă. S-a dus, 
aşadar, la morgă lângă trupul mort al socrului său 
şi s-a rugat cu durere: «Dumnezeul meu, Te rog, 
înviază-l ca să se pocăiască şi apoi ia-l!». Şi îndată 
mortul şi-a deschis ochii şi a început să-şi miște 
mâinile. Personalul de acolo, când l-a văzut, a fugit 
de frică. Atunci ginerele l-a luat si l-a dus acasă cu 
desăvârşire sănătos. A mai trăit încă cinci ani intru 
pocăință, apoi a murit. 

«Părintele meu, îmi spunea el, îi mulțumesc din 
inimă lui Dumnezeu că mi-a dat acest dar. Cine sunt 
eu, ca Dumnezeu să-mi dea un astfel de dar?» 

Avea multă simplitate și o asemenea smerenie, 
încât nici prin minte nu-i trecea că a înviat un mort. 

Se topea de recunoştinţă faţă de Dumnezeu pentru 
ceea ce îi dăruise”. 

Despre cei care înjură de cele sfinte, Starețul 
spunea: „Când auzi pe unii ca aceştia că rostesc 
blasfemii, apropie-te de ei şi spune-le cu bunătate 
să nu mai facă aceasta. Dacă vei vedea însă că vor 
continua să înjure, nu le mai spune nimic, ci roagă-te 
în sinea ta: «Doamne lisuse Hristoase, miluieşte pe 
robii tăi!»”. 

Odată, un tânăr l-a întrebat pe Stareţ unde îl poa- 
te găsi pe Părintele Paisie. Atunci Starețul i-a spus: 
„Ce vrei de la Paisie? Prea multă cinste îi arătaţi. 
Toţi îl caută pe Paisie... Lăsaţi-l în pace! Nu-i mai 
daţi nici o importanţă!” Apoi a spus tânărului nume- 
le său. 

Odată, i-am spus Stareţului: 

- Gheronda, veniţi la noi acasă, în Kalamata! Chiar 
şi pentru două zile. Ne veţi face o mare bucurie. Vom 
primi multă binecuvântare. 

- Nu este bine ca monahul să iasă în lume, mi-a 
răspuns Starețul. Datoria monahului este să rămână 
în chilia sa şi să se roage. 

Altă dată i-am spus: 

- Gheronda. Veniţi afară ca să ajutaţi lumea! 

- Ce să fac afară în lume? Lumea este acum un 
adevărat spital de nebuni. 


Mergând odată spre Panaguda, am întâlnit pe 
drum un închinător foarte neliniștit şi supărat. Era 
de obârşie din Trikala, iar acum locuia în Germania, 
unde era proprietarul a trei restaurante. A închis 
aşadar pentru trei zile restaurantele ca să-l întâl- 
nească pe Stareţ, deoarece voia să rezolve nişte pro- 

bleme familiale şi profesionale. După ce a vorbit cu 
Starețul timp de o oră, a plecat bucuros, spunându-mi 
„M-am ușurat. Starețul mi-a rezolvat problemele. Acum 
plec foarte mulţumit”. 


Altă dată, când am mers la Panaguda am găsit 
acolo un grup de zece închinători din Kastoria. Prin- 
tre ei se afla şi un ziarist, care i-a spus Stareţului: 

- Gheronda, vreau să devin preot, episcopul însă 
mi-a interzis acest lucru. Sfinţia Voastră ce spuneţi? 

- Vezi Coliba mea? Este îngrădită cu sârmă ghim- 
pată, pentru că sunt monah. Casa preotului trebuie 
să fie deschisa douăzeci şi patru de ore, iar el trebuie 
să primească vizitatori la orice oră. Aşa că stai acolo 
unde eşti, căci eşti bine. Nu căuta lucruri grele şi 
mai presus de puterea ta. 


„Într-un an, povestea Starețul, în ajunul Adormirii 
Maicii Domnului, m-am îmbarcat în Pireu pe un vapor 
ca să merg să mă închin icoanei Maicii Domnului din 
Tinos. Pe puntea corăbiei erau multe femei ce stă- 
teau întinse şi făceau plajă. Am văzut «chipurile lui 
Dumnezeu» căzute la pământ şi de aceea m-am 
mâhnit mult”. 


Altă dată, a spus: „Fcumeniştii din Apus şi pa- 
pistaşii vor să desființeze interdicţia de a intra feme- 
ile în Sfântul Munte. Vor să facă centre de distracţii 
pe ţărmul mării, ca să tulbure liniştea şi pacea mo- 

nahilor. Pe vârful Athonului vor să instaleze şi ra- 


» 


dar”. 


„Vin aici, în Sfântul Munte, spunea Starețul, unii 
narcomani şi se vindecă”. 


Odată m-am plâns Stareţului că soţia mea îşi în- 
deplineşte îndatoririle ei duhovniceşti cu  nepăsare. 
Atunci mi-a spus: „Trebuie să fii mai îngăduitor cu 
femeia ta, pentru că ea se află la începutul nevoinţei 
duhovniceşti. Nici cu copiii tăi să nu fii aspru, pen- 
tru că tinerii de astăzi nu mai suportă asprime. Ei 
sunt ca şi elasticul care, dacă-l întinzi prea mult, se 
rupe”. 


Cândva a venit în Sfântul Munte un ziarist, dar 
nu pentru a se folosi, ci pentru a-i ponegri pe mo- 
nahi. A venit chiar şi la Părintele Paisie împreună cu 
un arhimandrit şi cu alţi închinători. Mai târziu a 
defăimat în presă pe unii monahi din Sfântul Munte, 
printre care şi pe Părintele Paisie. De aceea, i-am spus 
Stareţului: 

- Gheronda, un ziarist v-a numit în presă vrăjitor, 
iar pe alţi monahi i-a numit trântori. 

- Ştiu cine este. Încă de când l-am văzut apropiin- 
du-se de chilia mea, am înţeles că vrea să mă cleve- 
tească în presă. I-am arătat însă dragoste, pentru că 
era însoţit de acel arhimandrit, care îmi este prieten. 

Vedeţi, Starețul cu harisma străvederii pe care o 
avea, cunoştea gândurile şi sfaturile oamenilor. 


* 


285 


Într-o altă vizită de-a mea la Panaguda, am în- 
tâlnit acolo o persoană cunoscută mie din Mesinia, 
care era însoţită de doi necunoscuţi. Pe această per- 
soană o arestasem cândva şi o dusesem la secţia de 
poliţie din Mesinia, al cărei şef eram pe atunci, deoa- 
rece construia clădiri fără aprobare legală. Starețul 
s-a apropiat de mine şi mi-a spus: „Constantine, nu 
cumva ai băgat «la răcoare» pe unul dintre aceştia?” 
Auzind întrebarea, am rămas fără glas şi m-am ru- 
şinat, fireşte, din pricina egoismului meu. Văzând că 
m-am supărat, a zâmbit şi mi-a spus: „Hai, Con- 
stantine, nu te supăra! Am spus aşa doar...”. Stare- 
ţul, cu harisma străvederii pe care o avea, descope- 
rise fapta mea făcută cu mulţi ani înainte. 


„Vezi această pisică? m-a întrebat odată Starețul. 
Aceasta nu are nici iad, nici rai. De aceea trebuie să 
o compătimim şi să nu o chinuim”. 


Starețul sfătuia să citim Vechiul Testament: „Con- 
stantine, să citeşti Vechiul Testament. Este o carte 
inspirată de Dumnezeu, istorică şi didactică. Acolo 
vedem că, atunci când poporul evreu  păcătuia, 
Dumnezeu îl smerea cu războaie şi necazuri. Atunci 
însă când îşi revenea și păzea legile Lui, îl elibera 
şi-i trimitea bunătăţile Lui”. 

Sfătuia de asemenea să studiem limba greacă 
veche. Într-o vară, am mers la Coliba sa împreună 
cu fiul meu Aristide. Atunci Starețul ne-a spus: „Să 
învăţaţi greaca veche. Noi o învăţam încă din şcoala 


Ss 


primară”. Apoi ne-a adus o carte de geografie pentru 

clasa a IV-a şi ne-a arătat că într-un anumit pasaj 
avea o frază în greaca veche. După aceea i-a spus 
fiului meu: „Într-o zi doi prieteni au plecat să facă o 
plimbare. Unul dintre ei era îmbrăcat cu un costum 
şi arăta foarte îngrijit, iar celălalt purta nişte haine 
vechi şi era murdar. Într-un loc au găsit niște noroi. 
Atunci cel murdar a luat noroi şi l-a murdărit pe ce- 
lălalt, care era curat”. Apoi a adăugat: „Omul cel rău 
vrea ca şi cei virtuoşi să devină ca şi el, adică răi. De 
aceea, să iei aminte în viaţă și să-ţi alegi ca prieteni 
numai pe cei virtuoşi”. 

Fiica mea Maria, atunci când era elevă la liceu 
purta fustă, în timp ce celelalte colege ale ei purtau 
pantaloni. Odată o colegă i-a spus: „Nu vezi? Toate 
purtăm pantaloni. Să mergi în altă clasă, căci nu te 
mai răbdăm cu fustele tale”. A venit acasă plângând, 
căci se mâhnise foarte mult pentru aceasta. După o 
vreme, când am mers la Coliba Stareţului, am spus 
în prezenţa tuturor închinătorilor ceea ce i se întâm- 
plase fiicei mele. Atunci Starețul mi-a răspuns: „As- 
cultă!  Colegele Mariei, care poartă pantaloni, erau 
mustrate de conştiinţa lor pentru îmbrăcămintea ce 
o purtau. De aceea voiau ca şi Maria să poarte pan- 
taloni, ca să se liniştească conştiinţa lor”. 


X* 


Odată, un militar mi-a spus: „Am vorbit mult cu 
Starețul Paisie şi m-am bucurat mult pentru dragos- 
tea ce mi-a arătat-o. Când am plecat de la chilia sa, 
m-a întrebat: «Ce zici, în cealaltă viață vom avea stele 
şi galoane?» Aceasta mi-a spus-o fără să-i fi pomenit 
ceva de profesia mea. M-a impresionat mult harisma 
străvederii pe care o are Starețul şi de aceea am o 

deosebită evlavie pentru el”. Acest ofiţer, deşi era 
foarte competent şi încă nu împlinise treizeci de ani de 
serviciu, a fost trecut în rezervă. Când a spus aceasta 
Stareţului, el a zâmbit şi i-a spus: „Fă răbdare, bine- 
cuvântatule, şi îţi vor da încă două grade”. Într-ade- 
văr, acest ofițer a făcut plângere şi i s-au mai acordat 
încă două grade, ajungând astfel la gradul de loco- 
tenent-colonel. 


Voi da aici şi mărturia unei învăţătoare. care, deşi 
l-a întâlnit o singură data pe Părintele Paisie, s-a fo- 
losit mult: 

„Cu ajutorul lui Dumnezeu şi cu mijlocirile Sfân- 
tului Mare Mucenic Dimitrie, ocrotitorul 'Tesalonicu- 
lui, am mers împreună cu o rudă de a mea, în ajunul 
praznicului Sfinţilor Arhangheli, la Sfânta Mănăstire 
de la Suroti, cu scopul de a rămâne la priveghere. 
Ne aflam în biserică când deodată ne-a strigat o mo- 
nahie ca să mergem să-l vedem pe Stareţ. Plină de 
emoție, am deschis uşa unei chilii de lângă biserică 
și m-am aflat înaintea Sfântului Stareţ. Neuitate vor 
rămâne în memoria mea acele clipe când l-am văzut. 
Chipul său era ca cel al unul tânăr, iar în jurul ca- 
pului său am văzut limpede o aureolă. 

- Gheronda, binecuvântaţi! Vin din Kalamata. 

- Eşti învăţătoarea? 

M-a privit de parcă m-ar fi cunoscut de mai îna- 
inte, deşi mă vedea pentru prima oară. Discuţia a 
fost foarte scurtă, dar impresiile ei neşterse. La sfâr- 
şitul Sfintei Liturghii ruda mea mi-a spus: «Starețul 
arăta mai tânăr în chilie, decât acum în biserică». Şi 
astfel s-a adeverit de către amândouă sfinţenia Sta- 

reţului. Il rog fierbinte şi acum să mijlocească în Cer 
pentru mine, nevrednica!” 


Un nepot de-al meu, absolvent al Politehnicii din 
Atena, acum este monah la o mănăstire din Pelopo- 
nez. Tatăl său este avocat, iar mama sa învăţătoare, 
Acum opt ani l-am întâlnit la Schitul Sfânta Ana din 
Sfântul Munte Athos. Atunci el mi-a mărturisit: „Un- 
chiule, eu am crescut într-un mediu unde predomi- 
nau ideile comuniste, ce le împărtăşeau şi părinţii 
mei. De aceea am citit cărţi ce susțin aceste idei. 
Când am ajuns student la Politehnică s-a întâmplat 
să citesc nişte cărţi cu conţinut creştinesc. Astfel am 
început, încet-încet, să părăsesc felul de a gândi al 
părinţilor mei şi să citesc Sfânta Scriptură şi cărţi 
patristice. Atunci s-a născut în mine dorinţa de a 
mă face monah. Auzisem despre Părintele Paisie că 
avea harisma străvederii şi a proorociei. Pentru aceas- 
ta, m-am hotărât să merg la el şi să-i cer sfatul. 
Când i-am spus Stareţului despre dorinţa mea de a 
mă face monah în Sfântul Munte, el mi-a spus: „Bine- 
cuvântatule, ascultă-mă! Monah vei deveni, nu însă 
aici în Sfântul Munte. Vino peste un an şi vom discuta 
din nou!” După ce a trecut un an, am mers din nou 
la Stareţ şi el m-a sfătuit să mă fac monah, într-o 
mănăstire din Peloponez. Mama mea, când a aflat că 
am devenit monah, a încercat să se sinucidă. Apoi 
însă, a început încet-încet să creadă în Dumnezeu şi 
să meargă la biserică împreună cu fratele meu, să se 
spovedească şi să se împărtăşească cu Preacuratele 
Taine. Dar tatăl meu, în ciuda discuţiilor avute cu el 
despre Răstignirea şi Învierea Domnului nostru Iisus 

Hristos, despre veşnicie şi despre a Doua Venire, a 
rămas  necredincios şi neschimbat în ideile şi con- 
cepţiile sale. Îi mulţumesc Prea Bunului Dumnezeu 
că m-a povăţuit către Părintele Paisie şi mulţumesc 
de asemenea şi acestuia, care m-a întărit şi m-a aju- 
tat să intru în binecuvântata ceată a monahilor”. 

Cine, oare, a cerut ajutor de la Sfântul Stareţ şi 
nu l-a primit? Părintele Paisie a împlinit toate po- 
runcile lui Dumnezeu și mai întâi de toate pe cea a 
dragostei. De aceea, înseta să-l ajute pe cel îndure- 
rat, pe cel întristat, pe cel prigonit, pe cel sărac. S-a 
jertfit pentru aproapele său, nesocotindu-se pe sine 
şi sănătatea sa. Să mergem şi noi pe urmele lui ca 
să ne învrednicim de bunătăţile cele nestricăcioase 
ale împărăției cereşti a lui Dumnezeu. 


Preotul Sagos Nicolae, Evia 


Cu Starețul Paisie nu m-am întâlnit niciodată. 
Dar, deşi nu ne-am cunoscut, comunicam prin inter- 
mediul unor fii duhovniceşti comuni. Aveam o mare 
dorinţă de a-l întâlni şi de a vorbi despre subiecte 
duhovniceşti. Pe data de 2 iulie 1994, am hotărât 
împreună cu fiii mei duhovniceşti să mergem să-l 
vizităm pe Stareţ la Sfânta Mănăstire a Sfântului 
Ioan Teologul. Când am ajuns acolo, am rugat-o pe 
egumena Filoteia să ne îngăduie să-l vedem pe Stareţ. 
Atunci ea mi-a răspuns: „Nu ştiu dacă vă poate vedea, 
deoarece are mască de oxigen”. Eu însă voiam să mă 
vadă, deoarece mersesem şi altă dată şi, fiindcă nu 
reuşisem să-l văd, Starețul se mâhnise. De aceea, 
i-am spus din nou stareţei: „Spuneţi-i totuşi că 

vreau să-l văd şi, dacă nu va putea, nu-i nimic”. S-a 
dus așadar stareţa la Părintele Paisie şi i-a spus: 

- Avenit părintele Nicolae. 

- Ce spui, copilul meu? Nu pot să vin. Spune-i să 
mă ierte. 

Când am auzit aceasta am răspuns cu simplitate: 

- Ce păcat! Nu-l voi mai vedea, deoarece peste zece 
zile va adormi. 

Şi astfel am plecat de la mănăstire îndreptân- 
du-ne spre Mănăstirea Ormilia. Pe drum însă mă 
întrebam în sinea mea de ce am spus acele cuvinte. 
De aceea, în anul următor am considerat că este da- 
toria mea să merg la mormântul Stareţului, să fac 
un trisaghion şi să-i cer iertare. Înainte de a termina 
și de a spune: „Pentru rugăciunile...”, am auzit o voce 
din mormânt spunându-mi: „Să vii şi altă dată. Te 
aştept”. 


Antonie Panaghiotis, vameș, Patra 


Părintele Paisie mi-a spus: „Simt atâta bucurie 
înlăuntrul meu, încât uneori spun: «Dumnezeul meu, 
dacă este cu putinţă, stăvileşte această bucurie şi 
înmagazineaz-o înlăuntrul meu într-o baterie, ca să 
iau atât cât îmi trebuie, pentru că îmi vine să zbor!»” 


Sotiropulos Nicolae, teolog, Atena 
Odată, când l-am vizitat pe Starețul Paisie, acesta 
mi-a spus ceva foarte tainic. Nu am înţeles însă la ce 


se referea. De aceea l-am întrebat: „Vă referiţi la asta?” 
„Nu”, mi-a răspuns el zâmbind. L-am întrebat atunci 

despre alte două-trei lucruri, iar el mi-a răspuns că 
nu se referea la ele. Atunci nu am mai continuat 
să-l întreb. 

După câteva zile, am mers la o mănăstire, unde 
am şi înnoptat. În acea noapte, Starețul Paisie mi 
s-a arătat în vis şi mi-a explicat ceea ce nu înţelese- 
sem atunci la chilia lui. 

Altă dată, am fost martor la următoarea întâm- 
plare: 

Părintele Paisie, renumitul ascet şi făcător de 
minuni al Sfântului Munte, vorbea unui grup de în- 
chinători, printre care se afla şi un om de afaceri 
foarte bogat, nu numai în bani, dar şi în egoism, aşa 
cum sunt de obicei marii magnați. Toţi ascultam cu 
multă atenţie şi cu teamă sfântă pe harismaticul 
Stareţ. Nu la fel făcea şi marele om de afaceri. La un 
moment dat acesta a întrerupt brusc discuţia şi a 
spus: „Toate religiile sunt bune. Toate sunt egale”. 
Atunci Părintele Paisie s-a aprins de o mânie sfântă, 
şi-a ridicat vocea şi l-a mustrat în față zicându-i: 
„Bre, binecuvântatule, dacă toate religiile sunt bune 
și egale, atunci de ce Hristos a venit şi a întemeiat o 
nouă religie? Îmi pare rău de banii pe care i-ai cheltuit 
ca să vii în Sfântul Munte şi să spui această prostie”. 


Protoiereul Nicolae Marketos, 
Sidney - Australia 


Am mers la Starețul Paisie în toamna anului 1978. 
Pe atunci locuia la Chilia Cinstitei Cruci a Mănăstirii 
Stavronikita. Era o zi ploioasă. Când am ajuns acolo, 
poarta era închisă. Am sunat clopoţelul de vreo două- 
trei ori, dar nu am primit nici un răspuns. Atunci 

mi-am spus în sinea mea: „Nu voi pleca dacă nu-l 
voi vedea pe Stareţ”. Au trecut zece minute, după care 
am sunat din nou şi am aşteptat alte zece minute. 
Atunci s-a deschis uşa chiliei şi a apărut Starețul, 
care mi-a trimis cheia de la poartă pe o sfoară. Am 
deschis aşadar poarta şi m-am apropiat. Când am 
ajuns lângă el, mi-a făcut metanie și mi-a sărutat 
mâna. Acelaşi lucru am încercat să fac şi eu, fără 
însă să reuşesc. Apoi m-a dus în bisericuță şi acolo 
m-am închinat la Sfânta Cruce. După aceea mi-a 
dat o trataţie. Mult s-a bucurat când a auzit că sunt 
din  îndepărtata  Australie. Vizitase Australia cu un 
an în urmă împreună cu părintele Vasilie Gondikakis, 
egumenul de atunci al Mănăstirii Stavronikita. Părin- 
tele Vasilie spovedea, iar Starețul sfătuia. Australia 
i-a plăcut mult Părintelui Paisie şi de aceea el avea 
dorinţa sfântă de a se zidi acolo o mănăstire. Desigur, 
mi-a spus şi locul unde voia să se facă aceasta. Este 
un loc aflat undeva între Sidney şi Canberra. „Mănăs- 
tirile, spunea Starețul, sunt acropolele Ortodoxiei. 
Acolo unde există mănăstiri, Biserica este vie”. Îmi 
închipui cât de mult se bucură acum în Cer văzând 
cele patru mănăstiri din Australia, două de maici şi 
două de călugări. 

Deoarece pe atunci eram preot tânăr, Starețul 
mi-a dat următoarele sfaturi: „Pe toate să le jertfeşti 
pentru Hristos. Dar pe Hristos să nu-l jertfeşti pen- 
tru nimeni şi nimic. Ca preot ai mult de lucru. Tu 
însă fă ceea ce poţi şi restul va completa harul lui 
Dumnezeu. Eu de aici mă voi ruga pentru Biserica 
Ortodoxă a Australiei. Arhiepiscopul Australiei, înalt 
Preasfinţitul Stelian, mă cheamă acolo, ca să zidim o 
mănăstire. Gândul meu însă îmi spune că mă va 
avea întotdeauna lângă el, oriunde va merge, ca să 

mă arate creștinilor. Mă voi ruga Maicii Domnului și 
facă-se voia Domnului”. lar voia lui Dumnezeu era 
să rămână în Grădina Maicii Domnului, lucru pe care 
l-a şi făcut. S-a lipsit Australia de prezenţa Stareţu- 
lui, dar a fost acoperită de rugăciunea sa. 

M-a întrebat apoi despre multe persoane pe care 
le cunoscuse în timpul şederii sale în Australia. Pen- 
tru toţi avea de spus un cuvânt bun şi o scurtă bine- 
cuvântare. Şi după ce a trecut destul timp, a început 
să rostească Rugăciunea: „Doamne lisuse Hristoase, 
miluieşte pe ortodocşii din diaspora!” 

Atunci eu i-am spus: 

- Gheronda, ar trebui să vă las, căci mai aveţi şi 
îndatoriri. 

- Îndatoririle le am întotdeauna, pe tine însă nu. 

Şi fiindcă începuse să plouă, mi-a făcut un minu- 
nat impermeabil din nailon. Apoi, luând binecuvântare 
de la Stareţ, m-am întors la Mănăstirea Stavronikita. 

Atunci când am plecat, simţeam înlăuntrul meu o 
bucurie tainică. Într-adevăr, Starețul Paisie era insu- 
flat de Dumnezeu, plin de har, un om îndumnezeit. 
Era un înger pământesc şi un om ceresc. 

În acea după-amiază ceva din sinea mea a rămas 
acolo în chilia pustnicească a Cinstitei Cruci. Și spu- 
neam în sinea mea: „Merită să mor înainte de a muri, 
ca să nu mor atunci când voi muri”. 

Să avem binecuvântarea lui! 


Preotul Panaghiotis Kuriandakis, Biserica 

Sfântului Gheorghe, Panorama (Tesalonic) 

Era 10 aprilie 1987, în ajunul Sâmbetei lui Lazăr. 
Am ajuns la Coliba Stareţului pe la amiază. Poarta 

era încuiată. Alături am văzut un borcan de sticlă, 
iar în el era hârtie, creion şi o însemnare, pe care 
scria: „Aici nu am venit ca s-o fac pe dascălul. Scrieţi 
ceea ce doriţi pe o hârtie şi eu mă voi ruga pentru voi”. 

Am tras de sfoara cu care era legat clopoţelul, 
dar nu am primit nici un răspuns. Atunci ne-am 
aşezat sub nişte chiparoşi mici ce se aflau în faţa 
porţii şi stăteam în așteptare. Nişte buturugi fuseseră 
aşezate acolo tocmai pentru această aşteptare de mul- 
te ore. După ce am aşteptat destul timp, am coborât 
la chilia învecinată și am întâlnit acolo pe ieromo- 
nahul Grigorie. El ne-a înștiințat că Părintele Paisie 
ieşise pe poarta din spate a Colibei și vorbea deja cu 
nişte vizitatori. Atunci noi, plini de bucurie, am aler- 
gat la poarta din spate, acolo unde Starețul pusese o 
tăbliță pe care era scris: „Este binecuvântare să mân- 
caţi”. De îndată ce am intrat pe poarta cea mică, 
Starețul ne-a urat „Bun venit!” şi ne-a îndemnat să 
ne aşezăm în jurul său. „Haideţi, voinicilor, haideţi!”, 
ne-a strigat el. Şi, cu un zâmbet plin de bunătate, 
ne-a dat binecuvântarea sa. Noi am vrut să-i săru- 
tăm mâna, dar de îndată ce ne plecam capul, își ri- 
dica mâna şi o punea părinteşte pe capul nostru. 
„Aşezaţi-vă, fiii mei! Luaţi puţină apă de la cişmea, 
umpleţi paharele, deoarece eu nu pot să mă scol...”. 
Suferea de hernie, dar şi mai mult suferea acum, 
când vedea că nu poate să ne slujească. Aceasta se 
vedea din cuvintele sale. Ne-a dat fiecăruia câte trei 
bucăţi de rahat, după care a început să ne vorbească. 

Starețul stătea pe o bancă, rezemat de peretele 
chiliei sale, iar în jurul său, pe buturugi, stăteau vi- 
zitatorii săi însetaţi de cuvântul lui Dumnezeu. În acele 
clipe mă simţeam ca o „buturugă” duhovnicească. 
M-am aşezat aşadar, lângă el, ca să nu pierd nimic 

din cuvintele sale şi îl priveam în ochi. Cuvintele îi 
erau simple, „neşlefuite”, pentru noi cei „învăţaţi”, 
dar erau izvorâte dintr-o maturitate duhovnicească. 

Ne-a vorbit despre Makrighianis28 şi despre visele 
lui. „S-au găsit unii acum, spunea Starețul, ca să-l 
judece. Cine? Aceştia care nu cred. L-au făcut ne- 
bun, spunând că un glonţ i-a stricat mintea. Însă 
Makrighianis credea în Dumnezeu, cunoştea tradiţia 
noastră, făcea trei mii de metanii în fiecare zi şi uda 
pământul cu lacrimile sale. Au spus apoi că este înşe- 
lat. Poate că aceste visuri ale lui, care par a fi înşelări, 
să fie roadele agoniei sale. 

Makrighianis se gândea cum să înfrunte perico- 
lul pe care îl reprezentau bavarezii pentru patrie, 
pentru Biserică, pentru mănăstiri şi, în agonia sa, 
aşa cum tuturor ni se întâmplă câteodată, îşi închi- 
puia lucruri în somn sau în stare de veghe. Însă nu 
a fost înşelat. A văzut o lumină roşie, spun unii, ca- 
re era demonică. Dar şi Proorocul Ilie a fost urcat la 
cer într-un car cu cal roşii (de foc) şi era scăldat 
într-o strălucire porfirie. Oare aceasta este ceva de- 
monic? Ei spun că nu sunt de acord cu el, deoarece 
a văzut neagră pe Sfânta Treime, în timp ce Lumina 
necreată este albă. Aici însă, culoarea neagră are un 
înțeles alegoric. Makrighianis voia să spună că a vă- 
zut Sfânta Treime, pe Dumnezeu mâhnit pentru cele 
ce se întâmplau în lume. Toţi cei care nu cred în 
Hristos şi în Maica Domnului, nu pot să-l înţeleagă 
pe Makrighianis. A fost un om rar... Nu ştiu dacă va 
mai fi altul asemenea lui...”. 


23 Makrighianis - erou naţional, participant la Revoluţia de la 
1821. 

Peste puţin timp au venit la Colibă şi alţi închi- 
nători. Unuia dintre aceştia, când s-a plecat ca să 
sărute mâna Stareţului, acesta i-a spus: «Încă nu 
te-ai învăţat minte?» La auzul acestor cuvinte, acel 
om a rămas uluit, deoarece îl mai întâlnise pe Stareţ 
la o mănăstire de maici cu foarte mult timp în urmă 
și ar fi trebuit ca Părintele Paisie să-l fi uitat. După 
ce au luat şi aceştia trataţia obişnuită, ne-am retras 
cu toţii departe de Colibă, la umbra unui copac. Sta- 
rețul intrase în sărăcăcioasa sa chilie, spunându-ne 
că peste puţin va vedea deosebi pe toţi cei care voiau 
să-i spună problemele lor. 

A rămas puţin timp în chilie, după care a ieşit 
mergând aplecat şi sprijinindu-se într-un baston. 
„Fiilor, cinci minute fiecare, pentru că se termină 
bateria”, spuse el şi se aşeză pe o bancă. Atunci am 
început unul câte unul să mergem lângă Părintele 
Paisie, iar el să ne asculte şi să ne sfătuiască. 

Când, în cele din urmă, a venit rândul meu, am 
sărit în picioare şi am alergat lângă el ca să ascult 
sfaturile sale duhovniceşti. La întrebarea mea dacă 
sunt bun de monah sau trebuie să mă căsătoresc, 
Starețul, prin întrebări potrivite, mi-a arătat că am 
înlăuntrul meu „sămânţă” pentru o viaţă de familie, 
însă nu m-a influenţat câtuşi de puţin, lăsându-mă 
pe mine să iau hotărârea. Astfel, nu mi-a încătuşat 
libertatea, deşi eu, stăpânit de o cugetare nematură, 
aş fi preferat să-mi spună un cuvânt profetic legat 
de viitorul meu. Și aceasta fiindcă voiam să iau o 
hotărâre potrivită cu voia lui Dumnezeu. Multe din- 
tre cele pe care mi le-a spus atunci au devenit după 
ani de zile mărturii nemincinoase despre harisma 
străvederii pe care o avea. Aşa cum mi-a spus, de 
pildă, despre stagiul meu militar, pe care trebuia mai 

degrabă să-l fac pentru a mă maturiza şi a putea de- 
veni astfel cleric. 

La întrebarea mea dacă trebuie desfiinţate aşa- 
numitele „organizaţii creştine”, pe care mulţi le con- 
sideră a fi în afara Bisericii. Starețul a dat un răs- 
puns limpede şi nepătimaş: „Să desființăm mai întâi 
grupările eretice şi mai ales pe Martorii lui Iehova, şi 
apoi le vom închide şi pe acestea”. 

Am mai vorbit despre câteva subiecte şi la sfârşit 
nu m-am mai putut abţine şi i-am sărutat mâna 
plin de recunoştinţă. Starețul nu făcea pe „inteligen- 
tul”, ci era cât se poate de limpede în gândirea sa. 
Prin simplitatea şi dragostea sa, încălzea inima mea 
cu nădejdea cea fierbinte a credinţei în Hristos. 

Când a trebuit să plecăm, m-am mâhnit nespus 
de mult. Atunci când te afli lângă astfel de oameni 
harismatici, ai vrea să nu mai pleci niciodată, căci 
nu te mai saturi ascultându-i. În cele din urmă am 
luat binecuvântarea sa şi am plecat. Soarele cel ma- 
terial încălzea trupul nostru, iar cel înțelegător inima 
noastră. 

Starețul Paisie a fost cu adevărat un om duhov- 
nicesc, iar nu unul trupesc. A fost un adevărat sfânt. 


Monahia Hristodula, Sfânta Mănăstire 
Lindula, Finlanda 


Dintre finlandezi, cel mai bine l-a cunoscut pe 
Starețul Paisie domnul Johan Poyhânen care, în 
timpul studiilor sale făcute la Universitatea din Tesa- 
lonic, l-a întâlnit de multe ori în Sfântul Munte. 
Domnul loan, care acum este doctor în teologie şi 
predă la Academia Populară ce funcţionează în ca- 

drul Mănăstirii „Noul Valaam” din Finlanda, spune 
că dintre toţi oamenii pe care i-a întâlnit, cel mai 
mult l-a influenţat Starețul Paisie. 

De asemenea, şi eu, care am locuit mulţi ani în 
Mănăstirea Vituma din Grecia şi care acum sunt 
închinoviată în Sfânta Mănăstire Lindula din Fin- 
landa, am avut binecuvântarea de a-l întâlni de câ- 
teva ori pe cuviosul Stareţ. De fiecare dată după o 
astfel de întâlnire scriam un articol în periodicul Bi- 
sericii Ortodoxe Finlandeze, pentru a pricinui folos 
şi compatrioţilor mei. 

Cea mai importantă dintre aceste întâlniri a fost 
cea de la Spitalul Theagenio din Tesalonic. Atunci 
i-am cerut binecuvântarea de a traduce în limba fin- 
landeză una din cărţile sale, însă el, privindu-mă cu 
atenţie, mi-a spus: „Aşteaptă! Aşteaptă puţin!” Se 
poate ca Starețul să fi avut înainte de moarte o des- 
coperire a celor viitoare. El însuşi a recunoscut cu 
smerenie harul pe care Dumnezeu i l-a dat. Atunci 
m-am gândit: „Bine spune Starețul. După adormirea 
sa se vor scrie despre el cărţi mult mai bune”. 

După adormirea Stareţului a fost tipărită prima 
sa biografie scrisă de ieromonahul Hristodul. Eu, care 
în acea vreme mă aflam în Grecia, am început să mă 
gândesc la traducerea acestei biografii. Într-o noapte 
l-am văzut în vis pe Stareţ stând pe terasa mănăstirii. 

M-am bucurat, bineînţeles, pentru acest vis fru- 
mos, dar, amintindu-mi de învăţătura patristică, nu 
i-am dat importanţă. După două zile însă, un iero- 
monah necunoscut a venit la noi la mănăstire, în 
timp ce făceam Vecernia. Era părintele Hristodul, care 
se afla în trecere pe acolo. După ce ne-am cunoscut, 
el m-a întrebat dacă cunosc pe cineva care ar putea 
traduce cartea sa în limba finlandeză. Eu tocmai 

terminasem o traducere destul de mare şi, cu câteva 
zile înainte, o asociaţie din Finlanda îmi scrisese o 
scrisoare în care mă întreba dacă am cumva în ve- 
dere o carte bună, care merită să fie tradusă în fin- 
landeză. Așadar nu a fost greu să dau un răspuns 
pozitiv părintelui  Hristodul. Desigur, trebuia făcută 
o selecţie a textelor, deoarece unele subiecte erau 
legate exclusiv de poporul grec şi poate ar fi dat prilej 
anumitor interpretări greşite cititorilor din Occident. 
Această selecţie fusese deja făcută în ediţia engle- 
zească a cărţii, pe care părintele Hristodul o avea cu 
sine. Din toate acestea, am tras concluzia că Stare- 
ţul nu voia să mă răspândesc, căutând aprobări şi 
editori, mai ales că eram monahie. Toate au venit de 
la sine în decursul unei singure săptămâni! Cu sigu- 
ranţă că Starețul voia să-i ajute pe cei din Finlanda, 
de vreme ce toate merseseră atât de bine. Și astfel, 
plină de bucurie şi nădejde, am început traducerea 
cărții. 

La puţin timp după editarea cărţii m-am întors 
în Finlanda. Cine ştie? Poate că şi în aceasta a inter- 
venit cu ceva Starețul. Despre carte s-a scris apoi în 
cel mai răspândit ziar din Finlanda, precum şi în cel 
mai important periodic al ţării. Postul principal al 
radiodifuziunii finlandeze a realizat un interviu des- 
pre viaţa Stareţului. Destul sunt cei care mi-au măr- 
turisit că întâlnirea cu Starețul Paisie, prin cartea 
sa, i-a ajutat foarte mult şi le-a schimbat viaţa. În în- 
chisorile finlandeze, așa cum recent au declarat pre- 
oţii protestanți ai închisorilor în întâlnirea cu un 
compatriot de-al lor ortodox (dintre finlandezi, până 
în prezent, 85% sunt protestanți şi numai 1.5% sunt 
ortodocşi), cartea „Starețul Paisie” scrisă de părintele 
Hristodul este cartea cea mai iubită a deţinuţilor. 

În primăvara anului 2004 a fost editată şi mult- 
căutata carte, „Învăţături ale Stareţului Paisie”, care 
este o culegere de texte extrase din cărţile editate de 
mănăstirea de la Suroti. A fost primită cu cele mai 
bune aprecieri, fiind elogiată, între alte publicaţii, şi 
de săptămânalul bisericii protestante. Mulţi finlan- 
dezi, după citirea acestor două cărţi, au venit la 
mormântul Stareţului. 

Cel mai important eveniment însă a fost Simpo- 
zionul ce a avut loc în septembrie 2004 la Academia 
Populară de la Mănăstirea Noul Valaam din Finlanda. 
La acest simpozion, ce a avut ca temă viaţa şi învă- 
țăturile Stareţului Paisie Aghioritul, s-au adunat peste 
o sută de participanţi din toate colţurile Finlandei. 
Arhimandritul Metodie Alexiu a adus cu sine cele mai 
vii amintiri despre Stareţ, adunate în decursul celor 
douăzeci şi cinci de ani de legătură duhovnicească 
cu Starețul Paisie, precum şi fesul de lână al acestuia. 
Personalitatea Stareţului, viaţa, învăţăturile şi minu- 
nile sale au constituit temele expunerilor. La acest 
simpozion a domnit o atmosferă de evlavie, de bucu- 
rie şi de simplitate, de parcă ar fi fost printre noi în- 
suşi Părintele Paisie. Ne-am şi lăudat puţin pentru 
faptul că în Finlanda a avut loc, pentru prima oară în 
lume, un simpozion întrunit pe tema „Viaţa şi învă- 
țăturile Stareţului Paisie Aghioritul”. Egumenul Sfintei 
Mănăstiri „Noul Valaam”, arhimandritul Serghie, a fă- 
găduit că de îndată ce Biserica Greciei îl va canoniza 
pe Cuviosul Paisie, va zidi în mănăstire un paraclis 
închinat lui. 

Înainte de a încheia, voi reda aici şi mărturisirea 
unei profesoare, mărturisire făcută cu multă emoție 
la simpozionul mai sus amintit: 

„Înainte de praznicul Crăciunului din anul 2000, 
mi-a apărut pe una din coapse o tumoare rar întâl- 
nită. Trebuia să mă operez imediat. În ziua când am 
mers la spital, am aflat că a ieşit cartea Cuviosului 
Paisie Aghioritul şi l-am rugat pe soţul meu să mi-o 
aducă. Înainte de operaţie, medicul m-a pregătit su- 
fleteşte, spunându-mi că exista posibilitatea ca după 
operaţie să nu mai pot merge niciodată. Cu toate 
acestea, am mers să fac operaţia cu multă nădejde 
şi încredere în Dumnezeu şi în mijlocirile Stareţului 
Paisie. Am rămas în spital trei săptămâni, care, în 
mod paradoxal, au fost cele mai frumoase din viaţa 
mea. Citeam permanent din carte și le vorbeam des- 
pre  Stareţ surorilor asistente, care crezuseră că 
această carte, care avea fotografia Cuviosului Paisie 
pe copertă, era o... reclamă turistică! În tot acest 
răstimp, nu am avut dureri câtuşi de puţin şi conva- 
lescenţa mea a mers cât se poate de bine. Când am 
ieşit din spital, medicii mi-au dat nişte calmante 
foarte puternice, pe care să le păstrez acasă în caz 
de nevoie. Dar nu am folosit nici unul dintre ele. Pi- 
ciorul meu s-a vindecat atât de bine, încât în vara 
anului 2001 am călătorit în Grecia împreună cu so- 
ţul şi cu sora mea. Am mers la Sfânta Mănăstire de 
la Suroti, am îngenuncheat la mormântul Stareţului 
și mărturisesc că am luat de acolo puţin pământ. 
După ce am vizitat mănăstirea, am mers din nou la 
mormânt, deoarece simţeam că ceva mă atrăgea 
acolo. În cele din urmă, când am intrat în maşina cu 
care venisem, a sunat mobilul meu şi am fost înştiin- 
ţată că fusesem mutată la o altă şcoală din Finlanda, 
aşa cum îmi doream de mult. Peste puţin a sunat şi 
telefonul mobil al surorii mele și a fost şi ea înştiin- 
ţată că fusese admisă la universitate, pentru a face 

studii post-universitare. Pot să vă spun că şi ea își 
dorea de mulţi ani acest lucru. Toate binecuvântările 
le-am primit odată... Piciorul meu, care a fost ope- 
rat, este acum atât de bine, încât schiez mulţi kilo- 
metri, aşa cum făceam şi mai înainte”. 

MĂRTURII PERSONALE DESPRE 
HARISMA STRĂVEDERII 


Nicolae 


ai demult, pe când eram elev în primul an 

la Seminarul Teologic (Athoniada) din Sfân- 
tul Munte Athos, îmi doream mult să-l cunosc pe 
Starețul Paisie, deoarece auzisem multe despre el. 
Astfel, într-o zi, am pornit împreună cu alţi doi co- 
legi spre Coliba Stareţului. Când am ajuns lângă 
Colibă, la poarta de jos a chiliei, unul dintre colegii 
mei a început să tragă clopoţelul. Peste puţin a ieşit 
Starețul Paisie în balcon şi ne-a spus să venim prin 
poarta de sus. După ce am intrat, mi-a spus fără să 
mă cunoască: „Ce mai faci, Nicu? Duhovnicul tău, 
părintele Mitrofan (din obştea Gherasimeilor de la 
Sfânta Ana Mică) este bine?”. 


Monahul Aghiorit loan 


Odată, pe când trăiam în lume şi eram deznă- 
dăjduit şi istovit sufleteşte, din pricina părăsirii de 
către harul dumnezeiesc, pe care îl alungasem prin 
viaţa mea trăită în desfrânare, mi-am venit în simţire 
şi, cu ajutorul lui Dumnezeu, m-am hotărât să vin 

în Sfântul Munte. Aici mi-am mărturisit toate păca- 
tele; desigur, cele pe care mi le aminteam, deoarece 
erau nenumărate. Cu toate însă că m-am spovedit, 
deznădejdea ce o simţisem în suflet nu mă părăsea. 
Auzind despre un stareţ aghiorit renumit pentru vir- 
tutea sa şi rarele sale harisme, Starețul Paisie, ce lo- 
cuia într-o chilie  pustnicească, numită  Panaguda 
(aparţine de Mănăstirea Kutlumuş), am alergat la 
acest om sfânt, gândindu-mă că voi afla la el puţină 
încurajare, mângâiere şi nădejde. Dar nu numai atât, 
ci voiam să-i cer şi sfatul pentru calea ce aveam s-o 
urmez în continuare. Când am ajuns la chilia sa, 
i-am pus metanie cu multă evlavie şi umilinţă, însă 
el mi-a spus: „Să mergi să mărturiseşti păcatul pe 
care l-ai uitat!”. De îndată ce mi-a spus aceasta, 
m-am ușurat de acea greutate ce o aveam în suflet şi 
în locul ei am simţit bucurie, linişte sufletească, pu- 
tere trupească (deoarece ajunsesem într-o stare jal- 
nică) şi o mângâiere atât de mare, încât nu o voi putea 
uita niciodată. În acea clipă mi-am amintit şi păca- 
tul de moarte pe care îl uitasem şi pe care l-am măr- 
turisit îndată duhovnicului meu. 

Din ziua când l-am cunoscut pe Starețul Paisie, 
timp de cinci ani, adică din 1987 până în 1992, viaţa 
mea s-a schimbat cu desăvârşire în bine şi a devenit 
paradisiacă. lar aceasta se datora legăturii duhovni- 
ceşti ce o aveam cu Starețul. Fireşte că rugăciunile 
lui erau cele care mă sprijineau şi mă ajutau, deoa- 
rece eu nu făceam nimic plăcut lui Dumnezeu. De 
fiecare dată când mergeam la Stareţ, el mă îmbrăţişa 
şi mă săruta ca o mamă plină de iubire faţă de 
pruncul ei nou-născut. Atunci simţeam o astfel de 
bucurie, desfătare, pace şi odihnă sufletească, încât 
nu pot să le exprim în cuvinte. Sufletul Stareţului 

Paisie era un rai, a cărui bucurie el o transmitea celor 
care îl cunoşteau, fireşte, dacă aceştia arătau res- 
pect şi încredere faţă de el. 

Am colindat mai tot Sfântul Munte şi i-am cu- 
noscut aproape pe toţi stareţii renumiţi, dar ca Pă- 
rintele Paisie nu era altul. Era omul dragostei desă- 
vârşite, gata oricând de a se jertfi pentru aproapele 
său. Chiar şi acum - în 1992 am venit în Sfântul 
Munte ca să mă fac monah - atunci când am ispite, 
mâhniri și greutăţi şi îl chem în ajutor, îndată mă 
liniştesc, iar ispititorul fuge. Iar aceasta dovedeşte 
că Starețul are multă îndrăzneală la Dumnezeu. Fap- 
tul că am devenit monah se datorează rugăciunilor 
lui, care mă întăresc mereu pe calea cea anevoioasă 
a vieţuirii monahale, pe care Hristos Dumnezeu m-a 
învrednicit să o urmez. 

Fie ca, pentru rugăciunile  Stareţului Paisie, 
Dumnezeul nostru Cel în Treime închinat să dăru- 
iască din belşug mila sa lumii întregi şi mai ales 
monahilor aghioriţi, precum și tuturor monahilor şi 
monahiilor care se nevoiesc pentru mântuirea lor. 
Veşnică să-i fie pomenirea! Amin. 


K. D., Nea Pella 


În februarie 1992, l-am vizitat pe Părintele Paisie 
împreună cu un prieten de-al meu. Starețul a oferit 
închinătorilor aflaţi acolo năut şi rahat. Însă, atunci 
când a împărţit rahatul, unuia dintre închinători nu 
i-a dat. Dar nimeni nu a observat aceasta. Acel în- 
chinător însă ne-a descoperit mai târziu că Starețul a 
cunoscut că avea diabet şi de aceea nu i-a dat rahat. 

Stefanidis Hristu, Tesalonic 


În iulie 1990 l-am vizitat pe fericitul Stareţ Paisie, 
care, deşi nu mă cunoştea personal, m-a chemat deo- 
sebi şi mi-a spus: „Ascultă, frate! Prea mult te împo- 
triveşti femeii tale. Să nu te mai împotriveşti atât de 
mult! Este nevoie de tăcere şi rugăciune. Nu te grăbi! 
Va veni timpul când Dumnezeu va interveni, iar ea 
se vapocăi”. 


Xomalis Teodor, colonel, Atena 


În iulie 1991, l-am vizitat pe fericitul Stareţ Paisie. 
La Coliba lui ne-a condus un funcţionar ce lucra la 
Careia, care pe drum ne-a vorbit despre harismele 
Stareţului. De asemenea, ne-a povestit că în 1989 
l-a vizitat împreună cu un prieten de-al său. Când a 
intrat in Coliba Stareţului i-a spus: 

- Gheronda, l-am adus pe prietenul meu, care 
doreşte să vă cunoască. 

- L-ai adus pe Toma necredinciosul? l-a întrebat 
Starețul. 

Într-adevăr, pe prietenul său îl chema Toma. 

Când am intrat în curtea Colibei, ne-am aşezat 
pe nişte buturugi. După puţin, a venit Starețul şi 
ne-a povestit următoarea întâmplare: „Odată, pe când 
mă aflam la Suroti, au venit la mine doi soţi, care 
aveau probleme cu copilul lor în vârstă de cinci ani. 
Mi-au spus despre el că este demonizat însă eu 
le-am răspuns că este ruşine ca ei să-l numească 
astfel pe copilul lor şi că nu au acest drept. Apoi ei 
mi-au povestit cum copilul lor făcea adeseori nişte 
mişcări spasmodice şi scotea nişte strigăte ciudate 

şi că, în general, comportarea lui era rece față de ei. 
Atunci eu le-am spus următoarele: «Pentru început 
veţi închide televizorul, deoarece copilul vostru îşi 
petrece tot timpul în faţa lui. Apoi îl veţi trimite la o 
grădiniţă. La amiază, când vă veţi întoarce de la 
muncă, nu veţi mânca şi vă veţi culca, lăsând copi- 
lul iarăşi la televizor, ci vă veţi ocupa mai mult de el, 
arătându-i dragostea care îi lipseşte». Până atunci 
părinţii lui plecau dimineaţa la lucru, lăsându-și copi- 
lul în casă în faţa televizorului. Nu se ocupau deloc 
de el, nici chiar atunci când veneau acasă. Toate 
acestea au creat urmările pe care vi le-am arătat. Nu 
au trecut însă trei luni şi părinţii aceia m-au înştiin- 
ţat că băieţelul lor a revenit la un comportament nor- 
mal.” 


S.A. 


Eram student la Teologie, când l-am vizitat pe 
Stareţ. În sala de lectură a bibliotecii Universităţii, 
de multe ori, în loc să studiez, căscam gura la fete. 
Starețul, de îndată ce m-a văzut, mi-a spus: „Uită-te 
la el! Stătea în bibliotecă şi căsca gura la fete!”. 


Lazăr Vasile, Ghianiţa 


Într-o vizită făcută în Sfântul Munte, eu şi cum- 
natul meu ne-am hotărât să-l vizităm pe Părintele 
Paisie. Când am ajuns la sărăcăcioasa sa chilie, am 
aşteptat destulă vreme până când a venit şi ne-a în- 
trebat: 

- Fiilor, aţi venit pentru ceva anume? 

-Nu, Gheronda. Am venit doar ca să luam bine- 
cuvântarea Sfinţiei Voastre. 

- Sunteţi căsătoriţi? ne-a întrebat din nou. 

- Da. 

- Soții trebuie să aibă acelaşi duhovnic, căci dacă 
cineva va voi să facă o fereastră şi va comanda o 
jumătate la un tâmplar din Arideia, iar cealaltă la 
altul din Tesalonic, nu va putea apoi să le îmbine. 

Când am auzit aceasta am rămas uimiţi, nu nu- 
mai pentru faptul că pomenise locurile de obârşie 
ale fiecăruia dintre noi, ci şi pentru că, fără să-l în- 
trebăm, ne-a dat şi răspunsul la problema care preo- 
cupa familiile noastre de mult timp. Astfel, am ple- 
cat slăvind pe Dumnezeu, Care l-a făcut pe fericitul 
Stareţ Paisie vas ales al Său. 


Valasis Kariofilis, Seres 


Când l-am vizitat pe Starețul Paisie şi stăteam 
împreună cu el pe buturugile din curtea Colibei, 
s-au apropiat trei închinători. Atunci Starețul, adre- 
sându-se unuia dintre ei, i-a spus: 

-De ce, fiul meu, în timp ce veneai pe cărare, 
l-ai omorât pe prietenul meu? 

-Nu am omorât pe nimeni, a răspuns unul dintre 
ei. 

- Cum nu? Nu aţi omorât un şarpe? Pe acesta eu 
îl hrăneam. 

Atunci cei trei au recunoscut că pe cărare întâl- 
niseră un şarpe şi îl omorâseră cu un lemn. 

Apoi am discutat despre rugăciune. Starețul ne 
spunea că trebuie să folosim mai mult timpul pentru 
rugăciune şi mai puţin pentru lucru. Să muncim atât 
cât să ne câştigăm cele necesare traiului. Atunci ci- 
neva a intervenit spunând: „Am şapte supermar- 
keturi şi pot să vă spun că am mai mult timp liber 
decât un funcţionar de al meu”. Starețul a evitat să-i 
răspundă. l-au răspuns însă ceilalţi  închinători. 
Aceasta s-a întâmplat de trei ori. Atunci acela s-a 
enervat şi a spus: „Gheronda, v-am adresat trei în- 
trebări şi în loc să-mi răspundeţi, mi-au răspuns cei- 
lalţi. Vreau să-mi daţi un răspuns!” Starețul s-a ridi- 
cat şi, bătându-l uşor pe umăr, i-a spus zâmbindu-i: 
„Fiul meu, vei primi răspuns de la mine atunci când 
vom vorbi amândoi aceeaşi limbă”. lar aceasta a 
spus-o fiindcă acel om era eretic. 


Kranis Nicolae, Halkidiki 


Am vizitat pentru prima oară Sfântul Munte în 
1970, împreună cu doi prieteni şi cu părintele Da- 
mian. Am mers cu toţii să-l vedem pe Starețul Paisie. 
Când am coborât spre Coliba lui, am întâlnit pe cărare 
un alt grup de cinci persoane. Și astfel am coborât 
cu toţii, până am ajuns la poarta de jos a Colibei. 
Părintele Damian, care era primul, l-a auzit pe Părin- 
tele Paisie spunându-i: „Părinte Damian, de această 
dată printre tinerii aflaţi cu tine se află destui aleşi 
de Maica Domnului, care în curând vor veni în Gră- 
dina ei ca să-i slujească. Şi într-adevăr, doi dintre acei 
tineri au venit în Sfântul Munte şi s-au făcut monahi”. 


311 


Lemonis Eftimie, fost funcţionar la Sfântul 
Munte, Tesalonic 


Pe Starețul Paisie l-am cunoscut în 1989. Veni- 
sem în pelerinaj în Sfântul Munte împreună cu doi 
prieteni. În timp ce urcam cu autobuzul de la Dafni la 
Careia, s-a aşezat lângă mine un învăţător care mi-a 
spus: „Să mergi să-l vezi pe Părintele Paisie!” Mi-a 
povestit apoi unele experienţe trăite de el alături de 
Stareţ. Îmi spunea despre el că este harismatic, că 
are multă dragoste, însă eu nu înţelegeam nimic. Pe 
atunci eu eram cu totul neştiutor. Nici măcar nu şti- 
am ce înseamnă harismatic sau ce este un duhovnic. 

A doua zi am mers la Coliba Stareţului împreună 
cu prietenii mei. Când l-am văzut pe Stareţ, nu m-a 
impresionat deloc. Vedeam înaintea mea un bătrânel 
obişnuit, mic de statură, înconjurat de mulţii copii 
de la Athoniadă. În curtea Colibei se mai aflau în jur 
de zece  închinători. Mă gândeam în sinea mea: 
„Acesta este Starețul Paisie, despre care se spun atâ- 
tea? Dar el nu este decât un bătrânel scund şi nimic 
altceva”. Acelaşi lucru îl simţea şi unul dintre prie- 
tenii mei. Nu voia să ia binecuvântare de la Stareţ, 
deoarece îşi spunea: „Cine este acesta?” În cele din 
urmă, m-am hotărât să iau binecuvântarea lui. De 
îndată ce am ajuns lângă el, m-a privit şi m-a tras 
brusc spre el. M-a prins de haină, m-a privit în ochi 
și mi-a spus: „Dă-mi mâna!” Mi-a privit apoi mâna şi 
m-a întrebat: 

- Ai făcut „contract” cu diavolul? 

- Nu, Gheronda. Nu am apucat să-l fac. 

Într-adevăr, mă ocupasem cu vrăji şi cu cele ase- 
menea. 

- Nu te teme, toate vor merge bine! mi-a spus el. 

Apoi a spus copiilor de la Athoniadă să plece şi 
astfel am rămas singuri. Am discutat îndelung şi la 
plecare am luat binecuvântarea lui. 

După două luni, am mers din nou în Sfântul 
Munte la Părintele Paisie cu alţi trei prieteni. Stare- 
ţul ne-a dus în chilia sa, ne-a servit cu rahat şi apoi 
m-a întrebat: 

- Cum eşti? Mergi mai bine în cele duhovniceşti? 

- Da, Gheronda. Slavă lui Dumnezeu! Mă spove- 
desc, mă împărtăşesc, sunt bine. Dar uneori am ispite 
și îmi vine foarte greu. Mă gândesc uneori să pără- 
sesc cele duhovniceşti. 

- Viaţa duhovnicească este precum drumul unui 
copil mic, care păşeşte şi deodată întâlneşte în cale 
o stâncă uriaşă care îi blochează drumul. Ce face 
atunci copilul nevinovat? Îşi pune mânuţele sale pe 
stâncă și încearcă să o ridice. În acea clipă, chiar şi 
un barbar de va trece pe acolo şi-l va vedea, îl va 
ajuta. Cu atât mai mult va ajuta Dumnezeu pe un 
începător, care întocmai ca un copil încearcă să înain- 
teze în viaţa duhovnicească. De la noi Dumnezeu nu 
vrea nimic altceva decât să punem mâinile noastre 
pe „stâncă” şi să ne străduim puţin să ne îndreptăm. 
Atunci Dumnezeu va face celelalte. Aceasta este tot. 
Cât priveşte pe demoni, să nu te temi de ei. Apoi 
ne-a povestit întâmplarea petrecută cu un preot, care, 
în timp ce citea în biserică pericopa din Sfânta Evan- 
ghelie despre demonizaţii din Gadara, un mirean 
spunea adeseori: „Slavă Ție, Dumnezeule!” şi se bu- 
cura. Dar se bucura şi preotul pentru acest om, vă- 
zând puterea lui Hristos scoțând afară pe demoni. 

Lângă mine stătea un prieten de al meu, care 
obişnuia să fumeze haşiş. Avea chiar şi „un copăcel” 
acasă la el. Acesta nu avea nici o legătură cu Biseri- 

ca. Era pentru prima oară când venea la Părintele 
Paisie. Fără să-i fi spus ceva. Starețul l-a întrebat: 

- Nu cumva fumezi haşiş? 

- Nu, Gheronda, a minţit el. 

- Ascultă! îi spuse Starețul cu dragoste. Te voi 
spânzura de acel copac. Ştii tu care... 

Când ne-am întors în Tesalonic, am mers la casa 
prietenului meu, dar acolo am văzut că acel „copă- 
cel” se uscase! Când a văzut aceasta prietenul meu 
a rămas uluit. După aceasta a mers şi s-a spovedit, 
„a intrat” în Biserică şi de atunci a apucat pe calea 
lui Dumnezeu. 

Altă dată, am mers la Stareţ cu un alt prieten de-al 
meu. 

- Gheronda, i-am spus eu, avem o problemă. Vine 
adeseori la noi un evanghelist şi ne spune diferite 
lucruri. 

- Acesta bea? a întrebat Starețul. 

- Bea, Gheronda. 

Şi într-adevăr acela bea bere şi alte băuturi. 

- Să-i transmiţi, spuse Părintele Paisie, că un Sta- 
reţ din Sfântul Munte a spus că voi evangheliştii nu 
aveţi în voi Spirit (Duh), ci spirt. 

Seara, după ce ne-am întors în Tesalonic, ne-am 
întâlnit din nou cu acel evanghelist. Când i-am 
transmis cuvintele Stareţului, s-a schimbat la faţă şi 
a plecat. De atunci nu a mai revenit. 


Katsamakis Constantin, Tesalonic 
În ziua de sâmbătă, 7 aprilie 1990, în ajunul ale- 


gerilor, l-am cunoscut pe Starețul Paisie. Am mers 
dimineaţa la Coliba sa împreună cu fiul meu, cu un 

prieten şi un cumnat de-al meu, dar nu l-am găsit şi 
astfel am apucat pe drumul de întoarcere. Pe la mij- 
locul cărării ce urcă spre Mănăstirea Kutlumuş l-am 
întâlnit pe Stareţ coborând împreună cu un monah. 
De îndată ce l-am văzut, i-am spus: 

- Gheronda, pe sfinţia voastră vă căutam. Pentru 
sfinţia voastră am venit în Sfântul Munte. 

- Ce să faceţi cu mine? De ce să mă căutaţi? în- 
trebă Starețul. Ce s-a întâmplat de aţi venit iarăşi în 
Sfântul Munte? 

- Gheronda, cumnatul meu are o problemă... Noi 
vom vorbi după aceea. 

Apoi m-am dat puţin mai deoparte ca să vor- 
bească cumnatul meu cu el. Când au terminat, i-am 
spus Stareţului: 

- Gheronda, mare binecuvântare am primit eu şi 
fiul meu că am venit în Sfântul Munte. Faceţi, vă rog, 
o rugăciune şi pentru ceilalţi copii ai mei, Evstratie, 
Petru... 

Când am pomenit numele lui Petru, Starețul a 
tresărit şi a început să facă rugăciune. În acele cli- 
pe, - era ora 7.40 seara -, fiul meu Petru a avut un 
accident. Conducea o motocicletă, având şi o fată pe 
scaunul din spate. Deodată s-a ciocnit cu o maşină, 
iar fata a căzut şi s-a lovit la picior. A fost dusă şi 
internată la clinica „Panaghia”. Fiul meu însă nu s-a 
lovit. Atunci nu am aflat ce s-a întâmplat, deoarece 
Starețul nu mi-a spus nimic. A doua zi, când ne-am 
întors acasă, soţia mea mi-a spus: 

- Petru a avut accident. 

- Ce? Când? 

Şi îndată mi-am amintit de Stareţ. 

- Era şapte jumătate, opt fără ceva, mi-a spus ea. 

- Chiar atunci l-am întâlnit pe Stareţ şi i-am spus 
să se roage pentru copiii noştri. De îndată ce i-am 
pomenit numele lui Petru, a început să facă rugăciune. 

Din fericire, au fost izbăviţi amândoi copiii. Fata, 
cu ajutorul lui Dumnezeu, s-a făcut cu desăvârșire 
bine. Dar lucrul minunat în această întâmplare este 
că, cu puţin înainte de ciocnire, motocicleta în loc să 
meargă înainte, s-a dat înapoi cu un metru. Dacă s-ar 
fi mişcat în mod firesc, acea maşină i-ar fi lovit în faţă, 
în timp ce aşa i-a lovit dintr-o parte şi pur şi simplu 
i-a aruncat jos. Astăzi Petru şi acea fată sunt căsătoriţi. 

Altă dată, înainte de a porni spre Sfântul Munte, 
soţia mea a scris o scrisoare şi mi-a dat-o ca s-o în- 
mânez Stareţului. Însă, fiindcă i-a scris multe, a 
scris alta, dar şi pe aceea a aruncat-o. În cele din 
urmă a scris o a treia scrisoare, dar de dimineaţă a 
uitat să mi-o dea. Când am ajuns în Sfântul Munte 
şi l-am întâlnit pe Stareţ, acesta mi-a spus: 

-Iarăşi mi-a scris scrisori femeia ta! Spune-i că 
le-am primit pe toate! 

- Gheronda, când v-a trimis scrisoare? l-am în- 
trebat eu, deoarece știam că nu-i trimisese nici una. 

Mai târziu însă, am înţeles că Starețul, cu harisma 
pe care o avea, nu numai că „văzuse” scrisorile, dar 
şi cunoştea ce scrie în ele. 


George Velisarios, Tesalonic 


Era praznicul Bunei-Vestiri, în 1091, când am 
mers pentru prima dată să-l vizitez pe Starețul Paisie, 
dar nu l-am găsit. Am lăsat un pomelnic numai cu 
numele celor vii, ca să nu-i îngreuiez cu multe nume. 
Nici a doua oară când m-am dus să-l vizitez nu l-am 

găsit. După doi ani, când m-am dus a treia oară, 
l-am găsit. Și, deşi ne adunaserăm în jur de treizeci 
şi cinci de închinători, la un moment dat, Starețul 
mi s-a adresat, spunându-mi: „Să nu scriem numai 
numele viilor, ci și ale morţilor!”. 


Domohtzidis loan 


Am doi prieteni, unul medic şi celălalt vameş. 
Acesta din urmă a auzit multe despre Starețul Paisie 
şi s-a hotărât să-l viziteze. Şi într-adevăr l-a vizitat şi 
l-a întrebat care este diferenţa intre viaţa duhovni- 
cească şi cea lumească. Starețul i-a dat un răspuns 
de cinci cuvinte. Atunci vameșul, aşa cum a mărtu- 
risit el însuşi, s-a prăbuşit ca un fum de hârtie, căci 
cele cinci cuvinte ale Stareţului au rămas adânc 
brăzdate în mintea lui. Au lucrat atât de binefăcător 
în sufletul lui, încât şi-a schimbat viaţa lumească pe 
care o ducea până atunci şi a început cu râvnă fier- 
binte nevoinţa vieţii duhovniceşti. 

După această experienţă a sa, s-a hotărât să-l 
aducă la Stareţ şi pe prietenul său, medicul, care îl 
lua peste picior pentru faptul că îşi schimbase viaţa 
şi părăsise petrecerile şi distracţiile. Medicul spunea: 
„Cele pe care ţi le-a spus Starețul sunt basme şi nu 
cred nimic din ele”. Într-o zi însă au mers amândoi 
la Starețul Paisie. Medicul, plin fiind de prejudecăţi 
şi de aroganță, nu a dat prea mare importanţă salu- 
tului Stareţului. Atunci Părintele Paisie i-a spus: 

- Gheorghe, ai făcut atâta cale până aici ca să te 
gândeşti acum la astfel de lucruri? 

- De unde mă cunoşti? a reacţionat imediat me- 
dicul. 

Dar Starețul, în loc să-i răspundă, l-a întrebat 
din nou: 

- Ce face soţia ta, Elena? 

Acela când a auzit, a rămas buimăcit şi nu ştia 
ce să răspundă. După aceasta, nu numai că nu s-a 
mai împotrivit cuvintelor Stareţului, ci l-a şi rugat 
să-l povăţuiască în viaţa duhovnicească. Peste puţin 
timp, medicul putea fi văzut purtând metania perma- 
nent în mână, atât la vizitele pe care le făcea celor 
bolnavi, cât şi la celelalte activităţi ale lui. 


XXX 


Am cunoscut şi o familie în care tatăl şi fiul 
aveau o neînțelegere între ei. Fiul, un pasionat al jo- 
cului de cărţi, îi cerea tatălui său să-i dea magazinul 
pe care îl avea în Tesalonic. În acest scop, aducea 
diferite pretexte. Scopul său însă nu era acela de a 
începe să lucreze, ci voia să-l vândă și banii câştigaţi 
să-i cheltuiască la jocul de cărţi. După multe certuri, 
tatăl a hotărât să-i dea magazinul, dar l-a sfătuit pe 
fiul său ca să meargă mai întâi la Părintele Paisie şi 
să-i ceară sfatul. Și într-adevăr, a mers pentru prima 
oară în Sfântul Munte şi l-a vizitat pe Stareţ. De înda- 
tă ce a ajuns la poarta Colibei, Starețul, în prezenţa 
celorlalţi închinători aflaţi acolo, i-a spus glumind: 

- Există unii care vor să ia magazinul de la tatăl 
lor şi să-l „mănânce” la jocul de cărţi. 

- Pentru mine spuneţi acestea? a întrebat tânărul 
mirat. 

- Pentru unii ca tine. 

Apoi l-a luat deosebi şi l-a sfătuit ce să facă. Şi 
astfel tânărul a plecat liniştit, iar sfaturile primite de 
la Stareţ l-au ajutat să procedeze în mod înţelept. 
După câţiva ani „tânărul risipitor” l-a vizitat din nou 
pe Stareţ, iar acum el este monah în Sfântul Munte. 

MĂRTURII PERSONALE DESPRE 
HARISMA PROOROCIEI 


Toma, medic, Atena 


N" am mai fost în Sfântul Munte de şapte ani, 
atâţia câţi are fiul meu. În trecut îl vizitam 
des pe Stareţ, o dată la patru luni. L-am cunoscut 
încă de pe când eram student. 

În urmă cu cincisprezece ani, în timpul primei 
mele vizite în Sfântul Munte, fiindcă eram dezorien- 
tat duhovniceşte de diferite teorii, ajunsesem într-un 
impas duhovnicesc. Încercam să explic cu ajutorul 
electromagnetismului şi al teoriei relativităţii diferite 
fenomene inexplicabile şi chiar duhovniceşti. Atunci 
m-am dus la Starețul Paisie şi am avut o discuţie 
ştiinţifică, după ce mai întâi, fără să mă cunoască, 
mi-a descris în amănunt locurile obârşiei mele. Am 
rămas  uluit când, întorcându-mă la Mănăstirea 
Kutlumuş, am aflat că Starețul nu avea nici măcar 
studiile elementare. Îmi amintesc acestea de parcă 
s-ar fi petrecut ieri. 

La a doua vizită a mea în Sfântul Munte, Starețul 
mi-a dat soluţia la o problemă care mă chinuia de 
ani de zile. Întotdeauna am avut sentimentul din 
răspunsurile pe care mi le dădea, că ştia cele pe care 
le cugetam. Aceasta am constatat-o şi la celelalte în- 

tâlniri ale mele cu Starețul. Îmi citea gândurile! În 
orice situaţie dificilă aș fi fost, alergam la el şi mă 
întorceam zburând. Sfatul pe care îl dădea tuturor 
era: „Găsiţi-vă un povăţuitor duhovnicesc şi spove- 
diţi-vă la el!” 

În timpul penultimei mele vizite la Stareţ, am avut 
deosebita binecuvântare de a vorbi cu el înlăuntrul 
sihăstriei sale. Era iarna dinaintea penultimei sale 
ieşiri din Sfântul Munte și stabilirii la mănăstirea 
Suroti, când deja se agravase mult starea sănătăţii 
sale. Eu i-am spus: „Gheronda, am obosit. Nu mai 
pot. În curând se va termina sesiunea (pe atunci 
eram student la Medicină). Voi rămâne restant. De 
un an de zile citesc pentru un examen şi cu toate 
acestea şovăi să-l dau. În afară de aceasta, încă nu 
mi-am început lucrarea de diplomă”. De un an citeam 
aceleaşi cursuri şi trebuia ca în termen de opt luni 
să dau acest examen. împreună cu alte restanţe din 
anii trecuţi, să dau examenele anului terminal şi 
să-mi fac lucrarea de diplomă. Îmi amintesc că eram 
într-o stare foarte proastă. Starețul, de îndată ce 
m-a văzut, a exclamat: „Cum de eşti în starea asta, 
binecuvântatule?” Şi îndată m-a dus în Coliba sa, 
unde m-am închinat în paraclis, după care ne-am 
aşezat. Apoi s-a adâncit în sine şi a început să se 
roage. Mărturisesc că atunci mă simţeam ciudat. La 
un moment dat, după ce „s-a întors”, mi-a răspuns: 

- Nu te mâhni, toate vor merge bine. 

- Am de făcut şi stagiul militar şi, deşi sunt stu- 
dent, sunt şi familist, i-am spus cu neliniște. 

- Stagiul, măi fiule, îl vei face vizavi de casa ta. 

Cuvintele  Stareţului s-au împlinit întocmai, căci 
am luat cu bine zece examene, fără să pierd nici o 
sesiune (aceasta fusese până atunci ceva irealizabil). 

Eram unul dintre puţinii studenţi care, cu ajutorul 
lui Dumnezeu şi cu rugăciunile Stareţului, am făcut 
singur lucrarea de diplomă şi, în timpul stagiului 
meu militar, mergeam la amiază acasă și mâncam 
împreună cu familia mea! De atunci mi-au rămas 
cele mai frumoase amintiri. Consemnez faptul că 
m-am prezentat cu o lună mai târziu la apel, indi- 
când drept cauză a întârzierii lucrul la teza de diplo- 
mă. Aşa am scăpat şi de alte consecinţe neplăcute. 
Veşnică să fie pomenirea binecuvântatului Stareţ! 

În timpul ultimei mele vizite la Coliba sa, Starețul 
mi-a spus că anumite probleme personale se vor 
aranja şi mi-a dezlegat o problemă dificilă legată de 
specializarea mea. Locurile oferite pentru specializarea 
pe care doream să o fac erau ocupate şi trebuia să 
aştept trei ani şi jumătate. Starețul însă mi-a spus: 
„Tu, binecuvântatule, ce vrei să faci? Fă ceea ce îţi 
place şi va avea grijă Dumnezeu”. Înţelegeţi? Mi-a dat 
binecuvântare să-mi aleg orice specializare voiam. 
Chiar şi specializările pentru care trebuia să aştept 
patru sau cinci ani! Dar a aștepta cineva pentru o 
specializare atâta timp este o probă foarte grea. Deşi 
aşteptasem doar o lună şi jumătate, mi se zdrunci- 
naseră nervii din pricina neliniştii. Trebuia să mai 
aştept încă patruzeci şi ceva de luni! Dar cuvintele 
Stareţului s-au adeverit din nou, deoarece, după 
cinci luni, am început specializarea şi încă la una 
dintre clinicile universitare cele mai bune din ţară. 
Şi aceasta, după o mulţime de „coincidenţe” minu- 
nate. S-a întâmplat ca o persoană importantă pe care 
o cunoscusem mai demult, să depună dosarul meu 
pentru înscrierea mea pe un loc pe care tocmai îl 
eliberase o persoană ce plecase în străinătate. Şi 
aceasta a făcut-o fără ca eu să ştiu. Fram sigur că 

orice specializare aş fi vrut să fac, chiar şi una pen- 
tru care trebuia să aştepţi şase ani, aş fi putut-o în- 
cepe imediat. Şi aceasta pentru că mă încredeam în 
cuvântul Stareţului: „Fă orice specializare vrei!” 

Penultima mea întâlnire cu Starețul s-a petrecut 
la spitalul Theagenio (Tesalonic), iar ultima, în duh, 
la Suroti. Fie ca rugăciunile fericitului Stareţ să ne 
ocrotească! 


K. K., Tesalonic 


Eram măritată, dar nu aveam copii. În luna no- 
iembrie 1991 am mers la Mănăstirea Sfântului loan 
Evanghelistul de la Suroti ca să-l întâlnesc pe Starețul 
Paisie şi să-i spun problema mea personală. Până 
atunci îmi pusesem nădejdea în ştiinţă. Starețul însă 
mi-a spus: „Să nu te neliniştești, şi atunci când vei 
rămâne însărcinată să nu te uiţi la televizor”. În 1998 
am rămas însărcinată şi, cu rugăciunile Stareţului, 
am născut, după treisprezece ani de căsătorie, doi 
gemeni! 


Preotul P. G., Tesalonic 


În august 1993, în timpul vizitei mele în Sfântul 
Munte, l-am vizitat pe Starețul Paisie la Coliba sa. 
I-am prezentat, în puţine cuvinte, starea gravă a să- 
nătăţii în care se afla tatăl meu şi i-am spus despre 
operaţia de inimă pe care trebuia să o facă. Atunci 
Starețul mi-a spus: „Nu te necăji, toate vor merge 
bine”. Când m-am întors în Tesalonic am aflat că, 
pentru diferite motive, operaţia a fost amânată. Sta- 

rea sănătăţii lui s-a agravat şi după doi ani, în oc- 
tombrie 1995, s-a hotărât să facă operaţia. Însă nici 
un medic nu voia să opereze, deoarece, spuneau «ei, 
tatăl meu va muri în urma intervenţiei. În cele din 
urmă însă operaţia a avut loc la 1 noiembrie 1995. 
când se prăznuiesc Sfinţii Doctori fără de arginţi. 
Tata, aşa cum a prezis Starețul, s-a făcut bine 
într-un timp foarte scurt. Medicii au spus că este 
vorba despre o minune. 


Nanu Mihail, Epanoni - Tesalonic 


Al treilea copil al nostru s-a născut bolnav de 
hemofilie. Încă de mic îl duceam la spitale pentru 
transfuzii de sânge. Când a ajuns la vârsta de zece 
ani, l-am dus la Suroti ca să-l vadă Starețul. De în- 
dată ce am intrat în chilia sa, Starețul l-a chemat pe 
băiat pe nume: „Bun venit lui Dimitrie!” Când i-am 
povestit despre necazul nostru, Starețul ne-a spus: 
„Nu vă mâhniţi. Când băiatul va ajunge de şaptespre- 
zece sau optsprezece ani, se va izbăvi”. Şi într-adevăr, 
când băiatul a ajuns la vârsta arătată de Stareţ, a 
adormit în Domnul şi astfel s-a izbăvit de chinurile 
acestei vieți. 


Vasile Iliu, Atena 


În februarie 1993, l-am vizitat pe Starețul Paisie 
la Coliba sa pentru a patra oară. Când am ajuns, el 
m-a întrebat: 

- Măi, Vasile, de ce nu vii aici? 

- Unde să vin? La chilia Sfinţiei Voastre? 

- Nu, aici în Sfântul Munte. 

- Şi unde să merg? 

- La Sfânta Mănăstire Karakalu. 

- Eu mă gândeam să merg la Mănăstirea Iviru. 

- Bine, mai gândeşte-te. Dar, dacă vrei, vino şi aici... 

- Bine, Gheronda, dar Sfinţia Voastră unde veţi 
merge? 

- Eu voi trece prin multe... Peste puţin voi merge 
în Tesalonic, se vor crea nişte situaţii, mă vor duce 
la spital... 

Au urmat apoi câteva clipe de tăcere, Starețul se 
adâncise întru sine şi din când în când privea cerul, 
lăsând să se înţeleagă că în curând avea să pără- 
sească cele pământeşti. La un moment dat mi-a spus: 

- Tu le vei afla de la Vasiliki şi te vei mâhni. 

Atunci am încercat să-mi amintesc dacă cunoş- 
team vreo femeie numită Vasiliki și, fiindcă nu-mi 
aminteam, am început să mă neliniştesc. După puţin, 
Starețul a adăugat că această femeie era din Seres29. 

- Mai târziu, îmi spunea ei, vei lua o carte, apoi 
alta şi după aceea vei lua o casetă. Atât deocamdată. 

Apoi dându-mi mâna mi-a spus: 

- Acestea le vei şi scrie. 

Într-adevăr, cele spuse de Stareţ s-au adeverit 
întocmai. Pe la Sfârşitul lui 1994 mă aflam în Lefkada 
şi, în cadrul unei discuţii, o tânără pe nume Vasi- 
liki, din Seres, mi-a spus că fratele ei avea legătură 
duhovnicească cu Starețul şi că acesta din urmă 
adormise în Domnul. După o perioadă de timp, am 
luat de la Vasiliki cărţile şi caseta! 


29 Seres - oraş din nordul Greciei. 

T. 1., medic - profesor universitar, 
Alexandropolis 


Sunt din regiunea Evros, medic de profesie. L-am 
cunoscut pe Stareţ în august 1992. Mă aflam la Co- 
liba sa împreună cu alţi închinători. La sfârşit, am 
rămas puţini. La un moment dat Starețul m-a tras 
deoparte şi m-a întrebat: 

- Ce ai doctore? De ce eşti mâhnit? 

- Ce să am, Gheronda? Copii nu avem. 

- Nu te mai necăji! Fă-ţi cruce şi vom afla o soluţie. 

Un an mai târziu, în februarie '93, mă aflam din 
nou la Coliba Stareţului. Toţi cei care aşteptau acolo 
au plecat, deoarece era frig. Când am rămas singur 
Starețul m-a dus în chilia sa. Ani vorbit despre dife- 
rite lucruri, iar la urmă i-am spus: 

- Gheronda, problema cu copilul nu s-a rezolvat. 
Vreau să-mi daţi binecuvântarea Sfinţiei Voastre. Și 
atunci cred că vom reuşi... 

- Nu un copil, ci copii vei avea! 

Şi într-adevăr, pe 31 martie 1994, ni s-au născut 
doi gemeni. 


Filip Panaghiotis, fizioterapeut, Atena 


Sunt fizioterapeut şi am avut deosebita binecu- 
vântare de a vorbi doar o singură dată cu fericitul Sta- 
reţ Paisie. Când m-am căsătorit, în 1992, am încer- 
cat timp de trei ani să dobândim un copilaș, care nu 
mai venea. Au apărut neliniştile şi am recurs la con- 
sultaţii medicale. Mai întâi a fost examinată soţia 
mea, dar s-a constatat ca nu ea era cauza. Când însă 
am făcut şi eu consultaţia, medicul mi-a recomandat 
sa fac operaţie de varicocel. Am găsit cu cale atunci să 

mă consult mai întâi cu duhovnicul meu, părintele 
Evsevie Vittis, care sihăstreşte undeva lângă graniţa 
cu Bulgaria. Şi mi-a zis el: „Ascultă Panaghiotis, 
«Acolo unde voieşte Dumnezeu, se biruieşte rânduiala 
firii». Noi nu ştim planul lui Dumnezeu. Eu te sfătu- 
iesc să nu faci operaţie, ci să facem rugăciune, iar 
mâine să mergi în Sfântul Munte”. Şi ajung, aşadar, 
la Sfântul Munte împreună cu tatăl meu, în iulie 1993, 
şi mergem să-l căutăm pe Părintele Paisie. Când am 
ajuns la Coliba sa am găsit destui închinători aştep- 
tând la poartă. După vreo zece minute Starețul ne-a 
deschis. În clipa când m-am plecat ca să iau binecu- 
vântarea lui, am simţit în sufletul meu o aşa plină- 
tate, încât mi-a dispărut orice dispoziţie de a-i spune 
pricina venirii mele. Ne-am aşezat pe nişte buturugi 
preţ de aproape douăzeci de minute, timp în care Sta- 
reţul ne-a dat unele sfaturi, spunându-ne: „Hai, fiilor, 
mergeţi acum cu binecuvântarea lui Dumnezeu!” Noi 
ne-am ridicat să plecăm. Ne îndepărtaserăm vreo 
treizeci de metri, când deodată Starețul a început să 
strige: 

-Fi, tu, ăla înalt, vino aici! Cum ai spus că te 
cheamă? 

- Panaghiotis, Gheronda. 

-Nu cumva, mi-a spus el, cuprinzându-mă pe 
după umeri, vrei să ne rugăm pentru ceva anume? 

-Da, Gheronda. Vreau să vă rugaţi ca să dobân- 
desc copii. 

Atunci şi-a îndreptat privirea spre orizont şi apoi 
mi-a spus: 

- Nu vei face operaţie. Dumnezeu a rânduit aşa 
ca să te smerească. Dar îţi va da copii. Chiar și 
apartamentul pe care îl ai este neîncăpător pentru 
copiii pe care ţi-i va da. Aceşti copii îţi vor aminti de 
existenţa lui Dumnezeu. Primii doi vor fi fete, iar al 

treilea va fi băiat. Dumnezeu vrea să-ţi dea și alţi 
copii, dar depinde de femeia ta cât va rezista. 

- Şi când se va întâmpla aceasta, Gheronda? 

- În curând. Ascultă, Panaghiotis, eu la anul în 
iulie voi pleca. Dacă voi afla îndrăzneală la Dumnezeu, 
îl voi ruga să-ţi trimită primul copil. Acestuia să-i 
pui numele Iliana. 

- Gheronda, ce nume este acesta? 

- Vine de la numele Proorocului Ilie. 

- Dar de ce acesta, Gheronda? 

- Ia gândeşte-te! 

Atunci m-am gândit puţin şi mi-am amintit că 
soţia mea a fost botezată în ziua de Sfântul Ilie, ne-am 
căsătorit în ziua de Sfântul Ilie şi ne spovedeam în- 
totdeauna la biserica Proorocului Ilie din Siderocastro, 
acolo unde se afla părintele Evsevie Vittis. Într-adevăr, 
Starețul avea perfectă dreptate. 

- Acum unde vei merge? m-a întrebat Starețul. 

- Gheronda, voi merge la Mănăstirea Grigoriu. 

- Mergi acolo şi caută un duhovnic căruia să-i 
faci o spovedanie curată. lar eu mă voi ruga în noap- 
tea aceasta ca Domnul să-ţi arate un semn și astfel 
să te încredinţezi. Să-ţi aminteşti cele pe care ţi le-am 
spus acum. Şi încă ceva, când ai nevoie de mine, 
strigă-mă. 

Cuvintele Stareţului m-au emoţionat până la la- 
crimi. La Mănăstirea Grigoriu am visat că mă aflam 
în biserica mănăstirii şi în dreptul icoanei Sfântului 
Ioan Botezătorul l-am văzut pe Părintele Paisie viu 
într-o icoană uriaşă, iar în spatele său se vedea cerul 
de un albastru curat. Starețul ţinea în mâini un 
prunc, al cărui chip mi s-a întipărit în memorie. „Mă 
aflu lângă tronul lui Dumnezeu, mi-a spus Starețul. 
Aceasta este Iliana, primul vostru copil”. 

Un an mai târziu, în iulie 1994, mă aflam din nou 
în Sfântul Munte, la Mănăstirea Grigoriu. Părintele 
Nichita m-a înştiinţat că Starețul Paisie adormise de 
curând în Domnul. Când am auzit aceasta m-am 
mâhnit mult. După puţin timp soţia mea m-a sunat 
și mi-a spus: „Nu mă simt bine. Am mâncat ceva și 
am o stare de vomă”. A doua zi m-a sunat din nou şi 
mi-a cerut să mă întorc, deoarece starea de vomă 
încă nu îi trecuse. Când m-am întors, soţia mea a 
făcut nişte analize la sânge. Acestea au arătat că este 
însărcinată. Era a patra zi de la adormirea Stareţului 
Paisie. A avut o sarcină uşoară şi liniştită. Atunci 
când a născut, mă aflam în sala de aşteptare a spi- 
talului ginecologic. De îndată ce am văzut fetiţa am 
constatat că era aceeaşi cu cea pe care o visasem. 
Cuvintele  Stareţului s-au împlinit întocmai. Primul 
copil a fost o fată, al doilea la fel şi, desigur, chiar în 
anul următor. Despre al treilea copil Starețul îmi spu- 
sese: „Ca să-ţi întăresc credinţa, atunci când a doua 
fetită se va apropia de vârsta când trebuie să meargă 
la școală, va veni şi urmașul”. Aşa s-a şi întâmplat. 
Hristina a mers anul acesta la şcoală, iar în iulie, cu 
două luni înainte de a începe, s-a născut Nicolae. 

În iulie 1993, înainte de a vizita Sfântul Munte, o 
tânără m-a rugat să-l întreb pe Părintele Paisie dacă 
trebuie să se facă monahie sau să se căsătorească. 
Eu însă nu îndrăzneam să-l întreb aceasta pe Părin- 
tele Paisie. Dar odată, pe când mă aflam la Mănăstirea 
Grigoriu, singur în cameră, am început să monolo- 
ghez. O făceam pentru prima oară. „Părinte Paisie, 
am spus eu, de vreme ce mi-ai spus că atunci când 
voi avea nevoie mă vei auzi, îţi spun acum. Ce se va 
întâmpla cu această tânără? Se va mărita?” Atunci 
am auzit vocea Părintelui Paisie spunându-mi: „Să-i 
spui Penelopei că se va mărita şi va lua pe Cel Desă- 

vârşit”. Cel Desăvârşit este Hristos. Acum ea este 
monahie în Eghina. 


Lemonis Eftimie, fost funcţionar al 
Sfântului Munte 


Un prieten de-al meu, care avea o relaţie cu o fată 
şi voia să se căsătorească, l-a întrebat pe Stareţ: 

- Gheronda, ce să fac? 

- Să faci ce-ţi va spune duhovnicul tău! 

- Gheronda, nu voi pleca de aici până ce nu îmi 
vei spune, a insistat acela. 

- Voi doi sunteţi două corăbii, care niciodată nu 
vă veţi întâlni. 

Când tânărul s-a întors în orașul său, a găsit-o 
pe tânără cu altul. Şi astfel, potrivit proorociei Sta- 
rețului, cei doi s-au despărțit. 

Un alt prieten, care voia să se căsătorească şi 
căuta pentru aceasta o tânără, l-a rugat pe Stareţ 
să-l ajute. Acesta i-a răspuns: „Adică ce vrei să fac 
eu? În cele din urmă, din monah mă veţi face peţi- 
tor?” Apoi i-a spus: „Să căutaţi, atât tu, cât şi rudele 
şi prietenii tăi, o fată din Biserică şi să faci familie. 
Nu este nevoie să cauţi multe fete”. 

Odată, un prieten mi-a dat numele tatălui său, 
care era bolnav, şi m-a rugat să-l dau Stareţului şi 
să-l întreb ce trebuie să facă, deoarece nu ştiau ce 
boală are. Astfel am mers şi l-am rugat pe Stareţ să 
facă rugăciune pentru el. Dar Starețul mi-a spus: 
„Acesta s-a dus... Gata, i s-au terminat îndatoririle...”. 
Și într-adevăr, după o săptămână a murit. Apoi, după 
alte două săptămâni, am mers la Stareţ împreună 
cu prietenul meu, care i-a spus: 

- Gheronda, tatăl meu a murit. 

Anghelopulos Dimitrie, frate începător, 
Delfi 


În luna aprilie a anului 1977, am vizitat Mănăs- 
tirea Stavronikita (Sfântul Munte). Pe atunci aveam 
multe probleme. Când am ajuns la Chilia Stareţului 
şi am văzut că nu-mi deschide, am început să fiu 
cuprins de deznădejde. După vreo oră, când am văzut 
ieşind un monah mic de statură, m-am deznădăjduit 
şi mai mult. Îmi ziceam în sinea mea: „Ce poate să-mi 
facă acest bătrânel?” Starețul, când m-a văzut, mi-a 
spus: „Bine ai venit, voinicule!” şi m-a invitat să stau 
pe o „canapea”. Apoi a intrat în chilia sa și după puţin 
a ieşit din nou, s-a aşezat lângă mine şi m-a întrebat: 
„Așadar, spune-mi, ce faci?” Aceasta a fost! Abia 
atunci am înţeles cine era Starețul. Am simţit umi- 
linţă, deoarece am înţeles că mă iubea şi era gata să 
mă asculte. A luat parte la durerea mea şi m-a slo- 
bozit de greutatea problemelor mele. Mi-a transmis 
sentimentul că nu eram un caz obişnuit, ci mi-a ară- 
tat interes. Am simţit că se pune în locul meu, că 
era omul care suferea împreună cu mine. 

În 1981 i-am făcut a doua vizită Stareţului, care 
de data aceasta mi-a făcut observaţie: „Eu sunt tele- 
grafist şi mă rog pentru tine. Tu însă de atâta timp 
nu ai venit să-mi spui nimic şi, în timp ce mă rog 
pentru voi, nu ştiu ce faceţi. Acum vei face ceea ce 
îți voi spune. Gândul pe care îl ai pune-l la „frigider” 
pentru şapte ani şi, când va veni timpul, se va înfăp- 
tui de la sine. Desăvârşirea se află în vârful muntelui. 
Nu are importanţă cum vom ajunge în vârf, ci este 
destul să ajungem. Unul merge cu bicicleta, altul cu 
autobuzul, altul pe cărare, iar altul se caţără pe 
stânci. Tu însă continuă să păşeşti aşa cum ai înce- 

put. Orice muncă vei avea, să o faci cu mărime de 
suflet și ea te va sfinţi. Și nu te necăji!” 

Într-o altă întâlnire m-a întrebat: 

- Ce lucrezi? 

- Sunt electrician. 

- Este bine. Dar ceea ce faci, să o faci cu mărime 
de suflet, ca şi cum ai face-o înaintea lui Dumnezeu. 

Aceste cuvinte au lucrat în conştiinţa mea atât 
de puternic, încât orice lucrare o făceam cu multă 
sârguinţă, indiferent de răsplată sau de persoană. Și 
binecuvântarea lui Dumnezeu mi-a rânduit din bel- 
şug, cele de trebuinţă. 

Altă dată, Starețul mi-a spus: „Ascultă, fiul meu! 
Dumnezeu este bun, iar nu aşa cum îl prezintă oa- 
menii. Tu semeni cu acele motociclete de război, la 
care trebuie să apeşi de multe ori pe pedală ca să 
pornească, dar atunci când pornesc nu se mai 
opresc”. Pe atunci eu chiar eram motociclist. 


Un monah aghiorit 


Înainte de a veni în Sfântul Munte ca să devin 
monah, l-am vizitat pe Starețul Paisie ca să-l rog să-mi 
dezlege o nedumerire. Pe atunci, începător fiind în 
viaţa duhovnicească, mă rugam lui Dumnezeu, dar 
nu eram sigur că rugăciunea mea era ascultată. De 
aceea m-am dus să-l întreb pe Stareţ care sunt cri- 
teriile adevăratei rugăciuni şi cum pot să-mi dau 
seama că rugăciunea mea a fost ascultată. Starețul 
mi-a spus: „Fiecare rugăciune care se face cu sme- 
renie şi cu durere de inimă, întotdeauna este ascul- 
tată de Dumnezeu. Iar dovada că ea a fost ascultată 
de Dumnezeu este pacea sufletească ce vine în inima 


333 


noastră după rugăciune. Acesta este răspunsul lui 
Dumnezeu”. 

Altă dată l-am întrebat: 

- Gheronda, ce să fac cu fratele meu care este 
comunist? 

- Mai demult, a răspuns Starețul, în Sfântul Munte 
existau destui pustnici. Când cineva aducea ceva de 
mâncare la unul dintre aceştia, pustnicul oprea puţin 
pentru sine, iar restul îl împărțea la chilii. Cel care 
primea, făcea la fel. Ţinea puţin pentru sine, iar restul 
îl împărțea, îl dădea vecinului său. Fiecare spunea: 
„Eu, slavă lui Dumnezeu, am puţinul acesta. Îmi 
ajunge. Dar altul nu are deloc”. Şi tot ce aveau, îm- 
părţeau pentru dragostea lui Hristos. Și aşa, toţi 
aveau şi cu toţii erau lipsiţi. Aceşti pustnici preferau 
să oprească pentru ei posmagul mucegăit, iar pe cele 
bune pe care le primeau le dădeau altora şi simțeau 
bucurie dumnezeiască. Căci acel posmag mucegăit 
era foarte dulce, deoarece era adăpat cu dragostea 
lui Hristos. 

Prin acestea Starețul voia să spună că numai în 
acest fel pot avea cu toţii deopotrivă şi să existe 
dreptate socială. Dar astfel nu poate trăi decât un 
creştin, care are înlăuntrul său dragostea lui Hristos 
şi îl miluieşte pe aproapele său. Fără Dumnezeu nu 
poate nimeni să facă aceasta. Prin urmare, comu- 
nismul, care s-a lepădat de Dumnezeu, nu poate să 
aducă societăţii dreptate. 

Odată, un închinător a mers la Starețul Paisie 
împreună cu copilul său, care era bolnav. Starețul, 
când l-a văzut pe copil, i-a dat un pumn de caramele 
și i-a spus: „Să iei câte trei pe zi! Iar dacă nu se va 
ameliora boala, să măreşti doza!” 

Altă dată l-am întrebat: 

- Gheronda, este bine să dăm milostenie la cer- 
şetorii pe care îi întâlnim pe drum şi ştim că sunt 
înşelători? Nu există pericolul ca să-i obişnuim cu 
trândăvia? 

- Să daţi totuşi ceva! Ce puteţi... fie şi puţin. Căci 
de unde ştii că lucrurile stau astfel cum ţi le prezintă 
gândul tău? Oare nu este posibil ca tu să te înşeli, 
iar celălalt să aibă într-adevăr nevoie? Oare tu ai fi 
putut să cerşeşti şi să înduri o astfel de înjosire fără 
să existe un motiv serios? Însă chiar şi aşa să fie, 
adică să ceară fără să aibă nevoie materială, dar, dacă 
o face, înseamnă că este bolnav sufletește şi că are 
nevoie duhovnicească. Atunci când tu suferi pentru 
el şi îi dai cu toată inima ta, îi transmiţi dragoste, 
care este Hristos. Iar apoi Hristos va lucra în inima 
lui, îl va preschimba şi-l va tămădui. Nu îţi spun teo- 
rii. Am văzut de multe ori petrecându-se aceasta. Iar 
dacă nu crezi acestea, îţi voi spune şi altceva. Aşa 
cum ştii, banii pe care îi adună aceştia despre care 
spui, de obicei nu îi cheltuiesc. Trăiesc în lipsă din 
pricina zgârceniei lor, iar banii îi pun deoparte. Însă 
la sfârşit va rândui Bunul Dumnezeu să ajungă 
aceşti bani în mâna unei rude care are nevoie. 

Despre exorcismele pe care preoţii le citesc în- 
drăciţilor, Starețul Paisie spunea: „Celor mari care 
sunt în toate minţile şi îşi dau seama ce fac, nu tre- 
buie să li se citească exorcisme de către preoţi dacă 
s-au îndrăcit. Deoarece, dacă nu se vor pocăi, dacă 
nu se vor smeri şi nu se vor mărturisi, oricâte 
exorcisme li s-ar citi, diavolul nu pleacă. Numai 
atunci va pleca când cel demonizat se va întoarce de 
bunăvoie la pocăință. Numai unul îndrăcit care şi-a 
pierdut minţile și unui copil mic demonizat, care din 

pricina vârstei nu înţelege, li se pot citi exorcisme, 
ca să se slobozească de diavolii care îi chinuiesc”. 

Atunci când eram frate începător, mergeam cu 
binecuvântarea egumenului la Starețul Paisie ca să-i 
cer sfatul în unele probleme. Am notat chiar și datele 
întâlnirilor pe care le-am avut cu Starețul. 

Pe data de 5 ianuarie '86, într-o discuţie avută 
cu Starețul, mi-a spus următoarele: „Femeia are mai 
puţină rațiune şi mai multă inimă, iar bărbatul are 
mai multă rațiune şi inimă mai puţină. (De aceea se 
şi supune şi crede mai greu decât femeia). Femeia 
are nevoie de dragoste şi trebuie să-i dăm dragoste. 
Bărbatul trebuie să-i arate dragoste femeii sale, deoa- 
rece supermarketurile nu vând dragoste”. 

„În canonul nostru, spunea Starețul, trebuie să 
facem cel puţin cincizeci de metanii şi o sută de în- 
chinăciuni”. 

„Toţi vor vedea pe Domnul la cea de-a Doua şi 
Slăvită Venire a Sa, în afară de cei mândri. Aceştia 
nu vor putea să-L vadă, deoarece nu-şi vor putea 
îndrepta privirea către EI”. 

Odată, Părintele Paisie a mers la stareţul său, 
părintele Tihon, pustnicul rus, împreună cu un alt ie- 
romonah, care tocmai se împărtăşise. Părintele Tihon 
i-a tratat cu câte o prăjitură. Dar cutia cu dulciuri 
rămăsese deschisă și se umpluse cu furnici. leromo- 
nahul, când a văzut furnicile, nu a vrut să mănânce. 
Atunci părintele Tihon a stăruit spunându-i: „Fă as- 
cultare şi mănânc-o!” Şi, ca să-i arate că atunci 
când facem semnul Sfintei Cruci cu credință nimic 
nu ne vatămă, a mers la magazie ca să scoată o bu- 
cată de brânză din tinichea. Aceasta însă, fiind des- 
chisă, intraseră în ea niște şoareci ca să mănânce 
brânză şi muriseră acolo. Părintele Tihon a scos mai 

întâi şoarecii morţi, apoi a scos o bucată de brânză, 
a clătit-o, şi-a făcut cruce şi a mâncat-o fără să pă- 
ţească nimic. Aşadar, cel care îşi face cu credinţă 
semnul Sfintei Cruci, nu are de ce să se teamă. Sfin- 
ţii, orice ar mânca, nu pătimesc nimic. 

Pe 24 decembrie 1986, Starețul Paisie mi-a spus 
următoarele: „Atunci când postim, folosul este mare. 
Dar postirea trebuie să se facă cu măsură. Se în- 
tâmplă ca la un cal care, atunci când îi dăm prea 
puţin orz şi-l înhămăm cu greutate, nu ne mai duce 
la destinaţia noastră, iar când îi dăm prea mult, îl 
aruncă jos chiar şi pe călăreț”. 

„Există păsări de colivie, spunea Starețul, şi păsări 
de pădure. Unii monahi seamănă cu păsările de coli- 
vie şi de aceea caută mănăstirile (chinoviile), în timp 
ce alţii seamănă cu păsările de pădure şi caută să 
trăiască o viaţă liberă în pustie”. (Desigur, se supun 
mai multor primejdii). 

„Să luăm aminte ca nu cumva să ne pecetluiască 
buletinul de identitate, deoarece acesta reprezintă 
persoana noastră. Nu contează că banii sunt pecet- 
luiţi, deoarece nu sunt ai noştri, ci «ai Cezarului». 
Domnia lui Antihrist nu va dura mai mult de trei ani 
şi jumătate, deoarece, aşa cum Hristos a spus Apos- 
tolilor, zilele Antihristului se vor scurta”. 

„Postul (făcut cu discernământ) aduce privegherea, 
iar privegherea aduce rugăciunea. Secretul reuşitei 
în viaţa duhovnicească stă în rugăciune. Înfrânarea 
şi postul sunt (trebuie să fie) rezultatul saturării lă- 
untrice, a deplinătăţii lăuntrice aduse de harul lui 
Dumnezeu”. 

„Cei trei de «i» (iubirea de plăceri, iubirea de slavă 
şi iubirea de arginţi) trebuie să-i evităm”. 

„Cel viclean trimite gânduri de hulă care apar 
dintr-odată, precum avioanele supersonice pe cer. Noi 
însă nu trebuie să facem mintea şi inima noastră 
aerodrom şi să lăsăm gândurile cele viclene să ră- 
mână înlăuntrul nostru. Ci, cu rugăciune (pomenirea 
lui Dumnezeu), cu pomenirea morţii şi cu amintirea 
chinurilor iadului, să le alungăm. Atenţie, aşadar, la 
gânduri. De îndată ce vin să le alungăm. Dacă stă- 
ruie însă, să le înfruntăm fie cu dispreţuire, fie cu 
gândul cel bun”. 

Starețul spunea să nu ne descurajăm din pricina 
prigoanei pornite împotriva Bisericii, deoarece Domnul 
ne păzeşte, aşa cum arată Psalmii 93 şi 96 şi capitolul 
50 de la Proorocul Daniil. 

„Înainte de rugăciune, trebuie să facem o mărtu- 
risire plină de osândire de sine. Aşa cum înainte de 
Sfânta Împărtăşanie ne spovedim, tot astfel şi înainte 
de rugăciune trebuie să ne amintim de păcatele noas- 
tre, să conştientizăm păcătoşenia noastră şi să ne 
mâhnim pentru ele. Să ne întristăm, deoarece atât 
de mult L-am mâhnit pe Dumnezeu. De asemenea, 
să ne amintim de patimile şi de necurăţia noastră. 
Să ne aducem aminte de desfrânările pe care le-am 
făcut, de minciunile pe care le-am spus, să ne amin- 
tim de câte ori am căzut în slava deşartă şi să spu- 
nem: «Doamne, sunt un hulitor, un desfrânat, un 
mincinos, sunt răpitor, necurat, închinător la idoli, 
rănit de diavoli, sunt vrednic de osândă. Doamne, 
fie-Ţi milă de mine, iartă-mă. Nu mă trimite în iad, 
ci, din negrăita Ta bunătate şi milostivire, pune-mă 
în Rai! Doamne, miluieşte-mă pe mine păcătosul!». Şi 
astfel, cu această pregătire, putem să începem Ru- 
găciunea lui lisus. Atât la început, cât şi în timpul 
Rugăciunii, să cugetăm la acestea”. 

În lume mă făcusem vinovat de săvârşirea unui 
avort şi sufeream mult pentru acest păcat al meu de 
moarte. Deoarece îl iubeam mult pe Starețul Paisie 
şi aveam încredere în el, voiam să-i cer sfatul, să-mi 
spună ce anume trebuia să fac ca Dumnezeu să 
mântuiască sufletul copilului pe care îl omorâsem. 
Dar, fiindcă egumenul lipsea atunci din mănăstire şi 
nu puteam să iau binecuvântare să merg personal 
la Părintele Paisie, m-am gândit să fac în chilia mea 
rugăciune către Stareţ, care pe atunci trăia la 
Careia, şi să-i cer să-mi răspundă la cererea mea. Şi 
într-adevăr, într-o noapte am căzut în genunchi şi 
cu multe lacrimi şi străpungere de inimă ceream 
Stareţului Paisie să-mi răspundă ce trebuia să fac. 
Şi răspunsul a venit în inima mea cu o deplină sigu- 
ranţă: „Tu, omeneşte, nu poţi decât să te pocăieşti 
pentru acest păcat. Plângi cât poţi pentru el, iar restul 
lasă în seama lui Dumnezeu!” După acest răspuns 
limpede m-am liniştit cu desăvârşire. Mai târziu, când 
egumenul s-a întors în mănăstire, i-am spus despre 
aceasta. Atunci el a adeverit înştiințarea ce o primi- 
sem prin rugăciune de la Părintele Paisie, spunându-mi 
„Da, s-a făcut aceasta pentru că aveai nevoie”. 

Altă dată, pe când eram frate începător, am mers 
împreună cu tatăl meu la Starețul Paisie. Tatăl meu 
era un om simplu, dar din pricina temperamentului, 
destul de egoist. Era întristat pentru faptul că veni- 
sem să mă fac monah, ajungând chiar la deznădejde. 
L-am luat, aşadar, şi l-am dus la Starețul Paisie, 
gândindu-mă că îl va ajuta să-şi schimbe starea su- 
fletească. Când am ajuns la Colibă, ne-am aşezat 
toţi trei, după care Starețul i-a spus tatălui meu: 
„Fiul tău este un copil bun!”. Atunci dispoziţia sufle- 
tească a tatălui meu s-a schimbat şi un zâmbet lumi- 

nos s-a arătat pe chipul lui. Niciodată nu mai văzu- 
sem o astfel de schimbare pe chipul său. Cuvintele 
Stareţului cele pline de har lucraseră cu putere în 
sufletul lui, iar tatăl meu le-a considerat a fi o laudă 
adresată lui. Din acea clipă întristarea a plecat înce- 
tul cu încetul din sufletul tatălui meu, până când a 
ajuns să se bucure că avea un fiu călugăr. Odată 
chiar mi-a spus: „Ai ales calea cea mai bună”. 

Când i-am spus Stareţului că vreau să plec din 
mănăstire şi să merg la o chilie ca să mă liniștesc, el 
mi-a spus: „Ca să plece cineva din chinovie şi să 
meargă la linişte, trebuie mai întâi să se fi «rotunjit» 
și «şlefuit». Precum pietrișul din mare, dacă va cădea 
noroi peste el, repede va fi curăţit de o ploaie mică, 
tot astfel se petrece şi cu sufletul monahului «rotunjit» 
și «şlefuit» (adică curăţit într-o măsură foarte mare 
de egoism), cu puţine lacrimi, repede se curăţă. Şi, 
dimpotrivă, aşa cum o piatră care are colțuri şi 
adâncituri cu greu se curăță de noroi, chiar de a-i 
spăla-o mult, tot astfel şi sufletul monahului necopt şi 
«colţuros», care nu şi-a supus patimile (mai ales cea 
a egoismului), cu greu se curăţă în pustie cu puţine 
lacrimi”. Acest „frecuş” al monahului se face de obicei 
în chinovie. Numai atunci când monahul va deveni 
„rotunjit”, va putea merge la liniște. 

Odată, Starețul Paisie a spus unui monah: „Cel 
care se teme noaptea în pustie, are un prilej foarte 
bun ca să se familiarizeze cu rugăciunea neîncetată. 
Căci, atunci când este stăpânit de frică, îi vine mai 
uşor să strige neîncetat: «Hristoase al meu, Maica 
Domnului, ajutaţi-mă!»”. Prin aceste cuvinte Starețul 
încerca să-l încurajeze pe monah şi să-i dea gândul 
cel bun, ca să se poată nevoi, iar nu să deznădăjdu- 

iască. Dar, totodată, a folosit frica acestuia ca să-l aju- 
te să dobândească, dacă voia, rugăciunea neîncetată. 

Fericitul Stareţ Isaac, care a trăit şi a fost îngro- 
pat la Chilia «Învierea Domnului» din Kapsala, mi-a 
spus odată că Starețul Paisie ajunsese încă din aceas- 
tă viaţă la desăvârşirea duhovnicească. 


Orfanidis Policarp, fost funcţionar al 
Sfântului Munte, Tesalonic 


În 1989, când am venit pentru prima oară în 
Sfântul Munte, am auzit vorbindu-se despre Părin- 
tele Paisie. Am mers, aşadar, cu nişte prieteni ai mei 
la Coliba lui. Mai demult fusesem încurcat cu B.C.O30. 
De aceea l-am întrebat pe Stareţ: 

- De ce sunt consideraţi eretici membrii B.C.O,, 
de vreme ce merg la Biserică? 

- Fiul meu, dacă ţi-ar fi spus să mergi la ieho- 
vişti, ai fi mers? 

- Nu, Gheronda. 

- Vezi, aceşti membri ai B.C.O. au schimbat ta- 
bela. Aceştia sunt mai răi decât iehoviştii, deoarece 
sunt lupi îmbrăcaţi în piele de oaie. 


Ieromonahul aghiorit F. 


Pe când eram student în ultimul an la Politehnică, 
1986 sau 1987, l-am vizitat pe Starețul Paisie la 
Panaguda împreună cu un prieten de al meu. 


30 B.C.O. - Biserica Creştină Ortodoxă, o grupare sectară din 
Grecia. 

Până atunci nu prea avusesem legătură cu Bise- 
rica. Din când în când, în vreo duminică, mergeam 
la Sfânta Liturghie (pe la mijloc, desigur, dacă nu 
chiar pe la sfârşit), dar nici nu mă spovedeam, nici 
nu mă împărtăşeam. De asemenea, niciodată nu ci- 
tisem vreo carte duhovnicească, în afară de cele reli- 
gioase de la gimnaziu. În ceea ce priveşte credinţa, 
eram încurcat cu diferite teorii şi trăiam o viață cu 
totul lumească, cu distracţii etc. 

Despre Starețul Paisie auzisem diferite lucruri 
minunate şi că avea un mare dar proorocesc. De 
aceea, aflându-ne în Sfântul Munte, am vrut să-l ve- 
dem şi să luăm binecuvântarea lui. Când am ajuns la 
Colibă, curtea era plină de închinători, dar Starețul 
s-a grăbit să ne întâmpine. Noi însă nu voiam să-l 
reținem, poate şi din cauza faptului că ne ruşinasem 
puţin. De aceea, i-am spus: 

- Părinte, vrem să luăm numai binecuvântarea 
Sfinţiei Voastre. 

- Aşezaţi-vă puţin, măi copii! a spus Starețul. 

Şi, zicând acestea, s-a aşezat şi el lângă noi, pu- 
ţin mai departe de ceilalţi vizitatori. Acum îmi dau 
seama că a „văzut” sărăcia noastră duhovnicească - 
deşi nu exista nimic ciudat în înfăţişarea noastră - 
și a vrut să ne ajute. Primul lucru despre care ne-a 
întrebat a fost: 

- Voi, fiilor, mergeţi la biserică, vă spovediţi? 

- Eu, Părinte, consider acestea lucruri formale, i-am 
răspuns eu. 

- A, nu! Acestea sunt precum cărămida centrală 
a unei turle. Dacă o scoţi pe aceasta, toată turla se 
prăbuşeşte. 

Eu nu am stăruit în părerea mea, ci l-am întrebat 
ceva, după care am plecat. Cuvintele Stareţului însă 

şi, desigur, binecuvântarea sa - aşa cum am înţeles 
mai târziu - au acţionat benefic asupra mea. Am în- 
ceput să cuget că, de vreme ce a spus aceasta un 
om înzestrat cu harisma străvederii şi cu cea a proo- 
rociei, nu putea să fie altfel. 

Încet-încet am început să arăt interes pentru viaţa 
duhovnicească, am citit două-trei cărți duhovniceşti, 
am conştientizat necesitatea spovedaniei şi în cele din 
urma am mers la un duhovnic pe care însuşi Starețul 
îl recomandase unui prieten de-al meu. Astăzi sunt 
ieromonah. 

Pe Stareţ l-am mai vizitat de câteva ori şi după 
aceea. Odată l-am întrebat despre alegerea duhovni- 
cului, iar el mi-a spus să-mi aleg duhovnicul care 
mă odihneşte, dar în sensul cel bun. Este la fel ca în 
armată. Un instructor poate antrena bine pe cineva, 
în timp ce altul îl poate lăsa să doarmă. Dar, oricare 
duhovnic şi-ar alege cineva, trebuie să aibă întot- 
deauna gândul cel bun. De multe ori, cineva crede 
că duhovnicul îl chinuieşte, în timp ce acela se poa- 
te să-l încerce. 


Korosidis Apostol, Ghianiţa 


Starețul îmi spunea: „Voi să nu vă temeţi. Cel care 
nu se teme de moarte, se teme moartea de el. Dacă 
Dumnezeu dă unui câine mic atâta putere, încât îi 
alungă chiar şi pe lupi, cu cât mai multă putere nu 
va da, oare, chipului Său, adică omului? În patria 
mea, Capadocia, cinci tineri dacă se adunau, nu se 
temeau nici de douăzeci şi cinci de turci. Aceştia, 
chiar şi douăzeci şi cinci să fi fost, o luau la fugă. 
Vedeţi, atunci ne păzea Dumnezeu. Oare acum, când 

suntem liberi şi avem Ortodoxia, oare nu ne va păzi? 
De aceea nu trebuie să ne temem”. 

Altă dată mi-a spus: „Ca să devină cineva sfânt, 
este trebuinţă de nobleţe. Cel care are bărbăţie poate 
deveni erou sau sfânt. Dumnezeu a rânduit astfel 
lucrurile, încât cel voinic să fie de obicei şi om bun. 
Nu poate face mult rău. Şi, dacă vreodată se va cer- 
ta cu cineva şi îi va rupe o mână sau îl va răni, se 
opreşte apoi şi îl lasă să plece. Cel fricos însă, din 
pricina spaimei prin care trece, poate chiar să şi 
omoare”. 

Cineva l-a întrebat odată: 

- Atunci când există o problemă sau o nedreptate 
şi eşuează toate încercările de a o îndrepta, cum 
trebuie înfruntată? 

- Lăsaţi pe Dumnezeu să acţioneze pentru voi! a 
răspuns Starețul. 


Lemonis Eftimie, fost funcţionar al 
Sfântului Munte, Tesalonic 


Odată, pe când mă aflam la Coliba Părintelui 
Paisie, fiind de faţă încă vreo cinci închinători, cineva 
a spus Stareţului că suferă mult. Acel om avea o 
boală gravă şi pentru aceasta fusese internat în spi- 
tal şase luni de zile. Atunci Starețul, luând prilej din 
aceasta, a început să vorbească în general despre 
durere, despre însemnătatea ei în viaţa duhovnicească. 
Spunea că Dumnezeu nu va lăsa nerăsplătită nici 
un fel de durere. Pe toate le scrie, şi pe „ah!” şi pe 
„vai!”. Ne-a spus atunci şi o pildă: „Sunt două mame. 
Una este credincioasă, ştie despre viaţa duhovni- 
cească, ştie despre Hristos, ştie că există o altă viaţă 

Să presupunem că fiecare are câte un fiu şi că aceştia 
pleacă să se călugărească. Prima, care este credin- 
cioasă, dacă nu se va bucura, se va mâhni puţin, 
dar în cele din urmă va spune: «lată, fiul meu a ple- 
cat, l-a chemat Hristos!». Va suferi puţin, dar apoi 
va depăşi acesta şi se va bucura. A doua însă, care 
nu este credincioasă, va suferi mult şi va spune: 
«Dacă copilul meu ar fi murit, m-aş fi consolat. Acum 
însă l-am pierdut pe fiul meu de viu. S-a pierdut!» Şi 
suferă sărmana, crezând că şi-a pierdut copilul. De 
una ca aceasta Dumnezeu va purta mai mult de grijă, 
deoarece suferă mai mult. Chiar și o durere de dinţi 
de va avea, Dumnezeu o va socoti”. 

Acel închinător care stătuse şase luni în spital i-a 
spus Stareţului: 

- Bine, Gheronda, eu şase luni am stat în spital. 
Cu mine ce se va întâmpla? 

- Nu te bucuri, binecuvântatule? Alţii caută să se 
odihnească măcar o zi, iar tu, care ai stat şase luni, 
ești încă nemulţumit? Să-L slăveşti pe Dumnezeu! 

Cu siguranță că i-a vorbit astfel fiindcă acel în- 
chinător nu înţelesese sensul adânc al cuvintelor lui. 

Odată am mers la Stareţ împreună cu un prieten 
de-al meu, care era un tânăr bine legat. Acesta i-a 
spus Stareţului: 

- Gheronda, eu fac scandaluri, îi lovesc pe alţii, 
sunt puternic... 

- Bre, binecuvântatule, îi spuse Starețul. Dumnezeu 
ţi-a dat putere ca să-i ajuţi pe oameni, iar nu ca să-i 
loveşti. Aici unii oameni au nevoie de ajutor ca să 
meargă să-şi facă nevoile lor. Alţii sunt infirmi, iar 
tu nu te ruşinezi să faci astfel de lucruri? 

Atunci tânărul s-a ruşinat şi de atunci şi-a schim- 
bat viaţa. Îi ajuta pe oameni şi nu mai lovea pe ni- 

meni. Cuvintele Stareţului le-a păstrat adânc în ini- 
ma sa. 

Altă dată, când mă aflam singur cu Starețul, 
l-am rugat să-mi spună cum să mă lupt cu patima 
mândriei. Atunci el m-a dus la fereastra chiliei sale, 
mi-a arătat norii - în ziua precedentă plouase mult 
în Tesalonic - şi mi-a spus: 

- Bre amărâtule, cazanele tale nu le-ai calculat 
corect. Nu eşti tu cel care face norii să plouă? Bine, 
pentru nori te iert. Ai făcut şi cerul şi stelele, dar ai 
o problemă. Această gaură de ce ai lăsat-o? 

- Gaura din stratul de ozon, Gheronda? l-am în- 
trebat eu râzând. 

- Da, aceasta. Acum să iei o mistrie şi ciment şi 
să mergi să o astupi! Să cugeţi simplu şi să spui în 
sinea ta: „Cine eşti tu? Eşti Dumnezeu? Nu. Eşti un 
om sărman”. Dacă vei gândi astfel, în mod simplu, 
fuge mândria. Văzând și natura cât de frumoasă 
este, cât de frumoase şi desăvârşite sunt toate, te 
smereşti, pentru că vezi slava lui Dumnezeu şi toto- 
dată nimicnicia ta. Să-L slăveşti pe Dumnezeu! Nu 
suntem nimic. Ce eşti? Un nimic. Un zero. Să gân- 
deşti cu simplitate şi nu vei avea de furcă cu mân- 
dria. 

CUVINTE PLINE DE ÎNȚELEPCIUNE 
ȘI DE HAR 


| 


Mitropulos Constantin 


e ce, Gheronda, se despart soţii? 

- Oamenii, fiul meu, se despart din pricina 
iubirii de plăceri şi a egoismului. Nu există o altă 
cauză. Toate celelalte motive le aduc ca pretexte, ca 
să se justifice pe ei înşişi. 


Dimonasios Gheorghe, Larisa 


Când Starețul Paisie a fost odată întrebat despre mi- 
tropolitul Larisei, Preasfinţitul Teologos, el a răspuns: 

- Acesta este un om sfânt! 

Apoi l-am întrebat dacă îmi îngăduie să închiriez 
un imobil de-al meu pentru a fi folosit ca centru de 
distracţii. Starețul mi-a răspuns să nu-l dau pentru 
astfel de scopuri, deoarece astfel de bani nu sunt 
binecuvântaţi. Astfel l-am închiriat pentru altceva şi 
a fost mult mai bine. 

Monah aghiorit 


Starețul Paisie spunea: 

1. „Cu cel mai mic diavolaş nu pot să o scoată la 
capăt două sute de avocaţi”. 

* 
2. Înainte de fiecare priveghere se bucura. „Mer- 
gem să ne hrănim duhovniceşte”, spunea el. 
* 
3. - Gheronda, mă supără gândurile. 
- Lasă câinele să latre, răspundea Starețul. 
* 

4. „Lasă să zboare elicopterele (gândurile). Noi însă 
să nu le lăsăm să aterizeze”. 

* 

5. „Dumnezeu miruieşte cu mir (adică cu harul 
Său) pe cel înfrânat şi smerit”. 

* 

6. „Hai să te iau cu binişorul”, era expresia lui 
obişnuită. 

* 

7. - Gheronda, eu nu sunt pentru călugăr. Mă voi 
însura. 

Apoi, după şase luni de căsătorie: 

- Gheronda, fă rugăciune ca să o ia Dumnezeu! 
Nu o mai suport. Trăiesc un iad. Dacă va muri, mă 
voi face călugăr. 

- Bre fiule, cel care gândeşte astfel nici de călugăr 
nu este bun. 


%* 


8. „Şi eu am televizor, duhovnicesc, şi «văd»...”. 


%* 

9. Alteori, ca unul care fusese telegrafist în război, 
spunea: „Am vorbit la «telegraf» cu sfântul cutare”. 


* 


10.„Cred că puterea lui Dumnezeu este atât de 
mare, încât nu mă voi mira dacă voi auzi că a secat 
marea, iar oamenii au intrat cu tractoarele şi adună 
peștii!” (Prin aceste cuvinte Starețul accentua cre- 
dinţa, care este mai presus de rațiune). 


X* 


11. „Nu te teme. Sfântul Dimitrie are o sabie mare 
şi te va ocroti”, a spus odată unui tânăr ce fusese de 
curând tuns în monahism. 


X* 


12. “Noaptea, diavolii încearcă să-mi dărâme Co- 
liba. Lovesc în tabla de pe acoperiş cu trunchiuri de 
copac, iar eu de jos cânt: «Crucii Tale ne închinăm 
Stăpâne şi Sfântă Învierea Ta o lăudăm şi o slăvim». Şi 
îndată aceia fug”. 


X* 


13. -Ce faceţi acolo, Gheronda? l-a întrebat odată 
cineva. 

„Îi ard pe demoni”, a răspuns Starețul, care ardea 
nişte cărţi de magic şi satanism, ce le lăsase acolo 
un vrăjitor. 

* 


14. “Dumnezeu nu vrea creştini căldicei, ci ade- 
văraţi. Dacă vom privi înapoi, la Sodoma, ne vom 
preface ca femeia lui Lot, în stâlp de sare. Îi iubesc 
mai mult pe cei fierbinţi şi dăruiţi cu totul celor lu- 
meşti, decât pe cei căldicei în cele duhovniceşti, de- 
oarece primii, cu râvna pe care o au pentru cele lu- 
meşti, se vor întoarce cândva către cele duhovniceşti”. 


X* 

15. Starețul se mâhnea că a intrat gândul cel rău 
în lume şi în relaţiile dintre oameni. „În Farasa, spu- 
nea el, tinerii nu gândeau în mod viclean. Până la 
vârsta de douăzeci de ani trăiau împreună băieţi şi 
fete şi nu se gândeau la păcat. Se jucau între ei cu 
simplitate şi vorbeau cu nevinovăție. Alta era pe 
atunci educaţia copiilor”. 


* 


16. „Dumnezeu îi ocroteşte pe copii. O femeie ne- 
bună şi-a lăsat odată copilul afară în zăpadă, dar 
Dumnezeu l-a păzit. Sătenii l-au căutat toată noaptea 
şi când l-au găsit se aşteptau să fie îngheţat. dar 
copilul era roşu la faţă şi râdea”. 


% 


17. - Gheronda, de ce se întâmplă astfel de ispite? 

- Fiul meu, deşi aceste ispite par a fi fără sens, 
ele sunt totuşi îngăduite ca să fie încercată răbdarea 
noastră, dar şi pentru a ajuta mai târziu vreun tânăr, 
care va fi chinuit de aceleaşi ispite. 


* 


18. Odată, un pore sălbatic a venit lângă Stareţ. 
Părintele Paisie l-a mângâiat şi apoi acela a plecat. 

- Gheronda, ce faceţi? l-au întrebat cei de faţă. 

- A venit sărmanul să-mi mulţumească. Nu ar fi 
scăpat de gloanţele vânătorilor, dacă nu m-aş fi rugat 
să dea greş. Şi astfel trăieşte. 


x 


19. - Gheronda, nu vreau bani pe lemne! i-a 
spus cel care îi tăiase Stareţului nişte lemne. 

- Ei, atunci la această pereche de şosete! 

După câteva luni, când tăietorul de lemne a vrut 
să poarte acele şosete, a găsit într-însele banii pe 
care îi datora Starețul. 

20. Coliba Stareţului de la Schitul Ivirului avea 
dimensiunile de 1,5 x 1,5 m. 


* 


21. “Cunosc un om simplu şi smerit, spunea 
Starețul, care trăieşte în pocăință. Lucrează la o fa- 
brică şi poate să trăiască patruzeci de zile numai cu 
ceai. Acestea le săvârşeşte harul lui Dumnezeu. Dă 
omului puteri suprafireşti”. 


X* 


22. „Cu cât noi suntem mai corecţi, cu atât Mai- 
ca Domnului îi înștiinţează pe ceilalți şi le înmoaie 
sufletul”. 


* 


23. „Părintele Cosma a fost un părinte harnic. 
Avea cea mai bună şi mai vestită vie. De obicei lucra 
singur, iar uneori avea şi muncitori care îl ajutau. 
Mâinile sale lucrau cu săpăliga, iar rugăciunea lucra 
neîncetat în inima sa. Şi aşa, lucrând, s-a sfinţit”. 


X* 


24. “Pentru că aceşti soţi au păzit înfrânarea, au 
născut nişte copii foarte buni. Toţi sunt o binecu- 
vântare pentru părinţi, iar lui Dumnezeu şi oameni- 
lor de mare folos”. 

* 

25. “Dacă mamele nu îşi alăptează copiii, cum a 
lăsat Dumnezeu, copiii vor suge mai târziu sticlele 
cu narcotice!”. 

* 

26. “Înfrânarea, cinstirea întreolaltă şi rugăciu- 
nea părinţilor se învistieresc în copil şi se întorc ca 
bucurie şi binecuvântare”. 

27. Starețul sfătuia, din multe motive, ca dormi- 
torul să fie aerisit, ca să se oxigeneze bine creierul 
nostru, căci disfuncţia provoacă o mulţime de pro- 
bleme. 


X* 


28. - Gheronda, i-a spus odată un tânăr, dacă 
nu-mi veţi spune care este numele meu, nu vă re- 
cunosc ca om al lui Dumnezeu. 

- Măi copile, i-a spus Starețul, cum se numeşte 
acel omuleţ roşu de la semafor? 

Pe acel tânăr îl chema Stamate3i. 


* 


29. „Unii se încurcă în mrejele satanei, care apoi 
începe să-l chinuiască. Cineva a înmuiat odată peni- 
ţa în sângele său şi a scris: «Prin aceasta mă lepăd 
de Hristos». Fiindcă Domnul ne-a răscumpărat cu 
sângele Său, diavolul a născocit această lepădare 
scrisă cu propriul nostru sânge. Apoi acest om s-a 
încurcat în labirintul celui viclean. Deschidea o 
poartă, aceea se închidea, deschidea alta, iarăşi se 
închidea... Şi astfel, nu putea să găsească drumul 
de întoarcere şi de aceea deznădăjduia, era chinuit de 
impas, asuda... Unele ca acestea face diavolul, îl chi- 
nuiește pe om...”. 


* 


30. Într-o zi, un vrăjitor s-a dus la Părintele 
Paisie s-o facă pe grozavul, să-i arate că putea, chi- 
purile, să zboare. Și într-adevăr, diavolul l-a ridicat 
în aer, iar apoi a căzut în nişte mărăcini. Fram de 
faţă când Starețul îl căuta prin desiș. 


x 


31 Numele de „Stamate”, în limba greacă, provine de la verbul 
„a se opri”. 

31. Starețul îi ajuta pe oameni să zboare duhov- 
niceşte, să lepede de pe ei greutatea păcatelor care îi 
ţintuieşte la pământ şi nu-i lasă să se desprindă de 
pământ, să se avânte spre Dumnezeu, să-şi cură- 
ţească ochii sufletului. 

* 

32. După fiecare întâlnire cu Starețul, harul lui 
Dumnezeu adumbrea capul închinătorului şi atunci 
acela începea să vadă altfel cele prezente şi cele vii- 
toare. Atunci sufletului îi creșteau aripi îngereşti. 


X* 


33. Starețul îi aprecia pe cei de la vânători de 
munte. Folosea mult acest termen. Asemăna cuceri- 
rile duhovniceşti ale oamenilor cu cele ale vânători- 
lor de munte. Celor nevoitori le atribuia însuşirile 
vânătorului de munte duhovnicesc. Odată, un ne- 
cunoscut, ce era vânător de munte, a venit să-l în- 
tâlnească pe Stareţ. Când Părintele Paisie l-a văzut, 
l-a strigat pe nume. 

* 

34. Starețul spunea odată despre un episcop: 
„Acest arhiereu este un grec adevărat, chiar dacă 
este mic de o palmă”. 

* 

35. Părintele Paisie se bucura mult atunci când 
vedea simplitatea monahilor bătrâni. Odată, un ast- 
fel de bătrânel i-a spus Stareţului: 

- Părinte Paisie, nu te necăji! Pe Papa l-a biruit 
David. 

- Cum așa, binecuvântatule? l-a întrebat Starețul. 
Atâtea veacuri diferenţă!... 

Bătrânul insista: 

- O spune şi la Psaltire: „David pe Amalic l-a bi- 
ruit”. Amalic este Papa, care nu are păr şi barbă. 

Un alt bătrânel se urca pe acoperişul chiliei sale şi 
citea cu voce tare din Sfânta Evanghelie. Atunci Sta- 
reţul l-a întrebat: 

- Ce faci acolo sus, binecuvântatule? 

- Nu scrie undeva: „Ceea ce auziţi la întuneric, 
propovăduiţi de pe case”32? a răspuns acela. 


* 


36. Odată, un muzician renumit a voit să-l întâl- 
nească pe Părintele Paisie. Înainte însă de a merge la 
Coliba acestuia, a trecut pe la biserica unei mănăs- 
tiri. Atunci diavolul i-a şoptit: „Ce concert frumos ai 
da aici...”. În felul acesta el a înlocuit închinarea cu- 
venită lui Dumnezeu cu închinarea la sine însuşi. 
Mai târziu, când a ajuns la Colibă, Starețul nu i-a 
deschis. După ce a aşteptat câtva timp, s-a hotărât 
să plece. Atunci Starețul a deschis brusc uşa şi i-a 
strigat: „M... fugi repede, fiul tău arde!” 

Când a ajuns la Careia, plin de neliniște, şi a te- 
lefonat acasă, a aflat despre incendiu. Dar, în cele 
din urmă, mila lui Dumnezeu l-a izbăvit pe fiul său. 


* 


37. Starețul lăuda smerenia şi pocăinţa. „Odată, 
povestea Starețul, un călugăr se afla la o priveghere. 
La Laude, când a venit timpul ca părinţii să fie mi- 
ruiţi, i-a venit un gând care îi spunea: «Tu nu eşti 
om, ca să mergi cu ceilalți părinţi să fii miruit. Ră- 
mâi aici, ca şi cum nu ai exista, şi pocăieşte-te pen- 
tru toate faptele tale, cele rele». Când privegherea s-a 
terminat şi părinţii au plecat, călugărul s-a apropiat 
cu multă frică de icoane ca să se închine. Atunci 


32 Vezi Mat. 10, 27. 

candela Maicii Domnului s-a aplecat şi a vărsat unt- 
delemn pe capul călugărului. L-a miruit însăşi Maica 
Domnului! lar aceasta dovedeşte cât de mult iubeşte 
Maica Domnului smerenia şi pocăinţa”. 


X* 


38. „Mă rog lui Dumnezeu, spunea Părintele 
Paisie, ca oasele mele să se înnegrească, ca să pierd 
slava omenească şi s-o câştig pe cea veşnică. Mulţi 
creştini au fost batjocoriţi în această viaţă. lar acum 
se desfătează veşnic de slava lui Dumnezeu”. 


X* 


39. “Am văzut în iad clerici foarte întristaţi, ne- 
mişcaţi, ca nişte statui de marmură. Din chibzuinţă, 
eu am trecut pe alături, n-am vorbit şi m-am temut 
din pricina înălţimii răspunderii acestei vrednicii”. 

* 


40. “Soldaţii greci, dacă ar fi cu luare aminte pu- 
țin la hulă şi la necuviinţă, nu ar avea de ce să se 
teamă. Îmi amintesc că în 1948, în timpul războiului 
civil, ai fi spus că gloanţele îi urmăreau pe cei huli- 
tori şi pe imorali”. 


* 


41. “Dumnezeu ne rabdă pe noi, grecii, nu pen- 
tru că suntem buni, ci pentru că ţinem Ortodoxia. 
Astfel, deşi toţi ne privesc cu răutate, Dumnezeu nu 
ne lasă să pătimim ceva rău”. 


* 


42. “Trecem prin anii cei mai grei, dar cu toate 
acestea am multă nădejde şi încredere în Dumnezeu”. 

Kamiţios loan 


Starețul Paisie spunea: „Suntem prea bogaţi ca 
să ne mai numim şi creştini”. 


Gheorghe 


L-am vizitat pe Starețul Paisie în octombrie 1993. 
I-am spus atunci despre problema mea, anume că 
nu văd bine din pricina vrăjilor. Atunci Starețul şi-a 
pus mâna pe capul meu, iar eu am simţit pentru 
puţin că mi s-a mişcat creierul. Apoi m-a întrebat: 

- De unde ştii că i-au făcut vrăji? 

- Preotul mi-a citit şi mi-a spus aceasta. 

- Cu cât vei spori duhovniceşte, cu atât aceasta 
va ceda. Să te spovedeşti adeseori şi să mergi la bi- 
serică. 


Andriţopulos Nicolae, Atena 


Starețul Paisie mi-a povestit următoarea întâmplare: 

„Odată, am avut temperatură patruzeci şi unu și 
nu puteam să mă scol din pat. Cineva însă a început 
să bată în poartă. Nu i-am deschis, dar a continuat să 
bată timp de o oră. În cele din urmă m-am ridicat şi 
am văzut că se cățărase pe gardul de sârmă ghimpată 
şi sărise în curte. Atunci am ieşit şi i-am spus: 

- Măi binecuvântatule, de ce baţi de o oră? Am 
temperatură patruzeci şi unu. Nu pot să vorbesc 
acum cu tine, căci voi cădea jos. 

Atunci acela şi-a ieşit din sine şi mi-a spus plin 
de mânie: 

- Vreau să-ţi vorbesc! Dacă nu vrei, te voi omori! 
Acesta avea în acea clipă toate drepturile. Chiar 
să mă fi omorât”. 

- Gheronda, i-am spus eu, nu vă înţeleg. Cum 
adică avea dreptate? 

- Ascultă, mi-a spus el, acel om era nebun. În 
acele clipe nu avea nici urmă de rațiune. Prin urmare, 
avea toate drepturile (ca unul ce era mai slab cu du- 
hul), chiar să mă fi omorât, cum mi-a şi spus. Deci, 
de vreme ce avea tot dreptul, eu m-am aşezat şi 
l-am ascultat. L-am sfătuit în toate problemele sale. 

Când am văzut această jertfă a Stareţului, care 
este jertfa pe care cel drept o face pentru semenul 
său, am rămas fără de glas, de parcă m-ar fi trăsnit 
un fulger. 

Odată, Starețul mi-a spus: „Diabeticul nu dă târ- 
coale cofetăriei...”. Aceasta a spus-o probabil pentru 
mine. 

Altă dată mi-a spus: „Pe mulţi tineri îi ia Dumnezeu 
mai înainte de vreme, pentru că vede că nu se vor 
pocăi. Îi ia ca cel puţin să nu se osândească mai 
mult, să fie adică în salon, iar nu în carcera iadului...”. 


Vavuliotis Vasile, Halkida 


Pe Starețul Paisie l-am cunoscut încă de atunci 
de când a plecat de la Chilia „Sfânta Cruce” la Pana- 
guda. Încă de prima dată când l-am cunoscut, mi-a 
făcut o deosebită impresie. Atunci mi-am spus în si- 
nea mea: „Acest monah nu este ca ceilalţi”. 

Odată, am luat binecuvântare de la Părintele Pai- 
sie şi am zidit în Halkida o mică biserică în cinstea 
Sfântului Vasile cel Mare. Starețul spunea că această 

bisericuţă era a sa, deoarece el era cel care îmi dă- 
duse binecuvântare să o zidesc, dar și pentru că, la 
fel cu Marele Vasilie, se trăgea din Capadocia. 

Altă dată, când m-am dus la Stareţ, am găsit la 
poarta Colibei lui un tânăr care striga: „Părinte, pă- 
rinte, deschide-mi!” Dar Starețul, în ciuda strigătelor 
acelui tânăr, ne-a lăsat să aşteptăm puţin. Când 
ne-am liniştit, Starețul a deschis şi mi-a spus: „Bun 
venit lui Vasile cel din Capadocia!”, iar tânărului i-a 
spus: „[ie, măi copile, nu ţi se potriveşte să ai nume 
de înger şi să fii ateu”. Apoi am intrat înăuntru, i-am 
spus Stareţului problemele mele, am pus metanie şi 
am plecat. A doua zi l-am văzut în Careia pe acel tâ- 
năr şi l-am întrebat: 

- Ce s-a întâmplat? Ce ţi-a spus Starețul? 

- Într-adevăr, nu credeam în nimic, dar acum 
am început să-mi fac probleme de conştiinţă. Voi 
merge din nou la Stareţ. 

Numele lui era Serafim. 

Altă dată când am mers la Stareţ i-am vorbit de 
nepoţii mei şi l-am întrebat: 

- Să-i mai trag, câteodată de ureche? 

- Nu, nu! Vezi acolo niște roşii, pe care le-am legat 
de nişte ţăruşi? Nu le-am legat cu sârmă, ci cu o 
sforicică. 

Prin aceasta voia să spună că trebuie să ne pur- 
tăm faţă de copil cu mult discernământ. Acolo 
aproape se afla şi o tufă. Sub ea am văzut ceva roşu. 
Din curiozitate, l-am întrebat ce era acolo. Atunci 
Starețul mi-a răspuns zâmbind: 

- Acolo este „frigiderul” meu. 

Era vară şi Starețul pusese în acel loc câteva roşii. 

Părintele Paisie mi-a spus odată: „Evitarea slujirii 
aproapelui şi a jertfirii de sine îl face pe omul con- 

temporan să fie tulburat şi chinuit. Cea mai mare 
bucurie pe care o poate simţi omul este cea izvorâtă 
din jertfă, care este expresia dragostei”. 

„Libertatea este necesară pentru om, dar nu tre- 
buie să se facă abuz de ea. Ecologiştii cereau să lăsăm 
liberi leii din grădina zoologică”, spunea Starețul, 
glumind, unora care susțineau libertatea totală. „Am 
aflat însă că, după ce i-au lăsat liberi, primii pe care 
i-au mâncat au fost ecologiştii...”. 


* 


„Planul lui Dumnezeu este acela de a folosi răul pe 
care îl face satana, încât în final să sfârşească în bine”. 


* 


Într-o zi de iarnă, pe când mă aflam în Sfântul 
Munte, m-am hotărât să cobor de la Careia la Coliba 
Stareţului Paisie. I-am întrebat pe cei aflaţi acolo 
dacă nu voia cineva dintre ei să meargă împreună 
cu mine. Atunci un tânăr, care avea în jur de trei- 
zeci de ani, şi-a exprimat dorinţa de a veni împreună 
cu mine. Pe drum, discutând, am aflat că era absol- 
vent al universităţii, dar cu totul indiferent fată de 
cele duhovniceşti. „Hai să mergem să vedem ce spu- 
ne acest călugăr”, spunea el şi altele asemenea. Era 
din Ghianiţa. Când am ajuns la poarta de jos a Co- 
libei, Starețul a venit, ne-a deschis şi ne-a condus în 
chilia lui. Era iarna şi afară ningea. Starețul ne-a 
servit cu nişte smochine uscate. Apoi tânărul, fără a 
mai aştepta ca Starețul să spună ceva, i-a spus că 
auzise de la alţii cum că el putea să-i cunoască pe 
oamenii care-l vizitau. Atunci Părintele Paisie, cu 
multă dragoste, i-a spus zâmbind: 

- Te temi ca nu cumva să te dau pe mâna poliţiei 
sau să te compromit? Nu, nu o voi face, pentru că te 
vei face băiat bun. 

Atunci tânărul s-a îngălbenit şi a amuţit. Eu am 
rămas pentru puţin cu Starețul şi când am terminat, 
l-am întrebat pe tânăr dacă nu cumva voia şi el să 
vorbească cu Starețul. Acela însă mi-a răspuns că 
nu. La întoarcere părea cu totul schimbat. La un 
moment dat mi-a spus: 

- Domnule Vasile, astăzi nu am vrut să vorbesc cu 
Starețul, mâine însă vreau neapărat să o fac, deoarece 
cele pe care mi le-a spus m-au cutremurat şi m-au 
făcut să înţeleg că nu este vorba de un simplu monah. 

De atunci nu l-am mai văzut pe acest tânăr, nă- 
dăjduiesc însă că a apucat pe calea pocăinţei. 


G.M. 


În anul 1980 am mers la Starețul Paisie împreună 
cu doi colegi de-ai mei. Eram cu toţii studenţi în 
primul an la Teologie şi trăiam de mulţi ani în aceeaşi 
casă, deoarece  studiasem împreună la Seminarul 
Teologic. Când am ajuns la Colibă, l-am întrebat pe 
Stareţ pe care drum să apucăm, pe cel al vieţii mo- 
nahale sau pe cel al vieţii de familie. Ne atrăgea viaţa 
monahală şi ne odihneau sufleteşte pelerinajele făcute 
în Sfântul Munte, dar în acelaşi timp ne gândeam şi 
la căsătorie. Atunci Starețul ne-a liniștit, spunându-ne 
să ne vedem de studiile noastre şi Dumnezeu ne va 
arăta chemarea noastră (fie pentru viaţa de familie, fie 
pentru monahism) la timpul potrivit. Ne-a accentuat 
însă că ceea ce este important nu este ce vom de- 
veni, monahi, preoţi de mir sau simpli profesori, ci 
important este să sfințim prin viaţa noastră calea, 
lucrarea pe care o alegem. 

ÎNTÂMPLĂRI MINUNATE 


Nicolaidis Nicolae, topograf, Seres 


S tarețul Paisie spunea: „Smerenia este temelia 
tuturor virtuţilor, iar egoismul este una din 
patimile de care cu greu se leapădă omul”. Starețul 
îl asemăna cu o haină pe care o poartă omul şi pe 
care cu greu o scoate, deoarece este foarte strâmtă. 

Într-o discuţie pe care am avut o cu Starețul lega- 
tă de „harismele” pe care susţin că le au unii eretici, el 
spunea: „Nu trebuie să ceară nimeni de la Dumnezeu 
astfel de lucruri, adică harisme, cum ar fi vorbirea 
în limbi, tâlcuirea limbilor şi altele, ci să ceară pocă- 
inţă. Pocăinţa este urmată de smerenie, iar aceasta 
atrage harul dumnezeiesc şi atunci se săvârşeşte 
prin unul ca acesta voia lui Dumnezeu. Atunci când 
este nevoie, Dumnezeu înştiinţează. Nu dă harul Său 
unor oameni care se află într-o stare de înşelare. Zidi- 
rea unei case nu începe de la acoperiş, ci de la temelie. 
La fel se întâmplă şi cu sporirea duhovnicească a 
creștinului. Faptul de a nu cere harisme este o dovadă 
de smerenie”. 

„Pe mine, spunea Starețul, m-a vizitat odată un 
elveţian. Avea o problemă serioasă de sănătate şi, 
mai înainte de a veni aici, a fost pe la mulţi..., chiar 

și pe la vrăjitori indieni, dar nu și-a aflat vindecarea. 
Apoi a venit în Sfântul Munte şi, după o încercare 
grea prin care a trecut, a venit să mă întâlnească. 
Nu ştia greacă şi de aceea mi-a vorbit în franceză, 
iar eu vorbeam în greacă. Unul înţelegea limba celui- 
lalt. Şi astfel am discutat”. 


Nicolaidu Savato, Seres 


Era primăvara anului 1996, ajunul zilei în care 
sora mea avea să facă transplantul de rinichi. Dona- 
toare era mama mea. Mă rugam Maicii Domnului ca 
toate să meargă bine şi să reuşească cu bine trans- 
plantul ce urma să se facă la spitalul Hipocrate din 
Tesalonic. Dar, fiindcă citisem şi auzisem multe des- 
pre fericitul Stareţ Paisie și aveam multă evlavie la 
el, i-am cerut să fie acolo în timpul intervenţiei şi 
să-mi dovedească prin prezenţa sa că mă sprijină. 
I-am cerut aceasta cu multă credinţă şi evlavie. 

A doua zi dimineaţă, în timpul operaţiei, în timp 
ce aşteptam lângă secţia de chirurgie ca să se ter- 
mine operaţia de transplant, am văzut deodată un 
domn ţinând în mână o sacoşă mare. Atunci m-am 
ridicat îndată şi, neţinând cont de faptul că ar putea 
să mă înțeleagă greşit, m-am îndreptat către el şi 
l-am întrebat ce conţinea sacoşa. Acela a scos cu 
discreţie un coş mic şi mi-a arătat conţinutul. Era o 
vestă a Părintelui Paisie. Atunci am fost străbătut de 
un fior şi am început să plâng de emoție pentru fap- 
tul că Starețul mă ascultase. Am sărutat cu multă 
evlavie acea vestă, care era dovada prezenţei Stare- 
ţului. Fram încredinţat că toate vor merge bine. Aceas- 
tă vestă a Părintelui Paisie o adusese pentru un alt 

bolnav, autorul prezentei cărţi, domnul Nicolae Zurna- 
zoglu, care până atunci îmi fusese necunoscut. 

Să cerem, aşadar, în fiecare clipă grea ajutorul 
Stareţului, deoarece el este întotdeauna lângă noi, 
gata să ne ajute şi să mijlocească pentru noi la 
Dumnezeu și la Prea Curata Sa Maică. 


Kazakos Dimitrie, poliţist, Tesalonic 


În anul 1989 m-am învrednicit de mila lui Dumnezeu, 
Care m-a adus la pocăință şi m-a ajutat să intru în 
viaţa liturgică a Bisericii, prin Spovedanie şi prin Tai- 
na Sfintei Împărtăşanii. În acea perioadă, mergeam 
la o mănăstire din afara Sfântului Munte. Tot atunci 
am auzit pentru prima oară de Părintele Paisie. Dar, 
fiindcă eram  neexperimentat în viaţa duhovnicească, 
aşa cum sunt şi acum, făceam nişte comentarii nepo- 
trivite la adresa Stareţului. Auzeam că multă lume 
mergea la Suroti, la Sfânta Mănăstire a Sfântului 
Ioan Teologul şi că mulţi oameni nu mai apucau să 
ia binecuvântarea lui, pentru diferite motive. Eu, 
„preadeşteptul”, comentam şi ziceam: „De vreme ce 
a făcut cunoscută harisma pe care o are, este dator 
să vadă toată lumea, iar dacă nu, mai bine să nu se 
arate. Căci făcând astfel, îi sminteşte pe cei care nu 
reuşesc să-l vadă”. Dar fiindcă timpul este cel mai 
bun martor, aşa cum se spune, a venit şi clipa când 
Starețul, prin dragostea ce mi-a arătat-o atunci 
când l-am cunoscut, m-a făcut să înţeleg nedrepta- 
tea ce i-o făcusem. 

Era primăvara anului 1990, când am mers pen- 
tru prima oară în Sfântul Munte. Mersesem atunci 
cu ocazia venirii Patriarhului Ecumenic Dimitrie în 

Sfântul Munte, deoarece, fiind poliţist, trebuia să 
asigur paza acestuia. În ultima zi a şederii Patriar- 
hului în Sfântul Munte, acesta a vizitat Mănăstirea 
Xiropotamu. Atunci eu,  terminându-mi misiunea, 
am plecat de la această mănăstire şi, împreună cu 
alţi doi colegi, am mers la Starețul Paisie. Când am 
ajuns şi am intrat în curtea Colibei sale, ne-am aşe- 
zat pe nişte buturugi şi am vorbit cu Starețul mai 
mult de două ore. El ne-a numit norocoşi, deoarece 
nici un alt închinător nu ne-a deranjat. Şi aceasta 
pentru că toţi plecaseră la Mănăstirea Xiropotamu, 
unde se afla Patriarhul. Îmi amintesc că eram absor- 
bit de chipul paşnic al Stareţului şi de smerenia ce 
se distingea în cuvintele sale. Ne vorbea mereu des- 
pre alţi părinţi, care se nevoiseră mai demult în 
Sfântul Munte, lăudându-i pentru harismele lor du- 
hovniceşti. Ne-a mai vorbit despre Antihrist, precum 
şi despre o vizită ce i-o făcuseră trei studenţi. Aceştia 
i-au spus că nu cred în cele care se aud despre el şi 
că pentru a le crede voiau să-l vadă săvârşind o mi- 
nune. „Atunci, povestea Starețul, eu le-am spus: «Să 
fie binecuvântat. Aşteptaţi puţin aici». Atunci am 
mers înăuntru, am adus o secure şi le-am spus: 
«Veniţi câte unul pe rând! Puneţi capul pe această 
buturugă, iar eu îl voi tăia, după care îl voi lipi la 
loc». Atunci studenţii au plecat înfricoşaţi”. Acestea 
Starețul le povestea râzând. 

Când a venit timpul să plecăm, ne-a dat fiecăruia 
câte o carte diferită. I-am sărutat mâna şi apoi îmi 
amintesc că, cel puţin pe mine, m-a însemnat cu 
semnul Sfintei Cruci, mi-a prins capul în mâini şi 
zâmbind, m-a sărutat pe frunte. Atunci m-am um- 
plut de sentimente negrăite şi eram sigur că Starețul 
începuse să mă răsplătească cu dragostea şi cu bu- 

nătatea sa pentru comentariile nepotrivite ce le făcu- 
sem cu aproape un an în urmă. Această dragoste a 
sa am simţit-o, precum toată lumea care mergea la 
el, de fiecare dată când l-am văzut, până în noiem- 
brie 1993, când a ieşit pentru ultima oară din Sfân- 
tul Munte. În acea zi s-a întâmplat să ies şi eu din 
Sfântul Munte şi astfel ne-am întâlnit pe corabie. 

Această dragoste a Stareţului o simţim, atât eu, 
cât şi familia mea, şi astăzi, când el se află în sânul 
Părintelui nostru Ceresc. Mărturisesc toate acestea 
pentru a se slăvi mai întâi Numele Preadulcelui nos- 
tru Hristos, iar apoi cel al Stareţului Paisie, cel iubit 
de mii de oameni, dar şi pentru a se folosi toţi cei 
care l-au cunoscut sau nu. 

În acea primă vizită a mea, l-am rugat pe Stareţ 
să ne povestească una din vedeniile sale în care vă- 
zuse pe Maica Domnului sau pe sfinţi. Atunci Stare- 
ţul mi-a spus: „De ce, fiul meu, să povestesc? Ca să 
crească turismul duhovnicesc în Sfântul Munte?” Și, 
desigur, nu ne-a povestit nimic. Tot atunci unul din- 
tre cei doi colegi ai mei a vorbit puţin cu Starețul în- 
tre patru ochi şi i-a spus de problema de sănătate 
pe care o avea unul dintre copiii săi. Părintele Paisie 
i-a spus că vindecarea copilului său depinde de stră- 
dania lui şi a femeii sale de a se apropia de Biserică. 
„Nevoiţi-vă duhovniceşte mai mult, atât tu, cât şi 
femeia ta, şi atunci copilul se va face bine”. 

Aceste cuvinte ale Stareţului, al căror mesaj este 
pe cât de limpede, pe atât de important, au fost 
adresate nouă, tuturor părinţilor care avem probleme 
cu copiii. 

Altă dată, într-o după-amiază, coboram încet cu 
un prieten de-al meu spre Panaguda. Îmi amintesc 
că la un moment dat ne-am întâlnit cu trei părinţi 

ce urcau pe cărare şi care ne-au spus că nu era cu- 
viincios să-l deranjăm pe Stareţ atât de târziu. Ne-au 
sfătuit să ne întoarcem. Noi însă nu i-am ascultat, 
deoarece aveam o dorință nestăpânită de a-l vedea. 
Când am ajuns, aşadar, la poarta de sus a Colibei 
sale, am început să strigăm în continuu: „Gheronda!... 
Gheronda!...”. Starețul însă ne-a lăsat să aşteptăm 
destul timp, vrând probabil prin aceasta să ne încerce 
răbdarea. În cele din urmă, văzând că răscolim tot 
locul dimprejur cu vocile noastre, a deschis uşa Co- 
libei sale şi a strigat: „Ce s-a întâmplat, fiilor, de aţi 
venit la ora asta?” Apoi s-a apropiat de gard şi, fără 
să ne deschidă, a început să ne asculte, arătându-ne 
prin aceasta încă o dată dragostea, răbdarea, blân- 
deţea şi bunătatea sa. Şi aceasta, deşi venisem la o 
oră nepotrivită. Atunci eu i-am spus despre un prie- 
ten de-al meu, care se îmbolnăvise pentru a doua 
oară de cancer şi care se afla în străinătate. L-am 
întrebat cum va evolua boala acestuia. Atunci Stare- 
ţul mi-a răspuns: „Acesta, fiul meu, şi-a luat acum 
«pensia» de la Hristos. Să nu te nelinişteşti pentru 
el! Să vedem însă ce facem noi ca să câştigăm «pen- 
sia» noastră”. După câteva luni iubitul meu prieten 
s-a odihnit cu pace în Domnul. 

De asemenea, l-am întrebat cum avea să evolueze 
relaţia dintre o rudă de-a mea şi un bărbat căsătorit, 
a cărui femeie avea probleme psihologice. Starețul 
mi-a spus că astfel de relaţii sunt un mare păcat şi 
că nu au binecuvântarea lui Dumnezeu. „De aceea, 
spunea el, să-i spui rudei tale să taie această legă- 
tură, deoarece nu vor putea să se căsătorească”. Şi 
într-adevăr, cei doi s-au despărţit. 

Apoi, prietenul meu a vorbit personal cu Starețul 
şi i-a spus că soţia lui avea alergie şi că se umpluse 

toată de bube. Atunci Starețul i-a spus să transmită 
soţiei sale să meargă la băcănie şi să cumpere puţină 
„indiferenţă”. 

La începutul lui iunie 1992, când l-am vizitat pe 
Stareţ la Suroti, i-am spus că peste câteva zile aveam 
să dau nişte examene în Atena pentru a intra la 
Şcoala de Ofiţeri şi că mă nelinişteam pentru rezul- 
tat. Atunci Starețul, zâmbind, m-a lovit uşor pe spate 
și mi-a spus să nu mă neliniştesc, deoarece Maica 
Domnului mă va ajuta şi toate vor merge bine. Și, 
într-adevăr, peste câteva luni au ieşit rezultatele, care 
arătau că reuşisem la examene. Apoi am intrat în 
Sfântul Munte ca să-i spun despre aceasta Stareţu- 
lui şi să iau binecuvântarea sa. Când am ajuns la 
Colibă, am găsit foarte mulţi închinători așteptând 
în curte. Când ne-a văzut, Starețul s-a aşezat lângă 
noi şi a început să ne vorbească. Un tânăr însă îl în- 
trerupea adeseori şi-i cerea să-i vorbească deosebi. 
Atunci Starețul l-a întrebat: „Duhovnicul tău ştie 
despre ceea ce vrei să mă întrebi?” Atât din aceasta, 
cât şi din cele pe care le spunea, am înţeles că dădea 
multă importanţă faptului că trebuie să avem un 
duhovnic și să-i cerem întotdeauna sfatul. 

Starețul ne-a povestit următoarea întâmplare: 

„Odată, un tânăr a mers într-o insulă ca să-şi 
petreacă vacanţa. Acolo, într-o seară, a fost îndem- 
nat de o fată la păcat. Tânărul nu i-a dat atenţie, 
dar, fiindcă fata nu înceta a-l provoca, a fost nevoit 
să-i dea o palmă, iar apoi a plecat de lângă ea. În 
acea seară, în timp ce tânărul se pregătea să se culce, 
i s-a arătat Hristos, Care l-a binecuvântat, iar apoi a 
dispărut. Aţi auzit, fiii mei? Aţi văzut ce s-a întâm- 
plat? Pentru o palmă pe care a dat-o imoralităţii, tâ- 
nărul s-a învrednicit să-L, vadă pe Domnul nostru 

lisus Hristos. Şi noi, care ne luptăm aici de atâţia ani, 
nu ne-am învrednicit să-l vedem!” Aici, pentru încă 
o dată, s-a arătat smerita-cugetare a Stareţului. 

Starețul iubea mult pe poliţişti. Întotdeauna în- 
treba cu interes, şi pe mine, şi pe alţi colegi ai mei, 
despre serviciul nostru. 

În noiembrie 1993, în timpul ultimei sale ieşiri 
din Sfântul Munte, un închinător ce se afla pe cora- 
bie, de îndată ce l-a văzut pe Stareţ, s-a ridicat de la 
locul său şi alergând către el, a început să strige: 
„Gheronda... Gheronda... De atâţia ani vin în Sfân- 
tul Munte şi nu am putut să vă văd. Iar acum vă gă- 
sesc aici”. Acest închinător, de bucurie că îl găsise 
pe Stareţ, vorbea destul de tare. Astfel, fără să vrea, 
atrăgea atenţia tuturor. De îndată ce acela s-a apro- 
piat, Părintele Paisie, cu multă smerenie, clătinându-și 
capul, i-a spus zâmbindu-i: „Ce să-ţi spun, binecu- 
vântatule? Acum că m-ai întâlnit, te-ai mântuit? Cu 
ce te-ai folosit?” Aceste cuvinte le-a spus ca să se 
smerească pe sine însuşi, iar nu pe închinător. 

Altă dată, am dăruit Stareţului o batistă de-a 
Prea Fericitului Patriarh Ecumenic Dimitrie, pe care 
o păstrasem ca binecuvântare. Atunci el, dând pildă 
de smerită cugetare şi-a plecat capul şi clătinându-l 
mi-a spus: „Dă-o altuia mai bine, căci de mine, pă- 
cătosul, n-o să se lipească”. 

Odată, mama unui prieten de-al meu s-a îmbol- 
năvit grav, iar tatăl acestuia i-a dat telefon pentru 
a-l înştiinţa. Atunci ne-am gândit să mergem la Pă- 
rintele Paisie ca să-i spunem despre aceasta şi să-l 
cerem să se roage pentru mama tânărului. A venit, 
aşadar, în Sfântul Munte şi când am ajuns la poarta 
de jos a Colibei am sunat clopoţelul ca să ne deschidă. 
După puţin timp, Starețul a ieşit în balcon, ne-a sa- 

lutat şi, mai înainte ca noi să apucăm să-i spunem 
motivul pentru care venisem, a strigat prietenului 
meu: „Întoarce-te la şcoală şi nu te nelinişti! Mama 
ta se simte foarte bine!” Când a sunat acasă, prietenul 
meu a aflat că într-adevăr mama lui îşi revenise din 
boală. A doua zi a ieşit din spital. 


Ieromonahul Serafim, Sfânta Mănăstire 
Filotheou, Sfântul Munte Athos 


Un oarecare teolog, după ce şi-a luat diploma, a 
plecat în străinătate ca să-și facă doctoratul. Când 
s-a întors în Grecia, a mers la Starețul Paisie. Acest 
teolog, se îndoia de existenţa lui Dumnezeu. Pe când 
discuta în curtea Colibei cu Starețul, acesta a între- 
rupt deodată discuţia. Prin faţa lui treceau nişte şo- 
pârle. Starețul a chemat o şopârlă, iar aceasta s-a 
apropiat mult de el. Atunci Părintele Paisie a între- 
bat-o: „Există Dumnezeu sau nu?” lar aceea s-a ri- 
dicat în picioare şi a făcut trei metanii! În acest mod 
minunat, Starețul a arătat acelui teolog existenţa lui 
Dumnezeu. Toţi cei care se aflau acolo au rămas 
uluiți de comportarea şopârlei. După ce acest teolog 
a povestit în ţinutul său natal această întâmplare, 
consătenii săi l-au poreclit „şopârlă”. 


H. A., Tesalonic 
Fiul meu cel mare, până la vârsta de cincisprezece 
ani, era cuprins adesea de o frică ieşită din comun. 


Nu putea să meargă singur nici măcar până într-o 
cameră alăturată. Dar, din clipa când i-am spus 

aceasta Stareţului Paisie, frica copilului a dispărut. 
Mergea fără frică în întuneric, rămânea seara singur 
în casă. La vârsta de optsprezece ani s-a îmbolnăvit 
de ulcer duodenal. Starețul, atunci când l-am înşti- 
inţat despre aceasta, a spus fiului meu: „Nu te teme! 
Te vei face bine!” De atunci băiatul nu a mai simţit 
nici o durere. 

Sora mea, Lambrini, m-a rugat odată să-i cer 
Stareţului o metanie. Când m-am dus la Stareţ, am 
uitat să i-o cer. La plecare, când am luat binecuvân- 
tarea sa, Părintele Paisie mi-a pus în mână o meta- 
nie, spunându-mi: „la-o pentru Lambrini!” Atunci 
mi-am amintit de rugămintea surorii mele. 

Altă dată, l-am vizitat pe Stareţ împreună cu o 
rudă de a mea, care avea hernie şi diabet. Când i-a 
spus Stareţului problema sa, acesta i-a dat următo- 
rul răspuns: „Nu ai nimic. Să mergi să te aranjezi 
duhovniceşte”. Aşa a şi făcut. S-a spovedit, s-a îm- 
părtăşit şi îndată s-a vindecat. 


Basis Constantin, fost funcţionar al 
Sfântului Munte, Tesalonic 


La începutul anului 1992, l-am cunoscut pe Sta- 
reţul Paisie. De îndată ce l-am văzut la Coliba sa în- 
conjurat de o mulţime de închinători, a început înlă- 
untrul meu un război înfricoşător. Stăteam la îndoială 
dacă să-i vorbesc sau nu. Fram asaltat de zeci de 
gânduri. Nu am mai putut rezista şi de aceea m-am 
hotărât să plec. Atunci Starețul s-a apropiat de mine, 
m-a mângâiat pe cap şi îndată ceva s-a schimbai în- 
lăuntrul meu. Apoi am plecat la Careia, dar după 
masă m-am întors la Stareţ. Cei care aşteptau să 

vorbească cu el erau cam optzeci la număr. Am aştep- 
tat pană ce au plecat toţi. Când Starețul s-a apropiat 
de mine şi m-a atins, am simţit îndată umilinţă şi 
străpungere de inimă, deşi mai înainte fusesem ner- 
vos şi plin de neliniște. Apoi m-a luat în chilia sa, 
s-a rugat şi m-a însemnat cu semnul Sfintei Cruci. 
Îndată după aceasta m-am simţit uşurat. Sufletul 
meu se simţea atât de uşor, încât mi se părea că 
zbor. Războiul gândurilor şi greutatea de pe sufletul 
meu împovărat cu mii de păcate, cu patimile şi cu 
greşelile mele, au dispărut deodată. Am simţit ca şi 
cum un magnet puternic ar fi tras cu o putere foarte 
mare toate cele care îngreuiaseră sufletul meu în 
acea zi. De asemenea, pentru mai mult timp am vă- 
zut în chilie o strălucire neobişnuită. Bine ar fi dacă 
am avea parte să vedem totdeauna acea strălucire, 
atât eu, cât şi toată lumea. 

Data următoare când am mers la Stareţ, am cu- 
noscut pe cumnatul unui medic ginecolog, profesor 
universitar. Medicul se căsătorise în urmă cu cinci- 
sprezece ani, dar până atunci nu putuse să facă copii. 
Cumnatul său l-a îndemnat să meargă să-l cunoască 
pe Părintele Paisie şi să ia binecuvântarea lui. În cele 
din urmă a reuşit să-l convingă. Când profesorul a 
ajuns la Coliba Stareţului şi a văzut lumea care era 
adunată acolo - erau în jur de şaizeci de persoane - 
a început să râdă şi i-a spus cumnatului său: „Ce 
face aici toată această lume? Nici chiar un spital nu 
are atâţia bolnavi. Toţi aceştia îl aşteaptă pe Stareţ>” 
Cu toate acestea, s-au aşezat şi au aşteptat împreună 
cu ceilalți. Toţi cei care voiau să vorbească cu Stare- 
ţul aşteptau la rând. Excepţie se făcea atunci când 
Starețul striga pe cineva, fiindcă ştia că respectivul 
avea mai mare nevoie. 

La un moment dat, în timp ce vorbea cu cineva, 
a început să facă un bulgăre de pământ. După ce a 
plecat cel cu care vorbise, s-a apropiat un tânăr bine 
legat, cu o înfăţişare sălbatică şi un aer foarte ciu- 
dat, magic. Înainte de a apuca să zică ceva, Starețul 
i-a spus: 

- Ia asta! şi i-a dat acel bulgăre de pământ. 

- Ce-i asta? a întrebat tânărul cu brutalitate. 

- Acest noroi, fiul meu, este mai bun decât ceea 
ce faci tu. 

Atunci tânărul a plecat enervat, dar, după ce a 
coborât vreo zece metri, s-a întors înapoi plângând 
în hohote. Apoi Starețul i-a dat sfaturile potrivite. 
Mai târziu am aflat că acel tânăr poza pentru reviste 
pornografice şi dusese o viaţă tare întunecată. 

După aceea, a venit şi rândul ginecologului, dar 
înainte de a apuca să vorbească. Starețul i-a spus: 

- Doctore, vino aici! Ştiu de ce ai venit! 

- Gheronda, de vreme ce ştiţi, spuneţi-mi de ce 
nu pot să fac copii? 

- Nici tu şi nici femeia ta nu aveţi probleme de 
sănătate care să împiedice zămislirea. 

- Şi atunci? a întrebat acela din nou. 

- Aceasta se întâmplă în primul rând pentru că 
ai mult egoism şi te încrezi prea mult în puterea şti- 
inţei, iar în al doilea rând pentru că ai făcut ucideri. 

- În ce fel, Gheronda, am făcut ucideri? 

- Bre, fiule, prin avorturile pe care le faci, iei viaţa 
pruncilor. În al treilea rând trebuie să ştii un lucru 
elementar: ca om, trebuie să fii smerit şi simplu în 
relaţia ta cu Dumnezeu şi cu semenii. 

Apoi l-a sfătuit să ceară de la Dumnezeu pocăință, 
să facă o spovedanie generală, să se roage şi atunci 

va avea rezultate. Şi într-adevăr, după o perioadă de 
timp, în care medicul a făcut cele spuse de Stareţ, 
soţia lui a rămas însărcinată. În acest răstimp a în- 
cetat să mai facă avorturi şi îi sfătuia pe toţi să lase 
copiii să trăiască. 

Altă dată, în timp ce aşteptam ca să iau binecu- 
vântarea Stareţului, s-au întâmplat următoarele: 

Înaintea mea aştepta un tânăr. Acesta şi-a scris 
numele pe o hârtie şi a pus-o într-o cutie. Pomelni- 
cele cu numele celor pentru care voiam ca Starețul 
să facă rugăciune erau puse într-o cutie aflată lângă 
gardul Colibei. Deodată, Starețul a ieşit din Colibă şi 
a strigat către acel tânăr: 

- Ce faci acolo, fiule? 

Acela când a auzit aceasta, s-a înfricoşat şi toţi 
câţi ne aflam acolo am rămas nedumeriţi. Apoi Sta- 
reţul s-a apropiat de el ş] l-a întrebat: 

- Cum te cheamă, măi copile? 

- Hrisovalantis, i-a răspuns acela. 

- Atunci de ce ai scris Valantis pe pomelnic? 

Starețul l-a întrebat aceasta, fiindcă voia să arate 
tuturor celor prezenţi că nu este bine să ciuntim 
numele noastre, ci să le pronunţăm întregi, aşa cum 
le-a rostit preotul care ne-a botezat. 

- Când te botezi, fiul meu, a continuat Starețul, 
eşti înscris aici pe pământ într-o carte lumească. 
Dar in acelaşi timp eşti înscris şi în Cer, în cartea lui 
Dumnezeu. Aşadar, cum te va striga Hristos? Dacă va 
striga Hrisovalantis şi nu vei răspunde, vei rămâne 
afara. De aceea, îngrijeşte-te ca să te strige toţi cu 
numele cu care te-a botezat preotul. 

La câteva zile după adormirea Stareţului Paisie, 
doi soţi care aveau legătură duhovnicească cu mă- 

năstirea de la Suroti, au venit în această mănăstire 
şi nu fost înştiinţaţi că Starețul adormise în Domnul. 
Soţia suferea de mai bine de o lună de o mâncărime 
puternică la cap, ce îi provoca răni pe piele. Mersese 
pe la mulţi doctori, dar toţi îi spuseseră că nu există 
o terapie anume şi că acea boală avea să cedeze după 
o lungă perioadă de timp. Aşadar, după ce au aflat 
de moartea Stareţului, au fost şi s-au închinat la 
mormântul său. Seara, când s-au întors acasă, soţul 
a amintit soţiei sale să se ungă cu alifie şi să-şi ia 
pastilele. Atunci soţia a conştientizat că nu mai sim- 
ţea mâncărime şi nici durere. Au văzut că rănile se 
vindecaseră şi şi-au amintit că ea îşi aranjase părul 
cu mâinile pe care rămăsese puţin pământ de la mor- 
mântul Stareţului. 

Altă dată, l-au vizitat nişte teologi şi au început o 
discuţie teologică. În timpul acesteia, Starețul le-a 
spus că teologia nu se învaţă, ci se trăieşte. În acea 
clipă au apărut acolo două vipere şi Starețul fără să 
le vadă, căci erau în spatele lui, le-a spus şerpilor: 
„Rămâneţi acolo, ca să nu alungaţi vizitatorii!”, iar 
teologilor le-a spus: „Aşteptaţi puţin!” şi îndată s-a 
dus să hrănească viperele. Atunci una dintre ele s-a 
repezit cu lăcomie să mănânce, dar Starețul i-a spus: 
„Nu v-am dat încă binecuvântare ca să mâncaţi!” 
Chiar în acea clipă şarpele a încremenit. Apoi le-a 
dat binecuvântare să mănânce şi le-a poruncit să 
nu plece. Tot ce spunea Starețul se împlinea. 

Starețul ne sfătuia să ne spovedim adeseori. Da- 
că am împlini toate câte ne-a învăţat, mult folos am 
dobândi. 

Korţinoglu Iordania, Koniţa 


În primăvara lui 1991, cineva a adus la Stareţ pe 
copilul său. Acesta, în vârstă de douăzeci de ani, su- 
ferea de crize spasmodice. Atunci Starețul a intrat în 
altarul bisericuţei sale, a luat moaştele Sfântului Arse- 
nie şi le-a atins de tânăr. Acesta a început îndată să 
se lovească, şi-a sfâşiat costumul, dar apoi s-a liniştit. 
Tatăl lui însă se plângea pentru pierderea costumului. 
Atunci Starețul i-a spus: „Copilul tău s-a făcut bine 
şi tu, binecuvântatule, te gândeşti la costum?”. 


Paleologos Gheorghe, Levcosia 


L-am vizitat pe Starețul Paisie în luna august 
1993, împreună cu un bulgar, ce avea vreo douăzeci 
și cinci de ani. Acesta voia să devină monah şi eu îi 
traduceam cuvintele  Stareţului în engleză. Starețul 
însă îmi dădea răspunsul înainte de a-i traduce eu 
cuvintele aceluia. Tânărul i-a spus că întâmpina pie- 
dici din partea părinţilor. Tatăl său îl ameninţa că, 
dacă se va face monah, va destrăma familia. Stare- 
ţul l-a sfătuit să evite certurile şi să caute să placă 
lui Dumnezeu, iar nu oamenilor. Atunci tânărul l-a 
întrebat unde să se închinovieze, iar Starețul i-a 
răspuns: „Mergi mai întâi să vezi mănăstirile şi, acolo 
unde te odihneşti sufleteşte, să rămâi”. 


M.H. 
Cred că era începutul lui '90 atunci când am por- 
nit să-l găsesc pe Starețul Paisie. Pe atunci aveam 


multe probleme de sănătate şi auzisem că rugăciunea 

Stareţului făcea minuni. De aceea am socotit că este 
spre folosul, atât al sufletului, cât şi al trupului meu, 
să merg la Panaguda şi să-i cer Stareţului să se roage 
pentru mine. Auzisem atât de multe lucruri minunate 
despre el, încât dorinţa mea de a-l vedea era foarte 
mare. 

Când am ajuns la Colibă, l-am găsit înconjurat 
de închinători. M-am aşezat și eu şi am aşteptat pană 
când au plecat cei dinaintea mea. Când mi-a venit 
rândul, eram atât de emoţionat, încât simţeam că 
inima îmi sparge pieptul. l-am spus Stareţului că 
vreau să-i vorbesc între patru ochi şi atunci m-a dus 
în chilia sa. Acolo i-am explicat problema mea, iar el 
s-a rugat pentru mine. Apoi m-a sfătuit să fac răb- 
dare şi să mă rog mult. De asemenea să mă spove- 
desc regulat. La un moment dat, i-am spus că nu 
eram sigur că există Dumnezeu, că mă îndoiesc de 
existenţa Lui. În chilia sa se afla şi o şopârlă, pe care 
nu 0 observasem. Starețul mi-a spus: „Tu te îndoieşti 
de existența lui Dumnezeu, ia să întrebăm pe această 
șopârlă: «Există oare Dumnezeu?»” Și, o! minune, şo- 
pârla a răspuns afirmativ, clătinând din cap, după 
care a plecat în colţul chiliei. Prin aceasta Starețul a 
vrut să mă întărească în credință. Această întâmplare 
arată că Părintele Paisie nu vorbea numai cu oame- 
nii, ci şi cu animalele. Atât de mari erau harismele 
pe care i le dăruise Dumnezeu! 


Hagibendidis Hristu, ofiţer de armată, 

Tesalonic 

Doi tineri, Vasilie şi Nicolae, se deplasau cu mo- 
tocicleta, în luna septembrie a anului 1992, pe străzile 

Vechii Kavale. La un moment dat, au pierdut contro- 
lul vehiculului şi au intrat pe celălalt sens al dru- 
mului. Din partea opusă venea un tir. „Când am vă- 
zut tirul venind spre noi, povesteau cei doi tineri, 
am închis ochii. În acea clipă însă am văzut un că- 
lugăr, care ne-a luat de mână şi ne-a aruncat din 
drum. Motocicleta s-a făcut zob sub roţile tirului, în 
timp ce noi ne-am aflat la marginea drumului, fără 
cea mai mică zgârietură. După trei luni de căutare a 
acelui călugăr, am auzit de Părintele Paisie şi astfel 
am mers în Sfântul Munte. De îndată ce l-am văzut, 
am recunoscut în el persoana celui care ne salvase. 
Dar Starețul s-a lepădat zicând: «Eu sunt un om pă- 
cătos»”. 

Doi soţi, Hristu şi Vaia G. din Didimotiho (Evros), 
aveau trei fete. Cea mai mică, Stavrula, s-a născut 
cu astm şi de aceea avea nevoie de permanentă în- 
grijire. Într-o seară, pe când se afla singură în casă, 
căci părinţii ei erau plecaţi la o petrecere. Domnul a 
luat sufletul ei lângă EI. Părinţii, cu multă durere în 
suflet, s-au despărţit de copilul lor. 

Tatăl, căutând mângâiere, a ajuns în cele din 
urmă la Panaguda. Când a venit rândul său ca să ia 
binecuvântare, Hristu a arătat Stareţului fotografia 
fetei, exprimându-și în acelaşi timp întristarea. Atunci 
Părintele Paisie i-a spus: „Tu să nu te mâhneșşti pen- 
tru acest îngeraş. Acest foc pe care îl ai înlăuntrul 
tău, şi i-a arătat pieptul, să mergi să-l scoţi imediat”. 
„Atunci m-a apucat un tremurat, povestea domnul 
Hristu, şi la prima mănăstire unde am mers - era 
Mănăstirea Filotheou - m-am spovedit după treizeci 
și doi de ani. Când duhovnicul m-a întrebat dacă 
vreau să mă împărtășesc, i-am spus că, deşi doream 
Sfânta Împărtășanie, păcatele mele erau atât de 

multe... Nu ştiam de unde să încep şi unde să ter- 
min... Duhovnicul însă mi-a îngăduit să mă împăr- 
tăşesc şi de atunci mă nevoiesc împreună cu soţia 
mea ca să trăim aproape de Dumnezeu”. 

În luna aprilie a anului 1992, a venit la Părintele 
Paisie un închinător din Cipru, pe nume Mario. 
Când acesta a întrebat despre macedoneni, Starețul 
i-a răspuns: „E bine să le dăm câte o conservă, dar 
atenţie... aceştia vor să pună drapelul lor pe Turnul 
Alb din Tesalonic”. 

Starețul mai spunea: 

- Fiii mei, viaţa aceasta este întocmai cu gimna- 
ziul copiilor. Să ne nevoim ca să luăm nota de trecere. 

- Gheronda, nota de trecere este 5. Dar dacă vom 
lua 4,50, ce se va întâmpla? 

- Ei, binecuvântatule! Ia tu 4,50 şi atunci Dumnezeu 
îţi va da o brâncă şi te va „arunca” în Rai! 

Acest închinător a simţit atât de mult har la această 
întâlnire cu Starețul, încât după plecare a mărturisit: 
„Mă simt ca şi cum m-aş fi botezat din nou”. 

Acelaşi închinător, într-o altă vizită făcută la Sta- 
reţ, pe când aştepta afară de chilia lui, a văzut tăbliţa 
pe care scria: „Este binecuvântare ca să mâncaţi”. 
Însă un alt închinător i-a spus: „Nu sunt de post, ci 
toate sunt de dulce”. Când Starețul a ieşit din chilie 
s-a adresat acestuia spunându-i: „Fiul meu, cine vrea 
are şi de post”. Şi apoi a împărţit singur dulciurile 
din cutie, care erau de post. 


Pahalas Vasilie, ofiţer de aviaţie 


Întotdeauna mi-am dorit să merg în Sfântul Munte 
pentru pelerinaj. Această dorinţă a mea a devenit şi 

mai puternică când copilul meu s-a îmbolnăvit. Un 
prieten de-al meu, domnul Nicolae Zurnazoglu, într-o 
discuţie legată de aceasta, mi-a vorbit despre un 
monah sfânt care avea harisma de a prooroci eve- 
nimente. Mi-a povestit câteva dintre ele, care erau 
minuni adevărate. Atunci m-am hotărât să merg în 
Sfântul Munte împreună cu fiul meu. Nu ştiam nimic 
despre felul cum trebuie să te comporţi în Sfântul 
Munte, dar aveam o credinţă puternică că toate vor 
merge bine. 

Când l-am întâlnit pe Starețul Paisie la Coliba sa, 
i-am spus despre problema de sănătate a copilului 
meu. Încă de la început, Starețul mi-a recomandat 
un tratament cu medicamente. Apoi l-a luat pe băiat 
şi l-a dus în bisericuţă. Acolo i-a citit diferite rugă- 
ciuni. Când s-au întors, Starețul mi-a spus: „Hristu 
este foarte bine. Va deveni atlet”. Eu credeam că voi 
primi un răspuns privitor la evoluţia bolii copilului 
meu, dar în loc de acesta am primit unul care m-a 
surprins. Această problemă de sănătate a copilului 
mă chinuise timp de opt ani. Doctorii nu putuseră 
să dea nici un diagnostic. Am plecat de la Stareţ cu 
inima rece, pentru că nu primisem un răspuns clar. 
Dar credeam că Dumnezeu mă va ajuta. După trei 
zile m-am întors din Sfântul Munte. Când m-am în- 
tâlnit din nou cu prietenul meu, i-am povestit, plin 
de mâhnire, cele petrecute. Când însă am pomenit 
cuvintele  Stareţului, „Hristu va deveni atlet”, fața 
prietenului meu s-a luminat de bucurie şi mi-a spus: 
„Aceasta a fost, binecuvântatule! Starețul Paisie vor- 
beşte întotdeauna alegoric. Vei vedea că Hristu se va 
face bine. Aceasta înseamnă cuvântul «atlet». Poate 
un bolnav să devină atlet? Nu”. Într-adevăr, copilul 
meu în scurtă vreme s-a făcut bine şi a aruncat me- 

dicamentele, pe care le lua de opt ani şi fără de care 
nu putea trăi. 

Dar acum să povestesc cum am auzit despre 
Starețul Paisie. În anul 1990, mergând spre Tesalo- 
nic, m-am întâlnit cu un prieten. 

- Salut, Vasile! mi-a strigat acela. 

- Salut, Kosta! i-am răspuns eu. 

- Ai aflat noutăţile? Ai aflat ce s-a întâmplat cu 
prietenul tău Nicolae? 

- Nu, deoarece nu suntem chiar atât de apropiaţi. 

- Ascultă! Nicolae a mers în Sfântul Munte în pe- 
lerinaj. Acolo s-a hotărât să meargă la Starețul Paisie 
(era pentru prima oară când auzeam acest nume). 
Dar ce i-a trebuit lui oare să meargă acolo? Nici acum 
nu şi-a revenit din ceea ce i s-a întâmplat. 

- De ce? Ce a păţit? I s-a întâmplat ceva rău? 

- Nu, nu, ci dimpotrivă. S-a cutremurat întreaga 
sa lume lăuntrică. Şi-a schimbat multe concepţii des- 
pre Ortodoxie şi a devenit un creştin foarte râvnitor. 

- Adică? 

- Când a ajuns la poarta Colibei Stareţului, l-a 
auzit pe acesta chemându-l pe nume și spunându-i 
chiar şi profesia: „Vino, Nicolae! Vino, profesorule!” 
Când a auzit aceasta, Nicolae s-a tulburat atât de 
mult, încât a luat-o la fugă. După puţin însă s-a în- 
tors şi a vorbit cu Starețul. 

Acestea m-au uimit atât de mult, încât m-am ho- 
tărât să-l întreb pe Nicolae despre ceea ce s-a petre- 
cut atunci. De aceea, într-o zi când l-am întâlnit, 
i-am cerut fără ocolişuri să-mi povestească întâmpla- 
rea. El mi-a răspuns: „Las-o pe altă dată!” Această 
întrebare i-am pus-o ani de-a rândul, dar de fiecare 
dată primeam acelaşi răspuns. Odată însă când 
ne-am întâlnit la biserica satului nostru, cu ocazia 

unui eveniment trist, eu i-am pus obişnuita întrebare 
şi aşteptam să primesc acelaşi răspuns. Spre marea 
mea uimire însă l-am văzut pe profesor luând o înfă- 
ţişare serioasă şi răspunzându-mi: „Hai să lăsăm 
astea, Vasile! Nu s-a petrecut întocmai cum ţi le-a 
spus Kostas. Când am ajuns la Coliba Stareţului, 
l-am văzut mergând prin aer şi strigându-mi: «Vino, 
Nicolae! Vino, profesorule!» Atunci m-am cutremurat, 
dar nu am fugit. M-am aşezat şi am discutat cu el”. 


Papazoglu Teodor, Tiriopetra 


Prin anii '85 - '86 am avut un vis. Se făcea că mă 
aflam într-un parc de copii cu trei consăteni de-ai 
mei, cu Socratis, cu Kosta şi cu Vanghelis. După ce 
ei s-au urcat în leagăne nu i-am mai văzut. Deodată, 
leagănul meu s-a transformat într-o scară foarte 
lungă, ce ajungea până la Cer. Acolo am văzut un 
tânăr cu părul blond, care ţinea în mână un toiag. 
Stătea pe marginea unei prăpăstii şi mă păzea ca să 
nu cad în ea. Tot atunci am văzut un monah, care 
alerga cu o viteză foarte mare. Când a ajuns lângă 
mine m-a strâns în braţe, ca să nu cad în prăpastie, 
după care m-a lovit de trei ori pe spate, spunându-mi 
că este monahul Paisie. Apoi mi-a spus şi următoa- 
rele: „Cei trei care erau împreună cu tine nu au prop- 
tit bine scara lor şi au căzut în gol. Să le-o spui şi 
lor!” Aceste cuvinte mi le-a repetat de trei ori. După 
șase luni am mers în Sfântul Munte împreună cu 
doi preoţi şi am trecut şi pe la Coliba Stareţului 
Paisir. Când a venit rândul meu să iau binecuvântare, 
Părintele Paisie mi-a spus: 

- Teodore, te-am văzut de multe ori! 

- Gheronda, şi eu te am văzut! 

- Cele pe care ţi le-am spus acum şase luni le-ai 
spus acelora? 

- Da, Gheronda, le-am spus de multe ori. 


Monahul Nicon, Noul Schit, 
Sfântul Munte Athos 


Un prieten de-al meu din Atena, profesor, mergea 
singur cu maşina de la Corint spre Atena. Drumul 
era liber şi de aceea mergea cu viteză mare. Într-un 
moment de neatenţie, i s-a părut că vede înaintea sa 
o curbă, dar că era prea târziu ca să vireze. În clipa 
aceea a avut un şoc. Ceva îl îndemna să vireze la 
dreapta unde, de fapt, se afla o prăpastie mare, stânci 
şi marea. „În acea clipă, povestea el, a apărut în ma- 
şină pe bancheta din dreapta, un monah. Cu mâna 
stângă m-a lovit uşor pe spate, iar cu dreapta mi-a 
făcut semn să merg înainte şi să nu virez. Eu ţineam 
volanul, iar mașina alerga glonţ”. De îndată ce a tre- 
cut de acea curbă închipuită, a văzut că fusese gata 
să cadă în prăpastie. Dar, prin intervenţia monahului, 
aceasta nu s-a petrecut. După câţiva ani a venit în 
Sfântul Munte. L-am întâlnit întâmplător în Careia 
şi l-am trimis la Starețul Paisie. Când a ajuns la Coli- 
bă şi l-a văzut pe Stareţ, a rămas încremenit. A recu- 
noscut în persoana Stareţului pe acel monah care îl 
izbăvise de moarte. Atunci Părintele Paisie l-a luat 
deoparte şi i-a spus: „Să nu spui nimănui nimic. O 
să vorbim între patru ochi”. 

Monahul Maxim Iviritul, Sfântul Munte Athos 


Odată, pe când mă aflam în Tesalonic, la tipografia 
domnului Pavel Ianulis pentru tipărirea unei lucrări, 
acesta mi-a povestit următoarea întâmplare. La ti- 
pografia respectivă, cu puţin timp înainte, fusese 
dată spre tipărire cartea ieromonahului  Hristodul 
Aghioritul cu titlul „Starețul Paisie”. După ce au 
terminat de tipărit cartea, în afară de copertă, şi se 
pregăteau să scoată şi coperţile, maşina de tipărit s-a 
oprit fără nici un motiv. După mai multe încercări, 
făcute de-a lungul a trei zile, nu s-a putut restabili 
funcţionarea maşinii. Atunci domnul Pavel s-a gân- 
dit: „la să vedem, ce se tipăreşte acum?”. Şi, spre 
uimirea sa, a văzut că se făcuse o gravă greşeală. 
Lipsea o literă din cuvântul „Paisie”, chiar în titlul 
de pe copertă. De îndată ce a corectat greşeala, ma- 
şina a început să funcţioneze din nou. 

Ceva asemănător s-a întâmplat şi la secţia de le- 
gătorie a cărţilor. Pe când cărţile erau stivuite pentru 
a fi legate, s a întâmplat ca unele să cadă, dar numai 
atunci când responsabilul cu legătoria trecea pe lângă 
ele. Atunci s-a constatat că toate cărţile care căzuseră 
aveau paginile greşit aşezate. Toate acestea arată că 
Starețul Paisie supraveghea nevăzut tipărirea cărţii 
şi corecta greşelile, intervenind chiar la momentul 
potrivit. 


Monahul Nectarie, Chilie vatopedină, 
Sfântul Munte Athos 
În anul 1979, Starețul Paisie a vizitat Mănăstirea 


Grigoriu. Într-o anumită discuţie, Starețul a spus mo- 

nahilor de aici să se roage mai mult pentru cei 
adormiţi, deoarece stau la judecată şi nu au pe ni- 
meni care să-i ajute. Apoi a povestit că a cunoscut o 
bătrânică care după un timp a murit. Într-o noapte, 
în timp ce se ruga pentru cei adormiţi, a auzit o voce. 
Era acea bătrânică, care îi cerea ajutor, deoarece se 
chinuia cumplit. Era afundată în necurăţie și striga. 
„Ajutor! Ajutor!” Atunci Starețul s-a rugat şi peste 
câteva zile a văzut-o într-o stare mai bună. Apoi şi-a 
continuat rugăciunea, până când a văzut-o cu desă- 
vârşire curăţită. 


K. K., Tesalonic 


Cu mulţi ani în urmă (1985-1986), cumnatul meu 
era bolnav. Suferea de inimă. Se blocaseră aproape 
toate arterele, iar inima îşi crease o deviaţie şi se ali- 
menta pe acolo. Medicii amânau mereu operaţia. 
Ajunsese într-o stare atât de gravă, încât nu mai pu- 
tea face nici măcar zece paşi. Atunci am cerut ajuto- 
rul Stareţului Paisie, care în acea vreme se afla la 
mănăstirea de la Suroti. 

- Gheronda, i-am spus eu, avem o problemă se- 
rioasă. Cumnatul meu suferă de inimă. Noi ne gân- 
deam că ar fi bine să facă operaţie. Sfinţia Voastră 
ce părere aveţi? 

- Vrea şi el să facă operaţie sau îl constrângeţi voi? 

- E] însuşi vrea aceasta. 

Apoi i-am spus soţiei mele: 

- Scrie pe o hârtie numele fratelui tău şi dă-l 
Stareţului ca să se roage pentru el. 

- Nu-i nevoie, răspunse Starețul, îi ştiu numele. 
Nu-l cheamă Gheorghe? 

- Da, Gheorghe, am răspuns eu. 

- Domnule Constantin, îmi spuse Starețul înainte 
de a pleca, peste două zile voi avea nevoie de tine. 

- Să fie binecuvântat. 

Şi într-adevăr, după două zile, am primit înştiin- 
ţare ca să vin să-l iau de la Suroti. De îndată ce m-a 
văzut, mi-a spus: 

- Să-i spui soţiei tale să meargă la medic şi să-l 
întrebe ce se va întâmpla cu fratele ei. Nimic mai 
mult. 

A doua zi, soţia a luat-o cu ea pe cumnată şi s-au 
dus la spital. 

- Doctore, ce se va întâmpla cu fratele meu? a 
întrebat ea. 

- Cum se numeşte? 

- Gheorghe H. 

- Aduceţi-mi dosarul lui, spuse el asistentei sale. 

- Mâine dimineaţă la ora şapte să fie aici la spital! 

A doua zi l-am dus pe Gheorghe la spital. Atunci 
medicul-chirurg a strigat surorii şefe: 

- Mâine să-l pregătiţi pentru operaţie. 

- Domnule doctor, încă nu au adus sânge. 

- Veţi dona voi sângele, iar aceia îl vor aduce pe 
urmă! 

Dimineaţă la ora şapte i-au făcut anestezie, dar 
în loc să vină cu targa să-l ia şi să-l ducă la chirurgie, 
a venit sora şefă şi a spus: 

- Doctorul vă cere mii de scuze, pentru că i s-a 
întâmplat ceva şi nu va putea să-l opereze astăzi. ÎI 
va opera mâine. 

Când am auzit aceasta, ne-am mâhnit, dar apoi 
am spus: 

- Tot răul spre bine. 

La amiază am primit un telefon de la Suroti şi 
mi-au spus ca să vin să-l iau pe Stareţ şi să-l duc cu 
maşina la Mănăstirea de la Metamorfosis. Pe drum 
i-am spus Stareţului: 

- Gheronda, trebuia să-l opereze astăzi, dar s-a 
amânat pe mâine. 

- A, bine că mi-ai spus! 

A doua zi cumnatul meu a fost băgat la chirurgie. 

- Deoarece cazul este foarte greu, spunea doctorul, 
îi vom face numai două „by-pass”-uri ca să poată 
să-și revină puţin. 

Cu o zi înainte Starețul îmi spusese: 

- Mâine la ora trei am nevoie de tine. Să vii să 
mă iei şi să mă duci la Suroti. 

La ora unu, înainte de a-l scoate pe cumnatul 
meu de la chirurgie, am plecat, deoarece trebuia să 
fiu la ora trei la Metamorfosis. Când am ajuns la 
mănăstire, Starețul mă aştepta în curte. După ce am 
luat binecuvântarea sa, i-am spus: 

- Gheronda, încă nu l-au scos de la chirurgie. 

- Lasă, măi Constantine, că nu are nevoie de tine! 
Îl păzesc alţii. Hai să mergem! 

Eu însă nu am îndrăznit să-l întreb ce voia să 
spună. L-am lăsat la Suroti şi apoi am plecat. 

A doua zi am mers la spital ca să-l văd pe cum- 
natul meu. Se simţea foarte bine. La urgenţă îl ţinu- 
seră numai două zile, deoarece starea lui evolua foarte 
bine. După două zile l-am vizitat la salonul unde fu- 
sese dus. 

- Vă voi spune ceva, ne-a zis el, dar să nu mă 
luaţi în râs. 

Şi îndată a început să lăcrimeze. Atunci soţia mea 
i-a spus: 

- Nu-i nimic, nu te necăji! Mai târziu când o să-ţi 
revii, o să ne spui. 

- Nu, am să vă spun acum, pentru că este ceva 
important. Atât timp cât m-am aflat la urgenţă, deşi 
se aflau acolo şi alţi bolnavi, eu nu vedeam pe ni- 
meni. Pentru că, atunci când mă întorceam spre 
dreapta, vedeam un nor alb care învăluia un tânăr 
prea frumos, al cărui chip strălucea foarte tare. Era 
întreg lumină. Atât de mult strălucea, încât nu pu- 
teai privi la el. Purta un veşmânt, aşa cum poartă 
diaconii, cu brâu şi cu cruci. Atunci mă întorceam 
la stânga şi vedeam un tânăr asemănător. Unul mai 
frumos decât altul. Amândoi purtau acelaşi veșmânt. 
Atât timp cât m-am aflat la urgenţă, i-am avut alături 
de mine. 

Acest lucru minunat l-a observat şi după ce s-a 
trezit din anestezie. 

Doctorul care l-a operat ne-a spus că acest caz a 
fost foarte greu, dar i-au făcut patru „by-pass”-uri în 
loc de două, aşa cum programaseră, fiindcă în tim- 
pul operaţiei n-au întâmpinat greutăţi. De atunci, 
cumnatul meu nu a mai avut probleme. Când l-am 
întâlnit din nou pe Stareţ, l-am întrebat: 

- Gheronda, nu ne spui acum pe cine ai trimis 
acolo la spital? 

- Hai, Constantine, uită asta! Subiectul s-a înche- 
iat, iar tu să nu mai vorbeşti despre aceasta. 

Altă dată, un prieten apropiat suferea de cancer 
la intestinul gros. L-au dus la spital şi medicii au 
hotărât să-l opereze. Acesta avea un cumnat care 
era medic şi care se afla şi el la chirurgie în ziua 
operaţiei. Când operaţia s-a terminat, acesta a venit 
la sora sa şi i-a spus: 

- Soră, îmi pare foarte rău, dar îl vom pierde pe 
bărbatul tău. Să fii pregătită! Este vorba de câteva 
zile. Are cea mai gravă formă de cancer. 

A doua zi dimineaţă, am luat maşina şi am por- 
nit către Sfântul Munte. Când m-a văzut Starețul, 
m-a întrebat; 

- Ce cauţi aici atât de dimineaţă? 

- Gheronda, avem o problemă serioasă. Prietenul 
meu are cancer și l-au operat. 

În acea clipă însă am uitat să-i spun în ce stare 
gravă se afla bolnavul. 

- Bine, scrie numele lui pe o hârtie şi las-o aici! 

Atunci am scris numele și apoi am plecat. Seara, 
pe când discutam cu soţia mea, i-am spus: 

- Astăzi nu am făcut treabă bună. Nu l-am făcut 
pe Stareţ să înţeleagă gravitatea situaţiei. Mâine di- 
mineaţă voi merge din nou. 

- Nu te duci acum?! îmi spuse ea. 

Și, cu adevărat, dis-de-dimineaţă am pornit iarăşi 
spre Sfântul Munte. Starețul, când m-a văzut din 
nou, m-a întrebat: 

- Bine, dar nu ai fost şi ieri aici? 

- Am fost Gheronda, dar cred că nu am făcut 
treabă bună. Nu v-am spus că bolnavul este într-o 
stare foarte gravă şi de aceea am venit din nou să vă 
spun. 

- Ia spune-mi! 

- Medicii i-au mai dat câteva zile. Nu mai are 
șanse de viaţă. Are forma cea mai gravă de cancer şi 
de aceea ei spun că va muri. 

- A, bine că mi-ai spus, căci pusesem pomelnicul 
împreună cu cele obişnuite, iar nu cu cele urgente. 
Acesta este un caz urgent. Va trebui să facem îndată 

multă rugăciune. Scrie din nou numele pe hârtie şi 
dă-mi-l ca să-l pun la cele urgente. 

Şi într-adevăr, a luat pomelnicul şi l-a pus în bu- 
zunarul său, iar nu în coşulețul în care punea cele- 
lalte pomelnice. Apoi mi-a spus: 

- Mă voi ruga ca să se schimbe cursul bolii, dar 
trebuie ca şi el să ajute situaţia. 

Voia să spună că ar trebui să se spovedească 
deoarece nu se spovedise niciodată şi să se împărtă- 
şească. Când m-am întors acasă, i-am spus soţiei 
mele cele spuse de Stareţ. Atunci ea mi-a spus: 

- Cum să-i spui acum aceasta, când el nu s-a 
spovedit niciodată? 

Nu ştiu ce a făcut în cele din urmă omul nostru, 
dar de atunci nu a mai avut nici o problemă de sănă- 
tate. La spital, atunci când mergea ca să-şi facă 
analize, nu-i găseau nimic. Au trecut cinci ani de 
atunci, iar el trăieşte, şi încă munceşte din greu. 

Odată l-am întrebat pe Stareţ ce părere are despre 
Macedonia. Atunci el mi-a spus: „Lasă Macedonia! 
Nu o lua în seamă!” lar despre Albania mi-a spus: 
„Atunci când o capră vrea bătaie, merge şi se scar- 
pină de bâta ciobanului. Aşa fac albanezii acum. Lasă-i 
în pace! Nu-i băga în seamă! Nu te teme!” 

Despre Constantinopol spunea: „Cândva vom lua 
cetatea. Este a noastră. Noi nu vom pătimi nimic rău. 
Când vom porni la război ea va fi deja cucerită de 
alţii. Grecii se vor întoarce înapoi de la jumătatea 
drumului. O vor lua ruşii şi apoi ne-o vor da nouă. 
Nu pentru că ne iubesc, ci vor fi siliţi de împrejurări”. 

Despre turci, care permanent fac provocări, Sta- 
reţul spunea: „Pe turci... lasă-i! Aceştia îşi au coliva 
la brâu (n. tr.: adică le este pregătit sfârşitul). O poartă 

cu €i...”. Cât despre timpul în care se va destrăma 
Turcia, ori de câte ori îl întrebam, el ne răspundea: 
„Aceasta nu o ştim. Dumnezeu ne-a spus că ne va 
arăta semne. Oricum, lucrurile într-acolo se în- 
dreaptă...”. 

În anul 1993, am mers la Sfântul Munte la Pă- 
rintele Paisie. După ce am discutat, am dat să plec. 

- Să nu te mai obosesc, Gheronda, i-am spus eu. 

- Hai, mai stai să discutăm! mi-a spus Starețul. 
Astăzi nu avem lume. Toţi cei de pe corabie aţi fost 
zece şi nu va veni nimeni altul aici. Stai să mai dis- 
cutăm! 

Într-adevăr, pe corabie fusesem zece persoane şi 
dintre acestea numai eu venisem la Stareţ. 

Odată, Starețul a mers la mănăstirea de la Meta- 
morfosis. Acolo a vorbit lumii. Un preot, care s-a în- 
tâmplat să fie în preajmă, avea în buzunarul său un 
casetofon cu care înregistra convorbirea cu Starețul. 
Când Părintele Paisie a terminat i-a spus preotului: 

- Părinte, ia scoate acum cutia aia să vedem ce a 
înregistrat! 

Când a auzit aceasta, preotul s-a pierdut. Plin de 
ruşine, a scos casetofonul şi i-a dat drumul. Pe ca- 
setă însă nu se înregistrase nimic. 

Altă dată, pe când mă aflam la Coliba sa, au venit 
la Stareţ, pentru prima dată, vreo cinci - şase profe- 
sori. Starețul le-a spus bun venit, pomenindu-i pe 
nume pe fiecare. Aceştia, când au auzit, au încre- 
menit. Apoi, unul dintre ei a spus: 

- Gheronda, spuneţi-ne un cuvânt de folos! 

- Cuvânt de folos vreţi? Dacă vreţi cuvânt de folos 
atunci tu şi tu - şi în clipa aceea a arătat către doi 
dintre ei - scoateţi cutiuţele (casetofoanele) ce le aveţi 

în cămăşile voastre, daţi-mi-le mie şi apoi vom spune 
cuvânt de folos. 

Cu toate că era iarna şi purtau paltoane, Starețul 
a „văzut” casetofoanele ce le aveau ascunse în bu- 
zunare. Cei doi au scos casetofoanele şi le-au dat 
Stareţului. 


Ţetos Hristu, ofiţer de aviaţie, 
Termi - Tesalonic 


De origine sunt din Hiliomodi - Corint. Sunt ofi- 
ţer de aviaţie în rezervă. În urma unui concurs de 
împrejurări, am fost şi taximetrist în Atena. 

În timpul vieţii mele am avut multe întâlniri cu 
Starețul. Pe data de 8 iulie 1074, l-am vizitat la Co- 
liba sa. Am stat împreună destule ore, aproape toată 
după-amiaza, şi am vorbit despre diferite teme. La 
sfârşit, mi-a spus că turcii aveau să debarce în Ci- 
pru. Vorbea despre aceasta cu atâtea amănunte şi 
cu atâta siguranţă, încât ai fi zis că vedea evenimen- 
tele întâmplându-se chiar în acea clipă. Adică, vedea 
vasele turcilor apropiindu-se de ţărmul Amohostru 
şi coborârea blindatelor pe uscat. Vedea armata tur- 
că şi maşinile înaintând, satele pe care le ocupau 
turcii fiind evacuate. Îi vedea pe turci ucigându-i pe 
ciprioți şi făcând nenumărate fărădelegi. Le povestea 
ca şi cum ar fi fost de faţă! Aceasta m-a impresionat 
profund. Când a văzut că se luptau corp la corp, 
când a văzut vărsându-se primul sânge, Starețul 
şi-a ridicat mâinile la cer şi a strigat: „Doamne milu- 
ieşte! Doamne miluieşte! Doamne miluieşte!” 

Pe data de 20 iulie 1974, când turcii au debarcat 
în Cipru, am citit în presă toate cele pe care mi le 
descrisese Starețul cu douăsprezece zile mai înainte. 

În anul 1975, l-am întâlnit pe Starețul Paisie la 
mănăstirea de la Suroti. Ne adunaserăm în arhon- 
daricul mănăstirii în jur de cincisprezece persoane 
şi discutam despre timpul pe care îl rânduiam pen- 
tru îndatoririle noastre duhovniceşti. Printre noi se 
aflau şi două studente, care l-au întrebat pe Stareţ: 

- De unde să găsim timp pentru rugăciune, Ghe- 
ronda, când avem atât de mult de învăţat pentru fa- 
cultate? Cum vom reuşi, dacă nu vom citi? 

- Câte ore înveţi pe zi? a întrebat Starețul pe una 
din ele. 

- Uneori şi douăzeci şi patru din douăzeci şi patru, 
i-a răspuns aceea. 

- Din Sfânta Scriptură ai citit vreodată? 

- Nu. 

- Te-ai rugat vreodată? 

- Nu. 

- Ei, atunci cum vrei să reuşești? Jumătate de oră 
pe zi dacă vei citi din Sfânta Scriptură şi jumătate 
de oră dacă te vei ruga, vei asimila mai uşor materia. 
Dacă vei face aşa, vei reuşi. 

Starețul dădea o deosebită însemnătate citirii din 
Sfânta Scriptură, rugăciunii şi, în general, studierii 
cărţilor patristice. 

Odată, m-am dus la Chilia „Cinstita Cruce” îmbră- 
cat în uniformă. Acolo am discutat cu Starețul toată 
după amiaza despre diferite subiecte. Eu, ca unul ce 
eram lipsit de discernământ, voiam să rămân acolo 
peste noapte, dar atunci când soarele a apus, m-a 
întrebat: 

- Frate Hristu, acum vei rămâne aici? 

- Dacă este binecuvântare, da, i-am răspuns eu. 

- Nu este binecuvântare, dar ce să facem? 

Când am auzit aceasta m-am supărat şi am vrut 
să plec. 

- Nu, nu vei pleca, mi-a spus el, deoarece la orice 
mănăstire te vei duce la această oră, poarta va fi în- 
cuiată. 

Apoi a adus într-o farfurie de zinc o roşie, câteva 
măsline şi un posmag şi am mâncat împreună. Peste 
ele a turnat puţin untdelemn de proastă calitate, dar 
pentru mine acesta a fost mai dulce decât mierea, 
deoarece mă aflam împreună cu Starețul. Pentru mine 
această masă a fost o mare binecuvântare. 

După masă, eu aşteptam să ne rugăm împreună, 
deoarece voiam să văd ceva minunat la Stareţ în 
timp ce se ruga. Dar el mi-a înţeles gândul şi mi-a 
spus: 

- Tu mergi şi odihneşte-te şi ia aminte să nu te 
mănânce șacalii. 

- Pe mine să mă mănânce şacalii? Nu eu, ci aceia 
se vor teme de mine. 

Însă eu nu înţelesesem că Starețul nu vorbea 
despre şacalii din pădure, aşa cum s-a dovedit mai 
apoi. După ce am luat binecuvântarea sa, am pus 
metanie şi m-am dus să mă culc. Dimineaţă, când 
m-am sculat, m-am aşezat pe o buturugă în curtea 
Colibei, aşteptând ca Starețul să iasă afară. Când a 
apărut, l-am văzut cu părul răvăşit, cu dulama mo- 
totolită, cu barba încâlcită. Ochii lui erau roşii. M-am 
gândit că arăta astfel din pricina ostenelii pricinuite 
de priveghere. Atunci a început să-mi spună că du- 
sese o luptă toată noaptea, că se războise cu un 
tangalachi. Şi, pentru că eu nu ştiam ce înseamnă 
„tangalachi”, mi-a explicat: „A fost un mic diavolaş. 

Nu a fost nimic serios. L-am prins şi i-am tras una 
ca să mă ţină minte. Nu te teme însă, Hristos este 
cu noi!” Când am auzit aceasta m-am îngrozit. Chiar 
și acum când povestesc mi se face părul măciucă, 
căci într-adevăr a fost ceva înfricoşător. 

Părintele Policarp Manzaroghi mi-a povestit urmă- 
toarea întâmplare: 

În anul 1972, în Duminica Orbului, Starețul Paisie 
a simţit, în timp ce se ruga, o istovire foarte mare. 
Atunci i-a venit un gând care ii spunea că dacă ar 
avea puţin peşte, i-ar face bine. Şi fiindcă, aşa cum 
este cunoscut, Starețul avea probleme cu intestinul, 
a ieşit puţin afară. Când a vrut să se întoarcă în chi- 
lie, a văzut o pasăre foarte mare, ce semăna cu un 
vultur, năpustindu-se asupra lui. S-a plecat, ca să 
nu fie lovit, şi a intrat repede în chilie. Dar peste pu- 
ţin timp a fost nevoit să iasă din nou afară. Atunci a 
văzul că, în locul unde pasărea se coborâse, se zbă- 
tea un peşte mare. Plin de emoție, şi-a făcut cruce, a 
mulțumit lui Dumnezeu pentru minunata Sa purtare 
de grijă şi, îndestulat fiind de dragostea Lui, îşi zicea 
întru sine: „Ie lasă inima să-l mănânci?”. 

Părintele Paisie a făcut ascultare desăvârşită faţă 
de stareţul său. Îndeplinea orice îi spunea părintele 
Tihon. Într-o zi, când am vrut să-i las ceva de bine- 
cuvântare, Părintele Paisie nu a vrut să primească 
cu nici un chip. Când l-am întrebat de ce nu vrea să 
primească, el mi-a răspuns: „Am poruncă de la sta- 
reţul meu să nu primesc nimic de binecuvântare. Să 
nu am nimic în buzunar, niciodată să nu am bani. Aici 
în Sfântul Munte ne iconomiseşte Maica Domnului. 
Nu avem nevoie de ajutoare omeneşti. Voi, acolo în 
lume, aveţi mai multă nevoie. Există văduve, săraci, 
bătrânei, pe care trebuie să-i ajutaţi. Pe când eu, de 

vreme ce nu am nevoie de ele, va trebui să le dau în 
altă parte. Dacă unii vor aduce lucruri şi le voi primi, 
va trebui apoi s-o fac pe cărăuşul. Dar şi ceilalți pă- 
rinţi de aici nu au nevoie de ele. Să le arunc? Este 
păcat”. 

De asemenea, Părintele Paisie avea poruncă de la 
stareţul său să nu primească pe nimeni să doarmă 
în Coliba sa, afară numai de un ieromonah sau doi, 
care să slujească Sfânta Liturghie în bisericuţa Coli- 
bei. 

Într-o zi, pe când lucram ca taximetrist, au urcat 
în maşină doi tineri. Aceasta s-a întâmplat, dacă îmi 
amintesc bine, în 1981. La bordul maşinii aveam 
agăţată o fotografie a Stareţului Paisie şi o cruce. Cei 
doi erau colegi de facultate. La un moment dat am 
auzit-o pe tânără rostind numele „Paisie”. Atunci i-am 
întrebat: 

- Îl cunoaşteţi pe Părintele Paisie? 

- Desigur că-l cunoaştem, mi-au răspuns ei. 

Şi apoi mi-au povestit următoarea întâmplare: 

„Trei studenţi au mers în Sfântul Munte pentru a 
vizita mănăstirile. După ce au cutreierat peste tot, în 
cele din urmă au ajuns la Părintele Paisie. Acolo au 
găsit şi alţi închinători, care discutau despre exis- 
tenţa lui Dumnezeu. Unul dintre cei trei studenți, 
care era şi cel mai neliniștit, l-a întrebat pe Stareţ;: 

- Crezi, Gheronda, că există Dumnezeu? 

Dar Starețul nu i-a răspuns, ci a plecat puţin 
ochii şi a zâmbit. În acea clipă a trecut prin faţa lor 
o şopârlă. Atunci Starețul a întrebat şopârla: 

- Ia spune-mi, există Dumnezeu? 

Atunci, o! minune, şopârla a vorbit cu glas ome- 
nesc şi a spus: 

- Există Tată, Fiu şi Duh Sfânt, Treime Sfântă! 

Când studenţii au auzit acestea s-au pierdut cu 
firea. Cel care a întrebat a leşinat, altul s-a făcut alb 
ca varul, iar al treilea cu greu s-a ţinut să nu cadă. 
Cel care a leşinat şi-a revenit, în urma rugăciunii 
Stareţului. De atunci a rămas în Sfântul Munte, iar 
acum este monah. Al doilea, cel care s-a schimbat la 
faţă, i-a spus Stareţului că va merge să-şi aranjeze 
niște treburi în lume, iar apoi se va întoarce ca să 
devină monah, precum s-a şi întâmplat. Al treilea s-a 
întors în lume”. 

Deşi nu mă îndoiam că Starețul ar fi putut face o 
astfel de minune, m-am gândit că, fiind tineri, exa- 
gerează puţin. Mai târziu, când l-am vizitat pe Sta- 
reţ, i-am spus: 

- Gheronda, s-a întâmplat asta şi asta. Este ade- 
vărat? 

- Da, s-a petrecut întocmai cum ţi-au spus. 

Atunci am pus metanie, i-am sărutat mâna, am 
luat binecuvântarea sa şi am plecat mult mai întărit. 

Odată, pe când locuiam în Triadi, au venit doi 
soţi din Larisa împreună cu fetiţa lor ca să ne vizi- 
teze. Fetiţa mi-a spus unele lucruri şi mi-am dat 
seama că nu era sănătoasă. 

- Domnule Hristu, îmi spuse tatăl ei, vreau să 
mă ajuţi să mergem în Sfântul Munte. Dacă este cu 
putinţă, chiar şi acum. 

- Acum nu putem. Trebuie să aşteptăm până 
mâine dimineaţă. 

- Mergem acum, insistă acela, voi plăti eu chel- 
tuielile. 

Fetiţa era demonizată şi părinţii ei voiau s-o ajute 
să se facă bine, dar, deşi o duseseră la mulţi doctori, 
nu reuşiseră s-o vindece. Atunci i-am întrebat: 

- Nu cumva voi sunteţi de vină pentru starea co- 
pilului? 

- Da, noi suntem de vină, mi-a mărturisit mama 
ei, deoarece avem o legătură cu o grupare idolatră şi 
ieşim noaptea la ora doisprezece şi săvârşim nişte 
ceremonii cu nişte cranii... 

- Adică satanism, le-am spus eu. Ei, atunci iată 
rezultatele! 

În cele din urmă, așa cum am aflat mai târziu, 
tatăl fetiţei a mers la Stareţ care, deşi nu-l cunoştea, 
i-a spus de îndată ce l-a văzut: 

- Gheorghe, vino aici! Nu te teme! Copilul tău nu 
are nimic. Se va face bine. Se va face bine, dar nu- 
mai dacă veţi pleca de acolo unde sunteţi. Să vă de- 
părtaţi de ei! Să faceţi milostenie, să vă pocăiţi, să 
vă spovediţi. 

Şi într-adevăr, atunci când părinţii au făcut toate 
cele spuse de Stareţ, fetiţa lor s-a vindecat. Aceasta 
cred că s-a întâmplat prin 1986. 

Altă dată, am avut o problemă foarte gravă şi de 
aceea am mers la Stareţ de mai multe ori. Într-o zi, 
aproape plângând, l-am întrebat: 

- Gheronda, ce se va întâmpla? 

- Ei, binecuvântatule, toate vor merge bine. 

Însă eu credeam că îmi spune acestea ca să mă 
încurajeze. Apoi ne-am aşezat și am discutat. Stare- 
ţul mi-a spus cuvinte de mângâiere, precum şi ce 
atitudine trebuia să am în acea problemă. Când a 
venit timpul ca să plec, mi-a spus: 

- Maica Domnului și Hristos să fie cu tine! 

- Nu îmi daţi nimic? l-am întrebat eu. 

- Ce altceva vrei, binecuvântatule? Maica Domnului 
şi Hristos să fie cu tine. Ce altceva vrei? 

Dar îndată a intrat în chilie şi mi-a adus o icoa- 
nă cu Sfânta Mavra, spunându-mi: 

- Ia-o! Sfânta Mavra33 le va face pe toate albe. 

Nu a trecut mult timp şi lucrurile au devenit toate 
„albe”, aşa cum spusese Starețul. 

Părintele Paisie întotdeauna mă întreba de copiii 
mei, Nectaria şi Panaghiotis, care pe atunci erau la 
Atena. Întreba mai ales de Nectaria, care avea o pro- 
blemă personală ce o mâhnea. Starețul spunea: „Eu 
mă rog pentru ea”. Și, cu adevărat, situaţia s-a în- 
dreptat. 

Pentru mine, Starețul Paisie a fost un sfânt. Toa- 
te câte spunea erau bune, deoarece erau purcese de 
la Duhul Sfânt. Chiar şi gluma pe care o spunea, 
avea într-adevăr mult har. 


Monahul Teologos, Sfânta Mănăstire 
Karakalu, Sfântul Munte Athos 


Astăzi este 26 octombrie 1996 şi cu multă bucu- 
ne aş vrea să spun câteva cuvinte despre fericitul 
Stareţ Paisie, care şi pe mine m-a ajutat foarte mult 
prin întâmplări minunate (1979-1991). Acestei măr- 
turii i-aş da titlul: „Chemare pentru monahism — Bine- 
cuvântarea harului dumnezeiesc”. 

În martie 1979, pe când mă aflam în străinătate la 
studii, am simţit, prin lucrarea harului dumnezeiesc, 
că trebuia să merg să mă închin în Sfântul Munte 
De îndată ce am ajuns aici, cuvioşii părinţi aghioriţi 


33 Mavra vine de la „mavros” din limba greacă, care înseamnă 
„negru”. 


398 


m-au trimis la Părintele Paisie, la „rectorul Sfântului 
Munte” - aşa cum îl numeau ei - ca să-i cer sfatul. 

Când am ajuns la Chilia Cinstitei Cruci, unde lo- 
cuia Starețul, acesta cu dragostea sa părintească 
m-a sfătuit: „După ce vei termina studiile şi îţi vei 
lua diploma, să vii să vizitezi Sfântul Munte și să 
rămâi două luni, ca să vezi dacă îţi place. Dacă te 
vor întreba, spune-le că mergi la spital”. Apoi m-a 
lovit părinteşte pe spate. 

Am trăit un vis paradisiac în acea primăvară, când 
am cunoscut minunatul Munte Athos, vistieria cea 
cerească pe pământ. Neuitate sunt clipele pe care le-am 
trăit atunci când am ascultat cuvintele Părintelui 
Paisie. Aceste cuvinte m-au cutremurat, dar nu m-au 
rănit. În ele se ascundea nădejdea dobândirii mult 
doritei vindecări de patimile mele, împotriva cărora 
puteam începe să mă nevoiesc cu multă nădejde şi 
încredere în Dumnezeu, pentru a putea intra în îm- 
părăţia cerească a Domnului de pe pământul acesta 
al Sfântului Munte Athos. 

Am continuat apoi să rămân în lume, nevoindu-mă 
să mă lepăd de desfătările trupeşti, de dorinţa pen- 
tru păcat şi de voia proprie. Și astfel, atras fiind de 
lucrarea harului dumnezeiesc, am lepădat frica de a 
părăsi  desfătările pământeşti şi siguranţa materială. 
De atunci, încerc să mă încredinţez în mâinile prea- 
sfinte ale Părintelui nostru ceresc. Şi aceasta, tot 
mai mult şi mai mult, mai cu seamă că, în urma 
chemării lui Dumnezeu şi cu ajutorul harului Maicii 
Domnului, am devenit monah. 

Într-adevăr, în 1988, pe când eram încă mirean, 
am venit în Sfântul Munte şi am rămas aici două 
luni, aşa cum îmi spusese Starețul. Nu mult după 


399 


aceea, am devenit monah. În anul 1986, îl întrebasem 
pe Stareţ: 

- Gheronda, să mă fac monah? 

- Da, să te faci, ca să te linişteşti! 

- Unde să mă fac, Gheronda, monah? 

- În cutare mănăstire. 

Şi aşa am şi făcut. În mănăstirea în care am mers 
am aflat multă odihnă sufletească, care mi-a pricinuit 
o bucurie de nedescris. În această mănăstire conti- 
nui, cu harul Maicii Domnului, să viețuiesc şi acum. 
Și aceasta o fac cu bucurie multă, aşa cum am spus, 
cu toate că „poarta este strâmtă”. Această strâmtime 
- adică a rămâne cineva în același loc, în aceeaşi 
mănăstire și să împlinească voia lui Dumnezeu - înce- 
tul cu încetul cedează şi apoi vine harul lui Dumnezeu 
şi ne umple de bucurie cerească, pe care numai Duhul 
Sfânt o poate da. 

Un alt fapt minunat pe care l-am trăit lângă Pă- 
rintele Paisie a fost următorul: 

În vara anului 1987, pe când eram încă mirean, 
Starețul a răspuns unei întrebări de-a mea mai îna- 
inte ca eu să i-o fi pus. „Să-ţi iei concediu pentru un 
an, mi-a spus el, şi să vii aici ca să faci o cercetare 
ştiinţifică în domeniul care te interesează”. Şi într-ade- 
văr, mi-am luat concediu într-un mod minunat şi, 
cu harul Maicii Domnului, am făcut aşa cum mi-a 
spus Starețul. Atunci m-am învrednicit să cunosc o 
picătură din oceanul înţelepciunii lui Dumnezeu. 
Atunci am părăsit lumea, fiind încredinţat că viaţa 
monahală conduce şi la cunoaşterea desăvârşită a 
lumii, deoarece prin îndumnezeirea noastră expe- 
riem energia necreată care domneşte în natură şi în 
lumea duhovnicească. Această energie necreată este 
lumina taborică a Schimbării la Faţă a Domnului 

Cel care îl întâlnea pe Părintele Paisie se schim- 
ba lăuntric şi se umplea de frică şi de evlavie, atunci 
când acesta îi descoperea într-un chip minunat, 
dumnezeiesc, problemele sale, dar totodată îi dădea 
şi soluţiile cele mai bune. Unul ca acesta era încre- 
dinţat că răspunsurile şi faptele fericitului Stareţ 
erau ale unui om luminat de Duhul Sfânt. 

Mulțimea sfaturilor primite de la Starețul Paisie, 
pe care le-am adunat între anii 1979-1901, m-au 
umplut de bucurie pentru nesfârşita bogăţie a înţe- 
lepciunii şi a bunătăţii lor cereşti hărăzite de harul 
dumnezeiesc şi pentru fericita viaţă, de care se des- 
fătează creştinii şi monahii râvnitori. 

Starețul Paisie a adormit în ziua de marţi, 29 iunie 
1994 (calendarul vechi), ziua de prăznuire a Sfinţilor 
Apostoli Petru şi Pavel. Atunci este hramul mănăstirii 
noastre. Starețul Paisie iubea în mod deosebit atât 
mănăstirea noastră, cât şi pe egumenul ei. 


Preotul Dimitrie Hristodulu, Kiato - Corint 


Pe data de 14 februarie 1994, am mers la Mănăs- 
tirea Sfântului loan Evanghelistul de la Suroti (Tesa- 
lonic) împreună cu preoteasa, nepotul meu Antonie 
în vârstă de trei ani, şoferul maşinii şi fiica sa, ca să 
ne închinăm şi să luăm binecuvântarea Stareţului 
Paisie, cunoscând că se agravase starea sănătăţii lui. 

Am avut deosebita binecuvântare de a-l găsi acolo 
pe Stareţ, care însă se afla, aşa cum ne spuneau 
monahiile, pe patul de boală, suferind dureri înfrico- 
şătoare. Pentru aceasta, ziceau ele, nu putea să ne 
primească. Noi însă am aşteptat cu multă răbdare 
timp de cinci ore. În cele din urmă, Starețul s-a jertfit 

și ne-a primit, deoarece noi spuneam: „Nu vom pleca, 
dacă nu-l vom vedea pe Stareţ”. 

Mai întâi au intrat trei dintre noi. Dar mai înainte 
de a intra în chilia Stareţului, micul nepoţel a scă- 
pat din mâinile bunicii sale şi, alergând, s-a aruncat 
în braţele Stareţului, nu mai înainte de a-i pune me- 
tanie. Bucuria Părintelui Paisie din acele clipe nu 
poate fi descrisă. Îl ţinea pe micuţ în braţe şi-i dădea 
ciocolate şi cruciuliţe. După ce am luat binecuvân- 
tarea sa am vrut să plecăm, dar nepoţelul a alergat 
pentru a doua oară în braţele Stareţului. Acesta l-a 
binecuvântat, l-a sărutat şi i-a dat din nou ciocolate. 
Când am ieşit din mănăstire şi am intrat în maşini, 
micuțul s-a întins în braţele bunicii şi ridicându-şi 
mâinile în sus a început să strige: „Zboară!... Stare- 
ţul zboară!... Priviţi-l cum zboară!... Nu-l vedeţi?” Cu 
siguranță că în acele clipe Starețul ne binecuvânta 
din înălţime, iar sufletul curat al copilului vedea 
aceasta. Ne-am cutremurat cu toţii, dar apoi ne-am 
revenit şi am fost cuprinşi de o emoție sfântă şi de 
bucurie. Atunci am slăvit pe Dumnezeu pentru ne- 
preţuitul dar pe care ni l-a dat şi, cuprinşi de o bu- 
curie nepământească, am luat drumul întoarcerii. 

Slăvit să fie Numele Prea Bunului Dumnezeu, Care 
prin sfinţii Săi ne umple de daruri bogate! 


A. A., Tesalonic 
Cu Ortodoxia nu aveam nici o legătura. Dimpotri- 
vă, mai degrabă eram ostil ei, fiind adept al filosofiilor 


orientale. În februarie 1990, în urma unei minunate 
conjuncturi, l-am vizitat pentru prima oară pe Stareţ 

împreună cu fiul meu. Când am ajuns, am fost în- 
ştiințaţi de către ceilalți închinători că venise acolo 
un demonizat, pe care Părintele Paisie l-a trimis să 
facă o plimbare, după care să se întoarcă. Acesta 
strănuta în continuu, dar de fiecare dată ieşeau din 
gura lui strigăte de animale. Se puteau auzi şacali, 
lupi, oi, cai, o întreagă grădină zoologică. 

Aşa cum stăteam în curtea Colibri şi discutam, 
aşteptându-ne rândul ca să vorbim cu Starețul, deo- 
dată am auzit de departe nişte strigăte de animale. 
Cei care erau de față au început atunci să-mi spună: 

- Demonizatul!... Demonizatul!... 

- Măi, oameni buni, le spun eu, ce demonizat? 
Trebuie să fie un cioban cu oile şi cu câinii săi. Des- 
pre care demonizat îmi tot spuneţi? 

- Ai să vezi peste puţin, mi-au spus ei. 

Acele strigăte au început să se audă din ce în ce 
mai aproape. Cu toate acestea, eu îi luam în râs. 
Deodată însă a intrat în curtea Colibei un bărbat 
foarte înalt, care s-a aşezat cu spatele la toţi şi a 
continuat să scoată acele strigăte. Atunci Starețul şi-a 
încheiat discuţia sa, a venit lângă noi şi ne a spus: 

- Înţelegeţi... Este o problemă serioasă, pe care 
trebuie să o înfruntăm. Plecaţi acum şi veniţi mâine 
din nou ca să mă vedeţi. 

A doua zi, duminică, l-am întâlnit pe acel om în 
Careia, însă acum era liniştit şi nu mai arăta nici un 
semn că ar fi fost demonizat. Aşa cum mi-a confir- 
mat Starețul mai târziu, demonul fugise. 

Altă dată, pe când mă aflam pe corabie, am stat 
de vorbă cu un închinător pe care îl întâlnisem la 
Coliba  Stareţului Paisie. Am început atunci să ne 
povestim unul altuia împrejurările care ne determi- 

naseră să mergem la Stareţ. Povestirea acelui închi- 
nător mi s-a părut vrednică de menţionat. 

Acesta, cu câtva timp în urmă, deşi nu avea vreo 
problemă de sănătate, s-a îmbolnăvit dintr-odată şi 
a început să piardă din greutate. Ajunsese la un 
moment dat la patruzeci de kilograme! Alerga de la 
un doctor la altul, fără însă să afle vreo ameliorare a 
bolii sale. Prin urmare era sortit morţii, căci nu mai 
avea nici o nădejde de scăpare. Trupul său se topea 
precum o lumânare. Cineva i-a spus atunci că în 
Sfântul Munte există un Stareţ care ar fi putut să-l 
ajute. A mers, aşadar, cu nişte cunoscuţi la Părintele 
Paisie. Când l-a văzut, Starețul i-a spus: „Ascultă-mă! 
Să mergi să sapi în curtea casei tale în cutare loc. 
Acolo vei găsi un obiect pe care îl vei lua şi îl vei 
aduce aici”. „Când am auzit aceasta, îmi povestea 
acela, m-am mirat pentru două lucruri: în primul 
rând pentru faptul că ştia cum arată casa mea şi, în 
al doilea rând, pentru că îmi spusese să sap într-un 
anumit loc şi că voi găsi un anume obiect. Când 
m-am întors în Kordelio (Tesalonic) am săpat în locul 
unde îmi spusese Starețul şi am găsit într-adevăr 
ceea ce îmi spusese. Frau nişte lucruri vrăjitoreşti. I 
le-am dus Stareţului, iar el a coborât până la Mă- 
năstirea Iviron şi le-a aruncat în mare. Din acea clipă 
am început să-mi revin, până ce m-am făcut cu de- 
săvârşire bine. De atunci, o dată pe lună, îl vizitez 
pe Stareţ. El este povăţuitorul meu duhovnicesc, care 
mă îndrumă pe calea rugăciunii. Acum sunt un mă- 
dular al Bisericii”. 

În primăvara lui '90, am aflat că Starețul venise 
la Suroti şi de aceea m-am dus acolo ca să-l întâl- 
nesc. Când mi-a venit rândul, am deschis ușa şi am 
intrat în cămăruţa unde stătea. Din fericire, am în- 

chis uşa în urma mea, căci altfel aş fi căzut jos. 
Camera era luminată slab, iar Starețul stătea aşezat 
pe o canapea. Atunci l-am văzut într-un nor lumi- 
nos. Era scăldat într-o lumină aurie! Pereţii de lângă 
el reflectau acea lumină aurie. Toată camera era în- 
văluită de acea strălucire. Chipul său iradia atâta 
lumină, încât am fost nevoit să mă sprijin ca să nu 
cad. Era pentru prima oară în viaţa mea când ve- 
deam aşa ceva şi tot pentru prima oară a fost când 
m-a lăsat să-i sărut mâna. Am vrut atunci să-i pun 
două întrebări, dar el mi-a răspuns înainte de a o 
face. Mi-a dat apoi trei cruciuliţe, atâtea câţi erau şi 
membrii familiei mele. Aceasta, din câte am auzit. 
s-a întâmplat şi altora. 

În 1992, primăvara, mă aflam în curtea Colibei 
împreună cu alţi închinători. În faţa mea era un teo- 
log. Când a ieşit de la Stareţ, l-am văzut oarecum 
schimbat. 

- Ce s-a întâmplat? l-am întrebat eu. Cum de eşti 
aşa? 

- Să vezi ce am păţit! Starețul mi-a spus să port 
crucea la gât. Cum de şi-a dat seama că o port în 
buzunarul de la cămaşă, de vreme ce peste cămaşă 
port acest sacou? 

Altă dată, în 1993 trebuie să fi fost, am mers la 
Stareţ şi i-am pus o întrebare legată de o problemă 
familială personală. El însă nu mi-a răspuns, ci, ie- 
şind afară, m-a întrebat unde intenţionam să merg 
după aceea. Atunci i-am răspuns că voi merge la 
Mănăstirea lIviron şi voi înnopta acolo. Am coborât, 
aşadar, la această mănăstire şi a doua zi dimineaţă 
am plecat spre Careia ca să prind autobuzul. Am în- 
curcat însă cărările şi în cele din urmă, deşi eram 
stăpânit de o dorinţă puternică de a merge la Stareţ, 

în loc să găsesc drumul către Coliba sa, am ajuns 
lângă Careia (drumul ce duce de la Iviron la Careia 
trece foarte aproape de Panaguda). Şi, cu toate că 
mă primejduiam să pierd autobuzul, dorinţa nestăpâ- 
nită de a-l vedea pe Stareţ m-a făcut să mă întorc la 
Coliba sa. Ajungând acolo, am văzut că mă aştepta 
în curtea Colibei pentru a-mi da răspunsul la proble- 
ma ce i-o arătasem cu o zi înainte. 

În 1990, când l-am cunoscut pe Starețul Paisie, 
eram deja divorţat şi aveam un copil - acum el are 
douăzeci de ani. În 1090, cu binecuvântarea duhov- 
nicului meu m-am recăsătorit. Soţia mea nu avea o 
legătură strânsă cu Biserica, dar de atunci a început 
încet-încet să se spovedească şi să ducă o viaţă mai 
duhovnicească. Timpul însă trecea şi soţia mea nu 
mai rămânea însărcinată, lucru care a început să ne 
neliniştească. Pe data de 12 iulie 2001, ziua adormirii 
Stareţului Paisie, m-am dus la Suroti, m-am aşezat 
lângă mormântul său şi i-am spus: „Gheronda, te 
rog, ajută-ne în această problemă a noastră, nu atât 
pentru mine, cât pentru soţie care nu are până acum 
copil”. Răspunsul Stareţului a venit în chip nemijlocit 
și l-am auzit înlăuntrul meu cu multă claritate: „Să 
se împărtășească mai întâi şi apoi va rămâne însăr- 
cinată”. După pregătirea necesară, soţia mea a luat 
binecuvântare de la duhovnicul ei şi s-a împărtăşit, 
pe 22 decembrie 2001, de ziua Sfintei Anastasia. 
Câteva săptămâni mai târziu ginecologul i-a spus că 
este însărcinată. Şi astfel s-a adeverit înștiinţarea 
Stareţului Paisie. 

Din clipa în care l-am cunoscut pe Părintele Paisie 
am simţit întotdeauna că se află alături de mine. 
Uneori Starețul adevereşte aceasta, întărindu-mi ast- 
fel credinţa mea cea slabă. 

Vera Provataki - Papadimitriu, notar, Aridea 


În 1985, la puţin timp după moartea neașteptată 
a soţului meu, am plecat împreună cu copiii mei la 
Mănăstirea Sfântului loan Teologul de la Suroti. În 
timpul Vecerniei am simţit pentru o clipă că îmi fuge 
pământul de sub picioare. Am început să tremur şi 
să simt o slăbiciune puternică. Nu-mi puteam crede 
ochilor, deoarece îl vedeam stând cu faţa către Sfân- 
tul Altar pe soţul meu. Atunci fetiţa mea mi-a şoptit: 
„Mămico, în faţa noastră este tăticu'!” Când am auzit 
aceasta m-am pierdut cu firea. Tot atunci prietena 
mea mi-a spus: „Vera, mi se face rău. Domnul Toma 
este în faţa noastră. Îl vezi?” Când slujba Vecerniei 
s-a terminat şi mulţimea închinătorilor se îndrepta 
către ieşirea bisericii, l-am auzit pe cel care avea în- 
făţişarea soţului meu spunând celui de lângă «el: 
„Astăzi Starețul este aici”. 

Mai târziu, când am îndrăznit să cer de la egu- 
menă, prin intermediul unei monahii, o întâlnire cu 
Starețul Paisie, monahia a rămas uimită atunci când 
a văzut că ştiam de prezenţa Stareţului în mănăstire. 
Peste puţin timp, o altă monahie a venit cu un feli- 
nar mic în mână şi m-a condus la chilia Stareţului. 
Îmi îngăduiseră să-l întâlnesc, deoarece aveam foarte 
multă nevoie. Voiam să-l întreb despre moartea so- 
țului meu. Starețul, când m-a văzut, mi-a spus: „Tre- 
buia să plece, pentru că aceasta a fost hotărârea lui 
Dumnezeu, căci altfel chiar şi din metale topite ar fi 
ieşit viu”. În timpul discuţiei cu Starețul, am obser- 
vat că acesta s-a referit de multe ori la prologul unei 
cărți scrise de soţul meu, folosind chiar fraze din el. 
„Gheronda, i-am spus eu, tocmai acestea le scrie soţul 
meu în cartea sa intitulată «Diavolul în arta bizanti- 

nă». Ah, Gheronda, cât de emoţionată sunt, cât de 
fericită mă simt!” Puțin mai târziu, dându-mi din 
nou răspuns la întrebările mele, mi-a vorbit şi des- 
pre alte subiecte. Era destul de obosit. La plecare, 
mi-a dat o iconiţă sculptată cu Maica Domnului şi 
mi-a spus să o port permanent la mine. Am primit 
multă putere de la această icoană, care de multe ori 
i-a sprijinit pe copiii mei în clipe grele sau decisive. 
I-am făgăduit că data următoare îi voi aduce cartea 
mai sus amintită. Din nefericire însă, am neglijat să 
fac aceasta. Altă dată când am vizitat mănăstirea, am 
aflat că Starețul era bolnav. Atunci mi-am amintit şi 
m-am întors în mănăstire cu cartea şi cu o scrisoare 
adresată Stareţului. 

În 1987, la doi ani după moartea soţului meu, 
într-o scară, eram cufundată în gânduri, în amintiri 
din anii petrecuţi cu el. Visurile începuseră să prin- 
dă viaţă şi de aceea simţeam tot mai mult lipsa lui, 
provocându-mi o tristeţe nespusă. Mă simţeam sin- 
gură, neputincioasă, deznădăjduită. Deodată am sim- 
ţit la o fereastră a casei mele prezenţa Stareţului. Atât 
de puternic simţeam prezenţa lui, încât toate senti- 
mentele mele de mai înainte au fost înlocuite de al- 
tele pline de nădejde. Eram convinsă că rugăciunea 
Stareţului mă umpluse de o negrăită bucurie duhov- 
nicească. Era cu siguranţă acea oră în care Starețul 
se ruga şi îi ajuta pe cei deznădăjduiţi şi neputincioşi 
sufleteşte. 

Cu vreo patru ani în urmă, după moartea Stare- 
ţului, o rudă de-a mea avea o criză sufletească foarte 
puternică. Pentru aceasta a mers la mănăstirea de 
la Suroti, s-a închinat la mormântul Stareţului şi aju- 
torul acestuia a fost atât de mare, încât chiar în acea 
clipă s-a produs în sufletul ei schimbarea cea bună. 

Orfanos Nicolae (Camarad de arme al 
Stareţului Paisie), Kardia - Tesalonic 


Sunt invalid de război. Mi-am pierdut complet 
vederea în timpul războiului civil din '47 - '49. În 
compania în care eram, l-am cunoscut şi pe Părin- 
tele Paisie, care pe atunci se numea Arsenie. El era 
transmisionistul companiei.  Mi-l amintesc foarte 
bine, deoarece se chinuia ore întregi să prindă sem- 
nale, să le decodifice şi să le dea comandantului. Era 
un om blând, liniştit, harnic şi își iubea mult patria. 

Am dus multe lupte împreună. Pe 30 iunie 1948, 
în ziua când ne încercuiseră pe muntele Dendruli, 
Arsenie era în prima companie. Îmi amintesc că ne 
împrăştiasem şi urcasem mai sus. Arsenie însă a 
arătat multă vitejie, căci nu a vrut să lase telegraful 
în mâna partizanilor, ci l-a cărat în spate sus pe mun- 
te. În toate luptele mari a fost de faţă şi Părintele 
Paisie. Desigur, ca telegrafist, dar el lupta mai mult 
decât ceilalți. 

Fiul meu Antonie, care a fost ofiţer, a mers odată 
în Sfântul Munte ca să-l întâlnească pe Părintele 
Paisie. 

- Am slujit în compania vânători de munte, i-a 
spus Starețul fiului meu. 

- Acolo a slujit şi tatăl meu şi tot acolo a fost rănit. 

- Cum îl cheamă pe tatăl tău? 

- Nicolae Orfanos. 

Apoi, când Starețul a venit la mănăstirea de la 
Suroti, m-a sunat o monabhie de acolo şi mi-a spus: 

- Starețul Paisie vrea să vă vadă. 

Am plecat aşadar la mănăstire împreună cu soţia 
mea și acolo am stat de vorbă cu Starețul, amin- 
tindu-ne unul altuia de vremurile de demult. 

Kaţamaki Elena, Tesalonic 


Într-o după-amiază am urcat la Suroti. În autobuz 
am întâlnit o tânără care voia să meargă la mănăstire, 
dar nu ştia drumul. Aşa că am condus-o eu. Era stu- 
dentă şi locuia cu o altă tânără. Aceasta din urmă 
i-a dat o carte despre Starețul Paisie. A citit-o cu 
multă smerenie şi lacrimi, apoi a îngenuncheat şi l-a 
rugat pe Stareţ să o ajute, deoarece întrerupsese 
studiile universitare cu zece ani în urmă. Oriunde 
mergea să caute de lucru, îi cereau diplomă. Dar nu 
putea să dea examene, deoarece se schimbase toată 
materia. Pentru aceasta căzuse în deznădejde şi nu 
ştia ce să facă. 

Într-o zi l-a văzut între veghe şi somn pe Starețul 
Paisie spunându-i: 

- De ce mă tot strigi? Ce vrei? 

- Vreau să-mi continui şcoala, dar s-au schimbat 
toate cursurile şi nu mai ştiu nimic. 

- Să mergi la universitate şi să-ţi faci actele, iar 
eu voi ajuta ca să introducă acele cursuri pe care mi 
le vei spune. 

Atunci tânăra i-a indicat nişte cursuri, după care 
s-a înscris la universitate. A trecut examenele şi 
astfel şi-a putut termina studiile. Acum mergea la 
Suroti, la mormântul Stareţului, ca să ia binecuvân- 
tare şi să-i mulţumească. 


Monahul Arsenie (Pantelis Tzekos), 
Sfânta Mănăstire Platitera - Kerkira 
Am fost camarad de război cu Starețul Paisie. 


Ne-am cunoscut în Nafpakt. Odată se dădea o luptă. 

Rebelii erau mai puternici şi mai mulţi şi de aceea noi 
am bătut în retragere, ca să ajungem la liniile zonei 
de siguranță. Eu însă, aşa cum mă retrăgeam cu 
spatele, m-am împiedicat de o piatră şi am căzut. Se 
vede că m-am lovit la cap, deoarece am leșinat. Toţi 
au fugit şi m-au lăsat acolo. Când au ajuns în zona 
de siguranţă, Arsenie 34 a întrebat: 

- Pantelis unde este? 

- Acolo jos... Poate a fost omorât... 

Atunci Arsenie şi-a scos telegraful şi raniţa şi a 
alergat înapoi. Căpitanul Teodor însă i-a strigat: 

- Nebunule, unde mergi? O să te omoare... 

A ajuns lângă mine, m-a ridicat, m-a pus pe ume- 
rii săi şi m-a dus în zona de siguranţă. Când mi-am 
revenit, comandantul nostru, Ioan Bilis, mi-a povestit 
tot ce s-a întâmplat. De atunci am devenit prieten 
cu Arsenie pentru totdeauna. Îi datorez viaţa, căci 
dacă n-ar fi fost el, aş fi murit. 

Pentru mulţi ani l-a vizitat fiul meu, Filip, căruia 
Starețul îi dădea binecuvântări pentru mine. Dar nu 
ştiam că Părintele Paisie era Arsenie, fostul meu 
camarad de război, care îmi salvase viaţa. M-a învred- 
nicit însă Dumnezeu să mă închin la mormântul lui, 
la Suroti. 

Odată, pe când mă aflam acasă - era târziu - şi 
mă gândeam cu multă umilinţă la toate cele pe care 
le trăisem împreună cu Părintele Paisie, pe la ora două 
dimineaţa am văzut camera mea umplându-se de o 
lumină cerească. În acelaşi timp, simţeam o mireasmă 
negrăită. Atunci l-am văzut pe Părintele Paisie într-un 
nor luminos însoţit de cineva pe care nu l-am putut 
recunoaște. 


34 Arsenie era numele de botez al Stareţului. 


411 


- Arsenie al meu! am strigat eu. 

- De ce plângi? m-a întrebat el. 

- Pentru că te-am căutat treizeci şi opt de ani35 şi 
nu te-am găsit. 

- Am venit să te văd, dar nu voi rămâne, ci voi 
merge să o iau pe Partenopi (o femeie din Farasa ce 
locuise lângă Stareţ). 

Apoi acel nor s-a ridicat şi a mers în camera unde 
se aflau moaştele Sfântului Arsenie, ce mi le dăduse 
Părintele Paisie după dezgroparea lor. A doua zi Parte- 
nopi a murit, deşi era perfect sănătoasă. 

Altă dată, fotografia Părintelui Paisie, pe care o 
am agăţată în salon, a început să se mişte şi să răs- 
pândească bună miresmă, lucru care a fost adeverit 
de fiul meu Ioan şi de soţia lui. 


Lazariotis Atanasie, Tesalonic 


În vara anului 1991 am mers împreună cu tatăl 
meu în Sfântul Munte, la Părintele Paisie. În timp ce 
vorbeam cu Starețul, am scos o ţigară ca să fumez. 
El însă m-a mustrat şi, în cele din urmă, cu rugă- 
ciunile lui, m-am lăsat de fumat. 


35 În 1958, Părintele Paisie a mers în Kerkira şi a dezgropat 
moaştele Sfântului Arsenie  Capadocianul. Pentru aceasta, l-a 
rugat pe prietenul său Pantelis, care pe atunci locuia în 
Kerkira, să-l ajute. I-a ascuns însă numele său monahal, 
Paisie, probabil pentru a evita pe viitor manifestările continui 
şi fierbinţi de recunoştinţă. Şi astfel, domnul Pantelis i-a pier- 
dut urma şi l-a căutat timp de treizeci şi opt de ani, adică până 
în 1996 (doi ani după moartea Stareţului). Atunci a aflat 
dintr-o carte că Starețul Paisie era Arsenie, fostul camarad de 
război. 

Odată, în ajunul Crăciunului, după moartea Sta- 
reţului, mă aflam în Biserica Înălţării din Tesalonic. 
Treceam printr-o greutate foarte mare. Pe atunci nu 
trăiam încă o viaţă după Dumnezeu. În timp ce mă 
aflam în Sfântul Altar, iar cântăreții cântau „Hristos 
se naşte, slăviţi-L...”, am văzut doi monahi închinân- 
du-se la Sfânta Masă. Făceau metanii mari, până la 
pământ. Pe primul monah l-am recunoscut. Era Pă- 
rintele Paisie. Neliniştea, mâhnirea, durerea, toate cele 
care mă chinuiseră până atunci au dispărut cu totul. 
Pe al doilea monah însă, ce avea o înfăţişare mai 
impunătoare, nu l-am recunoscut. Era înalt și purta 
o camilafcă lungă. 

După un timp, am mers în Sfântul Munte. Pe 
atunci lucram la Mănăstirea Simonos Petra. Am în- 
trebat aşadar pe unul dintre monahii mănăstirii care 
dintre părinţi poartă camilafce lungi, iar el mi-a răs- 
puns că monahii din Capadocia purtau astfel. Mai 
târziu, când am mers la Suroti, stareţa mănăstirii, 
Filoteia, mi-a dat de binecuvântare o carte cu Sfân- 
tul Arsenie Capadocianul. Când am deschis cartea 
şi am văzut icoana Sfântului, am recunoscut în per- 
soana lui pe acel monah cuvios ce intrase în Sfântul 
Altar împreună cu Părintele Paisie. Atunci am cântat 
troparul Sfântului Arsenie, deşi nu ştiam să cânt 
muzică psaltică. 


Kotula Sofia, elevă, Alexandropolis 
Sunt o elevă în clasa a VI-a. Înainte de a citi car- 
tea despre Părintele Paisie, eram cu totul diferită, 


eram o altă Sofia. Era vară atunci când un prieten 
de-al tatălui meu ne-a sfătuit să o citim. Nu ne-a 

spus ceva deosebit, ci doar să o citim. Dar din clipa 
când am văzut coperta acestei cărţi, mi-a tremurat 
sufletul. 

În această vară am avut multe lecţii. În puţinul 
timp care îmi mai rămânea, deşi eram foarte obosită, 
citeam din cartea Părintelui Paisie. Îmi doream aceas- 
ta foarte mult. Nici măcar nu-mi puteam închipui sa 
treacă o zi fără să citesc puţin din carte. Aşa cum 
un narcoman vrea să-şi ia doza sa de drog cu orice 
preţ, tot astfel şi eu aveam nevoie de această carte. 
Într-o săptămână jumătate am terminat-o. Apoi, 
oriunde aş fi mers, îl simţeam pe Părintele Paisie 
lângă mine. Ai fi spus că stătea undeva lângă mine 
şi mă privea, fără să mă judece pentru greşelile pe 
care le făceam. Pur şi simplu mă cuminţea, în felul 
său propriu. 

În noaptea în care am terminat de citit cartea mă 
aflam în Mesimvria. În acea noapte m-am rugat cu 
lacrimi şi i-am cerut Stareţului nu numai să mi se 
arate în vis, ci să-l văd, chiar şi trează fiind. Sim- 
ţeam că mi se va arăta. Cu aceste gânduri am ador- 
mit. Aşa cum dormeam, am simţit la un moment dat 
că cineva stătea în uşa camerei şi mă urmărea. Fără 
să înţeleg cum, am deschis ochii şi am auzit pe ci- 
neva strigându-mă. Când m-am uitat spre uşă, am 
rămas fără glas! Părintele Paisie mă striga ca să mă 
întorc şi să-l privesc, ca să-mi arate că mi-a ascultat 
rugăciunea. Chipul său era întocmai cu cel de pe 
coperta cărţii. Purta şi fesul său de lână. Cu toate 
acestea, m-am înfricoşat şi am strigat-o pe mama. 

Această arătare a Părintelui Paisie îmi va rămâne 
întipărită în memorie toată viaţa. 

Lukas Gheorghe, colonel de aviaţie, 
Salamina 


În 1989, pe când eram detaşat în Cipru, căpitanul 
meu mi-a spus că, atunci când era student la Facul- 
tatea de Teologie din Tesalonic, avea un prieten, zia- 
rist, care îl cunoştea foarte bine pe Starețul Paisie. 
Acest ziarist i-a spus că, odată, trebuia să meargă în 
America la o întâlnire cu un elino-american pentru 
nişte afaceri. După ce s-au întâlnit şi au discutat, 
au mers prin America să vadă nişte oraşe. La un 
moment dat, în timp ce ziaristul conducea maşina, 
au intrat pe un drum strâmt. Pe marginea lui au 
apărut deodată nişte indivizi cu chipuri sălbatice şi 
cu cuțite în mâini. Atunci elino-americanul i-a spus: 
„Dă înapoi ca să plecăm, pentru că aici te junghie 
pentru un dolar”. A încercat să dea înapoi, dar ei 
le-au blocat drumul. Situaţia devenise foarte tensio- 
nată. Elino-americanul a început să strige disperat: 

- Fă ceva ca să scăpăm! 

- Ce să fac? l-a întrebat ziaristul. 

- Gândeşte-te la ceva, tu, care mergi în Sfântul 
Munte, căci altfel ne vor spinteca! 

Atunci ziaristul l-a chemat în ajutor pe Părintele 
Paisie şi chiar în acea clipă s-au aflat cu maşina 
într-un alt cartier, fără să înțeleagă cum s-a întâm- 
plat aceasta. 

Când s-a întors în Grecia, s-a dus direct în Sfân- 
tul Munte la Părintele Paisie. Starețul, de îndată ce 
l-a văzut, l-a lovit pe umăr zâmbind şi i-a spus: „Altă 
dată, fiul meu, să nu mă mai obosești şi să mă si- 
leşti să vin tocmai în America”. 

Ieromonahul Iosif Kangansidis, 
Sfânta Mănăstire „Naşterea Maicii Domnului” 


În primăvara lui 1990 l-am vizitat pe Stareţ la 
Coliba sa, Panaguda, pentru prima oară. Când m-a 
văzut, m-a lovit pe spate şi mi-a spus: „Eşti din Pont”. 
Acolo am întâlnit şi alţi închinători, care după puţin 
au plecat. Atunci Starețul m-a dus în chilia sa. 

Fusesem căsătorit, dar în urma anumitor împreju- 
rări m-am despărţit, iar acum mă gândeam la preo- 
ţie. După ce Starețul m-a servit cu rahat şi cu apă, 
am văzut ceva care m-a înspăimântat. Starețul plutea 
deasupra pământului, iar trupul său era înconjurat 
de o lumină cerească. Atunci am simţit înlăuntrul 
meu o schimbare atât de minunată, încât îl priveam 
cu multă teamă şi evlavie. Aceasta a durat cam un 
minut. 

A doua întâlnire s-a petrecut în primăvara anu- 
lui 1991. De data aceasta eram însoţit de un prieten 
de-al meu, care era medic veterinar. Înainte de a 
ajunge la Colibă, vicleanul mi-a adus în minte urmă- 
torul gând: „Pentru care din noi doi va ieşi, oare, 
Starețul?” Când Părintele Paisie a ieşit din Colibă, 
mi-a spus: „Pentru el am ieşit afară”. Şi a arătat spre 
prietenul meu. Atunci eu i-am răspuns că mă bucur 
pentru aceasta. Când Starețul a auzit acest răspuns, 
m-a privit cu multă dragoste. 

După moartea sa, Starețul mi s-a arătat în vis de 
trei ori. Purta obişnuita sa rasă şi fesul său de lână. 
M-a întrebat ce fac, iar apoi mi-a dat câteva sfaturi, 
prin care m-a întărit în credinţă. 

Lemonis Eftimie, fost funcţionar al 
Sfântului Munte, Tesalonic 


Odată, am mers împreună cu un prieten de-al 
meu la Panaguda. Acolo, Starețul ne-a povestit urmă- 
toarea întâmplare: „A venit aici unul care avea pe 
piept un tatuaj mare cu diavolul. Demonul care se 
sălăşluise într-însul a început să strige. Atunci l-am 
luat, l-am dus în spatele Colibei și i-am prins mâinile. 
Diavolul însă striga: «Lasă-mă! Lasă-mă!» M-am ru- 
gat şi în cele din urmă, diavolul a fugit. Mi-a arătat 
apoi şi copiii săi într-o fotografie. Se vede însă că 
erau tare chinuiţi de diavo/”. 

Altă dată a mers la Părintele Paisie un tată îm- 
preună cu fiul său, care era îndrăcit. Starețul a luat 
o părticică din moaştele Sfântului Arsenie în palma 
sa cea dreaptă şi s-a apropiat de copil. Atunci acela, 
privind înfricoşat spre mâna Stareţului, a început să 
strige: „Arde!... Arde!... Şi miroase urât!...”. 

Astfel sunt arşi diavolii de harul lui Dumnezeu, 
care se sălăşluieşte în sfintele moaşte şi în oamenii 
sfinţi. 


Antoniu Antonie, director general de bancă 


Pe Starețul Paisie l-am cunoscut în anul 1979, în 
timpul celui de al patrulea pelerinaj al meu în Sfân- 
tul Munte. 

În luna februarie 1993 mi-a telefonat fiica mea, 
care era stabilită cu familia ei în străinătate, şi ne-a 
spus că o fetiță de-a lor se îmbolnăvise și că pediatrul 
le recomandase să o interneze în spital. Într-adevăr, 
au internat-o în spital şi i-au făcut analize, mai cu 

seamă analiza sângelui, deoarece febra nu ceda. I-au 
făcut şi analize la ficat, rinichi, fiere, până şi cardio- 
grafii. Radiografiile arătau că fetiţa, în vârstă de trei 
ani şi jumătate, avea numai un rinichi şi nu avea 
trompele uterine. 

În cele din urmă fetiţa şi-a revenit, dar părinţii ei 
au rămas cu o traumă sufletească, din cauza lipsei ce 
o prezenta micuța. Mâhnirea lor ajunsese la culme. 

Fiica mea şi soţul ei erau profesori la o universi- 
tate din Statele Unite. Aveau ca duhovnic pe un preot 
din Atena, cu care comunicau regulat prin telefon. 
L-au înştiinţat și pe el de problema fetiţei lor şi i-au 
cerut să se roage pentru aceasta. Rugăciunile noas- 
tre, ale tuturor erau neîncetate. 

Într-o zi, m-am gândit să-i scriu Părintelui Paisie, 
deoarece ne cunoşteam foarte bine. În scrisoare i-am 
transmis următoarele: 

„Eu, Gheronda, împreună cu soţia mea, am pro- 
gramat ca peste trei luni să mergem la copiii noştri, 
în America. 

Vă rog să faceţi o rugăciune puternică. Când vom 
ajunge la copiii noştri, pe 25 iunie 1993, răspunsul 
Sfinţiei Voastre să fie acolo. Nepoţica noastră să fie 
cu desăvârşire vindecată. Să aibă toate organele în- 
tregi. Nu vreau nici să-mi scrieţi, nici să-mi telefonaţi. 

Pe Sfinţia Voastră vă aude Domnul. Nu mă îndo- 
iesc de aceasta câtuşi de puţin Răspunsul dumnea- 
voastră să fie acolo la copiii noştri, în străinătate. 
Când ajungem acolo, Gheronda, mesajul dumnea- 
voastră să fi ajuns acolo”. 

Timp de trei luni, până am plecat la copiii noştri, 
am comunicat cu ei telefonic aproape zilnic. Suferin- 
ță, mâhnire, tăcere şi rugăciune. De îndată însă ce 
am ajuns pe aeroportul din America, copiii noştri au 

căzut în braţele noastre plini de bucurie şi ne-au 
spus că în acea zi făcuseră fetiţei lor radiografii noi 
și acestea arătau că se  vindecase complet. Avea 
acum doi rinichi sănătoşi şi două trompe uterine!... 
Răspunsul Sfântului Stareţ Paisie ajunsese la timp. 

Minunate sunt lucrurile Tale, Doamne! 

Acolo unde Dumnezeu voieşte, se biruieşte rân- 
duiala firii! 

Cu dragoste în Hristos, Antonie. 


Savidu Marina, Tesalonic 


În primăvara anului 2004, o prietenă de-a mea 
mi-a dat de binecuvântare o carte despre Starețul 
Paisie Aghioritul şi m-a sfătuit să o citesc ca să mă 
folosesc. Deşi nu aveam o legătură prea strânsă cu 
Biserica, după mai multe îndemnuri ale prietenei 
mele, m-am hotărât, în luna noiembrie a anului 2004, 
să citesc cartea. 

De îndată ce am început să citesc, am simţit o 
mireasmă negrăită, ce ieşea din carte. Am comparat 
atunci acea mireasmă cu parfumul pe care îl foloseam 
şi am văzut că nu aveau nici o legătură. Cu cât ci- 
team mai mult, cu atât mireasma devenea tot mai 
puternică şi cartea mă absorbea tot mai mult. În 
acelaşi timp, am simţit o pace adâncă în suflet. Aceas- 
ta a ţinut cam treizeci de minute. La un moment 
dat, era aşa de puternică, încât m-am oprit din citit. 

La aproape cincisprezece zile după această mi- 
nunată experienţă, mi s-a arătat Starețul Paisie în 
vis. După praznicul Naşterii Domnului din 2004, 
după ce mi-am făcut rugăciunea, m-am dus să mă 
culc. Înainte însă de a mă lua somnul, am auzit un 

zgomot de paşi care a ajuns până la uşa mea. Atunci 
am aprins lampa să văd ce se întâmplă, deoarece 
eram singură în casă. Am văzut pe cineva purtând 
nişte pantofi negri, rotunzi la vârf și foarte curaţi. Am 
recunoscut chipul Stareţului Paisie, care era întoc- 
mai cu cel de pe coperta cărţii. 

În casă am şi un câine, care la cel mai mic zgo- 
mot începe să latre. Dar atunci când s-a întâmplat 
aceasta, câinele nu a observat nimic. Însă eu, când 
am auzit paşii, am simţit o puternică neliniște. Când 
am văzut chipul Stareţului, m-am liniștit îndată, m-am 
rugat şi apoi m-am culcat din nou. 


Experienţa unui protestant finlandez 
(Relatarea Monahiei Hristodula) 


În anul 2002, când s-a tipărit în limba finlandeză 
cartea Părintelui Hristodul, intitulată „Starețul Paisie 
Aghioritul”, o monahie de la Mănăstirea Sfintei Treimi 
din Finlanda a dat-o nepotului ei, T., care era fami- 
list cu doi copii. Tatăl acestuia era ortodox, iar mama 
lui era protestantă. El se botezase în credința mamei 
sale, adică în cea luteran-protestantă, care este cre- 
dinţa majorităţii finlandezilor. 

După puţin timp, monahia a primit următoarea 
scrisoare: „Vreau să-ţi spun despre cartea pe care 
mi-ai dat-o în timpul vizitei tale. În fiecare seară am 
citit din ea, iar atunci când am terminat-o, Starețul 
aghiorit mi s-a arătat în vis. Am văzut că un monah 
îmbrăcat în haine negre stătea lângă patul meu şi 
îmi vorbea cu atâta putere, încât nu puteam să-l în- 
trerup, ci numai îmi mişcam capul în semn de apro- 
bare, spunând: «Într-adevăr, aşa este» şi «Desigur». 

La sfârşit, monahul şi-a ridicat mâna ca să-şi ia ră- 
mas bun, iar eu m-am dus ca să-l conduc. Îţi poţi 
închipui cât de mult m-am înfricoşat atunci când 
m-am trezit şi am văzut că mă aflu pe coridor, fiind 
gata să deschid uşa de la intrare! A fost într-adevăr 
un vis minunat, de vreme ce am mers dormind până 
în holul de la intrare. (De menţionat că această casă 
a nepotului are două etaje, iar dormitorul se află la 
etajul de sus. Prin urmare, a trebuit să coboare pe 
scări). Monahul a fost foarte agreabil, deşi nu prea 
m-a lăsat să spun şi eu câte ceva. Ca protestant, am 
învăţat să mă îndoiesc de toate, căci altfel m-aş fi 
putut jura că e vorba de o taină”. 

Fie ca Starețul să continue „taina” şi domnul T. 
să afle credinţa strămoşilor săi. 


Hagipopos Petru, căpitan de aviaţie, 
Tesalonic 


Aş vrea să povestesc nişte întâmplări care au le- 
gătură cu un accident de maşină, care a avut loc la 
4 ianuarie 2005 în regiunea Terme a Tesalonicului. 
În acest accident a fost rănită foarte grav fiica mea, 
Elena. 

Pe la orele 3 dimineaţa, o maşină condusă de un 
locuitor din Terme, ce se îndrepta de la Panorama 
(Tesalonic) către Terme, în timp ce făcea o depăşire, 
s-a ciocnit cu o altă maşină. După ciocnire, prima 
maşină a deviat în partea dreaptă şi s-a lovit de doi 
stâlpi, pe care i-a doborât, după care s-a răsturnat 
într-un şanţ adânc de patru metri. Toate cele cinci 
persoane ce se aflau în maşină au fost grav rănite. 
Printre ele se afla şi fata noastră, Elena. 

Cuprinşi de nemăsurată durere, am mers la Mă- 
năstirea Sfântului Ioan Teologul de la Suroti şi am 
rugat pe egumenă şi pe monahii să facă Paraclisul 
Sfântului Arsenie şi să se roage şi la Starețul Paisie 
pentru sănătatea fiicei noastre şi a celorlalţi. Soţia 
mea, Paraschiva, a rămas două zile ca să se roage 
împreună cu monahiile. În prima noapte, Starețul 
Paisie s-a arătat soţiei mele în vis şi i-a spus: „Vei 
aştepta până la vară ca să se facă bine Elena”. 

Această arătare a Stareţului a alungat de la noi 
deznădejdea şi ne-a întărit în credinţă. Acum aştep- 
tăm plini de nădejde vindecarea fiicei noastre, încre- 
zându-ne în cuvintele Stareţului. 

Pe data de 6 ianuarie 2005, unul dintre cei ce se 
aflaseră în cealaltă maşină s-a urcat într-un taxi pen- 
tru a merge undeva. După puţin, taximetristul l-a 
întrebat dacă a fost de faţă la accidentul ce avusese 
loc pe data de 4 ianuarie. 

- De ce întrebaţi? a răspuns acela. 

- Deoarece ieri l-am văzut în vis pe Starețul Paisie 
spunându-mi: „Mâine se va urca în maşina ta o per- 
soană care a fost implicată în accidentul din 4 ianua- 
rie”. 

Auzind aceasta, acela a încremenit, neştiind ce să 
răspundă. Într-adevăr, stătuse în dreapta şoferului, 
dar au fost izbăviţi ca prin minune atât ei, cât şi cele 
cinci persoane care se aflau în cealaltă maşină. Iar 
aceasta s-a datorat rugăciunilor Stareţului Paisie. 

Minunata arătare a Stareţului Paisie la acest acci- 
dent nu numai că a izbăvit pe cei şapte tineri, dar în 
acelaşi timp a lucrat şi în sufletul fiecăruia dintre ei, 
făcându-i astfel să vină la cunoştinţa adevărului şi 
să pună început bun de pocăință. 

SUBIECTE PRIVIND NEAMUL 


Martis Nicolae, fost ministru, Atena 


rima mea informaţie despre Starețul Paisie 
mi-a venit într-o duminică, la Biserica Sfânta 
Ecaterina a  Metocului Sfintei Mănăstiri Sinai din 
Atena. După terminarea Sfintei Liturghii, mă aştepta 
afară Emanuil Emanuilidis, judecător la Curtea Su- 
premă şi preşedinte pe atunci al Asociaţiei de Jude- 
cători şi procurori „Prietenii Sfântului Munte”, care 
m-a îmbrăţişat şi mi-a transmis binecuvântarea Sta- 
rețului Paisie şi îndemnul lui de a nu mă teme de 
nimic şi de nimeni, deoarece lupta mea pentru Mace- 
donia este binecuvântată. Apoi mi-a spus că în recen- 
ta întâlnire cu Starețul, când i-a mărturisit că mem- 
brii Asociaţiei adună bani şi cumpără Vechiul şi Noul 
Testament şi le împart de binecuvântare, Părintele 
Paisie i-a spus: „Lucrarea pe care o faceţi este plăcută 
lui Dumnezeu, dar totodată să cumpăraţi şi să daţi 
în dar şi cartea lui Martis, pentru a fi salvată Mace- 
donia, fiindcă altfel se va pricinui o rană adâncă în 
trupul Ortodoxiei”. 
Poziţia aceasta faţă de rolul cărţii mele cu titlul 
„Falsificarea istoriei Macedoniei”, manifestată de un 
monah pe care nu-l cunoscusem până atunci, dar al 

cărui nume inspira respectul tuturor, m-a mişcat 
sufleteşte şi de atunci o consider ca cel mai mare 
sprijin moral în lupta mea pentru Macedonia. 

Într-o altă întâlnire a mea cu domnul Emanuilidis, 
acesta mi-a transmis dorinţa Stareţului de a-l vizita 
în Sfântul Munte. „Spune-i prietenului tău (adică 
mie), a spus Starețul d-lui Emanuilidis, că vreau 
să-l văd”. 

Cu toate că am făcut două călătorii în Tesalonic, 
nu am reuşit să merg în Sfântul Munte. În octombrie 
1992, soţia mea a insistat să nu mai amân vizita şi 
astfel, spre sfârşitul lui octombrie, am ajuns la Ura- 
nopolis, iar de acolo, cu vaporul, am ajuns la Dafni, 
unde mă aştepta guvernatorul Sfântului Munte. Apoi, 
de la Careia am coborât spre Coliba Stareţului, unde 
pentru prima dată m-am învrednicit să văd chipul 
său ascetic, care răspândea pace, bunătate şi dragoste. 

De atunci, de multe ori i-am mulţumit soţiei mele 
pentru insistența ei de a merge în Sfântul Munte în 
1992, deoarece, dacă aş fi amânat vizita pentru anul 
următor, nu ştiu dacă aş mai fi avut binecuvântarea 
să-l întâlnesc pe Stareţ din pricina agravării sănătăţii 
sale. 

M-a ţinut lângă el o oră şi patruzeci de minute şi, 
desigur, discuţia noastră a fost despre Macedonia şi 
despre pretenţiile turcilor din Tracia. 

Când m-am ridicat să plec, i-am spus: 

- Părinte Paisie, pentru mine ziua de astăzi a fost 
foarte importantă. Îţi mulţumesc pentru binecuvân- 
tări şi pentru puterea ce mi-ai dat-o. 

- Dacă pentru tine a fost o zi mare, vizita ta pen- 
tru mine a fost Paştile. Dar aşteaptă puţin ca să-ţi 
aduc o iconiţă. Şi, îndreptându-se spre chilia sa, 
înainte de a deschide uşa, mi-a spus râzând: 

-Ascultă! În luna martie a fost Buna-Vestire a 
Prea Sfintei Născătoare de Dumnezeu. În luna mar- 
tie a avut loc Revoluţia de la 1821. Prin urmare, nu 
este întâmplător că Martis se luptă pentru Macedo- 
nia. Ostenelile tale nu se vor pierde, ci se vor afla 
oameni cinstiţi, care vor valorifica lupta ta şi vor face 
dreptate. 

După ce Starețul a intrat în chilie şi a închis uşa, 
guvernatorul mi-a repetat în şoaptă ceea ce îmi spu- 
sese pe drum, adică să-i cer un baston ca să-l folo- 
sesc la întoarcere spre Careia. Dar când s-a deschis 
uşa, am rămas amândoi uimiţi. Starețul aducea, pe 
lângă icoana ce o făgăduise, şi bastonul său pe care 
mi l-a dăruit şi pe care, de atunci, îl am în casă ca 
pe o amintire de la el. Faptul acesta de a-mi cunoaşte 
gândul m-a cutremurat şi, de aceea, voi povesti două 
întâmplări referitoare la aceasta. 

Domnul Emanuilidis mi-a spus că a vizitat cândva 
pe Stareţ împreună cu un judecător de la curtea de 
apel. Acesta, fiind încă departe de Coliba Stareţului, 
i-a spus domnului Emanuilidis: 

- Domnule Preşedinte, este cu putinţă, oare, ca 
monahul Paisie să aibă aceste intuiţii şi aptitudini? 

De îndată ce am ajuns şi am deschis poarta, Sta- 
rețul i-a văzut şi s-a adresat judecătorului: 

-Cele pe care le-ai spus preşedintelui pe drum 
sunt puţine. Eu sunt mult mai rău. 

Atunci judecătorul s-a pierdut şi a îngenuncheat 
înaintea Stareţului. 

A doua zi, când am plecat din Sfântul Munte, pe 
vapor, printre alţii, era şi un grup de tineri care vor- 
beau despre Părintele Paisie. Acolo am auzit urmă- 
toarea discuţie: „Un conferenţiar de la Universitatea 
din Tesalonic şi un avocat au mers la Coliba Părin- 

telui Paisie. Înainte de a ajunge însă, avocatul a 
spus conferenţiarului: «Eu am să-l încure pe Stareţ. Îi 
voi spune că sunt medic». De îndată ce Starețul a 
deschis uşa Colibei sale s-a adresat imediat judecă- 
torului şi i-a spus: «Avocatule, minciunile tale să le 
spui la judecătorie. Eu nu primesc aici oameni care 
spun minciuni». Şi l-a alungat”. 

Pe Stareţ l-am întâlnit apoi la Sihăstria „Sfântul 
Ioan Evanghelistul” de la Suroti. leşise cu câteva zile 
mai înainte din spital. Stareţa, datorită situaţiei în 
care se afla, nu era sigură dacă Starețul ar putea să 
mă primească. Dar de îndată ce a auzit numele 
meu, a cerut să merg la el. Mă însoțea vărul meu 
Gheorghe  Martis. Mă temeam că-l voi găsi într-o 
stare jalnică, dar nici măcar faţa sa nu devenise pa- 
lidă, iar prezenţa mea l-a reînviorat. După ce am 
discutat, am plecat mulţumit sufleteşte. Peste puţin 
timp, Starețul a adormit. 

De atunci, de două ori am mers, împreună cu soţia 
mea, la mormântul Stareţului, unde am îngenuncheat 
şi ne-am rugat. 

În cuvântările pe care le-am ţinut de atunci în- 
coace, în cartea „Macedonia” şi în textele pe care 
le-am scris, am avut şi am în vedere întotdeauna spu- 
sele Stareţului: „Ostenelile tale nu se vor pierde, ci se 
vor afla oameni cinstiţi, care vor valorifica lucrarea 
ta privind adevărul despre Macedonia”. 


Haralambidis Haralambie, medic, Kavala 
Un grup de închinători din asociaţia „Prietenii Sfân- 


tului Munte” din Kavala, printre care eram şi eu, l-a 
vizitat pe Starețul Paisie la Coliba sa cu puţin înainte 

de adormirea sa. Ajungând la poartă, Starețul, care 
întindea la uscat flanele, ne-a văzut şi ne-a întrebat: 

- Ce doriţi, măi voinicilor? 

- Am venit să luăm binecuvântarea Sfinţiei Voastre. 

Apoi i-am spus de unde suntem şi că venim ade- 
seori în Sfântul Munte. După aceea, l-am întrebat: 

- Să-i ajutăm pe sârbi, care se află într-o situaţie 
grea? 

- Cum să-i ajutăm? 

- Să le trimitem ajutor material. 

- Dacă vreţi, trimiteţi-le câteva conserve, dar să 
nu vă încredeţi în ei, căci voiesc să ne ia Macedonia. 
Cu vreo zece ani în urmă, nişte episcopi de-ai lor au 
venit aici şi mi-au făcut aluzii, spunându-mi că Ma- 
cedonia este a lor şi că trebuie să o ia. Eu i-am privit 
cu asprime şi le-am spus că ceea ce gândesc ei este 
nedrept. Acolo (în Bosnia) acţionează acum legile du- 
hovniceșşti. 

- Gheronda, i-am spus în continuare, ţara noastră 
este înconjurată de vrăjmaşi şi cei mari (americanii, 
europenii) îi ajută mai ales pe turci. 

- Turcii îşi au coliva pregătită. Va veni peste ei o 
mare nenorocire. Va fi o ciocnire în Marea Egee. Noi 
însă nu vom suferi mare rău. Cei mari se vor în- 
griji... Constantinopolul va trebui să fie din nou în 
stăpânirea grecilor. Ne va ajuta Dumnezeu, deoarece 
suntem ortodocşi. 

- Gheronda, ce fel de ortodocşi suntem? Ştiţi ce 
viaţă păcătoasă duc grecii? Zi şi noapte se distrează 
şi se tăvălesc în păcat. Cum ne va ajuta Dumnezeu 
să luăm Constantinopolul? 

- Există aluat şi el ţine Biserica şi Grecia, a spus 
Starețul. Pentru acest aluat Dumnezeu va face ceea 
ce va face. 

- Gheronda, dar oare noi vom vedea lucrurile 
acestea? 

Atunci Starețul, privind spre Mănăstirea Kutlu- 
muş, de unde cobora un grup mare de închinători, 
ne-a spus: 

- Hai, drum bun! Prea multe v-am spus astăzi. 

Şi astfel ne-am luat rămas bun de la Stareţ, plini 
de bucurie şi de uimire pentru înţelepciunea şi bu- 
nătatea sa. 


Karafeizis Vasile, comandant de brigadă 
în rezervă, Didimotiho-Evros 


Pe 10 ianuarie 1992, am mers la Coliba Stareţului 
Paisie şi am avut o discuţie cu el. 

- Gheronda, cum vedeţi dezmembrarea  lugosla- 
viei? l-am întrebat. 

- Să nu vă fie frică! Pentru Grecia nu va fi nici o 
primejdie. 

- Ce se întâmplă cu „arcul musulman”? 

- Nici de aici nu va ieşi nici o primejdie. 

Dar, fiindcă nu am înţeles cuvintele lui şi m-am 
pus pe gânduri, Starețul mi-a explicat în continua- 
re că diavolul urmăreşte distrugerea omului, însă 
Dumnezeu nu îngăduie să se facă aceasta. Dar ce 
face El? Îngăduie diavolului să facă rău până la un 
punct, dar numai atunci când din acest rău va ieşi 
un bine. Apoi a spus că ceea ce a păţit Irakul, va 
păţi şi Turcia de la o putere aliată şi mai ales de la 
americani. Îşi va pierde chiar şi prietenii cei mai 
buni, pe germani. De asemenea, a spus că în Italia 
va apărea un nou Mussolini, în Germania un nou 
Hitler, iar Comunitatea Europeană se va dizolva. Co- 

munitatea Europeană, a spus Starețul, nu are nici o 
legătură cu America. Statele Unite seamănă cu un 
război de ţesut care asimilează toate peticele, în 
timp ce în Comunitatea Europeană există interese 
contrare şi împletite. 

- Gheronda, aţi mers vreodată în Turcia? 

- Da, am mers. Tatăl meu s-a luptat împotriva 
teţilor. 

- Oare, vom mai merge vreodată acolo? 

După această întrebare, Starețul s-a dus repede 
în chilia sa şi a adus un carneţel, scris în farasiotă 
sau turcă, cu proorocirile Sfântului Arsenie Capado- 
cianul din 1901 până în 1924. Carneţelul cuprindea 
evenimentele care se petrecuseră în acea perioadă, 
precum şi proorocii despre cele ce au să se petreacă. 
Şi Starețul mi-a arătat ce e scris despre 1922: „Anul 
acesta, patria noastră se va pierde şi vom fi izgoniți, 
dar vom merge din nou acolo”. 


Papatzimos Atanasie, Stavros - Tesalonic 


În vara anului 1992 l-am întâlnit pe Starețul Paisie: 

- Gheronda, ce influenţă va avea Comunitatea 
Europeană asupra Greciei? 

- Ascultă! În America au mers oameni din diferite 
locuri. Fiecare a adus cu el peticul său şi astfel s-a 
făcut acolo un covor din petice. În Comunitatea Euro- 
peană însă, ţările care intră sunt covoare gata ţesute. 
Iar aceste covoare, oricât ai încerca să le uneşti, nicio- 
dată nu se vor putea potrivi. Aşadar, nu te teme de 
urmările nefaste venite din partea Comunităţii Euro- 
pene. Ţările Europei niciodată nu se vor putea uni 
deplin încât să ne poată vătăma. 

Iconomu Alexandru, general de aviaţie 
în rezervă, Atena 


În martie 1994 l-am întâlnit pe Starețul Paisie la 
Mănăstirea Suroti. M-am emoţionat atunci când m-a 
prins de mână şi când, în ciuda stării lui critice, 
mi-a spus următoarele: 

- Tu nu trebuie să te mâhneşti şi să te temi de 
Turcia, căci ea se va destrăma. O vor destrăma chiar 
aliaţii ei. În Bosnia se va forma un stat musulman 
(în acea vreme nu exista acest stat). Dar acest fapt 
se va întoarce împotriva lor, a musulmanilor, deoa- 
rece în acest fel se va crea mai târziu şi statul Kurd 
în inima ei (a Turciei). 

Şi, fiindcă Starețul m-a văzut că am căzut pe gân- 
duri, mi-a spus: 

- Aşa cum ştii, eu nu citesc ziare. Aceste lucruri 
le aflu din altă parte... 

În timpul discuţiei noastre, monahia care stătea 
la uşa camerei Stareţului a intrat de două ori înăun- 
tru ca să-mi aducă aminte că nu trebuie să-l obo- 
sesc. De două ori am încercat să mă ridic şi să plec, 
dar Starețul a continuat să mă ţină de mână. Apoi a 
scos din traista pe care o avea lângă pat o iconiţă 
sculptată şi mi-a spus: 

- Să o ai cu tine oriunde vei merge! 

Acea întâlnire a fost pentru mine hotărâtoare pen- 
tru restul vieţii mele. 


Ţanopulos Sterghios 
În vara anului 1991 l-am zărit pe Starețul Paisie 
şi l-am întrebat despre minoritatea musulmană din 


Tracia. Iar el mi-a răspuns: 

- Să nute temi de nimic! Turcii au coliva pregătită. 

- Ce vreţi să spuneţi? 

- La noi în Capadocia, despre cel care era aproape 
de moarte, spuneam că are coliva pregătită. 


Pursanidis Eftimie 


Odată, mă aflam în curtea Colibei Stareţului Paisie 
împreună cu alţi închinători. Un preot l-a întrebat 
pe Stareţ despre evenimentele din Iugoslavia. El a 
răspuns că se va vărsa mult sânge, dar Grecia nu va 
păţi nimic, pentru că o păzeşte Maica Domnului. 


Mihail 


Sunt serdar în Sfântul Munte. În iarna anului 
1992 mă aflam la Coliba Stareţului Paisie împreună 
cu un ofițer al Aviației de Război. La un moment dat, 
l-am auzit pe Stareţ spunând: 

- Eu nu o să mai fiu ca să mă bucur văzându-te 
înaintând cu armata grecească spre Constantinopol. 


Peloriadis Gheorghe 


Părintele Paisie a slujit în armată patru ani şi 
jumătate în condiţii foarte grele: război civil, ierni 
grele, foamete. Se rugase lui Dumnezeu ca să-l ajute 
să nu omoare nici un om. Încă de la începutul servi- 
ciului militar l-au rânduit telegrafist. Pentru a putea 
fi rânduit cineva la această specialitate, trebuia să 

aibă o „pilă” puternică. La Tripoli, ceilalți soldaţi îl 
întrebau: 

- Pe cine ai la Statul Major de ai ajuns telegrafist? 

- Pe Dumnezeu, le răspundea el. 

Comandantul îl iubea mult. Odată, într-o iarnă, 
a fost trimis în permisie în Patra, dar el nu a rămas 
decât câteva zile şi s-a întors repede la unitate. Iar 
aceasta a făcut-o din dragoste pentru celălalt trans- 
misionist, căci nu voia să stea singur în zăpadă. 

Starețul Paisie trăia intens problemele naţionale. 
Desigur, iubea mai mult patria cerească, căci Sfânta 
Scriptură spune, „petrecerea noastră este în ceruri”. 
dar iubea şi patria pământească. Grecia, care, prin 
civilizaţia ei, prin limba ei şi prin sfinţii ei, a slujit 
Biserica Ortodoxă şi a ajutat la păstrarea credinţei 
ortodoxe şi la propovăduirea lui Hristos. Starețul de 
multe ori se referea la diferite evenimente din istoria 
Greciei, pe care le comenta. Referitor la căderea Im- 
periului Bizantin, spunea: „Oare, a vrut Dumnezeu 
să cadă Bizanțul? Nu. Dar atunci mergeau și luau 
anafura din biserică cu sabia la brâu. Dacă strămoşii 
noştri nu l-ar fi mâniat pe Dumnezeu, El nu ar fi 
ajuns să folosească pedeapsa pedagogică”. 

Starețul nu era de acord cu legea aprobată de 
guvern, potrivit căreia li se îngăduie martorilor lui 
Iehova să facă serviciul militar fără să folosească 
arma. Spunea că această lege îi face pe mulţi să se 
declare martori al lui lehova ca să evite, în felul 
acesta, folosirea armei şi, dacă este posibil, întreg 
stagiul militar. 

Atunci când uneori se discuta despre proorocia 
Sfântului Cosma Etolianul, care spune că turcii vor 

ajunge până la localitatea Hexamilia36, că va fi război 
între Grecia şi Turcia etc., Starețul Paisie preciza: 

- Lumea nu are minte. Și aşa oamenii sunt astăzi 
ca nişte legume fierte, dacă vor şi auzi despre război, 
vor muri pe drumuri. În felul acesta însă, se face cale 
liberă turcilor. Să avem răbdare. În Grecia există cinci 
localităţi cu acest nume. Hexamilia, despre care vor- 
beşte Sfântul Cosma  Etolianul, nu este localitatea 
de lângă Corint, de care spune lumea, ci este vorba 
despre prelungirea cu şase mile a teritoriilor maritime 
greceşti din Marea Egee. Dacă se va face această 
prelungire, Turcia va considera aceasta provocare și 
pricină de război. 

Cu aceste cuvinte, Starețul Paisie alunga din ini- 
mile închinătorilor teama care provenea din tâlcuirea 
greşită a proorociei Sfântului Cosma, cum că turcii 
vor ajunge până la Hexamilia de lângă Corint. La 
Farasa, Sfântul Arsenie a păzit satul de sălbaticii 
teţi. Tot astfel şi Sfântul Stareţ, cu rugăciunile şi 
cuvintele sale, îi însufleţea pe creştini, astfel încât să 
poată înfrunta lucrurile cu curaj, cu bărbăţie şi cu 
credinţă în Dumnezeu. 

Aş vrea să mă refer şi la legătura Stareţului Paisie 
cu Starețul Porfirie. Atunci când se întâmpla să vor- 
bească unul despre celălalt cu o a treia persoană, se 
exprimau în cele mai frumoase cuvinte, pline de dra- 
goste frăţească. Ne vin în memorie pilde din Pateric 
și din alte cărţi asemănătoare, în care diferiţi asceţi 
purtători de Dumnezeu se lăudau unul pe altul şi 
trimiteau închinătorii care veneau la ei pentru sfat 
şi ajutor unul la celălalt. Părintele Porfirie spunea 
despre Starețul Paisie: „Acesta este sfânt”. Altă dată, 


36 În limba greacă acest cuvânt înseamnă șase mile. 

când cineva a cerut sfatul Părintelui Porfirie într-o 
problemă serioasă, el a spus: „În acest caz, Părintele 
Paisie din Sfântul Munte sfătuia să facem aceasta”. 

Odată un fiu duhovnicesc de-al Stareţului Porfirie 
l-a întrebat pe acesta dacă îi dă binecuvântare să-i 
scrie Părintelui Paisie ca să-i ceară să-l ajute cu ru- 
găciunea. „Să-i scrii, i-a răspuns Starețul Porfirie, dar 
să nu-l oboseşti cu multe cuvinte, ci să-i scrii doar 
atât: «Părinte Paisie, mă preocupă aceasta. Te rog, fă 
rugăciune!»” 

Altă dată, Părintele Porfirie a evitat să-i spună 
unui fiu duhovnicesc de-al său părerea sa într-o pro- 
blemă serioasă. Atunci acela şi-a exprimat dorinţa 
de a merge în Sfântul Munte şi de a-i spune Părintelui 
Paisie despre această problemă a sa. Dar Părintele 
Porfirie i-a spus: „De vreme ce eu nu spun nimic, 
nici Părintele Paisie nu îţi va spune. Mergi însă la el 
ca să-i ceri să se roage pentru aceasta şi Dumnezeu 
va arăta ceea ce este de folos”. Când a ajuns la Pă- 
rintele Paisie, acesta i-a spus: „Ce spune despre 
aceasta Părintele Porfirie? Eu voi face rugăciune, dar 
tu vei face ceea ce-ţi va spune Starețul Porfirie”. 

Părintele Paisie, la rândul său, celor care ştia că 
sunt fii duhovniceşti al Părintelui Porfirie, le spunea: 
„De ce veniţi la mine, de vreme ce îl aveţi pe Părintele 
Porfirie? Deşi acum este bolnav, voi să mergeţi la el 
până când se va însănătoşi şi vă va vorbi. Transmi- 
teţi închinăciune Părintelui Porfirie din partea mea!” 

O persoană care s-a învrednicit să-i cunoască pe 
ambii stareţi, l-a întrebat odată pe Părintele Paisie 
în curtea chiliei sale, după adormirea Părintelui Por- 
firie: 

- Gheronda, Părintele Porfirie a mers la Cer? 

- Dacă Starețul Porfirie nu a mers la Cer, atunci 
cine a mers? 


Vasilidis Stavros, fost comandant al secţiei 
de poliţie din Sfântul Munte, teolog 


Pe Starețul Paisie l-am cunoscut în 1991, anul 
când Dumnezeu m-a învrednicit să devin comandan- 
tul Secţiei de poliţie din Sfântul Munte Athos. 

În luna noiembrie a anului 1091 am coborât de 
la Careia împreună cu un coleg de-al meu la Pana- 
guda. Lângă poarta de la intrare se afla o cutie cu 
dulciuri, iar deasupra ei o tăbliță pe care scria: „Este 
binecuvântare ca să mâncaţi”. Alături se afla o ciş- 
mea şi câteva căni, pentru ca închinătorii să poată 
bea apă. Pe Stareţ l-am găsit săpând în grădină. 
Când l-am văzut, m-am mirat şi mă întrebam în sinea 
mea cum de găsea timp pentru toate. Adică, să pri- 
mească lume, să-şi împlinească îndatoririle sale mo- 
nahale, să se roage pentru întreaga lume şi să sape 
şi grădina... 

Când ne-a văzut, ne-a deschis poarta, dar înainte 
de a ne spune ceva, i-am spus că şi eu eram capa- 
docian de origine. Când a auzit aceasta, faţa lui s-a 
luminat de bucurie şi m-a privit drept în ochi, căci 
de obicei, atunci când vorbea cu cineva, privea în jos. 
Încerca să-şi exprime bucuria pentru un compatriot 
de-al său care era şi comandant al Secţiei de Poliţie 
din Sfântul Munte. Îndată ne-a dus în chilia sa. Acolo, 
Starețul ne-a servit cu cafea, iar apoi a început să 
ne vorbească despre Capadocia şi despre credinţa 
neclintită în Dumnezeu a oamenilor de acolo. El ne 
spunea că mai demult Capadocia era bastionul Orto- 

doxiei. Dintr-însa au ieşit mulţi sfinţi. Unul dintre ei 
este şi cel care a trăit în zilele noastre, Sfântul Arsenie 
Capadocianul. După puţin ne-am luat rămas bun şi 
am plecat. 

Odată, au venit în Sfântul Munte trei oameni de 
vază din străinătate, care auziseră că exista aici un 
mare ascet cu numele Paisie şi că s-ar putea folosi 
dacă l-ar vizita. Fireşte că pe aceştia îi însoțeam şi 
eu. Unul dintre ei l-a întrebat pe Stareţ care este pă- 
rerea lui despre Comunitatea Europeană. Atunci el 
le-a răspuns: „A, mă întrebaţi despre Europa? Mă 
întrebaţi despre Comunitatea Europeană? Sângele 
este încă foarte cald...”. La auzul acestor cuvinte toți 
am rămas uimiţi, căci nu înţelegeam ce voia să spună. 
După câtva timp, când am mers din nou la Stareț 
l-am întrebat: 

- Gheronda, ce înseamnă „sângele este încă prea 
cald?” 

- Este foarte simplu. Este oare cu putință să existe 
colaborare între englezi, francezi, germani, austrieci 
și italieni atunci când încă mai există oameni care 
şi-au pierdut părinţii, rudele lor în al doilea război 
mondial? Este cu putință ca aceşti oameni să se 
unească şi să spună celuilalt „camarade” şi să creadă 
aceasta? Este cu putință să nu iasă la iveală naţio- 
nalismul, fie al francezilor, fie al germanilor, fie al 
englezilor? Aşa că vom avea aceleaşi probleme pe care 
le-am avut în al doilea război mondial. Este cu pu- 
tinţă să nu vedem limpede lucrurile care se petrec şi 
să credem că, de dragul economiei, aceste state vor 
uita scopurile pe care le-au avut în urmă cu patru- 
zeci-cincizeci de ani? Putem crede, oare, că se vor 
schimba deodată şi se vor linişti? Încă este foarte 
cald sângele celui de-al doilea război mondial. 

Altă dată, m-am aflat la Coliba Panaguda tot cu 
nişte personalităţi, de data aceasta greceşti. Starețul 
ne-a spus: „Turcia se va dezmembra. Această dez- 
membrare, nouă, grecilor, ne va fi de folos. Atunci 
ţinuturile noastre vor fi eliberate. La fel şi Constanti- 
nopolul, va fi eliberat şi va redeveni oraş grecesc. 
Biserica Sfânta Sofia se va deschide şi se va sluji din 
nou în ea”. 

Starețul nu a vrut niciodată să exploateze pe om 
în durerea sa, adică să primească bani. Cât despre 
daruri, pe care mulţi închinători încercau să i le lase, 
el nu primea niciodată absolut nimic. Dacă vreodată 
se întâmpla să primească ceva de mâncare, o împăr- 
ţea la închinătorii aflaţi acolo sau îi spunea acelui 
om ce o aducea să o lase la poarta Colibei ca să o ia 
ceilalţi închinători. 

Odată, am mers la Panaguda împreună cu câţiva 
închinători. Pe atunci Iugoslavia se afla în război. 

- Gheronda, l-au întrebat unii, cum vedeţi lucru- 
rile? Va ajunge războiul până aici? Vom avea pro- 
bleme? Să plecăm în altă parte? Vom avea război cu 
Macedonia? 

Iar Starețul, care auzise de multe ori aceeaşi în- 
trebare, a răspuns: 

- Nu puteţi să înţelegeţi că nu este cu putinţă să 
avem război atunci când există război într-un stat 
vecin? 

- Pentru care motiv? 

- Să vă explic. Atunci când în casa vecină familia 
are doi copii care se ceartă între ei, fie cu tatăl, fie 
cu mama lor, pot oare aceştia să vă deranjeze? Mai 
întâi vor termina cearta dintre ei şi apoi vor merge la 
vecin ca să se certe cu el. Ei, până atunci mai este 

timp. Dar harul lui Dumnezeu nu ne va lăsa să pă- 
timim ceva rău. 

Starețul era întotdeauna foarte realist, iar cele pe 
care le spunea nu arătau habotnicie. Era un om care 
vorbea simplu şi „se adapta” la cel pe care îl avea în 
faţa sa. De pildă, a spus odată cuiva: „Bine, acum 
m-ai văzut, am vorbit împreună, dar problema este 
a ta. Tu trebuie să o rezolvi, cu ajutorul harului lui 
Dumnezeu şi cu ajutorul duhovnicului tău”. 


Lamaris Dimitrie, Pafos, Cipru 


În noiembrie 1992 l-am întâlnit pe Stareţ pentru 
prima şi ultima oară. După ce a discutat puţin cu 
prietenul meu, Părintele Paisie l-a luat de mână, s-a 
aşezat lângă uşa Colibei şi, întorcându-se către mine, 
îmi spuse: „Vino, Dimitrie, ca să discutăm!” 

Când i-am spus că după şapte ani de căsătorie 
încă nu dobândisem nici un copil, el m-a lovit pe 
spate şi mi-a spus zâmbind: „Arhanghelul Mihail a 
ascultat cererea ta și a soţiei tale şi îți va aduce da- 
rul. A căutat, fiul meu, spre durerea şi necazul tău. 
Dar să iei aminte că ai făgăduit să pui copilului nu- 
mele lui. Va fi copilul tău, chiar dacă nu va fi din 
sămânţa ta. Arhanghelul vrea numele, iar tu copilul. 
ŢIi-l va aduce, fiul meu, ţi-l va aduce”. 

Întorcându-mă în Cipru, am spus asta soţiei mele. 
Când a auzit cuvintele Stareţului, ea a zâmbit, deoa- 
rece discutaserăm mai înainte şi despre posibilitatea 
înfierii unui copil. 

Nu după mult timp, preotul parohiei noastre şi al 
catedralei mitropolitane din Pafos a înfiat o fetiță 
foarte frumoasă şi deşteaptă. Când am aflat, am 

alergat îndată să-l întâlnesc şi, fără să mă gândesc 
la cuvintele Părintelui Paisie, i-am spus că vreau şi 
eu să înfiez un copil. L-am întrebat deci dacă vreo 
rudă de-a sa din Grecia ar fi putut să ne ajute şi pe 
nul. Atunci el a zâmbit şi, lovindu-mă pe spate, mi-a 
spus: „Are grijă Dumnezeu...”. După câteva zile, a 
venit la noi acasă strigând: „Dimitrie, Dimitrie, unde 
este Maria (soţia mea)? Vreau să vă vorbesc. Am gă- 
sit un copil pentru înfiere. M-au înştiinţat de la Mi- 
tropolie. Era pentru mine, dar eu am deja o fată. Vreţi 
să-l înfiaţi? Mitropolitul cunoaşte acea familie şi s-a 
gândit la voi”. Auzind toate acestea, eu şi cu soţia 
mea am rămas fără glas. Atunci privirea mi-a căzut 
pe icoana Arhanghelului Mihail şi, fără să-mi dau 
seama, am şoptit: „Îţi mulţumesc!” 

La o săptămână de la naşterea copilului l-am adus 
la noi acasă şi pe 7 noiembrie, în ajunul praznicului 
Sfântului Arhanghel Mihail, l-am botezat, punându-i 
numele Mihail. Bucuria pe care am simţit-o, atât eu, 
cât şi soţia mea, nu se poate descrie. Atunci mi-am 
adus aminte de cuvintele Părintelui Paisie. Pentru 
aceasta, îi mulţumesc atât lui, cât şi Sfântului Arhan- 
ghel Mihail, pentru care am simţit o deosebită evla- 
vie. Băiatul meu, Mihail, are acum unsprezece ani şi 
este foarte vioi şi deştept. 

Întorcându-mă acum la discuţia avută cu Starețul 
Paisie, îmi amintesc că m-a întrebat despre Cipru. 
Apoi m-a liniştit, spunându-mi: „Va veni timpul când 
Ciprul se va elibera. Va trece prin niște greutăţi, dar 
în cele din urmă va fi iarăşi stat ortodox”. Când l-am 
întrebat despre nenumăratele provocări venite din 
partea turcilor, Starețul m-a prins de umeri şi mi-a 
spus: „Nu te neliniști, fiul meu, eu voi pleca în cu- 
rând, căci toţi suntem trecători, dar voi privi de sus. 

Turcia se va împărţi în trei-patru părţi. Deja a înce- 
put numărătoarea inversă. Noi ne vom lua ţinuturile 
noastre, armenii pe ale lor, iar kurzii pe cele ale lor. 
Acestea se vor petrece nu acum, dar în curând, când 
va trece această generaţie care guvernează acum Tur- 
cia şi va veni un nou guvern la conducere. Atunci 
Turcia se va destrăma. Foarte curând, rugăciunile 
care se fac în catacombe se vor face deasupra, pe 
pământ. (Aici Starețul se referea la creştinii în ascuns 
din Turcia). Toate acestea le vei vedea, fiul meu. 
Numai să existe credinţă şi nădejde în Dumnezeu. 
Mulţi se vor bucura. A venit timpul să se petreacă 
toate acestea”. Când l-am întrebat dacă Grecia va 
pătimi ceva rău, el mi-a spus că vor exista unele 
probleme, însă neînsemnate, şi că multă lume care 
acum este indiferentă se va întoarce atunci la Biserica 
Ortodoxă. „Să nu ne neliniştim pentru Grecia”, spu- 
nea el. 

Când am plecat de la Colibă, Starețul mi-a spus: 
„Să mergi cu binecuvântarea Maicii Domnului! Şi să 
nu te nelinişteşti! Cipru va fi eliberat în curând, iar 
Turcia se va dezmembra. Numai să ai nădejde şi cre- 
dinţă în Dumnezeu. Hai, fiul meu, mergi cu bine!” 


Zurnazoglu Nicolae, ofiţer în rezervă 


În iulie 1992, ca aghiotant al Diviziei 113 (Aero- 
portul militar din Tesalonic), am organizat un pele- 
rinaj în Sfântul Munte cu șaptezeci de ofițeri şi, 
printre altele, am vizitat şi Coliba Stareţului Paisie. 
Acolo am început să discutăm diferite probleme na- 
ționale. La un moment dat l-am întrebat pe Stareţ: 

- Gheronda, cum vedeţi problema Macedoniei? 

- Oricare soluţie se va da, pe termen lung va fi în 
folosul grecilor. De câinele care latră în spatele au- 
tobuzului să nu vă temeţi, căci nu muşcă. 

- Gheronda, vom lua înapoi Constantinopolul? 

- Englezii şi americanii ne vor ceda Constantino- 
polul nu pentru că ne iubesc, ci pentru că aceasta 
va fi în interesul lor. 

- Când vom lua Cetatea, o vom păstra şase luni? 

- Nu, fiul meu, ci pentru totdeauna. 

- Vom trăi oare aceste evenimente? 

- Desigur că le veţi trăi! 

Atunci am început să mă întreb în sinea mea dacă, 
într-adevăr, este cu putinţă să se întâmple aceasta. 
Starețul însă a priceput gândul meu și mi-a spus: 

- Bunul Dumnezeu a luat „şurubelniţa” şi a ră- 
sucit puţin „şurubul” în capul lui Gorbaciov. Aţi văzut 
ce s-a întâmplat! 

În august 1992, Starețul m-a întrebat despre un 
accident aerian militar. Într-adevăr, pe data de 22 
ianuarie 1987 un avion de război care avea la bord 
doi piloţi se prăbuşise în Marea Egee. Părintele Paisie 
mi-a pus această întrebare, deoarece primise în mai 
multe rânduri scrisori de la rudele unuia dintre piloţi, 
în care ei susțineau că cei doi piloţi se află prizonieri 
în Turcia. Şi aceasta, pentru că avionul se prăbuşise 
lângă graniţa cu Turcia. Am cercetat, aşadar, cazul 
și am aflat că cei doi piloţi erau morţi. L-am înștiințat 
apoi despre aceasta pe Stareţ. După câtva timp, un 
ieromonah aghiorit mi-a spus că, într-o discuţie cu 
Starețul Paisie, acesta i-a mărturisit că s-a rugat 
pentru cei doi piloţi, după care a primit înştiinţare 
de la Dumnezeu că cei doi se află în loc de odihnă. 

După o vreme, am mers la Stareţ împreună cu un 
prieten de-al meu, colonel de aviaţie, şi i-am mărtu- 

risit neliniştea mea legată de cele pe care le fac guver- 
nanţii în patria noastră. Atunci Starețul mi-a spus: 

- Nu te teme! Dumnezeu nu va îngădui să se facă 
rău, dar se vor petrece unele lucruri şi vor face unele 
făgăduinţe care nu vor putea fi explicate din punct 
de vedere logic. Atunci lumea se va scârbi de ei şi va 
căuta să-i răstoarne. Aşa cum un balon se umflă şi 
deodată se sparge, tot astfel vor plesni şi aceştia. Nu 
pot să vă spun mai multe. 

Apoi mi-a prins mâna şi m-a liniştit, spunându-mi: 

- Maica Domnului şi sfinţii noştri ne ajută foarte 
mult. Care ţară are sfinţii pe care îi avem noi? Alaska? 

Când Starețul mi-a descoperit ceva din viaţa mea 
personală, eu m-am împotrivit, exprimându-mi o pă- 
rere contrară. Atunci Starețul „a tunat şi a fulgerat”, 
spunându-mi: 

- Acestea pe care ţi le spun nu sunt cuvintele 
mele, nici nu le citesc prin ziare şi nici nu le aflu de 
la televizor. Ştii cine mi le spune! 

Îndată mi-am revenit şi, plin de căinţă, i-am făcut 
metanie, cerându-i iertare. Prin aceste cuvinte, mi-a 
spulberat orice îndoială şi am înţeles că cele pe care 
le spunea erau rezultatul descoperirii dumnezeieşti. 

În luna mai a anului 1994, l-am vizitat la mă- 
năstirea de la Suroti şi i-am dat o scrisoare de-a 
mea personală. La un moment dat mi-a spus: 

- De ce zboară atât de multe avioane militare? 

Atunci i-am explicat că aceasta se întâmplă pen- 
tru că echipajele de zbor fac instrucţie cu aceste 
avioane. Dar şi pentru că sunt chemate să-i inter- 
cepteze pe turci, care zilnic depăşesc graniţele mari- 
time şi ne ameninţă. 

- Ai să vezi ce o să păţească turcii! mi-a spus 
Starețul. Vor primi o palmă puternică de la Dumnezeu! 

Şi, în timp ce îmi spunea acestea, privea undeva 
în cer. Cu siguranţă că trăia cele pe care mi le spunea. 


Mavrokefalos Anestis, profesor de 
educaţie fizică, Alexandropolis 


De origine sunt din Capadocia, iar bunica mea 
este chiar din Farasa, satul în care s-a născut Părintele 
Paisie. Cealaltă bunică a mea este din Cezareea. Avem 
aşadar rădăcini comune cu Starețul Paisie. Fiindcă 
oamenii din acele părți suferă mult, mai ales acum 
când se află sub ocupaţia turcească, îl întrebam me- 
reu pe Stareţ ce se va întâmpla cu Turcia şi cu ele- 
nismul. 

Odată, am mers la Stareţ împreună cu un prie- 
ten de-al meu. Când am ajuns acolo, l-am întrebat: 

- Gheronda, suntem din Alexandropolis. Oare ne 
va prinde şi pe noi furtuna? 

- Ascultă! Turcii nu vor intra în Alexandropolis. 
Vor face Greciei numai o provocare, depăşind grani- 
ţele maritime. Noi însă vom suferi de foame. Această 
furtună va dura câteva luni de zile. 

- Gheronda, cum îmi voi da seama că războiul se 
apropie? 

- Când vei auzi la televizor de mutarea graniţelor 
maritime, atunci va veni şi războiul. 

- Şi care state vor participa la acest război? 

- Ascultă, după provocarea turcilor, ruşii vor co- 
bori în strâmtori, dar nu ca să ne ajute pe noi. Ei vor 
avea alte interese. Însă, fără să vrea, ne vor ajuta pe 
noi. Atunci turcii, ca să apere strâmtorile, care au 
importanţă strategică, vor concentra acolo şi alte forţe. 
Pentru aceasta vor retrage trupe din teritoriile ocu- 

pate. Atunci celelalte ţări ale Europei, Anglia, Franţa, 
Italia şi încă cinci-şase state ale Uniunii Europene 
vor vedea că Rusia va ocupa teritorii şi îşi vor spune: 
„Nu mergem şi noi acolo ca să luăm nişte teritorii?” 
Toţi însă vor dori „partea leului”. Și astfel vor intra şi 
europenii în război. 

- Noi ce vom face? Armata grecească va lua parte 
la acest război? 

- Nu. Guvernul va hotări ca să nu trimită armată. 
Trupele greceşti vor păzi doar graniţele. Faptul că 
ele nu vor lua parte la acest război va fi pentru noi o 
mare binecuvântare a lui Dumnezeu. Căci cei care 
vor participa la război se vor pierde... Atunci, fiindcă 
grecii se vor înfricoşa, mulţi se vor întoarce la Biserică, 
la Dumnezeu şi se vor pocăi. Şi, pentru că va exista 
pocăință, grecii nu vor păţi nimic rău. Dumnezeu se 
va milostivi de Grecia, deoarece lumea se va întoarce 
către Biserică, către monahism şi vor începe să se 
roage. Mulţi turci se vor boteza creştini. Atunci împă- 
ratul Constantin va mijloci ca oraşul Constantinopol 
să fie dat grecilor. Acest împărat este evlavios, este 
bun. 

- Gheronda, ne vor da Cetatea  Constantinopo- 
lului nouă? 

- Ne-o vor da nu pentru că vor voi, ci pentru că 
această soluţie va servi intereselor lor. Dar acestea 
pe care ţi le spun acum să nu le spui nimănui, căci 
te vor crede nebun. Pentru că acum încă nu a venit 
timpul pentru acestea. 

Această discuţie cu Starețul a avut loc în 1001, 
când încă slujeam în armată. 

Altă dată, Starețul mi-a spus: „Guvernarea Cetăţii 
de către greci va fi atât militară, cât şi politică”. 

Am cunoscut trei ofițeri care merseseră la Stareţ. 
Unul dintre ei mi-a spus: „Starețul Paisie mi-a spus 
că voi fi conducătorul unităţii militare din Constan- 
tinopol”. Celorlalţi doi însă nu le-a spus nimic. 

Odată, un grup de închinători a mers la Stareţ. 
Unul dintre ei studia arhitectura la Politehnica din 
Xanthi. La un moment dat, Starețul s-a întors către 
el şi i-a spus, deși îl vedea pentru prima oară: „Tu, ca 
arhitect, vei participa la construirea Cetăţii, deoarece 
Constantinopolul va fi construit din nou”. Aceasta a 
spus-o arătându-l cu degetul în faţa tuturor. Apoi 
s-a întors către mine şi mi-a spus: „Şi tu, Anestis, 
vei merge în Cetate. Amândoi veţi merge - şi a arătat 
către mine şi prietenul meu - dar cu alt scop”. Însă 
nu mi-a arătat scopul. După aceasta, mi-a venit do- 
rinţa de a învăţa limba turcă. 

Altă dată, când am mers la Panaguda, s-a întâm- 
plat să fie acolo un fost musulman din Tracia. L-am 
luat de-o parte și l-am întrebat: 

- Tu cum de ai venit la Stareţ? 

- Părintele Paisie a săvârşit o minune foarte mare 
cu noi şi s-a îngrijit să ne botezăm. 

Într-o altă vizită la Coliba Stareţului, l-am găsit 
din nou acolo pe musulman, care se numea Stavros. 
Atunci Starețul ne-a descoperit din nou cele ce se 
vor petrece cu Constantinopolul. Când Părintele Paisie 
ne-a spus că Grecia va suferi de foame, domnul Sta- 
vros l-a întrebat: 

- Gheronda, să păstrez un sac de făină ca să pot 
trece acea perioadă grea şi să nu flămânzească copiii? 

- Nu, să nu păstrezi, deoarece vecinul tău va avea 
făină şi îţi va da şi ţie. 

Şi astfel, Starețul a proorocit cine va fi cel care îl 
va ajuta pe domnul Stavros în perioada de foame. 

Aceasta, desigur, va fi la ţară, noi însă, care trăim la 
oraş vom fi mai săraci. De aceea, Starețul ne spu- 
nea: „Să aveţi un teren mic şi să-l cultivați! Astfel 
veţi putea ajuta şi pe alţii care nu vor avea ce să 
mănânce”. 


Goţis Dimitrie, locotenent-colonel al 
Aviației de Război 


La începutul anilor 90, am mers la Mănăstirea 
Sfântului Ioan Teologul de la Suroti, unde, împreună 
cu alţi credincioşi, am luat binecuvântarea fericitului 
Stareţ Paisie. În primăvara anului 1993 am mers din 
nou la Suroti împreună cu alţi doi ofiţeri. În timp ce 
aşteptam ca să ne vină rândul, a venit o monahie şi 
m-a întrebat dacă sunt ofiţer. Când i-am răspuns 
afirmativ, ea mi-a spus: „Starețul vrea să vă vadă pe 
toţi trei deosebi”. Şi îndată am fost conduşi într-o 
cămăruţă unde se afla Starețul. 

După ce am luat binecuvântare de la el, Părintele 
Paisie m-a întrebat: 

- Dimitraki, ai văzut vreodată în viaţa ta o minune? 

- Da, Gheronda. 

- Ia spune-ne-o şi nouă ca să o audă şi colegii tăi! 

- Eram comandantul unei companii şi mă aflam 
pe aeroportul din Levkosia (Cipru) într-o incursiune 
militară. Era data de 20 iulie 1974, când turcii înce- 
puseră deja să atace Ciprul. Deodată, în faţa maşinii 
noastre, la o distanţă de cincizeci de metri, a căzut o 
bombă, ce cântărea aproximativ o jumătate de tonă. 
Cu toate acestea, nu am păţit nimic. 

- Nu asta, Dimitraki, i-a spus Starețul. Spune-o 
pe cealaltă! Ce ai spus soldaţilor tăi? 

- După primul armistițiu, am început să trag asu- 
pra turcilor, deoarece aceştia începuseră să înainteze. 
Îndată însă, comandantul mi-a ordonat să mă retrag 
din faţa turcilor. Așadar, m-am întors în unitatea 
mea, care se afla în partea vestică a aeroportului din 
Levkosia. Atunci am văzut că terenul dimprejurul 
unităţii mele, care se întindea pe o suprafață de opt 
sute - o mie de metri pătraţi, era ars şi plin de gropi 
din pricina bombelor ce fuseseră aruncate de avioa- 
nele inamice de la o înălţime de zece mii de picioare. 
Dar pe terenul unităţii mele nu căzuse nici măcar o 
singură bombă, aşa că nu aveam nici un rănit. Atunci 
am adunat toţi soldaţii mei şi le-am spus: „Nu vă 
temeţi! Nici unul dintre noi nu va păţi nimic, deoarece 
mâna lui Dumnezeu este deasupra unităţii noastre!” 

- Aceasta voiam s-o aud, Dimitraki! spuse Starețul. 

- Pe data de 20 iulie 1974, am continuat eu, la 
ora 8.30 dimineaţa, înaintea artileriei noastre a căzut 
o bombă de şapte sute cincizeci de livre, dar nu a 
explodat, ci s-a rostogolit cinci sute de metri, după 
care s-a oprit în picioare la o distanță de zece metri 
de o echipă de optzeci de ofiţeri ce voiau să se înro- 
leze. În dimineaţa acelei zile, artileria noastră dobo- 
râse două avioane militare turceşti. De aceea, turcii 
şi-au aruncat apoi bombele de la o înălţime de zece 
mii de picioare. Pe data de 21 iulie, am început din 
nou atacul de artilerie împotriva turcilor. Deoarece 
nu mai dormisem douăzeci şi patru de ore, m-am 
întins puţin să mă odihnesc. Atunci am văzut în vis 
o femeie îmbrăcată în negru venind spre mine şi 
spunându-mi: „Trezeşte-te! Nu veţi păţi nimic, dar 
turcii vor intra în Cipru”. Deoarece unitatea noastră 
pricinuise pierderi grave în rândul turcilor, aceştia 

au promis o sumă de cincizeci de mii de lire cipriote 
celui care avea să mă predea lor viu sau mort. Pe data 
de 22 iulie, turcii au propus să înceteze atacul aerian, 
cu condiţia ca noi să-l încetăm pe cel de artilerie. 

Continuând apoi discuţia cu Starețul Paisie, l-am 
întrebat despre turci. Atunci el mi-a răspuns că turcii 
îşi au „coliva pregătită”. A spus că va veni o putere - 
nu mi-a precizat-o - care va ocupa Turcia. O treime 
din populaţie va fi ucisă, o treime se va retrage în 
adâncurile Asiei, iar cealaltă treime se vor boteza 
creştini ortodocşi. Înainte de aceasta, va avea loc o 
ciocnire între trupele turceşti şi cele greceşti, după 
care turcii vor ocupa, temporar, două insule greceşti. 

- Dar eu, a continuat Starețul, nu voi trăi până 
atunci ca să văd aceste lucruri. 

- Gheronda, l-am întrebat eu, ce se va întâmpla 
cu Macedonia? 

- Acest stat este o harababură. Să nu te preocupe 
aceasta! 

Apoi l-am întrebat pe Stareţ despre o problemă 
familială: 

- Gheronda, fiul meu s-a logodit cu o fată şi se 
pregăteau să se căsătorească. Dar fata, deoarece nu 
se simţea curată faţă de el, din punct de vedere mo- 
ral, a stricat legătura. 

Atunci Starețul s-a ridicat în picioare, şi-a făcut 
cruce şi mi-a spus: 

- Spune-i lui Grigore, fiul tău, să nu privească 
înapoi, pentru că această fată avea să-l lase singur 
cu doi copii. Eu o voi ruga pe Maica Domnului ca 
să-i scoată în cale o fată bună. 

Şi într-adevăr, aşa s-a întâmplat. 

Monah aghiorit 


În vara anului 1991 am mers la chilia Panaguda 
împreună cu nişte colegi de-al mei, poliţişti. Acolo l-am 
întrebat pe Starețul Paisie despre diferite subiecte 
naţionale şi mai ales despre nenumăratele provocări 
venite din partea turcilor. Atunci el ne-a răspuns: 
„Turcii ne vor lovi, dar Grecia nu va suferi prea mult. 
Nu va trece mult timp după atacul turcilor şi ruşii îi 
vor lovi pe turci şi îi vor căsăpi. Așa cum rupi o foaie 
de hârtie, tot astfel va fi sfâşiată Turcia. O treime din 
turci vor fi ucişi, o treime se vor încreştina şi o treime 
va merge în adâncurile Asiei. Folosirea apelor Eufra- 
tului de către turci pentru irigaţii va fi o preînştiin- 
ţare că a început pregătirea marelui război care va 
urma. După destrămarea Turciei, Rusia va continua 
războiul până va ajunge în Golful Persic și îşi va opri 
trupele lângă Ierusalim. Atunci puterile occidentale 
îi vor soma pe ruşi ca să-şi retragă trupele şi le vor 
da şase luni. Rusia însă nu-şi va retrage trupele şi 
atunci puterile occidentale vor începe să aducă trupe 
pentru a-i ataca pe ruşi. 

Războiul care va izbucni va fi mondial și în cele 
din urmă vor pierde ruşii. Se va vărsa mult sânge. 
Marile oraşe vor deveni ruine. Dar noi, grecii, nu vom 
participa la acest război. Toţi cei din jurul nostru se 
vor sfâşia unii pe alţii, însă noi vom sta de-o parte”. 

A doua întâlnire a fost în primăvara anului 1992. 
Pe atunci eram încă poliţist. Am întrebat iarăşi despre 
problemele naţionale şi am primit acelaşi răspuns. 
Când am plecat, Starețul mi-a spus: „Ei, stai aici! 
Unde mergi? Aici vei rămâne”. Ştia că mai târziu, în 
1994, aveam să devin monah. 

Antim Nicolae, Levkosia, Cipru 


În luna septembrie a anului 1988 am mers la 
Panaguda împreună cu un prieten de-al meu, Haram- 
bidis Iacov. Acolo Starețul Palsie ne-a primit cu bu- 
curie. „Sunteţi din Cipru, ne-a spus el. Eşti fratele 
părintelui Ioanichie de la Mănăstirea Dionisiu. Știu 
ce vreţi să mă întrebaţi. Cipru va fi izbăvit, căci este 
acoperit de rugăciunea a douăsprezece suflete. Multe 
dintre ele se află în Sfântul Munte. Grecia va plăti”. 


Atanasie Rakovalis, Tesalonic 


Starețul Paisie ne-a adus odată un caiet in care 
avea scrise unele proorocii ale Sfântului Arsenic Capa- 
docianul. În ele, Sfântul descoperea evenimentele de 
la 1923 şi spunea că grecii se vor întoarce în Capa- 
docia . 

Apoi, Starețul ne-a spus că, în afară de faptul că 
armenii şi kurzii îşi vor întemeia stat, va cădea şi 
holera peste Turcia şi îi va decima. 

Altă dată, Părintele Paisie ne spunea: „Din ceea 
ce am observat, răul ţine până la trei generaţii, nu 
mai mult. Şi aceasta pentru ca să rămână puţin aluat 
şi să se plămădească societatea. Acelaşi lucru s-a 
întâmplat şi cu Rusia. Încă nu au trecut trei generaţii 
şi a început deja întoarcerea la tradiţie. Nepoţii învaţă 
tradiţia de la bunici. Există, aşadar, aluat. Și evreii, 
au stat în robie în Babilon tot trei generaţii. În fiecare 
caz Dumnezeu păstrează puţin aluat. În Rusia poţi 
să vezi acum că au început să îngăduie multe lucruri 
legate de credinţă. Au putrezit mrejele, nu mai pot 
subjuga poporul”. 

Planul de distrugere al Sfântului Munte 


Aceştia au un plan să facă drumuri ca să vină 
aici, în Sfântul Munte, turişti. Atunci călugării se 
vor obosi mult din pricina primirii de străini. Apoi le 
vor spune: „Să facem un hotel, ca să nu vă mai os- 
teniţi”. Iar călugării vor accepta. După aceea, le vor 
da bani pentru restaurarea bisericilor, dar le vor spu- 
ne: „Acum nu mai puteţi arde lumânări şi tămâie, 
căci v-am dat atâţia bani pentru restaurarea lor. 
Alegeţi-vă un loc de pe teritoriul mănăstirii ca să vă 
zidim o altă biserică”. Apoi vor pune şi un paznic cu 
barbă şi cu rasă care să-şi aibă femeia în Uranopo- 
lis... Vor face din Sfântul Munte muzeu... 

Nu spun că va îngădui aceasta Maica Domnului, 
dar acesta este planul lor. Şi deja sunt câţiva care 
doresc aceasta... Călugări, auzi? Dar ultimul cuvânt 
de spus îl are Maica Domnului. Dacă nu se vor cu- 
minţi, vor primi şi altă palmă. 

- Gheronda, astăzi există atât de mulţi oameni, 
milioane întregi, care nu-l cunosc pe Hristos. Ce se 
va întâmpla cu aceştia? 

- Se vor petrece nişte lucruri care vor zgudui po- 
poarele. Nu va fi a Doua Venire, ci va fi o intervenţie 
dumnezeiască. Oamenii vor căuta apoi pe cineva care 
să le vorbească despre Hristos. Te vor trage de mână 
şi îţi vor spune: „Stai puţin ca să-mi vorbeşti despre 
Hristos!” 


Starețul Ioachim, Schitul „Proorocul Ilie”, 
Sfântul Munte 


Consider o mare binecuvântare faptul de a spune 
şi eu câteva cuvinte sărace despre Starețul Paisie, 


acest mare sfânt al epocii noastre. 

Despre Părintele Paisie am auzit mai demult, încă 
de când eram predicator la mitropolia Kavalei şi mă 
minunam de cele auzite. Mă întrebam când va veni 
acea clipă binecuvântată ca să-l cunosc şi eu. Părin- 
tele Maxim de la Mănăstirea Iviron mi-a fost mulți 
ani duhovnic. Pe acest om simplu, care a slujit mulţi 
ani la icoana Maicii Domnului - Portăriţa, l-am în- 
trebat: 

- Gheronda, ce aveţi să-mi spuneţi despre Părin- 
tele Paisie? 

- Vine aici adeseori şi vorbim. Este un diamant 
duhovnicesc. Să mergi să-l cunoşti, căci te vei folosi 
foarte mult. 

Altă dată, a venit la mine un funcţionar ce lucra 
la biroul guvernatorului Sfântului Munte. Era foarte 
supărat. 

- Gheronda, îmi spuse el, vreau să-ţi spun ceva 
care m-a mâhnit foarte mult. Au venit în Sfântul Mun- 
te trei mitropoliți din Serbia, care au studiat în Grecia, 
au mers la Părintele Paisie şi i-au spus ceva inadmi- 
sibil. În timp ce discuta cu ei, Părintele Paisie le-a 
spus ceva despre Marea Egee, dar ei l-au contrazis: 
„Să nu o numiţi voi, grecii, Marea Egee, ci Marea Albă, 
pentru că nu este a voastră, ci aparţine tuturor po- 
poarelor balcanice. 

- Nu mai spune, fiul meu! Nu pot să cred aceasta. 
Voi merge chiar eu să-l întreb pe Părintele Paisie”. 

Pe unul dintre mitropoliți îl cunoşteam personal. 
Am plecat, aşadar la Panaguda ca să-l întreb pe Stareţ 
despre aceasta. Am ajuns cu greu la Colibă, deoarece 
era multă zăpadă şi de multe ori m-am afundat în 
ea. Când am ajuns acolo, l-am văzut pe Stareţ dis- 
cutând în curtea Colibei cu Părintele Pavel de la 
Mănăstirea Lavra. Când m-a văzut, Părintele Paisie 

m-a îmbrățișat şi mi-a spus: „Bine ai venit, Părinte 
Ioachim!” Atunci mi-am spus în sinea mea: „Doamne 
miluieşte! Nu cumva Părintele Pavel m-a văzut mai 
devreme şi i-a spus Stareţului Paisie numele meu?” 

- Gheronda, i-am spus cu Părintelui Paisie, te voi 
reține numai două minute. Te rog să mă ierţi pentru 
întrebarea pe care ţi-o voi pune. Au venit aici trei 
mitropoliți sârbi şi ţi-au spus să numim Marea Egee 
Marea Albă şi că ea aparţine popoarelor balcanice? 

Atunci Starețul s-a întors şi mi-a arătat un ţăruş 
căzut la pământ. 

- Vezi acest ţăruş? M-a întrebat el. Cu acesta i-am 
fugărit. Le-am spus să plece şi să nu mai vină aici. 
Să-mi spună mie că Marea Egee nu este a noastră! Nu 
numai Marea Egee este a noastră, ci şi toate ţinutu- 
rile pe care le locuiesc ei. 

Auzind acest răspuns, am prins curaj şi, îndem- 
nat de dragostea mea pentru patrie, i-am spus Sta- 
rețului: 

- Gheronda, unii greci greşesc atunci când spun 
„ținuturile pierdute”. Să-i sfătuiți să spună „ţinuturile 
robite” sau „ţinuturile  neeliberate”. Atunci Starețul 
s-a luminat la față şi, plin de bucurie, m-a îmbrăţi- 
şat din nou. Atât de mult îşi iubea patria! Când îmi 
aduc aminte chipul său care strălucea, mă umplu 
de emoție. 

- Îţi mulţumesc mult, îmi spuse el, că vorbeşti 
astfel. Puţini greci accentuează acestea. Într-adevăr, 
nu ţinuturile sunt pierdute, ci pierduţi sunt cei care 
spun acestea. 

De atunci am început să vorbesc tuturor despre 
Părintele Paisie. Oriunde mă aflu, nu încetez să vor- 
besc despre el. Cartea pe care a scris-o Părintele Isaac 
despre Starețul Paisie am citit-o la masă. Undeva în 

această carte se face referire la întâlnirea aceasta pe 
care am avut-o cu Starețul. Dintr-o sută de oameni 
care veneau în Sfântul Munte în fiecare zi, optzeci 
mergeau la Părintele Paisie. Şi aceasta pentru că Sta- 
reţul le spunea lucruri foarte folositoare. Acest magnet 
duhovnicesc îi atrăgea pe toţi. 

Când am mers la Suroti şi am îngenuncheat la 
mormântul său, am simţit că îmi vorbeşte din nou, 
aşa cum l-am auzit vorbindu-mi şi prima dată la 
Panaguda. Foarte mulţi oameni care s-au închinat 
la mormântul său mi-au mărturisit că au simţit bi- 
necuvântarea Stareţului şi că îndată după aceasta li 
s-au rezolvat problemele. EI nu este un monah simplu 
şi virtuos, ci un mare sfânt al zilelor noastre. Cred 
că nu vor trece mulţi ani şi Patriarhia Ecumenică îl 
va declara oficial sfânt. În inima mea, el este deja 
sfânt. Îl iubesc mult şi simt multă evlavie pentru el. 
Uneori, când întâlnesc vreo greutate, îl chem în aju- 
tor. „Părinte Paisie, îi spun, ajută în cutare problemă 
naţională sau în cutare problemă aghiorită!” Şi văd 
mult ajutor. 

La câtva timp după ce am mers la Panaguda, a 
avut loc, într-un oraş al Macedoniei, o manifestare re- 
ligioasă. Acolo a venit şi unul dintre cei trei mitropo- 
liţi şi am liturghisit împreună. Apoi am început să 
mă întreb în sinea mea dacă ar fi bine să-i spun sau 
nu despre discuţia pe care am avut-o cu Părintele 
Paisie. Atunci m-am gândit că mai întâi este patria 
mea şi apoi politeţea. După ce s-a terminat Sfânta 
Liturghie, în timp ce ne dezbrăcam de veşminte, l-am 
întrebat pe mitropolit: 

- Prea Sfinţite, Starețul Paisie mi-a spus asta şi 
asta despre Prea Sfinţia Voastră şi alţi doi mitropo- 
liţi. Aţi spus aceste cuvinte? Nu v-aţi ruşinat să spu- 

neţi că Marea Egee este a voastră şi că se numeşte 
Marea Albă? 

Atunci şi-a plecat capul ruşinat şi mi-a spus: 

- Ne-au scăpat nişte cuvinte. 

- Nu v-au scăpat. Din prisosul inimii vorbeşte gura. 
Ceea ce are fiecare, aceea spune. Îmi pare foarte 
rău, nu mă aşteptam de la Prea Sfinţia Voastră. Să 
căutaţi să o îndreptaţi. Să faceţi declaraţii oficiale şi 
să spuneţi că aţi făcut o greşeală. 

Până acum însă nu au făcut nici o declaraţie. 

Înainte de a încheia, vreau să mai adaug ceva 
despre acest om sfânt. La câteva zile după ce l-am 
întâlnit pe Părintele Paisie, am vorbit cu Părintele 
Pavel de la Marea Lavră. El mi-a spus că în timp ce 
urcam spre Panaguda, Starețul Paisie se-ntorcea ade- 
seori către cărare şi spunea: „Vine Părintele Ioachim. 
Vine Părintele Ioachim”. Acestea le spunea fără să 
mă vadă şi fără să fi fost înştiinţat de venirea mea. 
Cum să nu propovăduiesc tuturor că am întâlnit un 
sfânt şi că întâlnirea mea cu el a fost o minune? Pă- 
rintele Paisie iubeşte patria noastră şi Sfântul Munte, 
care se numeşte astfel nu pentru alt motiv, ci pentru 
sfinţii pe care i-a născut. În toată lumea un singur 
munte este sfânt. Sfântul Munte este şi va fi „atelie- 
rul” sfinţeniei. Amin. 


Fotiadis Omiros, funcţionar al 
Sfântului Munte 


Părintele Paisie spunea că Bizanțul a început să 
facă Sfântul Munte, dar acum a venit timpul ca 
Sfântul Munte să refacă Bizanțul. „Când îi vei vedea 
pe turci, spunea Starețul, construind bisericile noas- 

tre, să ştiţi că o fac ca să mergem noi acolo”. În anul 
1992, când am auzit aceasta, nu puteam să înţeleg 
cum se va putea întâmpla aşa ceva, dar nici nu am 
îndrăznit să-l contrazic pe Stareţ. Dar în anul 2000 
am mers în Imvros, la biserica Sfinţilor Teodori, unde 
Ieromonahul Pavel, pe atunci egumen al Schitului 
„Sfântul Andrei” din Sfântul Munte Athos, restaura 
icoane şi alte odoare bisericeşti. Atunci s-a întâmplat 
să se afle acolo şi ministrul culturii al Turciei, care a 
spus că vrea ca de Paşti să fie trase clopotele de la 
acea biserică. Tot astfel, într-o vizită de-a mea în Mira 
Lichiei, m-am întâlnit cu primarul acestui ţinut, care 
mi-a spus ce biserici se repară acolo. Acelaşi lucru 
l-am auzit de la încă şase sau șapte persoane foarte 
influente din diferite oraşe ale Turciei, precum Aivali, 
Smirna şi altele. Se vede că aceasta s-a întâmplat ca 
să mi se spulbere necredinţa de mai înainte. Acum, 
mai mult de şaizeci de biserici din Turcia sunt repa- 
rate chiar de către turci pentru scopuri turistice. Ast- 
fel de reparaţii am văzut făcându-se şi în oraşul 
Procopi, unde a trăit Sfântul Ioan Rusul. În unele 
biserici, unde merg mulţi greci, s-a dat de către pri- 
marii acelor oraşe permisiunea de a săvârşi Sfânta 
Liturghie, aşa cum este cea de la Panaghia-Sumela. 
Turcii fac toate acestea numai şi numai pentru a lua 
bani de la turiştii care merg să vadă aceste biserici 
Și astfel, după ani de zile, a început să se împlineas- 
că proorocia Stareţului Paisie. 

SIMBOLURI ŞI DATE DESPRE 
ANTIHRIST 


Simeoforidis Dimitrie, Ptolemaida 


a 

În anul 1993, în Joia cea Mare, am mers la Pă- 
rintele Paisie împreună cu un prieten de-al meu, 
Atanasie. Pe când ne îndreptam spre Uranopolis, am 
discutat diferite subiecte. La îndemnul meu de a folosi 
aceasta vizită în scop duhovnicesc şi de a-şi deschide 
inima în faţa Stareţului, Atanasie s-a împotrivit, zi- 
cându-mi: 

- Eu nu intru în cursele religiei. 

- Sunt de acord, i-am spus eu ca să-l mai liniş- 
tesc. Şi eu credeam înainte tot astfel, însă atunci 
când am vorbit pentru prima oară cu un duhovnic, 
ştii ce am simţit? Că ies.... din cursă. 

Când am ajuns la Coliba Stareţului, am văzut că 
închinătorii erau atât de captivaţi de cuvintele lui, 
încât nu ne-au observat când am ajuns acolo. Ur- 
mărind discuţia, am înţeles că subiectul acesta era 
introducerea, nu întâmplătoare, a diferitelor simbo- 
luri masonice pe bancnote, cum ar fi: cele două tri- 
unghiuri, strângerea de mână şi şarpele care îşi mă- 
nâncă coada, de pe bancnota de cinci sute de drahme. 
Mulţi dintre închinătorii aflaţi acolo au arătat că cei 

trei de zero care se întretaie, de pe bancnota de cinci 
mii de drahme, formează numărul 666. Atunci Sta- 
reţul Paisie a răspuns următoarele: „Când a «ieşit» 
bancnota de cinci mii de drahme s-a făcut un mare 
scandal pentru numărul 666 pe care îl avea pe ea. 
După mult timp s-a descoperit că această bancnotă 
avea reprezentată pe ea o scenă în care diavolul stă- 
tea sprijinit pe un pod şi era îmbrăcat în rasă. În faţa 
lui, printre pietrele râului se văd trei aureole, care 
apar, chipurile, ca nişte pietricele. Ca şi cum ar fi trei 
sfinţi care se închină până la pământ şi pe care îi 
vezi din spate”. 

Atunci doi-trei închinători au ripostat, spunând 
că de vină este Ministerul Finanţelor şi mai ales mi- 
nistrul Finanţelor, care îngăduie astfel de lucruri. Şi 
astfel s-a creat puţină zarvă între noi. 

- Ascultaţi puţin! ne-a spus Starețul. Nu este de 
vină ministrul Finanţelor. Într-un anume fel, el nici 
măcar nu a ştiut despre aceasta. Unul dintre cei care 
au plănuit aceasta a introdus-o din motive pe care el 
le ştie, fără ca ceilalţi să ia aminte. În cele mai multe 
dintre mecanismele de stat au intrat astfel de oameni 
și, prin astfel de simboluri, îi înştiințează pe colegii 
lor de pretutindeni că acolo toate sunt în regulă. 

- Gheronda, explicaţi-ne mai bine! spuse unul din- 
tre închinători. 

-Bre  binecuvântatule, nu aţi înţeles? Când un 
evreu, care locuieşte în Australia, de pildă, sau în 
altă parte, vede bancnota unei ţări, caută să vadă 
simbolurile lor. Iar atunci când le vede, prinde curaj 
căci îşi zice: „În această ţară lucrurile sunt sub con- 
trol. Este bine”. Aţi înţeles acum de ce există astfel 
de simboluri? Haide, acum plecaţi! 

În timp ce luam binecuvântare de la Stareţ, i-am 
arătat pe prietenul meu care stătea mai departe. 

-Lasă-l pe acesta, îmi spuse Starețul. Să nu-i mai 
spui de spovedanie, căci se va sălbătici şi mai tare. 
Dumnezeu însă nu-l va lăsa aşa. Îl va include în 
planul Său. Numai să-i spui mamei lui ca în fiecare 
dimineaţă să-i pună în mâncare şi băutură câte trei 
picături de agheasmă. Dumnezeu îl va aduce încet- 
încet în staulul Său. 

Și, într-adevăr, toate s-au petrecut întocmai atunci 
când Atanasie a aflat cum „a plecat” la Cer Părintele 
Paisie. 


Monah aghiorit 


Discutând odată cu Părintele Paisie despre Antihrist, 
el mi-a spus: „Când va veni Antihrist, va încerca să-i 
înşele pe oameni, ca să le pună în ascuns pecetea 
sa, numărul 666. Antihrist va fi sălaşul Satanei, iar 
acesta nu ţine cont de libertatea şi de drepturile 
persoanelor umane. Când i se va da stăpânirea de la 
Hristos, el se va impune ca un tiran. Va fi cel mai 
scârbos dintre toţi tiranii pe care i-a cunoscut omeni- 
rea. Va cere oamenilor să-l recunoască ca Dumnezeu 
și să i se închine. Nu-i va păsa dacă tu vrei sau nu 
aceasta. Atunci peste tot va fi constrângere şi frică, 
deoarece diavolul va cere de la fiecare să se lepede 
conştient de Hristos şi să-l primească pe el. Nu va fi 
mulțumit cu neutralitatea şi nimeni nu va putea 
scăpa. Sau îl vei primi şi vei fi părăsit de har, sau te 
lepezi de el și atunci vei fi scos în afara societăţii, şi 
toate celelalte care sunt scrise în Apocalipsă. Adică, 
cei care nu vor avea pecetea lui Antihrist nu vor pu- 
tea vinde şi nici cumpăra”. 

BIOGRAFIA STAREŢULUI PAISIE 


tareţul Paisie, după numele de mirean Arsenie 

Eznepidis, s-a născut în Farasa Capadociei - 
Asia Mică, la 25 iulie 1924, de ziua adormirii Sfintei 
şi Dreptei Ana, din părinţi evlavioşi. Tatăl său se 
numea  Prodromos şi era conducătorul locuitorilor 
Farasei. Pe mama sa o chema Evloghia (mai târziu, 
în Koniţa, o strigau Evlampia). 

În Farasa, pe 7 august 1924 - cu puţină vreme 
înainte de plecarea lor înspre Grecia, odată cu schim- 
bul de populaţie - a fost botezat de către Sfântul 
Arsenie Capadocianul, care i-a pus la botez numele 
său. Pe 14 septembrie 1924, părinţii lui ajunseră în 
portul Pireu. După ce au trecut prin multe greutăți 
şi neajunsuri, zăbovind o scurtă vreme şi în Kerkira, 
s-au stabilit în Koniţa, unde micuțul Arsenie a ter- 
minat școala primară. Până să meargă în armată, a 
lucrat ca tâmplar. 

În 1045, s-a înrolat în armată, unde s-a distins 
prin integritatea caracterului său, prin spiritul de 
sacrificiu, prin vitejie şi prin însemnatul prinos de 
jertfă adus patriei, pe durata acţiunilor militare din 
timpul războiului civil. A fost lăsat la vatră în anul 
1950. 

După îndeplinirea serviciului militar, a vizitat 
Sfântul Munte, dar nu a putut rămâne aici. Revine şi 
se stabileşte definitiv în Athos (la Sfânta Mănăstire 
Esfigmenu) în 1953. Acolo, în 1954, a fost făcut raso- 
for şi a luat numele de Averchie. În 1956, din pricina 
unor felurite situaţii, a fost silit să plece de la această 
mănăstire, cu binecuvântarea părintelui său duhov- 
nicesc, şi să meargă la Sfânta Mănăstire Filotheou, 
unde vieţuia ca monah şi un unchi de-al său. 

Pe 3 martie 1957, stareţul lui, Bătrânul Sava, îl 
făcu „stavrofor”, dându-i Schima mică cu numele de 
Paisie, în cinstea Mitropolitului Paisie al II-lea Ceza- 
reanul, cu care era şi compatriot. În 1958 se mută 
la Sfânta Mănăstire a Nașterii Maicii Domnului, la 
Stomio - Koniţa, unde a rămas până în 1962. Pre- 
zenţa lui aici a fost binefăcătoare pentru întreaga 
regiune. În 1962, a plecat în peninsula Sinai şi a lo- 
cuit la Chilia Sfinţilor Galaction şi Epistimi. În 1964, 
a revenit la Sfântul Munte şi s-a stabilit la Schitul 
Ivironului, la Chilia Sfinţilor Arhangheli. Atunci s-a 
legat şi mai mult duhovniceşte de sfântul stareţ pa- 
pa-Tihon, rus de neam, care se nevoia la Chilia Cin- 
stita Cruce a Sfintei Mănăstiri Stavronikita. Acesta îi 
dădu Schima mare la 11 ianuarie 1966. 

În 1966, s-a îmbolnăvit şi a fost internat mai 
multe luni la Spitalul Papanicolau din Tesalonic, 
unde i-a fost extirpată o mare parte dintr-un plă- 
mân, din cauza existenţei unor bronşectazii37. Pe 
durata bolii l-au slujit măicuţele de la Mănăstirea 
Sfântul loan Evanghelistul şi Teologul de la Suroti, 
care în acea vreme încă nu erau călugărițe. De 
atunci, simțind o mare recunoştinţă faţă de aceste 


37 Bronşectazie - dilataţie a bronbhiilor. 


462 


surori, pentru sprijinul lor, s-a angajat să le ajute la 
înseninata lucrare duhovnicească pe care tocmai o 
începeau, ridicarea Sfintei Mănăstiri. Odată cu te- 
meliile clădirilor, a pus şi temeliile cele duhovniceşti. 
Astfel, Starețul s-a legat mult de Mănăstirea Sfântu- 
lui Ioan Teologul, pe care a iubit-o şi pe care nu a 
părăsit-o nici după adormirea sa. 

Pe la sfârşitul lui 1967, s-a dus la Katunakia şi 
s-a stabilit la Chilia Sfântului Ipatie a Mănăstirii 
Marea Lavră. În 1968, a mers la Sfânta Mănăstire 
Stavronikita, unde a ajutat la trecerea acesteia de la 
viaţa idioritmică la cea chinovială, precum şi la pu- 
nerea bazelor duhovniceşti ale noii obşti. Pe 10 sep- 
tembrie 1968 a adormit în Domnul duhovnicul Sta- 
reţului, papa-Tihon. L-a slujit în ultimele zile ale sale 
şi, ascultându-i dorinţa, i-a urmat peste puţin timp 
(în martie 1969) la Chilia Sfânta Cruce, unde a ră- 
mas până în 1979. În mai 1979, s-a înscris ca mo- 
nah aparţinând de Sfânta Mănăstire Kutlumuş şi a 
preluat Chilia Naşterii Maicii Domnului - Panaguda, 
locul pe unde au trecut şi au primit ajutor mii de 
suflete. 

Cam de prin 1988, a începui să aibă probleme 
cu intestinul. Hemoragia sporea, atât în cantitate, 
cât şi în frecvenţă, astfel încât în 1993 starea lui se 
înrăutăţise mult. Situaţia a continuat până în oc- 
tombrie 1993. Pe 4 noiembrie/22 octombrie 1993, a 
ieşit pentru ultima oară din Sfântul Munte, pentru a 
fi prezent, ca de obicei, la privegherea sărbătorii 
Sfântului Arsenie (10 noiembrie), la Mănăstirea Su- 
roti. Acolo a rămas pentru puţin timp şi a hotărât să 
se întoarcă în Sfântul Munte. În vreme ce se pregă- 
tea de plecare, starea sănătăţii sale s-a înrăutățit 
brusc. I s-a descoperit o tumoare canceroasă la in- 

testinul gros şi s-a luat hotărârea de a fi operat pe 
data de 4 februarie 1994. A stat internat la Spitalul 
Theagenio (Tesalonic) timp de 10 zile, după care a 
fost adus să se refacă la Mănăstirea Sfântul Ioan 
Teologul de la Suroti. Însă starea sănătăţii sale s-a 
înrăutățit şi mai mult din cauza metastazelor locali- 
zate la ficat şi plămâni. Pe la sfârșitul lui iunie 1994, 
doctorii l-au anunţat că, omeneşte vorbind, îi mai 
rămăseseră cam două-trei săptămâni din viaţă. 

Pe 12 iulie 1994, la ora 1i ziua, într-o zi de 
marţi, Starețul şi-a dat cuviosul lui suflet în mâinile 
Domnului. A adormit şi a fost înmormântat la Sfân- 
ta Mănăstire a Sfântului loan Teologul de la Suroti 
(Tesalonic), potrivit dorinţei sale. Mormântul său a 
devenit o nouă scăldătoare a Siloamului pentru mul- 
ţimile care vin zilnic aici într-un şuvoi nesecat. 

Starețul hrăneşte pe Olet (acest cuvânt în limba arabă înseamnă „copil”), 
o pasăre care se împrietenise cu el. 


Starețul în faţa Colibei „Panaguda” 


Sfânta Mănăstire Stomio, unde Starețul s-a nevoit între anii 1958 - 1962 

Chilia Sfinţilor Galaction şi Epistimi de la Sinai 
unde Starețul s-a nevoit timp de doi ani (1962 - 1964). 469 


